
(Quod ante hos quattuor annos. edidimus commentationum epigraphicarum volumen etsi in 
ea incidit litterarum nostrarum tempora, quae quia vel ‘aliorum studiorum plena vel ex- 
ponendi magis utilitati quam quaerendi novitati dedita essent, ab universo hoc disputandi 
genere paululum. abhorrere viderentur, ita tamen quibusdam viris eruditis, quorum iudi- 
cium magni facere solemus, probatum est, ut neque operae:nostrae ne neque 
quod consilium cepissemus: antiquitatis Romanae: illustrandae, id abiicie dum aut lemporum 
iniquitati remittendum esse putaremus.. Addidimus igitur alterum commentationum volumen 
superiori et disputationis genere et externa quasi forma prope simile. Etenim quod pro- 
prium erat illius, ut non maiorem aliquam antiquitatis Romanae pariem, sed singulos quos- 
dam locos affinitate quadam .inter se coniunctos  singulis commentationibus illustraremus, 
idem secuti sumus in hoc, quaestionem ipsam, quam illic sine severiore tamquam disci- 
plina et digredi nonnunquam a proposito. et in iis quae agebantur copiosius explicandis 
versari voluimus, ne hic quidem iis frenis reximus, ut non, quicquid occurreret aut ne- 
glectum ante nos aut minus perspectum, id libere persequeremur, inscriptionum denique 
Latinarum in his usus est idem, qui fuit in illis, quas ut in altera et terlia disputatione 
minus saepe adhiberemus quam epigraphicarum commentationum ratio postulare videatur, 
non nostra, sed argumenti culpa accidit in iis vel rebus vel temporibus siti, quorum pauca 
in lapide aut aere inscripta monumenta supersint.  Quamquam' etiamsi ab inscriptionibus 
discessissemus. easque res exponeremus;,: quarum cognoscendarum ab arte epigraphica 
nullum prorsus peti posset- argumentum, : quoniam illud. horum studiorum quasi principium 
ac caput habuimus, iure tamen quodam nostro videbamur posse facere, ut quarum origo 
tantum, non argumentum etiam ab epigraphica sumeretur; eas epigraphicas commentationes 
appellaremus, (moti 

Communiter autem his, quas viris doctis commendamus, quaestionibus proposita est 
ratio imperii Romani provincialis, quae postquam olim a Sigonio praeclare illustrata est, 
iacuit fere usque ad nostra tempora neque ea studia excitavit, quibus est dignissima. Ut 
enim pauca afferam, nisi constet, quo quamque provinciam tempore Romani instituerint, 
quibus finibus descripserint, qua lege administrarint, quomodo illa quae tantopere prae- 
dicari solet Romanorum in imperio et condendo et continendo ars poterit perspici? _Quo- 
modo ipsa magistratuum vis ac natura intelligi? Etenim cum praetores Romae primum bini 
quotannis fierent, tum quaterni, tum plures, quis numeri amplificandi causam inveniat, 
nisi qui provinciae quot quoque tempore fuerint videat? Quis iudicia, quae praetoribus 
tradita esse constat, quomodo administrata, quis quaestiones perpetuas quando institutae 
et auctae et amplificatae sint, quis multa alia, quae cum summa republica sunt coniunctis- 
sima, recle explicet, nisi provincialem rationem penitus tenuerit? Quae cum adhuc minus 
virorum doctorum studiis esset explorata, magna necessario antiquitatis Romanae pars 
parum intelligebatur. Quodsi Verrinis Ciceronis orationibus, quibus una eaque parva pro- 
vincia uno tempore illustratur, nihil tamen esse existimatur in litteris Latinis quod ad anti- 
quitatem cognoscendam sit fructuosius, si omnium provinciarum rationes omniaque tempora 
indagata erunt, quantum commodum existet? Sive igitur amplificationem imperii, sive 
instituta, leges, magistratus reipublicae respicimus, provinciarum Romanarum cognitione 
nihil est gravius, nihil uberius, nihil utilius, in qua quicquid operae ac studii recte collo- 
cabitur, non potest non magnum aliquem fructum afferre. 

Ac prima quidem harum commentationum minus fortasse videatur provincias populi 
Romani attingere. Versatur enim in zifulo Concordiensi explicando, in quo nullius omnino 
provinciae mentio fit. At insigne adiumentum exhibet ad Italiac ius cognoscendum neque 
id qui imperii Romani initium et exitum sequetur, magnopere ad provincialem rationem 
pertinere negabit. Etenim Italia cum primum tota, tum magna ex parte provinciae loco 
esset habita, ut principatus convaluit, rursus aequari provinciis ac per orbem quendam 
fortunae ad idem quo illae utebantur ius pervenire coepit, quod quo pacto acciderit qui 
discere cupiet, aliquantum ex hac, de qua diximus, inscriptione peti posse intelliget. Habet 
eadem alia compluria cognitu dignissima, imprimis quod praetorum tutelarium originem 
aperit et quod iis imperii temporibus scripta est, quae propier auctorum tenuitatem sint 
obscurissima. Quapropter eam sine iusto commentario exire noluimus nec, quod esset 
inedita, ideo nisi quid etiam doctrinae ac studii adiecissemus, satis eam viris doctis com- 
mendatam esse existimavimus idque eo minus committendum esse putavimus, quo magis 
nunc magnam partem cum epigraphicae artis tum omnium nostrarum litterarum in edendo, 
non in cognoscendo illustrandoque contineri solemus conqueri. Altera quae de Syria 

Romanorum provincia est commentatio cum illud sequitur, quod inscriptum est, tum omnes 
prope Orientis provincias, quae ab Augusto ad Vespasianum fuerunt, complectitur. Quas 
res dum examinamus, factum est nobis primum nolentibus, tum non invitis, ut ad quae- 
stionem maximam atque omnium prope quas novimus difficillimam, quae est de anno quo 
Christus natus sit, accederemus, in qua unum locum non magnum illum quidem, sed gra- 
wvem tamen ac depositum fere explicavimus. Vellem equidem etiam reliqua de dA qui 
quo tempore Christus natus est narratur esse actus, licuisset persequi eaque ad È quae 
iam ineunda erit rationem accommodare, sed longae id erat disputationis neque iis, quos 
mihi proposueram finibus poterat perfici.  Illud autem nunc prope aegre fero, quod Syriae 
‘proconsules ab Augusto demum, non ab ipsa provinciae constitutione explicare incepi, quo 
in argumento errores quosdam veteres emendari posse video; sed nec mutare quae scripse- 
ram placebat nec Augusti principatus non pro iusto quaerendi principio haberi debebat. 
Plurima denique de Macedoniae provinciae praesidibus disputavimus; nam et opiniones 
quaedam virorum doctorum, qui Macedoniam Lu artis finibus circumscribere solent, erant 
refellendae et in bellorum civilium temporibus” multae res exponendae, quae cum alio 
proprie pertineant, nisi tamen apertae sint, ne rectores quidem Macedoniae quando inie- 
rint ac decesserint, possit intelligi. Atque omnino sic censemus, quicquid studii in tristis- 
simas illas populi Romani calamitates, quae initia imperatorum antecesserunt, impendatur, 
id magno cum emolumento impendi. Quare nihil ex iis quae disputata erant, resecuimus, 
ne potuimus quidem, si recte disputationem nostram procedere vellemus. 

Statueram his adiicere nonnulla, quae ad defensionem atque emendationem priorum 
nostrarum commentationum pertinerent, imprimis ut quae de coloniis Romanorum militari- 
bus olim scripsimus, suppleremus. Etenim quaestionem illam cum et natura sua adeo 
esset multiplex, ut vix a multis satis recte posset tractari, et integra prope ad nos per- 
venisset, quod studia virorum doctorum excitanda publiceque quae deinde quasi expoli- 
rentur proponenda, non quod perfeciam eam esse censeremus atque absolutam, edidera- 
mus: in qua si tot aut tantos errores viderem esse admissos, ut post paucorum annorum 
intervallum corrigi necesse esset, adderem supplementa. quaedam; nunc quia nec quae 
desunt facile suppleri nec quicquid in tanta argumenti difficultate erravi, non magna qua- 
dam excusatione dignum esse intelligebam, peritorum iudicum. aequitati confidere quam 
quae mox rursus supplenda essent adiicere videbatur esse satius. Quae autem de quin- 
quennalibus universaque re municipali, item quae de IlIIviris exposuimus, probari fere a 
viris doctis videmus. Magnam vero contentionem nobis conflavit commentatio de fastorum 
Campanorum fragmento; siquidem et locum, quo inventum esset, parum recte constitutum 
et ipsam monumenti quasi seriem ac perpetuitatem falso digestam esse quidam opinabantur. 

Quare faciendum utique esset, ut ad sententiam nostram probandam pauca dissereremus, 
nisi nuper admodum .commentatiuncula per se edita defensionem nostram suscepissemus. 
Qua cum duo haec de quibus dubitatum ‘erat diligentissime confirmassem, primum ut loci 
quae quidem extarent indicia ad Capuam referenda esse docerem, deinde ut ordinem eum 
esse oportere demonstrarem, quem proposueram, nihil nunc supererat, quod adderem. 
Solae igitur tres hae, quas diximus, commentationes prodeunt, quae si cui ipsae 
minus probentur, at argumentum habent eiusmodi,' quod facile: multorum studia invitet. 
Etenim et maximas populi Romani provincias complectuntur et. multa de legibus iudiciis- 
que persequuntur et nonnulla, quae cum sacra nostra historia coniuneta sunt, attingunt et 
versantur denique non in una aliqua aetate, sed ab crescentis reipublicae iuventute ad 
adultum imperium pertinent, quo quae maiorum virtute parta erant, vix arte atque aucio- 
ritate retinebantur. n 


Scripsimus Berolini a. d. XII Kal. Apr. 1854. 
sd 


Insunt in hoc volumine commentationes hae: 
si 


Titulus Concordiensis Arrii Antonini restitutus et explicatus 


De Syria Romanorum provincia ab Caesare Augusto ad T. Vespasianum . 


De Macedoniae Romanorum provinciae praesidibus, qui fuerunt usque ad T. Vespasianum . 

Titulus Concordiensis Arrii Antonini 


restitutus et explicatus. 

A ata est ad nos ante aliquot menses Venetiis beneficio Immanuelis Cicognae, viri illu- 
strissimi, qui antiquitate patriae urbis cognoscenda meritissimam laudem invenit, inscriptio 
vetus satis notabilis. Quam ut legi atque examinare coepi, quoniam et ineditam ac modo 
repertam esse intelligebam, et ad complures antiquitatis partes vel constituendas vel co- 
gnoscendas plurimum conferre et denique sic nobis tradi videbam, ut nisi peculiari aliqua 
opera et restlitueretur et exponeretur, vix a multis intelligeretur, paulo longiore disputatione 
illustrare siatui. Atque est ea commentario utique dignissima. Continet enim trium insti- 
tutorum, quae florente etiamtunc imperio Romano coepta latissime postea patuerunt, prin- 
cipia, illustrat viri nobilissimi et gravissimi, qui quamvis de republica pace administranda 
optime meruisset, adhuc tantum non ignotus nobis erat, vitam, attingit denique eum locum 
historiae Romanae, qui cum rebus domi bellique gestis imperioque sapientissimi principis omnia 
prope tempora superet, tamen, quia auctores qui idonei olim fuerant, nunc perierunt, ob- 
scurissimus est. i } 

Inventa autem esi haec inscriptio superiore anno ab Ludovico Cicogna, Immanuelis 
fratre, in agro veteris coloniae Concordiensis ipsoque aspectu indicat magnitudinem monu- 
menti. Est enim lapis magnus, litterae ab initio item magnae, deinde a versu quarto pau- 
latim ita deficientes, ut usque ad versum septimum aequales fere, tum per tres versus rur- 
sus simili magnitudine sint, denique usque ad exitum monumenti pari ratione procedant. 
Quam litterarum inaequalitatem, quia in exemplo nobis misso non erat significata, ne nos 
quidem exprimendam esse putavimus; sed meminisse tamen eam oportebit, quia lacunae ex- 
plendae erunt. Est igitur exemplum nobis missum hoc: 

CVI PRIMO IVRISDICTIO PVPILLA 
RIS A SANCTISSIMIS IMP MANDATA 
EST AEDIL CVRVL AB ACTIS SENATVSSE 10 
VIRO EQVESTRIVM TVRMAR TRIBVN° 
LATICLAVIO LEGINI SCYTIIICAEIIII 
VIRO VIARYM CVRANDAROVI PRO 
VIDENTIA MAXIMOR IMPERAT MIS 
SVS VRGENTIS ANNONALDIIICVII 15 
TATES IVVIT ET COSVLVITSECVRI 
TATIFVNDATISREIPOPIBYVSORDO 
CONCORDIENSIVM PATRONO OPT 
OB INNOCENTIAM * ET LABORI 


fam tempus, quo positus sit hic titulus, etiam ab eo, qui leviter eum consideret, haud 
difficile inveniatur. Nominantur enim vs. 9 sanctissimi imperatores, item vs. 14 maximi 
imperatores, unde, quo tempore honores, qui commemorantur, gesti sunt, duos principes 
imperio praefuisse constat. Primi autem communiter imperium Romanum tenuerunt M. Au- 
relius et L. Verus inde a mense Martio anni 161 p. Chr. usque ad annum 169 p. Chr.; nam 
tunc primum Romanum imperium duos Augustos habere coepisse testatur Capitolin. in M. 
Aurel. c.7, nec qui antea in dignitatem quodammodo imperatoriam asciti sunt, Titus a 
Vespàsiano et Domitianus a Tito, unquam in ullam imperandi communionem venerunt aut 
Augusti et principes, antequam soli imperarunt, appellati sunt. Deinde anno 198 p. Chr. 
alterum par imperatorum reipublicae Romanae praeesse coepit, cum Caracallus a patre tri- 
bunicia potestate et Augusti nomine donatus est, ut usque ad annum 211 duo imperatores 
rite appellarentur.  Secuti sunt anno 237 duo Augusti, Maximus et Balbinus, tum anno 247 
duo Philippi. Nam infra hoc tempus nemo, qui eadem prorsus munera et honores com- 
memorari videat, quae altero post Christum saeculo consueta erant, detrudere hunc titu- 
lum velit. Qui autem bini Augusti ex iis, quos attulimus, dicantur hic sacratissimi et 

maximi, certissime inde efficitur, quod vs. 7 praetor, cui primo iurisdictio pupillaris man- 
data est, appellatur, id quod ad M. Aurelium pertinere infra demonstrabimus. Quare bini 
illi, qui quaeruntur, imperatores sunt M. Aurelius Antoninus et L. Verus, qui, ut diximus, 
ab anno 161 usque ad 169 p. Chr. communiter imperium Romanum administrarunt, quorum 
tempori etiam reliqui qui in hac inscriptione inveniuntur, honores conveniunt. | 

Tum ordo, quo honores commemorantur, considerandus est, in qua re multum situm 
esse constat ad titulorum perpetuitatem intelligendam, neque hoc in genere non habet haec 
inscriptio, quod nova quaedam doceat. Recte enim Cai. Marinius in act. fratr. Arv. p. 754 
observavit et in diurn. Pis. Tom. X p. 283 exemplis demonstravit, non fortuito, sed tem- 
poris ordine solere in titulis honores enumerari, ut qui ante vel post gestus sit, is in 
inscriptionibus vel antecedat vel sequatur. Quare cum certus quidam fuerit ordo non minus 
in titulis, quam fuit in republica, duplex is reperitur, ut aut a minoribus honoribus dein- 
ceps ascendatur ad maiores aut maximi antecedant, tum reliqui dignitate inferiores sequan- 
tur. Ile ordo vocatur rectus, hic inversus.  Neque excipiuntur ex hac regula nisi consu- 
latus, quos Borghesius de cos. Burbuleio p. 6 docet in ordine recto collocari fere suo 
loco, quo gesti sint, in ordine inverso, qui omnino frequentior est in titulis, poni -ab ipso 
initio ante reliquos honores, et sacerdotia, de quibus infra, ubi de fratribus Arvalibus di- 
cemus, paulo uberius dispulabitur. Quamquam inveniuntur etiam inscriptiones, in quibus 
nulla honorum ratio, nullus ordo detegi possit, veluti in titulo Casinati C. Ummidii Qua- 
drati apud Momms. inscr. regn. Neap. n. 4234, quamcunque rationem inieris, nullam inve- 
nias cum aliqua constantia servari, et in inscriptione Tiburtina Sosii Prisci apud Orell. 
n. 2761 etsi videas quid secutus sit sculptor nec ordinem omnino desideres, violatur tamen 
quae supra posita est regula, et in Aquileiensi A. Platorii Nepotis apud Orell. n. 822 ma- 
gis ex errore quam ex consilio sculptoris confusio quaedam videtur extitisse, et in titulo 
Cirtensi P. Iulii Iuniani Martialiani cum antecedat consulatus, sequitur ordo rectus reliquo- 
rum honorum, et in inscriptione Fabiani Maximi apud Marin. act. fratr. Arv. p. 754 (cf. 
Kellerm. in Bullett. inst. arch. anni 1333 p. 43), quamquam ceteri honores inverso ordine 
recensentur, consulatus tamen in mediis iis, quo loco gestus est, non a principio collo- 
catur, itemque videntur confusae Fabr. p. 51, 291 et 292. Sed haec et alia eiusmodi exempla 
cum nonnunquam inveniantur, solita tamen consuetudo est illa quam diximus, quae quam 
utilis sit ad antiquitatem cognoscendam apparet.  Veruntamen hic, de quo agimus, titulus 
eo discrepat a plurimis, quod non mortuo homini positus est, sed vivo, et quod positus 
est propter munus aliquod bene administratum, unde efficitur, ut munus hoc, in quo ex- 
celluit, extremo loco necessario collocetur separeturque a ceteris honoribus, qui ipsi inverso 
illo quem appellavimus ordine, recensentur.  Quare si eum honorem, a quo hic rempubli- 

cam auspicatus est, invenire volemus, non initium nobis tituli aut exitus spectandus erit, 
sed ex medio is eligendus, a quo cursum honorum incipi consuevisse noverimus. 

Neque dubium est, quin is sit IMI viri viarum curandarum, qui vs. 12 commemo- 
ratur. Origo eius muneris repetenda est fere ab anno 289 a. Chr., quo anno Livius epit. 
libr. XI IMviros capitales institutos esse scribit, quorum initium Pompon. de origine iuris 
(Dig. I, 2, 30) ad eandem aetatem refert ac IMIvirorum horum. Munus eorum quale 
fuerit, significat Dio Cass. LIV, 26 oi réocagoes (avdoec) oi tv èv TD Gorer 6ddv Erriue- 
Zovuevor, unde viis urbis Romae eos praefuisse perspicimus; sed magis etiam intelligitur. 
ex commemoratione IIvirorum, qui cum item vias curarint, IIIviris tamen his opponuntur. 
Finito enim bello Punico altero, ut videtur, eodem fere tempore, quo IIviri in Campa- 
niam, quibuscum coniungi solent, instituti sunt, creari coeperunt IIviri oi tds #50 toù 
tsiyovs 0dods eyyeroibouevor, ut Dio. l. 1. ai. Utrique autem et IVviri et Iviri com- 
memorantur in tabula Heracleensi I vs. 50 ed. Gòttl., ubi sic est: Quominus aed. et IIIIvir 
vieis in urbem purgandeis Ilvir vieis extra propiusve urbem Romam passus (m.) pur- 
gandeis queiquomque erunt vias publicas purgandas curent ciusque rei potestatem habeant 
ita uti legibus pl. ve. sc. s. c. oportet oportebit, eum h.l. n. r., ubi IVviros, qui in urbe (&v 
to Cote) sint, a Iviris, qui extra propiusque urbem Romam passus mille (#0 rod vet 
yovs) sint, discerni videmus. Unde non incommode nuper quidam collegerunt, IVvirorum 
munus conslitisse intra vetera urbis moenia, quae Servius Tullius fecerat (neque enim 
aliud 7eîyos quod Dio dixerit inveniri poterit), IIviros vias extra hunc Servii murum us- 
que ad primum ab urbe lapidem curasse; ab Augusto autem cum urbs in quattuordecim 
regiones divideretur totaque neglecto Servii aggere denuo constitueretur, propterea sublatos 
esse Iviros. Cura autem viarum iis mandata eo pertinebat, ut vias purgarent i. e. non 
modo ut coeno vacarent, verum etiam ut sublato omni impedimento ad usum hominum pa- 
terent (cf. Dig. XLIII, 11, 1), neque perturbari debemus eo, quod in lege Iulia, quam 
modo citavimus, aedilium quoque aliqua huiusmodi cura dicitur fuisse. Illi cum prae ce- 
teris fora curarent, videntur etiam viarum partem cum foris coniunctam curasse purgandam; 
in reliquis autem si quid gravius accidisset, quod iudicio corrigendum esset, hoc admini- 
strasse. Munitio quidem viarum non pertinebat ad IVviros; nam in ipsa tabula Heracleensi 
I vs. 24, ubi de reficiendis sternendisque viis agitur, aediles soli commemorantur. Hi igi- 
tur qui libertatis tempore fuerant sexviri viarum curandarum, primum propter eam quam 
dixi causam reducti ad quattuorviros; tum, quia amplificato censu senatorio nemo facile 
reperiebatur, qui onera senatorum, quae non amplius magnis emolumentis compensarentur, 
subire vellet atque eliam senatorum filii ac nepotes vitam privatam praeferrent, anno 13 
a. Chr. senatus consultum factum est, ut vigintiviri, in quorum numero erant etiam IV 

viri viarum curandarum, ex equestri ordine fierent, iisque, qui vigintiviratum gessissent, 
optio permitteretur, utrum alios honores petendo senatum intrarent an in privata vita per- 
manerent. Hic mos cum postea perpetuo ita servatus sit, ut etiam tribunis plebis liceret 
intra equestrem dignitatem consistere, discrimen tamen quoddam fuit inter vigintiviratum 
et inter tribunatum militarem, quem, cum consuevisset antea item dari adolescentibus nobi- 
libus, poste: i bifariam quasi diversum fuisse paulo infra intelligemus, ut vel ab adolescentulis 
auspicandorum honorum causa gereretur vel ab equestris ordinis hominibus pro summo 
dignitatis gradu obtineretur. At vigintiviratum semper invenio ab adolescentibus esse ge- 
stum, qui, si persequi cuperent cursum senatoriorum honorum, ab eo ad reliquos ascen- 
derent, sin suis rebus contenti a republica abhorrerent, eo gesto in vitam privatam redi- 
rent. Ex hoc genere est poéta Ovidius, qui cum propinquorum rogatu adolescens HI vir 
capitalis fuisset, postquam ingenium suum intellexit, petendis honoribus abstinere et in 
equestri ordine manere maluit; ex illo genere omnes qui in inscriptionibus nominantur III 
viri viarum curandarum, velut P. Plotius apud Fabrett. p. 411, 353; L. Iulius Marius apud 
Donat. 255, 1, P. Flavius Menander apud Donat. 252, 6, C. Calpetanus in Bullett. arch. 
Neapol. anni 1846 p. 34; L. Minicius Natalis in Annal. inst. arch. anni 1849 p. 225, L. 
Martius in diurn. Arcad. anni 1826, 3 p. 170, alii ex Mommseniana collectione, quibus si 
addantur IMIvirij qui afferuntur a Marin. act. fratr. Arv. p. 754 et IlIviri capitales, quos 
citat Borgh. de cos. Burbul. p.9, satis magnus efficitur exemplorum numerus, quo auspi- 
candorum honorum initium ab hoc vigintiviratu capi consuevisse intelligamus. Atque idem 
mos haud dubie significatur apud Tac. Ann. III, 29, ubi Tiberius Neroni, Germanici filio, 
petit, ut munere capessendi vigintiviratus solvatur, quem tamen imperatoris Claudii generi 
gesserunt, Dio LX, 5. Quod cum ita sit, quo aetatis anno primum licuerit viginti- 
viratum petere quaeritur. Dio Cass. LII, 20 in celebri Maecenatis oratione, ubi omnis 
magistratuum ratio exponitur, sic dicit: Kezodéyeode dî yo) è uév t)v inmada dxtwxat- 
dexérers-8s dè tÒ ouvedoLov rrevrexarierrootetets. Nihil aliud Dio ait nisi duodeviginti 
annos requiri ad equestrem dignitatem, sic sine dubio intelligens, ante eam aetatem ne- 
que equum publicum licere accipere neque equestrem dignitatem, qualem vidimus fuisse 
vigintiviratum.  Veruntamen in hac re minus accurate loquitur, quod non expletus annus 
duodevicesimus requirebatur, sed initus sufficiebat. Nam et similiter in reliquis honoribus 
fuisse infra intelligemus, et C. Laecanius Bassus IIvir monetalis apud Grut. 427, 11 
(Mommsen. inscr. Neap. 456) vixisse dicitur annos duodeviginti. Eiusdem fere aetatis fuisse 
constat et Hadrianum, cum Xvir stlitibus iudicandis esset, quippe qui extremo Domitiani 
imperio cum a. d, IX Kal. Febr. annum aetatis vicesimum implesset, iam aliquamdiu narretur 
tribunus militum fuisse (Spart. Hadr. 1) et Ovidium poètam. Itemque paucis annis ante 

mortem IIIIviratum gesserunt Q. Iulii Clarus et Nepotianus, viro praetorio nati, qui cele- 
brantur in inscriptione apud Ioh. Labus. de C. Iulio Ingenuo p. 14, quorum ille anno aetatis 
vicesimo uno, hic vicesimo decessisse narratur. ‘Totidem igitur fere annos videtur habuisse 
avovuvuog hic, cum III viratu gerendo honorum cursum auspicaretur. 

In quo cum per annuum spatium more solito versatus esset, meruit alterum equestris 
dignitatis gradum, ut tribunus militum fieret. Appellatur enim deinceps dpi lati- 
clavius legionis III Scythicae.  Eius legionis oro non traditur. ab scriptoribus; 
sed cum eam talem, qualis postea fuit, constitisse certum sit anno 28 p. Chr., quoniam 
‘Tiberius non multa in re militari novavit, nec certe legionem novam instituit, sine dubio 
referenda erit ad imperatorem Augustum. Qui cum post victoriam Actiacam milites M. 
Antonii in legiones suas recepisset, dimissis emeritis tam plenam habuit legionem quartam, 
ut dividere eam statueret. Itaque unam eius partem, opinor eam, quae M. Antonii fuerat, 
in Hispaniam, veterem suam provinciam, dimisit eaque paulatim, ut locus, unde venisset, 
significaretur, appellata est Macedonica; nummi enim Tiberii et Augusti (Eckhel. D. N. I p. 37), 
item inscriptio apud Grut. p. 925, 2 et 1096, 1 et Mur. p. 1050, 3, quae ad hoc fere tem- 
pus videtur pertinere, sine cognomine quariam modo nominant; postquam in Germania con- 
stituta est, multi tituli constanter prope Macedonicae cognomine eam usam esse docent. 
Altera pars remansit in Macedonia eaque cognomen accepit Scythica.. De quo cognomine 
minus recite iudicare puto Borghesium de cos. Burbul. p. 11. Qui cum cognomina legio- 
num, quae non aperte aui ab imperatoribus aut aliis rebus ducantur, a provinciis, ex qui- 
bus suppletae sunt, mavult esse imposita quam ex victoriis, quas reportaruni, videat, ne 
magnopere pugnet et cum testimoniis veterum et cum ipsa veri similitudine. Nam, quod 
ea ratione legioni quintae nomen Macedonicae datum esse scribit, detorquere videtur Taciti 
Ann. XV, 6 verba, qui cum dicit Caesennio Paeto legionem quintam, quae recens e Moesis 
excita erat, datam esse, certe non hoc vult, legionem illam in Moesis esse vel conscriptam 
vel suppletam atque inde Macedonicae nomen esse repetendum. Tum Germanicae nomen, 
quod legio prima ab Augusto instituta (Tac. Ann. I, 42) habet, num inde accepit, quod 
conscripta esset in Germania? ubi cives Romani vix tot erant, ut legio efficeretur. An ideo 
honoris illud vocabulum impositum est, ut locus, quo constitisset et gloriam reportasset, 
significaretur? Tum Parthicae tres, quas Septimius Severus instituit, num appellatae vi- 
dentur esse, quod conscriptae sunt ex Parthis, an potius, quod belli Parthici causa sunt 
conscriptae in eoque gloriam pepererunt? Nec magis probabile, tertiam Cyrenaicam, quam 
diu in Aegypto collocatam fuisse scimus, a delectibus per Cyrenas habitis, ubi vix magni 
esse poterant, non a regione, quam diu tuita esset, nominatam esse. Ipsae etiam Gallicae 
quae vocaniur, tertia et sexta decima; magnopere dubito, utrum appellatae sint, quod ex 

Gallia suppleri solerent, an quod diu in Galliis versatae ibique laudem adeptae sint: Eodem- 
que modo de nona Hispana iudico, quam malo credere ab Asturibus et Cantabris Augusto 
imperatore victis esse cognominatam, quam quod Hispanicis deleclibus suppleretur (cf. Borgh. 
de cos. Burbul. p. 11.) Unas Italicas tres legiones, qnarum primam Nero, reliquas M. An- 
nseo appellatas, quod conscriptae essent ex Italia, non quod ex ea etiam 
supplementa at see in enim legiones ex provinciis confici solebant, ut pro 
honoris sane titulo esset, si qua ex Italia conscriberetur. Ac M. Antoninum Capitolinus 
in eius vita c. 11 ait Hispaniis. exhaustis Italica allectione contra Traiani praecepta vere- 
cunde consuluisse, quod ad duas illas legiones ex Italicis civibus ab eo constitutas refero. 
Cf. quae plura diximus in comment. epigraph. p. 402.  Hanc vero legionem quartam Scy- 
thicam quis putabit nominatam esse, quod aut conscripta esset aut suppleri soleret ex Scy- 
this? Eam diximus Scythicae nomen habuisse iam Tiberio imperatore, ac constitisse in 
Moesia, quae tunc coniuncta erat cum Macedonia in unam provinciam. Cui provinciae 
anno 30 a. Chr. praefuit M. Licinius Crassus bellumque gessit cum Dacis et Bastarnis, ex 
quibus hi Scytharum gentis sunt, quos ille non solum cum in fines Romanos invasissent, 

repulit, verum etiam in ipsorum agros persecutus tanta clade affecit, ut medio anno 28 
a. Chr. triumphum reportaret. Idque unum est bellum, quod a Romanis adversus Scythas ge- 
stum esse narretur. !) Quid igitur probabilius, quam huius quartae legionis opera imprimis 
in eo bello usum esse M. Crassum eamque quod fortiter sese gessisset, Scythicam esse 
cognominatam? Constitit autem hoc bello confecto legio quarta in Macedonia una cum 
quinta Macedonica, quae in eodem fortasse bello cognomen suum retulit; nam anno 28 
p. Chr. utraque imperatori Tiberio titulum apud Mur. p. 223, 4 posuit, et Tacitus Ann. IV, 5 
duabus legionibus Moesiam obtineri scribit Tiberii tempore. Itemque duae hae legiones 
in Moesia commemorantur apud Mur, 881,4 (Gud. p. 188, 4; diurn. Arcad. 1826, 4 p. 170), 
ubi legatus Tiberii L. Martius Macer nominatur; nam ex titulo Grut. p. 13, 19, ubi con- 
iunctim aquilae duarum harum legionum nominantur, in Moesia tunc eas fuisse vix potest 
colligi. Mansit legio quarta Scythica in Moesia usque ad imperatorem Claudium, qui, cum 
anno 51 p. Chr. Armenia a Tiridate, Parthorum regis fratre, occupata esset, magnam par- 
tem exercitus, qui fuerat in Moesia, in Asiam arcessisse narratur apud Orell. n. 750. Sub 
Tiberio enim in Asia fuerant quattuor legiones (Tac. Ann. IV, 5), HI Gallica (Tac. Hist. 
MI, 24), VI Ferrata (Tac. Ann. II, 79), X Fretensis (Tac. Ann. II, 57), denique XII Ful- 
minata. quae cum non fuisset in Syria sub Augusto, co missa est initiis Tiberii. Quo cum 
accessisset sub Claudio legio III, quam dixi, et initiis Neronis legio V Macedonica, item 

ex Moesia arcessita (Tac. Ann. XII, 35), effectae sunt sex illae legiones, quas anno 62 
p. Chr. L. Caesennius Paetus et Domitius Corbulo ad bellum cum Parthis gerendum ita inter 
se partiti sunt, ut Corbulo proprium Syriae militem, qui antiquitus in ea provincia fuerat, 
i. e. legionem III et VI et X, Paetus eas, quae deinceps auxilio vocatae erant, acciperet (Tac. 
Ann. XV, 6). ') Atque initio quidem cum in Syriam venisset, legio III nihil admodum me- 
morabile gessit; nam etiam anno 54 p. Chr. cum Domitius in Armeniam invaderet, ipsa cum 
Ummidio Quadrato, Syriae praeside (Tac. Ann. XII, 8) in provincia remansit; tum anno 62 
insignem adeo ignominiam sub Caesennio Paeto accepit, cum legatus eius esset L. Funisu- 
lanus Vettonianus (Tac. Ann, XV, 7), is, cuius titulus est apud Cardin. diplom. mil. n. 586. 
Ex qua expeditione cum legio quarta in Cappadociam hibernandi causa concessisset (Tac. 
Ann. XV, 17), Corbuloni parum tamen idonea ad bellum videbatur ac missa est in Syriam 
(Tac. Ann. XV, 26). Neque bello Iudaico, quod paulo post exarsit, adfuit, in quo legio 
XII nonnihil gessit (Ios. bell. Iud. H, 18,9), quarta non commemoratur. Nam Vespasianus 
tribus aliis legionibus, quinta et decima et quinta decima usus est (Ios. bell. Iud. III, 4, 2), 
quibus Titus postea addidit duodecimam et vicesimam alteram et tertiam (Tac. Hist. V, 1), 
ut quarta Scythica prope sola ex omnibus illius regionis legionibus immota ad tutelam 
consuetam finium relicta esse videatur. Ideoque ne civili quidem bello interfuit, ad quod 
exercitatae maxime et bello clarae Iegiones arcessebantur. Veruntamen ut a primo 
hoc Iudaeorum bello abfuit, ita alterum, quod imperatore Hadriano exarsit, magna ex 
parte confecit. 

Sed oritur hoc loco magna quaedam difficultas ex opinione Bart. Borghesii, viri in 
hoc genere intelligentissimi, qui in libello, quem de cos. Burbuleio scripsit, p. 63 digres- 
sus est ad disputationem satis longam, qua demonstrare vult, quis tempore huius belli 
ludaici, quod ab Hadriano gestum est, Syriae provinciae praefuerit. Etenim cum Dio 
Cass. LXIX, 13 motum hunc Iudaeorum referens sic dicat: Tore dr) rOTe ToÙs xoatiotove 
v6v otgatnyiav 6 Adoravòs è aùroùs Erreuyer, cv modtos “IovAiog XeBijoos èrijoger, 
anò Boertaviag, î6 noyev, èrè toùs Iovdatovs otaleèòs, et deinde c. 14 de eodem Severo 
sic scribat: Tòv dè NeBi)oov és Brduviav Ermeuwer, Srhwv uv oùdér, Goyovros dè zaè 
èmotarov uaò dixaiov zaù pgoviuov xa) dElwua Eyovtos deouévnv: & rtavra Exetvo iv. 
Koi 6 uèv dijpaye naù dipanoe xaò tà lia xaù tÙù rod adv ottws, Wof ques zaù 
stg deligo deè aUrod uvguoveverv — cum vero sic tradat Dio, Borghesius hunc Iulium 
Severum statuit primum Syriae praefuisse, tum Bithyniae esse praefectum. Qua in re re- 


1) Discedo igitur in historia legionis IIII Scythicae constituenda ab iis, quae C. L. Grotefendius in an- 
nalibus antiquit. ann. 1840 p. 658 sqq. et in Paul. encycl. real. T. IV p.879 statuit, ac ne ea quidem omnia 
accipienda esse putavi, quae idem in annal. Rhen, XI p.83, se ipse quasi emendans, disputavit, 


11 


cedit ab eo, quod ipse saepe demonstravit, Syriam omnium maximam fuisse provinciam 
iisque consuevisse mandari, qui reliquis honoribus perfuncti cumulum quasi dignitatis ac- 
cepiuri essent, unde iis fere dari solebat, qui maximos iam antea exercitus rexissent, ut 
Germanicos et Britanicos.  Cuius rei documenta sunt cum permultae inscriptiones, quarum 
unam admodum insignem ipse affert Borghesius p. 67, tum quidam scriptorum loci, velut 
Tac. Agric. c.40 Syriam ait maioribus reservatam. At Bithynia exercitu prorsus carebat; 
nulla ibi erat legio, nullus paulo maior militum numerus, ut, quamdiu senatus eam pro- 
vinciam obtinuit, praetores eo mitti solerent. Neque hoc afferri poterit, extra ordinem 
Bithyniam datam esse Severo, caque ipsa de causa, ut maioris dignitatis vir provinciam 
afflictam restitueret, electum esse eum, qui iam ipsum honorum fastigium assecutus esset. 
Eadem enim, opinor, de causa Plinius in Bithyniam missus est, ut item provinciam se- 
natus remissiore imperio corruptam recrearet, sed missum eum esse constat triennio post- 
quam consulatum gessit, nulla interim alia provincia administrata. Quare ferrem, si Severus 
ante Britanniam et Syriam rexisset Bithyniam, post rexisse non ferendum esse censeo, in- 
veniendaque est alia quaedam ratio, quae et Dionis, locupletissimi in hac re testis, fidem 
conservet et ab imperii consuetudine non dissentiat. Iam de hac Iudaeorum seditione sic 
narrat Dio LXIX, 12, cum Hadrianus imperator loco Hierosolymoruw coloniam Romanam, 
quam Aeliam Capitolinam appellaret, condidisset, Iudaeos indignantes bellum movere coe- 
pisse, sed cum imperatorem ipsum eiusque exercitum timerent, expectasse, dum Ha- 
drianus ex Aegypto per Syriam revertisset. Qui ubi longe abesse videretur, aperte eos 
defecisse. Inde, cum plurimi antea initium seditionis Iudaicae anno 133 p. Chr. collocas- 
sent, postquam Eckhel. VI p.490 ex nummis et inscriptione Graeca demonstravit, Hadria- 
num anno 130 in Aegyptum pervenisse ibique annum commoratum esse, potius iam anno 132 
seditionem coeptam esse colligitur. Haec igitur cum latius serperet et neglecta primum 
paulatim finitimas provincias Iudacorum multitudine repletas corrumperet, misisse Dio ait 
Hadrianum contra eos Iulium Severum, qui Britanniae praeesset. Qui cum propter multi- 
tudinem et desperationem hostium ne quod ipse damnum acciperet, praelium committere 
non auderet, singulos oppressisse omnibusque castellis occupatis aegre nec sine magna 
clade terram cepisse ac vastasse. His rebus gestis Severum Bithyniae esse praepositum 
ibique summam gloriam sibi paravisse.. Quis ex hac Dionis narratione, quacum consentit 
Zonar. XI, 23, non colligat Iulium Severum fuisse legatum Hadriani Palaestinae? At non 
fuisse docent reliqui auctores.  Breviter enim Eusebius in Chronico: /udaei in arma versi 
Palaestinam depopulati sunt, tenente provinciam Tenio Rufo, cui ad opprimendos rebelles 
Hadrianus misit exercitum, ilemque in hist. eccl. IV, 6, etsi nomen legati tacet, cognomen 
tamen habet eumque &rraggorta ‘Iovdatas appellat. Item Syncellus p.660 ed. Bonn. prae- 

fuisse Iudaeae ait Tinnium Rufum eumque bellum cum auxilio aliorum ducum administrasse, 
similiterque S. Hieronymus in Dan. c. 9, in Zacch. c. 8, cpist. 129, aliique auctores, qui 
citantur a Tillemontio hist. imper., ubi de seditionibus Iudaeorum imperatore Hadriano factis 
disputat. Ex quorum consentientibus testimoniis constare debebit, Syriac Palaestinae lega- 
tum Augusti tune fuisse hunc, quem illi sive Tinium, sive Tinnium, sive Tenium, sive 
etiam Turanum Rufum appellant, qui appellari. debebat Tineius Rufus. Etenim non modo 
complures eius nominis viri ilîustres hac et insequenti aetate noti sunt, verum ipse etiam 
hic Tineius Rufus commemoratur in nummo Bizyae in Thracia percusso apud Marin. act. 
fratr. Arv. p. 664, unde cum Thraciae praefuisse discimus. Ch. Borghes. in diurn. Arcad. 
1830, 2 p.183. Quare cum Dionis fides pugnare videatur cum reliquorum auctoritate, quid 
statuemus? Recte enim Borghesius censet haec non posse ita conciliari, ut putemus Se- 
verum fuisse legatum Tinei; tribui enim ei aperte imperium quoddam, ut suis quasi auspi- 
ciis bellasse videatur, tantamque a Dione significari Severi dignitatem, ut legato Palaesti- 
nae, quem non necesse esset consularem virum esse, parere non potuerit. Nec rursus, 
quod Dio dicat primum ducum fuisse Severum, sic posse intelligi, ut initium belli ab eo 
administratum esse putemus: ipsum enim narrare, ab eodem esse confectum, ut. potius 
primus ab eo dici videatur, qui fuerit primarius ac praecipuus. Veruntamen tantam sedi- 
tionem non videri conslitisse intra Iudaeae fines, sed propagatam esse etiam in finitimas 
provincias Iudaeis abundantes; quare cum duae vicinae sint provinciae, Syria et Aegyptus, 
quoniam haec nunquam senatori committebatur, Syriae praefuisse videri Severum. Hoc 
facilius etiam docere poterat Borghesius, quia Sulpicius Severus hist. sacr. libr. 2 hoc 
ipsum narrat, ludaeos in Syriam effusos terram vastasse ilemque in priore bello Iudaeo- 
rum, quod Vespasianus composuit, per omnia Syriae et Phoenices oppida seditiones ac 
caedes facias esse constat. Quae omnia cum recte sine dubio disputarit Borghesius, in 
una hac re minus recte iudicavit, quod Syriae legatum fuisse existimat Severum propter 
eam, quam supra diximus, causam, idque potest apertissimo documento demonstrari. Ancy- 
rae enim in Galatia reperti sunt duo tituli imprimis memorabiles, qui referuntur in 
Boeckhii corp. insc. Graec. n. 4033 et 4034, similes inter se ac prope iidem; sed paulo plenior 
alter, quem Latine redditum referam: Yi. Severo allecto in tribunicios a divo Hadriano. 
legato Asiae ex litteris et codicillis divi Hadriani, legato legionis IV Scythicae, qui Syriam 
rexit, cum Publicius Marcellus propter motum ludacorum ex Syria decessit, pro consule 
Achaiae cum quinque fascibus, misso in Bithvyniam correctori et logistae (diogdwtiv sai 
hoyuotnv) ab divo Hadriano, praefecto aerarii Saturni, consuli, pontifici, curatori operum 
publicorum Romae, legato propraetore Imp. Caesaris T'iti Aeliù Hadriani Antonini Augusti 
Pii Germaniae inferioris, proconsule Asiae. Hune Severum recle sine dubio statuunt esse 

diversum ab C. Iulio Severo, qui celebratur titulo apud Boeckhium €. I. G. n. 4029, qui 
cum dicatur fuisse tribunus militum legionis IV Scythicae, quaestor candidatus, tribunus 
pl. candidatus, praetor urbanus, legatus legionis XXX Ulpiae Victricis, curator viae Appiae, 
consul, legatus pro praetore Syriae Palaestinae, certe non potest idem esse, qui hac Ancy- 
rana inscriptione celebratur, meritoque a Franzio potius refertur ad cos. ann. 155, qui 
C. Iulius Statius Severus nominatur (Marin. act. fratr. Arv. p. 465) atque is existimatur, 
qui primus Graecorum maritusque Caracylaeae, a veteribus Galatiae regibus oriundae, ap- 
pellatur apud Boeckh. n. 4030. Huius autem a quo egressi sumus T. Severi honores cum 
consideramus, hoc efficitur. Rexisse dicitur Syriam per seditionem Iudaeorum, quae cum 
domita esset ann. 135, insequenti anno praefuit pro consule Achaiae, rursus insequenti pro 
legato Bithyniae, dein aerario Saturni, quod munus per triennium fere consuevisse admi- 
nistrari infra pluribus exponemus. Sequitur, ut consulatum, qui proxime secundum illa mu- 
nera in hoc titulo ponitur, non potuerit administrare ante annum 141 p. Chr. Atque hoc 
ipso anno in fastis cum M. Peducaeo Stloga Priscino consul nominatur T. Hoenius Severus. 
Is commemoratur in duabus inscriptionibus apud Grut. p. 182, 4 et Mur. p: 327, 4, itemque 
omnibus nominibus in Gromaticis veteribus p. 244 ed. Lachm.; nam cognomen modo est in 
nonnullis tegulis Severo et Stloga apud Marin. act. fr. Arv. p. 194 et 239. Neque du- 
bium esse debet, quin Marin. act. fr. Arv. p.177 recte statuerit huius, qui cos. fuit ann. 141, 
lilium esse eum T. Hoenium Severum, qui in fastorum Saliorum Palatinorum principio ap- 
pellatur, ac coniuncius cum hoc aliqua propinquitate merito videbitur, qui anno 129 cum 
Q. Iulio Balbo cos. fuit P. Iuventius Celsus Titius Aufidius Hoenius (sive quod quidam mi- 
nus recte scribunt Hoenus) Severianus, cf. 1. 20 Dig. de hered. petit. (V, 3). Iam com- 
plures Severi in consulum serie per hanc aetatem commemorantur, velut sub Hadriano im- 
peratore L. Catilius Severus II, qui fuit anno 120 cum T. Aurelio Fulvo Boionio II, et 
Sex. Iulius Severus, qui cum L. Aemilio Iunco ann. 127 suffectus est (Borgh. diurn. Ar- 
cad. ann. 1847, 1 p. 202), et alius quidam Severus incerti anni, qui cum Arriano, nobili 
scriptore, consul appellatur in figulinis apud Fabrett. p. 510, 147 et 148, qui dubito an sit 
Herennius ille Severus; quem Suidas s. v. @/Zwv significat Hadriani aetate vixisse, et de- 
nique ann. 146 initiis Antonini Pii Cn. Claudius Severus, pater, ut videtur, Claudii Severi, 
philosophi peripatetici, qui imperatoris M. Aurelii magister fuit. Veruntamen omnium 
horum et nomina et anni et res minus etiam conveniunt cum Ancyrano illo Severo, quam 
hic Hoenius Severus.  Etenim etiam illud est aptum, quod Ancyranus ille post consula- 
tum curator operum publicorum et legatus Antonini Pii in Germania inferiore fuisse dicitur, 
unumque omnino huic rationi obstare posse videatur, quod ille Severus praenomine ap 
pellatur TI, hic, qui in fastis invenitur, Titus. Iam Tiberii pracnomen omnino rarius, idque 

cum reliqua praenomina saepius in Severis inveniantur, semel modo anno 200 in 
Ti. Claudio Severo reperimus, qui quod Claudiae gentis est, sic appellatur.  Quare magno- 
pere dubito, an dirimendae sint litterae inscriptionis Graecae atque intelligendus Titus 
Iulius Severus, ut pleno iam nomine appellandus esse videatur T. lulius Hoenius 
Severus. Neque duplex nomen quemquam, qui huius aetatis morem gentiumque multi- 
plicem confusionem cognorit, offendet. Ne alia exempla citem, attulimus supra consulem 
anni 129, virum quattuor nominibus ornatum, quae res multos interpretes imperitiores 
induxit, ut praeter omnem consuetudinem in senatus consulto in Dig. V, 3, 20 plus quam 
duo cos. nominari existimarent, atque ex ipsis Severis huius aetatis eum, qui anno 155 
consul fuit, constat appellatum esse C. Iulium Statium Severum. Quamquam, etiamsi quis 
non concedet, quod equidem satis probabile esse censeo, Ancyranum illum Severum eun- 
dem esse, qui in fastis anni 141 consul reperitur, hoc certe dubium esse non potest, quin 
sit ilem, de quo Dio Cassius narrat. Duo eius rei sunt maxima documenta. Primum est, 
quod Dio ait eum post bellum Iudaicum missum esse ab imperatore in Bithyniam, ut sta- 
tum eius provinciae componeret atque ordinaret, eoque in munere tanta eum prudentia, 
tania probitate excelluisse, ut nomen eius etiam suo tempore apud Bithynos celebraretur. 
Hic autem Ancyranus appellatur sreup9eds eis Brdvriav dioodwrig xaù Loyiotijg èrrò 
Ie0ù Adgiavod, idque munus, postquam bello Syriaco confecto Achaiae proconsule prae- 
fuit, dicitur administrasse. Iam Bithyniam ex lege Augusti constat fuisse provinciam sena- 
toriam, quo praetorii viri mitterentur, sed Traianus eo misit extra ordinem C. Plinium, 
non ut defenderet eam (neque enim hostes in ea ulli erant), sed ut statum universum emen- 
daret imprimisque ut civitatum rationes exigeret atque componeret. Post Plinii autem lega- 
tionem provincia reddita est senatui, qui per proconsules administravit, ac cum rursus res 
confunderentur ac turbarentur, Hadrianus provinciam auferendam senatui legatorumque suo- 
rum imperio reficiendam videbat; ait enim Dio 1.1]. senatui pro Bithynia datam esse Pam- 
phyliam. Ut autem novam provinciam inslitueret, imperator misit hunc Severum, quem 
Dio prudentiam et iustitiam praestare debuisse dicit, titulus Ancyranus d0o9wr7v xaè Zo- 
yiot)v appellat, uterque ea significat propter quae olim Plinium eodem missum esse sci- 
mus. Cf. comment. epigraph. I p. 486. Discimus igitur hinc anno 137 Bithyniam ad curam 
imperatoris perpetuam esse translatam, et primum eius legatum fuisse T. Iulium Hoenium 
Severum, denique eam praetoriis viris committi consuevisse, id quod, quia exercitu ac 
legionibus carebat, vel sine expresso testimonio probabile erat. Traianus olim consularem 
virum misit (volebat enim eum unum annum praeesse provinciae), at Hadrianus, qui per- 
petuo retenturus esset, recte praetorium elegit. Alterum, quod dixi, documentum ex bello 
Iudaico repetendum est, de quo quae narrat Dio, paulo aliter ac vulgo fit intelligenda 

esse videmus. Etenim quod ait ex Hadriani ducibus s70@rov fuisse Iulium Severum, cum 
de tempore intelligi nequeat, fuerit sane praecipuus arte militari ac virtute, dignitate certe 
inferior erat ac recte ab reliquis scriptoribus tacetur. Siquidem legatus modo legionis IV 
Scythicae erat et interim, cum Augusti legatus abesset, provinciam administravit similiter 
ac Tiberio imperatore postquam Germanicus mortuus et C. Piso expulsus est, On. Sentius 
eandem provinciam Syriam tenuit, ac deinde cum legatus Augusti ob suspiciones Tiberii 
Romae retineretur, legatus legionis VI per plus quam decem annos Syriam rexit, ut in 
aliis provinciis imperatoriis saepe legati legionum, in senatoriis quaestores ac legati loco 
praesidum relinquebantur, nonnunquam etiam procuratores. Etenim cum magnum videretur 
bellum ac periculosum, Hadrianus, qui Tineium Rufum, Palaestinae legatum, eiusque exer- 
citum non sufficere putabat, auxilium ferre iussit Publicium Marcellum, Syriae legatum, ad 
eandem rationem, qua sub Nerone Parthicum bellum a Caesennio Paeto, Cappadociae, et 
Domitio Corbulone, Syriae legatis, gestum est, qua sub Vespasiano Annius Gallus et Petilius 
Cerealis, utriusque Germaniae legati, seditionem Civilis oppresserunt, qua primum bellum 
Dacicum sub Traiano Laberius Maximus, Moesiae, et Glitius Agricola, Pannoniae legati 
administrarunt, qua denique sub M. Aurelio Statius Priscus, Cappadociae, et Avidius Cas- 
sius Syriae legati contra Parthos pugnarunt. Quare Publicius Marcellus cum parte exer- 
citus i. e. cum legione XVI Flavia (nam duae tune in Syria videntur fuisse legiones) ad 
sedem belli in Iudaeam abiit, Severo cum altera legione ex iussu, opinor, Hadriani Syriae 
praefecto. At obstare videtur huic rationi alioquin certissimae, quod Dio Severum ait ex 
Britannia, cui tunc praeesset (76 70yev), in Syriam missum; in neutra enim inscriptionum 
Graecarum quicquam de Britannia legitur, nec Dio in huiusmodi re, quae ad patriam suam 
spectet (fuisse enim constat Bithynum), is auctor est, quem ulla ratione contemnere debea- 
mus. Contra eos, qui inscriptiones Graecas posuerunt, satis videmus esse negligentes, in 
iis quidem rebus, quae non aut ad Asiam aut ad insignes quosdam honores pertinerent, qui 
non possent per universum imperium Romanum ignorari. Nam primum minoribus omnibus 
eius quem celebrant Severi honoribus praetermissis principio ponunt, eum allectum esse 
a divo Hadriano in tribunicios, quasi nullis antea gestis muneribus id meruerit, idque 
ipsum in priore titulo inepte sic refertur, ut wet eacas tes év td tIver prdotinias xata- 
tayels ete Onuaogovs appelletur, ut nescisse eos videamus, quid esset, quod admodum 
erat usitatum, referri in tribunicios, aedilicios, praetorios. Tum statim legatio Asiatica com- 
memoratur, de qua utut iudicabimus, hoc constabit, Severum antequam eam iniit, vel prae- 
torem fuisse vel allectum esse in praetorios. Nunquam enim hunc gradum, ut quaesturam, 
ut aedilitatem, ut tribunatum, omitti videmus. Vix talis negligentia in Latinis titulis inve- 
niatur, non magis quam quod appellatur rzeugp9eîs e05 Br9duriav diogdwtis xaù Royiotre 

Urò Ieod Adgravoù pro eo, quod esse oportebat legatus propractore pr jac Bithyniace 
consulari potestate in cam provinciam ab divo. Hadriano missus vel similiter; sic enim 
legitur in nobili titulo Comensi de Plinii legatione Bithynica pari de causa suscepta. Atque 
quo inscitia Graecorum in minoribus honoribus intelligendis. processerit, cum alia docu- 
menta sunt, tum hoe reperitur item in titulo Aneyrano apud Boeckh. n. 4029, cum ille, de 
quo diximus, C. Iulius Severus appellatur XV vir stlitibus iudicandis (rrevtexardéxardoos 
tov Exdixalortov te n9odyueta), quod non manui sculptoris, sed ignorantiae eorum, qui 
dedicarunt titulum, videtur esse tribuendum. Quare quidni existimemus, post legationem 
illam Asiaticam, quam uterque titulus commemorat, excidisse mentionem legationis Bri- 
tannicae, cum Severus legionem ibi rexit, a qua legatione propter insignem scientiam mili- 
tarem in Syriam avocatus est? Fragmentum autem inscriptionis apud Grut. p. 248, 3, etsi 
pertinet sine dubio ad hanc Iudaici belli acialem (nam Hadrianus in eo appellatur pater 
patriae, quem titulum recepit anno 128 p. Chr.), num tamen ad hunc Iulium Hoenium Seve- 
rum sit referendum, id quod placuit Borghesio, debet incertum videri. Nam si versus ex- 
tremus, in quo haec supersunt ....IO. SEVERO nomen legati Britanniae continet, po- 
ierit non minus recte Herennius Severus, Arriani in consulatu collega, de quo supra dixi- 
mus, intelligi. Sin legati modo legionis vel praefecti nomen periit (neque id minus probabile 
videtur esse), poterit sane hic Iulius Severus intelligi, sed poterit etiam alius adeoque in- 
certa fit omnis coniectura, ut nihil affirmare praestet. Quae cum ita sint, effecimus nos 
quidem, ut legatum Syriae, quorum sane pauci per hanc aetatem noti sunt, eripuerimus; 
sed iidem addidimus alium, quem nondum nominari audivimus, Publicium Marcellum, qui 
quin Syriae missus ab imperatore Hadriano praefuerit, secundum certissimum inscriptionis 
Ancyranae testimonium dubitari non potest. Quodsi Syriae praefuit Marcellus, certe etiam 
consulaium gessit, ac Marcellum quendam insignem virum ab Hadriano ad mortem volun- 
tariam adactum esse testatur etiam Spart. in vita Hadr. c. 15, quo loco dubito an quod in 
codicibus male legitur Polaenum et. Marcellum, in editionibus non rectius. scribitur 
Polyaenum et Marcellum, poiius mutandum sit in Publicium Marcellum. Sed in fastis 
consulum vulgaribus non legitur Marcellus ullus illa aetate nec Publicii nomen tum fre- 
quens erat. At anno 129 etsi consules ordinarii, qui Kal. Ian. inerint, cognoscuniur 
P, Iuventius Celsus Titus Aufidius Hoenius Severianus II, de quo supra diximus, et Q. lulius 
Balbus ex 1. 20 Dig. de hered. petit. (V, 3) et Hadriani diplomate militari apud Card. n. XV 
itemque altero, quod edidit Ios. Arneth, unde intelligimus hoc consulum par fuisse usque 
ad Aprilem mensem eius anni, memorabile tamen est, quod in omnibus veteribus fasto- 
graphis omisso 0. Iulii Balbi nomine notantur Celsus et Marcellus. consules. Nec quos 
hoc anno suffectos ediderunt Muratorium secuti quidam C. Neratium Marcellum et Cn. Lollium 

Gallum, ii si orti sunt eorum, qui fragmentum diplomatis militaris apud Card. n. XXIX 
male interpretati sunt. Item in tegulis nomnullis Marcellus cos. commemoratur; nam apud 
Mur. p.323, 8 est Zuvenzio II et Marcellagli, apud Fabr. p. 506 n. 126 Marcell. et Cels. II 
cos. et n. 127 Juventio II et Merci II:cos. Cf. Marin. act. fratr. Arv. p.487, qui cum 
etiam aliam. ‘tegulam afferat, in qua consulatus solo P. Iuventii nomine posito significatur, 
nihil tamen certe iudicare audet, Cardinalis autem diplom. imp. p. 177, etsi non magis 
audet certi quicquam statuere, duas tamen rationes esse ait difficultatis tollendae. Aut 
enim Marcellum inisse Kal. Ian., sed paulo post (nam diploma illud militare a. d. XII K. 
Mart. scriptum est) cum vel mortuus esset vel alia de causa abisset, suffectum Balbum, 
aut eundem fuisse hominem Balbum et Marcellum. Iam alterum hoc iam vix probabile vide- 
bitur, postquam duo Marcelli nomina cognovimus nec in senatusconsulto illo, quod est in 
Dig., cum omnia Iuventii nomina plenissime exhibeantur, Balbi non omnia poni debuisse 
videntur, ex priore autem opinione demitur illud, quod mortuum esse censet hominem. 
Nam triennio post eundem Syriae praefuisse vidimus. Relinquitur igitur incerta aliqua 
causa, cur tam cito Marcellus consulatu abierit, quae non in iniuria aliqua, sed in honore 
hominis, quem imperator ita secundo consulatu ornare vellet, ut aliis locum non adimeret, 
quaerenda est. Nam illud quidem vix dubitandum esse puto, quin tantum et fastographo- 
rum auctoritati et inscriptionibus, quas dixi, tribuere debeamus, ut Publicio Marcello locum 
ordinarii cos. ann. 129 reddamus. Ad eundem denique haud scio an referenda sit inseri- 
ptio Dalmatica @xépa4Zog ac nomine eius, cui posita est, carens, quam Borgh. ex archaeolog. 
Angl. T. III p.344 refert, nec recte ad Iulium Severum pertinere censebat.  Virum enim 
videmus esse clarum ac multis honoribus conspicuum, quippe qui post gestum consulatum 
deinceps Germaniae inferiori, Britanniae, Syriae praefuerit. Sed redeundum est ad cur- 
sum dispulalionis nostrae, quam non essemus egressi, nisi et insignis quidam historiae 
Romanae locus adhuc obscurus atque  prope ignotus paululum illustraretur et clarissimae 
fere, quas legio IV Scythica gessit, res agerentur. Quam cum relicta esset in Syria cum 
legato suo ex Dione discimus, dum Iudaeos in Syriam invadentes repellit atque extinguit, 
magna ac clara facinora edidisse. 

Successit autem Iulio Severo in regenda legione IV Scythica C. Iulius -Scapula, cuius 
duo tituli item Ancyrani reperiuntur apud Boeckh. C.I. G. n. 4022 et 4023, qui post hanc 
legationem narratur Galatiae pro praetore praefuisse eo tempore, quo Hadrianus decessit 
atque Antoninus Pius ad imperium pervenit. Idem Scapula sine dubio primis Antonini annis 
i. e. anno 142 vel 143 consulatum gessit; consul enim designatus iam appellatur in titulo 
Graeco. Postea sub initium Commodi legioni huic praefuit Septimius Severus, qui postea 
imperavit, qui cum anno 178 praeluram gessisset, tum Hispaniam Tarraconensem rexisset, 

a Spart. c. 3 dicitur legioni IV Scythicae praepositus esse circa Massiliamy falso sine du- 
bio; neque enim unquam legio IV discessit ab Syria. Sed ex codicibus parum peti potest 
auxilii, quippe in Palatino dicitur esse circa Massyliam, ex quo vix quicquam potest inve- 
niri, nisi quis audacia utendum esse putabit. Locus autem, quo tum essent hiberna legio- 
nis huius, videtur fuisse Samosata. Eius enim urbis nomini Ptolem. V, 15, 11 apponit Zeyéor, 
numero legionis omisso, ac fuisse legionem tunc in illa parte testatur etiam Dio LV, 23; 
quare non dubito, quin in Itin. Anton. p. 186 item scribendum sit Samosata leg. IV, non 
legio VII, quod etiam in recentissima Pinderi editione legitur. Atque etiam in Notitia Dignit. 
Orient. p. 38 ed. Boecking. praefectura legionis quartae Scythicae collocatur Oresae. Quod 
nomen cum parum rectum videatur, Boecking. p. 389 vel de Oriza, Palmyrenes civitate apud 
Ptolem. V, 15, 24, vel de Urimis sive Orimis, quae ad Euphratem sita erant (Ptolem. V, 15, 14), 
intelligendum esse putat. Equidem quia legionem hanc semper in regione Samosatensi 
constitisse video et aptissime ad tutelam Euphratis collocatam fuisse intelligo, praefero 
Orima. Quare haud scio an apud Spartianum scribendum sit circa Orima in Syria. Illud 
quidem certum est, Septimium Severum, antequam imperium adeptus est, fuisse in Syria, 
quoniam lulia Domna, uxor eius, oriunda erat ex Syria eiusque nuptias, cum de genitura 
eius regia audisset, per amicos conciliasse dicitur. Reliquos autem honores praeter hanc 
legationem gessit omnes in provinciis occidentalibus.. Quamquam difficilis hic locus est et 
attingit temporum rationem, quibus Severus honores suos acceperit, quem ingredi nolumus. 
In quibus sedibus cum esset legio, Dio LXXIX,7 Heliogabalo imperatore bis cam narrat 
ad deficiendum esse sollicitatam, primum a Gellio Maximo, legato eius, deinde ab infimi 
ordinis homine, qui lanificium exerceret, sed utrumque motum celeriter esse compressum. 
Exposuimus praecipua, quae de legione IV Scythica tradita suni memoriae; nam omnia mo- 
numenta, in quibns centuriones et milites eius commemorantur, afferre inutile est. Legati 
quidem praeier eos, quos dixi, nominantur L. Martius Macer in inscriptione diurn. Arcad. 
1826, 4 p.170 et Flavius quidam in titulo Graeco apud. Pococke 77,1 tribuni militum 
C. lulius Proculus apud Orell. n. 2273, C. Octavius Modestus apud Orell. n. 4007, P. Obsi- 
dius Rufus apud Grut. 72, 9 (Mur. 80, 5), L. Octavius Rufus apud Grut. 444, 8, ignotus 
aliquis apud Marin. act. fratr. Arv. p. 755 et L. Iulius Marinus ibid. tab. LVIII, C. Iulius 
Severus apud Boeckh. n. 4029, Cn. Cornelius Ti. F. Pulcher apud Boeckh. n. 1186, T. Clo- 
dius apud Mommsen. inscr. Neap. n. 2124 et si qui alii per varios libros sparsi latuerunt, 
quorum mentio ad historiam legionis cognoscendam nihil confert. 

Persecuti sumus historiam legionis IV Scythicae secundum testimonia, quae super- 
sunt, ex quibus discimus, eam, quo tempore hic titulus positus est, fuisse in Syria. 
in ea igitur fribunus laticlavius fuit hic, quisquis est. Neque hoc munus 

non conferi aliquantum ad eius genus cognoscendum; est praeterea unum militare, quod 
gesserit. lam de universo tribunatu militari hoc loco dicere nolo, quamvis multa disputari 
posse videam, quae et obscura sint et rectius constitui possint; sed magnus campus est 
et qui ab eo qui aliud agat, tractari non debeat. Sed tribunos laticlavios constat esse eos, 
qui quamquam nondum sunt senatorii ordinis, tamen in spem quasi senatus insigni iam 
senatoriae dignitatis utantur. Auctor eius rei fuerat Augustus, qui reducto quodam vetere 
more liberis senalorum protinus a virili toga latum clavum induere permisit (Suet. Aug. 38), 
qui si ad tribunatum militarem pervenirent, appellabantur tribuni laticlavii. Hi igitur iam 
latum clavum habebant, antequam tribunatum inirent, accensendique his senatorum liberis 
sunt ii, qui cum equestri loco nati essent, opibus tamen et ingenio confisi honores petere 
atque ad rempublicam accedere statuerent. Qui vigintiviratu gesto cum veniam ab impe- 
ratore accepissent, cum spe senatus tribunatum accipiebant. Ex hoc genere videtur fuisse 
Septimius Severus, qui posiea ad imperium pervenit. Qui cum natus esset patre equite 
Romano, affinibus autem et patruo consularibus, postquam Romae, quo studiorum causa 
adolescens se contulerat, excellere coepit, latum clavum a divo Marco accepisse narratur 
apud Spart. c. 1. Alio ex genere sunt ii, qui cum plebeio vel equestri genere nati essent, 
militari industria ad tribunatum pervenerunt in eoque ipso latum clavum acceperunt, velut 
imperatorem Maximinum narrat Capitol. c. 5 cum ex infimo ac barbaro genere ortus esset, 
fortitudine tribunatus honorem accepisse, sed, quamdiu Heliogabalus imperabat, abstinuisse 
a militia. At Alexandrum Severum, ut imperium adeptus esi, statim ei latum clavum addi- 
disse ac deinde legioni quartae recens conscriptae praeposuisse. Tunc igitur vere erat 
laticlavius tribunus. Nec dissimilis huic fuerat Pertinax, qui item libertino patre natus ad 
imperium pervenit. Qui cum variis ministeriis ad procurationem ducenariam ascendisset, 
subito missus faclus est, quia in suspicionem venerat imperatori Marco; tum per Claudium 
Pompeianum Marco commendalus vexilla regenda accepit ac re bene gesta in senatum lectus 
esse dicitur a Capitol. c. 2. Nam tribunum tunc et quidem laticlavium factum esse censeo. 
Siquidem neque unquam curiam intrasse narratur nisi consulatu gesto quattuorque provin- 
ciis consularibus administratis, et postquam in senatum lectus est, paulo post inter prae- 
torios esse relatus et legioni primae impositus, ut certe neque quaesturam neque aedili- 
tatem gessisse, sed apud exercitum mansisse videatur, apud quem cum infra praetoriam 
legationem nullus sit gradus praeter tribunatum, in hunc necesse erat eum evehi. Ac 
rursus diversi generis est Cn. Marcius Rustius Rufinus, qui apud Kellermannum Vigilum 
Romanor. latere. n. 13 appellatur tribunus laticlavius legionum IMI Cyrenaicae III Gallicac. 
Eum enim ex ipso illo titulo, item alio ibid. n. 2 fuisse discimus praefectum vigilum anno 
205 p. Chr., cum antea fuisset praefectus classium praetoriarum. lam haec sunt equestria 

munera, quae nunquam admittunt senatorem.  Etenim Alexander Severus primus praefectis 
praetorio tribuit, ut essent senatores (Lamprid. Alex. Sev. c. 21), et M. Aurelius apud 
Capitolin. in Pertin. c. 2 palam doluisse narratur, quod Pertinacem cum senator esset, prae- 
torio praeficere non posset. Nec si praefectis praetorio non licebat esse senatoribus, potuit 
licere praefectis vigilum aut classium, quare in collectione Kellermanniana extremo demum 
imperio n. 16 sqq. praefectos vigilum senatorii ordinis fuisse videmus. At si non licebat 
esse senatoribus, licebat esse senatoriae dignitatis, ut ornamentis omnibus atque insignibus 
senatorum uterentur. Sic iam ab primis imperatoribus nonnunquam hominibus libertinis, 
qui non poteranl esse senatores, tributa sunt ornamenta consularia, sic multis praefectis prae- 
torio, ipsumque qui postea fuit praefectus vigilum, antea «praetoriis ornamentis a Nerva 
donatum esse ostendit titulus Romanus apud Kellermann. n. 7. Quare similiter censebimus 
Rustio Rufino cum militari fortitudine in aliis muneribus, quae. titulus non commemorat, 
excelluisset, data esse ornamenta senatoria, unde tribunus deinceps fuit laticlavius. Alium 
autem titulum, de quo si verus esset idem statueremus, apud Mur. 1115, 6, Ligoriana 
fraude corrupium esse putamus. Ceteri igitur tribuni militum, qui non sunt ex tribus his, 
quae diximus, generibus, sunt illi quidem angusticlavii, sed nunquam ita appellantur:  Sin- 
gulare enim prorsus est, quod Suetonius in Oth. c. 10 ‘patrem suum nominat terfiae decimae 
legionis tribunum angusticlavium, id quod ideo videtur scripsisse, ut patrem equestris digni- 
tatis neque se ab paterno ordine degenerasse significaret. Nusquam enim legitur alias 
maximumque documentum est, quod in inscriptionibus cum plurimi tribuni, multi laticlavii 
commemorentur, nondum quisquam repertus est angusticlavius. Quoniam enim homines 
nunquam ex eo appellantur, quod non habent, sed ex eo quod habent, quia. nullum est 
angusti clavi insigne, sed ipsa lati clavi absentia angustum clavum efficit. (quare minus 
recte emendari arbitror apud Vellei. II, 88 locum desperatum de Maecenatis angusto clavo), 
apparet non angusticlavios, sed equestris ordinis debuisse dici. Veruntamen, ut originem 
tribunorum laticlaviorum mittamus, cum laticlavii sint, qui latum clavum habeant, quaeritur, 
num omnes, qui habent, ita appellentur, nec quisquam pro laticlavio tribuno habendus sit, 
nisi qui in titulis nominetur. Non videtur; nam cum tantus fuerit senatorum numerus filii- 
que eorum si non omnes, at longe plurimi et lato clavo usi et tribunatu militari tamquam 
reliquorum honorum quodam initio functi sint, si omnes qui habuerunt latum clavum, ap- 
pellarentur laticlavii, magnam omnino eorum multitudinem in inscriptionibus inveniri opor- 
teret; inveniuntur autem pauci, unde etiam in eorum, qui non nominentur, numero lati- 
clavios latere probabile fi Nec vero desunt exempla, quibus hoc manifesto teneatur, 
quae cum satis multa possim, afferam unum ipsius huius temporis, quo totum hunc, de 
quo agimus, titulum positum esse constat. Abellini enim repertum titulum affert Borghesius 

Dichidnaz: di una Lap. Grut. p.39 Ti. Claudii Saethiadae Caeliani, qui dicitur Cl. Fronzini 
cos. filius, Xvir stl. iud., trib. mil. leg. III. Gallicae, quaestor provinciae Siciliae candi- 
datus imp. Antonini et Veri Augustorum. Fuit igitur hic senatoris filius, sed tamen, quam- 
quam per communem honorum gradum evectus. est, non tribunus laticlavius, sed tribunus 
appellatur. Atque etiam magis illustratur ea res ex titulo fratris eius item Abellini reperto 
apud Grut. p. 389, 6. ls, Ti. Claudius Frontinus Niceratus, dicitur item C/. Frontini cos. 
filius, tum Xvir stl. iudic., tribunus laticlavius leg. INI Italicae, quaestor, propraetore pro- 
vinciae Achaiae (cf. eiusd. hominis titulos Graecos Argis et Spartae inventos apud Boeckh. 
Corp. inscr. Graec. n. 1183 et 1327, ubi item dicitur ycÀ/eggos riervonzos), ut, cum eun- 
dem cursum tenuerit ac frater, ipse appelletur laticlavius, ille non appelletur. Quid addi 
potest ad hoc? nisi forte eundem hominem requiramus, qui in uno titulo laticlavius, in 
alio tribunus modo appelletur, cuius sane generis nondum ullum inveni. Simile est exem- 
plum in titulo Gallico, quem referti Ioh. Labus. de marmore antiquo C. Iulii Ingenui p. 23. 
Ibi celebratur primum T. Flavius Secundus Philippianus, qui imperatoribus Septimio Severo, 
Caracallo, Geta narratur praefuisse Galliae Lugdunensi, qui quod dicitur tribunus militum 
leg. VII Germ., non moror hoc loco, quia potuit certe esse equitis Romani filius, sed item 
celebratur filius eius 7. Flavius Victorinus Philippianus, clarissimus iuvenis, trib. militum 
leg. V Maced. Quem apparet et senatorio patre natum esse et laticlavii appellatione carere. 
Neque minus apertum est exemplum €. Tulii Ingenui, de quo omnem illam disputationem 
. instituit Labus., qui cum appelletur clarissimus iuvenis, patrem certe habuit senatorem, 
sed dicitur tamen #rib. leg. III Ital., et C. Precellii Augurini, qui noto titulo Parentinae 
coloniae celebratur 1. 1. p. 17, qui non modo clarissimus iuvenis dicitur, sed etiam octo 
nominibus, quae prae se fert, nobilitatem generis ostendit; verum simpliciter #r28. leo. VII 
Gem. nominatur. !) Nec vero illud probabile, discriminis aliquid intercessisse inter tri- 
bunos senatorio ordine natos et inter tribunos laticlavios, ut hi plus vel dignitatis vel spei 
futurorum honorum haberent; nam utrosque, cum eodem munere inter vigintiviros functi 
essent, nullo alio munere gesto, ex quo commendarentur, videmus ad tribunatum perve- 
nisse. Ducitque eo ipse locus, quem tribunatus militaris, qui non industria bellica partus, 
sed ad auspicandos magistratus acceptus sit, sive appellantur laticlavii, sive non appel- 


1) Disputavit autem nuper de tribunis militum vir doctissimus Alphonsus de Boissieu in praeclaro opere, 
quod de inscriptionibus Lugdunensibus condidit, p. 319. Qui cum aliam omnino rationem sequatur ac nos, 
quamquam rectissime disputavit, citari hic quidem non potuit, sed hoc commemoro optime has duas res vider 
ab eo intellectas esse, primum male a quibusdam tribunos angusticlavios existimari eosdem ac semestres (cf 
Orell. n. 3442), deinde qui aliquotiens in titulis commemorantur tribuni militum a populo, non posse esse 
nisi eos, qui comitiis publice facti essent. 

lantur, inter honores reliquos obtinere solet. Quamquam enim paucae sunt exceptiones, 
velut apud Kellerm. Vig. n. 252, collocatur tamen fere post vigintiviratum et ante quae- 
sturam. Quare videtur prorsus ita accidisse, ut tribuni, qui essent senatorii ordinis, distin- 
guerentur illi quidem lato clavo ab eoque sicubi accurate ageretur nominarentur, sed in 
titulis modo tribuni modo laticlavii tribuni dicerentur. Idque eo minus debet mirum videri, 
quod lati clavi significatio etiam alibi omittitur. Etenim Suet. Aug. 9 narrat Augustum 
senatorum liberis muliliam auspicantibus non tribunatum modo legionum, sed et praefectu- 
ras alarum dedisse, ac ne quis expers castrorum esset, binos plerumque laticlavios prae- 
posuisse singulis alis. lam non arbitror equidem mansisse diu hoc, quod Augustus insti- 
tuit, non magis quam diuturnum fuit, quod Claudius in simili re edixit (Suet. Claud. c. 25), 
qua de re G. Henzen. in annalibus Rhenanis anni 1847, XII p. 49 satis diligenter dispu- 
tavit, nisi quod senatorii et equestris ordinis tribunos minus videtur distinxisse neglexit- 
que Suetonii illum de Augusto locum, ex quo et Suetonii, opinor, aetate et fere etiam 
ab reliquis imperatoribus praefecturam alae superiorem esse iudicatam tribunatu legionis 
discimus.®) Sed praefecti tamen nulli omnino laticlavii reperiuntur, in quibus si lati clavi 
significatio, quamquam item equestris dignitatis homines eum gradum tenebant, omitte- 
batur, non minus facile in ipso tribunatu potuit omitti. Illud vero imprimis est animad- 
vertendum, quod laticlavii tribuni nulli unquam imveniuntur nisi legionum, nulli auxi- 
liorum, nulli cohortium aut praetorianarum aut urbanarum. Cuius rei causa non difficile 
intelligitur. Quoniam enim laticlavii tribuni sunt fere, qui militiam auspicantur, nec co- 
horti, quam soli regant, praeponi possunt nec in praetorianos aut urbanam militiam, quam 
imperatores virtute excellere velint, admittuntur; at legiones cum plures singulae habeant 
iribunos, unius culpa facile religuorum usu aut emendatur aut corrigitur. Idque quam dili- 
genter observatum sit, insigne docet exemplum Rustii Rufini apud Kellermannum Vigil. 
n. 13, quod supra allatum est, qui cum fuisset tribunus legionum II Cyrenaicae et I 
Gallicae, deinde cohortium primae praetoriae et sextae vigilum, legionum vocatur tribunus 
laticlavius, ut cum iactatione aliqua senatoria dignitas significetur, at cohortium illarum 
modo tribunus. Nec vero, quia laticlavii tribuni in legionibus tantum reperiuntur, existi- 
mandum est non vere eos functos esse munere suo, sed specie quadam honoris contentos 
ex imaginario quasi genere tribunorum fuisse, quod quale fuerit parum ‘adhuc exploratum 
est. Etenim ex ingenio ac sludiis cuiusque pendebat, utrum militarem artem discere vellet, 


1) Insigne enim huius rei exemplum ipso Augusto imperatore exhibet Velleius historicus, equestri loco 
natus (Hist. II, 104, 3), qui cum sub initia stipendiorum suorum tribunus militum meruisset (vide c. 101), 
Tiberium praefectus equitum in Germaniam comitatus ac deinde legatus legionis factus est (c. 104). 

an tribunatum illum tamquam necessarium, sed parum iucundum percurreret. Velut €. 
Popilius Carus Pedo, nobilissimus vir, cum tribunus laticlavius leg. III Cyrenaicae esset, a 
divo Hadriano ob Tudaicam expeditionem donis militaribus donatus esse narratur in titulo 
Tiburtino apud Kellermannum Vig. n. 247; atque alius apud eund. n. 252 appellatur fribunus ‘ 
laticlavius leg. VII Geminae ad census accipiendos civitatium XXIII Vasconum et Vardu- 
lorum. Nolim enim haec dirimi, tamquam duo diversa fuerint munera, verum ut aliquando 
praefectos militares et centuriones imponebantur minoribus populis barbaris, sic tunc illum, 
cum tribunus esset leg. VII Geminae, quam in Hispania plerumque collocatam fuisse con- 
stat, ad census illorum populorum missum esse existimo. Neque magis alias legiones 
destinatas, alias negatas fuisse invenio tribunis laticlaviis. Nam legionis I Minerviae tribu- 
nus laticlavius Q. Petronius Melior est in titulo Tarquiniensi apud Card. diplom. milit. 
n. 592 (Kellerm. Vig. n. 246)-et legionis I Adiutricis M. Marius Titius Rufinus apud Grut. 
436, © (Momms. inscr. Neap. n. 1426), leg. II Adiutricis C. Iulius Pisibanus apud Orell. 
n. 1665, legionis III Cyrenaicae C. Caerellius Fufidius apud Grut. p. 379, 7, alium eiusdem 
legionis supra citavimus, legionis III Flaviae C. Lucilius Sabinus apud Grut. 433, 1, legionis 
III Scythicae et X Fretensis Iulius aliquis Marcianus in titulo Africano, qui reperitur in 
libro Gallico Excursions dans l’Afrique meridionale p. 24 n.71, legionis INI FI. Fel. C. 
lulius Clemens apud Mur. 1103, 7, legionis IIII Italicae apud Boeckh. Corp. inscr. n. 1133, 
alii ibid. n. 4032 et 4033, legionis V Macedonicae aliquis apud Don. 338, 3, legionis VIII 
Augustae L. Cestius Gallus apud Mommsen, inscr. Neap. n. 3537, legionis IX Hispanae L. 
Burbuleius Opiatus apud eund. n. 4060, legionis X Fretensis &rWvvwos aliquis apud Borghes. 
de Burbuleio p. 67, legionis XII Fulminatae M. Aelius Theon apud Grut. p. 1090, 13, legio- 
nis XIII Geminae C. Curtius Rufinus apud Orell. n. 3441, legionis XVI aliquis, cuius titulus 
male descriptus est, apud Mur. 665, 3, et T. Aelius Naevius apud Orell. n. 3046, legionis 
XX Val. Victr. L. Aemilius Naso apud Kellerm. Vig. n. 251 et M. Caelius Flavius apud Orell. 
n. 133 (Fabr. p. 411, 350), alius denique apud Kellerm. p. 68, cui quod miror legionis, in 
qua meruerit, nomen non additur, quod idem videtur fieri apud Grut. p. 180, 3. 
Veruntamen quoniam accurate haec nisi qui universi tribunatus militaris rationem per- 
sequatur explicare ordine non potest, redimus ad hunc, de cuius titulo Concordiensi agitur, 
quem cum tribunus laticlavius appelletur neque eum gradum virtute militari meruerit, sed 
. principio ipso auspicandorum honorum causa acceperit, intelligimus nobili gente ortum 
fuisse, ut rite ab ineunte aetate summa speraret. Profectus autem est ad tribunatum geren- 
dum in Syriam, ubi imperatore M. Antonino legionem III Scythicam collocatam fuisse dixi- 
mus. Nec certum est, quamdiu ibi manserit. Sed mansit certe plus quam annum. Neque 
enim tribunatus, ut reliqui honores, annuo spatio circumscribebatur, sed ad omnium mili- 

tarium munerum rationem ex imperatoris voluntate deponebatur. Sed cum redisset ex Syria, 
facius est sevir equestrium turmarumi Hunc magistratum (si magistratum dici licet, 
sed militare certe munus non fuit), qui bis apud scriptores, saepe in inscriptionibus com- 
memoratur, constat esse eum, quem ultimum antequam in senatum allegantur, gerant no- 
biles adolescentes. Vide Marin. de act. fr. Arv. p. 775 et quos ille citat. Item omnes con- 
sentiunt eas turmas, quibus pracerant seviri, numero fuisse sex, idque, nisi aliis argu- 
mentis probabile fieri posset, ipsum sevirorum nomen, quod alia ratione explicari nequit, 
evincit. De reliquis fere rebus dissentitur, quae origo fuerit turmarum (neque enim 
Augustus cum constituit, quod reliqui imperatores tenuerunt, novum aliquid invenit, sed 
veterem morem reduxit), qui homines in turmis illis fuerint, alia eiusdem generis, de qui- 
bus qui cognoscere volet, conferat W. Reinii disputationem in Pauli encycl. real. VI p. 1140. 
Nos quidem, ut longum atque a proposito nostro alienum fore videmus si persequi hoc 
argumenium hoc loco velimus, ita turmas illas equitibus equo publico constare iudicamus 
cum propter Dionys. VI, 13, tum maxime propter ea, quae Suet. Aug. c. 38 de equitum 
turmis ab Augusto recensitis narrat, ubi sine ullo dubio ii, qui equum publicum habent, 
significantur. Cf. Ovid. Trist. IT, 9, qui item et inter turmas se transvectum esse et equo 
publico fuisse ait. Sed sunt alia de iisdem his seviris, quae vix tacta esse inveniamus. 
Primum nomen frequentissimum esse videmus sevir equitum Romanorum, uti appellantur 
C. Matius Sabinus apud Orell. 2242, P. Metilius Secundus apud Marin. act. fratr. Arv. 
tab. LIX, itemque scribendum erit in fragmento apud Marin. ibid. p. 779, L. Titinius 
Glaucus Lucretianus apud Orell. n. 732, C. Plinius Secundus apud Orell. n. 1172, L. Aemi- 
lius Arcanus apud Orell. n. 2258, C. Passienus apud Mur. 728, 2, L. Eggius Ambibulus 
apud Mommsen. inscr. Neap. 1110, Ti. Atiius Iulianus apud Mommsen. 1.1. n. 5773, dard- 
vuo duo apud Fabr. 411, 351 et Gud. 133,8, C. Calpetanus in Bullet. Neapol. 1846, p. 34. 
Inde rite appellatur etiam sevzr, ut multorum ille nominum Q. Pompeius Senecio apud Orell. 
2761, et L. Rugonius Urinatius apud Orell. n. 2377, ilemque, ut videtur, M. Cocceius apud 
Donat. p. 279, 9. Nec minus videntur recta, quod M. Marius Rufinus apud Mommsen. inser. 
Neap. n. 1426 vocatur sevir furmarum equitum Romanorum, et quod C. Curtius quidam 
sevir turmis ducendis, quem titulum ipsi aliquando explicavimus in museo Rhenano anni 
1843 p. 251 sqq., aliusque item apud Chr. Saxium in lapidum vetustorum epigrammatis 
p. 15, et quod in fragmento apud Mommsen. 1. l. n. 4237 est sevir turmarunt equestrium 
similiter atque in hoc, quod explicaturi sumus, fragmento est sevir equestrium turmarum. 
Nam equites Romanos scimus in turmas fuisse divisas neque cae non praecipue quasi ab 
equestri ordine nominantur equestres. Efficiebant igitur hi seviri collegium aliquod, quod 
imprimis in sacrificiis faciendis ludisque edendis communiter ageret. Sed iidem tamen sin- 

guli suae quisque turmae pracerant.  Etenim non solum bis sevirum turmae equitum Ro- 
manorum commemorari video, semel in titulo Telesino Q. Herennium apud Momms. inscr. 
Neap. n. 4851, qui cum scriptum sic esse in lapide testetur, credo item nominari M. Cae- 
lium Flavium apud Orell. n. 139 (Donat. p. 248, 7; Fabr. 411, 350), verum etiam numerus 
turmae, cui quisque praefuerit, adiicitur. Nam sevir equitum Romanorum turmae primae 
C. Caerellius Fufidius est apud Orell. n. 2379, item L. Fulvius Gavius apud Donat. 72, 1, 
sexvir turmae primae Q. Petronius Melior apud Kellerm. Vig. n. 246; tum sevir turmae 
secundae L. Statius Prosper apud Orell. n. 3045 et L. Flavius Septimius apud Grut. 412, 2, 
sevir equitum Romanorum turmae secundae T. Aelius Naevius apud Orell. n. 3046 et 
P. Plotius Romanus apud Fabr. p. 411, 353; sevir equitum Romanorum turmae tertiae Sex. 
Cornelius apud Mommsen. inscr. Neap. n. 5359 et L. Cornelius Severus apud Grut. p. 1026, 3 
in lapide male descripto et C. Valerius Gratus sevir eq. £. turmae DI apud Borgh. mem. 
inst. arch. p. 290, denique V/vir equitum Romanorum turmae quintae P. Caelius Balbinus 
apud Grut. 393, 6 et T. Didius Priscus apud Grut. 1093, 7. Itemque turmae numerus 
periit in fragmento apud Marin. act. fratr. Arv. p. 779. Qua in re notabile sane est, quod 
turmae quartae et sextae seviri nusquam reperiuntur. Id si casu accidisse putamus, nihil 
est quod dicamus; sed magis non casui, sed causae alicui tribuemus. Intelligimus enim ex 
iis quae disputata sunt, et collegium quoddam fuisse horum sevirorum, in quo communiter 
agerent, id quod praecipue de sacrificiis quibusdam (Dionys. VI, 13) et de ludis quos ede- 
bant (Capitol. in M. Aurel. c. 6) valet, et tamen singulos singulis turmis pracfuisse in pompa 
illa sollemni, quae quotannis celebrari solebat. Iam hi seviri fieri solebant ab equitibus 
Romanis ipsis, id quod colligi licet et ex similitudine sevirorum Augustalium, de quibus 
disputavimus in commentatione epigraphica de seviris et seviris Augustalibus p. 58, et de- 
monstratur loco Zonarae X, 35, qui Augustum narrat permisisse, ut C. Caesar filius sevir 
turmae fieret (0Z0gyov te PuÀNS yevécdar &rEtoewe). Quamquam, cum imperatorum actate 
etiam quae non ab ipsis administrarentur; illorum arbitrio regerentur, non mirum est, 
loqui aliquando ita scriptores, quasi imperatores ipsi seviratus honorem detulerint, veluti 
Capit. in M. Aurel. c. 6 ail: Pius Marcum sevirum turmis equitum Romanorum creavit. 
Cohaeret autem cum seviratu alia dignitas, quae imperatorum temporibus saepe commemo- 
ratur, nimirum principatus iuventulis, de quo imprimis disputarunt Eckhel. in Doctr. numm. 
VII p. 371 et nuper Marquardt. de equit. Rom. p. 74. De hoc primum observabo, nemi- 
nem fuisse principem iuventutis, nisi qui idem esset sevir equitum Romanorum. Duobus 
id exemplis demonstratur. Nam et M. Aurelium, qui postea imperavit, Capitol. in M. Aurel. 
c. 6 scribi sevirum turmis equitum Romanorum creatum esse, quem eundem eodem tem- 
pore Dio LXXI, 35 mo6xgitov ts immados i. e. principem iuventutis appellat, et C. Cae- 

sarem, Augusti filium, quem constat cum fralre principes iuventutis esse factos, Zonaras 
X, 35 tAagyov pvàdijg nominat. Neque id cum rei ipsius natura dissentit. Cum enim prin- 
cipem iuventutis constet assimilatum esse principi senatus, qui honos ipsi Augusto delatus 
est, ut senatus non poterat princeps esse nisi qui et in senatu esset et summo ac con- 
sulari loco, sic iuventutis principem esse non licebat nisi eum, qui et equum publicum 
haberet et summum inter equites honorem i. e. seviratum gereret. Sed hoc discriminis 
intercedit inter seviratum et inter iuventutis principatum, quod ille, etsi nomen honoris 
perpetuo potest usurpari, ipse tamen est annuus ac semel geritur, hic, qui mera appella- 
tione constat, tamdiu retinetur, quamdiu placet, quare factum est, ut cum superiores im- 
peratores iuventutis principes appellari desierint postquam tribuniciam potestatem accepe- 
runt, reliqui inde ab Geta et Caracallo perpetuo id nomini suo ascripserint. Illud vero certum, 
principem iuventutis non minus quam seviros factum esse ab ipsis equitibus equo publico; 
neque enim modo Augustus ipse in rerum suarum indice tab. III, 4 filios suos ait ab equi- 
tibus Romanis universis appellatos esse principes iuventutis, verum etiam Commodum 
Lampridius c. 1 cooptatum esse principem iuventutis inter trossulos; nam in cooptandi 
verbo hoc inest. Quodsi omnes principes iuventutis fuerunt iidem seviri, video coniectura 
posse probabilem aliquam causam inveniri, cur duae ex sex turmis caruerint seviris.  Ne- 
que enim credo, eos, qui imperatoria domo orti essent heredesque imperii existimarentur, 
cum seviratum acciperent, semper turmae primae fuisse seviros, quae sentenlia etsi pro- 
lata est a Marquardtio 1.1. p. 76, nulla tamen ratione confirmatur, siquidem turma prima 
nec rarius quam ceterae nec maiore usquam cum honore commemoratur. Immo ut tribuum 
Romanarum nulla una habet principatum, sed ordo cum certus sit, initium modo ab hac 
modo ab illa fit, ita turmarum equitum Romanorum non minus sexta aut quinta aut alia 
videtur habere potuisse principem iuventutis pro seviro quam prima. Tam fuit et princeps 
iuventutis et sevir turmae alicuius Germanicus Caesar, Tiberii filius (Ovid. ex Ponto II, 5, 41), 
in cuius defuncti honoribus narratur a Tac. Ann. IT, 83 institutum esse ab ordine equestri, 
uti turmae Idibus Iuliis imaginem eius sequerentur, ac videtur hoc inter cea fuisse, quae 
manere suo tempore Tacitus significat. Pertinere autem honorem illum constat ad sol- 
lemnem equitum iransvectionem, in qua praecipuum sevirorum munus erat et quod Tacitus 
alt secutas esse turmas imaginem, quid aliud vult, nisi eam ita esse praclatam, ut ea 
turma, cui praeferretur, nullo alio seviro uteretur, sed quem vivum olim secuta esset, 
cundem mortuum pro seviro coleret? Idque eo magis probabile, quod in eiusdem Germa- 
nici honoribus a senatu decretis Tacitus narrat hoc fuisse, ne quis flamen aut augur in 
locum Germanici, nisi gentis Iuliae, crearetur, ut, etiamsi forte filiis nepotibusve impera- 
torum liceret eiusdem esse turmae seviris, cuius olim fuerat Germanicus, qua de re nihil 

audeo dicere, ceteris privatis hominibus non liceret. Quodsi datum hoc est memoriae Ger- 
manici, ut locus eius in seviris perpetuo vacuus relinqueretur, idem videtur esse conces- 
sum C. et L. Caesaribus, qui primi omnium principes iuventutis appellati sunt. De quorum 
honoribus sane perpauca nobis sunt tradita, nec vero a probabilitate recedit, quod in Ger- 
manico usurpatum est, id esse repetitum ex vetustiore exemplo, cum item princeps iuven- 
tutis dilectus a populo Romano decessisset.  Neque unus locus non potest concedi Caesa- 
ribus, siquidem eos non eodem anno, sed Caesarem anno 5, Lucium anno 2 a. Chr. prin- 
cipes iuventutis sevirosque appellatos esse constat. Vide nos ad mon. Ancyr. tab. III, 4. 
Quamquam omnia haec, quae de turmis duabus equitum Romanorum disputavimus, non 
tamquam vera sint affirmamus, sed ut probabilia proferimus de coniectura, qua tamen, ubi 
certa testimonia desint, necessario in antiquitate intelligenda videmus esse utendum, neque 
aut, si turmae quartae el sextae sevir quis inventus erit, non laetabimur invento aut, si 
quid probabilius afferetur, moleste patiemur. 

Absolverat militiam equestrem gesto seviratu is cui hic titulus posilus est, sed utrum 
absoluta demum militia equestri an iam antea in senatum intrarit, dubium est. Video enim 
seviratu nonnunquam functos esse etiam qui iam in senalu essent.  Apertum enim est 
exemplum M. Aurelii, quem Pius cum adoptasset anno 140 p. Chr., in ipsa quaestura cum 
vicesimum annum ageret, et consulem designavit et sevirum turmis equitum Rom. crean- 
dum curavit (Capit. in M. Ant. c. 6). Itaque etiam Titus, cum pater imperio potitus esset, 
quamquam sine dubio iam senator fuerat, anno 69 in annum insequentem princeps iuven- 
tutis appellatus est, cum eoque Domitianus frater, qui eodem anno praeturam urbanam 
gerebat, similiaque exempla compluria in domo imperatoria inveniuntur. Sed ne quis prin- 
cipum modo liberos, in quos omnium honorum munera congeri solebant, hoc iure usos 
esse putet, etiam L. Aemilius Arcanus imperante Hadriano apud Orell. 2258 prius dicitur 
allectus esse in senatum, tum turmis equitum Romanorum praefuisse. Atque hunc Con- 
cordiensem certe iam ante seviratum fuisse in senatu suspicor propterea quod omissa quae- 
stura id statim munus accepit, quod sine cognitione moris senatorii recte administrari non 
posset. Ac rarum omnino est, ut quaestura omittatur, etsi religuum honorum ordinem ita 
constat imperatorum tempore esse immutatum, ut multi practermissis. minoribus statim ad 
maiores pervenirent. Id in aedilitate imprimis accidisse notum est, cuius et potestas esset 
exigua adeo, ut iam Cicero aedilem parum a privato homine differre iudicaret, et sumptus 
magni, qui a novis aut parum locupletibus. hominibus, qui tunc multi eveherentur, aegre 
tolerarentur, et numerus denique idem qui antiquitus fuerat, cum reliquorum magistratuum 
magnopere esset auctus. Nam cum aediles quotannis fierent bini curules, bini plebeii, bini 
Cereales, omnino seni, atquaestores viceni, ut videtur, praetores varie vel quaterni deni vel seni 

deni vel octoni deni, consulum denique loci multiplicarentur, apparet necesse fuisse, ut 
nec omnes quaestores gererent aedilitatem et ad praeturam consulatumque praetermissa 
aedilitate perveniretur. Quare eorum, qui praetermissa aedilitate ad summos honores per- 
venerint, tanta reperitur in inscriptionibus Latinis frequentia, ut exemplis non opus sit, 
atque unum genus quaestorum, qui principis erant singularique adversus imperatorem officio 
fungebantur, lege adeo ab Alexandro Severo aedilitate et tribunatu plebis soluti continuo 
ad praeturam admittebantur. (Lamprid. Alex. Sev. c. 43). Quod antequam lege constitutum 
est, consuetudine obtinuisse iam docet Borghes. in diurn. Arcad. ann. 1819, 1 p.193.!) 
Invenimus etiam quosdam, qui quaestura et aedilitate praetermissa statim ad praeturas 
evecti sint, velut Sex. Palpelius Hister apud. Donat. 297, 5, postquam tribunatum mili- 
tarem gessit, tribunus plebis, tum praetor factus est, qui si antequam honorem gessit, non 
fuit in senatu, simul atque recepius est, statim ante quaestorios sententiam dicere coepit. 
Cf. Tac. Ann. II, 32. Sed ille tamen habebat iustum locum, quo sententiam diceret, hic 
avwvvuos, de quo disputatio nostra instituta est, quaero, cum acta senatus curaret, quo 
loco fuerit inter senatores. Num inter pedarios, qui vocantur? At munere fungebatur non 
levi eoque quod quaestoriis viris mandari consuevisse intelligamus? Est enim quod inter- 
cedat inter quaesturam et inter curam actorum senatus. Ille proprie est magistratus, ut 
aedilitas, ut praeiura, ut consulatus, quibus qui functi sunt, certa habent inter senatores 
ac lege consuetudineque descripta loca, ut quidam eorum quasi ordo esset, at cura acto- 


1) Notum est nomen horum quaestorum principis, qui certis quibusdam muneribus et absentis ab senatu 
imperatoris et praesentis fungebantur, quamquam natura ac potestas nondum satis explorata est. Qui quia 
cum principe futuri erant, ab eo commendabantur senatui ideoque principis candidati appellabantur. Com- 
mendabantur autem etiam aliorum honorum candidati a principe, unde fit, ut praetores, ut aediles, ut tribuni 
plebis nominentur candidati principum, quorum hoc commune est, quod principum suffragiis honores assecuti 
sunt. Quaestorum autem, qui candidati principum sunt, iam duplex oritur genus, prius eorum, qui cum com- 
mendati sint a principe, iidem principis sint quaestores orationesque eius in senatu recitent, alterum eorum, 
qui item commendati a principe aut in provincias proficiscantur aut reliqua, quae quaestoribus obtingunt, 
munera administrent. Hac ratione explicandam esse censemus difficultatem illam, quam in candidatis prin- 
cipis invenit I. Marquardt. in antig. Rom. II, 3 p. 203 not., cui assentior tamen amplius quaerendum esse, 
an candidati principis ad omnes honores peculiari aliqua vesie aliisque rebus sibi propriis usi sint. Idem quod 
in eadem nota reprehendit quam explicationem olim in museo Rhenano ann. 1843 p. 266 proposuimus de 
Lampridii loco in vita Alex. Sev. c. 43, cum hoc ab Alexandro Severo constitutum esse diximus, ut quaesto- 
res candidati ex principis pecunia ludos ederent, aperteque nos falli ait, videmur sane nec falli et bona ali- 
qua ratione, quae alioquin longa est ad explicandum, uti. At hoc non video, cur non Lampridius dicere 
potuerit hac, quam nos statuimus, sententia: quaestores iussit ea sua pecunia munera populi dare, sed ita ut 
post quaesturam praeturas acciperent. Nimirum imperator cum ipse sumptus quaestoribus candidatis ad mu- 


nera ministraret, pro hac munificentia aequum esse censuit, ut liceret sibi eos omissa aedilitate et tribunatu 
statim ad praeturam evehere. 

rum senatus munus est, quod extrinsecus quasi accedat atque insuper iniungatur iis, qui 
proprium magistratum quaesturae gesserant. Quodsi inter quaestorios hunc cum ab actis 
senatus esset, fuisse statuemus, omissum erit hoc ipsum, eum inter quaestorios allectos 
esse, sive statim cum intraret senatum quaestorio loco esse iussus est sive postea evectus 
est ab imperatore. Idque sane est simillimum veri confirmaturque exemplo C. Porcii Prisci, 
cuius titulus exhibetur a Marin. act. fratr. Arv. tab. LXI, qui simili ratione dicitur allectus 
inter quaestorios, ab actis senatus, aed. curulis. Neque mirum esse debet, quod praeter- 
missum est illud in hoc titulo, in quo cum honores modo ac munera recenseantur neque 
illud allegi inter quaestorios proprie honos, sed pro honore quasi esset, vix desiderabi- 
mus eius rei mentionem, quae extra propositum erat sita. Statuimus igitur @vovuuor hunc 
fuisse quaestorium, cum acta senatus curaret, in eoque ipso vestigium aliquod deprehen- 
dimus, unde nobili eum genere oriundum fuisse colligamus. 

Veruntamen ipsum illud munus, quod vocatur ad actis senatus, quale erat? Dispu- 
tavit de eo luculente, ut solet, ac docte Marinius in act. fratr. Arv. p. 790 imprimisque 
errores quosdam virorum eruditorum refutavit. Natum quidem id munus est ut alia multa pau- 
latim Augusto imperatore, cum omnes senatus rationes ad certiorem formam redigerentur. 
Nam antea quamdiu libera fuit respublica, si quid praeter ipsa senatusconsulta ex actis 
excipiebatur, privatorum id studiis relinquebatur. At postquam imperator tribunicia po- 
testate ornatus est, ut omnia quae in senatu agerentur, rite vetare posset, nec tamen 
semper adesse oporteret, accurate et publica quadam ratione omnia perscribi opus erat; com- 
memoraturque iam sub Tiberio (Tac. Ann. V, 4), qui componendis patrum actis praefuerit. 
Apparet igitur necessitas muneris diversi ab iis, qui iam antiquitus scribendis senatuscon- 
sultis adesse consueverant, quorum nomina subscribebantur.  Quaeritur unus fuerit an 
plures? De ea re nihil omnino traditur, sed ut unus erat quaestor Augusti, qui orationes 
principis recitabat, sic unum etiam fuisse suspicor, qui quae acta essent in senatu com- 
poneret ac si opus esset ad imperatorem referret. Nec magis certum est, utrum annuum 
fuerit munus ac prope adducor, ut non fuisse suspicer. Quemadmodum enim in iis mu- 
neribus, quae non modo auctoritatem aliquam, verum etiam artem atque usum postularent, 
descisci paulatim coepit ab annua vicissitudine, quam vetus respublica observabat, quo ex 
genere imprimis praefecti aerarii, de quibus infra plura dicentur, afferendi sunt, sic certe, 
qui semel acta recte curare didicerant, eos exiguis spatiis mutari inutile erat. Atque aliqua 
eius suspicionis confirmatio possit inde peti, quod eos, qui ab actis senatus fuerunt, ante- 
quam praetura augerentur, video nunquam aedilitatem et tribunatum plebis gessisse, sed 
alterutro horum magistratuum defunctos officio satisfecisse. Maxime vero illud quaerendum 
est, quis senalus actorum curatorem elegerit (nam ex senatoribus esse electum nec, etiam si 

nihil traderetur, dubitari debuit, et ex omnibus eorum titulis manifestum est), non quod 
ipsius rei causa in servitute illorum temporum magnopere referre putem, utrum princeps 
an senalus designarit; sed quae senatus constituendi ratio tunc placuerit, hinc cognoscatur. 
Jam promptum est afferre Tac. Annal. V, 4: Fwit in senatu lunius Iusticus, componendis 
patrum actis delectus a Caesare eoque meditationes eius introspicere creditus, qui rem 
aperte ila videatur tradere, ut nulla dubitatio relinquatur. Sed merito tamen obiiciatur, si 
delectus nihil significet nisi factus vel creatus, effici, ut omnes, qui ab actis senatus erant, 
videantur familiares fuisse principis.  Neque abhorreat a consuetudine cum aliorum’ scripto- 
rum, tum Taciti, si Tiberium cum plures essent, qui curam illam peterent, unum illum 
Iunium Rusticum, quem maxime probaret, commendasse senatui statuamus ad creandum ne- 
que is nequeat recte dici ab eo esse delectus.  Neque consentire mihi videatur, cum reli- 
qui magistratus omnes, etiam ipse ille Caesaris quaestor, quamvis commendarentur a prin- 
cipe, fierent tamen a senatu, si unus hic actorum curator ab imperatore institutus. esse 
putetur. Quo in genere maxime notabiles sunt duo tituli Graeci eiusdem hominis, unus 
Argis repertus, alter Spartae apud Boeckh. Corp. inscr. graec. n. 1133 et 1327. In iis 
Ti. Claudius Quir. Frontinus Niceratus, postquam minores eius honores recensiti sunt, vocatur 
sic: zauias xoù avruotoatnzos érogzeias “Ayalag, èmì tv broummuatov tig cvyxlrtov 
xavdidatos avtoxoatogos M. AbgnZiov Avtwvetvov Aùyovorov Teguavixoi, ayogarduos 
xovgovAlLos, otgatnyos Poueiwr, quae Latine in eiusdem hominis titulo apud Grut. 389, 6 
(Momms. inscr. Neap. n. 1879) sic redduntur: Quaestori propraet. province. Achaiae, ab 
actis senatus, aed. cur., praetori, in quibus omnia consentire prorsus videmus nisi quod 
Graece additur xovdidaros odroxgatogos IM. Adonziov Avtwvetvov Adyovorov Tegua- 
vizoù, cui quod Latine respondeat nihil est. Verum ipsum hoc, quod Graece adiicitur, 
quid esse dicemus? Explosa enim est eorum sententia, qui censent candidatum impera- 
toris per se posse intelligi eum, qui dici solet quaestor Caesaris, id quod si fieri posset 
alias, certe in hoc titulo non posset, quia Niceratus, qui iam quaestor pro praetore pro- 
vinciae Achaiae fuisset, bis quaesturam gerere non potuit. Atque candidatus. principis 
dupliciter omnino dicitur, ut aut uni alicui honori addatur, si quis eum ipsum imperatoris 
commendatione accepit, aut, si quis omnes honores beneficio principis consecutus vst, 
omnibus vel anteponatur vel postponatur, veluti apud Grut. 457, 6 C. Popilius Carus, post- 
quam honores eius explicati sunt, nominatur în omnibus honoribus candidatus imperatoris. 
Alia exempla pete ex Marin. act. fratr. Arv. p. 803; Momms. insc. Neap. n. 5983 et 246. 
At cum idem inter medios honores interponitur, id quod in utroque titulo Graeco fieri videmus, 
ad unum ulique honorem pertineat necesse est, aut ad eum, qui antecedit, aut ad eum, 
qui sequitur. Iam per linguae rationes fieri non posse intelligo, ut candidatus Imp. M. 

Aurelù Antonini Augusti anteponatur honoris nomini neque ullum eiusmodi exemplum reperire 
potui, nec quod Latine non factum est aut recte fieri potuit, Graece videtur usurpatum esse, 
velut item rouiag xavdidatos, dnuagyos xavdidatos est in titulo Ancyrano apud Boeckh. 
C. I. G. n. 4029. Relinquitur, ut candidae mentio referenda esse videatur ad curam acto- 
rum senatus. Nove id dictum esse sentio, sed ita tamen, ut et res ipsa possit explicari, 
et cur Graece additum, Latine omissum sit, intelligatur. Etenim, quamvis fieret a senatu, 
qui acta sua curaret, commendari tamen eum consuevisse ab imperatore, ex iis, quae su- 
pra de munere eius disputavi, apertum est eritque Niceratus hic, quod Tacitum supra de 
Iunio Rustico dixisse vidimus, componendis patrum actis delectus a Caesare. Quod quia 
per se ipsum satis apparebat, Latine solebat omitti similiter ac saepe quaestores impera- 
torum commemorantur, qui non appellentur candidati, quamvis quin fuerint, vix possit esse 
dubium, velut Vespasiani tempore T. Rutilius Varus apud Momms. inscr. Neap. n. 1994, 
adeo imperatori acceptus, ut comes eius postea fuerit, et Ser. Cornelius Dolabella apud 
eund. n. 53959, multique alii. At Graece cum minus sollemne esset muneris nomen neque, 
si quis &7ì Urournuotov tijs 6vylntov diceretur, statim designatum eum esse ab im> 
peratore intelligeretur, erat sane quod candidae mentio adiiceretur. Quodsi Niceratum 
aedilem curulem candidatum M. Antonini fuisse putaremus, statuendum esset discessisse 
Graecum illum titulum ab Latino, quod cum in reliquis honoribus prorsus consentiant, 
difficile videtur posse credi. Ac nescio an etiam Latine nonnunquam significetur. Nam 
quid esse putabimus, quod C. Iulius Proculus apud Marin. inscr. Alb. p. 54 dicitur praetor 
trib. pl. ab actis Imp. Traiani Aug. trib. leg. III Scythicae cet.? Quod ibi est ab actis 
imperatoris Traiani, eodem prorsus loco commemoratur, quo solet curator actorum sena- 
tus, neque fieri potest, ut intelligamus officium aliquod domus Augustae, a quo Traiani 
tempore senatorii ordinis viri abhorrebant. Quare videtur contra morem solitum ibi impe- 
ratoris nomen, cuius commendatione Iulius Proculus curam actorum senatus accepit, addi- 
tum esse non dissimiliter ac Graece candidatum M. Antonini adiectum esse vidimus. Quae 
cum ita sint, statuimus, eum qui ab actis senatus esset, cum commendaretur ab impera- 
tore, creatum esse senatorum suffragiis, atque ita eadem eius ratio erit ac consulum, qui 
cum antequam in comitiis populi renuntiarentur, senatorum iudicium subirent, designa- 
baniur tamen ab imperatore, qui quoniam iam electionem et eorum qui praeerant senatui 
et eius, qui acta componeret, in potestate sua tenebat, facile non solum quid ageretur, 
verum etiam quomodo quidque ageretur, regebat. Cum autem Augustorum beneficio eli- 
gerentur, qui ab actis senatus essent, non mirum videtur, si praecipuo aliquo iure in asse- 
quendis ceteris honoribus usi sunt.  Cuius rei non dubium vestigium in co videor mihi 
invenisse, quod ex duodecim senatus actorum curatoribus, quorum fere honores noti sunt, 


32 


septem video continuo factos esse aediles et quidem curules, qui sub imperatoribus coe- 
perunt pro honestioribus haberi quam plebeii, M. Servilium Fabianum apud Kellerm. Vig. 
n. 248 (Marin. act. fr. Arv. p. 754), Ti. Claudium Frontinum apud Grut. 389, 6, M. Clau- 
dium Frontonem, qui Pio imperante vixit, in titulo coloniae Sarmizegetusae (qui. refertur 
in libro, cui inscribitur Archiv des Vereins fùr Siebenbirgische Landeskunde I, 2 p. 16); 
L. Cestium Gallum apud Momms. inser. Neap. 3537, Oppium Priscum, in cuius titulo apud 
Grut. 446, 3 explendum est aed. cur., C. Porcium Priscum et Frontinum Niceratum, quos 
supra iam citavimus, denique Domitium Florum, de quo narrat Dio Cass. LXXVII, 22.) 
Ex reliquis tres, antequam ad praeturam pervenerunt, tribunatu plebis functi sunt, sed 
commendati a principe, M. Annaeus Saturninus apud Kellerm. Vig. n. 244, M. Pontius Lae- 
lianus apud Orell. n. 3186, Hadrianus, de quo narrat Spart. c. 3: Post quaesturam. acta 
senatus curavit — tribunus plebis factus est Candido et Quadrato iterum cos., ubi casu 
excidisse puto mentionem commendationis a Traiano ei datae. Itemque statuo de Iulio 
Proculo, cuius titulum paulo supra citavi. Qui autem reliquus est L. Neratius Marcellus 
apud Momms. inscr. Neap. n. 4933, qui vocatur singulari nomine, sed recite tamen curator 
actorum senatus, eius honores cum prorsus nullo ordine exhibeantur, nec aedilitas nec 
tribunatus plebis commemoratur.  Neque quisquam inter hos, qui ab actis senatus fuerunt, 
reperitur, qui, quae proprie legitima erat honorum ratio, et aedilitate et tribunatu plebis 
gesto ad praeturam ascenderit. 

Veruntamen honores hucusque in hoc, de quo disputatio nostra instituta est, titulo 
commemorati etsi magnam sane de gravissimis reipublicae partibus disserendi materiem 
praebent, sunt tamen multarum inscriptionum communes nec quicquam habent, quod recte 
singulare dixeris. At deinceps quod sequitur, insigne prorsus est efficitque ut haec in- 
scriptio plurimi facienda sit.  Legitur enim sic: Praetori, cui primo iurisdictio pupillaris a 
sanctissimis imperatoribus mandata est. Quis praetor significatur? Notum enim est, cum 
dictator Caesar duodecim, Augustus sedecim praetores constituisset, a Claudio adiectos 
esse duos, qui de fideicommisso ius dicerent, ex quibus cum alterum Titus detraxisset, 
rursus adiectum alium a Nerva, qui inter fiscum et privatos ius diceret (Pompon. de orig. 
iur. Dig. I, 2 $32, Suet. Claud. c. 23, Quintil. NI, 6, 70). Nullum ex his dici apparet, 


1) Apud eum sic legitur: Aoulrios 116 Piopos reoudooui Iepantias mods omovdaggiav, zaitor n06- 
1e06v mote TA 175 fovàis Vnourguata did y8190s Eywv za) ayopavouos en’ avtoîs anoderzIzvar dpetdar, 
ela, moiv aoEar, ts tinidos dia Ilavriavòv èzr800v, xateotgocto, unde quod colligebant quidam viri 
docti, legem vel certam aliquam consuetudinem fuisse, ut, qui ab actis senatus fuissent, deinde aediles fie- 
rent, refutavit Marin. act fr. Arv. p. 491; sed repetivit tamen eum errorem Marquardt. antig. Rom. II, 3 
p.253 not. 

. el quia munera corum diversa sunt et quia ante instituti sunt, quam hic titulus, in quo 
duo imperatores commemorantur, poni potuit. At de M. Antonino sic narrat lul. Capitoli- 
nus c. 10: Praetorem tutelarem primus fecit, cum ante tutores a consulibus poscerentur, 
ut diligentius de tutoribus tractaretur.  Nimirum cum antiquitus tulores peterentur a prae- 
toribus urbanis, Claudius, ut Sueton. in eius vita c. 23 ait, sanxil. ut pupillis extra ordinem 
tutores a consulibus darentur, cuius rei exemplum est apud Plin. epist. IX, 13, cum Hel- 
vidii ab Domitiano in exilium pulsi filiae tutor datus. esse narratur Cornutus Tertullus a 
consulibus, M. Aurelius ordinarium magistratum instituit, qui tutores daret. Ac comme- 
morantur post eum saepe praetores tutelares sive tutelarii. Neque dubium est, quin is in 
hoc titulo dicatur. Qui cum etiam extrema imperii acetato) quamvis mutata reliqua repu- 
blica conservatus sit, in Theod. Cod. HI, 17, 3 appellatur praetor, qui tutelaribus cogni- 
tionibus praesidet, ibid. II, 17,4 praetor, qui impertiendis tutoribus praesidet, unde in- 
telligimus recte ei iurisdictionem in hoc Concordiensi lapide tribui. Ac Paulum quidem 
ipsum ex fragm. Vatic. de excusat. extr. cognoscimus libros scripsisse de iurisdictione tute- 
lari, ut unum hoc iam discrepare videamus, quod Concordienses vocarunt pupillarem pro 
tutelari iurisdictione neque ea varietas aut magna omnino est aut mira illo tempore, quo- 
niam recens inventi muneris nomen solet fere esse incertius.  Confirmat igitur hic lapis 
prorsus auctoritateom Capitolini docetque neque antequam bini imperatores rei publicae esse 
coeperunt, neque post M. Aurelium esse institutum praetorem tutelarem: exhibebit etiam, 
si recte suppleatur, cius nomen, qui primus eo munere functus sit. At enim exoritur 
contra Capitolini fidem Bart. Borghesius, summus nunc antiquitatis Romanae apud Italos 
arbiter, et praeclara, qua praecellit, doctrina usus, et vero testimonio fretus nequaquam 
contemnendo. Is in diurn. Arcad. anni 1824, 2 p. 82, ubi refert de iuris Romani fra- 
gmentis Vaticanis ab Angelo Maio nuper repertis, negat recte tradidisse Capitolinum, propter 
locum in ipsis illis fragmentis Vaticanis $ 244, quo haec sunt: Paulus 4bro singulari de 
officio praetoris tutelaris.. Mediocritas et rusticitas et domesticae lites interdum excusa- 
tiones merentur, cx epistula divorum Hadriani et Antonini et fratrum ad Caerellium Priscum 
praetorem tutelarem.  Quia enim singulari numero dicatur ea epistula, inde intelligendum 
esse ait Borghesius, de uno agi rescripto, communiter a quattuor illis imperatoribus dato. 
Itemque unum dici rescriptum apud Paulum in Dig. XLIX, 14 (de iure fisci) 1.3 extr., ubi 
sit: Ei qui per errorem se detulit, cum capere solidum posset, non nocere hoc divus Ha- 
drianus et divus Pius et fratres rescripserunt.  Hanc epistolam, quam unam ille fuisse 
iudicat, non poiuisse scribi nec ante a. d. V Kal. Mart. anni 138 p. Chr., quia eo die ado- 
ptatum esse. constet Antoninum Pium ab Hadriano, nec post a. d. VI Kal. Iul. eiusdem 
anni, quia tunc decesserit Hadrianus. Per breve igitur hoc temporis spatium epistolas 

imperatorias inscribi consuevisse nomine et Hadriani, veteris imperatoris, qui solus esset 
Augustus, et Antonini Pii recens adoptati et denique adolescentium duorum M. Aurelii et 
L. Veri, quos item recens iussu Hadriani sibi Pius adoptasset. Quodsi ita esset (nec posse 
aliter statui), subito decerni de quaestione gravissima, quae doctissimorum hominum inge- 
nia exercuissel, quo anno divi fratres a Pio adoptati essent, utrum anno 138 an 139 p. Chr., 
et decerni secundum Tillemontium, qui utrumque censuisset eodem die, quo Pius in fami- 
liam Hadriani transisset, ab hoc esse adoptatum. Illo igitur anno 138 p. Chr. praetorem 
tutelarem fuisse Cacrellium Priscum nec dubium esse, quin Pauli, gravissimi iureconsulti, 
qui de praetore tutelari adeo librum scripsisset, auctoritas longe anteponenda esset Capito- 
lini, scriptoris sane parum accurati, testimonio. Haec Borghesius miraturque non iniuria, 
tantam novarum rerum multitudinem paucis Pauli verbis contineri. Quis enim unquam an- 
tea audivit, iam imperante Hadriano quattuor fuisse in republica imperatores, ut rursus 
manifesti erroris convincantur Spartianus in Aelio Vero c. 5 et Hadr. e. 24, item Capitolinus, 
qui in M. Aurelii vita c. 7 tradat, postquam ille cum L. Vero fratre imperium communi- 
cavit, primum imperium Romanum duos Augustos habere coepisse? Qua in re ei, qui 
ipse plures imperatores videre consuerit eiusque moris originem notare voluerit, sane fides ha- 
benda esse videatur. Atque Antoninum Pium ferremus fortasse communiter in diplomatis 
appellari cum Hadriano, si iam tunc, id quod fieri non potest, duos imperatores fuisse 
putaremus; siquidem nomina Imperator Caesar et proconsulare imperium et tribuniciam pote- 
slatem ex ipsa adoplionis lege accepit, quamquam Augusti nomine caruit, quamdiu Ha- 
drianus vixit, unde videatur eadem potestate fuisse, qua fuerat Aelius Verus ante Pium ab 
Hadriano adoptatus, quem Caesarem nominant Capitol. in Vero Imper. c. 1 et Spart. in Hadr. 
c. 24 nec quicquam imperatoriae potentiae habuisse haud dubie significat Spart. in Ael. 
Vero. 3. At M. Aurelium quis credat iam anno 138 potuisse nominari in diplomatis, quem et 
ex nummorum cerlissimo testimonio et ex Capit. M. Aurel. c. 6 constet insequenti demum anno 
Caesaris appellatione esse ornatum? Multo autem minus L. Verus potuit tamquam imperii 
particeps publice designari; eum enim privatum in domo imperatoria viginti et tribus annis 
fuisse ait Capitol. c. 3 multaque, quae per totum Pii imperium eum ab omni imperio remo- 
tum vixisse doceant, affert: nummi etiam confirmant, qui Pio mortuo una ei omnia impe- 
ratorum nomina delata esse demonstrant. Atque ut fuerit et Pius Hadriani in imperio col- 
lega et divi fratres eodem tempore pro Augustis habiti epistolisque publicis inscripti, cur 
non defuncto Hadriano tres imperatores relicti sùnt? Quorum cum per diuturnum Pii im- 
perium ne levissima quidem reperiatur significatio in actis publicis, ne vivo quidem Ha- 
driano fuisse eos recte colligemus. Quare aut omnis omnium huius aetatis scriptorum 
evertenda auctoritas aut fatendum est, lapsum esse in Pauli loco interpretando Borghesium, 


nimisque cupide, quod novum atque insigne videretur, accepisse. De die vero adoptionis 
divorum fratrum cum assentiar ulique Tillemontio idque videar multis ac bonis rationibus 
posse stabilire, aliunde tamen eas petendas esse intelligo atffue ex Pauli illo loco, quem 
fragmenta Vaticana exhibent. Quid enim? Num necesse utique est epistola divorum Ha- 
driani et Antonini et fratrum intelligatur de una epistola?  Rectius fortasse ita fuisse non 
negabo, sed necesse esse per Latinitatem non credo. Ac quicquid de Latinitate iudicabi- 
mus, possumus liquido demonstrare per res ipsas non posse de una epistola intelligi 
Ictumque ideo singulari numero usum esse, quod plures epistolas eiusdem argumenti ac 
iudicii fuisse yideret.. Mediocritatem (i. e. paupertatem) et rusticilatem et domesticas lites 
Paulus ait excusare interdum a tutelis gerendis.  Eadem prope verba inveniuntur apud 
Modestinum in Dig. XXVII, 1 (de excus.), 6 $ 19 De rusticis autem et humilibus et illitte- 
ratis scribit Paulus ita: Mediocritas et rusticitas interdum excusationem praebent secundum 
epistolas divorum Hadriani et Antonini. En eiusdem Pauli verba ac prorsus congruentia 
de duabus rebus, quae ab tutela excusent, sed in quibus epistolae plures, non una Ha- 
driani et Antonini commemoretur. Ac de paupertate eod. tit. proxime 1. 7 ex Ulpiano haec 
suni: Paupertas sane dat excusationem, si quis imparem se oneri iniuncto possit probare, 
idque divorum fratrum rescripto continetur, cademque prope verba reperivutur in fr. Vatic 
$ 240 ex Ulpiano. De domesticis litibus nihil puto in Digestis praecipi, sed videtur fuisse 
in ipso illo divorum fratrum rescripto, ex quo particulam aliquam Ulpianus citat. Satis 
enim, opinor, apparet diversorum imperatorum diversas cpistolas fuisse de mediocritate 
et rusticitate tutorum, nec posse amplius de una epistola Hadriani et Antonini Pii et divo- 
rum fratrum aut de aliquo eorum coniuncto imperio cogitari. Caerellium autem Priscum 
iam praetorem tutelarem fuisse statuemus sub ipsis divis fratribus, et quidem unum ex 
proximis successoribus ipsius huius, cui hic titulus a Concordiensibus positus est, quoniam 
divi fratres ad eum scripsisse narrantur. Verum etiam alii praetores tutelares cogno- 
scuntur ex Vaticanorum fragmentorum titulo de excusatione, in quo cum saepe pracetor i. e. 
tutelaris certa aliqua ratione iudicare iubeatur (vide $ 147 et 159 et 165 et 166), nonnun- 
quam etiam nominantur, ad quos rescripserant imperatores. Ac sub ipsis divis fratribus 
praetor tutelaris fuit Manilius Carbo, qui $ 168 commemoratur, ignotus alias homo, sed 
cuius tamen nomen me admonet, ut $ 236, ubi in codice relictum est Man.... Cereali, 
supplendum esse putem Marilio Cereali et hunc illius filium fuisse censeam. Nam quod 
Maio ceterisque editoribus placuit M. Aricio Cereali, ideo improbandum, quod nec in fra- 
gmentis Vaticanis, nec omnino in Digestis illius aetatis homines tribus nominibus appellantur. 
Scripsisse autem huic Ceriali narrantur imperator noster, i. e. Caracallus, ef divus Severus, 
ut, cum stalim unum rescripium vocetur, epistolam necesse sit dalam esse ante annum 211 

a. Chr. Sed illud quaeritur, utrum praetor tutelaris fuerit an praefectus urbi. Hoc sua- 
dere videtur, quod agilur de suariis, qui cum sub cura ac iudicio praefecti urbis fuerint, 
huius litteris excusari iubeantur similiterque $ 235 de iure pistorum ad praefectos annonae, 
qui iis praesunt, scribitur. At potest certissime etiam de tutelari praetore cogitari ac de- 
bere ostendit $ 204, ubi divus Severus et (sic enim lacunam explendam esse suspicor) 
imperator Antoninus i. e. Caracallus de iure eorum, qui Romae studiorum causa versantur, 
Cereali scripsisse narrantur. Sine dubio enim idem homo dicitur, ut nonnunquam in his 
fragmentis sacpius iidem homines commemorantur, fortasse etiam idem rescriptum ; quare 
praefectus urbi nequit dici. lam anno 215 p. Chr. commemoratur in fastis cum Laeto II 
Cerealis consul, cuius reliqua nomina ignorantur, ad quem cum magna veri similitudine 
praetorem hunc tutelarem referemus lucrabimurque, ut alterum certe nomen ignoti adhuc 
consulis reppererimus.  Duos igitur cognovimus praetores tutelares practer hunc, de quo 
Concordiensis inscriptio est, ut, cum septem omnino usque ad L. Veri mortem fuisse infra 
demonstraturi simus, dimidiam prope eorum partem invenerimus. Verum etiam sub M. Aurelio, 
cum solus imperaret, duo novi praetores tutelares cognoscuntur ex iisdem fragmentis Vati- 
canis. Nam $ 206 commemoratur Claudius Pulcher, cui deus Marcus: rescripserit in eo, 
qui se a re provinciali excusarat. Ubi cum agatur de iis qui ad urbicam dioecesim per- 
linent, necesse est, non praeses alicuius provinciae aut iuridicus Italiae, sed ipse praetor 
tutelaris intelligatur. Bis nominatur in iisdem fragmentis Fulvius Aemilianus, primum $ 189, 
quae paragraphus invenilur etiam in Dig. de exc. (27, 1) 15 $ 16, ubi incertum tamen est, 
utrum praetor an provinciae praeses dicatur; at $ 2410 citatur epistola divi Marci ad Aemi- 
lianum, qua praezori iubetur is, qui potiorem tutorem nominat, libellos quaternos dare, ut 
Aemilianum quoque praetorem fuisse sit simile veri. .Atque is sine dubio pater est Fulvii 
Aemiliani, qui consul in fastis notatur anno 206 p. Chr. nec magis abhorret ab vero esse 
eundem, qui in inscriptione Graeca Ancyrana apud Boeckh. Corp. inser. 4012 appellatur 
consul et legatus Aug. pro praetore, id quod cum aliis ralionibus a Borghes. in diurn. 
Arcad, 1824, 2 p. 69 et de diplomate militari imperatoris Decii Traiani p. 40 sq. cxpositis 
probabile fiat, tum co confirmatur, quod, si ipse anno 206 consulatum gessisset, quoniam lega- 
tione paulo post consulatum fungi debebat, non Augusti, sed Augustorum i, e. Severi et 
Caracalli legatus appellandus erat. Nunc eum imperante Marco et praetorem tutelarem et 
consulem et legatum fuisse statuemus. At etiam hic filius, cos. anni 206, praetor tutelaris 
fuisse narralur in inscriptione, quae paulo post iterum citabitur, apud Donat. 72, 1. Ne- 
que enim dubium est, quin ille LZ. Fulvius L. f. Ouf. Gavius Numisius Petronius Aemilianus 
praetor tutelarius candidatus Augg., quaestor candid. Augg. quaestura et praetura Severo 
et Caracallo imperatoribus anno 203 et 201 gestis deinde anno 206 ad consulatum perve- 

nerit, qui consulatus commemoratur etiam in Dig. XXIV, 1 (de donat.) 32. Huius autem 
filius fortasse est, qui cos. bis fuit anno 244 et 249, cuius consulatus ex duabus etiam 
inscriplionibus cognoscuntur. Cf. Borghes. de diplom. Traiani Decii p. 43 et 54 sq., qui 
paulo aliter, sed minus certis, ut videtur, rationibus de his consularibus viris iudicat, item 
quae infra de iuridicis disputabimus. Tum Severo imperante dubium est, an praetor 
tutelaris fuerit Flavius Severianus, de quo est in fr. Vat. $ 201, ignotus alias, item Severo et 
Caracallo imperantibus Polus Terentianus, de quo agit $ 200 et Claudius Herodianus, ad 
quem rescriptum esse dicitur $ 191, 208, 247, quem postea Siciliae praefuisse discimus 
ex Mur. p.1114, 3. Sed certe praetor tutelaris hac aetate fuit Aelius Diodotus, quinquiens 
nominatus $ 159 et 206 et 211 et 215 et 246, quem ex inscriptione apud Grut. 567,1 colli- 
gimus postea et ad consulatum et ad summos honores pervenisse, cum videatur Pannoniae 
inferioris legatus dici. Itemque Caracallo imperante praeturam tutelarem gessit Claudius 
Pompeianus, de quo sic est $ 232 horum fragmentorum: ut CI. Pompeiano praetori impe- 
rator noster rescripsit; nam Caracallum ab Ulpiano, cuius illud fragmentum est, appellatum 
esse imperatorem nostrum constat. Hic satis notus est. Est enim is, qui consulatum gessit 
anno 209 p. Chr. et occisus est a Caracallo anno 212 propter Getae amicitiam (Spart. Cara- 
call. c. 3). Pater eius fuerat Claudius ille Pompeianus, egregius bellica virtute, cui Marcus 
Aurelius, cum sirenuam operam in bellis Germanicis navasset imprimisgue cum Pertinace, 
postea imperatore, Romanorum copias duxisset (Dio Cass. LXXI, 3 et tabul. honestae mis- 
sionis apud Vernazzam p. 69, Capitol. in Pertinace c. 2), Lucillam, L. Veri imperatoris 
viduam, in matrimonium dedit ac duos consulatus detulit (Spart. Caracall. c. 3). Is cum 
Commodo anno 180 frustra suasisset, ne Romam ex bello rediret (Herod. I, 6), vixit deinde 
-plurimum ruri, ut ne spectacula quidem imperatoris unquam frequentaret (Dio Cass. LXXII, 20), 
modestiaque ubi saevitiam principis effugit (Dio LXXII, 4), Pertinace demum regnante in 
urbem rediit (Dio LXXHI, 3). Filios quidem videtur habuisse duos (Dio LXXII, 20), ex 
quibus alter, Quintianus cognomine (vide Reimar. ad Dion. LXXII, 4), cum parum tempe- 
ranter vixisset, insidiis Commodo structis periit (Dio 1.1. et Lamprid. Commodo c. 4), alter 
hic est praetor tutelaris, de quo agimus, et consul anno 209 propagavitque genus suum. 
Huius enim filius est is, qui cos. notatur in fastis anno 231 p. Chr., cuius titulus cum 
etiamtune tribunus militum esset, legitur apud Mur. p. 1985, 2 (20831, 4; Spon. Misc. erud. 
antig. p. 859). Paulo pluribus haec exposui, quia Alex. Aug. de Buchholtz in editione 
fragmentorum Vaticanorum parum recte de hoc Pompeiano iudicare vidi. Quod autem prae- 
toris munus invenerat M. Aurelius et quidem ipso principatus sui initio (nam ‘anno 162 
p. Chr. hunc tutelarem practorem fuisse docebimus), mansit postea; sacpe enim praetores 
tutelares sive etiam tutelarios (nam etiam sic labente Latinitate appellabantur) commemorari 

videmus. Nam Ser. Calpurnius Domitius Dexter praes. 4(andidatus) fel. est in Bullet. inst. 
arch. 1833 p. 64 (apud Cardin. Dipl. mil. n. 629), qui cum cos. fuerit anno 225 p. Chr., 
biennio vel triennio ante gesserat praeturam, Terentius Gentianus pr. //. apud Grut. 312, 1, 
Balbinus Maximus pr. %. fut. apud Mur. 357, 3, €. Valerius Gratus pr. %. tutelar. apud 
Borgh. Mem. inst. arch. I p. 290, item pr. %. #4.... apud Passioneum Cl. II n. 3, Anicius 
Anchenius Bassus praetor tutelaris apud Fabrett. p. 100,225, L. Fulvius Gavius praetor 
tutelarius cand. Augg. apud Donat. 72,1 (Maff. Mus. Ver. p. 252, 3), C. Sallius Aristac- 
netus praetor k. tutelarius apud Grut. 465, 5 et 6, L. Aradius Valerius Proculus praetor 
tutelarius apud Grut. 360, 4 et 361, 1 et 363, 2, de quo homine conferatur Gothofredus 
in prosopograph. Theod. Cod. p. 80, itemque in notabili, sed @zsga4% illa inscriplione 
apud Fabrett. p. 730, 448 (Maff. Mus. Ver. 449,1; Henzen. in annal. inst. arch. XV p. 52) 
(praet. cand. tutel)ario scribendum esse vidit Marin. act. fratr. Arv. p. 803. Quos omnes 
praetores ex certissimis indiciis intelligitur post aetatem M. Aurelii vixisse. Equidem prae- 
terea tria haec in his observo, primum, in omnibus fere titulis vocari praetores tutelarios, 
non tutelares, cum apud Ictos altera haec forma usitatior vel sola in usu fuisse videatur, 
deinde item prope omnes dici candidatos Augustorum, ut etiam eos, in quibus commen- 
datio imperatorum non apponatur, commendatos ab iis esse censeam.. Nam hic quidem, 
de quo disputamus, vix putamus esse dubitandum quin item candidatus divorum fratrum 
fuerit, quippe cui primo novum atque insigne munus mandatum sit, eundemque ab impe- 
ratoribus ad acta senatus curanda senatoribus commendatum esse intelleximus. Nimirum 
placuit magnopere tutelare hoc munus ab M. Aurelio institutum, ut non modo ad extrema 
imperii Romani tempora conservaretur,. verum etiam cum Constantinopoli nova quaedam 
respublica conderetur, eo transferretur ideoque id candidato maxime imperatorum man- 
dari consuevisse non mirum est. Hoc denique quaeri potest, cum praetorem tutelarem 
institutum esse a M. Aurelio constet, utrum auxerit ille praetorum numerum, an alicui ex duo- 
deviginti, quos illa aetate fuisse discimus ex Dig. I,2 (de origine iuris) 2, 32, hoc mu- 
nus detulerit. De ea re decernere non audeam, cum auctorum testimonia deficiant, in 
inscriptionibus autem praetoribus reliquis nunquam apponatur significatio quod munus sortiti 
sint ipsosque tutelares hos saepius simpliciter praetores dici existimem. Illud quidem intel- 
ligo, non sublatum esse a M. Aurelio unum illum, quem Titus reliquerat, de fideicom- 
missis praetorem. Novimus enim ex inscriptione apud Borghes. in Explic. lapidis Grute- 
riani in Memor. Acad. Taur. XXVII p.40 Ti. Claudium Saethiadam Caelianum, PRAET. 
FID. COM, vixisse ac munus suum gessisse ipso imperante M. Aurelio post institutam 
praeturam tutelarem. Nec detractum esse censeo illum praetorem, quem Nerva instituerat, 
ut inter fiscum et privatos ius diceret, si verum est, eo pertinere PR. HASTAR., qui est 

apud Grut. p. 379, 7, de quo cf. Marin. act. fratr. Arv. p.808. Quare vel auxit M. Aurelius 
praetorum numerum, vel alii alicui praetori pupillorum curam mandavit. 

Hac igitur praetura, in qua singulare aliquod imperatorum beneficium expertus erat, cum 
rite hic functus esset, frater Arvalis praemii loco factus est.  Notum id collegium ex 
C. Marinii praeclaro opere, quod excribere alienum a proposito est. Sed notabilis hic 
titulus eo, quod tempus ipsum, quo sacerdotium illud delatum est, indicat. Iam hercle 
fateor tantam me invenisse in inscriptionibus Latinis sacerdotiorum recensendorum varie- 
tatem, ui nondum ullam aut legem aut consuetudinem certam detegere potuerim.  Viri 
docti tradunt illi quidem, in titulis honorariis, ubi neglecto ordine temporis consulatus a 
principio ponatur, solere eliam sacerdotia, propterea quod maximum honorem afferant, 
collocari proxime consulatum, quamvis ante accepta sint. Vide, ut unum nominem, Borgh. 
de cos. Burbul. p. 74. Neque negabo saepe id factum esse ipsumque illud, quod neglecta 
iemporis ralione fieri coepit, consuetudinem vel studium consuetudinis condendae significat. 
Veruntamen multa atque insignia exemplà sunt, ubi aperte ille mos, si ullus unquam satis 
certus fuit, violetur. Velui in titulo P. Aelii Coerani, quem Marin. tab. LX exhibet, prae- 
cedit consulatus, sequuntur reliqui magistratus, frater Arvalis ponitur extremo loco, etsi 
vix dubium est, quin Coeranus id sacerdotium acceperit, postquam XXviratum gessit. Simi- 
liter in titulo L. Aemilit Cari apud Kellerm. Vig. n. 243 consulatus est antepositus atque 
exemptus quasi ex ceterorum honorum ordine, at sacerdotia duo quae gessit (fuit autem 
sodalis Flavialis et XVvir sacris faciundis) post omnes honores extremo loco collocata sunt, 
quamquam nemo sane ea ab adolescente antequam Xvir stlitibus iudicandis fieret, gesta 
esse putabit. Idque omnino videtur saepius esse factum, ut sacerdotia, ubi a reliquis ho- 
noribus seiungenda esse viderentur, non minus post quam ante ponerentur. Quamquam 
magna in ea re est varietas neque ullus certus ordo. Ut in lapide C. Caerelliì Fufidii apud 
Orell. n. 2379 sacerdotium est illud quidem antepositum, sed honores ipsi non inverso 
ordine, ut a superiore ad inferiorem descendatur, sed contra recto recensentur. Maxime 
autem insignes duo tituli eiusdem hominis apud Marin. inscr. Alb. p. 50, L. Fabii Cilonis. 
Qui cum in priore consul, comes imp. L. Septimii Severi Pii Pertinacis, sodalis Hadrianalis 
dicatur ac deinceps reliquorum inferiorum honorum nomina habeat, in altero a consulatu 
item ad minores magistratus descenditur, sed sodalitatis sacerdotium ante praeturam collo- 
catur. Pauca exempla attuli, cum. possem multa, sed hoc tantum agebam, ut nullam talem 
legem in sacerdotiis enumerandis esse docerem, qualem fuisse constat in consulatu. Omnem- 
que hunc locum eo minus persequi statui, quia ad hunc de quo agimus titulum parum 
pertinet. Hic enim sacerdotium Arvale eo loco positum esse censeo, quo in cursu hono- 
rum acceptum est, post gestam bene praeturam. Eundemque locum obtinet in titulo L. Julii 

Marini apud Marin. act. fr. Arv. tab. LVII et C. Salvii Liberalis apud Card. diplom. imp. 
n. 280, ut, quamvis omnia sacerdotia ex beneficio imperatoris penderent neque ulla certa 
ratione conferrentur, fere solitum hoc fuisse videamus. Tubi 

Longe autem maiorem difficultatem exhibet proximum munus, quod delatum est ei, 
cui hic titulus positus est. Id contineri videtur versu 5 et 6. et principio septimi. Nam 
versum 5 explendum esse IVRID[I]CO PER ITALIA[M RE]GIONIS TRANSPADANAE, facile 
credent omnes idque adeo apertum, ut argumentatione nulla opus sit; at excunte vs. 6 
quid tandem periit, quod coniungi possit cum duabus litteris, uae versu7 ante fralrem 
Arvalem relinquuntur?  Versu 6 et 7 aequalem prope fuisse litierarum formam supra dixi- 
mus, idque eliam inde perspicitur, quod, cum vs. 7 habeat viginti duas litteras, versus 3 
ita, ut proposuimus, expletus capit ipsas viginti, unde eum, qui interiectus est, viginti et 
unam habuisse probabile fit. Efficitur, ut tres supplendae sint. Iam muneris nomen ne- 
que est ullum, quod cum duabus, quac servatae sunt, litteris conveniat nec cogitari ommino 
potest; siquidem consulem nec fuisse nec si fuisstt hoc loco potuisse commemorari. infra 
demonstrabimus.  Sacerdotium vero posset illud quidem recte hoc loco poni, sed nullum, 
novi, cuius extremae sint litterae MO. Relinquitur, ut sit additamentum aliquod, ei, quod 
praccedit, muneri adiunctum, nec rursus quicquam poterit inveniri, quod aplius sit quam 
[PRI]MO, quod idem vs. 8 praetori adiectum esse videmus. Quae cum ita sint, nihil vide- 
tur esse dubii, quin is cui hic titulus positus est, primus fuerit iuridicus per Italiam re- 
gionis Transpadanae, institutus a M. Aurelio et L. Vero, anno postquam primum praetores 
lutelares fieri coeperunt. 

Verum iuridicorum horum natura ac potestas admodum obscura est, in qua cum omnes 
intelligerent magnum momentum situm esse ad Italiae administrationem, qualis sub impe- 
ratoribus fuerit, cognoscendam, doctissimorum virorum ingenia versata esse non mirum 
est. Ne enim superiores commemorem, quorum salis magnus est numerus, qui plerumque 
aliud agentes sententiam suam significabant, ante paucos annos H. E, Dirksenius, cum de 
scriptoribus historiae Augustae ageret, singulari capite hanc iuridicorum rationem subti- 
liter sane explicandam suscepit, atque ipsa haec dum seribo, in.manus meas pervenit seri- 
piorum gromaticorum a Car. Lachmanno recensitorum volumen alterum, in quo p. 190 Sq. 
Th. Mommsenius praeparans quasi Italiae divisionem, quae saeculo quinto p. Chr. erat, ne 
iuridicos quidem sibi praetermittendos censuit ac breviter de eorum origine potestateque 
disseruit. Iam Galliam Transpadanam, quae quia non accensebatur Italiae ad id tempus pa- 
ruerat praesidi, iure provinciae exolutam esse constat anno 42, cum victis Bruto et Cassio 
IlIviri reipublicae constiluendae totum imperium inter se partirentur, inde a quo tempore 
aequata reliquae Italiae caruit praesidibus omnique iurisdictione provinciali. Hoc enim 


utique conficitur inde, quod et Dio XLVIII, 12 ait Galliam Transpadanam translatam esse 
èc tòv vije Ira)ias vouòv, et App. bell. civ. V, 3 et 22 semel avrovoniav, deinde #2ev- 
Jeglav eius appellat, nec dubitari debet, quin nulli ab eo tempore praesides in Italia, quae iam 
nominabatur, fuerint. Primum in his ipsis verbis, quae attulimus, satis est testimoniorum, ut 
omnem provincialem rationem abolitam esse existimemus, deinde quis per imperatorum 
primorum tempora unquam de legatis aut proconsulibus Italiae audivit? Qui si ulli fuis- 
sent, quomodo latere possent in tanta illius aetatis celebritate, quam Tacitus, Suetonius, 
Dio Cassius accuralissima rerum enarratione illustrant? Porro, cum divisae esse tradantur 
anno 27 a Chr. provinciae inter Caesarem et senatum, si Gallia Cisalpina ullum habebat prae- 
sidem, a quo ille creabatur? Utrum sorte fiebat, quia exercitu carebat, an in una illa omnium 
Caesaris provinciarum, etsi inermis erat, tamen ab imperatore eligebalur? At qui de pro- 
vinciarum divisione illa tradunt sane accurate, nullam Italiae partem in iis numerant, neque 
ullum in ca praesidem commemorant. Quare prorsus extra morem solitum accidit, ul im- 
perator Traianus aliquando unum vel plures Italiae Transpadanae praeficeret, quorum unius 
memoria superest apud Marin. inser. Alb. n. 44 p. 54, ubi C. Iulius Proculus dicitur quae- 
stor Augustorum, i. e. Nervae et Traiani anno 98 p. Chr., sribunus legionis III Seythicae, 
ab actis imperatoris Traiani, tribunus plebis, praetor, legatus legionis VI Ferratae, legatus 
Augusti propraetore regionis Transpadanae. Eius hanc, de qua agimus, legationem Trans- 
padanam incidere videmus in ipsum tempus alterius belli Dacici, cum imperator metuens, 
ne qui barbari in Italiam irruerent, et complures colonias in Italia superiore condidit (cf, 
commentationes nostras epigraph. n. 402) et hunc videtur Iulium Proculum universae regioni 
Transpadanae imposuisse, ad id exemplum, quo Augustus olim bello imminente colonias 
Illyricum contingentes libertino milite tutatus erat (Suet. Aug. c. 25). Quare ad temporis 
modo necessitatem cam Transpadanam legationem instituiam esse iudico, non ut perpetua 
maneret. Sed Hadrianus, cum omnes provincias diligentissima cura amplecteretur, Italiam 
quoque, si universa sine rectore relinqueretur, minus recte haberi intellexit. Itaque quat- 
tuor consulares per omnem Italiam iudices constituit, ut ait Spartian. in vita Hadrian. c. 22, 
de eademque re narrat Capitol. in Ant. Pio c. 2: 46 Hadriano (Pius) inter quattuor con- 
sulares, quibus Italia committebatur, electus est ad cam partem Italiae regendam, in qua 
plurimum possidebat, ut Hadrianus viri talis‘et honori consuleret et quieti. Hinc et tem- 
pus novi instiluti et numerus consularium impositorum cognoscitur, denique hoc, in quat- 
tuor partes divisam esse Italiam, quibus singuli praeficerentur.. Sed illud obscurius, cur 
omnem Italiam dixerit Spartianus. Qui quidem certe non hoc volebat, ut urbem Romam 
ipsam nomine Italiae complecteretur.  Quis enim. credet urbem, in qua et imperator et 
senatus et tot denique magistralus versarentur, praelerea commissam esse consulari viro? 

Quod cum nunquam facium sit per totam historiam Romanam, ne in maximis quidem peri- 
culorum discriminibus, in pace ab Hadriano institui non potuit. Necesse igitur est, ex- 
cepta fuerit ex consularium illorum iurisdictione et Roma ipsa et proxima circa eam regio, 
quae antiquitus urbi accenseri solebat, Spartianus autem eius quo ipse vixit temporis di- 
cendi usum secutus artiore quodam sensu dixerit Italiam, quae distingueretur ab suburbi- 
cariis regionibus. Quod si cui dubium sit, etsi non debet esse dubium ac magnopere 
erravit Mommsenius, qui in disputatione sua de Hadriani consularibus tale aliquid iecerit, 
confirmatur insigni Appiani loco bell. civ. libr. I, 38, qui ubi narrat de Servilio procon- 
sule, qui initio belli Marsici Asculanam provinciam regebat in eaque occisus est, haec 
addit: 70av ydo, ds Forze, vote saè tig ‘Iralias Uoyovres avdurator sarà uéon: © 
zab Adoravòs Uoa uimovuevog Voreoov yo0vg ohhd tiv avrorgatoga agyiv Pouator 
Myovuevog, avenaivice raù uet aùròv èrméuswev 86 Boeyzò. Loquitur non de urbe Roma, 
sed de reliqua Italia, in qua ut olim veteribus temporibus libertatis proconsules  certas 
quasdam regiones administrare consueverint, item ab Hadriano ait esse praefectos.  Unde 
origo etiam totius rei intelligitur. Hadrianus enim, qui antiquitatis omnis studiosissimus 
essei, cum Italiam ad rationem reliquarum provinciarum constituere vellet, non dubium 
est, quin quod olim factum esse invenisset, imitatione ad sua tempora transtulerit neque 
Appianus quod de imitatione eius dicit, de suo ingenio reppererit. Quamquam erat sane 
magnum aliquod discrimen. Siquidem Servilius ille aliique eius similes proconsules mili- 
tari imperio Italiam quae civitate Romana tunc carerei rexerant; Hadriano imperante in 
Italia, quae tota civitatem haberet, militare nullum.imperium esse poterat, sed poiestas 
consularium ad casdem tamen res pertinebat, ad respublicas municipiorum regendas et 
ad ius dicendum, quod cum omni potestaie coniunctum esse solebat. Quamquam erat etiam 
alia quaedam ac propior similitudo, quam Hadrianus potest videri esse secuius.  Augustum 
enim Suetonius in cius vita c. 33 narrat appellationes quotannis urbanorum quidem litiga- 
torum praefecto delegasse urbis, at provincialium consularibus viris, quos singulos cuius- 
que provinciae negotiis pracposuisset. Quid, quaeso, de Italia fiebat? Scilicet haec pro- 
vinciarum nomine a Suetonio comprehenditur, ilemque unum vel plures consulares acci- 
piebat, qui de appellationibus cognoscerent.  Veruntamen sic Augusti consulares, praeter- 
quam quod in urbe, non in regionibus ipsis consistebant, hac etiam re diversi sunt ab iis, 
quos Hadrianus constiluit, quod de ‘appellationibus modo cognoscebant. Sed illud rursus 
simile, quod consulares illi ab Hadriano electi sunt, qui duas res novas invenit, primum 
quod eos cum antea Romae consistere solerent, in provinciis iam suis versari iussit, deinde 
quod non de appellationibus modo iudicare, verum omnino praesidum vicibus fungi voluit. 
Nam quin eligi consuerint ab imperatore accurateque Capitolinus tradiderit de Antonino 


Pio, secundum ca, quae paulo post de iuridicis, ad consularium imitationem institutis, dispu- 
tabuntur, dubitari non potest. Exitus vero consularium illorum apertus est ex iis, quae 
Appianus tradit, qui cum mansisse eos dicat aliquamdiu post Hadrianum, significat initium 
M. Aurelii et L. Veri, qui biennio ‘postquam imperare cocperunt, abolitis consularibus iuri- 
dicos instituerint.  Intercessisse enim aliquam inter consulares illos et hos iuridicos con- 
iunclionem aperie indicat Capitol. M. Aurel. c. 11: Datis iuridicis Italiae consuluit ad id 
exemplum, quo Hadrianus consulares viros reddere iura praeceperat. Neque alia ulla apud 
historicos fit iuridicorum mentio, si Dionis Cassii locum, quem infra afferemus, ‘excipias; 
sed hoc tamen docet Capitolinus, similem potestatem fuisse horum iuridicorum ac consu- 
larium; hi dicuntur zudices constituti esse, illi ad iura reddenda. Ac subsidio veniunt pri- 
mum inscriptiones Latinae, in quibus qui reperiuntur iuridici, collecti sunt prius ab Ed. 
Bockingio ad Not. dignit. Occid. p. 1175, nunc etiam ab Mommsenio. Inveniuntur igitur 
in superiore Italia quattuor regionis ‘franspadanae, nimirum L. Fulvius Gavius, cuius ad- 
modum mutilum titulum Campanum edidit Mommsen. in inscr. Neap. n. 3604, quamquam 
quis ille esset, minus recte videtur finivisse. Certe enim non potest esse is, qui consu- 
latum gessit bis anno 244 et 249, de quo paulo supra dictum est. Nam cum sub Alexandro 
Severo vel etiam ante eum dicatur iuridicus fuisse, quoniam nullus gradus praetorius 
supererat, non potuit per decem prope annos consulatum usque ad Philippi imperium dif- 
ferre ac necessario pro alio aliquo, cuius consulatus ignoratur, habendus est. Sed quis- 
quis fuit, quoniam supersunt in eius honoribus haec: per regionem Tra(nspadanam), ne- 
cesse est fuerit iuridicus, etsi non credo veram esse Mommsenii coniecturam sic supplentis: 
electo ab op(timo imp. Severo) Alexandro Aug. ad (ius dicendum) per regionem Tra(ns- 
padanam). Alter est L. Gabonius Arunculeius iurid. reg. Transpad. apud Mur. 704, 6, ter- 
tius C. Luxilius Sabinus Egnatius Proculus iur. reg. Transpad. apud Orell. n. 3143, quar- 
tus denique Simonius Proculus Iulianus iuridicus per Transpadum apud Borgh. in explicat. 
lapid. Gruter. p. 21 (Mem. Acad. Taurinens. Vol. XXXVIII), eiusdem omnes aketatis i. e. 
ineuntis saeculi tertii, antequam Gallienus ad imperium pervenit. Aemiliae et Liguriae 
commemorantur duo iuridici, unus, cuius nomen periit, apud Mommsen. inscr. Neap. n. 4237 
iuridicus per Aemiliam et Liguriam, quem, quia consul ordinarius nominatur, intelligimus 
non potuisse vivere ante Alexandrum Severum (vide Borgh. in Bullett. Inst. arch. 1850 
p: 142), sed aliquanto post ac circa Aureliani actatem vixisse docet, quod ad corrigendum 
Italiae statum dicitur esse electus, alter P. Plotius Romanus iur. per Aem. Lig. apud Orell. 
n. 3044 incertae omnino aetatis est. Tum unus reperitur iuridicus de infinito per Flam. et 
Umbriam Picenum M. Aelius Aurelius Theon apud Orell. n. 3174, qui Gallieni fere tem- 
pore vixit, at tres duridici per Flaminiam et Umbriam, C. Sabucius Maior Caecilianus in 
6* 

Ann. inst. arch. XXI p. 227 ex Commodi aetate, P. Aelius Coeranus apud Marin. act. fr. 
Arv. p. 779, qui Caracallo imperante vixit, denique C. Cornelius Felix Thrallus apud Orell. 
n. 3177, incerlae aetatis, sed quominus eum iam M. Aurelio imperante vixisse  putemus, 
nihil prohibet. Tum singularis prorsus est Sex. Pedius Hirrutus Lucilius Pollio iuridic. 
Pie. et .... in Bull. inst. arch. 1833 p. 64 (Card. Dipl. imp. n. 620), de quo infra plura 
dicenda erunt, incertae aetatis; item C. Sallius Aristaenetus, iurid. per Picenum et Apuliam, 
et L. Ragonius Urinatius Larcius Quintianus, quem Mommsenius non recte consulem anno 235 
fuisse ait, iurid. per Apuliam apud Orell. 2377, et L. Sempronius Celsus zuridie. per Apu- 
liam et Calabriam apud Marin. act. fratr. Arv. p. 180; denique M. Caecilius Novatillianus 
iuridic. Apul. et Calabr. apud Mommsen. inser. Neap. n.1420, quem post Commodum flo- 
ruisse intelligo, et Q. Herennius Silvius Maximus iurid. per Calabr. Lucaniam Brittios 
incertae aetatis, apud eundem Mommsen. n. 1851. In his Italiae regionibus taceri Tusciam 
et Campaniam, quae et proxime ad urbem Romam et fertilissimae ac frequentissimae im- 
perii sunt, sane est memorabile neque casu id videtur accidisse. Distinguuntur enim in 
fragmentis Vaticanis regiones quae sub iuridicis sunt, a dioecesi urbica, primum S. 205, 
ubi haec sunt: roinde, si quis ad urbicam dioecesim pertinens (testamento tutor de- 
signatur), excusare se debebit ab eo patrimonio, quod in regio(nibus iuridicorum situm est, 
multo magis) a re provinciali; deinde $. 232: Observari autem oportet, ne his. pupillis 
tutorem det, qui patrimonia in. his regionibus habent, quae sunt sub iuridicis, ut Cl. Pom- 
peiano praetori imperator noster rescripsit, multo magis, si in provincia sit patrimonium, 
licet is cui petitur in urbe consistat, denique $ 241 debet excusari, si quis patrimonium 
in ea regione, quam iuridicus administrat, habet. Erat igitur dioecesis aliqua urbica exempta 
a iurisdictione iuridicorum. Sed quaeritur quatenus ea patuerit. .Ambigi enim video inter 
centesimum lapidem, quem praefecti urbis potestatis finem fuisse constat (Dio Cass. LII, 21. 
et Dig. de off. praef. urb. I, 12 $ 4) et ducentesimum, qui commemoratur in fragmentis 
Vatic. $ 147. Sed hunc locum sive recte scriptus invenitur in codice Vaticano, sive emen- 
dandus est secundum Dig. de excus. (XXVII, 1) 21, 3, prorsus. assentior Dirksenio I. 1. 
p. 104 nihil conferre ad dioecesim urbicam cognoscendam. Ac ducentesimus lapis cum 
nulla alia re confirmetur, tum refutatur eo, quod infra intelligemus Anconam fuisse in 
regione iuridico subiecta, quod oppidum intra ducentesimum ab urbe lapidem fuisse con- 
stat. Quare sic utique sìatuemus, urbicam dioecesim iisdem finibus fuisse circumscriptam, 
quibus praefectus urbi continebatur, idque non tunc primum a M. Aurelio, cum iuridicos 
faceret, aut ab Hadriano, qui consulares viros Italiae praeficiebat, sed fortasse iam Augusto 
imperante paulatim introductum esse censeo, a quo appellationibus etiam Italiae aliqua 
ratione consultum esse diximus. Sed excepta hac urbica dioecesi quas putamus fuesis 

regiones, quibus pracerant iuridici? Mire enim atque ita ut vix intelligi possit Mommsenius 
negat certas regiones iuridicis esse tributas, sed pro tempore modo huic modo illi regioni 
esse praefectos ex inscriptionibus videtur sibi posse colligere. Quasi vero omnes iuridi- 
corum tituli sint eiusdem temporis nec fieri potuerit, quod solebat paulatim in reliquis 
provinciis accidere, ut quae sub M. Aurelio ampliores fuerant regiones, eas posteriores 
imperatores. dividerent in plures. Accedit, quod in nominibus regionum factum esse vide- 
tur idem atque in plurimis honorum titulis, ut proprie essent Iongiores, sed saepe in artius 
contraherentur, velut eos, qui proprie erant Ilviri iuri dicundo, constat saepe esse appel- 
latos IIviros, qui proprie IIviri quinquennales, saepe quinquennales, similiaque multa ob- 
servantur. Certas igilur semper iuridicis regiones commissas esse statuimus, sed non 
casdem ab omnibus imperatoribus. Nam iuridicos regionis Transpadanae et Aemiliae Ligu- 
riaeque non eodem tempore esse potuisse apparet. Siquidem Liguria cum appellata sit 
postea regio proxime Venetiam sita, cuius caput esset Mediolanum (vide Boecking ad Not. 
dign. Occid. p 442), eamque iam tunc eodem nomine vocari consuevisse sit probabile, 
quid relinquetur regionis Transpadanae? Nimirum Venetia et Istria, cuius iuridicus nec 
notus est nec certe poluit institui iam ab M. Aurelio, qui ampliores provincias singulis re- 
gendas traderet. Denique ne nominis quidem ipsius ulla probabilis ratio reddi possit. Atrecte 
omnia intelligentur, si ab M. Aurelio statuemus omnem Italiam, quatenus trans Padum sita 
erat, uni iuridico traditam, postea imperante fere Philippo (nam C. Luxilium Sabinum iuri- 
dicum regionis Transpadanae, quem supra attulimus, Gordiani aetate vixisse certum est) 
eam, quia nimis magna videretur, divisam in Venetiam Istriamque, cuius nullus iuridicus 
ex inscriptionibus notus est, et Liguriam, cui Aemilia adiiceretur. Quae autem diversitas 
invenitur inter iuridicum per Flaminiam et Umbriam Picenum et alterum per Flaminiam et 
Umbriam, ea in nomine solo posita est. Quia enim Umbriae adiecta erat pars veteris 
Piceni, qui brevius loqueretur, Umbriam modo nominabat, qui pluribus verbis delectaretur 
(atque in titulo M. Aelii Theonis iuridici per Flaminiam et Umbriam Picenum inveniri 
etiam aliam quandam verborum redundantiam infra exponemus), Umbriam Picenum dicebat. 
Itemque iudico de reliquorum iuridicorum nominibus.. Nam ex eo, quod L. Rugonius vo- 
catur iuridicus per Apuliam, non licet colligi, ei non paruisse partem et Piceni et Cala- 
briae. Valeriam vero, quam Mommsenius de coniectura infert in titulum Sex. Pedii, qui 
supra citatus est, nullam omnino iuridicoruam provinciam fuisse video, quia ea regio, 
quae postea eo nomine appellabatur, cuius caput erat Reate (vide Boecking. I. l. p. 438) 
prope dioecesi urbica comprehendebatur, quare in illa inscriptione scribendum esse opinor 
Picen. et Apul. Efficitur, ut a M. Aurelio numerum praesidum, quem Hadrianus institu- 
erat, non auctum esse censeam, sed quattuor creatos iuridicos, primum regionis Trans- 

padanac, alterum Flaminiae et Umbriae, tertium Apuliae, quartum Lucaniae Bruttiorumque, 
iique constiterunt usque ad tempora Philipporum, cum unus vel duo adiecti sunt, quae 
singillalim persequi propter auctorum inopiam non licet. IHlud autem in hoc genere ad- 
dendum, in ea provincia, quae Picenum Apulia vocaretur, fuisse Ascalum et Anconam ex 
titulis C. Sallii Aristaeneti, quos citavimus, intelligi Ariminumque in provincia Flaminia et 
Umbria ex titulo C. Cornelii Felicis Thralli; Beneventum denique fuisse in iuridicatu Apuliae et 
Calabriae videri posse colligi ex M. Caecilii Novatilliani inscriptione apud Momms. inser. 
Neap. n. 1420. 

Veruniamen, si numerum praesidum retinuit M. Aurelius eundem, quem instiluerat 
Hadrianus, si item urbica quaedam dioecesis iam fuerat antea, quid tandem est, quod mu- 
tarit ille, ut propterea hoc eius institutum omnino apud scriptores commemoretur?. Nimi- 
rum praetorios viros esse iussit, qui fuerani consulares. Etenim hoc et ex reliquis inscri- 
plionibus, quas citavimus, omnibus et ex hac ipsa, de qua agimus, perspicue intelligitur. 
Potestas quidem iuridicorum quae fuerit, admodum inter viros doctos ambigitur. Dirkse- 
nius enim in disputatione, quam citavimus, p. 94 paruisse eos censet praefecto praetorio, 
sed ita, ut ipsi de privatis modo causis iudicarent, cum consulares illos Hadrianianos putet 
de omnibus omnino appellationibus statuisse. Levius aliquanto existimat, qui nuperrime 
de hac re scripsit Mommsenius.  Urbicam enim dioecesim negat debere commultari cum 
centesimo lapide, intra quem praefecti urbis potestas contineatur; illam fuisse  praetorum 
Romanorum propriam, qui Romae, in Tuscia, in Campania idem ius habuissent ac iuridici 
in reliqua Italia. Horum igitur iuridicorum potestatem fuisse fere similem praetoribus; ut 
Romae tutelis et fideicommissis peculiares praetores essent destinati, ita iuridicos imprimis 
de tutelis et fideicommissis iudicasse. Ac sane Scaevola in Dig. XL, 5 (de fideic.), 41, 5 
et Ulpianus in fragmentis Vaticanis, quae citata sunt, haec sola iudicia commemorant. 
Verum quaeritur, num nihil praeter haec curarint; nam provinciarum praesides certe item 
de tutelis ac fideicommissis iudicabant, sed praeterea plurimas alias res administrabant. 
Equidem, ut iuridicorum potestas invenialur, primum consideranda esse puto, quae Dio Cass. 
LI, 22 habet in celebri Maecenatis oratione, qua Dio universam imperii rationem perse- 
quitur neque ea modo consilia dat, quae Augustus ipse secutus est, sed omnino omnia, 
quae ad suum usque tempus i. e. ad Alexandrum Severum ad rem Romanam stabiliendam 
ac constituendam facta sunt, comprehendit. Ile igitur sic scribit: “Qde 700 cvufoviebo 
cor dvardéci» vi v ve ‘Irahiav nov tv ènéo rrevinuovia xaè èntarooiove àrò tig 
molhews otadinvus ovoar, zaù talha ravta td te èv Tais voos xaù tà Èv tale nreigors 
Ouoloyoùria Muiv xovaveruov èsootaybdi sota te yén xaè Edvn, tas modes arreoag 
doac ye uai avragzeg tor dp èvòs avdoòs avrorehoòs Coyec9er. Vult igitur Italiam 

ipsam extra cam, quam supra diximus fuisse urbicam dioecesim, ceadem prorsus ralione 
dividi ac regi, qua reliquae provinciae regerentur, quod ne cui mirum videretur, extremo 
capite haec addit: Ka} un dovudong, cè xaù v)v'Irahiav ei roraîta uéon veluai GOL 
mago. toh te yo rai rtolvarIgorog oboa aduvardes tor dò tv èv td tore 
aogortuv salò dioireto dar: dei yùo toîs te dnuos tòv Ugyovta dei tageivar, zaù voi 
doyonévorg tà dvvarà rronstaGozo9a.. Tam hacc Italiae divisio nondum erat ulla Augusto 
imperante, sed erat Alexandro, cum iuridici ei praeessent, quos prorsus ad similitudinem 
praesidum reliquorum praefectos esse regionibus nonne hinc manifestum est? Accedit 
testimonium tituli, quem supra citavimus, €. Cornelii Felicis Thralli, quo praedicatur iur:- 
dicatus eius ob eximiam moderationem et in sterilitate annonae laboriosam erga ipsos fidem 
et industriam, ut et civibus annona superesset et vicinis civitatibus subveniretur, unde nonne 
apparet, non modo iuri dicundo, a quo habent nomen, iuridicos operam dedisse, verum 
omni administrationi?  Quare videntur ab eo munere, quod honorificentissimum existlima- 
retur, esse nominati, non ab eo, quod solum gererent, veluti municipales Iviros iuri 
dicundo dictos esse constat, quamvis universas municipiorum respublicas administrarent. 
Quae cum ita sint, iam adiiciemus aliam causam, ex qua plane confirmetur, quod modo 
testimoniis Dionis et inscriptionis effectum est. Etenim Frontonis epistolarum ad amicos 
libri H undecima scripta est ad Arrium Antoninum M. Aurelio et L. Vero imperantibus 
(commemorantur enim in ea $ 13 imperatores nostri) de causa Volumnii Sereni cuiusdam 
Concordiensis.  Causam ipsam infra paulo plenius commemorabimus, nunc hoc quaeritur, 
quae urbs Concordia dicatur. Est enim etiam in Hispania Baetica Hispalensis conventus, 
quam Nertobrigam Concordiam Iuliam appellari ait Plin. nat. hist. III, 3, 14, nec Concor- 
dienses, quos Plin. IV, 35, 118 in Lusitania recenset, diversi ab illis videntur esse. Sed 
huius oppidi incolae Nertobrigenses vulgo appellabantur et stipendiarii a Plinio dicuntur, 
ut imperante M. Aurelio nondum civitatem Romanam ac rempublicam tanta cura admini- 
stratam habuisse videantur, quam prodit haec Volumnii causa. Nec si quis Concordiensem 
modo tune nominaret, quisquam intelligere poterat nisi civem ex notissima illa Italiae colo- 
nia, quae condita ab Augusto et opibus et hominum frequentia floruit.  Denique Volumnii 
Sereni illius filius videtur esse iuvenis Volumnius Quadratus, ad quem Fronto duas epi- 
stolas scripsit, quem etiam libr. IT, 5 Arrio Antonino commendat, unde Italum potius quam 
Hispanum et ex nobili civitate neque ipsum ignobilem fuisse coniiciemus. Tam sic orditur 
Fronto, sicut eos, qui dicta factaque Arrii in administranda provincia maximis laudibus 
ferant, laetus audiat, ita se, si quis quid remurmuret, multo scrupulosius auscultare et 
quo quidque modo gesserit aut iudicarit, requirere. Tum ad causam ipsam accedit, quae 
est de decurionatu Volumnii. Fuerat is scriba et decurio Concordiae per quinque et qua- 

draginta annos, tum ob delictum aliquod relegatus, ubi rediit, delatus est ab inimicis, qui 
negabant eum posse admitti in curiam nisi edicto principis, propterea quod nondum omni- 
bus pensionibus, quas inferre oportet decuriones, solutis ante exilium non fuisset decurio. 
Res pervenit ad Arrium Antoninum, provinciae praesidem, qui prohibebat eum curia, dum 
aut docuisset, se ante exilium fuisse decurionem, aui veniam intrandae curiae a principe 
accepisset. Hoc decretum rescindi vult Fronto; nam Volumnium et muneribus honoribus- 
que decurionatus dudum functum esse, et exlrema' esse seneclute, ut omnis ei mora into- 
lerabilis esset, et periclitari denique cum eo filios nepotesque, qui iniuria ab debito sibi 
honore arcerentur. In his multa sunt, quae ad nostram disputationem pertineant. Nam 
Concordia, quae in decima regione Italiae recenseatur a Plin. III, 22, 126, cum M. Aurelio 
imperante dicitur praesidi provinciae paruisse, certe hic intelligi non poterit nisi iuridicus, et 
quidem regionis Transpadanae, non Venetiae et Istriae, qui nusquam commemoratur. At 
hoc ipsum molestum, quod provincia Arrii Antonini a Frontone appellatur. Ac datum sane 
sit honori veterique iuri Italiae, ut publice non provinciae eius tunc appellarentur, sed 
regiones, in quo vocabulo nulla servitutis inerat significatio; privatim certe poterat dici 
etiam provincia, quippe quam vocem de omni munere omnique administratione usurpari 
constet. Certum igitur sit, Arritm Antoninum cum causam Volumnii cognosceret, fuisse 
iuridicum, ac si fuit, etiam hoc demonstratur, iuridicos non modo, unde nomen habent, 
ius dixisse, verum omnia munera, quae provinciarum praesides obibant, explevisse. 
Maxime vero, ul omnem iuridicorum potestatem ad ius dicendum referrent, viros do- 
ctos movit insignis locus Dionis Cassii libr. LXXVII, 22, variis vel coniecturis vel emen- 
dationibus vexatus atque ita corruptus, ut nisi diligenter ipsa codicum lectio denuo in- 
vestigetur, restitui non posse videatur. Nam Mommsenii opinionem (in gromat. veter. 
T. II p.195) vix morabimur, qui mirum sibi videri ait, quod viri docti locum illum omnino 
obscurum esse existimarint. Nimirum paulo levius videtur iudicare, ac rem, tamquam faci- 
lem, contemnere, qui si locum illum inspexit, certe nec quae antecedunt nee quae sequuntur, 
consideravit. Loquitur igitur Dio de hominum illustrium vicissitudinibus, quae Caracallo in- 
terempto Macrinoque ad imperium evecto acciderunt; capite vicesimo uno narrarat de poenis 
delatorum, inter quos fuerat etiam Manilius quidam, in insulam deportatus a senatu; tunc 
praemia aliorum exequens haec habet: Koè dò DAdxxos tiv tOV To0por diddocw, iv 6 
Mavi).og (ille, qui modo damnatus erat) 790regov toys, ts rav’ abtod ovaogpartias 
yéous stingpos (codices #22) per habent, sed participium recte videtur Reimarus emendasse), 
Emerge xaù aùrnv: xa nerà toùto t6 te dadidootai tiva èv toîs tV oTEATIYOUvTTOY 
mavv Igars, inv tv ti Divog terovuevor, dixatovduor ob tv ’Irahiav diorzotvizg 

veteribus editionibus, sententia omni cum careant, alius aliam viali? ‘interpretandi atque ex- 
plicandi ingressus est. Mihi quidem fateor maxime probabilem videri veterem Reimari 
ralionem, quamvis iuridicorum potestatem parum perspeciam esse videam. Primum enim 
quaero, quam occasionem habuerit Dio de iuridicis dicendi. De praemiis eorum narrat, 
qui a Caracallo iniuria affecti erant, in quorum numero cum esset praefectus annonae, fieri 
poterat, ut de distributione frumenti et olei aliquid quasi aliud agens adiiceret, ut de omni 
iuridicorum potestate vel sublata vel amplificata diceret, fieri non poterat. Quod autem 
excusandi causa afferunt, non Dionem ipsum hoc loco legi, sed Xiphilini excerpta, in iis- 
que inconcinnitatem talem ferendam esse putant, intelligo sane, quantum Xiphilino tribuen- 
dum sit alibi, sed tamen et ipsum hunc locum reliquum de poenis et praemiis virorum 
illustrium optime cohaerere video et Xiphilinum quamvis in artius contraheret quae pleniora 
erant apud Dionem, ne invenire quidem quicquam de iuridicorum potestate, quae prorsus 
aliena esset, potuisse censeo. Praeterea hoc observandum, si verba illa dexarovouo — dizalov- 
tes ex reliquis quasi eximantur as pro peculiari aliqua sententia accipiantur, ea quae antece- 
dunt, relinqui misere lacera, ut intelligi nequeant. Veruntamen constent per se sola illa, 
quae ad iuridicos pertinere putantur, quae tandem sententia efficitur? Duplicem enim inter- 
pretandi viam iniri video, unam in Dionis editione Sturziana, ubi sic prorsus emendatur, 
quasi a Macrino omnis iuridicorum potestas totumque eorum nomen sublatum sit. Quod 
falsum esse evincit aperte titulus M. Aelii Aurelii Theonis, qui supra citatus est, quem 
post id tempus positum esse constat. Relinquitur altera via, quam ingressi praeter alios 
Dirksenius et Mommsenius. statuunt, imminutam a Macrino esse iuridicorum potestatem. 
Coniungunt enim sic: dixacovouoe oi civ Iraliav diorzoòvies Enavcarto drrég tè vowi- 
odévra brò toù Magxov dizalovtes, desisse eos iudicare supra summam pecuniae a 
M. Aurelio constitutam. Sed quis ita dicat, non modo Latine, verum ulla lingua? Certe 
is nominandus erat, qui iis potestatem supra illam summam iudicandi dedisset, dein ad- 
dendum, hanc ab iis potestatem rursus ablatam. Neque enim hercle serio statuent, rem- 
publicam Romanam ita tune fuisse constitutam, ut iuridici cum per leges non liceret egredi 
certam aliquam summam, egressi eam sint suo ipsorum arbitrio, qualem fere sententiam 
Dioni subiicit Sturzius, ita Latine vertens, iuridicos desisse Italiam administrare, quia leges 
a Marco positas excessissent. Tum sane non potestas eorum tota tollenda, sed ipsi pu- 
niendi erant. Nec minus a recta ratione abhorret, si dicantur desisse iudicare ultra sum- 
mam a Marco praescriptam. Quare ne haec quidem sententia, quam illi perditis reliquis 
efficiunt, quamvis per linguae leges possit inesse in verbis, per se ipsa ulla aut est aut 
esse potest. Accedit, quod, qui imminutam putant a Macrino iuridicorum potestatem, ean- 

dicus de infinito commemoratur, idque sine ulla alia auctoritate facturi sint.  Denique, cum 
iuridicos prorsus ad eandem rationem viderimus Italiae regionibus praefuisse, qua reliqui 
rectores suis praeerant provinciis, aut omnes existimare debebimus provinciarum praesides 
a Macrino esse intra artiores fines cohibitos aut Italiae iuridici cur soli coèrciti sint, cau- 
sam vix ullam reperiemus, quos propter cam ipsam rem, quia in Italia capite imperii ver- 
sabantur, si ullum eiusmodi discrimen utique statuendum sit, maiore fuisse potestate puta- 
bimus. Sed Dio si non dicit de potestate iuridicorum, quid tandem dicit?  Nimirum ali- 
quid, quod ad largitionem frumentariam pertineat. Etenim ut Romae ludis frumentum et 
oleum publice dividebatur, item per municipia Italiae paulatim morem hunc irrepsisse puto, 
ut cum ludis largitiones quaedam frumentariae  coniungerentur, qua de re praecepisse 
M. Aurelium sane probabile est, quippe quem Capitolinus c. 11 narret cavisse. sumptibus 
publicis et de alimentis publicis multa prudenter invenisse et omni rei frumentariae graviter 
providisse. Nonne igitur tunc fieri poterat, ut et Romae nimiae largitiones frumentariae 
vetarentur et iuridici, qui per Italiam erant, easdem per municipia fieri prohiberent, quia 
iudicabant eas. egredi modum a Marco constitutum? Hoc quidem mihi certum videtur ex- 
trema illa èrég tà vouiodévia drrò toù Magzov dixolovtes, sive infinitivus elvo: alicubi 
addendus, sive ex medio &700oevro, quod antecedit, emendato activo &7evoav pronomen 
tovro adiiciendum est, ‘eo pertinere, quod iuridici iudicarint, quae fieri solerent in muni- 
cipiis, supra modum a Marco constitutum. fieri. Atque hoc quomodo paulatim invaserit, 
sane intelligitur, cum contra Marci praescriptum mala paulatim ambitione frumentariae lar= 
gitiones usurparentur ac solitae fierent.  Quamquam hanc universam horum verborum 
Dionis sententiam cum esse intelligam, ipsa restituere non audeo, nec puto posse restituì, 
nisi quis ab iis quae tradita sunt, ita discedat, ut non legem aliquam criticam, sed arbi- 
trium suum sequi videatur. Illud certum, non agi de iuridicorum aut abolitione, qui fue- 
runt etiam postea, aut imminutione, quae nec recte cogitari neque in iis, quae supersunt, 
verbis ullo modo significari potest neque denique secundum certa quaedam testimonia 
videtur ulla fuisse. 

Veruntamen, amoto illo Dionis loco, quem nisi quis ad confirmandam illam de iuridi- 
corum potestate opinionem, quam supra exposuimus, adhibere volet, nihil prorsus ad eorum 
potestatem definiendam pertinere diximus, quid faciemus titulo M. Aclii Aurelii Theonis 
apud Orell. n. 3174, qui iam a nobis citatus est, in quo est iuridicus de infinito per Fla- 
miniam et Umbriam Picenum?  Eum equidem dupliciter intelligi posse video, primum ila, 
ut omnes adhuc interpretati sunt, qui potestatem de infinito iudicandi, qua Theon usus est, 
negant fuisse apud reliquos, qui iuridici modo appellantur eaque ipsa de causa illud quod 
est. de infinito esse adiectum. Sed eadem ratione, qua supra diximus magistratuum nomina 

modo esse longiora modo in brevius contrahi, potest eliam ita explicari, ut non maiorem 
potestatem habuerit Theon, sed quod reliqui cum modestia quadam tacuerint, id ipse appo- 
suerit. Atque hanc rationem sequendam esse sine dubio arbitror, eam maxime ob causam, 
quam paulo ante significavi, quod nusquam per imperatorum Romanorum historiam prae- 
sidum potestatem auctam esse video. Cum enim quamdiu libera fuit respublica, ingentes 
fuissent provinciae, eorumque potestas qui pracerant adeo nullis finibus circumscripta, ut 
ne si deliquissent quidem, facile punirentur, imperium paulatim imminuit provincias, quo 
iustius et diligentius possent administrari, neque unquam quae semel disiunctae erant, eas 
denuo sub unius rectoris imperium coniunctas esse invenimus, deinde leges severiores et 
sanxit et diligenter observavit, ut, si qui peccassent, celeriter ac sine magna sociorum 
molestia poenas darent, denique altera provinciarum parte principibus prorsus tradita effe- 
clum est, ut non harum modo rectores, qui legatorum tantum vicibus fungerentur, etiam in 
parvis rebus imperatorem adirent eiusque iudicium sequerenturi, sed senatus etiam, iam 
non tot aliis negotiis districtus, diligentius in altera provinciarum parte quid gereretur co- 
gnosceret. Quare saepe accidisse censeo, ut quae res olim rectorum arbitrio relictae 
essent, eae aut ad imperatorem aut ad senatum deferrentur, quarum rerum memoria inter- 
cidit; illud credere nequeo unquam factum esse, ut, si quo ab imperatore imminuta esset 
reciorum potestas, ea ab alio denuo augeretur. Est enim contra ingenium reipublicae. 
qualis sub imperatoribus erat, quod qui periti sunt in hoc genere, intelligent multum va- 
lere ad cas res, quarum memoria vel nulla vel exigua relicta est, cognoscendas. 

Quae cum ita sint, qualis iuridicorum potestas instituta est ab M. Aurelio, talem man- 
sisse intelligo usque ad eorum interitum neque imminutam neque auctam. Sed illud im- 
primis quaeritur, a quo facti sint. Etenim etsi tanta tunc erat imperatoria potentia, ut se- 
natus neminem faceret nisi quem probasset princeps, confert tamen aliquid ad rempublicam 
intelligendam cognoscere, quis non modo re ac vere, sed quis iure etiam facere consuerit. 
lam citavimus supra inscriptionem veterem repertam prope viam Tiburtinam Sex. Pedii Sex. 
f. Arn. Hirruti Lucilii Pollionis, qui sic appellatur cos. praef. aer. militar. IIQ AVG IVRIDIC 
PICENET || .VAL...PR....., in qua diximus pro eo, quod in exitu intelligi nequit, 
legendum videri Apuliae. Sed hoe levius, et quomodocunque explebitur, minus valet ad 
iuridicorum naturam cognoscendam.  Illud multo est gravius, quid sit illud, quod inepte 
legitur IIO AVG, quod verum esse negavit Borghesius in commentariolo, quem inscriptioni 
adiecit in Bullett. inst. arch. ann. 1833 p. 65 sq. Quo enim, quaeso, pertinebit illud II, 
i. e. iterum, cum neminem bis aerario Saturni vel aerario militari praefuisse constet? At- 
que etiamsi illud ferri posset, quod non potest, quid erit Q. AVG.? ‘cum appareat honores 
Sex. Pedii ita perscribi, ut a maiore descendatur ad ‘inferiorem, neque quaestor Augusti 

aut iuridicum, qui praetorii ordinis est, aut praetorem ipsum antecedere possit.  Quare 
cum emendandum sit, duas rationes proponit Borghesius. Prior est, ut scribatur SOD. AVG, 
i. e. sodalis Augustalis, sed minus id ipse probat, quod et nimis recedat ab litteris tra- 
ditis et raro fieri putet, ut sacerdotia collocentur in mediis reliquis honoribus. . Quorum 
alterum hoc etsi minus rarum esse ante docuimus, quam putat, illud tamen merito tantum 
valebit, ut SOD. AVG. in lapide fuisse vix probabile sit. Longe igitur similius vero est 
alterum, quod Borghesius coniecit, nimirum ut emendaretur LEG. AVG. Quotiens enim in 
lapidibus fit, ut detritis lineolis transversis, quod est L aut E, legatur I? Littera autem G, 
qualis Antoniniana aetate scribitur, quia deduci solet infra versus ordinem, si exigua pars 
orbiculi accedere visa sit, facile accipi potest pro simillima littera Q.  Quare cum ipsa litte- 
rarum similitudine magnopere commendetur coniectura Borghesiana, difficile tamen dictu 
est, quomodo iam legatus Augusti intelligendus sit.  Neque enim per se potest explicari, 
quia cum tot legatos ad multas res habeant Augusti, imperatorum tempore nunquam omit- 
titur, ad quam quisque rem ab imperatore legatus sit. Nam in libera republica sì eius so- 
lius nomen adderetur, cui quis esset legatus, ferrem facile, similiter ac pro praetore et 
pro consule dici invenimus omissis provinciarum nominibus (vide Borghes. in diurn. Arcad. 
ann. 1824, 4 p. 311 et saepe alibi), sed imperatorum aetate non magis potest quisquam 
appellari legatus Augusti, quam praefectus, nisi, cui rei vel legatus vel praefectus fuerit, 
adiiciatur. Itaque ipse Borghesius, dubitanter ille quidem, sed iudicat tamen coniungenda 
esse LEG. AVG. IVRIDIC, ut plenum nomen fuisse statua legatus Augusti iuri dicundo. 
In quo ille non debebat aut dubitare aut oculorum confirmationem, quae ad coniiciendi 
rationes accederet, desiderare. Citavimus enim iam inscriptionem apud Orell. n..3174, in 
qua sic est: M. Aelio Aurelio Theoni Aug. iuridico de infinito per Flam. et Umbriam Pice- 
num sodali Hadrianali praetori positusque est titulus ob singularem abstinentiam indu- 
striamque in iuridicatu exhibitam. In qua quid est, quod ab honorum principio legitur AVG? 
Possit cogitari de augure, sed accipi id prorsus nequit propterea quod et duo sacerdotia 
in praetorio homine, qualis Theon fuit, nimia fuisse post docebimus et titulus positus est, 
dum iuridicatu fungitur Theon ideoque eum honorem, ad quem refertur, utique aut ab 
ipso initio aut in exitu collocari oportet. Nihil igitur relinquetur, nisi ut Augusti inter- 
pretemur, unde efficietur, ut Theon appelletur Augusti iuridicus de infinito per Flaminiam 
cet., a quo quantulum distat legatus Augusti iuridicus? Nam si imperatores eligebant, qui 
iuri dicundo per Italiae regiones praeessent, certe ad similitudinem reliquorum praesidum 
legati et existimabantur et aliquando nominabantur.. Deprehendimus igitur certe Augusti 
iuridicum ex aelate fere Gallieni; nam eidem Theoni cum sit positus alius titulus apud 
Orell. n. 3392 a centurionibus legionis II Cyrenaicae Valerianae Gallienae (cf. Borghes. in 

Actis Academ. Taur. Vol. XXXVII p. 22), vix dubium est, quin sub Gallieno iuridicus per 
Italiam fuerit. Tenemus etiam cum summa probabilitate legatum Augusti iuridicum ex 
aetate fere M. Aurelii; nam Sex. Pedius Hirrutus, sive est Ictus ille, cuius saepe in Di- 
gestis libri de edicto citantur, sive eius filius (nam hoc nisi Ionga de aetate multorum 
Ictorum disputatione decerni non potest), certe non multo infra M. Aurelium potest reiici. 
De medio igitur, quod tanto spatio interiectum est, tempore non aliter iudicare poterimus. 
De hac autem, de qua omnis disputatio nostra instituta est, inscriptione quid censebimus? 
Ante versum 5, quo iuridicus incipit, vacuum relictum est spatium, quod quomodo ex- 
plendum sit quacritur. Ac cum inde a versu septimo ad quartum, ubi aequales fere ab 
eo qui lapidem vidit traduntur esse litterae, hanc rationem observari videamus, ut septi- 
mus versus sit litterarum viginti et duarum, sextus viginti et unius, quintus viginti ipsa- 
rum, probabile fit, in quarto fuisse undeviginti. Tam undecim sunt traditae, duae certis- 
sima coniectura supplentur, ut supersint sex, de quibus dubitari possit.  Quis igitur deest 
honos, qui sex litteris efficiatur?  Potest provinciae alicuius administratio commemorata 
esse videri vel senatoriae vel imperatoriae, sed necessario id longius spatium postulat 
quam vacuum est. Ex honoribus autem, qui proprie appellantur, unus reliquus est con- 
sulatus, qui nondum commemoratus sit, neque eum esse in hoc titulo commemoratum aper- 
tissime infra docebimus. Relinquuntur sacerdotia, quibus ornatus fuerit hic adhuc Gvovvuos. 
Ac possit suppleri vel SOD. AVG, i. e. sodali Augustali, vel AVGVRI vel etiam PONTIF., 
reliquorum enim sacerdotiorum nomina spatio vacuo non continentur.  Neque sacerdotium 
non possit ferri inter medios reliquos honores, cum etiam vs. 7 fratrem Arvalem ante 
praeturam in hac ipsa inscriptione commemorari videam. Verum, ne alia, quae leviora 
esse concedo, afferam, nescio quomodo hoc loco tale sacerdotium poni non placet. Omnino 
enim privati homines sub imperatoribus non saepe plus quam unum sacerdotium accipie- 
bant, nec fere plus quam tria, velut Galbae antequam imperavit  Sueton c. 8 narrat quasi 
singulare aliquod beneficium ob res in Africa et in Germania gestas sacerdotium triplex 
esse collatum, ut inter XVviros et sodales Titios, item Augustales cooptaretur, totidemque 
habuit Claudius Caesar, quamdiu privatus fuit. Vide Marin. act. fratr. Arv. p. 707. Salios 
Palatinos constat omnes fuisse nobiles adolescentes, cooptatos antequam honores maiores 
adipiscerentur, ut consulatu accepto adeo ex collegio eos exisse discamus ex eorum fastis, 
qui sunt apud Marin. act. fratr. Arv. p. 166. Quare, qui id sacerdotium adolescens acce- 
perat; certe aliud assequebatur ad consulatum evectus. Tacitus historicus unum modo sa- 
cerdotium videtur habuisse, XVviratum, quo ornatum se esse ait ante quaesturam (Ann. 
XI, 11), qui si aliud postea assecutus est, certe non ante consulatum. Q. Petronius Melior 
apud Cardin. Dipl. Imp. n. 592 sodalis Augustalis factus est ante quaesturam, sed nullum 

aliud sacerdotium accepit, quamquam ad summos honores consulatumque pervenit. Plinius 
iunior unum omnino sacerdotium habuit; nam in Epist. X, 8 petit a Traiano, ut sibi vel 
auguratum vel septemviratum det, cum iam consulatu ornatus provinciae praeesset, ac de 
auguratu, quem accepit, Epist. IV, 8 ita prorsus loquitur, ut se propier unum illud sacer- 
dotium beatum esse praedicet. Ac plerumque ita videtur accidisse, ut consulares viri in 
maiora sacerdotia cooptarentur. Plane enim ita 'loquitur Seneca de ira II, 31 Dedit mihi 
praeturam? sed consulatum speraveram. Dedit duodecim fasces? sed non fecit ordinarium 
consulem. A me numerari voluit annum? sed deest mihi ad sacerdotium.  Cooptatus in 
collegium sum? sed cur in unum? Consummavit dignitatem meam? sed patrimonio nihil 
contulit. Sacerdotium hic sequitur consulatum et duobus sacerdotiis consummata esse pu- 
tatur omnis dignitas. Quare hic cum vel in praetura vel statim post eam in collegium fra- 
trum Arvalium cooptatus esset, non videtur ante consulatum uno modo eoque non difficili 
munere interim gesto aliud rursus sacerdotium accepisse, quem quod tam iuvenis sacer- 
dotio ornatus est, vel nobilitate vel novo munere strenue administrato merere oportuisse 
censeo. Si autem sacerdotii alicuius nomen non recte potest suppleri spatio vacuo, nescio 
hercle, quid perisse putemus, nisi illud, quod in Sex. Pedii titulo praemitti videmus iuri- 
dico et quod apud Theonem certe significatur, nimirum LEG. AVGG, vel, quoniam eae 
septem litterae sunt, LEGATO, quod etiam propterea magis commendetur, quia ab prin- 
cipio huius tituli omnia vocabula plene scribi, non omissis postremis litteris notarum qua- 
dam ratione significari modo videmus.  Quamquam hoc, quod de more huius inscriptionis 
dixi, non multum valet, nec aegre feram, si quis in usitatissimis legati et Augustorum 
vocabulis item postremas litteras omissas esse statuat, ut vs. 10 AEDIL CVRVL et postea 
TVRMAR et LEG scriptum est. Quod si cui videatur, malim tamen LEG. AVG. scribi quam 
LEG. AVGG, quoniam etiam vs. 9 legitur sanctissimis IMP, dubitarique potest, an eo tem- 
pore, quo primum duo Augusti reipublicae praeesse coeperunt, duplicandarum litterarum 
consuetudo minus in usu fuerit. Nam quod Marinius in act. fratr. Arv. p.545 iam ante 
M. Aurelii aetatem id usu venisse putat, id in aliis fortasse vocabulis acciderit, non in eo, 
cuius plurali numero usurpandi tunc primum occasio data est. Certe notabilis videtur res 
et longiore fortasse quaestione digna. Quae cum ita sint, supplendum videtur esse vs. 4 
LEG. AVG., sed etiamsi quis melius aliquid inveniat, hoc efficiatur, quod maxime quae- 
sivimus, ut iuridici creari consueverint ab ipsis imperatoribus, idque etiam ex ipsa eorum 
origine, quam supra explicavimus, probabile fit. Quodsi fiebant ab principibus, sequitur 
eliam, ut ad exemplum reliquorum legatorum, qui in provincias imperatorias mitte- 
bantur, non necessario fuerint annui, sed quamdiu imperatori placuisset, provinciis suis 

Denique ex hoc titulo cognoscitur, sollemne quasi ac plenum horum iuridicorum no- 
men fuisse legati Augusti iuridici (nam sic, non iuri dicundo ab ipso initio esse appellatos 
et haec inscriplio et Ictorum loci, qui supra citati sunt, demonstrant) per /taliam regionis 
huius vel illius. Im reliquis inscriptionibus provincia, cui quisque pracest, plerumque prac- 
positione per adiungitur, rarius genitivo. Atque hoc quidem videtur vetusto iuri Italiae, 
quae non esset provincia, nec tamquam talis propria quasi existimaretur rectoris, esse 
tributum, sed illud cur omnino additur per /taliam? Num quid iuris erat his iuridicis 
eliam praeter eas, quas regerent regiones, in reliqua Italia? Non videtur, sed similitudinem 
tamen quandam invenio dicendi in nominibus legatorum, qui rectoribus provinciarum adde- 
bantur. Nam, ut exemplum afferam, in Sicilia proconsuli constat adfuisse duos quaestores, - 
qui saepe dicuntur Siciliae; sed iidem quia unus Lilybaetanae, alter Syracusanae dioecesi 
praeerai, poterunt appellari quaestores per Siciliam dioecesis Syracusanae vel Lilybaetanae, 
ac quamquam non memini id factum esse in Sicilia, in Africa tamen apud Mommsen. inscr. 
Neap. n. 1433 appellatur aliquis /egatus provinciae Africae dioeceseos Hipponensis simili- 
terque alius ibid. n. 4237, itemque in reliquis provinciis quaestores et legati praesidum 
appellari poterant. 

Demonstravimus fere, quae iuridicorum origo, quae potestas fuerit, idque satis est 
huic disputationi neque Italiae historiam porro persequi iuridicigue quo pacto in corre- 
ctores transierint explicare placet. Supersunt enim duo nobis munera, quae antequam ad 
nomen eius, cui hic de quo agimus titulus positus est, perveniamus, illustranda esse vi- 
deantur. Ac prius quidem est praefectura aerarii Saturni. Neque enim dubium est, 
quin vs. 3, in quo quae ultima est littera, incertior paululo esse traditur ab eo, qui lapi- 
dem descripsit, legendum sit PRAE[FECTO] AER[A]RI SATVRN[I]. Id munus cum in- 
scriptionum complurium memoria, tum scriptorum testimoniis non paucis nobis notum occa- 
sionem praebuit Bart. Borghesio praeclarae disputationis in libello, quem de titulo L. Bur- 
buleii Optati Ligariani scripsit, qua eius et originem et gradum et tempus persecutus est, 
in qua nos paucula quaedam supplebimus, unam rem, in qua ille minus recte statuisse 
videatur, aliter constituemus.  Aerarium igitur populi Romani cum in libera republica sem- 
per quaestores administrassent, dictator primum Caesar anno 45 a Chr. quia quaestores 
nulli omnino facti erant, ad binos praefectos ordinis praetorii (non aediles, quos parum 
recte intelligit Lipsius in excursu ad Tac. Ann. XIII, 29) transtulit, qui illo anno prae- 
essent (Dio Cass. XLIII, 48); nam in perpetuum eum hoc instituisse ideo parum probabile 
est, quod per bellorum civilium tempora quaestores rursus praeerant. Ai vero Augustus 
cum omnem rempublicam componeret, anno 28 sanxit, ut aerario bini quotannis aerarii 
pracessent (Dio LIT, 2), electi a senatu ex praetoriis (Tac. Ann. XIII, 29), quare etiam 

Suet. Aug. c. 36 ait: Auctor fuit, ut cura aerarii a quaestoribus urbanis ad praetorios 
praetoresve transiret. Nam cum suffragiis senatorum minus idoneos fieri videret, mox anno 33, 
cum decem ‘omnino praetores creari iussisset, constituit, ut duo ex his aerarii curam susci- 
perent (Dio LIII, 32), ut iam ex numero praetorum, qui praeessent, sorte ducerentur. Quod- 
cum sorte minus idoneì fierent, instituit, ut extra sortem ipso sine dubio commendante ex 
praetoribus eligerentur a senatu. Sic enim intelligo, quod obscurius significat Tac. 1.1. 
neque id diu mansit, quia sors deerrabat ad parum idoneos.  Augustusque ipse in indice 
rerum a se gestarum tab. III, 35 cum curatores aerarii significare vellet, appellavit eos 
qui praeerant aerario. Tales praetores aerariî saepe commemorantur, velut apud Tac. Ann. 
I, 75, Frontin. de aquaed. $ 100, tum in inscriptionibus L. Calpurnius Piso et M. Salvius 
apud Grut. p.200, 4 ex Augusti tempore (nam M. Salvius est avus imperatoris Othonis, 
de quo Sueton. c. 1 narrat) eodemque tempore P. Paquius Scaeva apud Momms. inscr. Neap. 
n. 5244 et C. Ummidius Quadratus apud eund. n. 4234, et sub Tiberio P. Plautius Pulcher 
pr. ad aerarium apud Grut. p. 452, 5. Hi mansere praetores aerarii, dum Claudius anno 42 
p. Chr. omnem aerarii curam emendavit (Dio LX, 10) ac biennio post abolitis praetoribus 
acrarii quaestores binos constituit, qui extra sortem per triennium continuum ei negotio 
praeessent praemiique loco deinde vel praeturam acciperent vel salario augerentur (Dio 
LX, 24; Suet. Claud. c. 24). Ac primum inter hos quaestores aerarii Borghesius ostendit 
fuisse T. Domitium Decidium, Agricolae socerum, qui apud Grut. p. 1103, 2 nominatur 
delectus a Ti. Claudio Caesare Augusto Germanico, qui primus quaestor per triennium 
citra sortem praeesset aerario Saturni, praetor. Sed deerat quaestoribus, qui eum primum 
magistratum gererent, robur aetatis. Itaque Nero anno 56 p. Chr. praetura perfunetos et 
eaperientia probatos delegit, ut Tacitus 1.1. ait, i. e. cum antea praefecti et praetores et 
quaestores, quamvis ab imperatore designarentur, suffragiis tamen senatorum fierent, Nero 
sublata illa libertatis specie ipse eos constituit. Nec videtur hoc, quod Nero sibi soli aera- 
rium publicum reservarat, sine offensione quadam publica fuisse. Siquidem Tacitus Hist. 
IV, 9 narrat anno 69 p. Chr. rursùs ad vetus Augusti institutum praetores praefuisse aera- 
rio, quos Galba sine dubio, qui initio anni solus imperium tenuerat, ut senatui gratifica- 
retur, ab eo eligi iusserat. Sed brevis haec fuit veteris moris restitutio nec dubito, quin 
Vespasianus, cum reditus publicos summa cura constitueret, ad praefectos praetorii ordinis 
redierit, a principe ipso deligendos. Nulla enim deinceps diversitas invenitur a Neronianis 
praefectis. Illud mansit ex veteri instituto, ut essent bini, velut Plinius Epist. V, 15 narrat 
collegam sibi in eo munere fuisse Cornutum Tertullum et IX, 15 ex decessoribus suis no- 
minat Vectium Proculum cum Publicio Certo. Sed illud iam, cum electio praefectorum ad 
solum principem pertineret, necessario mutari coepit, ut non amplius per triennium conti- 

nuum in aerarii procuratione detinerentur, sed pro iudicio principis etiam breviore spatio 
defungerentur. Sic enim fit in omnibus muneribus, quae imperator defert.  Quamquam 
plus quam annum ac plerumque biennium ad aerarium mansisse coniicio. Etenim Plinius 
Panegyr. c. 91 ait se et collegam nondum complesse biennium in praefectura aerarii, cum 
ambo a Traiano consules fierent. Quid, quaeso, significat illud biennium, nisi solitum fuisse 
illud praefecturae tempus; quod si triennium fuisset, quantopere gloriaretur, dimidiam prope 
consueti spatii partem sibi esse remissam, qui iam quod vix unus mensis ad biennium 
deesset, praedicarit? Nec decessores eius diutius eodem munere functos esse certis ex 
testimoniis colligimus. Etenim consulem fuisse scimus Plinium a Kal. Sept. ad Kal. Nov. 
anni 100 p. Chr., quare, cum nondum biennium in praefectura aerarii versatum se esse 
dicat, necesse est eam acceperit exeunte ann. 98, cum Traianus iam solus imperaret. Qua- 
propter dubito magnopere, num recta sint verba Plinii in Epist. X, 20 U# primum me, domine, 
indulgentia vestra promovit ad praefecturam aerarii Saturni. Neque enim solet impera- 
torem plurali numero pronominis alloqui, ut vestra ad solum Traianum pertinere possit, 
neque illa praefectura, quod ab interpretibus eius loci statui video, a Nerva et Traiano 
una imperantibus deferri potuit, quia Nerva mense lanuario eius anni, quo excunte Plinius 
eam accepit, decesserat, et agi denique de praefectura aerarii Saturni certum est ex eo, 
quod dicit propter praefecturam illam se petisse a senatu veniam accusandi Marii Prisci, 
quem Afri repetundarum postulabant, quam causam ex Epist. II, 11 discimus actam esse 
anno 99 a Chr., cum Ti. lulius Ferox, Plinii in cura Tiberis decessor, consul esset.  Ne- 
que afferri debet, quod Epist. X, 24 sibi ait officium delatum esse a Traiano ct Nerva, 
quo loco de praefectura aerarii militaris dicit, cui Plinium praefuisse ex titulo eius Co- 
mensi scimus. Quae ipsa epistola, opinor, minus recte explicata effecit, ut priore illo loco 
pro eo quod oportet esse #ua male scriberetur a librariis vestra. Sed delatam esse Plinio 
praefecturam acrarii Saturni constat exeunte anno 98. Cuius decessores proximos igno- 
ramus, at ante hos praefuerant Vectius Proculus et Publicius Certus, quos iam comme- 
moravi, facti a Domitiano. Ac Certum quidem Plinius Epist. IX, 13 ait praefecturam acce- 
pisse praemii loco, quod Helvidium, filium illius, quem Vespasianus occidit (Suet. Vespas. 
c. 15), apud Domitianum detulisset (Suet. Domit. c. 10).  Factum id esse oportet exeunte 
anno 94 p. Chr. in ingenti illa clade, qua Domitianus omnes philosophiae magistros et stu- 
diosos perculit, quae eo anno accidisse narratur a Dione LXVII, 12, atque insequenti anno 
occisus Herennius Senecio, quod patrem illius Helvidii libro scripto laudasset. Plinius 
autem causam Certi ad senatum detulit, non primis ille quidem Nervae diebus, cum alii 
multi iam malos delatores opprimerent (vide $ 4 eius epistolae), sed paulo tamen post i. e. 
vel Kal. vel Idib. Octobribus anni 96, cum Certus praefectus aerarii esset et brevi consu- 

latum speraret. Eventus accusationis, quam Plinius instituerat, hic fuit, ut rursus post 
paucos dies Nerva Certo in praefectura aerarii nullo omnino praemio addito successorem 
daret, .collegam eius Vectium Proculum ‘ad consulatum eveheret. Ac cum anno 96 Kal. 
Septembribus consules fuerint Ti. Catius Fronto M. Calpurnius Flaccus (vide Borghes. in 
Mem. inst. arch. I p. 45), consulatusque illa aetate bimenstres esse soleant, efficitur, ut 
Vectius Proculus Kal. Novembribus consulatum inierit.. Certus igitur et Proculus, quos 
brevi consules appellat Plinius $ 11 illius epistolae, biennium fere aerarium administrarant. 
Sed horum quidem causa videatur esse singularis nec pro regula accipienda. At succes- 
sores eorum, in quibus quia nihil traditur, non videtur a solita consuetudine esse reces- 
sum, cum Kal. Novembribus anni 96 praefecturam accepissent, retinuerunt usque ad Kal. 
Nov. anni 98, cum Plinius successit, qui bimenstre spatium de praefecturae suae tempore 
adempium esse gloriatur. Habemus igitur tria deinceps praefectorum paria, qui per bien- 
nium fuerunt, unde satis certa coniectura videtur posse fieri. Accedit quod etiam prae- 
fecturae aerarii militaris tempus brevius tune fuisse intelligimus quam fuerat initio. In- 
stituerat id munus eadem prorsus lege qua praefecturam aerarii Saturni Augustus, ut bini 
praefecti ordinis praetorii pracessent ei per triennium. At Plinium constat praefuisse aera- 
rio militari ex titulo eius Comensi, ac delatum sibi id munus testatur Epist. X, 24, quem 
locum paulo ante citavimus, a Nerva et Traiano. Triennium igitur in eo explere non po- 
tuit, sed potuit biennium, si ab Kal. Novembr. anni 96 eum praefuisse statuamus, dum 
aerario Saturni praefectus est. Longiores fortasse hoc loco videamur fuisse quam opus 
erat, sed confert hoc paululum ad tempus non huius modo, in quo disputatio nostra ver- 
satur, tituli, verum etiam ad praetoris tutelaris et iuridicorum originem accurate definiendam. 

Illud vero certissime docuit multarum inscriptionum testimoniis Borghesius, ex prae- 
torio ordine electos esse praefectos aerarii Saturni eoque munere cum fide gesto eos aut 
statim consuevisse ad consulatum evehi aut uno alio interiecto honore. Itaque is, cuius hic 
titulus Concordiensis est, cum aerario Saturni pracesset, certe consulatum nondum ges- 
serat nec gessit continuo post praefecturam, item ut, antequam a praefectura aerarii Sa- 
turni ad consulatum pervenerunt, M. Iuventius Secundus apud Orell. n. 4910 proconsul pro- 
vinciac alicuius ignotae et legatus Aquitaniae et L. Funisulanus Vettonianus apud Card. 
Dipl. n. 586 curator viae Aemiliae fuerunt.  Curator enim datus est ab imperatoribus civitati 
Concordiensi, in quo munere ei hic titulus positus est. Etenim appellatur inde a versu 18 
sic: Qui providentia maximor(um) imperat(orum) missus urgentis annonae difficultates 
iuvit et consuluit securitati fundatis reip(ublicae) opibus, in quibus verbis quod scripsimus 
annonae difficultates pro eo, quod in lapide male lectum est ANNONALDUICVII || TATES, 
cerlissima coniectura niti existimamus. Efficiunt autem haec commentarium quasi eorum, 

Li 
quae breviter significat Capitolinus in vita M. Aurelii c. 11: Curatores multis civitatibus, 
quo latius senatorias tenderet dignitates, a senatu dedit. Italicis civitatibus famis tempore 
frumentum ex urbe donavit omnique frumentariae rei consuluit — Itei frumentariae gra- 
viter providit. Curator igitur fuit hic reipublicae Concordiensium, datus ab imperatoribus 
M. Aurelio et L. Vero. Dixerunt de hoc munere complures nostra aetate, Borghesius de 
cos. Burbuleio p. 35, sed minus subtiliter quam solet, Boecking. ad Not. dign. Occid. p. 1000, 
qui illud fere solum egit, ut ex inscriptionibus Latinis omnes civitatum curatores colli- 
geret, nos denique ipsi in comment. epigraph. p. 150 sq. Ibi docuimus inde a Traiano 
commemorari curatores civitatum, datos ab imperatoribus cum ad alias calamitates sublevan- 
das, tum ad reditus imprimis et expensas rerum publicarum emendanda; ac cum ingra- 
vescente temporum iniuria frequentiores fierent hi curatores, paulatim extitisse sub Septi- 
mio vel Alexandro Severo ordinarium magistratum, qui electus a principe primum locum 
in municipiis obtineret. Quamdiu autem is esset quasi extraordinarius, modo equestris, 
modo senatoriae dignitatis esse datos, sed hos tamen frequentius ab aetate M. Aurelii, 
quippe quem Capitolinus narret 22u/#s civitatibus curatores e senatu dedisse. Neque nunc 
est, quod huic dispulationi adiungamus, nisi quod insigne exemplum eorum, quae et ipsi 
demonstravimus et Capitolinus tradit, hic lapis Concordiensis exhibet. Ex quo discemus 
causam, cur et multis civitatibus et senatorii ordinis daret curatores M. Aurelius, non tam 
fuisse eam, quam Capitolinus significat, ut augeret munerum senatoriorum numerum, quam 
magnas illius aetatis calamitates, quae bellis ac pestilentia incredibilem in modum vexa- 
retur. Antecessit autem pestilentiam magna fames, de qua Capitolinus et eo, quem dixi- 
mus, loco tradit et rursus c.13: £t cum famis tempore insinuasset de bello, fratre post 
quinquennium reverso, in senatu egit, ambos necessarios dicens bello Germanico impera- 
tores, unde accidisse cam discimus anno 166 p. Chr., quo ineunte L. Verus ex Oriente 
revertens pestilentiam secum adduxit, et exeunte ambo imperatores contra barbaros pro- 
ficiscendi consilium ceperunt. Abisse quidem videntur Roma ineunte anno 167 eodemque 
redisse; nam anno 168 mense lanuario in urbe eos fuisse docet M. Aurelii oratio in castris 
praetoriis habita, quae citatur in fragm. Vatic. $ 195, ut recte Tillemontius eos non con- 
tinuo ab anno 167 usque ad 169 abfuisse ab urbe statuat, sed duas diversas profectiones 
distinguat. Sed anno 166, cum fames ingruisset nec dum ipse in regionem Transpadanam 
excurrere posset, M. Aurelius hunc, cui Concordienses hunc titulum posuerunt, quem 
biennio ante in eadem regione cum summa laude versatum esse nosset, misit Concordiam 
sublevandae annonae causa, fecit fortasse etiam, quod Capitolinus eum in Italicis civitati- 
bus fecisse ait, ut frumento Roma misso Concordienses adiuvaret, denique examinatis ac 
constitutis reipublicae redilibus atque impensis prospicere iussit, ne quid postea simile in 

oppido accideret.  Huc enim pertinet quod in inscriptione est consuluit securitati fundatis 
reip. opibus. Notabile autem in hac inscriptione, cum potestas curatoris, quam imprimis 
in reditibus civitatum corrigendis positam fuisse constat, haud dubie significetur, nomen 
ipsum curatoris non inveniri, neque id inscitia eius factum esse ostendunt exempla cura- 
torum a prioribus imperatoribus datorum, Capitolinique verba, quae citavimus, sed tamen 
frequens ac solitum erat munus, in quo sollemne nomen non adhiberi habebat excusa- 
tionem. Tam hoc curatoris munus cum administrasset hic, quisquis fuit, Concordienses ei 
statuam cum hoc, qui legitur, titulo posuerunt, et quidem continuo. Nam cum supra se- 
cundum Borghesii disputationem docuerimus, praefectos aerarii Salurni vel continuo vel 
uno alio interiecto honore ad consulatum evehi consuevisse, item hune anno 167 vel 168 
consulem fuisse probabile est; nec tamen in hoc titulo nominatur, unde positum esse eum, 
antequam fuit, colligemus. Extrema autem verba, quae vs. 19 sunt, oò innocentiam et 
labori, continent aperte causam tituli positi, in quibus tamen vitii aliquid insit necesse est. 
Neque enim credo fuisse in lapide Zabori, non quod nesciam saepe peccari in inscriptio- 
nibus vel lapicidarum vel corum, qui poni iusserunt, inscitia (velut in hac ipsa praeposi- 
tione od peccatum in Surrentino lapide apud Momms. inscr. Neap. 2118, ubi est 08 me- 
ritis), sed primum publicum hoc est monumentum, posilum a magna ac nobili civitate, ut 
decuriones ipsos peccasse parum sit probabile, deinde reliqua omnia emendate sunt scripta, 
ut ne sculptorem quidem erroris arguere velim. Quare excidisse potius censeo extremam 
litteram M, ex eo autem, quod erat E, detritis supra et infra lineolis extitisse I Neque 
longior fiet versus quam debet; siquidem etiam versum 10 paululum extra reliquos excur- 
rere videmus. Asteriscus denique in medio collocatus est, ne quid vacui spatii relinque- 
retur. Nec debet singulare videri, quod /abor sive labores (nam etiam pluralis recte 
supplebitur) dicunt fuisse curatoris sui Concordienses. Nam optima Latinitas hanc voca- 
buli significationem respuit illa quidem, sed hac actate laborem pro industria poni posse 
docet Fabr. p. 398, 297 (Momms. inser. Neap. 2116), ubi ordo Surrentinorum dicitur sta- 
tuam collocasse Flavio Furio Fausto 05 merita laborum suorum. Cf. etiam C. Cornelii 
Felicis Thralli iuridici titulus, quem supra p. 47 citavimus. 

Iam vero postquam singulos magistratus atque honores ab eo, cui hic titulus positus 
est, gestos illustravimus, universam eorum rationem videmus fuisse hanc, ut curator Con- 
cordiensium fuerit anno 166, biennio ante praefectus aerariù Saturni, anno 163 iuridicus 
per Italiam regionis Transpadanae, anno 162 praetor tutelaris.  Praetorem igitur hune 
novum M. Antoninus instituit primo statim, postquam imperare coepit, anno, iuridicos bien- 
nio post, unde praeclarum huius tituli Concordiensis meritum cognoscitur, qui de duo- 
bus maximis magistratibus, quibus respublica Romana sub imperatoribus ad illam formam, 

quam Diocletiani et Constantini aetas excoluit, progressa est, non modo egregie scriptorum 
parum certa testimonia confirmet, verum etiam, quod illi praetermiserunt, tempus ipsum, quo 
uterque primum usurpari coepit, accurate definiat. 

Haec tituli utilitas cum sit tanta, quantam significavimus, eo magis dolendum est, quod 
non additur, quod solent plerumque inscriptiones exhibere, nimirum nomen eius, cui positus 
est, ut non solum, quo tempore primus praetor tutelaris et iuridicus factus esset, sed etiam quis 
primus eos magistratus gessisset, certo constaret. Sed periit principium eius, ut nomen 
eius qui celebretur obscurum sit neque illa aetas adeo aut scriptorum narrationibus aut 
inscriptionum nummorumque memoria illustratur, ut invenire id facile sit. Cui tamen in- 
commodo, quantum poterimus, coniectura subvenire conabimur, cuius aliqua certe facultas 
eo datur, quod versu 3 supersunt ante commemorationem praefecturae aerarii Saturni hae 
litterae: N. NO, quas supplendas esse NINO nemo est quin videat. Nam versu 2 una 
modo littera T superest, primo autem tam incerti ductus, ut nihil dici possit. Iam ex iis, 
quae ante a nobis ad explendum versum quartum disputata sunt, efficitur, ut nullus ma- 
gistratus intercedere potuerit inter praefecturam aerarii et inter consulatum, ut si quis ma- 
gistratus in hac lacuna fuisset scriptus, qui ipse cuius generis esse potuerit invenire ne- 
queo, antecedere oporteret consulatum, ex more inscriptionum a principio positum. Item 
hoc demonstratum esse arbitror, ne sacerdotium quidem ullum hunc potuisse accipere ante 
consulatum; quare si sacerdoti perisset nomen (nec potest ullum excogitari, quod cum 
litteris NINO quae relictae sunt conveniat), item interisset consulatus. Utraque autem 
ratione tantum consumitur spatium, quantum non superesse videmus. Nam versu tertio 
fuisse cerlum est tredecim litteras; nec primus et alter certe habuerunt plures, quibus hac 
aetate Antoninorum, cum tot nobilibus familiis extinctis incredibilem in modum nomina 
illustrium hominum augebantur, vix unius nomen capitur. Hinc certe videmur posse colli- 
gere litteras NINO partem effecisse cognominis eius, cui totus hic titulus positus est 
quaerendumque ex his satis levibus vestigiis, num forte in magna horum temporum obscu- 
ritate inveniri tamen possit, cui cum probabilitate aliqua eum tribuendum esse statuamus. 

Atque illud quidem inutile erit, omnia cognomina in NINVS exeuntia persequi, quo- 
rum plurimis nec demonstrari potest quemquam hac actate usum esse, nec si posset de- 
monstrari, quicquam ad probabilitatem proficeretur, ut is, qui usus esset, hoc titulo cele- 
bratus esse videretur.  Pauca igitur quaedam eligemus, quae etiam hominum, qui gesse- 
runt, fortuna commendentur. Ac late hac aetate patuisse scimus cognomen Saturnini, multis 
illustribus viris commune, idque solum ex cognominibus fratrum Arvalium, qui noti sunt, 
huc pertinere potest. Quamquam M. Aponius Saturninus, qui imperatore Othone Moesiae 
praeerat, apud Marin. act. fr. Arv. p. 99 ea aetate vixit, ut nec de ipso nec de progenie 

eius alias ignota cogitari possit. At Volusius quidam Saturninus imperante, ut videtur, 
Commodo, commemoratur in tabula Arvali XXXV, quem non sine aliqua veri. similitudine 
existimabimus esse eum, qui anno 198 in fastis notatur. Huius proavus videtur fuisse 
Q. Volusius Saturninus, cos. ann. 92 cum Imp. Domitiano XVI, qui rursus filius est 0. Vo- 
lusii Saturnini cos. ann. 56, nepos L. Volusii Saturnini cos. suffecti anno 3 p. Chr. cum 
P. Silio, ut nobilissimam ac divitissimam (Tac. Ann. IV, 56 et Colum. de re rust. I, 7) 
gentem, de qua imprimis Marin. act. fratr. Arval. p. 129 et Borghes. in diurn. Arcad. 
anno 1831, 1 p.282 disputarunt, etiam hac Antoninorum aetate et durasse et floruisse in- 
telligamus. Nec cum complures inter fratres Arvales nominari inveniamus, ab vero videtur 
abhorrere, omnes prope ex ea gente sacerdotio Arvali fuisse quodam quasi hereditario 
iure praeditos; sed nec ipse ille, qui imperante Commodo vixit, nobis ulla re notus est, 
ut ne de praenomine quidem eius quicquam constet, nec de patre eius quicquam traditur, 
quamquam eum ipsum Pio potius imperante quam filiis eius inter Arvales receptum esse 
arbitror. Quare quemquam ex hac Volusiorum Saturninorum familia hoc titulo Concor- 
diensi celebratum esse vix potest credi. Quamquam Saturnini cognomen invenitur etiam in aliis 
familiis, velut cum L. Volusius Saturninus, cos. anno 3 p. Chr., in matrimonium duxisset 
Corneliam ex familia Scipionum (Plin. nat. hist. VII, 5), Saturnini cognomen etiam ad quos- 
dam ex Scipionibus transiit, ab iis rursus ad alios, unde anno 93 cos. suffectum fuisse 
scimus M. Lollium Paullinum Valerium Asiaticum Saturninum, ex diplomate militari apud 
Card. dipl. milit. p. 116. Veruntamen haec persequendo vix fieri potest ut ad ullam proba- 
bilitatem perveniamus; etiamsi enim demonstremus vel Lusium aliquem vel Pompeium vel 
Sentium vel Vigellium Saturninum, qui inter provinciarum rectores commemoratur a Tertulliano 
ad Scapulam, vel alium denique Saturninum videri vixisse Antoninorum aetate, nisi eundem 
docuerimus aliquo eorum honorum, qui huic Concordiensium patrono tribuuntur, functum 
esse, nihil prope effecisse non immerito iudicabimur. Tam longinqua enim plurimorum ac 
tam alte repetenda est memoria, ut vix coniecturis singula constituere liceat. Veniamus 
igitur ad propiorem aliquem fontem, in quo quae invenerimus, maiore auctoritate com- 
mendabuntur. Atque uberrimi quidem Antoninorum aetatis auctores: sunt iurisconsultorum 
libri, ex quibus excerpta leguntur in Digestis, in quibus tot praetores, consules, rectores 
provinciarum reperiuntur, ut non dicam homines, at familiae praecipuae, quae tune florue- 
runt, in iis commemorentur. lam in iis Saturnini non inveniuntur nisi Claudii, in quibus 
viri sunt et iurisprudentiae laude clari et summis honoribus conspicui. Ex iis aetate supe- 
rior estreliquis Claudius Saturninus, legatus Belgicae, ad quem Hadrianus epistolam de- 
disse narratur in fragm. Vatic. S. 223. Qui cum provinciae illi pracesset, certe praeturam 
antea gesserat, nec tamen necessario diversus erit ab Claudio Saturnino, ad quem quae 

rescripsit Divus Pius, citantur a Marciano in Dig. XX, 3 (quae res pignori), 1,2. Eidem 
et Faustino item Pius rescripsisse narratur ab eodem Marciano in Dig. L, 7 (de legation.) 4. 
Quem si statuamus extremo Hadriani imperio praetura ante gesta praefuisse Belgicae, 
intelligemus principio Pii collega Faustino accepisse consulatum, deinde etiam alii fortasse 
provinciae esse praepositum. Nam consulem fuisse eum, cum Pius ad eum de legationibus 
scriberet, et collega, qui nominatur, demonstrat, qui nullus esse poterat in provinciae ad- 
ministratione, et argumentum epistolae, quod maxime ad eos, qui senatui praesunt, videtur 
esse accommodatum. Hunc igitur, qui multo ante divos fratres ad summos honores per- 
venerit, apparet non posse celebrari hoc titulo Concordiensi. At potuit fortasse filius eius. 
Sed is videtur esse ille Claudius Saturninus, cui praetori divi fratres scripsisse narrantur 
ab Ulpiano in Dig. XVII, 1 (mandati vel contra) 6, 7. Habemus igitur re vera aliquem 
praetorem sub divis fratribus Saturninum, quem tamen ex ipsa causa, qualis ab Ulpiano 
exponitur, intelligimus alium aliquem, nequaquam tutelarem fuisse praetorem. Ita cadit 
hic quoque. Nec magis de alio quodam Claudio Saturnino, qui librum singularem de poe- 
nis paganorum scripsisse narralur in Dig. XLVII, 19 (de poenis) 16, qui alter ex iis, quos 
modo diximus, videtur fuisse, nec de Venuleio Saturnino, cuius plurimi libri in Digestis 
laudantur, qui imperante Alexandro vixit (Lamprid. Alex. Sev. c. 68), cogitandum erit. 
Sed praeter hos fuisse illa aetate etiam M. Claudium Saturninum aliquem docet titulus par- 
vus apud Grut. p.1150, 8, item T. Claudium Saturninum sigilli aenei inscriptio allata a 
Borghes. in diurn. Arcad. 1824, 2 p. 73, ut, cum multis nobilibus viris commune fuerit 
Salurnini cognomen, neminem tamen invenerimus, cuius fortuna cum Concordiensi patrono 
eadem fuisse videatur. 

Veruntamen haec cum deficiant, auxilium quoddam videtur peti posse ab iis, qui pro- 
prie eius aelatis, in qua versamur, auctores sunt. Saepius enim in Frontonis epistolis 
commemoratur, de quo supra iam diximus, Arrius Antoninus. Nam Sardius Saturninus, 
qui apud eundem epist. ad amic. I, 24 et 25 nominatur, adeo ignotus est, ut nihil de eo 
affirmare possimus. At Arrium Antoninum docuimus supra ex ipsius Frontonis verbis 
fuisse iuridicum regionis Transpadanae ac praefuisse ipsis his, qui hunc titulum posuerunt, 
Concordiensibus. Quem si ostenderimus ineunte M. Aurelii aetate vixisse ac praefuisse 
Italiae, nihil, opinor, relinquetur, quin eum ipsum hunc, quem quaerimus, Concordiensium 
patronum fuisse statuamus. Iam Frontonem, cuius auctoritate utimur, constat, cum natus 
esset Cirtae in Africa imperatore fere Domitiano, vixisse ad summam senectutem, ac con- 
sulem quidem fuisse anno 143 p. Chr. mense Iulio et Augusto; mortuum esse veri simile 
est paulo postquam L. Verus confecto bello Parthico in Italiam rediit; haec enim temporis 
significatio ultima in eius epistolis (ad L. Verum Aug. 10) observatur.  Epistolas autem 

Frontonis ad amicos Niebuhrius aperte demonstravit non eo ordine esse scriptas, quo le- 
guntur in codice; sed modo argumentum modo cius, ad quem scriptae sunt, nomen collo- 
candi causam fuisse. Quare cum ex reliquis epistolis nihil de tempore earum, quae ad 
Arrium Antoninum scriptae sunt, colligi possit, hoc tamen apparet, quoniam Frontonem 
et vixisse et scripsisse epistolas constat usque ad annum 166 p. Chr., potuisse eum anno 163, 
quo Concordiensium patronum iuridicum regionis Transpadanae fuisse docuimus, ad hunc 
scribere. Quattuor autem extant epistolae ad Arrium Antoninum scriptae, primum ea, quae 
quinta est libri II, qua Volumnium quendam, filium, opinor, Concordiensis Volumnii, de 
cuius causa epist. 11 agit, commendat, quae sine ulla temporis significatione est; deinde 
ea, quae nona numeratur apud Niebuhrium, qua Baburianae cuiusdam, ignotae mulieris, 
causa commendatur, unde videmus, Frontonem ipsum, , qui tamquam parentem sese obser- 
vari dicat, iam provectae aetatis, Arrium fuisse iuvenem ac magistratu tunc aliquo prae- 
ditum, ipso illo iuridicatu, qui postea commemorabitur. Tertia, quae insequitur, epistola 
nihil habet iniuria temporis relictum nisi nomen eius, quem Fronto commendabat, qui cum 
ignotus sit, nihil efficitur. Quarta denique est illa de Volumnio Sereno, qua iam usi 
sumus, quae cum item in commendando versetur, non sine probabilitate aliqua quattuor 
has epistolas ad Arrium Antoninum cum iuridicus esset regionis Transpadanae scriptas esse 
iudicabimus. Quarta autem haec cum fere tota in inanibus orationis flosculis versetur, unam 
tamen certam habet temporis significationem; siquidem wnperatores nostri, i. e. M. Aurelius 
et L. Verus, in causa Lysiae cuiusdam statuisse aliquid narrantur, quo fit, ut cum nullam 
a Frontone epistolam post annum 166 scriptam esse dixerimus, haec ad Arrium Antoninum 
intra quinquennium, illud coèrceatur, quod ab anno 161 usque ad L. Veri in Italiam redi- 
tum fuit. Hinc ea sane nascitur similitudo veri, ut Frontonis illum Arrium Antoninum exi- 
stimemus fuisse ipsum hunc, qui a Concordiensibus celebratus est, regionis Transpadanae 
iufidicum, quae vix quicquam a vero ipso differre videatur. Docet autem eadem epistola 
Frontonem, qui scriberet, fuisse senem, Arrium, cui scriberetur, iuvenem. Hunc enim et 
ab initio et postea sacpius appellat filium, sollicitum se esse ait de eius fama, tamquam 
debeat esse, denique adhortatur tamquam pater filium. Quis igitur est ille Arrius Anto- 
ninus?. Neque ignotus nobis est aliis testimoniis.  Etenim Lamprid. Commod. c. 7 narrat 
Commodo imperante Cleandrum, potentissimum illum principis libertum, ficta crimina con- 
tulisse in Arrium Antoninum, quia is in proconsulatu Asiae Attalum quendam damnaverat. 
Sic Arrium occisum, sed ea re tantam Cleandri invidiam apud populum Romanum esse 
concitatam, ut Commodus libertum occidere cogeretur. Item Capitol. in Pert. c. 3 Perti- 
nacem ait malam famam sibi contraxisse, quod apud Commodum affectati imperii insimu- 
lasset Arrium Antoninum, idque accidisse, paulo antequam Pertinax Britanniae provinciae 

regimen, quod magna severitate gesserat, deposuit. lam Cleandrum occisum a plebe 
Romana constat anno 189 p. Chr., Pertinacem autem praepositum Britanniae triennio ante, 
ut Arrii Antonini caedes facta esse videatur fere anno 188. Hoc autem tempore quis poterat 
esse Arrius Antoninus, vir consularis et qui proconsul Asiae fuisset, praeter illum, quem 
diximus anno 162 praetura gesta videri circa annum 168 ad consulatum pervenisse? So- 
lebat enim tunc inter consulatus et inter proconsulatus Africae et Asiae, qui veteri more 
consularibus viris deferebantur, tantum spatium intercedere, ut nonnunquam quindecim anni 
et amplius explerentur. Eius rei ex Caracalli aetate duo habemus exempla insignia. Nam 
Scapulam Tertullum consulem fuisse constat anno 195; ad eundem autem, cum proconsu- 
latu Africae fungeretur, cpistolam, quae extat, scripsit Tertullianus, qua admonet ne Christia- 
nos persequatur. Neque cam cpistolam credo Borghesio in Bullett. arch. Neapol. anni 1845 
p. 101 scriptam esse anno 207, quod ille ex eclipsi solis, quae in ea significatur, col- 
ligit.  Fuerit illa sane co, quo dicit, anno (neque enim hoc loco ad calculos astronomicos 
descendere possumus), certe non necesse est  fuerit eo ipso tempore Scapula proconsul. 
Nam Tertullianus cum Severum, patrem Antonini i. e. Caracalli saepius tamquam iam mor- 
tuum commemoret, Scapulam initio Caracalli Africae praefuisse censeo, unde plus quam 
sedecim annos praeterisse intelligimus, antequam ex consulatu sortiretur proconsulatum. 
Anno 199 Kal. Ian. consulatum gesserat M. Aufidius Fronto, nepos rhetoris: eum autem 
anno 218 ad proconsulatum vel Africae vel Asiae perventurum fuisse ait Dio LXXVIII, 22, 
nisi prohibitus esset adire provinciam a Macrino. Hanc igitur eandem rationem si adhibe- 
bimus ad Arrium Antoninum, efficietur, ut circa annum 183 ad proconsulatum Asiae perve- 
nerit, in quo cum offendisset Cleandrum, non multo post-occisus est. Ipsum autem illum 
proconsulatum commemorat etiam Tertullianus in exitu epistolae ad Scapulam, quam cita- 
vimus, ubi narrat ab Arrio Antonino in Asia Christianos magnopere esse vexatos. Idem- 
que Arrius Antoninus est is, cuius mentio fit apud Ulpianum in Dig. XXXVI, 1 (ad SCon- 
sultum Trebellianum), 37, 1 Divus Severus in persona Arrii Honorati pupilli decrevit, qui 
Arrio Antonino patruo et tutori suo (hereditatem) restituerat.  Quamvis enim haec lis, de 
qua Severus decrevit, extitisset paulo post annum 193, causa litis orta erat sex vel septem 
annis ante, cum viveret etiamtunc Antoninus. Videmus igitur Arrii Antonini patri, ignoto 
prorsus nobis, duos fuisse filios, quorum unus ad summos honores perveniret, alter ma- 
ture moriens filium puerum in tutela patrui relinqueret. Verum praenomen etiam huius, de 
quo dicimus, Antonini colligere poterimus ex Galeno rregî toù rooywwozew c. 10 p. 459 
ed. Bas. Narravit ibi Galenus mortuo.L. Vero M. Aurelium cum denuo adversus Germanos 
proficisceretur, imperasse sibi, ut Commodum filium suum, tum octo annorum puerum, si 
qui morbus incidisset, curaret; educatum autem cum esse Romae ab Pitholao quodam. Dein- 

ceps morbum describit Sexti, Antonini filii, qui item sub cura Pitholai erat, quem aegro- 
tantem visere consuerat Claudius Severus ita prorsus, tamquam id iure quodam propinqui- 
tatis faceret. Quis igitur Antoninus ille; quis Sextus? Claudium quidem Severum constat 
esse Claudii Severi, philosophi peripatetici, qui ipsius imperatoris magister fuerat, consu- 
latumque circa annum 163 gesserat, filium, Vibiae Aureliae Sabinae, Marci filiae quartae, 
maritum.. Qui cum gener fuerit imperatoris, item Pitholaus, qui Sexti educationi pracerat, 
magister Commodi, recte colligemus et Antoninum fuisse propinquum M. Aurelii et Sextum, 
eiusdem prope aetatis ac Commodum, una cum hoc esse educatum. Neque Antoninus, 
M. Aurelii propinquus, poterit alius inveniri nisi hic, de quo disputamus. Nimirum haec 
propinquitas attulit ei etiam mortem; Commodus enim occidit eum una cum L. Antistio 
Burro, cos. ann. 181, Fadillae marito, M. Aurelii genero. Nec dubium est, quin eius pro- 
pinquitatis origo repetenda sit ab T. Arrio Antonino, imperatoris Antonini Pii avo materno 
(Capit. Ant. Pio c. 1), viro et nobilissimo et sanctissimo. Is consul suffectus fuit primum 
ann. 69, a Nerone olim designatus (Tac. Hist. I, 77), tum iterum incerto anno, idem, ad 
quem Plinius tres epistolas scripsit (lib. IV, 3 et 18 et V, 10), quibus non mores. solum 
eius, verum etiam ingenium, ad epigrammata imprimis Graeca facienda aptum, laudatur. 
Vixit quidem ultra Nervam, cui cum principatum adipisceretur, non ut ceteri senatores 
gratulatus, sed mala potius, quae imperium haberet, conquestus esse narratur a Victore. 
Maxime vero proconsulatus, quem in Asia gessit, propter severitatem ac sanctitatem cele- 
bratur (Plin. epist. IV, 3), quare Capitol. in Pio c. 2 Antoninum Pium, qui postea impera- 
vit, sic ait proconsulatum Asiae gessisse, ut solus avum vinceret, unde iamquam heredi- 
tariam eam provinciam in genere Antoninorum fuisse videmus. Sed illud incertum est, ad 
utrum ex duobus his Antoninis, de quibus narravimus, pertineat inscriptio apud Grut. 
p. 494, 5 (Gor. Inscr. Etrusc. II p. 339), in qua ex sententia Aemilii Frontonis clarissimi viri, 
postea deinde Arrii Antonini clarissimi viri municipales quidam homines pecuniam nume- 
rasse narraniur reipublicae Tifernatium, magis tamen alterum hunc, Concordiensium patronum, 
dici puto, maxime propler Aemilium Frontonem, quod cognomen hac demum aetate videtur 
increbruisse; neque enim aliis certioribus testimoniis hominem quis fuerit, persequi potui. 
Incertius enim videtur esse, quod Borgh. in Mem. inst. arch. I p: 45 putat, filium esse 
Aemilii Frontini, qui nominatur proconsul Asiae apud Euseb. hist. eccl. V, 18 et Aemilii 
Frontiniani, quem imperante Commodo vixisse docet Grut. 302, 2. Illud quidem iam ap- 
paret falsum esse, quod idem suspicatur eos fuisse ex consularibus viris, quibus Hadria- 
num Italiam regendam mandasse diximus, quoniam Arrium Antoninum iuridicum potius 
fuisse constat. 

Haec cum nota sint de Arrio Antonino, quem hoc titulo ab Concordiensibus celebratum 

videri demonslravimus, superest ad explendum hunc tilulum, ut praenomen eius ac cogno- 
men inveniamus.  Diximus enim supra, Sextum, de quo Galenus narrat, fuisse huius An- 
tonini filium. Ac videtur fuisse unicus, quia Galenus filium modo appellat, cum paulo ante 
c. 7 in simili morbo explicando Boèthum duos filios habere significarit. Quod si ita est, 
non dubitandum, quin pater quoque Sextus nominatus sit. Etenim. etsi tune nondum in- 
valuisse .existimo, quod postea moris erat, ut praenomen sine discrimine ad omnes. filios 
descenderet, vetus tamen erat lex anno 240 a. Chr. lata, ut filiorum maximus praenomen 
patris acciperet; quanto magis, si esset unicus? Atque habet hoc praenomen in hoc titulo 
aliquam probabilitatem etiam ex vestigiis litterae unius, quae in medio fere versu super- 
sunt, quae maxime inferiorem partem litterae S videntur referre, neque ea littera, nisi hoc 
praenomen fuisse staluas, in toto nomine invenietur. Quare nos Sextum appellare hominem 
non dubitamus. At cognomen prius (nam alterum certum est) vix videtur fieri posse, ut 
conieclura assequamur. Tanta enim illa aetate erat cognominum licentia, quae modo a 
matre, modo ab avunculo, modo ab avo vel materno vel paterno, modo ab iis, quorum 
quisque heres esset, sumebantur aut integra aut terminatione aliqua producta, ut hoc for- 
tasse aliquando liceat, si tota familia nota sit, ex cognominibus cognoscere, a quo quod- 
que sumptum sit; sed illud fieri nequeat, ut, si ignota sint cognomina, quae quisque ha- 
buerit, reperiamus.  Veruntamen in hoc Arrio Antonino subvenit, quod fratris eius filium 
didicimus appellatum esse Honoratum. Quid igitur, si ipsum eodem cognomine fuisse pu- 
tamus? Convenit certe optime cum eo littera T, quae sola relicta est versu secundo, con- 
venit etiam mire spatium ipsum, ut, si Honoratum nominabimus, totidem versu altero lit- 
terae efficiantur quot sunt in versu tertio, ac tres primos versus aequalibus prorsus litteris 
scriptos fuisse testis est, qui descripsit.  Neque invenimus non aliquando ab patruis vel 
avunculis illa aetate cognomen esse sumpium, quod cum in privatis hominibus, quorum 
cognationes minus notae sunt, demonstrare nequeamus, in imperatoribus certe accidisse 
videmus.  Velut Commodus, M. Aurelii filius, ipsum hoc Commodi cognomen accepit a 
L. Vero, qui antequam imperavit, appellatus est L. Ceionius Aelius Commodus Verus Anto- 
ninus (Capitol. Ver. c. 1), isque per adoptionem eius erat patruus; velut Didius Iulianus, 
qui post Pertinacem imperium accepit, hoc Iuliani cognomen sumpsit ab Salvio Juliano 
avunculo (Spart. Iul. 1), velut qui deinde imperator factus est, Severi cognomen sibi im- 
posuit a patruo, consulari viro (Spart. Sev. 1). Ac quantopere ea consuctudo vel omnino 
apud Romanos vel illa potissimum aetate invaluerit, ostendit Spart. in vita Getae c. 1, qui 
Septimii Severi filium Getam vel a patrui nomine vel avi paterni sic dictum esse ait. Quare 
cum illo certe tempore, quo Arrius Antoninus vixit, hunc morem in domo imperatoria 

cum tanta, quantam modo exposuimus, externa quasi in ipsis litterarum vestigiis posila con- 
firmatio accedat? Quae si absit, nihil sane ne tamquam probabile quidem afferre audeamus. 


Scripseramus haec ac prope iam librario typis describenda tradideramus, cum ecce 
contigit nobis, quod vix posse contingere speraveramus. Cum enim Immanueli Cicognae, 
equiti illustrissimo, qui prius exemplum miserat, scripsissemus, vitiosum id nonnullis locis 
videri lapidemque, qui tot rerum novarum notitiam contineret, denuo conferendum esse, 
ille, humanitatis litterarumque nostrarum amoris plenus, saxum ipsum diligentissime inspi- 
ciendum curavit atque hoc, quod iam accuratissimum esse spondet, &770y0agor misi: 

Haec aliquantum discrepant ab priore exemplo, quae si ante nactus essem, nommulla, 
quae supra a nobis disputata sunt, potuissent omitti. Etenim primum, ut ab initio tituli in- 
cipiamus, quis eo celebraretur, non erat amplius quaerendum. Nam superest nomen Arrii 
Antonini, quem nos probabili coniectura modo effeceramus. Hunc igitur, ipsum illum, de 
cuius vita et rebus et genere quae apud scriptores huius aetatis traduntur exposuimus, 

constat fuisse Concordiensium patronum, constat primum praetura tutelari ab imperatore 
M. Aurelio esse ornatum, constat denique in quattuor illis fuisse, qui ab eodem principe primi 
regionibus Italiae regendis praepositi iuridicique appellati sunt.. Sed cadunt ea, quae dum 
spatia vacua litterarumque vestigia sequimur de cognomine collegeramus, quae ipsi signi- 
ficavimus paulo esse incertiora, vel ita certe cadunt, ut quodcunque fuit cognomen, id in 
hoc titulo non videatur fuisse scriptum. Nullum enim alterum cognomen Arrio Antonino 
additur neque videtur omnino habuisse. Certe si habuit, minus usurpabatur minusque no- 
tum erat. Item de pracnomine Sexto quae disputavimus, eadem ratione retractanda. Eius 
enim inserendi nullum spatium in exemplo altero nobis misso relinquitur. Neque aliud 
ullum, quod una littera significari possit, esse admittendum iudico. Nam si tantundem 
ante Arrii nomen vacuum esse oportet, quantum vacare post id constat, nullus locus prae- 
nomini supererit atque insigne hoc exemplum erit, quo iam illo tempore hominem nobilem ac 
principem civitatis publice ac sollemniter solo nomine et cognomine appellatum esse discamus. 
Nam apud scriptores quidem imprimisque apud iureconsultos, quamvis distincte atque antique 
dicere studerent, hanc tunc rationem vel maxime vel unam fuisse usitatam iam supra p. 39 
diximus. Eo notabilius est eidem tribum, quam haberet, esse adiectam; nam vs.2 quin OVIR 
legendum sit, dubitari non potest. Tum vs. 3 non PRAEFECTO omnibus litteris, sed omis- 
sis ultimis PRAEF scribendum est, ut infra legitur /mp. et aedil curul et turmar et leg et cu- 
randar er maximor imperat; item vs. 4 post vocabulum SATVRNI nihil addendum, ubi cum in 
priore exemplo spatium vacaret, magis quod necesse esse putaremus quam quod moris id 
esse videremus, LEG AVG addendum esse diximus. Nec tamen quae de iuridicis, qui ab 
imperatoribus fierent, de eorumque nomine disputavimus, mutanda; nam etiamsi hic titulus 
demitur, relinquuntur alii, in quibus eius rei significatio videatur superesse. Vs. 15 con- 
firmatur coniectura nostra annonae difficultates. Quamquam in saxo videtur esse dificuli- 
tates, quam formam nondum in aliis inscriptionibus me invenire memini, ut et alterum F 
omissum, et contra consueludinem I insertum sit. Quod denique in exilu tituli est ez /a- 
bori, etiamnunce video posse dubitari, utrum sic errore sculptoris scriptum sit an I in E 
mutandum, et littera M addenda sit, quae si, quod sacpe fit, in marginem coniecta erat, 
facile vel deteri vel non animadverti poterat. 

Haec, quibus inscriptio nobilissima, quam prius de coniectura expleramus, certissime 
constituitur, 'addere hoc loco in exitu disputationis nostrae placuit; nam ut retexeremus 
totam omniaque ita componeremus quasi de uno ac vero exemplo deducerentur, eo minus 
faciendum esse putavimus, quod pauca nec magna ex iis, quae dixeramus, mutanda esse 
videbamus. Sed hoc tamen utile erit, totum titulum expletum atque emendatum litteris 
vulgaribus repetere, quo iam viri docti tuto utantur. Est igitur hic: 

Arrio (Q)uir. Antonino, prae(f.) aer(a)ri Saturn(i), iurid(i)co per Italia(m re)gionis 
Transpadanae (pri)mo, fratri Arvali, praetor(i), cui primo iurisdictio pupillaris a sanctis- 
simis Imp(eratoribus) mandata est, aedil(i) curul(i), ab actis senatus, seviro equestrium 
turmar(um), tribuno laticlavio leg(ionis) III Scyt(h)icae, IHIIviro viarum curandar(um), 
qui providentia maximor(um) imperat(orum) missus urgentis annonae di(f)iculitates iuvit 
et cosuluit securitati fundatis reip(ublicae) opibus, ordo Concordiensium patrono opt(imo) 
ob innocentiam et labor(em). 

Syria Romanorum provincia 


ab Caesare Augusto ad T. Vespasianum. 

La provinciis populi Romani nullam constat imperatorum quidem tempore fuisse maiorem 
atque opulentiorem quam Syriam, quae cum diu maximam Asiae partem contineret atque 
etiam postquam finibus deminuta est, dignitate legionumque numero inter reliquas Asia- 
ticas princeps esset, praecipuam semper Caesarum curam requirere solebat. Quare etsi 
ceterarum provinciarum ratio ad hune diem fere latuit, Syria tamen multorum et doctissimo- 
rum ingenia exercuit. Nam, ut superiores praeteream, qui quia Syria cum Iudaea sacrisque 
rebus coniuncta est, diligenter eius historiam explorandam esse putarunt, cardinale Norisio, 
qui et in celeberrimo opere de cenotaphiis Pisanis et in altero non minus insigni de epo- 
chis Syromacedonum praesidum Syriacorum historiam tractavit, quid potest esse aut accu- 
ratius aut eruditius? Tum nostro tempore et Bartolomaeus Borghesius, antiquarum litte- 
rarum in Italia praecipuum decus, Syriae provinciae res multis locis illustravit et, qui 
nuperrime provinciarum Romanarum, quales sub imperatoribus fuerunt, rationem primus 
exponere coepit, Ioach. Marquardtius, Syriam imprimis magna cura dignam esse intellexit. 
Veruntamen etiam post horum virorum disputationes superesse putabamus, quae rectius 
constituerentur, perpetuaque serie Caesarum legatos, qui inde a proelio Actiaco Syriae 
praefuerunt, explicare statuimus. 

Etenim anno 30 a. Chr., quo Caesar Augustus victum et fugientem Antonium perse- 
cutus est atque undique provinciae ad novum dominum defecerunt, praefuisse ei Q. Didium 
scimus ex Dione LI, 7, qui Arabes narrat ab eo motos classem, quam Antonius fugae causa 
compararat, exussisse, deinde gladiatores Antonii frustra temptato in Aegyptum itinere 
eidem sese dedidisse. Hunc Q. Didium constat non fuisse consularem virum, sed praeto- 
rium; nam in antecedentium annorum consulibus, qui omnes noti sunt, nemo eius nominis 
reperitur. Ac dubitari potest, an Didius antea Antonii legatus fuerit imperatoreque infe- 
lici deserto interim Augusti nomine provinciam tenuerit. Etenim et Ioseph. Antiq. XV, 6, 7 

(bell. Iud. I, 20, 2) eum in gladiatoribus domandis opera imprimis regis Herodis, qui item 
ab Antonio defecerat, usum esse scribit, neque commemoratur usquam (cui autem Caesar 
in tantis periculis tantam provinciam modo receptam commisisset, is non poterat non facile 
et consulatu et reliquis honoribus et magna historiae luce illustrari) et per brevissimum 
denique tempus provinciae praefuit. Eosdem enim illos gladiatores, qui Didii fidei sese 
commiserant, Dio addit ab M. Valerio Messalla Corvino, qui consul anno 31 fuerat, per 
legiones distributos ac deinde per occasionem occisos esse. Hinc Messallam illum Syriae 
praefuisse colligo neque credo Norisio de cenotaph. Pisan. II, 16, 7, nimis severe eum. 
ex praesidum numero eiicienti statuentique cum imperio modo eum in Syria fuisse. Nam 
quod egisse narratur in Syria, non video quo modo agere potuerit, si alius ei praeesset, 
neque alius quisquam ei praefuisse narratur illo tempore, ut quem sciamus ibi fuisse cum 
imperio, eundem provinciae imperasse recte staluamus.  Quamquam concedo hunc quoque 
per breve tantum tempus Syriam obtinuisse; nam Appian. bell. civ. IV, 38 eum post proe- 
lium Actiacum pro consule in Aquitaniam missum esse scribit, unde a. d. VII Kal, Oct. 
anni 27 a. Chr. triumphavit isque triumphus in fastis notatur. Fuisse igitur eum iudico 
Syriae legatum inde a medio fere anno 30 usque ad annum 29 medium ac facile fieri po- 
terat, ut Appianus imperium tam breve, in quo nulla praeterea res memorabilis accidisset, 
silentio praeteriret. Messallae quis successerit, non traditur spatiumque relinquitur fere 
quadriennii, quod eo difficilius expletur, quod hoc tempore nondum normam illam, quae 
postea observata est, ut consulares viri Syriae praeessent, valuisse intelligemus. Collo- 
candus tamen erit hoc spatio M. Tullius Cicero, oratoris filius. Eum enim Seneca 
Suasor. VII tradit, cum Asiam obtineret coenaretque apud eum Cestius rhetor, qui multum de 
ingenio atque eloquentia Ciceronis patris detrahere soleret, flagris cecidisse hominem pa- 
trique de corio Cestii satisfecisse; tum Appian. bell. civ. IV, 51 narrat Octavianum, ut 
memoriam palris, quem turpiter Antonio prodidisset, restitueret, filio statim pontificatum 
aliquem, paulo post consulatum et Syriac regimen detulisse (iegéa te eddÙs arépyve xaù 
Uratov ov mohò Voregov xaù Svgias otgatnyor), quibus testimoniis minus quam oportuit 
fidem haberi video. Nam Drumannus in hist. Rom. Tom. VI p. 718 Appianum, qui Syriam 
nominet, deceptum esse censet unique Asiae cum praefuisse iudicat; Henr. Meyerus in 
Orator. Roman. fragm. p. 537 Senecam memoria lapsum male de Asia tradidisse putat. 
At utriusque et Appiani et Senecae fides prorsus confirmatur inscriptione apud Orellium 
n. 572, de qua non recte dubitari ait Borghes. in Bullett. inst. arch. anni 1845 p. 164. In 
ea enim Cicero filius appellatur Cos. pro cos. prov. Asiae leg. imp. Caes. Aug. in Syria. 
lam tempus, quo Cicero et Syriac et Asiae praefuerit ut inveniamus, primum observabi- 
mus, dupliciter hune titulum ex certissima consuetudine posse intelligi, ut Ciceronem aut 

primum Asiac, deinde Syriae, aut contra praefuisse statuamus; cum enim a principio col- 
locetur consulatus, utraque ratio admilti potest. Deinde Asiae proconsulatus his finibus 
circumscribitur. Eum obtinere non potuit ante annum 27 a. Chr., quo diviso inter Augustum 
et inter senalum imperio ea provincia proconsularis constituta est; nam antea imperatorum 
legati tenuerant. Nec magis administrare eam potuit post. annum 13 a. Chr. Cestius enim 
rhetor est ille, qui saepe apud Senecam commemoratur, qui L. Cestius Pius a Suetonio 
de ciaris rhetoribus vocatur, quem denique Hieronymus ad Euseb. Chron. anno 13 a. Chr. 
Smyrnaeum ait Latine Romae docuisse. Qui cum a Cicerone Asiae proconsule narretur 
invitatus esse ac castigatus, certe tune Smyrnae in patria vivebat necdum Romam commi- 
grarat. Tum Syriae administratio ab Appiano, qui inter pontificatum et inter consulatum 
acceptum paululum temporis intercessisse dicit, ita commemoratur, ut fere subsecuta esse 
videatur consulatum. Nam quod in ipsa hac inscriptione appellatur /egazus in Syria, cum 
antea sit proc. provinciae Asiae, non debet esse pro argumento, ut eum initio Augusti 
nondum satis constituta provincia Syria legatum fuisse putemus; similiter enim cum alias 
tum imperatoris Neronis tempore in insigni titulo apud Fabrett. 171, 326 C. Ummidius 
Quadratus dicitur legatus in Illyrico et in Syria, at legatus provinciae Lusitaniae et pro- 
consul provinciae Cypri, unde nihil interesse videmus, utrum praepositio în an genitivus 
provinciae ponatur. Denique si proconsulatus legationis tempori anteponetur, cum pro- 
consul esse non potuerit nisi ex celebri Augusti lege anno 27 lata, qua item constitutum est, 
ne quis ante quinquennium provinciam sortiretur, legatio in eos annos reiicietur, quorum 
omnes Syriae legati certissime noti sunt. Quare eum Syriae legatum fuisse iudico paulo 
postquam consul fuerat, circa annum 28 a Chr., postea Asiae praefuisse, id quod non 
commemorat Appianus, quia eam non Augusti beneficio, sed legis necessitate ac sorte 
accepit. - Atque aliquot annis post proconsulem eum fuisse inde fit vero simile, quod qui 
tertius ab eo estin consulum serie, si ab ipso Augusto et M. Agrippa, quorum in proconsulatu 
sortiendo ratio haberi non poterat, discedas, M. Iunius Silanus, cos. anni 25 a. Chr., pro- 
consulatum Asiae demum anno 14 a. Chr. accepit. Vide Borgh. in Ann. inst. arch. 1849 p. 20. 

Jam quamdiu Cicero Syriam obtinuerit aut quis ei in legatione successerit ignoratur; 
sed proxime tamen ab eo commemoratur Varro quidam. De eo narrat Ioseph. Antiq. 
XV, 10,1, cum Zenodorus quidam regulus latronibus, qui in Trachonitide habitabant, auxi- 
liaretur, petisse imprimis Damascenos ab Varrone, Syriae praeside, ut Caesari rem ape- 
riret, eumque rescripsisse exciderentur latrones illi ipsaque eorum terra Herodi custo- 
dienda traderetur. Narrarat autem antea Ioseph. XV, 9, 1 de fame, quae terlio decimo 
Herodis anno i. e. 25. a. Chr. Iudaeam vexarat, proxime narrat XV, 10, 2 de Agrippae ad- 
ventu, quem anno 23 a. Chr. in Syriam missum esse paulo post intelligemus. Unde hoc 

quod de Trachonitide narrat, anno fere 24 a. Chr. accidisse perspicimus. Veruntamen etiam 
accuratius Varronis illius tempus definit Ioseph. bell. Tud. I, 20,4, cum ait era 7})v r9d- 
tv Axtiada adiectam esse Herodis regno Trachonitidem atque accidisse id ideo, quod 
Zenodorus latrones illos, quos diximus, adiuverit; propterea Varronem iussu Caesaris re- 
gionem expugnasse et purgasse camque postea traditam esse Herodi (3)v 77jv doregov Kai- 
ceo vg 1) yévorto ttediv dbounirgiov toîg Ainotaîg eri vòv Aauaoxòv, Howdn didoom). 
Hinc, quod ne priore quidem illo Iosephi loco excluditur, inter Trachonitidem Herodi rite 
datam et eandem ab Zenodoro ablatam intelligimus intervallum aliquod temporis intercessisse, 
cum interim eam Syriae praesides tenerent. ‘ Subiecta autem est Herodi Trachonitis uerà 
t7)v rgutnv Axticda. Actias enim appellatur spatium quadriennii, quod est inter ludos 
quinquennales in memoriam victoriae Actiacae celebratos, eosque ludos Dio LII, 1 scribit 
primum actos esse anno 28 a. Chr. ci quidem mense Septembri, quo olim Augustus ad 
Actium vicerat. Qui cum ita instituti essent, ut per quattuor magna pontificum collegia 
deinceps celebrarentur, i. e. per pontifices, augures, septemviros, quindecimviros, idem 
Dio LIV, 19 per quindecimviros impensis Agrippae actos esse scribit anno 16 a Chr., ut 
discamus Augustum cum primum anno 28 faceret, eos pontificum nomine fecisse, anno 24 
celebratos esse ab auguribus, anno 20 a septemviris. Iam cum prima Actias dici possit 
aut tempus inter ipsam victoriam Actiacam et inter ludos primum celebratos situm aut id 
quod inter primam et inter alteram ludorum celebrationem intercedit, hanc intelligendam 
esse docet Iosephi, quem temporis ordinem sequi constat, narratio supra a nobis expo- 
sita. Efficitur ut anno primo alterius Actiadis i. e. anno 24 exeunte vel 23 ineunte a. Chr. 
adiecta sit regno Herodis Trachonitis, Varro autem paulo ante hoc tempus Syriae praefuerit. 
Quis autem fuit hic Varro, Syriae legatus?  Eum principio observabimus non videri 
fuisse consularem virum. Cum enim inde ab anno 28 a. Chr. diu nullos consules suffectos 
esse ex fragmentis Capitolinis constet, qui autem plurimi sane superioribus annis suffecti 
sunt, praeter unum illum, quem Octaviano Caesari cos. V Kal. Oct. suffectum esse videri 
disputavimus in comment. epigraph. p. 27, reliqui omnes ope tabulae Campanae notae sint, 
nemo in his reperitur, qui cognomen Varro habere potuerit.  Unde discimus non continuo 
postquam provinciae inter Augustum et senatum divisae sunt, morem illum, qui postea 
obtinuit, coeptum esse, ut consulares viri Syriae praeficerentur. Neque id mirum est. 
Unus enim tunc patebat privatis hominibus locus consularis, cum alterum teneret Caesar, 
neque iis, qui ante bellum Actiacum suffecti fuerant, quorum pars ex Antonii amicis fuerat, 
salis fides haberi poterat. Quare demum post annum 23, quo Caesar ipse consulatu absti- 
nere coepit, paulatim hoc introductum esse censeo. Neque tamen probabile est, cui com- 
missa esset a principe Syria, latuisse postea nec ad summum honoris fastigium pervenisse. 

Sed Norisius Cenot. Pisan. II, 16, 7 nescit, quis hic fuerit Varro, Sanclementius de aerae 
vulgaris emendatione p. 417 vel Visellium vel Terentium aliquem Varronem fuisse putat 
nec tamen definit, quis fuisse videatur. Iam Visellius Varro nullus hac aetate commemo- 
ratur nisi is qui cos. suffecius est anno 12 p. Chr., quem non statuemus ante quadraginta 
prope annos tantae provinciae praeesse potuisse. Qui vel filius est C. Visellii, qui con- 
sobrinus erat oratoris Ciceronis, qui paulo post aedilitatem decessit (Cic. Brut. 76, 264), 
vel, quod magis credo, nepos, ut interiectus sit aliquis C. Visellius, ad quem pertineat 
Horat. Serm. I, 1, 105; sed ne hic quidem, qui nullis honoribus usus esse videatur, pro 
legato Syriae haberi poterit. Omninoque Viselliorum familia sub Tiberio maxime florere 
coepit. ‘Terentii autem Varrones duo hac aetate commemorantur.  Unus est ille, qui con- 
iurationem in Augustum fecit, qui anno 22 a. Chr. maiestatis crimine damnatus et occisus 
est. Is L. Murena vocatur a Velleio Il, 91, 2, Licinius Murena apud Dion. LIV, 3, Varro 
apud Tac. Ann. I, 10, Varro Murena apud Suet. Oct. 19, Tib. 8, ut plena eius nomina 
fuerint L. Licinius Varro Murena, fraterque Terentiae, Maecenatis uxoris, et C. Proculeii, 
Augusto familiarissimi, dicitur apud Dion. 1. 1., unde intelligimus eum cum éx gente Terentia 
esset, adoptatum esse ab Licinio aliquo. Sed hunc propter duas causas Syriae ab Augusto 
praefectum esse non credo. Dio enim LIV, 3 narrat eum immodica fuisse linguae liber- 
tate, ut in Augusium ipsum petulanter sane inveheretur (cf. Horat. Carm. II, 10), quae res 
etsi ei impune aliquamdiu cessit, effecit tamen ut Augustus damnato parcere nollet. Quod eius 
ingenium cum notum esset, non videtur maximam legationem accepisse. Deinde honores eius 
nulli omnino commemorantur, unde iuvenem fuisse censeo, nobilem nec dicendi imperitum, 
qui propter ferociam quandam animi et a republica abstineret et tandem ad coniurationem 
ineundam adduceretur. Etenim diversus utique ab eo est alter Varro Murena, cuius mortis 
indicium invenitur in fastis Capitolinis, quorum hoc superest fragmentum, quod cum apud 
Smetium et Gruterum minus emendatum exhibeatur, secundum exemplum a Sanclementio 
de vulg. acer. emend. p. 14 et 49 prolatum referimus. Ibi igitur anno:23 a. Chr. haec sunt: 

Quae cum antea alii aliter supplessent, Sanclementius sic intelligenda esse iudicavit, ut scriberet: 

caque sic solent ab iis qui nunc fastos componunt, accipi. A quo cum ultimus versus rectis- 
sime videatur esse suppletus, quae ad A. Terentium Varronem Murenam pertinent, minus 
salisfaciunt. Eum enim Sanclementius statuit in ipso magistratu decessisse, contra quam 
sententiam pugnat reliquorum, qui de consulibus huius anni tradiderunt, auctoritas, quorum 
nemo Varronem Murenam consulem nominat. Nam Dio LIII, 30 Augustum XI cum Pisone 
habet, item reliqui scriptores certissimumque documentum petitur ex fragmento quod Colo- 
tiamum nominatur, in quo omnes suffecti perscribuntur. Quod cum solum L. Sestium P. f. 
habeat, spatium contra positum, in quo alterius suffecti, si ullus esset, nomen collocari 
debebat, vacuum relinquat, intelligimus Cn. Pisonem non suffectum fuisse, sed ordinarium 
Kalendisque Ianuariis inisse; eademque ratione in fragmento Albano feriarum Latinarum 
huius anni consules appellantur Caesar Augustus et Cn. Piso. Quid igitur existimabimus? 
Nimirum quod necesse est, non inisse Varronem Murenam, sed antequam iniret, esse mor- 
tuum. Nam si damnatus esset ante initum magistratum, eius nomen in fastis certe omnino 
non inveniretur; cum autem in gratia Augusti ante debitum honorem decederet, datum est 
eius memoriae, ut in publico monumento perscriberetur, cum reliqua, quae rem, non ho- 
norem sequerentur, silentio praetermitterent. Ac simile aliquid in comment. epigraph. p. 29 
observavimus accidisse anno 34 a Chr., cum M. Antonium, qui quamvis designatus esset, 
consulatum Romae non iniit, a plurimis auctoribus omitti explicavimus.  Certum igitur sit, 
decessisse hunc A. Varronem exeunte anno 24 a. Chr., unde diversum eum esse ab illo, 
qui in Augustum coniuravit, quocum a quibusdam confusus est, intelligimus. Nec iam 
dubium videtur, quin hic sit idem, qui anno 25 legatus Augusti cum Salassis pugnavit, qui 
Terentius Varro a Dione LIMI, 25, Varro a Strabone IV p. 205 vocatur.  Recte autem Ma- 
nutius existimavit, filium esse eius A. Varronis, qui legatus erat Pompeii ante bellum Phar- 
salicum (Caes. bell. civ. III, 19), qui idem a Cic. epist. XVI, 12, 6 Pompeio imperatore 
negotium aliquod militare suscepisse narratur, sed victo Pompeio veniam acceperat et in 
Italia commorabatur (Cic. ad Att. XIII, 50,4). Cf. etiam Cic. epist. XIII, 22,1 et p. Caec. 
9, 25. Huius igitur filius, qui Caesaris partes ab initio videtur esse secutus, certe fuit 
hic quem quaerimus legatus Syriae, quem intelligimus ei provinciae praefuisse ab anno 
fere 28 a. Chr. usque ad annum 26., cum ab Augusto ad aliam legationem avocatus esi. 
Neque obstabit Iosephi quod supra allatum est testimonium, quippe qui tempus aliquod inter- 
cessisse dicat, dum Trachonitis a Varrone capta anno 24 a Chr. regno Herodis adiiceretur. 
Varroni huic, de quo disputavimus, quis successerit nescitur magnumque spalium va- 
cuum est usque ad annum 12 a. Chr., quo nullus Augusti legatus in Syria nominetur. Atque 
eo quidem biennio fere quod proxime Varronem insequitur, fuisse quidem censemus lega- 
lum Augusti, sed intercidisse eius nomen, in qua lacuna quis collocandus esse videatur, 

infra postquam omnem seriem praesidum ab Caesare Augusto Syriae praefectorum perse- 
cuti erimus, explicabimus. At anno 23 a. Chr. M. Agrippa in Orientem missus est, et qui- 
dem ineunte; nam Dio LIMIT, 52 eo profectum esse narrat statim postquam Augustus ex 
morbo convaluit et-antequam a. d. V Kal. Iul. tribuniciam potestatem accepit. Succensebat 
enim Marcellus, quod Agrippam Augustus sibi in morbo praetulisset atque imperii succes- 
sione dignum esse haud dubie ostendisset.. Quare, ne quae apertae inter eos inimicitiae 
orerentur, Augustus &6 t)v Nvgiav eVdùs tÒv Aygirimav — &oterhe» zaù 09 èx uèv tig 
mohewg evdùs èEwounoer, où uévror xab ES tiv Nvolav Agpizeto, GAL ErL naè ualiov 
nergiabuv 8xei08 uèv toùs drrooroatzoùs ereuwer, avròs dè év Aéofw diérorpe, ut 
Dio ait, accuratius certe quam Suet. Aug. 66 et Tib. 10, qui Agrippam similiter  prope 
ac postea Tiberius Rhodum se contulit, in honestum quoddam exilii genus abisse tradit. 
Nam subtraxerit sese sane invidiae Marcelloque, at specie honoris magnaque potestate usus 
est, quam Dio commemorat, ac breviter etiam significat Ioseph. Antiq. XV, 10, 2 rréurretae 
dè Aygirmas toù mégav ’Ioviov diedoyos Kaicagos, supplens quasi quae Dio prodit. 
Neque enim recte de hoc loco statuere videtur Norisius in cenotaph. Pisan. diss. II, 16, 8, 
qui Agrippae tunc censet omnes Orientis provincias esse commissas ad id exemplum, quo 
anno 17 p. Chr. Germanicus Caesar senatusconsulto accepit provincias quae mari dividuntur 
maiusque imperium quoquo adisset quam ii qui sorte aut missu principis obtinerent (Tac. 
Ann. II, 43). Hanc sententiam cum aliis, tum his praecipue de causis probare nequeo. 
Primum enim Germanico data est pars eius potestatis, quam imperator ipse tunc habebat, 
ut etiam in populi provinciis plus posset quam qui sorte a senatu eas accepissent, recte- 
que cum totum imperium proconsulare esset penes imperatorem, pars eius Germanico man- 
dari potuit. At anno 23 ineunte, quo Agrippa in Orientem missus est, quomodo potuit 
mandari, cum Dio LIII, 32 post dimissum Agrippam ipsi Augusto perpetuum imperium pro- 
consulare, ut in omnibus etiam senatus provinciis supra praesides esset, delatum esse 
narret? Quae porro extitisset Marcelli invidia, si eum, quem ut aemulum timeret, tanta, 
quantam nemo tunc haberet, potestate exornari vidisset? Nam quod Dio de senatus con- 
sulto, quo certe ad Agrippam imperio proconsulari instruendum opus erat, nihil comme- 
morat, nolo urgere, qui eius mentionem saepe intelligam omitti. © Deinde nec Dio nec 
Iosephus de toto Oriente permisso narrant, quorum ille solam Syriam nominat, hic 70 rega» 
‘Tovtov commemorat, quod cum possit etiam ad Asiam minorem referri, ne tamen eo refe- 
ratur, addit Agrippam fuisse deadogor Kei{oegos i. e. opinor, legatum Caesaris, qui cum 
tunc nullam potestatem in provinciis senatus populique haberet, ne Agrippa quidem habere 
potuit. Denique Dio ait Agrippam insigni modestia usum constitisse Lesbi neque in Syriam 
perrexisse, legalis modo suis eo missis. Qua igitur in re sita erat eius modestia? In eo, 

opinor, quod provinciam sibi mandatam, in qua maximi essent exercitus, non adiit atque 
extra cam potestatem, quam legitime usurpare liceret, remansit. Lesbum autem constat 
in provincia Asia fuisse: quare Asia non erat in provinciis Agrippae commissis. Quae 
autem hae erant? Imprimis Syria, tum Cilicia et Cyprus, ac cum Cyprus ab. Augusto 
anno 22 senatui restituta Ciliciaque cum Syria, de qua re infra plura disputabantur, con- 
iuncta esset, Syria sola relicta est, ut iam Dionis, qui hanc unam nominet, et Iosephi, qui 
tò stéoav ’Tovtov appellet, auctoritates non amplizggigier sese pugnent. Iam Agrippa utrum 
sic praefuit huic provinciae, ut eodem tempore legati Augusti essent in ca atque ipse su- 
perius modo quoddam imperium exerceret, id quod Norisio videtur, an nulli in ea, quam- 
diu Agrippa praeeral, versabantur Caesaris legati? Mihi quidem nulli videntur esse ver- 
sati. Quid enim? Num Agrippa suos legatos, qui certe praetoriae dignitatis erant, in 
Syriam ad res administrandas mittere potuit, si ibi Augusti legatus, fortasse consularis, 
versaretur? Impudentiae, non modestiae illud erat atque aliter egit postea Germanicus in 
eadem provincia, qui praesens ipse iussit Pisonem, Tiberii legatum, provincia cedere. Qui 
cum moriens legatos suos relinqueret, ca ipsa de causa Piso provinciam repetere statuit, 
quod suum ius potius esse diceret (Tac. Ann. II, 70 et 77). Ac quantopere providerint 
imperatores, ne in provinciis ex pari praesidum dignitate contentiones existerent, docet 
etiam Tiberii exemplum apud Tac. Ann. II, 47, qui cum ad urbes Asiae, quae terrae motu 
afflictae erant, sublevandas legatum mitteret, quia consularis vir Asiam obtinebat, praeto- 
rium eligendum esse putavit. Itaque vix videtur esse dubium, quin, quamdiu Agrippa im- 
perium hoc ab Augusto acceptum obtinuit, neque in Syria neque in Cilicia neque in Cypro 
ulli Augusti legati fuerint, sed iis provinciis Agrippae legati ipso absente praefuerint. Ac 
cum M. Terentium Varronem docuerimus supra usque ad annum 26 fere exeuntem Syriae 
praefuisse, Agrippam autem ineunte anno 23 eo venisse constet, biennii illa lacuna existit, 
quae a nobis significata est. è 

At quo tempore Agrippa ab hac sua legatione Syriaca abierit, invenire difficilius est 
occurritque in ea quaestione nobis, quod omnem rationem, quam modo explicavimus, ever- 
tere videatur. Nimirum Agrippa cum anno 13 a. Chr. (741 ab urbe) ex Syria Romam re- 
dierit (Dio LIV, 28), Iosephus Antiq. XV, 3, 3 sic narrat: 24ygirrra uèv oùv aviovii sîg 
tiv “Polunv uerà ti)v diolenow tOv mì tie Aolas dexaetij yeyernuévny, ‘ut per decem 
annos eum in Asia imperium habuisse statuat, ac numerare eum apparet hos decem annos 
ab anno 23, quo primum eum in Syriam profectum esse diximus. Quo loco nonne videtur 
significare, per totos illos decem annos idem fuisse Agrippae imperium, eandem potesta- 
tem? Videatur sane, sed ut praetermittamus quae supra disputata sunt, singulares haec 
res habet alias difficultates. Scimus enim Agrippam etiam anno 21 Lesbo redisse Romam. 

Abierat ipse Augustus anno superiore exeunte in Siciliam, ut et hane provinciam et reli- 
qua usque ad Syriam (où t@XZa tà ueyoi ti Nvgias, Dio LIV, 6) constitueret. Quas 
has provincias, quae usque ad Syriam pertinerent, fuisse putamus? Certe non erat Africa; 
in hanc enim Suet. Aug. c. 47 semel eum traiicere voluisse ait Sex. Pompeio victo, postea 
defuisse vel occasionem vel voluntatem. Necesse igitur est fuerint Graecia et Asia. Ipsam 
Syriam adire noluit, nimirum quia Agrippam ei praefecerat cum summa quam mandare 
posset potestate, ut ipsius praesentia ibi non opus esset, unde novum deducitur argu- 
mentum, ut Agrippae Asiam non commissam fuisse credamus.  Veruntamen dum in Sicilia 
Augustus res componit, ingens seditio Romae orta est propter comitia consularia: unus 
modo creatus M. Lollius, de altero loco explendo ita certatum est, ut vix tandem O. Le- 
pidus fieret. Videbat igitur Augustus Romam sine rectore relinqui non posse, redire autem 
ipse nolebat, quod Asiae et Graeciae res urgerent. Facillimum erat, ut Agrippae praeter 
Syriam etiam has provincias committeret; sed nec id omnino solus sine senatus consulto 
facere poterat, nec illum irascentem tunc ac dubiae fidei prorsus sibi aequari volebat. Ar- 
cessivit igitur Agrippam Lesbo in Siciliam; nuptiisque Iuliae filiae ornatum atque auctum 
urbi praefecit, ipse in Graeciam, inde in Asiam perrexit ipsamque adeo Syriam, quamvis 
tunc etiam Agrippae imperii, visit. Revertit autem Romam IV Id. Oct. anni 19 (cf. nos ad 
mon. Ancyr. II, 30), quo etiam Agrippa, qui interim Gallias et Hispanias pacaverat, 
mense Maio rediit (Frontin. de aequaed. c. 10). Tum Agrippa mansit Romae usque ad 
annum 16, cuius initio denuo in Syriam abiit. Nam cum eodem anno Augustus ipse rursus 
in Gallias proficisceretur, urbi Italiaeque praefecit M. Statilium Taurum; 760v re yù9 0a i 
tav Èg Tv Svglav aVd1g dorahaet xal Tp Maran dia Tiv yuvatno odaéP oLLolwg EpaLge. 
Quare necesse est iam ante profectionem Augusti abierit Agrippa nec recte Norisius au- 
ctumno demum abisse censet, propterea quod ludis Actiacis, quos illo anno quartum cele- 
bratos esse constat, interfuerit. Dio enim LIV, 19 haud dubie ipsum ab urbe abfuisse 
| significat, cum celebratos eos esse scribat ’_4ygirrov avaddoartos i. e. sumptibus modo 
eius, non ipso praesidente. Iam Agrippa quomodo in Oriente versatus sit, accurate tra- 
ditur. Primum enim Asiam provinciam adiit, inde exoratus ab Herode Iudaeorum rege 
anno 15 Syriam ipsaque Hierosolyma petiit (Ioseph. Antiq. XVI, 2, 1), tum hieme ap- 
propinquante reversus in Asiam anno 14 in Pontum Bosporumque navibus abiit (Ios. Antiq. 
XVI, 2, 2), unde lustrata omni Asia per Ephesum insulasque maris Aegei revertit.  Pariter 
igitur eum in senatus populique et in Caesaris provinciis cum summa potestate versatum 
esse videmus eandemque rem testantur edicta in Iudaeorum gratiam data, quae Ioseph. 
Antiq. XVI, 6 affert, et Agrippae ipsius ad Ephesiorum magistratus et senatum et popu- 


lum, et Iuli Antonii item ad Ephesios, quo exponit, quid Augusto et Agrippae placuerit. 

Commemoratque Iosephus adeo epistolam Agrippae ad Cyrenensium magistratus, qui extra 
Asiam in provincia senatus erant, eodem hoc tempore scriptam, qua item de Iudaeorum 
commodis praecipit. Quae cum ita sint, quid de Agrippae potestate decennali statuemus, 
quam in prima eius profectione Caesaris provinciis contineri, in altera ad omnes omnino 
provincias non Asiae modo, verum etiam Africae pertinere viderimus? Nimirum sic videtur 
accidisse. Augustus ei primum anno 23 a. Chr. proficiscenti suas modo provincias Asia- 
ticas i. e. Syriam mandavit permisitque, quod saepe factum est, ut absens eam per legatos 
administraret. Cum autem eum anno 21 in Siciliam revocasset generumque sibi ascivisset, 
anno 18 senatus eum principi aequandum esse existimans et tribuniciam potestatem et alia 
quaedam tribuit, qua de re Dio LIV, 12 sic scribit: &rera dè zaè tm Aygirera lla te 
sE Toov mn tavtg xaù tv EEovolavr Tv dnuagyiziv È6 tòv adròv:yg0vov Edwre. Quae 
erant alia illa, quac Agrippam quodammodo aequarent Augusto? Nimirum proconsulare 
imperium perpetuum, quod Augustus ipse anno 23 una cum tribunicia potestate acceperat, 
ut-non in urbe modo ipsa sacrosancius esset, sed etiam in provinciis plus posset quam 
praesides.  Atque hoc ille proconsulari imperio usus est in altera profectione, cum Asiam 
et Pontum et Cyrenas, quae senatus provinciae erant, constitueret.  Namin Caesaris qui- 
dem provinciis i. e. in Syria (nam ea tunc una erat in Asia imperatoris provincia) nullo 
amplius mandato opus erat, quam etiam cum abesset ab anno 21 usque ad annum 16 per 
legatos suos rexit, neque in ea ullos alios fuisse Caesaris legatos per totum hoc decen- 
nium ex ipsa hac Iosephi auctoritate, qui decennii ei imperium tribuat, apparet, quod im- 
perium nullum prorsus esse poterat, nisi legatis usus esset. Unum modo in Iosepho possit 
reprehendi, si tamen potest, quod in Asia imperium Agrippae fuisse minus accurate scri- 
bat, cum proprie in Syria tantum fuerit. Itaque Iosephus, cum huius temporis res dili- 
gentissime enarret, nullum Syriae legatum, qui cum rege Herode egerit, commemorat, at 
anno 12 a. Chr., cum abisset Agrippa, continuo nominat. Ut autem in Syria nulli fuerant 
practer Agrippam Caesaris legati, ita suos solitos praesides habuerant Asia ceteraeque se- 
natus provinciae, velut anno 14 a. Chr. Asiae M. Silanum, qui cos. fuerat anno 25, prae- 
fuisse constat. 

Successit M. Agrippae, sed nequaquam pari potestate M. Titius, qui cos. fuerat ex 
Kal. Maiis anni 31 a. Chr., neque omrmino inde ab hoc tempore quisquam Syriam rexit prae- 
ter consulares homines.  Diximus de eius consulatu ipsi in commentationibus epigraphicis 
p. 43 neque repetemus, quae de eius vita tradita sunt. Syriae quidem eum praefuisse ail 
Ioseph. Antiq. XVI, 8, 6, cum ab rege Herode Archelaum Cappadocum regem cum Titio 
Syriae legato reconciliatum esse scribit idque accidisse significat, antequam Herodes ter- 
tium Romam profectus est.  Veruntamen haec tertia: profectio Herodis quo anno acciderif, 

incerlum est, cum alteram ab co anno 12 a. Chr. susceptam esse optime docuerit Norisius 
Cen. Pis. II c. 6. Nam unum illud temporis signum, quod de tertia profectione invenit 
Norisius, admodum videtur esse dubium. Cum enim Herodes Augustum Romae adisse 
videatur, hunc anno 10 fuisse in Gallia, item inde a Kal. Ian. anni 9 usque ad ineuntem 
annum 8, quo luctu Drusi deposito in urbem introisse cum narret Dio LV, 5. Hoc igitur 
anno 8 a. Chr. Herodem Romae fuisse. Veruntamen Iosephus nequaquam seribit Romae 
Herodem ad Augustum adisse, qui cum Drusum lugens anno 9 exeunte prope Romam ver- 
saretur, non minus facilem praebebat aditum quam in ipsa urbe; tum anno 10 exeunte 
Augustum fuisse in urbe testatur Dio LIV, 36, ex Gallia Lugdunensi reversum, atque hoc 
maxime anno tertiam Herodis profectionem collocandam esse duabus ex causis statuo. 
Quarum prior haec est, quod cum revertente in Iudacam Herode iam praefuisse Syriae 
constet Sentium Saturninum, hic, si anno 8 a. Chr. inierit legationem, quoniam anno 6 eum 
rursus decessisse certum est, in nimis angustos fines coerceatur. Alterum de Titio testi- 
monium est Strabonis XVI, 1, 28, qui Phraatem, Parthorum regem, narrat tantopere 
Augusti amicitiae studuisse, ut ci et tropaea, quae de Romanis erexerant Parthi, remit- 
teret et in colloquium congressus cum Titio, qui Syriam regeret, quattuor filios cum uxo- 
ribus et quattuor nepotibus Romam deducendos asservandosque traderet. Hoc visum est 
multis pugnare cum diligentissima Dionis narratione, qui libr. LIV, 8 refert anno 20 a Chr. 
Phraatem Augusto tum in Asia commoranti bellumque minanti restituisse et signa (o7usto) 
et caplivos qui reliqui erant. Quae res cum saepe ac multum a scriptoribus illius aetatis 
celebrata sit, diversa ratione a duobus gravissimis auctoribus tradi non potuit. Nec viden- 
tur inter sese dissentire. Etenim aut Dio de legionum aquilis el de captivis redditis loquitur, 
quae Parthi metu belli adducti restituerunt, Strabo, qui etiam libr. VI, 4, 2 tropaea ap- 
pellet, postea, ut maiora amicitiae testimonia exhiberet, Phraatem ait integra tropaea de- 
structa remisisse: aut, si cui hoc quod inter signa militaria et inter tropaea statuimus 
discrimen minus placuerit, Strabo, quae diversis temporibus facta sunt, de signorum resti- 
tutione et de liberis Romam missis, quia genere similia erant, coniunxit. Veruntamen sive 
haec sive illa ratio placebit (neque utra rectior sit decernere audeo), quo tempore est factum, 
ut filii nepotesque Phraatis Romanis traderentur? Nam neque Augustus, qui in indice 
rerum a se gestarum tab. VI, 3 ipse commemorat, nec Tac. Ann. II, 1 tempus addit.  Re- 
ferenda huc videntur esse, quae in Livii epitome libr. CXXXIX sunt: Pax cum Parthis 
facta est, signis a rege eorum, quae sub Crasso et postea sub Antonio capta erant, red- 
ditis. Haec ibi media inter Claudii Drusi bella Germanica commemorantur videnturque in- 
terpretibus librariorum fraude in falsum locum esse traiecta. Equidem ut eum qui epito- 
men confecit, minus apte quae apud Livium invenerat, coarlasse fateor, ita Jlibrariorum 
dd 

ullam culpam intercessisse nego. Explicarat Livius id ipsum quod Strabo narrat, de ar- 
tiore amicilia iuncta filiisque Phraatis Romam missis: commemorarat ibidem de signis olim 
redditis vel quae antea de ea re ùberius narrarat, paucis repetiverat. Quae epitomator ille 
imperite sane, sed suo tamen loco retulit, ex quibus intelligemus, ante ultimam Drusi ex- 
peditionem, i. e. anno 10 exeunte, et Phraatis liberos esse Romam missos et Titium prae- 
fuisse Syriae. 

M. Titio in regenda provincia successisse C. Sentium Saturninum constat ex Ioseph. 
Antiq. XVI, 9, 1, qui Herodem narrat, simul ac Roma rediit, cum latrones quidam eius 
regnum vexassent, egisse cum Saturnino et Volumino, zoîgs Kal{oegos otgatnyooi, eos- 
demque paulo post 77js Nvoias értoratotvies appellat. Item Saturninum, Syriae legatum, 
virum consularem magnaeque auctoritatis esse ait Antiq. XVI, 11, 3 et XVII, 2, 1 tertium 
commemorat. Unde duae res certo efficiuntur, primum Saturninum hunc esse C. Sentium 
Saturninum, qui anno 19 a. Chr. per sex menses solus consulatum obtinuit, cui Kal. Iuliis 
M. Vinicius successit, deinde anno 9 praeesse coepisse Syriae. Multa doctissime de hoc 
viro disputat Norisius in Cen. Pis. II, 16,10, ex quibus faciendum videtur esse, ut prae- 
cipua quaedam persequamur, praesertim cum denuo nunc dubitationes moveri viderimus. 
Atque hoc quidem non est dubium, quin sit ille C. Sentius C. F. C. n. Saturninus, qui in 
fastis Capitolinis anno 17 a. Chr. inter magistros XVvirum sacris faciundis secundus post 
Augustum nominatur, unde quanta auctoritate fuerit, intelligimus. Nam qui tertio loco 
commemoratur M. Claudius Marcellus, qui fuit cos. anno 22 a Chr., si sola dignitas specta- 
retur, quia vetustior consularis erat, antecedere debuit.  Nisi forte, id quod sane proba- 
bile est, praeter Augustum ex magisterii tempore nomina collocata esse putabimus. Ad 
eundemque hunc C. Sentium refert Norisius, quod Vellei. Il, 77 narrat anno 39 pace 
Misenensi ef alios clarissimos viros et Neronem Claudium et M. Silanum Sentiumque Sa- 
turninum et Arruntium ac Titium reipublicae esse restitutos, cum Hoekhius in Pauli En- 
cyclop. Real. VI p. 1048 hunc Velleianum diversum esse staluat. Minus, ut mihi videtur, 
recte.. Nam sì a Nerone Claudio, Tiberii imperatoris patre, qui anno 82 obiit, discedamus, 
M. Silanus fuit cos. ann. 26, Arruntius ann, 22, Titius ann. 314, ut Sentium Saturninum 
postremum illum quidem ex his quos Velleius nominat, sed eadem tamen aetate consu- 
latum adeptum esse videamus. Quodsi Velleianus hic Saturninus est is, de quo dicimus, 
certe item est ille, qui apud Appian. bell. civ. V, 52 narratur anno 40 a. Chr. cum L. Scri- 
bonio Libone aliisque nobilibus viris a Sex. Pompeio missus esse, ut Iuliam matrem ad 
M. Antonium Athenas deduceret, nec minus ad cum pertinebit Appian. bell. civ. V, 159, 
qui anno 35 tradit Cassium Parmensem, Nasidium, Salurninum, Thermum, Antistium ipsum- 
que Libonem a Pompeio ad Antonium defecisse, Erat autem C. Sentius hoc Pompeii bello 

iuvenis etiamtunc, certe non ultra trigesimum aetatis annum progressus, siquidem super- 
vixit etiam postquam Syriae praefuit.  Missus enim est anno 2 vel 3 p. Chr. ab Augusto 
in Germaniam, cuius legatum eum fuisse ait Vellei. II, 105; tum postquam anno 4 Tiberius, 
iam in spem imperii adoptatus, cum summo imperio in Germaniam et Ilyricum venit, 
ita retinuit imperium, ut huius legalus fieret, easque res gessit, quas Velleius l.]. lucu- 
lente narrat.. A quibus cum anno 6 p. Chr. ingenti Pannoniorum et Delmatarum seditione 
avocaretur, gravatus, opinor, seneciute Romam rediit triumphaliaque insignia accepit: bello 
quidem eum non amplius interfuisse putamus. Nam in Germania P. Quinctilium Varum, 
. de quo paulo post dicemus, ei successisse constat, neque in Pannoniarum excidio comme- 
moratur. Quodcum €. Sentius usque ad annum 6 p. Chr. adeo aetate ac viribus floruerit, 
ut molestissimum bellum administraret, dubium non est, quin etiam ultra vixerit Tiberii- 
que imperium assecutus sit, cuius initiis si decessit (ac videri tunc decessisse aliis docu- 
mentis infra demonstrabimus), paululum aetatis annum septuagesimum egressus est. Tar- 
dius autem eum cum ad alios honores tum ad legationem Syriacam esse evectum, ex filiis 
etiam eius perspici potest, quos in ea tres secum habuit, ex quibus duo iam praetoriae 
dignitatis patris legati erant. Nec dubium est, quin duo hi fratres, C. et Cn., sint ii, qui 
anno 4 p. Chr., quo tempore pater in Germania bellum gerebat, alterum locum consularem 
obtinuerunt '). 

Successorem C. Sentio in legatione Syriaca missum esse narrat Ioseph. Antiq. XVII, 5, 2 
P. Quinctilium Varum, celebrem clade, qua in Germania periit, quem consulem fuisse sci- 
mus toto anno 13 a. Chr. ex tabula Colotiana.  Eundem Africae proconsulatum administrasse 

1) In his filiis existit singularis quaedam difficultas, quae si nulla esset, de legatis proconsulis Syriae 
quot tune fuerint nulla relinqueretur dubitatio, quae nunc quodammodo superest.  Etenim Ioseph. Antiq. XVI, 
11,3, de iudicio referens, quod rex Herodes de filiis suis Beryti habuit, primum praesidis Saturnini, qui 
capitis absolvebat, sententiam narrat, deinde sic ait: ue èxeîvov oi Zatovorivov aaides, simovio yo aÙtoò 
toeÙs Ovies n9eopevta., t)v aÙtnv yvuunv anepnvavto, ut significare videatur, tres fuisse Saturnini filios 
eosque apud patrem legatorum munere esse functos. At idem Iosephus bell. Iud. I, 27, 3 de eodem iudicio 
narrans paulo aliter dicit: cvuynpor dè «Ùrd zaù ci duo mossfeviaà yivoviar rai) tovtors Erso0t tivES z0- 
Zov9n0ev; paulo autem prius eos qui iudicio intererant enumerans sic habet: 700z@9&ovro dì oi nysudves 
— Zarovorivos te zaì oi meoì Iedavior nofsfets. Quot igitur erant Saturnini filii, quot legati? Nam 
Pedanius quoque, etsi nulla alia ratione notus est, dubitari non debet, quin legatus fuerit. Necesse est igitur 
losephus priore loco paulo minus accurate dixerit. Tres tune in Syria legiones fuisse ait Ioseph. Antiq. XVII 
10, 9 et bell. Iud. II, 5, 1; totidem igitur legatos Saturninus habebat, quot omnino consularibus viris esse 
ait Dio LIII, 14. Neque tres Saturnini filios fuisse legatos videtur probabile. Nam cum legatione qui funge- 
rentur, praetores vel fuissent vel futuri essent proxime, nec tanti viri filii mon possent cito ad consulatum 
evehi, quoniam duo modo anno 4 p. Chr. reperiuntur fuisse consules, tertium vel antequam ad honores perve- 
nit, interceptum esse vel honoribus omnino abstinuisse putabimus. Tertii autem legati locum obtinebit Pedanius. 

docent nummi apud Eckhel. D. N. IV p. 133, de quibus doctissime disputat Borghesius in 
Observat. numism. dec. VI n. 5 (Diurn. Arcad. ann. 1822, 3 p. 57 sq.). Syriac autem eum 
praefuisse ex nummis, quos Norisius de anno et epochis Syromacedonum diss, III $ 7 et 
Eckhel. D. N. Vol. HI p. 275 afferunt, intelligimus annis 6 et 5 et 4 a. Chr. Proconsula- 
tum Africae quaeritur quando gesserit. At cum celeberrima sit Augusti de provinciis po- 
puli administrandis lex, ne quis post gestum honorem ante quinquennium in provinciam 
proficiscatur, quoniam anno 13 consul fuit, certum est eum ante annum 7 a. Chr. in Afri- 
cam abire non poltuisse. Ut autem ante legationem Syriacam i. e. ipso anno 7 a. Chr. eum 
Africae praefuisse doceat, Borghesius I. 1. sic ratiocinatur. In sorliendis provinciis cum 
ea quam supra diximus lex esset, ne quis ante quinquennium sortiretur, tum hoc moris 
fuisse, ut aetatis ordine provincias sortirentur quique vetustissimi essent consularium, ii 
primi, reliqui deinceps alterutram ex consularibus provinciis, aut Africam aut Asiam, acci- 
perent. Iam Iulum Antonium, cos. anni 10 a. Chr., proconsulem Asiae fuisse tradi apud 
Joseph. Antiq. XVI, 6, 7, eundemque anno 2 a. Chr. propter adulterium Iuliae esse occi- 
sum, qui si in ultimum annum reiiciatur, necesse esse Asiae praefuerit anno 3 a. Chr., 
sed videri adeo antea in provincia versalum esse, quia extremo tempore ante mortem pro- 
babile sit eum in urbe et cum Iulia fuisse. Quem cum Varus consulatus tempore ante- 
cesserit, oportere etiam proconsulatu anteierit. Ita cum Varum constet inde ab anno 6 per 
triennium fuisse in Syria, effici, ut antea ipso anno 7 a. Chr., quo primum per leges licuit, 
in Africa fuerit. Qua ex ratiocinatione quod efficitur probo, ipsam ingeniosiorem esse 
iudico quam veriorem.  Observavi enim, his initiis Augusti aliam esse rationem procon- 
sulum Africae, aliam Asiac, id quod cum longum sit multis exemplis demonstrare, intel- 
ligetur tamen satis ex iis, quos infra commemorabimus, utriusque provinciae praesidibus, 
Africa enim fere iusto tempore i. e. statim post exactum legitimum quinquennium obtine- 
batur, Asiae proconsulalus in multos annos differebatur. Idque ea de causa videtur acci- 
disse, quod Africa, quae tune et exercitu ornata et barbaris populis circumdata esset, non 
videretur posse commilti nisi iis, quos Augustus ipse virlute atque usu belli spectatos ad 
consulatum evexisset, at Asia pacata facile cuivis, quem civilium discordiarum necessitas 
extulisset, mandabatur. Veruntamen quacunque hoc de causa accidit, certe accidit, effici- 
turque hac quoque ratione, quod Borghesius statuit, ut P. Quinctilius anno 7 a. Chr. Afri- 
cae praefuerit, ac continuo post proconsulatum per triennium Syriam rexerit.. Ac consen- 
tiunt quae Iosephus de eo narrat.  Primum enim commemoratur ab eo in Antiq. XVII, 5, 2, 
ubi iudicium exponitur, quod rex Herodes Hierosolymis de Antipatro filio habuit. Cf. bell. 
Iud. 1, 31, 5 sq. Id iudicium cum legatione Romam missa ab Augusto confirmalum pa- 
trique omnis potestas de filio statuendi relicta esset (Anliq. XVII, 7, 6), acciderit necesse 

est anno 5 a. Chr., quo imperatoris beneficio laetus cum Herodes paululum convaluisset, 
deinde Antipatrum filium immature regno imminentem occidisset teslamentumque mutasset, 
decessit anni 4 a. Chr. Aprili mense ineunte !*). Verum etiam postea Varum Syriae prae- 
sidem Iosephus nominat, qui postquam Herodis obitum comperit, in Iudaeam ipse perve- 
nerit (Antiq. XVII, 9, 3), deinde Antiochiam redierit, tum rursus Archelao rege Romam 
profecto cum seditio magna Hierosolymis festis diebus Pentecostes orta esset, cum duabus 
legionibus accurrerit tumultusque omnes compresserit, ad quod tempus pertinent etiam quae 
Tacitus Hist. V, 9 scribit. Necesse igitur est, usque ad exitum fere illius anni quarti a. Chr., 
quo Herodes moriuus est, Varus Syriae praefuerit. Quaeritur autem, quando ex provincia de- 
cesserit. Nihil enim aliud quod in Syria gesserit, traditur, ac Iosephus ipse et in Antiq. XVII, 
7,3 et bell. Iud. II, 7, 3, postquam initia regis Archelai Varianae legationis exitui tempore 
acqualia accurate narravit, tam insignem lacunam habet, ut, ubi confirmatum regnum ab Au- 
gusto retulit, de ipso regno nihil omnino commemoret idque solum tradat, demptum id ei esse 
ab Augusto. Quam rem eo magis mirari soleo, quod per illud decem annorum spatium 
plurimas res accidisse video commemoratione dignissimas, velut Gaii Caesaris, Augusti 
filii, adventum bellumque Parthicum, quae silentio ab Iosepho praetermissa esse vix mihi 
persuadere possum. Veruntamen in Syria quidem Varus non amplius commemoratur; postea 
autem notum est praefuisse eum Germaniae, in qua provincia cum successisset, ut in Syria, 
Sentio Saturnino anno 7 p. Chr., imprudentia cladem illam Teutoburgiensem accepit, qua 
nomen eius nobilitatum est. Mors eius diserte a Velleio libr. II, 120 illustratur; uxor eius 
fuit Claudia Pulchra, propinqua Agrippinae, neptis Augusti (Tac. Ann. IV, 52), filius duxit 
Iuliam, filiam Agrippinae illius et Germanici (Senec. controv. I, 3) accusatusque ab Domitio 
Afro anno 27 p. Chr. periit (Tac. Ann. IV, 66). Ita cum esset coniunctus cum domo imperato- 
ria, nemo tamen fuit virorum doctorum, qui eum Syriae praefuisse censeret inde ab anno 6 
a. Chr. usque ad annum 6 p. Chr., quo Germaniae praefectus est neque ipse Norisius Cenot. 
Pis. III, 16, 11, qui nihil nosset nisi anno 6 p. Chr. Q. Sulpicium Quirinium in Syriam missum 
esse, dubitavit, quin Jegati alicuius inter hos duos interiecti memoria intercidisset. Etenim 
Dio Cass. LII, 23 inter consilia, quae Maecenas Augusto ad imperium obtinendum dat, etiam 
hoc refert, ne quem legatum provinciae praeesse pateretur diutius quinquennio neve brevius 
triennio: sic enim maxime effici, ut qui provinciis praesint, et satis eas cognoscant neve 
diuturnitate imperii supra principis dignitatem extollantur. Quam etsi non arbitror certam 
fuisse legem aliquam (cur enim lege uteretur imperator in ea re, quae ex arbitrio suo 
penderet), mos certe fuit ac consuetudo: quare quis putabit Varo provinciae maximae tri- 


1) Accurate enim hoc expositum est ab Idelero in Chronolog. Vol. II p. 392. 

— busque legionibus instructae imperium plus quam undecim annos esse relictum? Atque 


inventus est, postquam Norisius illa scripsit, unus certe, qui (hoc spatio Syriam rexerit, 
L. Volusius Saturninus. Etenim nummus est Antiochensium apud Eckhel. D. N. Vol. Ill 
paZ008 in quo legatus Syriae appellatur anno trigesimo quinto aerae Antiochenae, qui 
annus incipit ab auctumno anni 4 p. Chr. Qui si hoc anno Syriae praefuit, certe etiam insc- 
quenti praefuit usque ad annum 6 p. Chr., quo P. Sulpicium Quirinium in Syriam missum 
esse consfat, ut Archelai regnum in formam provinciae Romanae redigeret. Disputavit de 
eo cum solita sua eruditione Borghes. in Observat. numismat. dec. VI, 6 (Diurn. Arcad. 


‘anni 1822, 3 p. 63). Nam filius videtur esse Q. Volusii, qui legatus fuit Ciceronis in 


Cilicia (Cic. ad Att. V, 21, 6 et epist. V, 20, 3), eiusdemque in eloquentia discipulus (Cic. 
epist. V, 10), quem quidam satis commode generum esse existimarunt Ti. Neronis, avi 


 imperatoris Tiberii. Hic autem Lucius, cum maiores intra praeturam constitissent, primus 


in familiam suam consulatum intulit. Constat enim ex inscriptione eum anno 12 a. Chr. Kal. 
Aug. in locum P. Sulpicii Quirinii suffectum esse notabilisque de eo locus est apud Tac. 
Ann. I, 20, qui anno 20 p. Chr. eum decessisse ait et inter honores eius hunc consu- 
latum ac censoriam potestatem aliquando ad legendas equitum decurias acceptam comme- 
morat. Praeterea nummus apud Eckhel. Doct. numm. Vol. IV p. 138 aliique apud Borghes. 
I. l. eum ostendunt Augusto imperante viventibusque etiamtune €. et L. Caesaribus pro- 
consulem fuisse Africae, unde, cum consulatu P. Sulpicium Quirinium exceperit et a 
P. Quinctilio Varo tertius fuerit, eum anno 5 a. Chr. Africam administrasse satis certe col- 
ligemus. Nec vero ipse modo floruit honoribus, verum etiam posteri, ut filius, anno 3 
p. Chr. Kal. Iul. consul suffectus cum P. Silio, qui in summa senectute anno 56 p. Chr. 
decessit (Tac. Ann. XII, 30), quo eodem anno Kal. Ian. nepos eius Q. Volusius consu- 
latum iniit. Veruntamen hunc L. Volusium, de quo disputamus, etsi nescimus quando inie- 
rit legationem Syriacam, decessisse certum est anno 6 p. Chr. A quo anno si regredimur 
ad annum 6 a. Chr., quo P. Varum inisse constat, efficiuntur undecim vel duodecim anni, 
qui ex more Augusti, quem supra diximus, duorum consularium legationibus expleri ne- 
queunt, unde efficitur, ut unus certe legatus inter P. Varum et L. Volusium intercesserit; 
sed duo etiam facile ferentur. 

lam ut hunc qui desideratur Syriac praesidem inveniamus, quoniam aliorum scripto- 
rum auctoritate deserimur, accedamus ad quaestionem illam difficillimam, quae inde a ve- 
teribus temporibus plurimorum virorum doctorum ingenium ac doctrinam exercuit, quo 
anno Christus natus sit, sed ita accedamus, ut id sequentes, quod nobis propositum est, 
ut praesides Syriae inveniamus, reliqua praetermittamus. Nam omnia hercle quae cum 
hac quaestione sunt coniuncta, si persequi vellemus, longe alio deduceremur. Lucas enim 

evangelista c. 2 init. quo tempore a Maria conceplus sit Christus, censum actum esse scri- 


bit per tolum imperium Romanum eumque censum primum fuisse praeside Syriae Quirinio. 


5 SENI ren ; 
Haec autem cius verba sunt: “Eyévero dè &v zaîg nuegois exetvars, #S749e doyuo Tegà 


Kalcagog Adyovotov, @rnyodpeodar ticav tiv oizovpévnv: aUtn 1) d1079apî) Tout 
èyévero iyeuovevortog tic Sugias Kvonviov. Ea cum doctissimi viri varie vel explica- 
rint vel etiam correxerint, nunc video ab iis, qui diligentiam quandam criticam cum rerum 
accurata exploratione coniungere cupiunt, sic maxime exponi, ut censum actum esse sta- 
tuant antequam Quirinius Syriae praefuerit. Quem cum constet anno 6 p. Chr. in hanc 


di 


ha 


provinciam ad regnum Archelai componendum, advenisse codemque tempore genus quod- a” 


dam census egisse, non aliter putabant Lucae testimonium cum reliquorum scriptorum au- 


ctoritate posse conciliari. Sed hanc interpretationem etiamsi concedamus non abhorrere 


ab Graecae linguae consuetudine (ac de hac quoque re non immerito poterit dubitari), rece- 
dere certe intelligo ab eo, quod aptum et naturae est conveniens, neque ipsi illi, qui sic 
interpretantur, si ulla alia ratio detur, non libenter eo redeant, quo sponte sua deducantur. 
Longissime vero recedit ab vetustissimorum doctrinae Christianae patrum opinione, qui 
Lucae fidem similiave testimonia ita sequuntur, ut anno 3 a. Chr. exeunte vel anno 2 ineunte 
et censum a Quirinio actum et Christum natum esse existiment. Apertissime dicit Eusebius 
hist. eccl. 1, 5: "Hv dé oòv toùto devregor roi tergazootòv Etos Ts Adyovotov Pact 
letas, Atybntov ‘dé drorayije xa tig televife Aviwviov xaù KAsordtgas, eis iv 
vordtnv i zat Alyurtor tOv Iroleuatwv ratélnée dvvaoteta, 0yd60v Et0g xaù etxo- 
otòv, Otmnvixa ò cwtI)Q vai xiguos iudov Inooùs Xorotòs Èti tig Tote outns &rroyga- 
pus, Myguovevortos Kvowiov tg Svglas, auodoviws taig megì aÙUtod tgogntetare, èv 
Bn9hegu yevatar tig ‘Tovdaias. ‘) Augusti imperatoris annos apparet numerari ab anno 43 
a. Chr., quo primum consul factus est, ex quo quadragesimus et alter incidit in annum 3 
a. Chr., item duodetrigesimus ab Aegypto subacta, ex quo tempore omnino Aegyptios tunc 
annos numerare consuevisse notum est. Nihil igitur dubii est, quin Eusebius anno 3 a. Chr. 
et censum actum et Christum natum esse censuerit, itemque Irenaeus adv. haer. III, 25, Ter- 
tullianus adv. Iudaeos c. 8 p. 89, Clemens Alexandrinus Strom. I p.147, quorum verba ipsa 
afferri non opus est. Tres hic quaestiones miscentur, quarum prima est de anno, quo 
Christus natus sit, ex aliis multis praeterea testimoniis apta, altera de censu, qualis fuerit, 
deinde utrum Augusti imperatoris an Quirinii Syriam regentis primus fuerit (etenim, hoc 
quoque quamvis fere a viris doctis omitti videam, recte potest quaeri), tertia denique de 


lo 
1) Cf. Zonaram Annal. X, 39, qui auctore Eusebio usus candem sententiam profert et quibus argumentis 
ex ipsa Christi historia petitis commendetur explicat. 

Quirinio. Quae quaestiones cum sint quadam ratione inter se coniunctae, sunt tamen pro- 
prie diversae. Fieri enim potest, ut anno 3 a. Chr., quem dicunt veteres Christianorum 
scriptores, Syriam rexerit Quirinius, non natus sit Christus aut census actus.  Quare nos 
hoc loco, praesertim cum propositum nostrum egredi non placeat, duas quaestiones vel 
omittemus vel alii tempori relinquemus: de solo Quirinio quando Syriae praefuisse videa- 
tur, agemus. Certe enim quoniam legatus Syriae appellatur, omitti a nobis non debet. 
Praecipuum igitur de eo testimonium est apud Tacitum Annal. II, 48, ubi mortem eius 
anno 21 p. Chr. referens sic tradit: Nihil ad veterem et patriciam Sulpiciorum familiam 
 Quirinius pertinuit, ortus apud municipium Lanuvium: sed impiger militiae et acribus mi- 
nisteriis consulatum sub divo Augusto, mox expugnatis per Ciliciam Homonadensium ca- 
stellis insignia triumphi adeptus datusque rector C. Caesari Armeniam obtinenti l'iberium 
quoque Ithodi agentem coluerat. Quod tune patefecit (Tiberius) in senatu laudatis in se 
officiis et incusato M. Lollio, quem auctorem C. Caesari pravitatis et discordiarum arguebat. 
Qui cum obscuro et ignoto genere ortus esse dicatur, de genere nihil narrari potest nec 
magis de acribus ministeriis, quibus Augusti gratiam meruit. Consulatum quidem adeptus 
est Kal. Ian. anni 12 a. Chr. cum M. Valerio Appiano tenuitque usque ad Augustum fere 
mensem, cum suffectus est is, de quo modo diximus, L. Volusius Saturninus. Deinceps 
Homonadensium castella per Ciliciam ab eo expugnata esse scribit Tacitus.. Quaeritur, cui 
provinciae Quirinius praefuerit, cum hanc victoriam reportaret atque triùmphi insignia me- 
reretur, quod ut inveniatur, videndum est, ubi Homonadenses siti fuerint. Eos Plinius 
nat. hist. V, 23, 94, postquam Syriam et Ciliciam enarravit, in ultima Cilicia prope gentem 
Isauricam collocat: Simili modo omnibus, qui eadem composuere, ignorata est contermina 
illi gens Homonadum (sie enim scripsit nuper Silligius), quorum intus oppidum Homona. 
Cetera castella XLIV inter asperas convalles latent, ubi item ut apud Tacitum castella 
commemorari videmus. Strabo saepius eos commemorat; nam libr. XIV, 4, 1 in Cilicia 
aspera prope Isauros collocat, tum libr. XIV, 4, 24 prope Pisidas, denique libr. XII, 6,5 
inter Isauros recenset eorumque cladem sic refert: °Exsivovg dè Kvpivos è5er0909n08 
Aud xa tergazioyiliovg avdoas ELoyonoe xal cvvqlatoev es tÙS Eyyds roles, t)v dè 
gugav arnéhutev gonuov tOv ?v axuî. Convenit igitur ei in loco narrando cum Plinio, 
in re ipsa cum Tacito. Iam quattuor omnino vel quinque provinciae cogitari possunt, qui- 
bus praefuerit Quirinius cum Homonadenses domaret, eo nimirum tempore, quod Tacitus 
definit, quod est inter annum 12 a. Chr., quo consulatum gessit, et inter annum 1 a. Chr., 
quo eum C. Caesari rectorem datum esse infra explicabimus. Prima ex his provinciis est 
Asia, quam consulares viri sortiri solebant, quam omnes viri docti, quos novi, veluti qui 
nuperrime de hac re scripserunt, Mommsenius et Bergmannus administratam esse ab Qui- 

rinio statuerunt. . Equidem, vix hoc quaerendum esse video, utrum proconsul Asiae prae- 
fuerit, cum Homonadenses vinceret, necne; nunquam enim eum Asiae pro consule fuisse 
demonstrari. potest.  Etenim Florus libr. IV, 12, 40, ubi bella ab Augusto gesta secundum 
provincias, in quibus fuerunt, enumerat, haec habet: Sub meridiano tumultuatum magis 
quam bellatum est. Musulanios atque Gaetulos, accolas Svrtium, Cosso duce compescuit: 
unde illi Gaetulici nomen. Latius victoria patet. Marmaridas atque Garamantas Quirinio 
subigendos dedit.  Potuit et ille redire Marmaricus, sed modestior in aestimanda victoria 
fuit. In his apparet victorias proconsulum Africae recenseri. Una enim Augusto impe- 
rante in Africa erat proconsularis provincia, quoniam Mauretania tune regibus parebat, 
Numidiamque ab Africa seiunxit demum C. Caesaris suspicio. Gaetuli autem subiacent 
huic proconsulari provinciae, item Garamantes (cf. Strabo XVII, 3, 19), qui inter Syrtes 
sili in interiorem Africam pertinebant; quare etiam in bello, quod imperatore Tiberio cum 
Tacfarinate Numida gestum est, rex Garamantum commemoratur, apud Tac. Annal. IV, 23. 
Uni Marmaridae paululum suspicionis movere possint, an ab alio praeside domili sint. Pro- 
prie enim Marmarica appellatur litus inter Aegyptum et Cyrenas interiectum, unde fit, ut 
Ptolem, IV, ò prope Aegypto accenseat. Veruntamen hoc nomen cum postea in litore re- 
manserit, pertinere etiam in interiorem Africam Ptolemaeus ipse significat, qui Nasamones, 
quos iuxta Garamantes habitasse constat, Marmaridis annumeret, ac plane hoc demonstrat 
Strabo XVH, 3, 23, Marmaridas etsi prope Cyrenas habitare ait, nec Cyrenaicae nec Acgy- 
pto attribuens: 77)v d’irregxeruevnv èv BadeL yupav tig Siorews zaù tijs Kvonvaias xa- 
tégovowv oi AiBves, ragalhorpov xaù aùtyungor: roérov uèv oi Noocaudoves, tree 
‘Pullor xai tives Torrodhoi, trrerra Tagouartes: r9òs dEw ètL udd;ov oi Maguagidat, 
stgosguwootvies èrrè rrAéov ti Kvonvaia za maparsivovtes uégor” Auucvos. Cf. etiam 
Plin. nat. hist. V, 5, 33 et V,.6, 39, qui Marmaridas usque ad Syrtim maiorem porrigi 
ait atque in regione Aegypto contermina habitare. Quare nec de Cyrenarum praeside nec 
de praefecto Augustali Aegypti cogitandum est, quorum ille praetorius vir erat et a senatu 
electus exercitu bellique maioris inferendi facultate carebat, hic equestri modo dignitate 
erat.  Remque conficit L. Balbi exemplum, qui cum anno 19 a. Chr. ex Africa provincia 
triumpharit, ut ex fastis Capitolinis intelligitur (cf. commentationes epigraphic. p. 41), 
dicitur a Plin. nat. hist. V, 5, 96 ipsas has gentes, quas Florus nominat, superasse. Cer- 
tum igitur est duorum Africae proconsulum victorias a Floro commemorari. Nec vero eas 
temporis, quo reportatae sunt, ordine referi. Cossus enim est is, qui Cn. Cornelius Len- 
iulus a Tac. Ann. IV, 44 dicitur, quem consulatum et triumphalia ornamenta de Gaetulis 
peperisse et anno 25 p. Chr. decessisse ait. Consul autem fuit anno i a. Chr., quare cum 
quinquennium utique inter gestum honorem et provinciae administrationem interesse opor- 
12* 

teat, Africae non ante annum 5 p. Chr. praeesse potuit, ac praefuisse anno 6 p. Chr. docet 
Dio LV, 28 hoc anno victoriam illam Gaetulicam sic narrans: Koei l'arodior tp ‘LobB 
to Paci dpIbuevor ad Gua aroEodvtes ui) où zaè adioù darò tOv Pouaiwv Uoys- 
odar, érmavéornoav adr» xo tiv te rgocgogor Er0oInoav xaù ocvyvoùs xaè tor Pa- 
uoiov &rtorgarevcavids opiow artrrewave tÒ te ovurtav èrrì togodtov &mmvinINoer, 
Wore Kogvi}tov Kbocov tòv xaregyacduevov ogpac, tIUdS Te Errviziovs où Etwruiav 
am attoù he8stv. Itemque Cossi ornamenta triumphalia nomenque Gaetulici partum com- 
memorat Vellei. II, 116. Post hoc autem tempus, quoniam nec Dio nec Velleius quicquam 
habet ; nullum bellum in Africa videtur fuisse. Quare.Florus quod omnino illo loco in 
elle Augusti bellis externis sequitur, idem videtur in Africa fecisse, ut ab occi- 
dente Africae ad orientem pergens victorias commemorarit, nec quicquam ideo debet du- 
bitationis moveri, quod Marmaridarum et Garamantum victoriam, quam Florus postponit, 
lempore antecessisse statuimus.  Quam qui reportavit, solebat olim in editionibus Flori 
appellari Turmius; sed omnes codices exhibent vel Quirino vel Quirinio vel Curinio vel 
Cirino, ut hunc P. Quirinium, de quo disputamus, ici certum sit, neque maior haec est 
diversitas lectionis quam quae ubicunque huius hominis mentio fit. apud scriptores, inve- 
niri solet. Efficitur, ut hic P. Quirinius proconsul Africae fucrit et quidem anno 6 a. Chr. 
Cum enim P. Quinetilio Varo consuli anni 13 a. Chr. proxime in consulatu successerit, par 
est eidem in proconsulatu successisse, praesertim cum videamus illo tempore omnes Afri- 


pae proconsulatus adeo post ipsum spatium lege finitum esse divisos, ut etiam Cossus 
Lentulus ipso quinquennio rofggipioren exacto ad eum pervenerit.  Quodcum Africae 
praefuerit Quirinius, fieri non potest, ut praefuerit idem Asiae. Inauditum enim est im- 
peratorum tempore, ut ex consularibus vel praetoriis provinciis, quae in potestate senatus 
sunt, idem plures quam unam rexerit. Scimus nonnunquam accidisse, ut, qui provinciam 
sortitus esset, eam plus quam annum retineret, veluti Asiae ipsi Eprium Marcellum per 
triennium praefuisse discimus ex inscriptione, quae refertur in Bullett. inst. arch. anni 1881 
p. 147, Egnatium Lollianum per biennium ex Graecis inscriptionibus apud Boeckh. Corp. 
inser. n. 2870 et 3517. Etiam hoc factum, ut belli periculo imminente extra sortem ex 
senatusconsulto ab imperatore mitteretur, qui provinciam regeret, veluti Asiam provinciam 
ob Vologaesis impetum M. Aurelius Avidio Cassio tradidit gubernandam (Borgh. in Mem. 
inst. arch. I p. 36); in Africam ob bellum Tacfarinatis Iunium Blaesum ex litteris impera- 


toris Tiberii missum esse narrat Tac. Ann. III, 35 qua in re hoc fortasse etiam acciderit, 


ut in eandem provinciam iterum legatus imperatoris ‘proficisceretur, qui antea sorle a se- 
natu tenuisset, elsi exemplum eiusmodi vel non ‘commemoralur vel a me non inventum est. 
Sed hoc fieri prorsus non poterat, ut, qui pro consule sortis beneficio Africam tenuisset, 

idem deinde iterum sorte Asiam acciperet. Veruntamen etiamsi fuisset. Quirinius pro 
consule Asiae, victoria tamen Homonadensium ad hoc proconsulatus tempus. referri nullo 
modo posset. Primum enim Homonadenses non fuisse in hac proconsulari provincia ex iis, 
quae et supra diximus et infra disputabimus, apparet, deinde per Asiam provinciam, quae 
prorsus pacata erat, collocatam fuisse nullam legionem scimus ex Tac. Ann. IV, 5, quare 
qui praeesset Asiae, non videtur triumphalia ornamenta mereri potuisse neque quemquam, 
qui meruerit, invenio. 

Reiecta igitur Asia pervenimus ad alteram, quae in Oriente erat, provinciam, Bithy- 
niam et Pontum. Contra hanc eadem fere pugnant, quae Asiae obstare modo diximus. 
Primum enim disiuncta erat silu terrarum, quia interiacebat Galatia, deinde senalus. pro- 
vincia erat et legionibus semper caruit, ut ne Plinius quidem, cum a Traiano ad consti- 
tuendam provinciam extra ordinem missus esset, ulla legione usus sit. Sed addi potest hoc, 
praetoriis viris eam dari consuevisse (Dio LIMI, 12), non consularibus, qualis tunc erat 
Quirinius.  Neque afferri debet ‘exemplum Paini MAME Peo ei praefuit; eum 
enim scimus, ut maiore auctoritate neglectam provinciam recrearet, post consulatum esse 
missum. Quodsi Quirinium simili ratione ob bellum aliquod gerendum in provinciam, quae 
praetoriorum virorum fuerat propria, profectum esse statueremus, "cidem mo esset 
traditam esse legionem aliquam, quam nullam unquam in Bithynia fuisse scimus, deferre- 
murque in coniecturas incertissimas. Neque hoc quaerilur, quid fieri potuerit, si omnia 
extra ordinem et conira morem solitum accidisse existimemus, sed quid ex consuetudine 
imperii et secundum auctorum, qui de iis rebus tradide nt, testimonia factum esse pro- 
babile sit. Eaque de causa ne Galatia quidem provincia placere poterit, quae habet alio- 
quin aliquam veri speciem, ut Bergmannus nuper in disputatione quam supra citavimus 
p. IX reliquis sententiis perpensis non dubitarit, quin Quirinius legatus Augusti pro prae- 
tore fuerit Galatiae. Quod ut iudicemus utrum recte dictum sit necne, pauca de provincia 
Galatia repetenda esse video.. Eam Dio Cass. LIII, 12, ubi provincias ab Augusto anno 27 
cum imperium cum senalu partiretur, constitutas enumerat, non habet; tenebat enim eam 
_tunc Amyntas, ultimus Galatarum rex. Is fuerat regis Deiotari, quem M. Cicero defendit, 
scriba missusque ut Bruto et Cassio auxilium ferret ‘contra IIviros, ad hos defecerat (Dio 
XLVII, 48), quapropter ab Antonio anno 36 a. Chr. dynasta Galatiae partisque Lycaoniae et 
Pamphyliae constitutus est (Dio XLIX, 32 
vincendo adiuvisset (Appian. bell. civ. .V, 


.Quem cum strenue imprimis in S. Pompeio 


Sq.), eliam rex appellatus. est. Tum bello 
Actiaco orlo auxilia necessario misit Antonio (Plut. Ant. c. 61) et ipse ad conducendos 
mercenarios in Macedoniam et Traci if cate est (Dio L, 13), quo in negotio cum 


in suspicionem imperatoris incidisset, metu. mortis adductus transfugit ad Augustum (Plut. 

Ant. c. 63 et Vellei, II, 84). Pro quo merito regnum confirmatum accepit (Dio LI, 2) atque 
adeo auctum; nam Strabo libr. XII, 5, 4 ei partem Phrygiae magnae, idem libr. XII, 6, 
3 et 4 Isauriam et Pisidiam, denique XIV, 4, 6 Ciliciam asperam paruisse narrat, unde 
satis intelligitur, quare Dio Cassius nullam provinciam Galatiam nominarit.  Amyntas autem 
postquam anno 25 a. Chr. obiit, filii eius non successerunt in hereditatem paternam, sed 
Augustus universum regnum in provinciae formam redegit. Sic enim et Dio LIII, 26 scri- 
bit et accuratius etiam Strabo XII, 6,5, qui Segalassum ait suo tempore sub eodem prae- 
tore Romano esse, sub quo Amyntae sit regnum totum, idemque XII, 5, 1 teneri a Ro- 
manis universum Amyntae regnum (77)v ùrò tw. Aubvig yevouévnv tdocav ég ulav cvva- 
yayòvtes èrraggior). Sed quomodo convenit cum his, quod et Dio addit Pamphyliae partem, 
quae prius ei attributa esset, suis legibus esse restitutam (ré ve quota tà èx tijs IHaupv- 
Zias rrootegov tw °Auvvig roosveundévta tod idio voud arred69n), et Strabo XIV, 4, 6 
narrat Ciliciam asperam regi Cappadociae Archelao esse donatam? Quid in hac auctorum 
dissensione, quae quidem videatur esse, statuemus? Nimirum hoc accidisse, quod in aliis 
item regibus, veluti in ipso Herode Iudacae rege accidit, ut his praeter id quod proprie 
tenerent regnum, aliae quaedam regiones attribuerentur, quarum quasi essent procuratores. 
Quare disiunctae sunt, quae ad regnum accesserant, regiones; ipsum regnum in provin- 
ciae formam redactum neque ea mutata est, quamdiu Augustus. vixit et rex Archelaus, 
fidelissimus Romanorum socius, potentiam conservavit.. Quare constat Homonadenses fuisse 
illos quidem finitimos provinciae Galatiae, sed non fuisse in ipsa illa provincia, ut qui 
eam obtineret, occasionem belli contra eos gerendi nullam haberet. Neque enim, qui proprae- 
torem Galatiae hoc Homonadensium bellum gessisse dicunt, quamvis eos extra provinciam 
fuisse intelligant, recte regis Amyntae exemplum conferunt, quem cum haberet regionem 
Homonadensibus circumfusam, Strabo XII, 6,5 ait horum regulo arma intulisse doloque 
interfectum perisse. Ille latronibus purgavit quae suae dicionis essent, eosque fortasse 
etiam paululum extra fines suos persecutus est, praetori Romano in eius reguli regnum, 
quod suae provinciae non esset, egredi non licebat: neque fuisse hanc Ciliciae  partem, 
in qua regulus Homonadensium dominabatur, in provincia Galatia Strabo certissime testatur. 
Veruntamen sunt etiam aliae causae, quae de propraetore Galatiae cogitari prorsus prohi- 
beant, primum illud, quod paulo ante in Bithynia attulimus, hunc pro praetore nulli legioni 
praefuisse, qua bellum gereret triumpho dignum, eamque ipsam ob rem ei commissas esse 
gentes bellicosas armisque perpetuo coércendas a similitudine veri sane abhorret.. Tum 
praefuisse scimus Galatiae praetorios viros. Primum enim eam in provinciae formam re- 
dactam esse narrant Eutrop. VII, 6, Ruf. brev. 11, Euseb. Chron. p. 168 Scal. a M. Lollio, 
qui anno 21 a. Chr., i. e. quinquennio post praeturam Galatiae, consul fuit. Item C. Iulius 


ti) 


4 


95 


, + 
Scapula, cos. designatus, legatus Hadriani pro praetore Galatiae appellatur apud Boeckh. 
Corp. inser. graec. n. 4022 et 4023 aliique complures afferri possunt. Neque adversatur 
quod apud Boeckh. 1.1. n. 4012 L. Fulvius Rusticus Aemilianus cos. nominatur legatus pro 


. praetore Galatiae. Consul enim ille fuit anno 206 p. Chr., ac sane. probabile, cum paulo 


ante tota Asia defectione Pescennii Nigri concussa esset, a Septimio Severo, quo maiore 
auctoritate provinciam coèrceret, consularem virum Galatiae esse impositum. Hoc enim in 
compluribus provinciis saepe factlum esse novimus, ut, si qua maiore legionum praesidio 
indigeret, ex praetoria mutaretur in consularem, veluti in Palaestina constat inde ab Ha- 
driano fuisse consularem legatum, velut Mauretaniae, quae antea procuratores habuerant, 
deinde legatos acceperunt, similiterque Germaniae ab Tiberio, Pannoniae ab Traiano, Moe- 
siae item in duas consulares provincias divisae sunt, cum unum antea rectorem habuissent; 
sed illud nunquam factum est, ut quae provincia praetoria esset, in eam sine necessitate 
aliqua, cuius nullam Augusto quidem imperante in Galatia mentionem fieri audimus, con- 


— sularis legatus mitteretur.  Sensitque hanc difficultatem iam Norisius Cen. Pis. II, 16, 12, 


quare virum consularem non provinciae, sed exercitus administrandi causa in Galatiam 
missum esse statuit, parum ille quidem hoc quasi artificio proficiens.  Disiunclionem enim 
provinciarum et exercituum inducit ab imperio Romano alienissimam deferturque eo, ut 
coniectura utatur, cuius nulla probabilis causa afferri possit. 

Superest igitur quarta, quae in Asia relinquitur, provincia Cilicia, de qua imprimis 
fuisse cogitandum cum ea docent, quae supra exposita sunt, ex quibus Homonadenses 
Ciliciae finibus comprehendi constat, tum Tacitus indicat aperte, cum per Ciliciam Homo- 
nadensium castella expugnata esse scribit.  Veruntamen haec provincia nequaquam amplius 
tanta erat, quantam olim M. Cicero orator post consulatum administrarat, cum ad Cariam 
usque et Phrygiam pertinebat. Ex tot gentibus magna pars tunc attributa erat in provin- 
ciam Asiam, magna data regenda Amyntae Galatae, qui quamdiu vixit, vix quicquam relin- 
quebatur praeter Ciliciam, quae campestris dicitur, regionem pacatam ac facile parentem, 
si a vicinis quibusdam gentibus parum domitis discedas.  Quare Augustus anno 27 cum 
provincias tranquilliores senatui redderet, hanc sibi retinuit, una cum Cypro, quae ex ve- 
teribus temporibus cum ea coniuncta erat, a praetoriis viris regendam. Sic enim narrat 
Dio LII, 12, qui quod Ciliciam et Cyprum separatim nominat, non magis existimabimus 
iam tunc fuisse disiuncias, quam Phoenice separata erat a Syria, quas item tamquam diver- 
sas appellat.  Verum ubi Amyntas, Galatarum rex, qui magnam veteris Ciliciae partem 
tenuerat, decessit, constituta nova provincia Galatia, quam exercitu ornare vel nollet vel 
nequiret, relictas esse sensit in Cilicia gentes quasdam feras, quae sine armis non facile 
continerentur.  Neque satis erat, quod Archelao Cappadoci Ciliciam asperam domandam 

tradiderat, qui quam non esset idoneus ad montanorum ferociam coércendam, ipse Amyniac 
casus docuerat.  Disiunxit igitur Cyprum a Cilicia illamque anno 22 a. Chr. senatui tam- 
quam prorsus quietam permisit (Dio LIV, 4). At Cilicia quid factum est? Silent. auctores 
ad ipsumque hoc tempus, de quo in Quirinii de. agitur, pervenimus. Neque enim existi- 
mandum est, negligentius Dionem, qui Cyprum solam. nominet, Ciliciae omnem mentionem 
omittat, eam dicere una cum illa senatui traditam. Hoc si, id quod unum iam relictum 
esse intelligimus, Quirinium ei praefuisse statuemus; facile refelli poterit.  Cyprum enim 
constat per totum imperium praetoriam fuisse provinciam; quare cum Quirinius post con- 
sulatum Homonadenses domuisse narretur', non potuit praetoria esse provincia, quam re- 
gebat.. Disiunctae igitur cum sint Cyprus et Cilicia, duae omnino res cogitari possunt, ut 
Cilicia aut per sese sola constiterit aut alii provinciae sit Aci Illud credi non potest. 
Parva enim erat provincia, cum ablata esset Galatia; ac caruisse eandem legionum pràe- 
sidio ex Dionis testimonio, quod attulimus, certum est. Quare cum eam imperator sibi 


sumeret (ac sibi sumpserit necesse est, quoniam Cyprus et disiuncta et senatui concessa 


est), consulari certe viro tradere non potuit; Quirinium autem cum ei praeesset consu- 
larem fuisse scimus. Relinquitur igitur alteru 


ut cum alia provincia sit coniuncta. Tam 
non fuisse eam sub proconsule Asiae vel ex iis, quae ante de Quirinii proconsulatu Africae 
disputavimus, apparet, cum Galatia non fuisse coniunctam Strabo accurate huius provin- 
ciae fines vetere Amyntae regno circumscribens docet, Pontus et Bithynia longo terrarum 
spatio separatae sunt. Quid igitur superest, nisi ut eam cum Syria coniunctam fuisse sta- 
tuamus? Idque cum ex iis quae disputata sunt, probabile fiat, tum certissimo eorum quae 
subsequuntur temporum testimonio potest demonstrari.. Imperator Tiberius cum Germani- 
cum Caesarem perdere vellet, anno 17 a. Chr. in Orientem eum misit, proconsulari imperio 
ornatum, eodemque tempore Cn. Pisonem Syriae provinciae praefecit (Tac. Annal. II, 43). 
Huius quantae inimicitiae in Germanicum fuerint, notum est, quem cum omnibus modis 
lacessivisset neque ab insidiis vitae structis abhorrere videretur, effecit, ut Germanicus, 
quippe maiore potestate praeditus quam omnium provinciarum rectores habebant, sibi ami- 
citiam renunciaret, ac, sicut plurimi tradebant, etiam provincia sese decedere iuberet (Tac. 
Ann. II, 70). Abiit igitur Piso provincia, sed expectans in Co insula morabatur, dum 
Germanicus extincetus esset. Cuius mortis nuncium ubi accepit simulque. ex Germanici 
legatis Cn. Sentium Saturninum Syriae, dum Tiberius de novo praeside constiluendo con- 
sullus esset, praepositum esse comperit, provinciam repetere ac vel armis recuperare statuit. 
Quare Domitium Celerem ex intimis amicis suis Laodiceam in Syriam praemittit, ipse 
regulis Cilieum ut auxiliis sese iuvarent scribit (Tac. Ann. II, 78). Reguli hi populis 
Taurum montem incolentibus imperabant, cum alii tum imprimis Aiax vel Teucer, qui Olbae 

regnabat; nam Archelaus, Cappadociae rex, qui a asperam tenuerat, et Philopator II, 
qui in monte Amano regnaverat, anno 17 p. Chr. mortui erant (Tac. Ann. II, 42). Ac mi- 
serunt reguli auxilia, quae Piso cum provinciam aggrederetur, in numerum legionis com- 
posuit (Tac. Am. II, 80). Quomodo igitur audere poterat Cn. Piso ‘auxilia ab his regibus 
poscere (poscebat enim tamquam a sociis populo Romano subiectis, non iure amicitiae aut 
tamquam a paribus rogabal), nisi legati Syriae ius ab imperatore delatum haberent iis 
imperandi? Quo iure nisi uteretur, aut non misissent omnino illi aut non misissent certe 
contra Germanicum eiusque amicos, potentissimos, ut tunc videbatur, homines. Efficitur, 
ut legatis Syriae parucrint reguli Cilicum Ciliciaque cum Syria fuerit coniuncta. Sed am- 
plius etiam hoc demonstrari st. Cn. Piso enim cum auxilia. militesque undique coé- 
gisset, ipsam provinciam ab imperatore quippe sibi datam ac Germanici morte vacuam 
petiit: occupat castellum Ciliciae admodum munitum, cui nomen Celenderis (Tac. Ann. II, 80), 
quod castellum Strabo XIV, 4, 3 Ciliciae asperae oppidum esse dicit, unde a Cn. Sentio 


non sine aliqua molestia depulsus est. Tum videamus Romae quid actum sit, cum Piso 


provincia Syria pulsus rediit atque ab Germanici amicis accusatus est. Primum Tiberius 
ipse cum causam senatui permitteret, singula crimina recensens haec dixit (Tac. Ann. III, 12): 
Simulque illud reputate, turbide et seditiose tractaverit evercitus Piso, quaesita sint per 
ambitionem studia militum, armis repetita provincia, an falsa haec in maius vulgaverint 
accusatores. Duabus rationibus Piso provinciam recuperare voluerat, Domitio Celere Lao- 
diceam, ubi sexta legio hibernabat, misso et castello Celenderi occupato. Sed ille qui- 
dem a Pacuvio, legionis legato, antequam quicquam seditionis moveret, sine vi depulsus 
est; quare provincia armis repetita ad castellum modo illud Ciliciae, quod Piso aliquam- 
diu defenderat, pertinere potest. Nihil in his est de aliena provincia armis petita; nam id 
quidem erat hostem existere reipublicae neque Tiberius tale quicquam unquam ignovisset, 
sed hoc modo fecerat Piso, ut cum a Germanico vel renunciata amicitia vel iussu ex pro- 
vincia ab imperatore mandata eiectus esset eamque interim alii possedissent, de ea non iure, 
ut oportebat, apud imperatorem, sed armis decerneret. Itaque inter causas, cur perierit 
Piso, hoc ponit Tac. Ann. III, 14, Caesarem implacabilem fuisse ob bellum provinciae 
illatum. Qui si alienam provinciam armis petisset, armis, non legibus puniendus erat, quem 
etiam suam provinciam vi occupare Tiberius nolebat. Idemque efficitur ex epistola, quam 
Piso paulo antequam manum sibi intulit, ad Tiberium scripsit, ut filiis suis veniam peteret, 
ex quibus unum Romae fuisse ait, alterum, qui legatus, opinor, patris erat, cohortatum 
esse repetere Syriam (Tac. Ann. II, 16). Repetiverat autem Syriam Celenderi castello, 
quod in Cilicia situm erat, occupato. 

Fuit igitur inde ab anno 25 a. Chr., quo Cyprus magistratuum sorti permissa est, 

Cilicia cum Syria in unam provinciam coniuncta atque uni legato Augusti paruit. Mansit- 


que coniuncta etiam sub proximis imperatoribus usque ad Vespasianum, ut videtur; ne- 
que enim pluribus hanc rem persequi nunc placet. Eius coniunctionis argumentum mani- 
festissimum narrat Tacitus Ann. VI, 41. Anno enim 836 p. Chr. ait Clitarum nationem, quae 
tune regulo alicui Archelao Cappadoci parebat, quia census tributaque ferre nollet, in iuga 
Tauri montis abscessisse. Eam nationem, ignotam alioquin, ipse Tacitus Annal. XII, 59 


agrestium Cilicum esse dicit sedesque definit haud dubie in occidentali Ciliciae asperae 


parte, quo eodem fere loco antea Homonadenses fuerant.  Clitae igitur cum odio tributo- 
rum in montes abscessissent, locorumque natura sese contra imbelles regis, cui parebant, 
copias tutarentur, missus est M. Yrebellius legatus a Vitellio Syriae praeside, de quo 
infra plura dicemus, qui facile barbarorum castella expugnavit. Iidemque Clitae cum anno 53 
p. Chr. denuo montibus castellisque occupatis seditiones moverent ac populabundi usque 
ad mare descenderent urbesque vicinas diriperent, missos esse a Syria.in subsidium equi- 


tes cum praefecto Curtio Severo narrat Tacitus Annal. XII, 55, quorum ope Antiocho, 


Commagenorum regi, qui oram maritimam regendam a Romanis acceperat, contigit ut 
turbas componeret. Utroque igitur tempore ex Syria a legatis, quos imperator ei provin- 
ciae imposuerat, milites in Ciliciam ad sedandos tumultus missi sunt, ut dubium esse non 
possit, quin qui Ciliciae praeesset, idem Syriam rexerit. Idemque ex aliis compluribus argu- 
mentis, quae infra a nobis afferentur, apparet, quae iam hoc loco praecipere non opus est. 

Quae cum ita sint, P. Sulpicium Quirinium eo tempore, quo Homonadensium castella 
per Ciliciam expugnavit, certum est fuisse legatum Augusti pro praetore Syriae. Idque 
tempus cum a Tacito, cuius locus supra citatus est, definiatur intra annum 12 a. Chr., quo 
Quirinius consulatum gessit, et C. Caesaris, Augusti filii, mortem, quem decessisse con- 
stat anno 4 p. Chr., non potest ab eo dici altera Quirinii Syriaca legatio, cuius multa testi- 
monia apud Iosephum aliosque scriptores supersunt, quae coepta est anno 6 p. Chr. Rur- 
sus autem hoc quindecim annorum spatium, quod Taciti verba patiuntur, coartatur eo, 
quod usque ad auctumnum anni 4 a. Chr. alios viros consulares, de quibus disputatum est, 
Syriae praefuisse scimus, ut ab quindecim annis iam necessario ad septem vel octo de- 
veniamus.  Verum etiam accuratius tempus, quo Quirinius primum Syriam provinciam 
rexerit, potest definiri hac re, quae, si alia testimonia deessent, per se ipsa praefuisse 
eum utique Syriae, antequam eo iterum anno 6 p. Chr. missus est, doceret.  Narrat enim 
de eo Tacitus Ann, III, 48 sic: mox expugnatis per Ciliciam Homonadensium castellis in- 
signia triumphi adeptus datusque rector C. Caesari Armeniam obtinenti Tiberium quoque 
Rhodi agentem coluerat. Quod tune patefecit (Tiberius) in senatu laudatis in se officus 
et incusato M. Lollio, quem auctorem C. Caesari pravitatis et discordiarum arguebat. 

Quae ut recte intelligantur, pauca de C. Caesare eiusque in Asia imperio dicenda sunt. 
Anno 20 a. Chr. cum Armenii Artaxiam apud Augustum accusarent et Tigranem, minorem 
eius fratrem, de quo Iosephus Antiq. XV, 4 extr. narrat, qui tunc Romae erat, regem 
poscerent, Augustus Tiberium privignum misit, cuius ante adventum quia Artaxias per 
dolum propinquorum perierat, Tigranes cum pace regnum adiit. Vide Dion. LIV, 9; Tac. 
Ann. II, 3; Vellei. II, 94; Suet. Tib. c. 9. Luculente de ea expeditione scribit ipse Augustus 
in monumento Ancyrano V, 25: Armeniam maiorem interfecto rege cius Artaxia cum possem 
provinciam facere, malui maiorum nostrorum exemplo regnum id ad Tigranem Artavasdis 
filium, nepotem Tigranis regis per Tib. Neronem, qui tum erat privignus meus, transferre. 
Victa igitur tunc vere Armenia, quoniam Augustus eam potuisse sese redigere in provin- 
ciae formam ait, quod idem testantur nummi apud Eckhel. Doctr. Numm. VI p. 98, et, 
quamquam suos reges retinebat, ita imperio adiecta, ut hi et tributum penderent et Roma 
iura peterent et si quid rei militaris contra externos attingere vellent, legatum Augusti 
Syriae vel consulerent vel auxilium rogarent.  Veruntamen mortuus est Tigranes anno 6 
a. Chr. minabanturque Parthi bellum. Quare Augustus cum ipse in Armeniam proficisci 
nollet, Tiberio privigno ipso illo anno 6 a. Chr. tribuniciam potestatem in quinquennium 
decernendam a senatu curavit (Dio LV, 9; Zonar. X, 35; Suet. Tib. c. 9); tum ipse addidit 
Armeniam provinciam; nam haud dubie Dio 1.1. ait 77)» Agueviav @AAotgiovuévnv rt90g- 
7é, similiterque Zonaras. Nec dubium est, quin eidem proconsularem potestatem, quam 
postea et C. Caesari et Germanico datam esse exponemus, a senatu petiturus fuerit; sed 
Tiberius vel Iuliae uxoris intemperantiam. pertaesus vel C. et L. Caesarum potentiam veritus 
et Augustum rogavit, ut provinciam illam sibi remitteret et a senatu commeatum petiit; 
neque enim senatori sine commeatu, qui illa aetate a senatu petebatur, abesse licebat. 
Aliter igitur egit Tiberius atque ante eum M. Agrippa, de quo supra p. 79 exposuimus, quam- 
vis ei causam suam ipse conferre soleret (Suet. Tib. c. 10). Qui cum simili de re statuisset 
Roma Lesbum secedere, provincia accepta per legatos quae opus erant, administravit. At 
Tiberium Suetonius Tib. c. 10 ait commeatum petisse causamque actam esse in senatu, 
quo commeatu non opus erat, si legatus ab imperatore proficisceretur. Sola igitur tunc 
tribunicia potestate ornatus Tiberius Rhodum secessit, cuius tempus cum exisset, ne prorsus 
privalus esse videretur, per matrem aegre impetravit, ut legationem aliquam ab Augusto 
acciperet (Suet. Tib. c. 12). At hic ab extraordinariae potestatis, quam Tiberio deferre. 
voluerat, spe depulsus ad ordinarios, opinor, legatos devenit Quinctiliumque Varum, quem 
illo tempore Syriae praefuisse supra p. 86 docuimus, regno Armeniaco componendo prae- 
fecit. Sic primum Tigranis filius ab Augusto institutus eoque pulso Artavasdes (Tac. Ann. 
II, 3). Sed hic quoque Artavasdes anno 2 a. Chr. exeunte vel anno 1 ineunte deiectus est 

non sine clade Romanorum, ut Tacitus ait, eaque res Augustum movit, ut aliquem cum 
maiore potestate ac dignitate, quam vulgaribus legatis erat, in Asiam mittendum esse pu- 
taret, praeserlim cum Parthi Armeniam occupaturi esse viderentur. Ipse Augustus in mo- 
numento Ancyr. V, 28 breviter de ea re dicit: Eandem gentem postea insurgentem et re- 
bellantem domitam per Gaium filium meum regi Ariobarzani regis Medorum Artavasdis 
filio regendam tradidi.  Quaeritur qua potestate ornatus C. Caesar expeditionem susceperit. 
Zonaras X, 36 scribit cum Augustus neminem alium cum maiore imperio mittere auderet 
Tiberiusque ultro secessisset, Gaium filium delegisse xoè 7)v te #E0votar aùUrd tYv avdi- 
n10rov xa yuvciza Edwxev, consentitque Suetonius Tib. c. 12, qui Gaium Orienti praepo- 
situm esse ait, cum Velleius libr. II, 101 nihil aliud nisi in Syriam missum eum esse dicat. 
At Tacitus loco quem supra citavimus, scribit de Caesare Armeniam obtinente, Orosius 
libr, VII, 3 missum ad ordinandas Aegypti Syriaeque provincias. Primum igitur procon- 
sulare ei imperium a senatu petiit, quale et ante eum habuerant M. Agrippa ac Tiberius et 
postea habuit Germanicus a Tiberio missus. De hoc tradit Tacitus Ann. II, 43 Tune de- 
creto patrum permissae Germanico provinciae quae mari dividuntur maiusque imperium 
quoquo adisset quam iis qui sorte aut missu principis obtinerent. Disputavit de hoc pro- 
consulari C. Caesaris imperio docte ac subtiliter Norisius in Cenot. Pisan. II, 9, efficiens 
videri et locis fuisse coartatum, ut Gaius pariter ac Germanicus transmarinas modo pro- 
vincias, quae a Romanis vocabantur, i. e. Graeciam cum Macedonia, Asiam, Bithyniam, 
Syriam; Aegyptum, acciperet, et tempore, ut non perpetuum deferretur, sed in quinquen- 
nium, quo temporis spatio Romani in talibus rebus uti solebant. Sed praeter hoc quod 
senatus consulto tribuebatur imperium, ipse Augustus: Gaio adiecit Armeniam provinciam 
i. e. bellum Armeniacum gerendum mandavit. Etenim re etsi tunc nulla erat Armenia pro- 
vincia, videbatur tamen esse iure, ac quodvis negotium Latine provinciam dici constat. 
lam tempus huius Asiaticae profeclionis Gaii accurate constitui attinet. Abiit ille Roma 
ineunte anno 1 a. Chr.; nam Velleius II, 101 narrat post breve spatium postquam Iulia, 
Augusti filia, in exilium acta est, eum profectum esse, Iuliamque ante Kal. Oct. anni 2 
a. Chr. condemnatam esse intelligimus ex eodem Velleio II, 100, qui Augusto ipso et 
Gallo Caninio cos. id accidisse ait. Itemque Dio LV, 11 et Zonaras X,35 Iuliae conde- 
mnationem ante Gaii profeclionem commemorant. Primum autem in Graeciam ut viseret loca, 
quae antiquitas celebrabat, traiecit, inde Aegyptum petiit eaque lustrata cum classem con- 
scendisset, praetervehens Palaestinam pervenit Samum, ubi ad exemplum Augusti videtur 
hiemasse. Aliter hoc Gaii iter constituit Noris. Cen. Pis. II, 10, qui eum ex Graecia putat 
Samum, tum in Asiam traiecisse, hinc in Syriam Aegyptumque ai sse. At nostra ratio 
plane evincitur hoc argumento, quod Sami vel Chii (nam hanc illi propinquam insulam 

nominat Zonaras X, 36) ad Gaium visendum adisse constat Tiberium, qui tunc Rhodi vive- 
bat.  Eam rem accurate tempore notato narrat Suetonius Tib. c. 11, exisse Tiberio tribu- 
miciam potestatem, quam cum medio fere anno 6 a. Chr. in quinquennium accepisset, trans- 
egit medio anno 1 a. Chr., tum petisse eum ab Augusto, ut redire liceret, eoque pernegante 
vix esse assecutum legationis alicuius speciem. Inde privati hominis modo trepide in medi- 
terraneos agros abditum, ut praeternavigantium officia vitaret, vixisse, dum ad Gaium visendi 
gratia Samum traiiceret. Hinc annum primum a. Chr., cum Tiberius ad Gaium adiret, ex- 
actum prope fuisse intelligimus neque hunc tam diu in Graecia commoratum esse existi- 
mamus, quia anno 1 p. Chr. peragrata eum Aegypto in Syria fuisse omnes concedunt. 
Praeterea si Tiberii et Gaii colloquium ‘ante iter Aegyptiacum statuas, etiam Suetonius 
Oct. c. 93 (cf. Oros. VII, 3) obstet, qui Gaium narrat ab Augusto collaudatum, quod 
Iudaeam praetervehens apud Hierosolyma non supplicasset; ita enim bis eum praetervehi 
oportebat. Quare contrario prope itinere usus est Gaius ac postea Germanicus, de quo 
narrat Tacitus Ann. II, 54 sq. In annum autem insequentem, qui est primus p. Chr. n., 
C. Caesar consul designatus erat iniitque Sami, ut opinor, item ad Augusti exemplum, 
tum in Asiam Syriamque profectus est. Est enim de eius consulatu sic in cenotaphio 
Pisano: Post consulatum, quem ultra fines extremos populi Romani bellum gerens feliciter 
peregerat, ac plenius haec quam apud reliquos auctores narrantur in excerptis Ursini apud 
Dionem libr. LV, 11. Epistolae complures inter Augustum et Phraatem, Parthorum regem, 
missae suni, misit etiam Tigranes rex, a Parthis institutus, cum Artavasdes, qui Roma- 
norum armis regnum tuebatur, obisset, dona epistolamque, qua regnum petebat. Tandem 
exitu anni Phraates cum exercitu Romano territus tum popularium insidias timens ad pacem 
inclinavit, de eaque convenit ineunte anno 2 p. Chr. ac colloquium inter C. Caesarem et 
regis Parthorum filium est habitum, cui Velleius libr. Il, 101 sese interfuisse scribit. Hoc 
colloquium incidere in initium anni 2 p. Chr. hinc intelligitur, quod Velleius II, 102 a Partho 
consilia subdola ac perfida indicata esse tradit, quae M. Lollius, Gaii comes, agitaverat, 
unde huic domo amicitiaque Caesaris est interdictum (Plin. nat. hist. X, 35). Ham hoc ipso 
anno Romam rediit Tiberius et quidem ante XIII Kal. Sept., quo die L. Caesar Massiliae 
decessit (Vellei. Il, 103; Zonar. X, 36), Tiberio autem Suetonius Tib. c. 13 reditum con- 
cessum esse ait, quia C. Caesar tunc forte M. Lollio infensior id permisisset. Pace autem 
illa quam diximus facta, ex qua Parthi Armeniam reliquerant, Gaius bellum gerere coepit 
cum Tigrane Armenio Ariobarzanemque Medum in regnum instituere, quod cum bene pro- 
cessisset, Artagira urbs seditionem movit, in qua oppugnanda Gaius vulnus accepit, ex 
quo IX Kal. Nd Si 4 p. Chr. decessit. Vulnus igitur videtur anno 3 accepisse, sed 


accurate tempus definiri nequit neque ad ca, quae quaerimus, magnopere refert. 

Iam haec posteaquam de C. Caesaris rebus earumque temporibus disputata sunt, re- 
deundum est ad P. Quirinium, a quo digressi sumus. Eum Tacitus loco, quem ante dixi- 
mus, ait rectorem datum C. Caesari Armeniam obtinenti. At Suetonius Tib. c. 12 et 13 
commemorat M. Lollium, comifem et rectorem C. Caesaris, ex cuius criminationibus hune 
vitrico Sami ad eum adeunti alieniorem factum esse ait, itemque Gaium, ut Tiberius Romam 
rediret, permisisse, quia tunc forte M. Lollio succensere coepisset. Item Velleius I, 102 
in colloquio Parthorum regis et Gaii patefacta esse consilia M. Lolli, quem veluzi modera- 
torem iuventae fili sui Augustus esse voluerat. Denique eiusdem Lollii mentionem facit 
Tacitus, qui a Tiberio laudata in se scribit Quirinii officia et incusatum M. Lollium, quem 
auctorem €. Caesari pravitatis et discordiarum argueret. Hinc apparet M. Lollium C. Cae- 
saris fuisse rectorem inde ab exeunte anno 1 a. Chr. vel ineunte anno 1 p. Chr., quo illum 
Sami hibernasse diximus, usque ad annum 2 p. Chr. ineuntem, quo paucis diebus postquam 
Caesaris amicitia prohibitus erat, decessisse eum tradunt Vellei. II, 102 et Plin. nat. hist. 
X,35. At Quirinius quando rector fuit Caesaris? Norisius in Cenot. Pisan. II, 9 succes- 
sisse eum existimat M. Lollio propterea quod Tacitus dicat eum Caesari Armeniam obti- 
nenti rectorem esse additum, Armeniam autem captam anno 2 p. Chr. Sed primum causa 
haec ipsa parum videtur valere. Nam Armeniam obtinet Latine non is modo, qui armis 
occupavit, sed etiam qui iure quasi tenet i. e. cui ea provincia legibus populi Romani 
mandata est, quem loquendi usum satis frequentem exemplis non esse demonstrandum iam 
diximus. Armeniacum autem bellum C. Caesari ab initio in Asiam proficiscenti delatum 
erat. Deinde huic Norisii opinioni duae res gravissimae obstant, quarum prior invenitur 
in ipsius Taciti testimonio, qui de funere Quirinii narrans ait: insignia triumphi adeptus 
datusque rector C. Caesari — Tiberium quoque Rhodi agentem coluerat. Quae qui recte 
interpretabitur, non credet Norisio, Quirinium Rhodi Tiberio observantiam suam ostendisse, 
antequam et triumphum acciperet et rector Caesari adderetur; plusquamperfectum enim non 
ad tempus triumphi aut ad id, quo Caesaris moderator erat, sed ad sepulturam refertur. 
Immo manifestum esse iudico, quo tempore Quirinius triumphalia insignia adeptus sit rector- 
que fuerit Caesaris, eo Tiberium fuisse Rhodi, quem abisse inde Romam medio anno 2 
p. Chr. demonstravimus. Ac cum hinc discamus M. Lollium successisse Quirinio, tum hunc 
non successisse, sed antecessisse Lollio potest demonstari. Tacitus Ann. III, 48 Quirinium 
scribit invisum fuisse apud plebem Romanam propter intenta Lepidae pericula camque cau- 
sam explicat Annal. III, 22. Accusabatur Lepida in senatu simulavisse partum ex P. Qui- 
rinio divite atque orbo, adiiciebantur adulteria, venena in Quirinium parata, maiestatisque 
crimina. Acta res anno 20 p. Chr. exeunte; intervenerunt enim inter causam ludorum dies, 
qui extremis anni mensibus agi solent, ac cum res magna atque celebris esset, facile 

videtur potuisse fieri, ut ad ineuntem annum 21 p. Chr. extraheretur. Condemnata est rea 
Tiberiusque ipse de veneficiis sibi compertum esse dixit. Iam hanc causam inter avaritiae 
documenta, quae Tiberius edidit, commemorans Tacitus ait condemnatam et generosissimam 
feminam Lepidam in gratiam Quirini consularis praedivitis et orbi, qui dimissam eam e 
matrimonio post vicesimum annum veneni olim in se comparati arguebat.. Necesse igitur 
est vicesimo anno antequam veneficii causa acta est, Lepida fuerit in Quirinii matrimonio. 
Lepidam autem idem Tacitus ait fuisse destinatam uxorem L. Caesaris, Augusti filii, quem 
mense Augusto anni 2 p. Chr. decessisse notum est. Nonne igitur apertum est, quo tem- 
pore Norisius Quirinium putat successorem datum M. Lollio nuper defuncto in Armenia 
versatum esse cum C. Caesare, eo illum Romae «fuisse Lepidamque morie L. Caesaris 
vacuam in matrimonium duxisse? Parum enim proficit Norisius, qui Suetonium minus 
accurate dixisse censet, numeroque pleno viginti annorum esse usum, ut longum quasi 
tempus significaret. Immo nos Quirinium statuemus statim advenienti in transmarinas pro- 
vincias C. Caesari rectorem esse additum ac mansisse cum eo fere annum, dum anno i 
p. Chr. ineunte M. Lollius missus est. Atque haud scio an possit etiam illud, quod Tacitus 
scribit a Quirinio cultum esse Tiberium Rhodi agentem quale fuerit, accuratius definiri. 
Velleius enim libr. II, 101 sic habet: C. Caesar — in Syriam missus convento prius Ti. 
Nerone, cui omnem honorem ut superiori habuit. Conveniri Latine is dicitur, ad quem 
aditur, non qui adit; quare si accurate dixisse Velleium putabimus (idque in tali scriptore 
tantaque re videtur haud dubie praestare), de alia re dicere existimabimus hunc, qui 
Gaium adisse ad Tiberium narret, de alia Suetonium, cuius verba ante allata sunt, qui 
Tiberium Sami ad Caesarem adisse iradat. Quid igitur factum est? Nimirum Gaius cum 
ex Graecia in Aegyptum proficisceretur, auctore Quirinio, quo tunc rectore utebatur, ad 
Tiberium Rhodi agentem accessit eique omnem, quem vitrico debebat, honorem habuit; 
ad redeuntem autem ex Aegypto Caesarem vicissim adiit Sami Tiberius, cum opera M. Lollii, 
novi rectoris; privigni animum a se abalienatum esse sensit. Ita Velleii et fides intel- 
ligitur, quod vere narrarit Tiberio omnem honorem habitum, et adulatio in eo perspicitur, 
quod quae minus honesta erant, omisit. Unum superest ut quaeramus, quis M. Lollio suc- 
cesserit. At hunc quoque significat Velleius II, 102: Sed quam hunc (M. Lollium) deces- 
sisse laetati homines, tam paulo post obisse Censorinum in tisdem provinciis graviter tulit 
civitas.  Successit igitur in breve tempus C. Marcius Censorinus, tum quartus aliquis. 

De quo antequam dicamus, ipsum illud rectoris munus, quod commemoravimus, quale 
fuerit considerandum est, quae quaestio magnopere et ad Quirinii legationem stabiliendam 
et ad successores eius inveniendos  pertinet. Zonaras X,36 C. Caesari additos esse ait 
cvuBoviovs, cum non eam quae proprie cohors appellatur, dicere videtur, in qua cum 

aliis multis Cn. Domitium, imperatoris Neronis patrem (Suet. Ner. c. 5) et Aelium Seianum 
(Tacit. Ann. IV, 1) fuisse scimus, sed rectores hos, quos deinceps Gaii iuventuti impositos 
esse docuimus. Qua autem de causa rectores hos additos putamus? Certe non ut mores 
regerent; nam id curabant vel liberti aliqui vel alii familiares, privatim, non publice ad- 
diti, sed maxime ut esset, qui in republica quid faceret Caesar praescriberet imprimisque 
qui bellum recte gereret. Eius enim Gaius imperitus erat, mandatum autem erat id, quo 
gravius aut difficilius tunc vix reperiretur. Praeterea ita ei delatum erat bellum Arme- 
niacum, ut nullum proprium exercitum, nullam propriam provinciam acciperet. Data illi 
quidem erat maior potestas, quam cuiusque provinciae vel Augusti legati vel senatus pro- 
consules habebant, sed exequi tamen omnia oportebat horum vel legatorum vel procon- 
sulum opera. Itaque aequissimum erat, ut praeses Syriae, quae provincia et regnum 
Armeniae complectebatur et Parthis finitima erat, peritus belli gerendi esset Gaiique impe- 
ritiam gubernandam acciperet. Eaque de causa Tiberius cum anno 17 p. Chr. Germanicum 
Caesarem item ad bellum Armeniacum dimitteret eumque perdere vellei, demovit Syria 
Creticum Silanum, quia per affinitatem cum Germanico coniunctus erat (Tac. Ann. II, 43), 
imposuitque Cn. Pisonem, qui contraria agendo eum vexaret ac perturbaret. Tiberius autem 
ipse cum Pisonis ob insidias Germanico structas accusati causam ad senatum deferret, sic 
ait apud Tacitum Ann. II, 12: Patris sui legatum atque amicum Pisonem fuisse adiutorem- 
que Germanico datum a se, auctore senatu, rebus apud Orientem administrandis, unde in 
ipsis Germanici et Pisonis mandatis fuisse intelligimus, ut hic quacunque opera posset, illum 
adiuvaret. Qui autem in Germanico, viro belli peritissimo multisque expeditionibus spectato, 
appellatur adiutor, in Caesare adolescente admodum bellorumque experti rector vocabatur, 
nec dubitandum est, quin Tiberius ut in aliis rebus, ita etiam in adiutore addendo C. Cae- 
saris exemplum secutus sit. Ac quem rectorem primum Gaii fuisse intelleximus Quirinium, 
eundem eodem prope tempore Syriae legatum pro praetore fuisse invenimus. Ex his effi- 
citur, ut et Quirinius eodem tempore rector .Gaii praesesque Syriae, et M. Lollius et 
C. Marcius, quos Caesaris rectores fuisse constat, iidem fuerint legati Syriae, et denique 
ut quartus Gaii rector, qui non nominatur, sit is, quem infra Censorino in administranda 
Syria successisse demonstrabimus. 

Iam, ut post hanc longam sane digressionem, qua ad stabiliendam Syriae praesidum 
seriem necessario utendum esse putabamus, ad id, de quo disputatio nostra proprie insti- 
tuta est, revertamur, efficitur, ut P. Sulpicius Quirinius, cum P. Quinctilius Varus paulo 
post mortem regis Herodis exeunte anno 4 a. Chr. decessisset Romam, in legationem Syria- 
cam successerit. Atque ad hanc Quirinii priorem legationem Syriacam referri solet in- 
scriptio Latina, quae est apud Orell. n. 623. De qua inscriptione iudicare est difficillimum; 


viri enim cpigraphicae artis peritissimi non levem dubitationem moverunt, an esset emen- 
tita, nec res, quas continet, adeo videntur esse aperte vel falsae vel verae, ut non omnis 
disputatio scrupuli aliquid relinquat. Princeps eam edidit Sertorius Ursatus in Marmoribus 
eruditis (Marmi eruditi ovvero lettere sopra alcune antiche iscrizioni, Padova 1719) p. 276. 
Is nuper eam repertam esse scribit ac conservari Venetiis in domo viri illustrissimi Nicolai 
Venierii, qui ipse exemplum descriptum miserit. Quod cum titulus sit sane gravissimus, 
apponendum hic esse duximus: | 

Repetivit hanc inscriptionem Mur. p. 670, 1, non sine levi quadam discrepantia, *) hinc 
reliqui, qui ediderunt, van der Mieden in Gorii Symbol. litter. Dec. Il Vol. 9 p. 33, qui 


1) Nimirum vs. 15 pro eo quod Ursatus exhibet PRAEFECT. FABRVM, operarum, opinor, errore ex- 
pressit PRAEFECIT. Unde vide quid consecutum sit! Huschkius enim cum veram esse statueret inscriptio- 
nem, etiam hoc argumento usus est, quod negabat eum, qui falsa ementiri vellet, potuisse tali ratione peccare. 

etiam commentario parum utili instruxit, Sanclementius de acrae vulgaris emendatione p. 412, 
P. E. Huschkius in libro, quem de censu circa Christum natum habito scripsit, p. 71, Orell. 
n. 623, et si qui alii de Quirinii censu disputantes tituli huius testimonio utendum esse 
putarunt. Dubitationem autem de fide huius inscriptionis primus movit Marinius in Act. 
fratr. Arv. p. 787 eaque tantum valuit apud Orellium, ut haesitatione omni sublata fictam 
eam esse statueret, nihil valuit apud Huschkium. Ac Marinius quidem solo utitur hominis 
nomine, quod falso exhiberi ait in lapide Veneto. Nam P. Sulpicius Quirinius, non Qui 
rinus appellatur apud Maff. Mus. Ver. p. 108, 2 et apud Marin. Act. fratr. Arv. p. 782, ubi 
consulatus eius cum C. Valgio gestus commemoratur, itemque bis in kalendario Praenestino 
ad prid. Non. Mart. et a. d. IV Kal. Mai. Accedit scriptorum auctoritas, ex quibus Graeci 
semper vocant Kvgyvov sive Kvgiviov, Latini etsi fere scripturae aliquam varietatem osten-e 
dunt, maiore tamen fide tuentur Quirinium.  Velut in Taciti annalibus codicem Mediceum 
habere Quzrinium ipse Orellius, qui Quirinum nominare maluit, fatetur. Obsequebatur 
enim Ryckio ad Tac. Ann. II, 30, qui cum certa illa inscriptionum monumenta ignoraret, 
ex auctoritate scriptorum inferioris aetatis, apud quos editionum, opinor, errore saepius 
Quirinus vocatur, et imprimis nummorum quorundam Goltzianorum Quirinum praeferi; nam 
quae de Iano Quirino et colle Quirino et Iunone Quirina affert, ea longe dissimili ex ge- 
nere videntur esse. Neque vero afferri debet, qui in fastis vulgaribus cos. anno 36 a. Chr. no- 
minari solet P. Sulpicius Quirinus, qui totus ex coniectura natus est eaque parum probabili. 
Etenim concedamus illo anno fuisse consules suffectos, id quod ipsum colligitur ex ceo, 
quod lacunam quandam unius versus putant esse in fragmentis Capitolinis post cos. anni 37, 
neque ea lacuna videtur esse nimis certa; sed fuerint cos. suffecti, tamen et L. Munatius 
Plancus II, qui existimatur suffectus esse, parum certus est testimonioque apud Plin. nat. 
hist. XII, 3, 5 sunt alia quae adversentur, cet P. Sulpicius Quirinus certe falsus. ‘Eum 
enim Onuphrius Panvinius invenit, quod anno 42 a. Chr. in tabula Colotiana Antonium et 
P. Sulpicium censores commemorari videbat, de quibus cum nihil prorsus apud alios 
auctores referri intelligeret, quaerens, quis alter esse posset, devenit ad hunc, de quo dispu- 
tamus, P. Sulpicium Quirinium cos, anni 12 a. Chr., eiusque patrem deprehendere sibi vide- 
batur. Qua in re certissime erravit; hunc enim Tacitus novum hominem fuisse nec quic- 
quam ad veterem Sulpiciorum gentem pertinere haud dubie significa. Ex hoc tamen errore 
et Quirini cognomen quod censori male additur et totus anni 36 a. Chr. cos. suffectus ex- 
titit propagatusque deinceps est ab reliquis, qui fastos composuerunt. Neque vero uno 
hoc cognomine uti debuit Marinius, si fidem lapidis Veneti coarguere vellet; quam facile 
enim aut apex litterae N impositus, qui Quirinium efficeret, praetermitti aut alius error 
in describendo versari potuit? Sed alia sunt longe maiora, quibus utique fraudem huius 


inscriplionis evinci existimem. Primum color universus tituli adeo discrepat ab simplicitate 
huius aetalis, ut qui leviter imbutus sit scientia epigraphica, dubitare nequeat. A quo 
quantopere differt ea quae deinceps citabitur inscriptio? Quam illud est inelegans ad- 
versus Itureos in Libano monte castellum eorum cepit? quid illud, quod vs. 11 est millium 
hominum civium? Sufficiunt haec ad damnandam inscriptionem, sed falsum,; quod Quirinus 
dicitur /eg. Caesaris, cum et antecesserint castra divi Augusti nec unquam in titulis mortuo 
Augusto posilis div7 quasi praenomen omitti possit.. Nisi forte, qui finxit inscriptionem, 
hoc voluit, castra fuisse illa quidem divi Augusti, sed Quirinum legatum C. Caesaris; sed 
nec verum hoc fuisse docuimus nec Caesar modo Augusti filius debuit dici. Tum qui sunt 
illi Aonores, quibus decoratus esse narratur Q. Aemilius?  Immo dona sive praemia mili- 
taria erant; nam honores quidem in castris inveniuntur nulli. Tum cohors Aug. 1 et co- 
hors II Classica prorsus sunt novae atque imperite adhibilis legionum nominibus emen- 
titae. Unde effecerit tituli fabricator, milia CXVII civium Apameae fuisse, nescio, nec 
magnopere quaerendum putavi (poenitebat enim in monumentum aperte falsum tantam dili- 
gentiam conferre), sed eiusdem tamen pravae scientiac documentum in eo deprehendi posse 
existimo atque in praefecto fabrum delato a duobus cos. ad acrarium, qui effectus est ex 
Cicerone p. Balbo c. 28 et epist. V, 20 male intellecto, in quo ut prorsus imperitiam ho- 
minis perspicias, delatum esse dixit praefectum fabrum ante militiam. Poenitet, ut diximus, 
in fraude tam turpi diutius commorari, quae profecta est ab eo, qui cum vera doctrina 
censum Quirinii demonstrari non recte desperaret, quod scientia non poterat, assequi stu- 
duit mendacio tegendique eius causa cum alia quaedam tamquam eximie erudita tum Itu- 
raeorum, qui quales Herodis tempore fuerint multum quaeri sciebat, mentionem adiecit. 
Accedit autem ad haec argumenta, quae sunt sane certissima, hoc, quod nemo unquam 
vidit lapidem, quem si fuisset ullus, multi hercule et conquisissent et descripsissent. 
Amoto igitur hoc et turpi et magno mendacio redeamus ad M. Lollium, quem anno 1 
a. Chr. exeunte successisse P. Quirinio et in Syria administranda et in C. Caesare regendo 
exposuimus. De eius moribus satis multa traduntur; celebratur enim ab Horatio carm. 
IV, 9,30 et epist. I, 2. Cf. etiam ibid. 1, 20, 28 et Velleius II, 97 et 102. Tacitus etiam 
Annal. III, 48, quem locum ante explicavimus, et Plin. nat. hist. IX, 35, 58 avaritiam eius 
coarguunt. At de honoribus eius minus multa nota sunt. Nam posteaquam praetor fuit, 
Galatiam eum. in provinciae formam redegisse iam p. 94 diximus; tum consulatu anno 21 a. Chr. 
gesto (Grut. p. 166, 1) praefuit anno 16 a. Chr. Germaniae ibique clade accepta aquilam 
legionis amisit ille quidem (Dio LIV, 20; Tacit. Ann. I, 10; Suet. Aug. c. 23; Vellei. II, 97), 
sed cum constantia tamen locum suum obtinuit, ut Augustum virtutis eius non poeniteret 
praeficereturque anno 1 a. Chr. Syriae. Cuius avaritiam ac fraudem cum Parthorum regis 
14* 

filius aperuisset, interdicta a Caesare amicitia veneno sumpto eum interisse tradit Plin. 1. |. 
anno 3 p. Chr. Suffectus est in eius locum C. Marcius L. filius Censorinus, consul anno 8 
a. Chr. cum €. Asinio Gallo, qui consulatus praeter Dionem LV, 5, Censor. die nat. 22, 16, 
Plin. nat. hist. XXXIII, 10, 47 commemoratur etiam in multis inscriptionibus, ex quarum 
una apud Grut. p. 197, 2 discimus C. Marcium inter primos curatores riparum et alvei 
Tiberis fuisse. Nec dubium est, quin ad eum scripserit Horatius carm. IV, 8, augurque 
dicitur in titulo Aquinati apud Grut. p. 435, 6 ac triumvir monetalis apud Eckhel. Doctr. 
Num. V p. 246. Sed de provinciis, quas administrarit, nihil aliud traditur, quo gratius 
esse debet Velleii testimonium supra citatum, quod rectorem et Syriae et C. Caesaris fuisse 
haud dubie significat. 

Qui cum vel eodem quo inierat anno vel proximo, certe antequam C. Caesar in Lycia 
mortuus est, decessisset, in provinciam Syriam successit L. Volusius Saturninus, de quo 
supra p.88 satis multa exposita sunt. Quem cum certissimo testimonio constet anno 4 
p. Chr. Syriae praefuisse, iure nostro statuemus eandem provinciam tenuisse etiam inse- 
quenti anno, dum P. Sulpicius iterum Syriam accepit, neque inter hunc et Censorinum 
alius quisquam legatus poterit interesse. Efficitur, si Censorinum exeunte anno 3 p. Chr. 
decessisse statuamus, ut Volusius prope per integrum triennium Syriam tenuisse videatur. 

Successit P. Sulpicius Quirinius, de quo plurima a nobis supra disputata sunt, cuius 
altera haec legatio Syriaca certissimo testimonio stabilitur. Ioscphus enim Antiq. XVII, 13, 2 
narrat Archelaum, Herodis Magni filium, anno decimo regni sui Romae apud Augustum 
crudelitatis accusatum, deinde Viennam in Galliam esse relegatum, qui annus decimus, cum 
Herodem decessisse constet mense Aprili anni 4 a. Chr., incipietur ab Aprili mense anni 6 - 
p. Chr., quo M. Aemilius Lepidus et L. Arruntius consules fuerunt.  Neque pugnat cum 
hoc testimonio suo Iosephus bell. Iud. II, 7} 3, cum Archelaum nono principatus anno 
expulsum esse ait. Dupliciter enim regnum Archelai numerari posse video, aut ab morte 
Herodis patris aut ab eo tempore, quo Romae Augustus testamentum Herodis ratum esse 
iussit Archelaoque principatum confirmavit, quas res paucis mensibus inter sc  distare 
Iosephi narratio in Antiq. XVII, 10 sq. ostendit. Atque ipso anno 6 p. Chr. et quidem 
medio fere eiectum esse Archelaum etiam Dio Cass. LV, 27 docet. Quo expulso Iosephus 
Antig. XVII, 1 init. narrat Quirinium in Syriam missum esse, virum senatoriae dignitatis 
omnibusque honoribus perfunctum, dò Ka{oagos dixacodotzv tod #Ivovs (i. e. Iudaeorum) 
areotaliévov xa. tUNTI]V TOV oUgLe&v yernoouevor, ac venisse deinde in ludacam: ILeg9iv 
dé xaè Kvgrvios (i. e. non Coponius modo, qui proprie Iudaeae procurator erat, verum 
etiam legatus Caesaris) é6 7)v ‘Lovdatav rr90s%jxnv tijg Zvolas yevouévnv, drroriuno0- 

ecel. I, 5. Ac rursus Iosephus Antiq. XVII, 2, 1 sic ait: Kugyviog dè rà 2Agyeleov 
sonuara arrodouevos 1) zaù tOv arotiUmozwv mégas Epovodr, al'Eyévovto ToLEzOOTO 
xaù ERdouw Ere uetà tv Avroviov tv Arriw ferav ènò Kaicagos, i. e. anno 7 p. Chr., 
qui est trigesimus septimus post victoriam Actiacam. Reliqui nihil de eius hac legatione 
traditur nec quando de provincia decesserit, certum est. Hoc constat eum qui successit, 
in Syria fuisse anno 11 p. Chr., ut Quirinius prorsus quinquennium, ultra quod spatium 
legatis ab Augusto imperium prorogari non consuevisse Dio ait, explesse videatur. 
Sequitur Q. Caecilius Metellus Creticus Silanus, vir nobilissimus ipsique Augusti domo 
aliquando affinis, quia filia cius desponsa erat Neroni, Germanici filio (Tac. Ann. II, 43). 
De genere eius disputavit Borghesius in Annal. inst. arch. anni 1849 p. 52, qui docet filium 
fuisse naturalem M. Iunii Silani, cos. anni 25 a. Chr., adoptatum a Q. Caecilio Metello 
Cretico, qui proscriptus anno 43 a. Chr. cum adhaesisset postea M. Antonii partibus, mira- 
bili casu post pugnam Actiacam effugit (App. bell. civ. IV, 42). Consulatum quidem gessit 
anno 7 p. Chr. cum A. Licinio Nerva Siliano mansitque per totum annum, id quod rarum 
tunc erat in privatis hominibus. Reliqui cius honores ignoti. Sed Syriae legatum ab ex- 
eunte anno ji usque ad ineuntem 17 p. Chr. fuisse docent nummi Antiochensium apud 
Eckhel. D. N. IN p. 276, tum Tacitus Ann. II, 4 narrat rectorem Syriae Creticum Silanum 
Vononi, Armeniorum regi, cui Parthi minarentur, insidias struxisse doloque captum apud 
se in custodia habuisse, cum quo Ioseph. Antiq. XVII, 2, 4 consentit; denique idem 
Tacitus Annal. II, 43 Tiberium anno 17 p. Chr. dicit, cum Cn. Pisonem, Germanico inimi- 
cum, Syriae imponere vellet, demovisse Silanum; qua in re honesta ille specie utebatur 
nec ab solito more recedebat. Iustum enim legationis quinquennium Silanus explerat. 
Hoc igitur Syriae praeside Q. Silano mortuus Augustus Tiberiusque imperium adeptus 
est, sub quo qui praefuerint, antequam persequamur, dicendum est de insigni inscriptionis 
fragmento, quod varie virorum doctorum ingenia exercuit. Primus id edidit Lamius in 
diurnis Florentinis anni 1765 p. 855, unde petiit Donatus p. 464, 3, deinde exhibuit San- 
clementius de vulgaris aerae emendatione (Romae 1793) p. 414, non ex abbatis Sartii 
exemplo, quod putat Mommsenius, sed ipse lapidem Tibure viderat accurateque aere 
expresserat, ex quo sumpsit Ph. E. Huschkius de censu tempore Iesu Christi acto p. 65. 
Nuper denique denuo descripsit ac commentario etiam quodam instruxit Theod. Mommsenius, 
quem commentarium edidit Rich. Bergmannus in programmate gymnasii Luckaviensis anni 1892. 
Ex his qui de supplendo atque explicando fragmento disputarunt, praeter unum omnes hoc 
egeruni, ut cius ope P. Sulpicium Quirinium. bis Syriae praefuisse demonstrarent, atque 
ipse Bergmannus cum olim ad Cn. Sentium Saturninum retulisset, cessit tamen facile 
Mommsenii auctoritati. Qui autem unus dissentiens de Quirinio non credit, ad M. Agrippam 

referi, non verius meo quidem iudicio. Est autem inscriptio, qualis a Mommsenio exhi- 
betur, haec: 

lam ad quem virum hoc elogium pertineat, examinans Mommsenius ex iis, quae super- 
sunt, quatiuor has res effici ai. Primum enim intelligere sibi videtur gentem a duce ali- 
quo Romano devictam esse ac regem, cuius meriti gratia supplicationes ei et ornamenta 
iriumphalia obtigerint. In quo plus ille intelligit quam debuit. Nam unde regem devictum 
efficiat, non video nec quod ab initio primi versus RE]GEM scribendum est, sequitnr, ut 
regis victoria celebretur. Immo regem non dici devictum hinc cognoscimus, quod deinde 
est qua redacta in potestatem, ante quae si quod illi placuit gentem et regem suppleamus, 
nemo femininum gua, quod sequitur, Latine possit intelligere. Quod cum sentiret quam 
non Latine diceretur, Bergmannus, qui Quirinium celebrari existimaret, maluit expleri de- 
vicit gentem, quae interfecit regem, qua redacta in potestatem, referens haec ad regulum 
quendam Homonadensium. Deinde quod supplicationes duci, qui gentem et regem vicisset, 
Mommsénius ait esse decretas, certe temere iudicat. Non quaeremus hoc loco, num 
omnino sub imperatoribus supplicationes potuerint decerni legatis, qua de re paulo post 
disputabimus, hoc certe in titulo non significari supplicationes legato decretas indicat quod 
sequitur psi ornamenta triumphalia esse concessa. Relinquuntur igitur ex iis, quae Momm- 
senius primo loco posuit, haec duo, gentem vel regionem esse devictam atque ornamenta 
triumphalia legato decreta. Supplicationes fuerunt illae quidem, sed cuius nomine decretae 
sint, quaeritur. Alterum, quod Mommsenius intelligit, hoc est, post illam victoriam orna- 
mentaque triumphalia hunc, quisquis fuit, pro consule fuisse Asiae, in quo rursus plus 


1) Sanclementii exemplum, si duas tresve litteras ab initio aut exitu versuum positas, quae ad sententiam 
explicandam nihil momenti afferunt, excipias, ab Mommseniano hac una re discedit, quod vs. 5 exeunte est 
PROVINCIAM . ON, ut omnem prope necessario suppleatur. Mendosius longe est exemplum, quod Lamius 
et Donatus expresserunt. 

sumit quam debet. Constat enim, si a consulatu discedatur, qui solet omnino nomen eius 
qui celebratur, subsequi, duplicem omnino honorum in titulis recensendorum esse ratio- 
nem, ut aut a minore ad maiorem ascendatur aut inverso ordine, qui praeter consulatum fuit 
maximus et ultimus, ab eo incipiatur, sequantur deinceps reliqui inferiores. Hoc cum 
saepe a compluribus expositum exemplisque confirmatum ac vulgo notum sit, sic modo 
dicere licebat, hunc fuisse legatum incertae alicuius provinciae, pro consule Asiae, legatum 
Syriae bis: quando proconsulatum administrarit, incertum esse. ‘Veruntamen cohaeret quasi 
cum hac re quod tertio loco ponit Mommsenius, Syriam ab hoc duobus temporibus esse 
administratam, primum antequam Asiam sortiretur, iterum post proconsulatum. Quod ut 
intelligatur cuiusmodi sit, paulo altius repetendum est. Quid enim vs.6 significat /egatum 
divi Augusti iterum Syriam et Phoenicae rexisse? Sanclementius 1. 1. p. 424 et ex usu 
linguae et plurimis exemplis allatis docuit, solere in titalis honorum plena nomina repeti, 
nisi quis eundem honorem saepius in eodem oppido eademve in provincia gesserit, diver- 
sosque existimari honores, nisi qui eodem loco gesti sint. Sic curatores sunt et aquarum 
et Tiberis et viarum multarum, sed si quis complures ex his curaturis gessit, non dicitur 
curator viae Appiae et Aureliae et Traianae, sed curator viae Appiae, curator viae Aure- 
liae, curator viae Traianae, unde certum argumentum peti potest, utrum diversa sint mu- 
nera necne. Item aliquis procurator Augusti provinciae Britanniae, procurator Augusti 
provinciarum duarum Lugdunensis et Aquitaniae, procurator Augusti a rationibus appel- 
latur, ubi repetito ter procuratoris nomine tria diversa munera significantur, similiterque 
fit in proconsulibus, propraetoribus, praefectis reliquisque muneribus, quorum cum sint 
compluria genera, quae eodem nomine appellentur, non existimatur idem munus nisi quod 
de iisdem rebus gestum sit. Quare cum legati pro praetore sint quotquot imperatoriis 
provinciis praesunt, alia tamen censetur legatio, quae in alia provincia gesta est repetito- 
que legati nomine distinguitur.  Huius rei causa sita est cum in consuetudine quadam, tum 
in ipsa ratione munerum, qualis quidem sub imperatoribus extitit. Nam in libera republica 
constat saepe esse proconsules et propraetores appellatos non addito provinciae, cui prae- 
essent, nomine; item legati dicebantur huius vel illius imperatoris, similiterque in aliis 
honoribus. At imperatores quia multos multorum graduum habebant legatos, coepta est 
provincia addi, quae inde a Neronis imperio nunquam omittitur. Efficitur hinc, ut, qui 
legatus Augusti iterum Syriae et Phoenices nominatur, Syriae bis praefuerit, non prius in 
alia provincia, deinde in Syria legatus fuerit. Neque quicquam interest, vox iterum utrum 
legato potius an provinciae addatur. Solet enim omnino Latine repetitio muneris, quod 
pluribus vocibus dicendum sit, ita significari, ut iferum, fertium reliqua aut in media 
muneris appellatione interiiciantur aut in extrema addantur, quemadmodum nullo discrimine 

Ilviros iterum iuri dicundo et IIviros iuri dicundo iterum similiaque dici multis exemplis 
demonstravimus in commentationibus epigraphicis p. 105. Quare utrum quis legatus Augusti 
iterum Syriae et Phoenices an legatus Augusti Syriae et Phoenices iterum appelletur, nihil 
interest, nedum ubi verbum, velut hic, appositum invenitur.  Veruntamen haec cum ila 
recte statuerit Sanclementius, duae tamen res observandae sunt.  Primum enim est, quod 
differat inter senatorias et inter. imperatorias provincias. In illis imperium annuum est 
mutanturque qui praesunt, quotannis. Unde fit, ut, si quis dicatur provinciam senatoriam 
iterum obtinuisse, dupliciter id possit intelligi, ut putetur aut per biennium continuum 
praefuisse, aut disiunctis temporibus bis per annuum spatium. Ex illo genere est, quod 
Eprius Marcellus pro consule Asiae III in inscriptione, quam Borghesius in Bullett. inst. 
arch. anni 1831 p. 147 illustravit, quem ab anno 71 usque ad annum 74 p. Chr. in Asia 
fuisse scimus, ilem quod Egnatius Lollianus pro consule Asiae HI appellatur in Graecis 
inscriptionibus apud Boeckh. Corp. inscr. graec. n. 2870 et 3517, aliaque pauca exempla 
nota sunt.  Videtur enim hoc omnino altero genere fuisse frequentius, quod accidere vix 
poterat, nisi cum extra ordinem imperium proconsularis provinciae deferebatur, qualis fuit 
ille, qui apud Mur. p. 728, 1 dicitur pro consule provinciam Cyprum obtinuisse, deinde 
pro consule iterum extra sortem auctoritate imperatoris ex SC. missus esse ad componen- 
dum statum in religquum provinciae Cypri. At in imperatoriis provinciis, in quas Caesaris 
legati nullo tempore praefinito proficiscuntur ac tamdiu manent, dum revocantur, si ean- 
dem legem servari velimus, vix singuli erunt, qui non plus quam semel eandem provin- 
ciam obtinuerint; ipse enim Augustus constituit, ne minus triennio neve diutius quin- 
quennio legati in provinciis retinerentur. Quare qui imperatoriam provinciam bis obtinuit, 
disiunctis temporibus rexit neque recte Bergmannus 1. c. p. VINI hunc, qui Syriae iterum 
praefuisse dicitur, quisquis fuit, opinatur per biennium obtinuisse. Deinde commemo- 
randa est notabilis sane quaedam Romanorum in titulis scribendis consuetudo.  Etenim non 
is modo iterum honorem aliquem gessisse dicitur, qui ipso tempore quo scribebatur gere- 
bat, verum etiam posteaquam gessit, ut i/erum idem prope significet quod dis. Non refe- 
E i hoc loco, quantopere id etiam ad scripili es transierit, quorum usus ea re paulatim 
ita corruptus est, ut in infima Latinitate vix quicquam inter numeralia intercedere videatur, 
veluti apud Trebell. Poll. trig. tyr. 89 quid esse dicamus, quod legitur: Censorinus — bis 
consul, bis praefectus praetorii, ter praefectus urbis, quarto proconsul, tertio consularis 
legatus, praetorius secundo, aoditiiiiarto quaestorius tertio? In quibus regulam ullam 
quaerere cerle inutile videatur. Verum in inscriptionibus illud quod dixi, satis saepe repe- 
ritur, ut apud Mur. p. 2023, 5, qui titulus a cliente quodam positus est L. Mario Marimo 
Perpetuo Aureliano C. V. praefecto urbis, proconsuli provinciae Asiae iterum, proconsuli 

* 
provinciae Africae, ubi quis existimabit L. Marium eo tempore, quo haec inscripta sunt, 
praefuisse Asiae iterum? Item apud Grut. p. 457, 4 cur. locor. public. iterum aed. cur. 
legato pro pr. iterum, ubi etsi verba mendose videntur esse descripia, de his iamen dua- 
bus rebus constare censeo, et i/erum illud legi neque homini dum iterum gerit. honorem, 


positum esse titulum, et apud Grut. p. 421, 3. est legato ampliss. ordinis tert. pracf. urbi 


iudic. sacrar. cognition. iterum, ubi res aperta est, et apud Grut. p. 465, 8 praef. prae- 
torio iterum, ubi statua, de qua agitur, non videtur ei in ipsa altera praefeclura esse po- 
sita.  Rariora sunt haec maiorum honorum exempla, propierea quod et raro, maiores ho- 
nores, ‘quidam nunquam repetuntur, et sicubi repetitio significanda est, id signo fere 
numeralium scripto notaiur, quod utraque ratione interpretari licet. Frequentiora honorum 
municipalium, quorum cadem prorsus ratio est, exempla reperiuniur.  Velut apud Orell. 
n. 3866 C. Matrinio Aurelio ritulus positus referlur duumviro iterum qq. i. d., quamquam 
postea curator. civitatis fuisse narratur, apud Orell. n. 2217 in monumento. sepulchrali 
C. Egnatius vocatur Ivir quing. iter., apud Grut. p. 481, 6 item in sepulchro 7. Valerius 
Victor IHvir. i. d » iterum quinquennalis. CI commentationes nostrae epigraphicae p. 106 s 

Deductus est hic dicendi USUSì ex illa Romanorum consuetudine, quod omnium quos © 
gesserat honorum tituli perpetuo inhaerebant eius nomini, ut non postremus modo, ad 
quem per reliquos ascenderat, sed omnium iota series recenseretur; nam sicut in se- 


palehngg stor, aedilis, praetor dudum gestis his honoribus vocabatur, sic non minus 


usus non tantum invaluit, ut non etiam altera dicendi ratio, quae proprie verior est, usur- 


paretur, veluti Z/vir bis apud Orell. n. 3812 el Grut. p. 415, 6; curator nautarum bis apud 
Grut. p. 418, 3; censor bis factus apud hg p. 171, 8 et 411, 2, sed illud tamen prope 


frequentius esse dixerim propter eam quam significavi causam. Quid igitur hinc efficitur? 
Nimirum illud, ut, quod est legatus divi Augusti iterum Syriam et Phoenicen rexit, signi- 
ficare possit, bis hunc Syriae praefuisse nec, opus sit prioris. legationis i tn 
antecedat.. Adde ad haec, quod fieri poss PWjximus, si summus, chonos: ab initio posi 

sit, inferiores deinceps ex ordine, quo nodo tune dicendum fuisse videatur? Nonne ne- 
cesse erat omissa prioris legationis mentione alteram modo commemorare?  Quis enim 


ferai, si antecedat /egalus Syriae iterum, sequatur, legatus Syriae?. Quae cum ita sint, 


hunc titulum ita licet intelligi, ut qui eo celebrat 
diversis temporibus legatus Syriae, deinde pro consule Asiae, denique alius alicuius pro- 
vinciae legatus. Veruntamen ut in his Mommsenii, sententia vel corrig p:vel mu 
tanda erat ne cepRiRa ita illa sunt penesinp, quae adiicit, utramque huius ‘legati 

i cibbiiicso: altera imperante, Tiberio, siga 

Tiberii nominandus erat) et decessisse hune, cui titulus paulo post mortem positus sit, 
sub Tiberio. 

Atque hanc ob causam reiicienda erit Huschkii coniectura, qui cum de P. Sulpicio Quirinio 
non crederet, ad M. Agrippam, Augusti generum, hunc titulum referendum esse censuit. Quam- 
vis enim ille imperante Augusto anno 12 a. Chr. obisset, poluisse tamen ei etiam triginta post 
mortem annis hoc monumentum collocari, nec vulgarem hanc esse sepulchri inscriptionem, 
quales sane paulo post mortem poni solerent, sed historicum aliquem titulum, ignota ali- 
qua de causa clarissimo viro dedicatum. Haec ut plane refutentur, vix potest fieri. Quis 
enim neget, potuisse alicui eliam post aliquot saecula in mentem venire, ut M. Agrippae 
res gestas enarraret, easque in monumento incisas publice proponeret, quo ex genere 
extant elogia illa antiquorum principum Romanorum, quae multo postquam ipsi vixerunt, 
priscae viriutis renovandae causa constat esse inscripta. Quamquam interest inter hos et 
inter M. Agrippam. Ilorum enim res gestae vel nullis monumentis publice  celebrabantur 
vel iis, quae homines vix amplius intelligerent, huius tot certe sub imperatoribus erant 
publicae laudes, ut iis, qui memoriam eius alicubi renovare vellent, facultas eorum, quae 
iam extarent, describendorum non deesset. Veluti si quis imperatoris Augusti monu- 
mento indicem rerum ab eo gestarum adiicere cuperet, quomodo non uteretur aut eo, qui ab 
ipso confectus ad mausoleum extaret, quem in plurimis divi Augusti templis adiectum esse 
scimus, aut alio aliquo, quem publice expositum inveniret, sed novum ipse componeret? 
Neque M. Agrippae gloria magnopere ab ipso Augusto distabat.  Veruntamen inutile prope 
est pluribus haec persequi, ac parum esse veri similia demonstrare; nam cum eo qui eius 
rei quam factam esse iudicet, nullam reddat rationem, sed hoc modo urgeat, potuisse fieri 
aliqua ratione, pugnari vix ullo modo recte potest. Equidem video, qua re ducius sit 
Huschkius. Movebatur enim iis, quae Sanclementius 1.1. prudenter de universa huius tituli 
natura disputat, videri cum non ad modum communium sepulchralium esse compositum, 
sed maiore quadam eloquentia res eius, cui poneretur, esse ‘executum. Quo in genere 
optime aliud monumentum Tiburtinum confert M. et Ti. Plautiorum Silvanorum, in quo im- 
primis Ti. Silvani res gestae copiosius exponuntur. Attamen ipsum hoc monumentum con- 
stat esse sepulchrale et titulos paulo post mortem eorum, ad quos pertinenti, inscriptos. 
Iam difficile illud quidem est factu, ut inscriptionem aliquam, quae brevis fere sit et ab 
dicendi copia abhorreat, ex linguae orationisque argumentis demonstres quando confecta 
sit, neque unquam id sic poterit demonstrari, ut intra paucos annos eius originem defi- 
nias; multoque minus id in fragmento, cuius maior pars desit, fieri potest. Sed hunc 
tamen titulum quis non videt tam eleganter esse scriplum et in copia quadam laudis tanta 
commendari brevitate, ut ab optimis temporibus non multum abesse possit, maximeque eum 
ni 

conferendum esse iudicem cum monumento illo Ancyrano, quo imperator Augustus res 
suas narravit. Deinde unum certe indicium invenitur, unde non ultra Tiberii initia detru- 
dendum esse intelligamus. Parvum est, quod dicturi sumus, sed multum valet apud eos, 
qui huiusmodi rerum periti sunt. Dicitur enim is, cui haec inscripta sunt, ornamenta 
triumphalio esse adeptus. At postea appellari solebant ?riumphalia ornamenta: velut in 
ipso Plautiorum monumento quod citavimus (Orell. n. 622) M. Plautius cos. anni 2 a. Chr, 
dicitur a senatu 4riumphalia ornamenta accepisse, itemque Ti. Plautius sub Vespasiano 
triumphalibus ornamentis honoratus, et Licinio Surae sub Traiano ?riumphalia ornamenta 
decreta esse apud Grut. p. 430, 5. Semper sic Tacitus, ut Agric. 40 /riumphalia orna- 
menta, Annal. I, 72 triumphalia insignia, Annal. 1, 15 triumphalis vestis, cf. XI, 41; 
Hist. I, 79 4riumphalis statua, idque tantum valuit, ut etiam cum ter dixerit ?riumphale 
decus, Annal. VI, 39 et XII, 45 et XV, 72, semel modo nominaril decus triumphale, 
eoque ipso loco non sine certa quadam causa. Item Sueton. Caes. 38 et Tib. 9 #rium- 
phalia ornamenta neque unquam aliter et Plinius in epistolis et si qui alii ciusdem aetatis 
commemorant. Causa erat haec, opinor, quod cum imperatores praetoria et quaestoria el 
consularia ornamenta multis tribuerent, quia iam mulia ornamentorum genera erant, prae- 
ponendo adiectivo quod cuiusque genus esset, distinguere cupiebant; nam etiam reliqua 
genera, nisi ubi certa causa subest, similiter appellantur. Sed haec persequi longum est 
neque pertinet ad hunc locum: nos aetatis hoc indicium significare modo volebamus. Quam- 
quam id ne opus quidem erat. Est enim etiam historicum argumentum, unde certum sit 
M. Agrippam hoc monumento non esse celebratum. Appellatur enim hic quicunque fuit, 
pro consule Asiae, Agrippam autem nunquam proconsulatum Asiac gessisse constat. Qui 
qua potestate fuerit cum Asiam componeret, supra p. Si a nobis explicatum est. Quae si 
cui minus satisfaciant, propterea quod Syriam maxime spectando de regimine Asiae minus 
copiose disputayvimus, apertissimum testimonium exhibet Iosephus Antiq. XVI, 6, 4, refe- 
rens M. Agrippae episiolam ad Ephesiorum magistratus, in qua se Silano pro consule 
(Xihave to otgetny0) mandasse scribit, ne Iudaeis molestus esset. Iam hic est M. Iunius 
Silanus cos. anni 25 a. Chr., quem anno 14 a. Chr. pro consule praefuisse Asiae docuit 
Borghesius in Annal. inst. arch. anni 1849 p. 20 i. e. ipso eo tempore, quo Agrippam in 
Asia fuisse scimus. Quare cum esset pro consule Asiae quo tempore Agrippa ibi res 
constituebat, quomodo potuit ipse esse pro consule? 

Abiicienda igitur omnis M. Agrippae cogitatio, nec vero P. Sulpicii Quirinii admit- 
tenda, quem introduxerunt Sanclementius, Mommsenius, Bergmannus. Pugnat enim in 
‘eum idem quod in Agrippam. Quem cum supra p. 91 exposuerimus fuisse pro consulè 
Africae, nullo modo Asiae etiam praefuisse poterimus statuere. Nam quamvis ipse paulo 

ante Marii Maximi, noti rerum scripioris, titalum citarimus, qui et Asiae et Africae pro 
consule fuit, nemo tamen hoc quod inferiore imperatorum Romanorum aetate mutataque 
omni provinciarum ratione accidit, ad haec Augusti tempora referet, quibus cum modo 


constitutum esset, ut consulares viri alterutram provinciam aut Africam aut :Asiam sorte 


acciperent, fieri non poterat, ut unus utrique praeesset. Sed praeter hoc est etiam aliud 
ab iis, qui de hac inscriptione egerunt, vel praetermissum vel minus recte explicatum, 
quod P. Quirinium videatur repellere. Supplicationes enim binae dicuntur a senatu de- 
cretae esse. In quibus primum observabo quod paulo supra iam tetigi, cas non ipsi huie, 
cui tilulus positus est, decretas esse, sed alii alicui. Nimirum se ornamenta triumphalia 
accepit; ergo supplicationes non accepit ipse. Etenim supplicatio eius modo nomine de- 
cerni potest, qui suis auspiciis bellum gerit, legato non potest. Illustrat hanc rem exem- 
plum P. Ventidii, qui cum legatus M. Antonii, anno 39 a. Chr., hostibus victis et Cilicia 
Syriaque recuperata rempublicam praeclare gessisset, nec triumphum nec supplicationes 
suo nomine habendas accepìt, de quo sic narrat Dio XLVIII, 41: Koi edròg uév 0vdev 
è adroîg ragà tig Bovhije, Ure od: adrorgatwo Wv, GL Erto drootpetnyor, eUpero- 
ò d Avrdniog Erralvovs te xaù ispournviaeg éhoBev. Idemque libr. XLIX, 21 ea quae 
Ventidius anno 36 in Parthis gessit, referens sic ait: °Evradde dì 707 aÙr® (Odertidiw) 
6 Avtaviog èfalpvng Eriotàs où udvov oùy 109, chiù zaù Ep9dovnoer, drL Edosì «i 
xa aùròv Nvdoaya97o9a1* saù did tata xaù tig @gyîjs aùròv Emavoe zaù éG ovdèv 
érL ot adriza 0VI° ioregov aÙtp txonoato, noiroi rai ievounvias ét° Guporégo 
roîg è0y0s xaù èrvizia dl attòv haBov: ot ye uv îv TH Core Pouotor &pnpicarto 
uèv tO °Avrovim taùra m90g te tò moodyov adtod naù Ex toò vouov, dtL n otoetnyia 
exelvov Mv. Lex igitur vetus quae fuerit, apparet, quae quin etiam ab imperatoribus con- 
servata sit, dubitari non potest. Augustus initio principatus concessit ille quidem verum 
triumphum multis, qui se imperatore rem bene gessissent, velut ipse ille P. Ventidius post 
Actiacam victoriam triumphavit (Dio XLIX, 21 extr.), nec si triumpharunt, non supplicatio 
etiam eorum nomine habita; nam supplicationem vero triumpho inferiorem visam esse Cato 
apud Cic. epist. XV, 5 docet, qui non semper supplicationi triumphum succedere scribii. 
Sed quamquam inferior habebatur, perinde tamen ab imperatoribus servatum est atque in 
triumpho, quem Velleius libr. II, 115 nemini deberi ait, nisi qui suis auspiciis bellum ges- 
sisset, legato tribui ornamenta triumphi.  Quare sic existimabimus et legatorum nomine 
nullam fuisse supplicationem et cuius commemorentur ornamenta triumphalia, eius nomine 
non potuisse haberi supplicationem.  Neque adversatur huic legi M. Agrippae exemplum, 
de quo Dio LIV, 24 sic narrat: Ka 7° aùroîg Fvotar uîv td TOÙ Aygirtov ovduari 

eyoayev aoynv è tò ovvédorov dréo TOv rgayIérvruv ovdér: dp” od dò) rai vi uerà 
taùra, vouw tè tw èasivov to6rmw yoduevor, oÙò' adtoè TH rog er Enéorelhor 
ore tiv méuww tév viagingiovr édébavto* nai dà toùto odd° @Alw twi Er dv duotwv 
adr (06 ye xaù èyd ugivo) momfoai toùro 8d6In, dlià uovers taig èrmwiziors vidi 
èyavgodvto. Nam 9votar hoc loco etsi idem est quod alibi is900unvier, supplicationesque 
significantur (cf. Dio XXXIX, 5 et XL, 50), unde nova efficitur causa, cur hic, de quo 
disputamus, titulus ad Agrippam referri nequeat (Agrippa enim supplicationem suo nomine 
celebrandam accepit), non debemus tamen existimare, coniunciam fuisse cum ornamentis 
triumphalibus supplicationem.  Siquidem Agrippae haec ornamenta iriumphalia diversa fuisse 
a reliquorum intelligimus ex Suet. Tib. c. 9, qui Tiberium ait, primum, ut quidam puta- 
rent, triumphalibus ornamentis honoratum. Errare Suetonius in tali re non potuit, neque 
illi, qui Tiberio primum illum honorem tributum esse censebani, non habebant, quo sen- 
tentiam suam inerentur. Etenim anno 12 a. Chr. Tiberio senatus decrevit triumphum, sed 
Augustus, sine dubio Agrippae quod paulo antecesserat exemplum secutus, intercessit so- 
lisque ornamentis contentum esse iussit (Dio libr. LIV, 31); at Agrippa modestiae causa 
cum triumphus et ab senatu et ab Augusto decretus esset, supplicationem, quae absente 
sese fieret, prohibere non potuit, triumpho agendo abstinuit, ut inter Tiberium et Agrippam 
hoc intersit, quod illi ornamenta triumphalia decreta sunt, hic triumphum decretum non 
accepit. Vere autem sic intelligi verba haec Dionis de Tiberio: Koi eùr@ did roùre 1) 
uèv Bovhi) vd ye èrwizia Ewnpicaro: ò Ò° AUyovotos taùta usv oùz è&rmérgeyer gngra- 
vot, tag de tiUÙg Tè Ermmiziove avtédoxe, discimus ex Drusi, fratris eius, honore, cui 
eadem quae Tiberio tributa esse ait ipse c. 32, de quo deinceps c. 33 sic habet: Ad ev 
oùv taùta tes te &rmiziove tUdS xaè .... 8haBe.  Maneat ergo, quod diximus, legato 
nulli imperatorum neque triumphum neque supplicationem esse concessam; maiorem autem 
quam legati potestatem sub reliquis imperatoribus habuit nemo, sub Augusto, si ab Agrippa 
et C. Caesare, de quibus disputavimus, discesseris, duo tantum, Tiberius, qui anno 12 
p. Chr. iriumphavit, quo tempore iam aperte imperii successor erat, et Germanicus, Drusi 
filius, cui anno 17 p. Chr. idem concessit Tiberius.  Neque huic legi repugnant, si qua 
inveniuntur talia, quale est apud Dionem LIV, 34 de L. Pisone, qui Thraciam magno bello 
liberavit, de quo ait: xè aùr@ did tedra xai ispounvia raù tiuaò èrivisror Ed6INoav. 
Datur enim alicui etiam supplicatio, cuius ob res prospere gestas supplicatio fiat, quamvis 
ea non ipsius nomine ornetur, aliterque ipse Dio paulo supra Agrippae nomine actam esse 
supplicationem scribit. Piso autem fuerat legatus tantum Augusti neque ullo modo eum 
honorem, qui Tiberio modo negatus esset, capere potuit.  Apertum. vero exemplum seiun- 
ctae ab ornamentis triumphalibus supplicationis est. apud Tacitum Ann. XII, 41, qui post- 

quam de Artaxatis ab Corbulone captis narravit, sic pergit: 0% haec consalutatus impe- 
rator Nero et senatus consulto supplicationes habitae — aliaque in eandem formam decer- 
nuntur adeo modum egressa, ut C. Cassius de ceteris honoribus assensus, si pro benigni- 
tate fortunae dis grates agerentur, ne totum quidem annum supplicationibus sufficere disse- 
ruerit. ubi cum legatus victoriam reportarit, nemo tamen dubitavit, quin supplicationes, 
quas quidam adulationis causa per annum continuari vellent, imperatoris nomine decretae 
sini. Quare confirmatur prorsus historiae exemplis, quod ex hoc Tiburtino titulo colli- 
gitur, legatis Augustorum non magis supplicationem esse concessam, quam triumphum aut 
imperatoris nomen. Paululum diversa erat ratio proconsulum; qui senatorias provincias 
obtinebant, quibus quia non erant Caesaris legati qui praeerant, omnia haec tribui pote- 
rant, sed impedivit vel consuetudo temporum, vel invidia imperatorum vel denique, quod 
praeter unum Africae proconsulem nullus ex iis exercitu utebatur, quo victoriam triumpho 
dignam reportaret. Itaque hunc ipsum Africae proconsulem semel a Tiberio vero impera- 
toris nomine ornatum esse invenimus apud Tac. Ann. III, 74, qui Iunio Blaeso devicto 
Tacfarinate hoc iributum esse ait, cui fieri potest ut etiam supplicatio ipsius nomine ha- 
benda sit addita. . Veruntamen adiicit ipse Tacitus: Concessit quibusdam et Augustus id 
vocabulum (imperatoris) ac tune Tiberius Blaeso: postremum. Nemo igitur post hunc vel 
triumphum vel supplicationem meruit ac Caligula proconsuli Africae adempto exercitu etiam 
facultatem vincendi eripuit. 
Difficilius paulo est invenire, quid supplicationes binae significent, quae ob res ab eo, 
cui hic titulus positus est, prospere gestas decretae esse narrantur. Hoc dupliciter inter- 
pretari licet, ut intelligantur aut duobus diversis temporibus decretae supplicationes aut 
coniunctim habitae, sed ita appellatae, quod singularum supplicationum certus quidam nu- 
merus fuerit. lam supplicatio singulari numero dicitur illa quidem etiam ea, quae com- 
plurium dierum fuerat, ac saepe imprimis apud Ciceronem, ut hunc usum rectiorem esse 
iudicem, sed Livius, ubi plus quam diei fuerunt, fere supplicationes appellat, videturque 
hoc vocabulum in eam quasi naturam transisse, ut, cum raro per unum diem modo sup- 
plicaretur, plurali tantum numero usurparetur.. Sed ut primum videamus, num qua fuerit 
ca supplicationum ratio, ut singularum certus esset numerus,. binaeque, etiamsi dies non 
adiicerentur, quot tamen essent dierum intelligeretur, consideremus Ciceronem de. prov. 
cons. 11, ex quo loco quidam singulas supplicationes quinum dierum fuisse collegerunt. 
Excusat ibi se Cicero apud senatum, quod Caesari anno 57 a. Chr. quindecim dierum sup- 
plicationem decreverit, qua in excusatione his verbis utitur:. Supplicationem quindecim 
dierum decrevi sententia mea. eipublicae satis erat tot dierum, quot C. Mario. Diis im- 


mortalibus non erat exigua eadem gratulatio, quae ex maximis bellis. Ergo ille cumulus 

dierum hominis est dignitati tributus. In quo ego, quo consule referente primum decem 
dierum supplicatio decreta Cn. Pompeio, Mithridate interfecto confectoque Mithridatico 
bello, et cuius sententia primum duplicata est supplicatio consularis (mihi enim estis assensi, 
cum ciusdem Pompeti litteris recitatis, confectis omnibus maritimis terrestribusque bellis 
supplicationem dierum duodecim decrevistis), sum Cn. Pompei virtutem et animi magni- 
tudinem admiratus, quod cum ipse ceteris omnibus esset omni honore antelatus, ampliorem 
honorem alteri tribuebat quam ipse erat consecutus, neque ulla horum verborum in codi- 
cibus reperitur memorabilis varietas, nisi quod Erfurtensis exhibet supplicationem dierum XV. 
Equidem duas res ex hoc loco effici video, primum Cn. Pompeio maiorem quam €. Mario, 
minorem quam Cacsari decretam esse supplicationem (cf. Cic. de prov. cons. 10); de illo 
enim ait tot dierum suffecisse gratulationem, “quot Mario suffecisset, de hoc laudat Pom- 
peium, quod cum ipse minus accepisset, plus concessisset Caesari: deinde duas suppli- 
cationes datas esse Pompeio, unam anno 63, cum interfectus Mithridates Romam nuncia- 
retur, cum Cicero ait se consulem retulisse de supplicatione decernenda, alteram vel in- 
sequenti anno exeunte vel anno 61 ineunte, paulo ante Pompeii triumphum, cum hic omnia 
bella confecta esse ad senatum scripsisset, quo tempore Cicero tunc inter consulares 
itlerum supplicandum esse pro senientia dixit senatusque ei assensus est. Tam prior, quae 
Cn. Pompeii nomine habita est, supplicatio necesse est fuerit minus quam quindecim die- 
rum (tot enim Caesari concessi) et plus quam quinque dierum; nam non minus Mario 
datum esse ex exemplis, quae. paulo infra afferemus, intelligitur. Quare recte prorsus 
decem dierum numerus sese videtur habere. At altera supplicatio, in qua Cicero suppli- 
cationem consularem a se duplicatam esse scribit, quot dierum fuit? Ea vel duodecim 
vel quindecim dierum fuisse scribitur in codicibus. Hoc verum esse nequit, quia tot dies 
Caesar accepit. Sed num propterea illud verum? Videtur Garatonio et Ernestio, qui sic 
statuunt et C. Mario sex dierum supplicationem decretam esse et consuetum omnino hune 
dierum numerum fuisse in iis, qui pro consulibus bella gessissent; nam pro praetoribus 
pauciores dies suffecisse. Consularem igitur supplicationem esse sex dierum, ea duplicata 
effici duodecim. Qua in re novum prorsus hunc morem introducunt, ut non pro magni- 
tudine et belli et victoriae, sed pro dignitate imperatorum vel auctam vel deminutam esse 
censeant supplicationem. Auctores vero eius opinionis Garatonius neque affert neque re- 
quirit solumque Ciceronem sibi ait sufficere. Ac quin sufficiat testisque locupletissimus 
videri debeat, quis dubitet, dummodo aut aperte loquatur aut verba eius sint ca, quae 
legimus? Veruntamen pugnant cum his, quae de supplicationibus traduntur. Etenim sup- 
plicationes fuerunt vel diei (Liv. XXXVII, 47) vel bidui (Liv.'X, 23) vel tridui vel qua- 
tridui, id quod primum post Veios excisos factum esse narrat Liv. V, 23, vel denique 

quinque dierum neque hunc numerum egressae videntur esse ante Pompeium. Sex quidem 
dies in supplicationibus non commemorantur neque unquam eos admissos esse arbiltror. 
Nam Pompeio modo vidimus decem dies datos esse, Caesari postea dati quindecim (Caes. 
bell. Gall. IH, 35), tum viginti (Caes. bell. Gall. IV, 38 et VII, 90; App. bell. civ. II, 3), 
tum quadraginta (Dio Cass. XLII, 14), tum quinquaginta (Dio XLUI, 42; Cic. Phil. XIV, 
11 et 14), sexaginta Hirtio et Pansae (Dio XLVI, 39), qui omnes numeri quinario recte 
dividuntur, ut sex dies neque «ullo exemplo neque exempli probabilitate defendi possint, 
quinque dierum supplicationem qui dicant consularem fuisse, habeant quo sese tueantur. ') 
Veruntamen quaeritur, num qua omnino fuerit consularis supplicatio, ut consul vel pro 
consule si quid bene gessisset, certus supplicationum numerus decerneretur, sin praetor 
vel pro practore, minor ille quidem, sed tamen item certus concederetur.. Non videtur. 
Nam vetustioribus. temporibus quatenus Livii historia exstat, proconsulibus modo tridui 
modo quinque dierum supplicationes decerni videmus, velut T. Quinctio ob Philippum regem 
vicium quinque dies (Liv. XXXHI, 24), L. Aemilio Paulo ob Persen item quinque (Liv. 
XLV, 2), at P. Scipioni ob victoriam Zamensem triduum (Liv. XXX, 40), totidem consu- 
libus propter Hasdrubalem victum (Liv. XXVII, 51), et L. Scipioni ob victoriam Antiochi 
regis (Liv. XXXVII, 52) concessi sunt, unde magnitudinem rei gestae, non dignitatem modo 
eius qui gessit, speciatam esse intelligimus. Nec si praetoribus vel pro praetoribus non 
plus quam triduum decretum esse videmus, veluti. apud Liv. XXXI, 22 et XLV, 9, id 
factum est, quod non plus posset praetoribus concedìi. sed quia iis ea bella mandabantur, 
unde plus gloriae referre non possent.  Neque postea quicquam in hoc genere mutatum esse 
censeo. Nam €. Mario non plus quam quinque dies concessos esse paulo supra diximus, 
nec a L. Sulla vel deinde quicquam constitutum esse recte colligas ex Cic. Phil. XIV, 14, 
ubi, cum Cicero copiose ipsa verba senatusconsulti, quibus supplicationem decerni vult, 
complectatur caque supplicatio duobus pro consulibus et Caesari pro praetore communiter 
decernatur, nihil tamen est, quod aut interesse quicquam inter proconsulum et inter pro- 
praetoris supplicationes aut mutatum omnino ex veteri consuetudine significet. Nam certa 
lestimonia de Sullae, siquidem huius fuerunt ullae, aliisque eius aetatis supplicationibus 
nulla ‘extant.  Quare quinarius ille numerus, quem in diebus supplicationum versari videri 
diximus, ex religiosa aliqua nobisque incognita causa videtur esse repetendus. Cicero autem 
illo, quem aitulimus, loco, si talem consularem supplicationem, quam quidam sex dierum 
esse voluerunt, non dicit, quid tandem dicit?  Nimirum duas res novas Pompeio tributas 


1) Semel omnino video supplicationem dierum septem commemorari ab Antonino Diadumeno, Opelii 
Macrini filio, pro Antonini nomine, quod susceperat, habitam, ab Ael. Lamprid. Ant. Diad. c. 3. Sed et 
labente imperio id factum est et singulari aliqua, ut videtur, de causa. 

esse ait, primum hoc, quod interfecto Mithridate, decreta ei est decem dierum suppli- 
catio, quot dierum nemini alii antea esset decreta, deinde quod, confectis omnibus bellis, 
cum nullum novum imperium, nullam novam provinciam accepisset, tamen iterata sive du- 
plicata est decem dierum supplicatio. Hoc nunquam acciderat antea; nam nec P. Scipioni 
primum ob victum Hannibalem, deinde ob bellum compositum, nec magis reliquis, qui illa 
aetate magna bella magnis victoriis confecerunt, duplices supplicationes decretae. Itaque 
Pompeius, cum verbis decem, re viginti dierum supplicationem accepisset, facile Caesa- 
rem adiuvit. in una quindecim dierum supplicatione impetranda, cum plus videretur ipse 
accepisse. Consularem igitur supplicationem dicit Cicero non eam, quae communis sit 
omnium vel consulum vel proconsulum, sed eam, quae uni Pompeio pro consule obvenit, 
quam duplicem ei decretam esse diximus.  Quamquam etiamsi in libera republica fuisset 
certa aliqua, quam quidam temere statuunt, quam nos nullam fuisse docuimus, consularis 
supplicatio, ea certe sub imperatoribus nulla amplius esse potuit. Cum enim imperatorum 
ipsorum nomine fierent supplicationes, ducum, qui res gessissent, nulla nisi levis in se- 
natusconsulto iniiceretur mentio, quid attinebat discrimen illud pro consulum et pro prae- 
torum servari, praesertim cum qui maxima bella administrarent, qui legatorum nomine 
imperatorias provincias regebant, etiamsi consulatum gessissent, pro praetoribus tamen 
essent itaque rite appellarentur? Nam quod legatorum consularium et praetoriorum discri- 
men in aliis rebus fuisse scimus, id ad hoc supplicationum genus transferre qui velit, 
nulla probabili ratione utatur. 

Quae cum ita sint, in hoc, de quo disputamus, titulo Tiburtino dinasi supplicationes 
sic intelligemus, ut diverso eas tempore habitas esse statuamus, ad Cn. Pompeii exemplum, 
cui eundem supplicationum numerum annuo fere spatio iteratum esse demonstravimus. Effi- 
citur simul hoc, ut, cum supplicationes per se nullum certum dierum numerum indicent, 
dies, per quos supplicationes habitae sint, in inscriplione adiectos fuisse existimemus. 
lam in P. Sulpicio Quirinio, cui tribui hunc titulum ab plurimis diximus, difficile erit vel 
fieri vix poterit, ut demonstretur, quas duas tantas res gesserit in proconsulatu Syriae, ut 
Augustus binas propterea deinceps supplicationes concederet. Expugnata ab eo scribit 
Tacitus Homonadensium castella, eaque satis multa fuisse Strabo, quem supra laudavimus, 
ostendit; addit idem quattuor milia barbarorum translata in urbes vicinas: nec negabo in 
his rebus gerendis multa accidisse proelia magnosque labores esse toleratos, sed vix in 
lis duas tantas victorias accidisse puto, unde duplices supplicationes decernerentur, nec 
ubi probabilitatem sequimur, id non erit causis quibusdam verarum similibus ostendendum 
potuisse accidere. At eum, cuius nos hunc titulum esse iudicamus, demonstrare possumus 
duas res gessisse easque ianlas, ul singulae commemoratione scriptorum dignae habitae sint. 

Nimirum inter praesides Syriae, qui Augusto imperante provinciam rexerunt, unus 
relinquitur, qui triumphalia ornamenta meruerit, C. Sentius Saturninus, qui cum ad P. Sul- 
picium hic titulus pertinere nequeat, necessario erit intelligendus. De eius autem trium- 
pho, quem ex Germania meruit, sic refert Dio LV, 28: Kolror xoè avtorgetogos ur) de 
toù Avyovorov, lid xaè toù Tifegiov è adroîg xindévros zaè tIUÒS Erriviziove 
l'atov Sevriov tod tijg Teouavias Goyovrog AaBovtos, trrerdì) ur) uovov Urnog, chia sai 
devteoov pofnIévres avtoùs torretoavto. Hinc ratio apparet, cur. binae supplicationes 
habitae sint; bis enim Germani pacem petierant, bis acceperant.. Neque obstat, quod semel 
modo et Augustus et Tiberius ex duplici illa victoria imperatores appellati sunt, Augustus 
quidem quintum decimum; nam quartum decimum imperatoris titulum meruerat anno $ 
“a. Chr., quare Eckhel. D. N. VI p. 116 ad annum potius 5 quam 6 p. Chr. repetitum im- 
peratoris nomen referre debuit. At Tiberius minus constat quem imperatorium titulum 
tunc reportarit. Etenim haec modo certa, quae Eckh. D. N. VI p. 200 exponit, omnino 
Tiberium octiens appellatum esse imperatorem (Grut. p. 236, 1), septiens autem antequam ad 
imperium pervenit, tum iterum fuisse imperatorem anno 7 a. Chr. (Orell. I p. 155). Quare 
sic censebimus, primum eum imperatoris nomen meruisse anno 9 a. Chr., cum Delmatis 
Pannoniisque subactis ovans urbem intravit, iterum anno 8 a. Chr., quo eum propter res 
in Sygambros gestas accepisse narrat Dio LV, 6, tum usque ad ann. 6 p. Chr. non additum 
esse novum imperatoris honorem et hoc demonstrat, quod Tiberius per illud tempus fere 
Rhodi in exilio egit et illud, quod Augustus imperator XIV fuit; nam id constare debet, 
non poluisse addi Tiberio novum imperatoris nomen, quin Augusto idem honos tribueretur. 
Tertium igitur appellatus imperator Tiberius anno 6 p. Chr. ex bello Germanico, quod cum 
C. Sentio Saturnino gessit, Augustus quintum decimum (Dio LV, 28), quartum Tiberius 
anno 8 p. Chr. ex bello Pannonico, quintum anno 9 ex Delmatico, sextum ex Germania 
post Vari cladem superata anno ii p. Chr., septimum denique anno 14 p. Chr. cum etiam 
Augustum primum et vicesimum imperatorem factum esse constat. Quo anno cum Tiberius ex 
S.C. communiter cum Augusto provincias administraret, non opus erat, ipse bello gesto 
eum honorem mereret, sed quicunque legatorum bene pugnarat, hunc ei non minus quam 
ipsi Augusto honorem addidit. Quare illo bello Germanico, quo Sentius Saturninus ex- 
celluit, Augustus quintum decimum, Tiberius tertium videntur esse appellati imperatores. 
Nec vero, quod binae supplicationes propier hoc bellum decretae sunt, etiam bis impe- 
ratores appellandi erant Augustus et Tiberius; refert enim Dio Cassius Caio Caesari pri- 
mum, deinde Claudio tributum contra consuetudinem, ut ex uno bello saepius dicerentur 
imperatores; antiquitus enim non licere ex uno bello plus quam semel appellari. Vide 
Dion. LX, 21 et LIX, 22. Quare cum appareat dinas supplicationes, quae in titulo com- 

memorantur, oplime convenire in C. Sentium, in P. Sulpicium Quirinium cerle non con- 
veniunt.  Cuius victoria quam laboriosa fuerit, non disceptabo; sed quantulum ad summam 
rei contulerit, inde intelligimus, quod Augustum inde ab anno 4 usque ad 1 a. Chr., quo 
tempore Quirinium cum Homonadensibus pugnasse diximus, constat non esse appellatum 
imperatorem. At negat hoc titulo Saturnini praedicari victoriam imprimis Sanclementius 
de aerae vulg. emend. p. 416. Primum enim nec regem ullum tunc fuisse in Germania 
neque Maroboduum; de quo quis cogitare possit, ita esse appellatum; deinde, cum regio 
aliqua in potestatem redacta rexque aliquis vel interfectus vel victus esse dicatur, nec 
subactam tunc ullam Germaniae partem nec superatum regem, denique, etiamsi haec facta 
essent, non potuisse haec sibi tribuere Sentium, sed Tiberio potius debuisse. Veruntamen 
fuerunt et Marcomanorum et aliorum Germanorum reges, id quod ex Mon. Ancyr. 
VI, 2 et 3 discimus, fuitque ipse Maroboduus rex. Nam etsi Vellei. II, 108. ambigue 
loquitur, nihil dubitationis relinquit Tacit. Ann. II, 26, qui regem Maroboduum a Tiberio 
pace obstrictum esse narrat, id quod cerlissime ad hoc tempus et ad hoc bellum, quod 
Saturninus gessit, pertinet.  Neque magis verum, quod Sanclementius negat regionem ullam 
tunc subactam aut regem. victum. Dio enim cum nihil memorabile actum esse scribit, 
magnum proelium magnamque victoriam accidisse negat, at pacem factam esse ait ob eamque 
rem imperatorem appellatum Augustum. Certe igitur pax utilis Romanis erat et in fidem 
recepti Germanorum populi, qui armorum metu pacem fecerant, ut quamvis re fortasse 
libertatem servarent, nomine tenus imperio Romano adiicerentur.  Omnino enim bellum 
hoc Germanicum ita narratur ab scriptoribus, ut. vix quando gestum sit, cognoscamus, 
nedum quae gentes victae sint, certe constituere possimus, nec debebimus non credere 
Velleio II, 105 multas gentes subiectas magnamque Germaniae partem armis perlustratam 
esse narranti. Nam quod ultimo loco Sanclementius commemorat, non Saturnini illam fuisse 
laudem, sed Tiberii, pugnat aperte cum Dione, qui illi ornamenta triumphi data esse 
narrat, quae nisi aliquid etiam suo ductu bene gessisset, consequi non potuit. Fuisse 
autem Saturninum Augusti, non Tiberii legatum cum res ipsa significat, tum Vellei. II, 105 
dicit, apud quem non recte fecerunt, qui de coniectura corrigerent qui iam legatus patris 
eius in Germania fuerat pro eo quod esse oportet atque est in codice qui tum legatus 
patris eius in Germania fuerat vel erat. 

Demonstrasse igitur videmur, quae in hoc titulo sunt, convenire cum rebus a Satur- 
nino in Germania gestis. Sed reliqua duo, quae de eo traduntur, quod proconsul Asiae 
fuisse dicitur et quod bis rexisse Syriam, num haec conveniunt? Ea fateor a me non 
posse demonstrari, nec puto posse a quoquam, quia manca horum temporum memoria 
superest, sed nihil obstare, quin convenire censeamus, possum docere. Nam, qui con- 

sules fuerant, cos oportebat aut Asiam aut Africam sorte accipere, quam per annum rege- 
rent; quare cum nusquam Africae nomen cum Saturnino coniungatur, statuemus eum Asiae 
pro consule praefuisse anno vel 4 vel 6 a. Chr. nec tantum spatium inter consulatum et 
inter proconsulatum intercedere mirabimur; nam Cn. Lentulus cos. ann. 14 a. Chr. pro- 
consul Asiae fuisse narratur anno 1 a. Chr. in inscriptione apud Boeckh. Corp. inscr. graec. 
n. 2943, quo ipso tempore Africae alios videri praefuisse supra exposuimus. In legatis 
autem Syriae unus locus a nobis vacuus relinquendus erat annis 25 usque ad annum 23 
ineuntem, quo spatio si priorem Syriae administrationem Saturnini collocabimus, neque in- 
veniemus, quod adversetur, et huic, de quo disputamus, titulo sufficiemus. Neque mira 
bimur a Iosepho eius non fieri mentionem; is enim Antiq. XV, 10, 2 et bell. Iud. I, 20, 4 
pauca vel nihil de hoc tempore habet properans ad Caesaris in Syriam adventum. Docui- 
mus enim supra p. 84, C. Sentium iam quo tempore ad Caesaris Augusti partes sese appli- 
cavit, virum fuisse illustrem, i. e., opinor, praetoriae dignitatis, eidemque fidem a Caesare 
habitam honores quos postea accepit demonstrant.  Unum autem illud, quod possit obiici, 
anno 19 demum consulem eum esse factum, ad illud tempus nihil valere ostendit A. Var- 
ronis, qui proxime ante eum Syriae praefuit, exemplum, quem postea demum consulem 
designatum esse constet neque omnio legem illam, quae nisi. consulares viros Syriam 
regere vetabat, aui potuisse valere aut videri valuisse ante annum 23 a. Chr., inde a quo 
uterque locus consularis privatis hominibus pateret, p. 76 exposuimus. 

lam, ut etiam hoc, quod relinquitur, aggrediamur, ut tituli hoc fragmentum supplea- 
mus, quamquam id vix opus est, primum observabimus versus videri prope fuisse aequales, 
ut omnes idem fere spatium complecterentur.  Quare cum vs. 3 necessario explendus sit 
OB . RES. PROSP[ERE. GESTAS], si versum 1 supplebimus IN. PO[TESTATEM DIVI], 
quamquam non negabimus non male dici gentem illam in potestatem Divi Augusti esse 
redactam, non explebitur tamen spatium huius versus, sed quattuor vel quinque litterarum 
spatium relinquetur vacuum. Accedit quod cum vs. 4 dicantur. jpsî ornamenta triumphalia 
decreta esse, videtur hoc loco alius aliquis nominari debuisse.  Scripsimus igitur, quod 
in supplicationibus decernendis usurpari solere vidimus, NOMINE DIVI. ‘Tum vs. 2, quod 
necesse utique esse censemus secundum ea, quae de natura supplicationum supra a nobis 
exposita sunt, numerum dierum addidimus neque aegre feremus, si quis vel quatriduum 
vel triduum nominarimalit. Quamquam quinque dies tum iam non excessisse videntur 
maioris alicuius victoriae modum. Reliqua vix demonstratione indigent. Nam. quae initio 
posuimus, etsi iis usi sumus, quae Velleius II, 105 narrat, coniectura tamen eaque non 
nimis certa niti confitemur. Sic haec efficitur inscriptio: 

C. Sentius C. f. C. n. Saturninus Cos. 

leg. divi Augusti Germaniam armis perlustravit 

quae defecerat ad Maroboduum Marcomanorum 

RE]GEM. QVA . REDACTA . IN. POT[ESTATEM . NOMINE. DIVI 

AVGYSTI.. POPVLIOVE . ROMANI. SENATV[S . IN. OVINOVE . DIES 

. SVPPLICATIONES. BINAS.. OB. RES. PROSP[ERE . GESTAS. ET 

IPSI. ORNAMENTA. TRIVMPH[ALIA.DECREVIT 

PRO. CONSVL . ASIAM . PROVINCIAM . OP[TINVIT. LEGATVS 

DIVI. AVGVSTI . ITERVM . SYRIAM . ET . PH[OENICEN . REXIT..... 


Absolvimus quae de Augusti legatis, qui Syriam rexerunt, disputare constitueramus. 
Cum autem Tiberius imperium susciperet, erat in Syria, ut diximus, Q. Caecilius Metellus 
Creticus Silanus, vir nobilis et cum imperatoria domo coniunctus et summa fide dignus: 
quare princeps eum in maxima provincia’ retinuit, donec Germanici causa alium impo- 
nere statuit. 

Etenim anno 17 p. Chr. commovebatur totus Oriens vel provincia Syria, qua tunc quic- 
quid in Orienie erat, comprehendebatur. Neque enim modo Parthi Armeniique, cum qui- 
bus iam Creticus Silanus egerat, bellum minabantur, verum etiam quae pacatae erant partes, 
maiore tamen imperio videbantur egere.  Primum Archelaus, Cappadociae rex, cui eidem 
Ciliciage quasdam regiones paruisse supra p. 94 diximus, Romae accusatus novarum rerum 
moritur (Tac. Ann. II, 42; Dio LVII, 17), hoc ipso, ut videtur, anno.  Eius regnum in 
, provinciae formam redigi placuit, fructbusque eius levari posse centesimae vectigal pro- 
fessus Caesar ducentesimam in posterum statuit (Tac. 1.1.). Verba ea sine dubio fuerunt 
Caesaris,, cum in senatu de ea re referret; nam SConsultum quoque de Cappadocia in 
provinciae formam redigenda factum esse ait Strabo XII p. 984. Sed adversari huic, quod 
statuimus, tempori videtur primum Appian. Mithrid. c. 105, qui regnum usque ad Caesarem 
Augustum constitisse ait, falso sine dubio, quoniam accedunt testimonia Suet. Tib. 37 et 
Vellei. II, 39, qui item Tiberio novam Cappadociae provinciam tribuunt.  Quamquam illum 
excusandum esse vidit iam Marquardt. in antiquitatum Romanarum compendio Beckeriano 
III, 1 p. 158. Augustus enim, cum rex aliquando mente abalienari coepisset, procura- 
torem regni instituerat (Dio I. 1.) ad eandem rationem, qua Tiberius paulo post Cotyis, 
Thraciae regis, liberis nondum adultis Trebellienum Rufum, praetorium virum, tutorem 

addidit (Tac. Ann. II, 67). .Atque ille procurator regis Cappadocici mansit etiam cum rex 
paululum resipisset; inde iusta quaedam regis ira oriebatur crimenque, quo tandem pe- 
rii, fingebaiur, eum ut hoc quasi tutore liberarelur, res novas agitasse. Sic vere Cappa- 
docia iam Augusto imperante ab magistratu Romano regebatur. Nec vero minus videtur 
secum ipse pugnare Tacitus, quippe qui in Annal. II, 56 anno 18 Germanici res in Oriente 
gestas referens sic scribat: A{ Cappadoces in formam provinciae redacti Q. Veranium 
legatum accepere, et quaedam ex regiis tributis deminuta, quo mitius Romanum imperium 
speraretur. Cf. Sueton. Calig. 1. Utro igitur anno novam provinciam institutam esse 
existimabimus? lam anno 17, opinor, defunctus erat Archelaus, senatusque et Tiberius 
regnum in provinciam redigendum esse statuerunt; quare imperator quem procuratorem 
sive tutorem regni Archelao Augustus dederat, manere iussit interim in procuratione. 
Veruniamen simul aliter populum Cappadocum instituendum imprimisque vectigalia levanda 
esse videbat; veteri enim more populis, qui a regio imperio ad populum Romanum per- 
veniebant, pars tributorum remittebatur. Ideo Tiberius Germanici prudentia ac maiestate 
opus esse simulabat. Sed alia quaedam rursus hoc loco nascitur difficultas. Quid enim? 
Germanicus Cappadociae, quam, ut vere et accurate ait Tacitus, in provinciae formam 
redegerat i. e. cuius instiluta ad rationem reliqui imperii composuerat, Q. Veranium legatum 
dedit: at ceteri auctores equitem Romanum sive procuratorem impositum esse scribunt. 
Aperte enim Dio LVII, 17: 7) Koreradoria tOv te Poualwv tyévero zaù inmei Erergarn, 
ilemque Sucet. Vesp. 8 (Vespasianus) Cappadociae — legiones addidit consularemque recto- 
rem imposuit pro equite Itomano, ut usque ad illum consuevisse procuratores esse in 
Cappadocia intelligamus.  Ideoque Claudio imperante anno 52 Iulius Pelignus Cappadociae 
procurator commemoratur a Tac. Annal. XII, 49; nam ille procurator Cappadociae, qui 
commemoratur apud Orell. n. 5040, ex alio genere videtur esse. Quid igitur erat legato in 
provincia, ut ita dicam, procuratoria? Nimirum Tacitus, dum brevitati studet, dixit paulo 
obscurius atque interpretes, imprimis Lipsium, induxit, ut Jegatum intelligerent impera- 
toris provinciamque a Germanico praetoriam constitutam esse putarent.. Etenim Veranius 
non Tiberii erat legatus, sed Germanici, datus abeunti ab urbe: id aperte dicit Tac. Ann. 
II, 74 et HI,10 ct 13 et 17 et 19, quae post Germanici mortem acta sunt, referens: 
rediit ex Asia, cum Germanicus decessisset neque ultra sibi provinciam commissam esse 
existimavit quam dum Germanicus eam constitueret. Itaque non tamquam iustus praeses 
impositus est, sed interim dum procurator a Tiberio missus esset ad Cappadoces in pro- 
vinciae formam redigendos ac tributo levandos, neque alia Veranii fuit causa atque eorum, 
quos Syriae praesides nonnunquam Iudaeae imposuerunt pro procuratoribus, quos ad cau- 
sam dicendam Romam misissent. Vide Ios. Antiq. XVIII, 4, 2. Eademque quae Veranii 

erat ratio 0. Servaci, quem Tac. Ann. II, 56 Commagenis praepositum esse ait, qui item 
fuerat Germanici legatus ac comes (Tac. Ann. III, 13 et VI, 7). Obierat enim eodem tem- 
pore quo Archelaus etiam Antiochus Commagenorum rex atque inter populares ipsos acris 
contentio exarserat, cum optimates in provinciam redigi cuperent, pauperes patrium regnum 
praeferrent (Ios. Antiq. XVII, 2, 5). Itaque hanc quoque causam Germanici in Orientem 
mittendi Tiberius praetexuerai. Germanicusque Commagenos Syriae provinciae per legatum 
suum adiungendos curavit (hoc enim significat quod Tac. l. 1. eos tunc primum ad ius 
praetoris translatos esse ait, cf. Strabo XVI p. 749), cum qua permanserunt, dum Caligula 
regnum denuo instituit (Dio Cass. LIX, 8). 

Haec igitur Tiberius in senatu exposuit, cum Germanicum in Orientem mittendum esse 
censeret, neque ea hoc loco commemorari alienum erat propterea quod Cappadocia ac 
Commagene et antea cum a regibus tenerentur et postea provinciae Syriae, de cuius prae- 
sidibus agimus, attribuebantur, eoque magis attingenda putavi, quod Tac. Ann. II, 42, cum 
paulo negligentius sic ait: ef provinciae Syria atque ludaca fessae oneribus deminutionem 
tributi orabant, minus peritos in cam opinionem deducere posse videatur, ut Syriam et ab 
Iudaea et ab Cappadocia et ab Commagene, quarum proxime ante mentionem facit, separatam 
constitisse existiment. Ac Cappadociam quidem postquam procuratoribus mandata est, quo- 
dammodo tamen paruisse Syriae praesidibus cum per se probabile est (omnes enim pro- 
curatores, quia exercitu carebant, vicinae alicuius provinciae legato in rebus maioribus 
obtemperabant, in toto autem Oriente praeter praetorem Galatiae, quae item exercitu ca- 
rebat, nemo erat tunc Caesaris legatus praeter Syriam), tum certissime colligitur ex rebus 
procuratoris Iulii Peligni, quem supra citavimus.. Cum enim Claudio imperante anno 52 
Armeniae regnum contra foedera a Rhadamisto, Iberorum regis filio, occuparetur, primum 
T., Ummidius Quadratus, Syriae legatus ut opem ferret rogatus est (Tac. Ann. XII, 45), 
tum Iulius ille Pelignus, donis corruptus, barbaro Romanorum potentiam spernenti favere 
coepit; quod ubi relatum est, Quadratus legatum suum Helvidium Priscum cum legione 
misit, qui bellum componeret (Tac. 1.1. c. 49), ut iisdem locis, quibus Cappadociae pro- 
curator praeeral, Syriae legatum cum exercitu ac maiore potestate versatum esse appareat. 
Commagenen vero, cui ne procurator quidem videatur esse praepositus, accessionem Syriae 
fuisse elucet. Sed eaedem regiones etiam ante cum a regibus tenerentur, Syriae legatis 
obediverunt. Etenim omnes omnino reges, qui a Romanis constituebantur, legatis vici- 
narum provinciarum parebant, quod cum aliis multis, tum Herodis Iudaeorum regis poten- 
tissimi exemplo potesi demonstrari.  Commagenes autem rex Antiochus, cui a Caligula 
patrium regnum redditum erat, Vespasiano auctore a Caesennio Paeto Syriae legato de- 
iectus est (Ioseph. bell. Iud. VII, 7, 1 sq.), itemque Archelaum, Cappadociae regem, quam- 

vis potens esset Augustique gratia ita floreret, ut praeter Cappadoces etiam Armeniae 
Ciliciaeque partem administrandam acciperet, tamen Syriae legatis et in quibusdam rebus 
paruisse et, si opus esset, auxilia misisse, colligemus ex iis, quae Toseph. Antiq. XVI, 8 
extr. narrat. Vere igitur quaecunque turbae per Orientem acciderant, omnes ad Syriam 
provinciam pertinebant; nam Philopatorem, Cilicum regulum, quem item anno 17 decessisse 
scribit Tac. Annal. I, 42, fuisse in Syria provincia ex iis, quae supra p. 96 exposui- 
mus, intelligitur. 

Veruntamen quamquam sola Syria commovebatur, Tiberius tamen, quia maiore aucto- 
rilale opus esse existimabat, Germanicum misit, eique, ut principis filio, decreto patrum 
permissae provinciae, quae mari dividuntur, maiusque imperium quoquo adisset quam iis 
qui sorte aut missu principis obtinerent (Tac. Ann. II, 43), i. e. Macedonia, Asia, Bithynia, 
Galatia, Syria, Aegyptus; nam Africa inter occidentales provincias potius videtur esse nu- 
merata. Imitabatur Tiberius in ea re Augusti exemplum, qui pari cum potestate olim 
Agrippam, ipsum Tiberium, denique C. Caesarem in easdem provincias legaverat.  Atque 
ut huic, quem ultimo loco nominavimus, Syriae praesides tamquam rectores additi erant, 
qui adolescentiam eius adiuvarent, ita Germanico, quamvis multis rebus spectatus esset, 
Tiberius adiunxit Cn. Calpurnium Pisonem, quem eidem provinciae imposuit. Erat is sum- 
mae nobilitatis magnarumque divitiarum, idem paterni instituti retinens. Nam pater Gnacus 
cum in bello civili dictatoris Caesaris acerrimo studio et Pompeium ipsum adiuvisset et 
Pompeianos in Africa bellum renovantes secutus esset (Hirt. bell. Afric. 4 et 18), deinde 
cum Bruto et Cassio contra IIIviros dimicasset, post ubi reipublicae causam desperatam 
esse vidit, publicis muneribus abstinuerat, donec ultro Augustus anno 29 a. Chr. ei, ut 
iribuniciae potestatis accipiendae causa populi favorem tamquam publicae libertatis resti- 
tuior colligeret, consulatum obtulit.. Filius hic, de quo dicimus, etsi paulo minus contu- 
maciae ostendit, eundem prope vitae cursum tenuit. Quamquam enim minores magistraius 
gessit ad dignitatem senatoriam necessarias (nam IlIvir monetalis est in nummis apud 
Eckhel. Doctr. numm. V p. 161), num reliquos ambierit ignotum est. Sed consul factus 
est ab Augusto anno 7 a. Chr. collega ipso Tiberio cos. II et quod rarum illis temporibus 
erat, per totum annum summo magistratui praefuit.  Significat hunc consulatum Tac. Ann. 
III, 16, cum Pisonem in extrema epistola sic ad Tiberium scripsisse ait: per collegium 
consulatus quondam divo Augusto parenti tuo probatus; collega enim fuerat Tiberii, sed 
Augustus, qui detulerat consulatum et quidem cum Tiberio, quanti eum faceret, osten- 
derat. Quem locum cum minus recte editores etiam recentes interpretarentur, ipsumque 
Augustum collegam huius Pisonis fuisse existimarent, patrem cum filio confuderunt atque 
huic duplicem consulatum tribuerunt, quem errorem notavit iam Avellin. in Opuscul. div. 

Tom. II p. 306. Post consulatum Augusti legatus fuit in Hispania Tarraconensi, quam pro- 
vinciam inimici avare ac crudeliter administratam esse criminabantur (Tac. Ann. IV, 12 et 18); 
tum vixit privatus, sed ea fama, ut, si Augustus decessisset, nec indignus imperio nec 
eius non cupidus esse existimaretur (Tac. Ann. I, 13). Qui cum ab Tiberio impositus 
esset Syriae ad coercendum Germanicum, quomodo se gesserit, non referam; nota enim ea 
sunt ex luculentissima Taciti marratione. Abiit autem ex Syria, sive quod nullum actis 
suis locum relinqui videbat, sive iussus a Germanico, mense Octobri anni 19, deinde, 
postquam mortem Caesaris accepit, frustra temptata legionum fide, repetere eam conatus 
repellitur eaque condicione dimittitur, ut Romam revertatur, ubi ineunte anno proximo 
accusatus nec defensus a Tiberio, cuius mandata executus erat, moritur. 

Etenim in Syria cum mortuus esset Germanicus, legati eius consuluerunt, quis ex suo 
numero, dum alius ab imperatore mitteretur, provinciam obtineret.  Electus est Cn. Sentius 
Saturninus, cos. suffectus anni 4 p. Chr., cui C. Vibius Marsus, cos. anni 17, quia ille 
dignitate atque aetate superabat, cesserat. Hic igitur Cn. Sentius pro legato erat. Quem 
quis putabit diu tenuisse maximam omnium provinciam, nisi forte iudicio principis confir- 
maretur?  Neque id probabile est. Tiberius enim qua suspicione ipsum Germanicum per- 
diderat, cadem postquam populi favor paululum resedit, amicos eius persecutus est, ex 
quibus pauci omnino perniciem effugerunt. Sed quis successerit, nemo nominatur magnum- 
que omnino quattuordecim annorum spatium est, quo nullus Syriae praeses commemoretur. 
Haec tanta lacuna quomodo supplenda esset, cum Norisius olim in Cenotaph. Pis. II c. 13 
et Sanclementius de vulgaris aerae emendatione p. 522 quaesiverunt, tum nuper Bart. 
Borghesius in Diurn. Arcad. anni 1847, 3 p. 236 de legato Syriae, sub quo Iesus Christus 
mortuus esset, quaerens disputavit, quorum virorum doctorum commentationibus ita utar, 
ut nonnulla, quae minus placent, mutem.. Proxime igitur commemoratur Pomponius Flaccus, 
de cuius morte Tac. Ann. VI, 27 anno 33 sic narral: Exin Flacco Pomponio Syriae pro- 
praetore defuneto recitantur Caesaris litterae, quis incusabat egregium quemque et regen- 
dis exercitibus idoneum abnuere id munus seque ea necessitudine ad preces cogi, per quas 
consularium aliqui capessere provincias adigerentur, oblitus Arruntium ne in Hispaniam 
pergeret, decimum iam annum attineri. Mortuum igitur eum ‘esse constat anno 33 et qui- 
dem in ipsa Syria. Sed ut annus inveniatur, quo provinciam acceperit, considerandus est 
Sueton. Tib. c. 42: Postea princeps in ipsa publicorum morum correctione cum Pomponio 
Flacco et L. Pisone noctem continuumque biduum epulando potandoque consumpsit, quorum 
alteri Syriam provinciam, alteri praefecturam urbis confestim detulit. Quaeritur primum, 
quando compotatio illa, quam Suetonius commemorat, acciderit, ut inde de munere vel 


Pomponio Flacco vel L. Pisoni delato colligatur. Quare Corsinus de praefectis urbi com- 

parat Senec. epist. 83 de eodem Pisone sic dicentem: L. Piso, urbis custos, ebrius ex quo 
semel factus est, fuit; maiorem partem noctis in convivio exigebat: usque in horam sextam 
fere dormiebat: hoc erat eius matutinum., Officium tamen suum, quo tutela urbis contine- 
batur, diligentissime administravit. Huic et divus Augustus dedit secreta mandata, cun 
illum praeponeret Thraciae, quam perdomuit, et T'iberius proficiscens in Campaniam, cum 
multa in urbe et suspecta relinqueret et invisa. Hinc ille coniicit Pisonem anno 26, cum 
Tiberius urbis vitandae causa primum Campaniam, deinde Capreas peteret; Romae esse 
praefectum. Sed haec ita parum recte explicari ait Borghesius.. Neque enim Senecam de 
tempore delatae praefecturae dicere, sed de secretis quibusdam mandatis; eaque sane 
maxime videri data esse Pisoni, cum Tiberius urbe excedere statueret. Nihil igitur hinc 
posse colligi nisi anno 26 iam praefuisse Pisonem urbi, quando coeperit praeesse, non effici. 
Redeundum igitur ad correctionem morum, quam Suetonius commemorat; nam quae Plin. 
nat. hist. XIV, 22 habet: Z'berio principe in senecta iam severo atque etiam saevo alias; 
sed ipsa iuventa ad merum pronior fucrat. . Eaque commendatione credidere L. Pisonem 
urbis Romae curae ab eo delectum, quod biduo duabusque noctibus perpotationem conti- 
nuasset apud ipsum iam principem, veruntamen haec nihil docent, nisi initio principatus 
urbi praefectum esse Pisonem ab Tiberio. Correctio autem morum duplex commemoratur, 
primum anno 16 p. Chr., cum Tac. Ann. II, 33 ait decretum a senatu, ne vasa auro solida 
ministrandis cibis fierent, ne vestis serica viros foedaret, ct, postquam diversas senatorum 
sententias retulit, addit: adiecerat et T'iberius non id tempus censurae nec si quid in moribus 
labaret, defuturum corrigendi auctorem. Cf. Dio LVII, 15. Alterum tempus fuit anno 22, 
cum Tac. Ann. III, 52 ait: C. Su/picius D. Haterius consules sequuntur, inturbidus externis 
rebus. annus, domi suspecta severitate adversum luxum, qui immensum proruperat ad 
cuncta quis pecunia prodigitur.  CÎ. Sueton. Tib. c. 34. Utro igitur tempore compotatio 
illa accidit, quae Pisoni praefecturamurbis, Flacco Syriae praeturam conciliavit?. Prius 
tempus suadent et ille Plinii locus, quem citavimus, quo Tiberium, initio principatus vino 
indulsisse, post severiorem factum esse significat, et Pomponii Flacci res. Qui cum prae- 
tura gesta legatus legionis fuisset in Moesia imperatore Poppaeo Sabino (Ovid. ex Ponto 
IV, 9, 75 sq.), Kal. Ian. anni 17 consul faclus est, unde eum etiam proximo antecedenti 
anno Romae fuisse probabile fit; at consulatu gesto anno 19 in Moesiam pro praetore mis- 
sus est, ut Rhascupolim, Thraciae regem, in Tiberii potestatem adduceret, nec, qua Tibe- 
rius in mutandis praesidibus tarditate erat cito alium praefectum esse Moesiae est simile 
veri. Quare cum prior morum correctio susciperetur, L. Pomponius Flaccus Romae erat, 
cum altera, non erat.  Efficitur, ut compotatio illa imperatoris Tiberii anno 16 accidisse 
videatur.. Num igitur illo anno et Flaccus Syriae impositus est et L. Piso urbi? Ile qui- 


dem Syriam accipere non potuit. Nam et consul erat ipse insequenti anno et Syriam us- 
que ad annum 20 tenuit Germanicus ciusque legatus.  Necesse igitur est confestim illud, 
quod Suetonius adiicit, ad solum L. Pisonem pertineat, non item ad Pomponium Flaccum, 
quem. Suetonius ait compotatione illa tantam Tiberii gratiam inisse, ut non modo alia, quae 
minora erant, munera, verum etiam, quod omnium maximum erat, Syriam administrandam 
acciperet. L. Piso igitur urbi praeesse coepit ‘anno 16, ac docuit Borghesius, cum de- 
cessor eius T. Statilius Taurus ante Augustum obisset, per paucos annos praefecturam 
urbis fuisse vacuam, dum Piso praeficeretur. Hic decessit anno 32 ac successit L. Aelius 
Lamia usque ad annum 33, tum Cossus Cornelius Lentulus cos. anni 25 usque ad annum 36, 
ium L. Piso, de quo narrat Ioseph. Antiq. XVII, 6, 5 et 10, usque ad annum 38, tum 
Sanquinius Maximus; cos. anni 26, usque ad annum 42, denique L. Volusius Saturninus, 
quae quia alio pertinent, hic praetermitto. 

Veruntamen L. Pomponius Flaccus quando acceperit Syriam, nusquam traditur, nec 
facile est id ex aliis argumentis colligere. Nam Vellei. II, 129, quo loco ad eam rem 
Borghesius utitur, quod Syriacam legationem tacet, cum Moesiae commemoret, non tantum 
debebit valere, ut anno 30, quo Velleiana historia scripta est, nondum Flaccum in Syria 
fuisse existimemus.  Neque enim hoc agit Velleius, ut Flaccum laudet, sed quae Tiberius 
ipse gesserit, praedicat, quo in genere Thracum illa seditio sane afferenda erat, in Syria 
quod gestum esset, nihil narrari potuit.. Neque maiorem ea de re lucem affert Ioseph. 
Antiq. XVIII, 6, 2 et 3, qui Agrippam, regis Herodis nepotem, narrat, cum inops atque 
a propinquis suis derclictus esset, aliquamdiu apud Flaccum, Syriae praesidem, versatum 
ab eoque benignissime exceptum esse. Qui cum antequam in Iudaeam rediit, Romae cum 
Druso Tiberii filio multum fuerit eoque mortuo ab imperatore, qui amicos filii defuncti 
videre nollet, abscedere iussus sit, hoc tantum intelligemus, post annum 23, quo Drusus 
obiit, Flaccum Syriae praefuisse. Sed Tacitus Annal. VI, 27, cuius loci alteram partem 
supra citavimus, etiam alium Syriae rectorem nominat: Extremo anni (33 p. Chr.) mors 
Aclii Lamiae funere censorio celebrata, qui administrandae Syriae imagine tandem exolu- 
tus urbi praefuerat: genus illi decorum, vivida senectus et non permissa provincia digni- 
tatem addiderat. Tum sequuntur de Pomponii Flacci morte quae diximus.. Multa hinc 
efficiuntur. Lamia quodammodo Syriam administraverat, et administraverat diu, quia Tacitus 
tandem eum exolutum esse scribit, eidem tamen provincia non erat permissa. Tum, post- 
quam exolutus est illa imagine, urbi praefuit. Sed quando urbi praefuit? Certe non ante 
L. Pisonem, quem Tac. Ann. VI, 11 dicat, postquam Statilio Tauro successerit, anno 32 
in ipsa praefectura obisse.  Tunc igitur urbi praefectus est L. Aelius Lamia, antea rexerat 


quadam ratione Syriam, in qua provincia successit ei anno 32 Pomponius Flaccus.. Etenim 

Tacitus cum eodem anno mortem Aelii Lamiae et Pomponii Flacci commemoret, illum ait 
antea praefuisse Syriae, hunc in ipsa hac praetura esse defuncium. At imago illa Syriac 
administrandae, qua usus est Lamia, quae fuit? Nimirum Tacit. Annal. I, 80 Tiberii vel 
ignaviam vel ambiguitatem consilii exponens scribit: qua haesitatione postremo eo provectus 
est, ut mandaverit quibusdam provincias, quos egredi urbe non erat passurus. Pluribus id 
exequitur Ioseph. Antiq. XVIII, 6, 5, commemorat etiam Suet. Tib. c. 63: Unumn et alte- 
rum consulares oblatis provinciis non ausus a se dimittere usque eo detinuit, donec suc- 
cessores post aliquot annos praesentibus daret: cum interim manente officiù titulo etiam 
delegaret plurima assidue, quae illi per legatos et adiutores suos exequenda curarent. Ac 
qualis haec mandandae provinciae ratio fuerit, paulo post viderimus; nunc qui illi consu- 
lares fuerint, quaeritur. Provincias nominat Suet. Tib. c. 41 MHispaniam et Syriam per 
aliquot annos sine consularibus legatis habuit, atque in Hispaniam per decem annos non 
esse dimissum L. Arruntium, cos. anni 6 p. Chr., ait Tac. Ann. VI, 27. Relinquuntur 
igitur Syria et L. Aelius Lamia, ac conficit rem Dio LVIM, 19: Tòv re IHeicwva tòv moài- 
aggov televinoarta dnuocig tepîj èriunoer, drreg stov xaò @Mors Eyagiltero, xaù Aod- 
xiov ont adroù Aduiav ovdelheto, dv rtoorralat ti otgAtIE postata xatelyev èv ti} 
Pwoun. Sie certissime efficitur, ut L. Pomponius Flaccus per annum' fere inde ab anno 32 
a. Chr. Syriam rexerit, eumque antecesserit L. Aelius Lamia. Idque confirmat nummus. apud 
Eckhel. Doctr. numm. Il p. 79, ubi anno 33 p. Chr. Flaccus Syriae praeses commemoratur. 
Lamiae autem quando Tiberius provinciam ita mandarit, ut cundem egredi urbe non pate- 
retur, non constat; sed quia Suetonius Syriam per aliquot annos sine consulari legato 
habitam, et Lamiam Tacitus tandem illa imagine exolutum, Dio rg0rodee Syriam com- 
missam esse scribunt, quoniam etiam Arruntium simili ratione per plus quam decem annos 
Hispaniae praefuisse constat, probabile certe est, non multo post Germanici mortem 
Cn. Sentium in urbem esse revocatum, ac per undecim prope annos maximam imperii 
Romani provinciam rectore caruisse. 

Veruntamen oritur hoc loco alia quaedam quaestio, quam Borghesius proprie tracta- 
bat.  Proposuerat enim sibi examinare, quo Syriae praeside Tesus Christus Hierosolymis 
a Pontio Pilato interfectus esset. Iam secundum ea, quae disputavit Sanclementius de 
vulgaris aerae emendatione p. 493, quae probantur fere ab Ideler. compend. chronolog. 
Il p. 412, sic nunc statuendum est, Christum anno 29 C. Rubellio C. Fufio Geminis con- 
sulibus esse mortuum. Itaque Borghesius, postquam L. Aelium Lamiam, cui provincia 
mandata erat, urbe non egressum esse docuit, Pacuvium quendam ei praefuisse censuit 
atque hunc esse illum, sub cuius imperio Christus occidisset. Etenim Pacuvius ille com- 
memoratur a Tacito Annal. II, 79, legatus sextae legionis, cuius hiberna Laodiceae erant. 

Erat igitur vir praetorius, ut conveniat quod Suetonius dicit diu nullum legatum consu- 
larem in Syria fuisse. Atque idem Pacuvius appellatur a Seneca epist. 12 diciturque Syrian 
usu suam fecisse i. c. diu in ea provincia fuisse, ut penitus eam nosset, idque propter 
consuetudinem Tiberii, de qua supra diximus, sane probabile est, neque negem eum etiam 
anno 29 legioni sextae praefuisse. Sed quid? Num inde efficitur, ut praefuerit Syriae? 
Non videtur mihi quidem. Etenim Tiberius cum L. Lamiam urbe exire non pateretur, metu 
movebatur, ne qui tantam provinciam ac tot legiones teneret, res novas moliretur. Quid 
igitur profuit Lamiam Romae retinere, si alium quendam toti provinciae omnibusque legio- 
nibus imponeret?. Immo faciendum erat, quod paulo ante in Germania ipse instituerat, ut 
octo legiones, quas Germanicus habuerat, inter plures divideret, quod alii imperatores in 
aliis provinciis fecerunt, imprimis Nero, qui eodem metu ductus ex ingenti ambitu Syriae 
paulatim tres minores provincias effecit. Sed hoc quidem Tiberio nondum placuit: eum, 
qui universae Syriae pracerat, ne quid seditiose cogitaret, Romae retinuit, legati eius, 
viri praetorii, non minus quam ipse ille pro praetore ab imperatore electi, singulis parti- 
bus praecrant.  Idque significat Suetonius, qui Tiberium narrat Lamiae plurima delegasse 
assidue, quae ille per legatos exequeretur. Vere igitur hic erat Syriae rector; quamvis 
Romae versaretur; Pacuvius praefuerit sane diutissime sextae legioni eique parti, quam ea 
tuebatur, universae Syriae certe non praefuit. Etenim cum earum provinciarum, quas im- 
perator habebat, hoc proprium esset, ut militari imperio regerentur, quique legionibus 
cunctis praeerat consularis legatus, idem civilia omnia universae provinciae munera admi- 
nistraret, sequebatur, ut qui singulis legionibus imperarent, iidem regionibus, quas legio- 
nes tuebantur, praeessent.  Ideo necesse erat, provinciae in tot partes essent divisae, quot 
in iis erant legiones. Fuisse autem constat tunc in Syria quattuor legiones (Tac. Annal. 
IV, 5), sextam Ferratam, cuius hiberna erant Laodiceae, legatus per magnam partem Tiberii 
imperatoris Pacuvius, X Fretensem, cuius hiberna erant Cyrri (Tac. Ann. Il, 57), IV Scy- 
thicam Oresae, XII Fulminatam prope Antiochiam. Tres igitur alii praeter Pacuvium in 
Syria erant legati praetorii, missi a Tiberio imperatore, qui cum consularis legatus abesset, 
suo arbitrio populos Syriae regebant. Cui igitur ex quattuor his legatis praetoriis (nam 
praetura functi erant, qui legionibus imponebantur) Iudaea parebat? Nemini equidem iudico 
in reliquis rebus. Habebat enim Iudaea procuratores suos, item ab imperatore missos, 
tunc Pontium Pilatum, qui exeunte anno 26 in Iudaeam venerat; quos ut constat obedisse 
legatis consularibus ab iisque esse aut coercitos aut Roinam dimissos, ita legionum legatis 
paruisse nunquam legimus. Idque ipsum voluerat Tiberius opulentissimae provinciae po- 
tentiam discerpi, ut partes nihil valerent. Sed cum legionum auxilio ad gentem coercen- 
dam opus erat, cerle legatus aliquis advocandus erat. Cui igitur procuratores Tudaeae, 


quamvis alioquin imperatori tantum ipsi Lamiaeque qui Romae versabatur  parerent, ita 
tamen quodammodo attributi erant, ut militare auxilium si quo opus esset ab eo peterent? 
Difficile id dictu est; nam nec Pilato procuratore videtur accidisse, ut legionum auxilium 
in ludaeam mitteretur (nam milites, quorum introitus seditionem Hierosolymis concitasse 
narratur apud Joseph. Antig. XVII, 3, 1, non videntur legionarii fuisse), nec quam ali- 
quando Quinctilius Varus in ea urbe reliquit legionem, nominatur (Ioseph. XVII,10). Sed 
postea imperante Nerone cum seditiones Iudaeorum. moverentur, legionem XII eiusque 
legatum Gallum ad coércendum populum constat esse missum (Ioseph. bell. Iud. II, 18; 11). 
Quae cum ita sint, recte fecerunt plerique auctores, quod de morte Christi referentes 
nullum Syriae praesidem nominant, qui cum Romae esset, si quid procurator cupiebat, 
ipsum potius imperatorem adibat; sed si quis nominandus erat, Pacuvius certe nominari 
non potuit.  Veruntamen est etiam, qui alium Syriae praesidem nominet. Malalas enim in 
Chronogr. X p. 241 ed. Bonn., cum multorum opinionem secuius Christum anno 33. occi- 
sum esse putet, sic scribit: Kai ér09” 0 ‘Inoodùs Xorordgs .... év darete ZovArixiov 
xuò Nbha.... Myeuovevovtog vote tig Zvgias Kacolov, tod xè m90aydévtos èrrò toù 
aùtod TiBegiov Katoagos. Quis igitur hic erat Cassius? Certe non legatus Augusti pro prae- 
lore; etenim ipso illo anno 33 exeunte Pomponium Flaccum obisse aliumque, de quo deinde 
disputabimus, successisse novimus.. Quare, nisi Cassium illum nullo prorsus auctore emen- 
titum esse putabimus a Malala (neque id recte poterit fieri), sic statuemus necessario , fuisse 
eum legatum legionis, virum praetorium, cui militaris tutela Judaeorum ‘mandata esset id- 
que eo probabilius est, quod illo tempore iam coeperunt tumultus illi Iudaeorum excitari, 
quibus factum esi, ut Pontius Pilatus paulo post. a L. Vitellio Romam mitteretur.. Nam 
post mortem Flacci per biennium nullum consularem legatum Syriae praefectum esse paulo 
infra docebimus.. Quamquam ignotus ille nobis est Cassius. At pariter ignoti reliqui duo 
legionum legati per Syriam ac solebat Tiberius hoc sequi, ut viros minus illustres, qui 
gentis suae gloria domesticisque copiis nihil valerent, exercitibus  praeponeret, de quibus 
si praeter nomen nihil tradatur, quid mirabimur?  Veruntamen haud scio an confusionem 
aliquam Malalas admiserit annoque mortis Christi minus recte ab Eusebio aliisque sumpto, 
qui eum anno 33 interfectum esse putabant, praesidem Syriae tradiderit eum, qui fuit 
anno 29, quo Christum mortuum esse verius statuimus. Illo sane anno est aliquis Cassius, 
qui Syriacae legioni praeesse potuerit, nimirum C. Cassius Longinus, qui insequenti anno 
cum L. Naevio Surdino consul suffectus est.  Eum post ostendemus ab imperatore Claudio 
universac provinciae Syriae esse praepositum, neque abhorret a. vero aut a consuetudine 
ideo esse praepositum, quod: eam provinciam usu iam ex legionaria legatione cognosset. 

Sed haec quidem coniectura est; illud autem videmus. nihil esse, quod de Cassio aliquo, 
qui a Tiberio ad partem Syriae regendam missus sit, dubitemus. 

Pervenimus in recensendis Syriae rectoribus ad annum 33 p. Chr. exeuntem, quo tem- 
pore L. Pomponium Flaccum mortem obisse constat. Quis eius loco impositus est? Tacitus 
Ann. HI, 27 narrat Tiberium cum Flacci mortem comperisset, questum esse ad senatum, 
quod principes viri talia munera recusarent, ex quo non hoc nos quidem quod Tiberius 
dicebat verum fuisse colligemus, sed difficile tamen potuisse inveniri putabimus, qui et 
par esset tantae provinciae neque periculum minaretur.. Itaque non mirum, per biennium 
prope neminem consularem virum in Syria fuisse. Nam anno. demum 39 p. Chr., cum 
Artabanus Parthorum rex bellum minaretur, misit princeps L. Vitellium, ter consulem et 
censorem, Auli, qui postea imperavit, patrem. Is praefectus est Syriae anno 35, anno 
postquam primum consul fuit, cum Tiberius Artabanum, Parthorum regem, magis vici 
norum populorum viribus quam Romanorum armis ulcisci statuisset. Ac Tacitus quidem 
Ann. VI, 32 sic ait: cunctis, quae apud Orientem parabantur, L. Vitellium praefecit, deinde 
addit eum regendis provinciis prisca virtute egisse, quae minus recte ita possint intelligi, 
quasi Vitellius non unam modo provinciam Syriam, sed ad exemplum ipsius Tiberii et 
C. Caesaris et Germanici omnes provincias Asialicas regendas acceperit.  Verum oratorie 
dicit Tacitus, nisi forte quia Traiano imperante plures erant provinciae, quae tunc ab uno 
praeside tenebantur, ideo plurali numero usus est. . Nam Syriae soli praepositum esse 
Vitellium et Sueton. Vitell. c. 2 ait et Ioseph. Antiqg. XVII, 4, qui saepe commemorat, et 
ipse denique Tac. Ann. VI, 41. Qui quae gesserit et in provincia tuenda et in gloria 
nominis Romani conservanda, non narrabo, sed illud referam, quod iam supra p. 98 dixi, 
ex iis quae Tac. Ann. VI, 41 de Clitarum populo, qui in Cilicia erat, commoto et opera 
M. Trebellii legati composito tradit, colligi, Ciliciam Vitellio imperante cum Syria in unius 
provinciae ius fuisse coniunciam.  Revocatus quidem est in urbem propter ludaicam sedi- 
tionem.. Nam cum imperator Gaius ubique per statuas et aras coli sese iussisset, soli 
Iudaei moveri non poterant, ut eum imperatoris cultum reciperent: quare iratus Gaius 
Vitellium revocavit, quia et Iudaeos severiore imperio coèrcendos et hominem ipsum poena 
afficiendum esse putabat. Quanto enim in timore Vitellius Romam rediens fucrit, ne quid 
mali ab imperatore pateretur, refert Sueton. Vit. c. 2: Successor autem ci missus' est 
P. Petronius, de quo dicit Ioseph. Antiq: XVIII, 8, 2: dlog dè ev deva péowv eis tocovde 
UTtÒ ‘Tovdelov megopIar uovor, moesBevenv èrù Nvplag è&nrméurei Iergoviov diddogov 
Oditellio tig @07îj6, et quidem auctumno anni 39 p. Chr., ut Noris. Cenot. Pis. Il $ 13 
ostendit.  Etenim Tosephus 1]. cum duabus legionibus in Syriam advenisset (cf. Antiq. 

II, 10, 1), Petronium Ptolemaidem in hiberna concessisse ait; tum insequentis anni ver et 
aestas et auctumnus varie precibus Iudaeorum, minis legati, litteris imperatoris extracta, 
dum Gaius certior factus de seditione gravique ira concitatus ad bellum inferendum ad- 
hortatus est, quas litteras Petronius post mortem demum imperatoris i. e. post IX Kal. Febr. 
anni 41 accepit. Quaeritur, ille Petronius quis fuerit? Ac Publium quidem appellant et 
Philo legat. ad Gaium et Ioseph. Antiqg. XIX, 6, ubi edictum eius ad Dorienses refert. 
Est igitur ille P. Petronius, quem anno 19 consulem suffectum esse statuit Borghes. Diurn. 
Arcad. anni 1832, 1 p.86 et Baullett. inst. arch. Rom. anni 1845 p. 152, qui legem Iuniam 
Petroniam (in Dig. XL, 1, 24) tulisse existimatur. Idem fuit anno 27 proconsul Asiae, ut 
ex nummo Smyrnaeorum apud Eckhel. Doctr. numm. II p. 547 cognoscitur, et a Seneca 
in ludo de morte Claudii Caesaris p. 859 (ed. Amstelod. 1672) dicitur vetus convietor eius 
(Claudii), homo Claudiana lingua disertus; Tac. Ann. III, 49 domum eius, in qua C. Lutorio 
Prisco maiestatis crimen confictum sit, commemorat, et Ann. VI, 45 anno 36, paulo ante- 
quam in Syriam abiit, cum progeneris Tiberii ad damna incendii Romae facti aestimanda 
ab senatu electum esse scribit. Syriam quidem tenuit usque ad annum 42; nam et in 
edicto illo quod modo citavimus, ad Dorienses dato vocatur legatus Claudii et Antiochien- 
sium nummus apud Eckhel. 1. 1. II p. 280 (Noris. de epoch. Syromaced. diss. IMI p. 178) 
docet eum in Syria fuisse anno 90 aerae Antiochiensis, qui annus incipit ab auctumno anni 41 
p. Chr., Iosephus autem Antiq. XIX, 6, 4, postquam initia imperatoris Claudii tradidit, in 
Syriam ab eo Marsum missum esse scribit. Est ille C. Vibius Marsus, consul suffectus 
anni 17 p. Chr., deinde comes et legatus Germanici in Syria (Tac. Ann. II, 74), quo mor- 
tuo Romam revertit (Tac. Ann. II, 79) atque aliter ac reliqui, qui Germanico amici fuerant, 
prudentia effecit, ut, cum sorte ad Africam regendam vocaretur, Tiberius non modo non 
adversaretur, verum etiam per triennium eum in maxima provincia retinendum esse cen- 
seret. Nam per tres annos eum Africae praefuisse docent nummi municipii Uticensis com- 
plures apud Eckhel. Doctr. numm. IV p. 147, in quibus appellatur procos. et procos. II et 
procos. IH. Ad huius proconsulatus tempus definiendum maxime insignes sunt quidam 
nummi, in quibus est C . VIB. MARSO . PR. COS. NE (vel NER.) CAE.Q.PR.A.M. 
GEMELLVS F. C. DD. PP., et alii, qui exhibent: C.. VIB. MARSO.. PR. COS. DR. (vel 
DRY .) CAE.Q.PR.T.C.RVFVS.F.C.DD.PP. Hos nummos parum recle explicat 
Eckhelius ita intelligens, quasi Drusus et Nero Caesares dicantur quaéstores propraetores, 
quos honores neque ipsi unquam gesserunt, neque si gessissent, Uticenses in nummis suis 
expressissent. Neque enim celebrandorum adolescentium causa nomina Caesarum inscripse- 
runt, id quod et si voluissent longe aliter instituissent et illa aetate, cum Germanici libe- 
ros maxima invidia ab Tiberio affici viderent, certe nolebant, sed quia munus illi muni- 


cipale administrabant, ideo eorum mentionem evilare non potuerunt. Sic igitur legendum 
Nero Caesar quinquennalis, praefectus A. M. Gemellus et in alteris Drusus Caesar quin- 
quennalis, praefectus T. C. Rufus; est enim idem genus praefectorum, de quo disputa- 
vimus in comment. epigraph. p. 56. Quamquam ut inanis hic quinquennalitatis honos ado- 
lescentibus deferretur, non negabo effectum esse a Vibio Marso, qui patris olim amicus 
fuerat, eaque ipsi deinde prope exitii causa extitit. Sed quando et C. Marsus proconsul 
Africae factus est et Caesares quinquennalitatem Uticae gesserunt? Certe non ante an- 
num 23 p. Chr., cuius inilio Drusus togam virilem sumpsit (Tac. Ann. IV, 4). Sed anno 24 
Africae constat praefuisse P. Dolabellam ex Tac. Ann. IV, 23, quem eundem iam proximo 
antecedenti anno in provincia fuisse ostendit Carthaginiensium nummus apud Eckhel. IV 
p. 140, in quo Drusi Germanici. anno 23 mortui caput inscriptum est. Anno autem 26 
Vibium Marsum Romae fuisse ostendit Tac. Ann. IV, 56, ut eius proconsulatus, quem 
triennii fuisse vidimus, ante annum 27 collocari nequeat. Atque ipso hoc anno 27 videtur 
esse coeptus, quia et antecedenti anno Seianus Neronem, Germanici filium, ad summam 
spem excitare atque insidiose studiis hominum commendare instituerat (Tac. Ann. IV, 60) 
et insequenti ineunte casus Titii Sabini (Tac. Ann. IV, 68) omnes monere poterat, ne am- 
plius Germanici domum colerent.  Neque spatium, quod inter proconsulatum hunc et con- 
sulatum Vibii Marsi relinquitur, discrepat a reliquorum proconsulum similitudine; nam 
P. Dolabella, de quo diximus, cos. fuit anno 10, L. Apronius, qui ab anno 18 per trien- 
nium praefuit, consulatum gessit anno 8, quorum uterque item ipsos decem annos inter- 
iecit. Sed perfunclus hoc proconsulatu Vibius magnum vitae periculum adiit anno 37, accu- 
salus maiestatis, servatusque est proxima Tiberii morte. In Syriam quidem profectus est 
anno 42, in qua cum graviter ac strenue versatus esset (documento enim sunt, quae apud 
Ioseph. Antiq. XIX, 7, 2 et 8, 2 narrantur), mansit usque ad annum 44 exeuntem vel 45 
ineuntem.  Etenim Ioseph. Antiq. XX, 1 init. narrat mortuo Agrippa, Iudaeorum rege, 
revocatum esse Vibium Marsum a Claudio, qui id honori defuncti tribueret; nam Agrippa 
et Vibius vehementer dissenserant; Agrippa autem postquam septem annos regnavit, anno 44 
decesserat (Ioseph. 1. 1. XIX, 8, 2). Neque adversatur huic rationi Tac. Ann. XI, 10, qui 
inter ea quae anno 47 acta sunt, Vibium Marsum Syriae praesidem commemorat; neque enim 
illo eum anno Syriae praefuisse ait, sed rerum Parthicarum decursum  exponens quae 
priore tempore gesta erant repetit. Itaque ipse Norisius, cum antea aliter sensisset, Iose- 
phum cum Tacito non pugnare intellexit in epoch. Syromac. p. 181. 

Successit autem. C. Vibio Marso .C. Cassius Longinus, vir notissimus Ictis, a cuius 
nomine secta eorum appellabalur, cos. anno 30 p. Chr. cum L. Naevio Surdino, confusus 
saepe a viris doctis aique etiam ab ipso Norisio cum L. Cassio Longino (cf. Reimar. ad 

Dion. Cass. LIX, 29). Ipse quos alios honores gesserit, nescimus, sed Claudius eum cum 
propter iuris scientiam magni faceret, maximae provinciae praeposuit; at Nero eundem 
quod seclae Ictorum princeps esset iratus quamvis oculorum lumine orbatum anno 64 in 
Sardiniam insulam eiecit (Tac. Ann. XVI, 7 et 22, Suet. Ner. 37), unde revocatus est ab 
Vespasiano (Pompon. de orig. iuris in Dig. I, 2, 47). Magnas eius laudes habet imprimis 
Tac. Ann. XII, 12, unde discimus fuisse eum ex veitere illa familia Cassia, amore liber- 
tatis victoriisque Parthicis clara, ut propinquus fuisse videatur L. Cassii illius, quem eius- 
dem generis fuisse ait Dio LIX, 29. Syriac autem pracesse coepit anno 45, ut diximus, 
severe ac graviter, quamvis rei militaris imperitus esset, atque in ipsum illum annum in- 
cidit nummus Antiochiensium apud Eckhel. Doctr. numm. II p. 280 et Noris. de epoch' 
Syrom. diss. III c.4 p.179, quo legatio eius commemoratur.  Tacitus Ann. XII, 12 eum 
anno 49 Syriae praefuisse docet, cum Meherdates ad regnum Parthicum capessendum ab 
Romanis deduceretur. Nec multo post revocatus est propter metum, opinor, belli Parthici, 
quod ille, qui pacis magis artibus excelleret, minus strenue administrare posse videretur. 
Nam anno 51 iam C. Ummidius Durmius Quadratus Syriae rector commemoratur a Tac. 
Ann. XII, 44, ut eum anno antecedenti in provinciam venisse suspicer. Magna de hoc 
praeside olim fuit virorum doctorum dubitatio, cum plerique codicum auctoritatem secuti 
Vinidium vel Numidium appellarent ac Tillemontius in nota 18 de imp. Claudio quamvis primus 
ope inscriptionis antiquae verum nomen inveniret, parum tamen certe pronunciaret. De- 
‘monstrata est res a Norisio in epoch. Syrom. HI, 4 p.182, ut nullus nune dubitationi 
locus supersit. Cf. Marin. act. fr. Arv. p. 914. Honores hominis optime cognoscuntur ex 
inscriptione apud Fabrett. p. 171, 326, unde discimus eum, cum quaestor fuisset anno 14, 
quo Augustus decessit, deinceps praetura gesta Cyprum rexisse pro consule, tum in Lusi- 
taniam esse missum, cui praefuit anno 38 (cf. Orell. n. 3665), denique a Gaio vel Claudio 
consulatu accepto praepositus est Illyrico, unde iransiit in Syriam. Ac quoniam in illo 
titulo dicitur legatus divi Claudii et Neronis Caesaris Augusti in Syria, diu cum in pro- 
vincia mansisse intelligimus. Idque confirmant et nummi Antiochiensium apud Eckhel. Doctr. 
numm. II p.280, qui cum ab anno 55 usque ad annum 59 Syriae praefuisse ostendunt, et 
scriptorum testimonia. Nam non modo sub Claudio Iosephus Antiq. XX, 6, 2 (bell. Tud. 
II, 12, 5) et Tac. Ann. XII, 45 et 54 commemorant, verum etiam Nerone imperatore Tac. 
Ann. XII, 8 et 9, qui cum Ann. XIV, 26 dicat: Corbulo in Syriam abscessit, morte Um- 
midi vacuam ac sibi permissam, haud dubie significat, Ummidium illo ipso anno 61 p. Chr. 
in Syria esse mortuum. Longum hoc spatium fuit, quo Quadratus Syriae praefuit, ac lon- 
gum videbatur ipsi Neroni; quare anno 55 cum ortam cum matre dissensionem interim 
composuisset, ut caritatem suam ostenderet, P. Anteio, qui ex amicissimis Agrippinae erat 

(cf. Ann. XVI, 14), Syriam destinavit; sed, quia parum fidei habebat matri neque tantae 
provinciae amicum eius pracficere audebat, Quadratum in Syria retinuit prope invitus, cum 
si revocaret, Anteium eo miltere debere viderelur. Vide Tac. Ann. XII, 22. 

Sed magna tamen, dum Ummidius Quadratus praeest; facta est Syriae provinciae mu- 
tatio. Ad eam antea pertinuisse diximus, quicquid in Asia dicionis Romanae erat praeter 
Galatiam,> Bithyniam, proconsularem provinciam, quae proprie Asia nominatur; neque ad- 
versum huic sententiae debet videri, quod Tac. Ann. XII, 38 narrat Cossutianum Capi- 
tonem, quem Syriae non praefuisse constat, a Cilicibus repetundarum accusatum esse. Et- 
enim non Caesaris legatum eum fuisse, sed sorte a senatu provinciam accepisse, vel hoc 
docet, quod causa, in qua plurimum Paeti Thraseae auctoritatem valuisse dicat Tac. Ann. 
XVI, 21, in senatu videtur esse acta. Fuerat enim Capito pro consule Asiae, in qua pro- 
vincia pars Cilicum erat, neque accusationem a parte provinciae susceptam esse mirabile est. 
Ingens igitur erat ambitus Syriae, quam vix pacatis temporibus unus legatus recte tueri 
posset; tune vero dupliciter ca movebatur. Nam et Iudaci seditiones agitare coeperant per- 
petuoque praesidio militari egebant, et Parthi nunciati erant Armeniam vexare, qui quam- 
quam domesticis discordiis distinebantur, magnam tamen belli expectationem apud Romanos 
moverunt.  Quare Nero duos imperatores opus esse existimans Domitium Corbulonem, 
peritissimum ea aetate rei militaris, anno 55 misit. De cuius potestate sic scribit Tacitus 
Ann. XII, 8: Domitium Corbulonem retinendae Armeniae pracposuerat. — Copiae Orientis 
ita dividuntur, ut pars auxiliarium cum duabus legionibus apud provinciam Syriam et 
legatum cius Quadratum Ummidium remaneret, par civium sociorumque numerus Corbuloni 
esset, additis cohortibus alisque quae in Cappadocia hiemabant.  Socii reges, prout bello 
conduceret, parere iussi; sed studia eorum in Corbulonem promptiora erant. Cui igitur 
provinciae praefectus est Corbulo? Superiores omnes, qui bella cum Parthis gesserant, 
Syriam tenuerant, ab Crasso, qui victus est, ad legatos Claudii, qui deterruerant magis 
hosiem quam vicerant.. Tacitus ait eum retinendae Armeniae esse impositum; provinciam 
quam acceperit, non nominat.  Armeniam autem eam fuisse parum est probabile, quam 
Romani tum nondum in provinciae formam redigere cogitabant.  Syriam quidem ipsam 
non obtigisse Corbuloni aperte  significat Tacitus paulo post, cum ait Ummidium Qua- 
dratum occurrisse Corbuloni ad Aegeas, oppidum Ciliciae, ne, si ille ad accipiendas legio- 
nes Syriacas Syriam intrasset, omnium ora in se converteret Ummidioque officeret.  Syriam 
igitur non intravit Corbulo. Quare Cappadociam ei provinciam datam esse censeo, equi- 
lemque Romanum, qui ei provinciae praeesse consuerat, revocatum. Documento etiam est, 
quod Tacitus loco, quem citavimus, cohortes alasque, quae in Cappadocia hiemebant, ad- 
ieclas esse ait Corbulonis exercitui, quas ille non accepisset, nisi simul ipsam illam regionem 

tuendam teneret. Nec vero modo Cappadocia Corbuloni tradita est, verum etiam Galatia; 
nam Tac. Ann. XIII, 35 eum ait anno 59, cum bellum Parthicum serio susciperet, in 
Galatia Cappadociaque delectus habuisse. Instituta igitur iam a Nerone est Cappadocia 
provincia, quam confirmavit postea Vespasianus, quem Suet. c. 8 refert propter assiduos 
barbarorum incursus Cappadociae legiones addidisse .consularemque rectorem imposuisse 
pro equite Romano. In quo Suetonius respiciebat superiora tempora Claudii, sub quo 
legatum praetorium Galatiae, procuratorem equestris dignitatis Cappadociae praefuisse supra 
p.126 vidimus, quae provinciarum divisio cum semela Nerone sublata esset, etsi aliquamdiu 
propter continua prope Parthorum bella parum certus erat rerum status, non videtur am- 
plius esse restituta. 

Neque enim mansit provincia illa Cappadocia, sed anno 61 postquam Ummidius Qua- 
dratus obiit, cum Parthorum metus simul refrixisset Armeniaeque a Romanis rex Tigranes 
impositus esset, omnis Syria Domitio Corbuloni permissa est (Tac. Ann. XIV, 26), non ea 
modo, quam Ummidius postremo tenuerat, sed Cappadocia quoque et reliqua, quae antea 
ipse Corbulo bellum Parthis pro Armenia inferens habuerat.  Perspicitur id ex Tac. Ann. 
XIV, 3, ubi Corbulo, postquam de novo impetu in Armeniam facto audivit, duas legiones 
ex iis, quas secum habebat, ad fines imperii tuendos misisse narratur.  Intelligebat tamen 
ipse Corbulo necessariam esse illam, quam Nero instituerat, tantae provinciae divisionem 
nec posse et Armeniam et Syriam ab eodem imperatore defendi, itaque Neroni scripserat 
(Tac. Ann. XV, 3 et 6). Eique ille obtemperavit; misit enim L. Caesennium Paetum, cos. 
anno 61 cum P. Calvisio Rusone (Grut. p. 64,9; Ryck. ad Tac. Ann. XIV, 29; Dio LXII, 20). 
Ignota huius hominis reliqua sunt munera; nam ei male a nonnullis imprimisque ab Lipsio 
confundebatur cum Caesonio Paeto, consule ordinario anni 61, nec recte etiamnunc sta- 
tuitur esse idem ac Caesennius ille Paetus, qui apud Ioseph. bell. Iud. VII, 7, 1 sq. anno 72 
narratur Syriae praefuisse. Nam ne alia commemorem, fuisse scimus Vespasiani aetate 
alium Caesennium Paetum, huius, qui cum Parthis bellum gessit, vel filium vel propinquum. 
Sunt enim apud Eckhel. Doctr. numm. II p. 519 et 557 nummi Ephesiorum et Smyrnaeo- 
rum, in quibus Caesennius Paetus pro consule Asiae celebratur sub Domitiano. Qui si 
tunc proconsulatum illum gessit, rite putabitur initiis Vespasiani et consul et legatus Syriae 
fuisse.  Praefuisse autem hunc, de quo hoc loco dicimus, Caesennium iisdem omnino po- 
pulis, qui postea ab Vespasiano in provinciam Cappadociae coniuncti sunt, ostendunt ea, 
quae Tacilus narrat, primum Ann. XV, 6, paruisse ei Pontica et Galatarum Cappadocumque 
auxilia, deinde c. 10, legionem, quam regebat, in Ponto hibernasse. Cf. c. 12 et 17. Con- 
iunclae igitur tunc erant Cappadocia ei Galatia et Ponti pars idque servatum esse ab Vespa- 
siano constat ex nummis apud Eckhel. Doctr. numm. HI p. 190. Nec. tamen Paetus diu 

mansit in Cappadocia. Cum enim male cum Vologese, Parthorum rege, pugnasset et auxilio 
demum Corbulonis ex Syria advenientis ereptus esset, Nero cum, ne denuo imperio cla- 
dem atque ignominiam inferret, revocavit anno 63 ineunte. Tum, ut Tac. Ann. XV, 25 
ait, Syriae executio Cincio, copiae militares Corbuloni permissae. — Scribitur tetrarchis 
ac regibus praefectisque et procuratoribus et qui praetorum finitimas provincias regebant 
iussis Corbulonis obsequi, in tantum ferme modum aucta potestate, quem populus Îtomanus 
Gnaeo Pompeio bellum Piraticum gesturo dederat. Quid igitur tune Corbuloni potestatis 
datum? Nimirum primum ea quam antea habuerat Cappadocia cum Galatia et Ponti parte, 
in qua provincia solus esset imperatoris legatus; tum ut per finitimas provincias quicquid 
ad bellum usui esset, colligeret eamque ad rem maiore in iis esset imperio quam ii, qui 
aut ab senatu missi erant aut a principe. Praetores igitur, qui Corbuloni parere iussi sunt, 
non modo qui praetura gesta provincias acceperant, videntur esse, sed etiam qui consu- 
latu functi erant. Proximae enim Cappadociae sunt Bithynia et Asia et Syria, quarum has 
duas ultimas consulares viri regebant, in quibus imperium Corbuloni tributum esse vel 
hinc intelligimus, quo Syriae et Cappadociae legiones permultasse narratur; nec dubitan- 
dum est, quin auxilia etiam ex Asia contraxerit. Sed ultra etiam imperium eius pertinuisse 
suspicor, siquidem vexilla delectorum ex Illyrico et Aegypto secum duxit (Tac. XV, 26). 
Quamquam intra hos certe fines constitit eius potestas et sic modo comparari potest cum 
ea, quae lege Gabinia olim Cn. Pompeio delata est, quod utrique in iis provinciis, quibus 
non proprie praeessent, aliquid imperii datum est; nam Pompeium quidem per totum mare 
internum usque ad columnas Herculis imperasse scimus (Plut. Pomp. 25), quo certe Cor- 
bulonis potestas non pertinebat. Sed ille, qui eodem tempore, quo Corbulo iterum Cappa- 
dociam accepit, Syriae a Nerone impositus est, quis fuit? Eum Cilium appellat codex 
Taciti vetustissimus; inde Cincium nominavit I. Fr. Gronovius, C. Itium Orellius; Cestium 
Ryckius, Pighius aliique. Norisius dubitanter pronunciavit; equidem etsi certum nullum 
testimonium afferri posse video, omnem tamen probabilitatem concurrere intelligo, ut apud 
Tacitum Cestius scribatur. Etenim anno 63 in Syriam missum esse diximus illum sive 
Cincium sive C. Itium sive Cestium. Iam anno 64 quis Syriae praefuerit, nullum apud 
huius temporis auctores vestigium reperitur; sed insequenti anno Cestium Gallum prae- 
fuisse Syriae ex Iosepho constat. Is enim in bell. Iud. II, 14, 3 exposita Gessii Flori pro- 
curatoris crudelitate narrat Iudacos quamdiu Cestius Gallus in Syria versaretur, quievisse, 
sed cum ille instante Azymorum festo Hierosolyma venisset, conquestos esse universos 
additque per idem tempus cum Graeci Caesarienses ex litteris imperatoris Neronis reipu= 
blicae suae omnem potestatem accepissent, ortum esse bellum Iudaicum anno duodecimo 
imperii Neronis mense Artemisio (i. e. Maio). Apparet igitur Cestium Hierosolyma venisse 

anno 66 ineunte (is enim duodecimus est imperatoris Neronis), et iam antecedenti Syriac 
praefuisse. Haec prima Cestii Galli apud Iosephum mentio; nam postea saepe commemo- 
ratur. Eodem autem tempore in nummis Antiochiensium nominatur. C. Cestius anno 114 
aerae Antiochiensis, qui annus ab auctumno anni 65 incipit (Eckhel. Doctr. numm, HI p. 281; 
Noris. de epoch. Syromaced. III, 4 extr.). Quae cum ita sint, constat anno 65 Syriae 
praefuisse C. Cestium, probabile est praefuisse etiam biennio antecedenti. Nihil enim pror- 
sus in condicione Syriae vicinarumque provinciarum mutatum est, ex quo Corbulo, ut 
bellum Parthicum administraret, Syriam Cappadocia commutavit.  Vologeses, quae Corbulo 
promitiere coégerat, executus est anno 66 Tiridatesque ut Armeniae regnum a Nerone 
acciperet Romam missus (Dio LXII, 1 sq.), Corbulo autem totam, qua initio ornatus erat, 
potestatem conservavit, dum anno 66 a Nerone cum magno honore. in Graeciam arcessitus 
iurpiter periit (Dio LXII, 6 et 17). Quis igilur, cum virum et ab ambitione alienum et 
idoneum, cui tanta provincia sine metu committeretur, invenire difficile esset, nec Ceslii 
nimis longa videri potestas posset, temere a Nerone putabit Syriae esse mutatum imperium? 
Certe igitur apud Tacitum 1. ]. emendandum Cestio, fortasse C. Céstio; aegre enim fero, 
hominem, qui tunc primum commemoretur, uno tantum nomine appellari.  Quis fuerit hic 
Cestius, parum notum est.  Suetonius modo Vespas. c. 4 legaltum consularem vocat, atque 
ipsa Syriae administratio ex constanti consuetudine consularem eius dignitatem significat, 
Sed quando eum honorem gesserit, incertum est; illud simile veri, filium fuisse C. Cestii 
Galli Camerini, cos. anni 39; quod si ita est, anno 62 eum consulem cum Q.Iunio Marullo fuisse 
suspicor (Tac. Ann. XIV, 48; cf. Gervas. Inscr. Neapol. p. 37). Decessisse autem eum constat 
anno 66 p. Chr. exeunte. Etenim Tac. Hist. V, 10 narrat Vespasianum intra duas aestates cuncta 
camporum omnesque praeter Hierosolyma urbes victore exercitu tenuisse; proximum annum 
civili bello intentum, quantum ad ludaeos, per otium transisse. Iam annus ille, quo civile 
bellum exarsit, erat 69 p. Chr., ut certe iam ineunte anno 67 Vespasianus in Iudaea fuerit. 
Delaiam autem ei esse legationem Syriacam iam anno 66 exeunte ostendit Ioseph. bell. Iud. 
III, 4, 2. Vespasianus enim postquam curam belli Iudaici ab Nerone accepit, Titum filium 
in Aegyplum miserat ad milites inde adducendos, quem losephus narrat hieme traiecisse. 
Confirmaturque ea res a Iosepho bell. Iud. II, 19, 9, qui cladem Cestii Galli accidisse ait 
ociavo die mensis Dii anni Neronis imperatoris duodecimi, quae cum annus ille exierit 
ante III Id. Oct., quo die olim Claudius periit, utut de mense Dio statuetur, certe collocanda 
erit ante mensem Octobrem. Tum continuo post cladem nobiles quidam Iudaci ad Neronem 
iam tune in Achaia versaniem a Cestio missi sunt, qui necessitatem suam proponerent, 
neque ille cunciatus est, quin Vespasianum mitteret.. Eademque de causa faciendum est, 
ut Corbulonis caedes, quam Dio Cassius temporum seriem paululum perturbans sub exitum 

peregrinationis Achaicae Neronis collocat, inilio potius eius i. e. paulo ante cladem in 
Iudaea acceptam accidisse putetur. Quia enim Corbulo usque ad extremum omnem digni- 
latem retinuisse narralur, princeps eam provinciarum mutationem, quam Vespasiano misso 
instituit, ante eius obitum suscipere non potuit. 

Sed haec, quam Corbulone occiso, Cestio Gallo victo, paulo post etiam mortuo, Nero 
suscepit provinciarum mutatio qualis fuerit quaeritur neque ca intelligi poterit, nisi antea, 
quae provinciae per Asiam universam Corbulonis tempore fuerint, perspexerimus. lam 
primum constat, duas tunc per eas regiones fuisse senatus provincias, Asiam, quae a con- 
sularibus viris sortito regebatur, et Bithyniam, quae a praetoriis; reliqua omnia impera 
toris erant, in duas divisa provincias, Syriam et Cappadociam, quarum utraque consulari 
viro committebatur. Nam ceterae regiones per Asiam mìnorem, quae in provinciae for- 
mam redactae erant, Cilicia, Galatia, Pamphylia, Lycia non peculiares efficiebant provin- 
cias, sed in duas illas magnas contributae erant. Ac Ciliciam quidem iam supra p. 98 
diximus imperante Claudio cum Syria fuisse coniunctam eamque per totum imperium Ne- 
ronis mansisse coniunctam ostendit Ioseph. bell. Iud. VII, 7, 3, qui narrat Antiochum, 
regem Commagenarum, cum Tarsum Ciliciae venisset, a Caesennio Pacto, Syriae legato, 
per centurionem missum in vincula esse coniectum, id quod accidit anno 72 p. Chr. Nec 
si Vespasianus, qui aliquot provincias ante coniunctas separavit, nullam amplificavit, non 
seiunxit, Nero videri debet seiunxisse. De Galatia item supra p. 94 dixi, quam ab Augusto 
in provinciae formam redactam legati praetorii rexerant, dum Caesennius Paetus et Domitius 
Corbulo cum Cappadocia coniunctam obtinuerunt.  Pamphylia autem tantula erat, ut usque 
ad inferiorum imperatorum Romanorum aetatem nunquam peculiarem provinciam effecerit; 
coniuncta igilur tune videtur fuisse cum Galatia, cui postea adhaesisse infra videbimus. 
Lycii autem ab Augusto liberiatem acceperant (Strabo libr. XIV p. 664), qua cum abute- 
rentur, Claudius eos libertate privavit et cum Pamphylia in unam quasi praefecturam con- 
iunxit, quae praesidi Galatiae, ut videtur, parebat. Hoc enim valet, quod Dio LX, 17 ait: 
toùs Avxiovs — EdovAwoatò te za € tÒv tijs Iougpvlias vouòv ècéyoavwer. Cf. Suet. 
Claud. c. 25. Sed nescio quo pacto Nerone imperante Lycii libertatem recuperarunt, qui 
tamen quo tempore id fecerit et cui eos provinciae attribuerit, incertum est. Nam anno 57 
Tac. Ann. XII, 33. narrat Eprium Marcellum a Lyciis repetundarum esse accusatum, sed 
tantum valuisse gratia, ut non ipse modo absolveretur, verum etiam ex accusatoribus non- 
nulli exilio punirentur. Quid igitur hinc potest colligi? Primum hoc censeo posse colligi, 
si res acta est in senalu ac lege repetundarum, senatus eam fuisse provinciam. Attigi hunc 
locum iam supra, ubi de Cilicia dixi, p. 139, sed nunc paulo plura dicenda esse video, 
quia viri docti aliter solent statuere. Omnes enim, quantum scio, legem repetundarum 


pariter ad proconsules a senalu missos et ad legatos principis, qui imperatoriis provinciis 
pracerant, pertinuisse atque de utrisque  senatum iudicasse credunt.  Equidem, etsi nihil 
usquam apud auctores certi inveni, contra universam tamen rationem imperii fulurum esse 
exislimo, ut senatus putetur de delictis etiam legatorum Caesaris iudicasse. Novimus.enim, 
quanta diligentia imperatores operam dederint, ne in iis provinciis, quas ipsi regerent, 
senalus quicquam administraret. Si autem licuisset, apud senaium accusare legatos prin- 
cipis, nonne senatores revera omnium provinciarum erant arbitri? Nonne oportebat eos, 
sì recite iudicare vellent, inquirere, quid imperator mandasset, quae tributa imposuisset, 
quo quidque modo administrari iussisset?. Quae certe princeps, qui suas esse vellet illas 
provincias earumque reditibus milites. ali, pati non poterat. In quibus si quid delictum 
esse videretur, nonne ipse imperator quodammodo.in ius vocabatur? Erat autem vere 
unus omnium earum quas tenebat. provinciarum proconsul; legati ‘eius vice, dum ipse 
Romae est, cas regebant. Ac si ipsos illos legatos licebat repetundarum in senatu accu- 
sare, certe licebat etiam legionum legatos praefectosque, inter quos partes provinciarum 
principis  divisas esse constat. Sic senatui in ipsos. etiam milites exercitumque, quo nihil 
magis proprium imperatoris, habebatur, iudicium esset datum.  Neque hoc debebit ulla 
ratione statui. Nolo plura de eodem genere disputare, quia haec sufficere censeo; illud 
addo, ne opus quidem fuisse lege repetundarum in legatis Caesaris. Primum enim pecu- 
niarum omnis administratio in provinciis imperatoriis erat apud procuratores  legatorum 
poiesiati non subiectos, deinde, si qua in alia re legati deliquissent, nonne brevius ac 
iulius crat ipsum adire imperatorem, qui et statim revocandi et mandatis coércendi et de- 
nique puniendi plenissimam haberet potestatem? Denique, id quod confirmat sententiam 
nosiram eique maximam probabilitatem conciliat, cum tot afferantur apud Tacitum et Plinium 
causae praesidum lege repetundarum condemnatorum vel accusatorum, nulla in iis est, 
quam ex provincia imperatoria delatam esse constet. Collegit eas causas diligenter patruus 
nosier, Carolus Timotheus, in.scriptione academica de legibus iudiciisque repetundarum, 
Berol. 1845, comment. III p. 37, qui, cum repetundarum legem ad utrumque pariter pro- 
vinciarum genus referret, ipse mirabatur, tam pauca ex principis provinciis afferri iudicia. 
Sed debuit haec omnia ex indice, quem conficiebat, eximere.  Primum enim affert duo 
exempla procuratorum, Lucilii Capitonis apud ‘Tac. Ann. IV, 15 et P. Celeris apud Tac. 
Ann. XIII, 33; sed uterque fuerat in Asia, senatus provincia, accusabalurque, quod contra 
leges a provincialibus pecunias cepisset.. Itaque ea cognitio, quia tola provincia senatui 
mandata erat, rite ad eundem pertinebat; neque haec exempla docent, reliquarum provin- 
ciarum, quas imperator obtinebat, aut procuratores aut legatos lege repetundarum apud 
senalum causam dixisse. Sequitur apud Tac. Ann. IV, 48 C. Silius, qui Germaniae, supe- 

riori praefuerat. Eum Tacitus narrat in senatu esse accusalum; sed non repetundarum, 
verum maiestatis erat iudicium. Ex tribus rebus hoc intelligitur, primum quod Tacitus 
ipse ait: Nec dubie repetundarum criminibus haerebant (Silius et uxor eius Sosia Galla), 
sed cuncta quaestione maiestatis exercita, unde, dum de maiestatis criminibus, quae in 
provincia administranda commisisset, agitur, commemorata esse videmus etiam repetunda- 
rum quaedam crimina, quae movere possent et senatum et imperatorem, ut nocentem esse 
hominem existimarent, sed nequaquam lege repetundarum esse accusatum. Deinde idem 
ostendit ipsa iudicii forma. Tacitus enim narrat neminem provincialium res repetisse a 
C. Silio, idque necesse erat in quovis repetundarum iudicio. Tum ex iis, quae Tacitus 
tradit, discimus statim postquam accusatus est Silius, actam esse causam, neque ullum 
accusatori tempus esse datum, quo ex tam longinqua provincia litteras testesque arcesseret, 
idque fieri consuevisse in repetundarum reis notum est. Quare certe C. Silii damnatio 
non debet pro argumento haberi, ex quo de imperatoriis provinciis senatores iudicasse colli- 
gamus.. Tum de Pomponio Labeone sic narrat Dio Cass. LVIII, 24: xaè odrog uèv 7ijs te 
Mvoias rtorè dxtà EteoL età T)v otoetgYiav Gofas nai dolor uetà tÎjs yvvarxòs yoa- 
peic èFehovtng oùv aÙùrij diep9a0n; ut sane de lege repetundarum ac Labeone apud se- 
natum accusato significare videatur. Veruntamen minus accurate Dionem scripsisse ostendit 
Tacitus Ann. VI, 29 eundem Labeonis casum referens: Pomponius Labeo, quem praefuisse 
Moesiae rettuli, per abruptas venas sanguinem effudit. — Nam promptas ciusmodi mortes 
metus carnificis faciecbat et quia damnati publicatis bonis sepultura prohibebantur, eorum 
qui de se statuebant humabantur corpora, manebant testamenta, pretium festinandi. Sed 
Caesar missis ad senatum litteris disseruit morem fuisse maioribus, quotiens. dirimerent 
amicitias, interdicere domo eumque finem gratiae ponere; id se repetivisse in Labeone 
atque illum, quia male administratae provinciae aliorumque criminum urgebatur, culpam 
invidia velavisse. In his nullum est indicium repetundarum.. Quomodo enim carnificem 
potest timere, qui repetundarum accusatur? Pecuniam contra leges captam ex bonis suis 
restituit, notatur infamia, amittit ordinem, privatur sacerdotiis (vide patrui commentationem 
quam modo laudavi, p. 28), sed vitae salutique suae nihil est, quod timeat.  Necesse igitur 
erat, alia crimina Labeo metueret. Neque omnino accusatus est apud senatum, idque 
docent quae addit Tacitus, cum voluntaria morte voluisse rem familiarem liberis conser- 
vare. Nam si coepta esset repetundarum accusatio apud senatum, ea, quamvis reus interim sibi 
manum intulisset, tamen peragebatur, id quod omnia, quae Tacitus refert, exempla osten- 
dunt, sequebatur damnalio, bona publicabantur. Quid igitur accidit Labeoni? Provinciales 
eum detulerant apud Tiberium, quod et pecuniam contra leges cepisset et alia, opinor 
maiestatis, crimina admisisset: ideo ille ei amicitiam renunciavit domoque interdixit. Tum 

Labeo, meluens etiam ne maiestatis apud senatum accusaretur, sibi ipse mortem conscivit 
scripsitque rem Tiberius senatui iîs litteris, quas Tacitus significat, quibus non opus fuisset, 
sì ab initio res in senatu acta esset. Superest, si ab Cossutiano Capitone, de quo supra 
diximus, et Eprio Marcello, de quo haec ipsa disputantur, discedamus, unus Vibius Secun- 
dus, qui docere posse videatur, etiam ex imperatoriis provinciis repetundarum causas ad 
senatum esse delatas. De eo enim sic est apud Tac. Ann. XIV, 28: Vibius Secundus eques 
Romanus accusantibus Mauris repetundarum damnatur atque Italia exigitur, ne graviore 
poena afficeretur, Vibii Crispi fratris opibus enisus. Certum igitur est repetundarum fuisse 
iudicium, certum rem actam esse a provincialibus. Sed ille Vibius Secundus quis fuit? 
Statuunt fuisse procuratorem alterius Mauretaniae, quam provinciam Claudius anno 42 in- 
stituerat. Neque id a vero videtur abhorrere; nam cum Vibius Crispus eloquentia et divi- 
tiis principem in civitate locum obtinuerit ac saepe a Tacito inter eos, qui plurimum tune 
valuerint, nominetur, fratrem quoque eius illustrem equitem Romanum fuisse putabimus. 
Omnia igitur videmur habere, quae procuratorum crimina in senatu cognita esse doceant, 
accusantem provinciam, reum, qui principis provinciae praefuerat, legem repetundarum. 
Sed unam tamen rem desidero, quae plurimum valet.. Num enim Tacitus ait rem actam 
esse in senatu? Non ait neque actam ibi esse existimo. Refert enim de eadem re Tacit. 
Hist. II, 10, cum Galba rerum potitus esset, Vibium Crispum Annio Fausto, equiti Romano, 
delatori olim fratris sui, diem apud senatum dixisse ac pervicisse, ut ille condemnaretur. 
Quid? Si causa in senatu acta erat ex lege repetundarum, quomodo fieri poterat, ut ipsi 
qui condemnarant senatores, cum malos delatores, qui Nerone imperante floruerant, ulcisci 
statuissent, Annium Faustum punirent? De iis, opinor, potius agebatur tune delatoribus, 
qui apud ipsum principem viris bonis insidias struxissent, non de iis, qui rite in senatu 
repetundarum postulassent. Itaque mihi quidem hoc exemplum alio videtur pertinere ac 
quicquid iudicabitur, illud constat, nihil certi ex eo posse colligi. Contra autem sunt cer- 
tissima aliorum procuratorum exempla. Nam Pontius Pilatus, Iudaeae procurator, cum accu- 
saretur a Samaritanis, quod multos homines eontra leges occidisset, a Vitellio, Syriae 
praeside, Romam missus est, ut ibi apud imperatorem Tiberium causam diceret, qui cum 
interim obisset, impune evasit. De ea re Ioseph. Antig. XVIII, 4, 2 sic narrat: Qùeré4- 
dog — IiAdatov &xélevoev &rù Pouns aritvar, mods è satnyogoiev “Tovdaior didetorra 
tòv aùtorgetogo. Nulla senatus mentio, apud quem si Pilati causa acta esset, sine dubio 
lex repetundarum valuisset.. Sed accuratius narratur causa Cumani, qui alter ab Pontio 
Pilato ludacae praefuit. Qui cum a Iudacis argueretur, quod pecunia accepta insontes 
interfecisset, quia aperte crimen repetundarum erat, si omnino ex imperatoriis provinciis 
tales causae ad senatum deferrentur, ad senatum mittendus atque in eo accusandus erat. 


Sed sic tradit de eo Ioseph. Antiq. XX, 6, 2: xeZever dé (Ummidius Quadratus, Syriae legatus) 
xoù toîg tOv Sauagéwv rmquTos xaè tois “Iovdeiwv (ex quibus illi socii erant Cumani, 
hi accusatores) Kovudvp te èmirooro — è ‘Iralias @mitévar 179dg tOv adtoxgatoga 
uorInoopévovg è avro reoù tOv mods Ghinhovs Untinoewr et paulo post: Ot regi 
Kovpoavov dè xaè toùs mowTovs TOV Zauagéwr, avareup9évteg ee Pounr, hauBdvovoi 
maod toù aùtoxgdtogos Muégar, xa9 iv mepè TAV tds GAAnA0vs auproPntnoewv Réyew 
sushhov — xoù Kiabdos — diazovoas — toùs uîv avaBavtas mods avròv (Fauaggic) 
ènéhevoev avarge9fjvar, tò Kovuavp dè guy) v &réBahe. Ac similis prorsus fuit causa 
Felicis, qui post Cumanum Iudacam rexit, quem Ioseph. Antiq. XX, 8, 9 narrat postquam 
decessit, a Iudaeis apud Neronem esse accusatum, sed gratia Pallantis absolutum. Nonne 
haec exempla simillima sunt illi, quod commemoravimus, Vibii Secundi, quem Mauri apud 
Neronem repetundarum accusarunt? Nec dubito, quin, si quis diligenter quaerat, etiam 
legatos provinciarum imperatoriarum invenire possit repetundarum non apud senatum, sed 
apud principem accusatos ab eoque punitos. 

Sed ab hac satis longa digressione, qua videmur effecisse, ut legati Caesarum pro- 
curatoresque non in senatu, sed apud ipsum imperatorem, a quo potestatem acceperant, 
repetundarum accusari consuerint, redeundum est ad eam de qua disputatio nostra suscepta 
erat Lyciam. Num igitur Eprium Marcellum, de quo Tacitus narrat, in senatu a Lyciis 
accusatum esse putamus? Si statueremus ita, sequeretur, ut Lycia fuerit senatus provincia. 
lam duas per Orientem scimus fuisse senatus provincias, Bithyniam, in quam certe Lycia 
attribui non potuit, et Asiam; sed hanc ab Eprio Marcello administratam esse tonstat 
Vespasiano imperante ab anno 71 p. Chr. per triennium. Vide Borgh. in Bullett. inst. arch. 
Rom. anni 1831 p.147. Quid igitur faciamus? Num Cyprum insulam ab Eprio Marcello 
rectam esse existimabimus? Ea erat sane praetoria ac senatus provincia, qua tamen tunc 
praeter insulam ipsam populos continentis comprehensos esse demonstrari non potest, nec 
quod inscriplio, quam Borghesius in Bullett. inst. arch. Rom. anni 1881 1. l. citat, posita 
est Eprio Marcello ab insula Cypro, satis causae est, ut eum huic insulae praefuisse sta- 
tuamus. Relinquetur, ut causa Eprii Marcelli apud imperatorem acta sit Lyciaque principis 
fuerit provincia, non ut sola haberet Caesaris legatum (tantula enim erat, ut legati munus 
non expleret), sed ut cum aliis populis coniuncta regeretur. Idque confirmatur prorsus 
testimonio Plinii nat. hist. XII, 1, 10, qui de platano referens, quae maxima fuisset in 
Lycia, addit Licinium Mucianum ter consulem et nuper provinciae eius legatum de ea in 
libris suis tradidisse; item XIII, 23, ubi Mucianus ter consul, qui praesederit Lyciae, com- 
memoratur. Ibi de Caesaris provincia dici certum est; appellatur enim legatus.  Mucianus 
autem est ille C. Licinius Mucianus, qui cum anno 67 a Nerone provinciam Syriam regen- 

dam accepisset, imprimis auctor fuît Vespasiano, ut imperium capesseret, qui primum con- 
sul fuit anno 52 p. Chr. Quando autem Lyciae praefuit?  Dupliciter id potest cogitari. 
Quoniam enim Lyciam non per se solam constitisse, sed cum aliis populis coniunctam uni 
legato paruisse diximus, nonne ita accidere potuit, ut Mucianus in Syriaca legatione Lyciam 
quoque cum Pamphylia, quam maxime cum ea coaluisse in unam rempublicam Dio 1. s. |. 
ait, et Galatia teneret?  Etenim a Domitio Corbulone et Caesennio Paeto, cum Cappadociae 
et Armeniae praeessent, videri omnes, qui principi proprie parebant, Asiae minoris popu- 
los uno imperio esse comprehensos supra diximus neque obstant Plinii verba Lyciae prae- 
sidem appellantis; siquidem cum uni et soli Lyciae tunc nemo legatus praefuerit, utrum 
pauciores an plures provincias cum ea coniunctas fuisse statuas parum refert. Veruntamen 
adversatur huic rationi haud dubie Tacitus Hist. II, 9, qui Galaliam ac Pamphyliam pro- 
vincias Calpurnio Asprenati regendas permisisse narrat Galbam imperatorem, quo loco” 
observamus usum minus accurate dicendi, qui nisi intelligatur, possit nos in errores indu- 
cere. Quamvis enim una vere essei provincia Galatia et Pamphylia unumque legatum ha- 
beret, Tacitus tamen, ut populorum diversitatem significaret, provincias plurali numero 
appellavit. Tam occiso Nerone et Mucianum Syriae praesidem scimus rite sacramentum 
Galbae praestitisse nec hune de successore illi in Syriam mittendo cogitasse; quare si reti- 
nere imperator vellet in Syria Mucianum eiusque opera bona ac fideli uti, certe. facere 
non potuit, ut magna populorum quos regebat parte adempta Calpurnium Asprenatem in 
Galatiam mitteret. Illo igitur tempore, quo Galba imperium adeptus est, Galatia et Pam- 
phylia et Lycia suum habebant legatum ab Syriaco diversum, nec Mucianus cum Syriae 
praeesset, simul praefuit Galatiae ac Lyciae. Quando autem praefuit? Certe Galatia (sic 
enim breviter appellabimus provinciam quae etiam Pamphyliam et Lyciam amplectebatur) 
erat praetoria etiamtunc, ut fuerat antea, idque intelligitur vel ex Tacito Hist. I, 10, qui 
septem omnino legiones per Orientem ducibus Muciano et Vespasiano enumerat. Quare 
necesse est Galatiae praefuerit Mucianus ante annum 52, quo primum consulatum accepit. 
Itemque Eprium Marcellum statuemus, postquam anno 48 praeturam gessit (Tac. Ann. XII, 4), 
in Galatia fuisse legatum Caesaris causamque eius res repetentibus Lyciis non in senatu 
esse actam, sed apud ipsum Neronem.. Neque multum a vero aberrabimus; si eum 
Muciani in Galatia successorem fuisse putabimus. Causa enim Eprii acta est anno 57, ut 
paulo ante ex Galatia decesserit; Corbulonem autem, qui Galatiam et Pamphyliam et Lyciam 
cum Cappadocia coniunxisset, anno 55. missum esse supra diximus. Eodem igitur tem- 
pore ex Galatia Eprius Romam rediit, cui si triennium vel quadriennium  provincialis 
administrationis tribuemus, ad id tempus, quo Mucianum in Galatia fuisse demonstravimus, 
perveniemus, 

lam, ut quae multis disputata sunt, breviter complectamur, anno 66 p. Chr., quo Do- 
mitius Corbulo a Nerone occisus est, per Orientem duae erant senatus provinciae, Asia 
et Bithynia, item duae Caesaris, Syria, quae Ciliciam comprehenderet, et Cappadocia, qua 
etiam Galatia, Ponti pars, Pamphylia, Lycia contineretur. In his quid tune mutavit Nero? 
Primum cam, quae ante Corbulonem provincia fuerat, Galatiam cum Pamphylia et Lycia resti- 
tuit, cuius praesidem Calpurnium Asprenatem Galba imperante cognovimus; deinde novam 
provinciam fecit Palaestinam, tribus legionibus propter bellum Iudaicum ornatam, cui prae- 
fecit T. Vespasianum; Syriam €. Licinio Muciano traditam, nisi quod Palaestina dempta 
erat, eodem ambitu reliquit, quo olim ante Corbulonem fuerat. Nam etiam Cappadociae 
rursus procuratorem equitem Romanum impositum esse arbitror, ne Suetonius Vesp. c. $, 
qui pro equite Romano consularem legatum praefectum esse ait, minus accurate dixisse 
videatur; sed tutela tamen militaris etiam Cappadociae erat penes legatum Syriae. Haec 
igilur sic tune instituta ab imperatore Nerone, nec tamen diu manserunt. Nam Vespasianus 
et Cappadociae cum Galatia coniunctae novam consularem provinciam et Lyciis cum liber- 
tatem rursus ademisset (Suet. Vesp. 8), alteram praetoriam provinciam instituit, ut Asia 
quae olim Augusto imperante duas senatus provincias, unam imperatoris habuisset, iam 
per multas rerum vicissitudines senatus illa quidem non plures, at imperatoris quattuor 
provincias acciperet. Verum ultra haec persequi quamvis et operae pretium necdum a 
quoquam satis temptatum sit, a proposito tamen nostro alienum est magnamque videbimur 
utilitatem scientiae nostrae attulisse, si maxima Romanorum provincia qualis sub priorum 
imperatorum tutela fuerit, post praeclaras doctissimorum virorum disputationes nova cura 
illustrasse iudicabimur. 

lam enim executi sumus, quod volueramus, ut ab Caesare Augusto ad T. Vespasianum 
continuam Syriae praesidum seriem contexeremus temporaque, quibus quisque et iniit mu- 
nus ct decessit, inveniremus. Quae quoniam longa necessario oratione explicanda erant, 
faciendum esse putavimus, ut, quae disputatione nostra effecta sunt, in unum conspectum 
redigeremus tabulamque adderemus, in qua quae dum operose examinantur, ab dubitatio- 
nibus liberantur, argumentis confirmantur, minus patebant, breviter proponereniur.  Hos 
igitur Syriae provinciae imperatorum legatos fuisse existimamus: 


Q. Didium anno 30 a. Chr. M. Agrippam ab anno 20 a. Chr. 


M. Messallam Corvinum 29 M. Titium 13 
M. Tullium Ciceronem 28 C. Sentium Saturninum 9 
A. Terentium Murenam ab anno 28 P. Quinctilium Varum 6 


C. Sentium Saturninum 26 P. Sulpicium Quirinium 4 

M. Lollium ab anno 1 a. Chr.  L. Vitellium ab anno 39 p. Chr. 
C. Marcium Censorinum anno 3 p. Chr. P. Petronium 39 
L. Volusium Saturninum ab anno 4 C. Vibium Marsum 42 
P. Sulpicium Quirinium 6 C. Cassium Longinum 45 
Q. Caecilium Creticum Silanum 11 C. Ummidium Quadratum 50 
Cn. Calpurnium Pisonem 17 Domitium Corbulonem 61 
L. Aelium Lamiam 21 C. Cestium Gallum 63 
L. Pomponium Flaccum anno 33 C. Licinium Mucianum 66 


De 


Macedoniae Romanorum provinciae praesidibus 


qui fuerunt usque ad imperatorem [D: Vespasianum. 

ori: ex aliquot saeculis plurimi ac doctissimi viri in cognoscenda antiquitate Romana 
elaborarint ac vix ullus locus eorum studiis vacuus reperiatur, quam multa tamen ubique 
vel obscura vel falsa sint, quo quisque plus in ea perspicienda ipse proficit, co intelligit 
manifestius. Itaque tantum abest, ut eorum probemus sententiam, qui quasi omnia iam 
explorata sint, nihil amplius esse statuant, quod litteris Latinis opera danda esse videatur, 
ut acrius eas ipsas urgendas esse existimemus atque in investigandam vitam et publicam 
et privatam Romanorum maiorem quandam curam ac diligentiam quam antea conferendam 
esse censeamus. Etenim plurimae res, quae ad antiquitatis scientiam maxime pertinere 
videantur, aut silentio omnino praetereuntur. aut. cum magnis erroribus traduntur; quod 
utrum per auclorum inopiam an doctorum virorum quandam negligentiam an denique per 
communem hominum imbecillitatem argumentique infinitam copiam accidat, non disputabi- 
mus hoc loco: res ipsa certe est verissima.  Veluti quis non dixit de Graecia ab Romanis 
capita? Quid debet in tota prope antiquitate esse illustrius quam illud tempus, quo Graeci, 
posiquam domesticis discordiis debilitati libertatem suam non amplius tueri potuerunt, in 
populi Romani potestatem perveneruni? At Graecia capta quo iure, quibus legibus usa 
sit, admodum est incertum.  Quam cum olim viri docti statuissent ab Romanis in provin- 
ciae formam esse redactam, idque imprimis Car. Sigonius, intelligentissimus antiquitatis 
Romanae iudex, de antiquo iure populi Romani (Lips. 1715) Tom. II p. 63 uberius perse- 
cutus esset, ceteri, quasi dubitari non posset, postquam Corinthus anno 146 a. Chr. ex- 
pugnaia est, provinciam, quae Achaia appellaretur, constitutam ac deinceps, quamdiu im- 
perium Romanum constitit, servatam esse existimarunt; itaque cum ab iis tradebatur, qui 
quae apud viros doctos invenerant, propagare quasi vellent, tum ab aliis, qui discipli- 
nam nostram ipsi suis studiis augere atque emendare cuperent. Sed nuper ante paucos 
annos in conventu philologorum Basileensi extitit Car. Frid. Hermannus, vir eruditissimus, 

negans utique usque ad imperatorem Augustum vel ad bella civilia ullam fuisse Romano- 
rum provinciam Achaiam: vere liberos fuisse Graecos, suis legibus, suo iure esse usos, 
denique imperio Romano non paruisse. Qui tunc quidem minus movit hominum animos, 
quam argumenti quod proposuerat magnitudo ipsiusque auctoritas postulabat. Sed biennio 
post ubi disputationem suam auctam addidit fasciculo commentationum variis temporibus a 
se scriptarum,') moveri coepta est quaedam contentio. Nam cum alii prorsus ei assenti- 
rentur neque usque ad interitum libertatis Romanae iure provinciae usos esse Graecos 
docerent, Ioach. Marquardtius in compendio antiquitatum Romanarum Beckeriano Tom. III 
p.121, ubi omnium, provinciarum Romanarum rationes persequitur, aliam viam ingressus 
est, non novam illam quidem omnino, sed et a paucis temptatam necdum a quoquam satis 
munitam. Qui etsi verum esse negat, quod Hermannus de libertate Graeciae a Romanis 
conservata disputarat, tamen ne vetere quidem opinione probata Graeciam modo accessio- 
nem quandam fuisse statuit  Macedoniae provinciae, modo suis ac peculiaribus  paruisse 
rectoribus.. Nec vero Hermannus sententiam suam vel improbari vel refutari aequo animo 
tulit, sed in defensione disputationis de Graeciae post captam Corinthum condicione, quam 
ante paucos menses in programmate academico Gottingensi edidit, acriter Marquardtii ratio- 
nes impugnavit imprimisque auctorum veterum de Graeciae condicione testimoniis exami- 
nandis id egit, ut, quod olim dixerat, confirmaret. 

In has virorum doctorum. contentiones nos quidem delati sumus prope inviti, non quod 
verum quid esset, non intelligere videremur idque certissimis argumentis demonstrari 
posse desperaremus, aut, si quid boni invenissemus, dicere id vel cum offensione aliqua 
vereremur; sed aliud sequebamur, cum primum hunc locum ingredi coepimus. Nam, etsi 
praeclare de litteris nostris meruisse videbamus Hermannum, qui rem longe omnium maxi- 
mam ex longo silentio multisque erroribus ad novam virorum doctorum quaestionem revo- 
care coepisset, minus tamen nos movebat, utrum ipse recte liberiatem Graecorum a Roma- 
nis relictam esse statueret, an Marquardtius verum vidisset, qui et de provincia Achaia 
crederet et eam nonnunquam cum Macedonia coniunctam fuisse existimaret; ipsas virorum 
doctorum disputationes, ni fallor, cognovimus aliquanto postquam ipsi de ea re cogitare et 
quaedam etiam scribere inceperamus. Sed cum imperatoris Augusti actate ea videremus 
de Graecia a veteribus auctoribus tradi, quae cum vulgari opinione non consentirent, inde 
ab hoc capite paulatim reliqua exploravimus totiusque rei originem ac decursum persecuti 
sumus. In quo non infitiabimur nobis :prope molestum fuisse, quod praeter opinionem 


1) Liber sic inscriptus est: Gesammelte Abhandlungen und Beitrige zur ciassischen Litteratur und Alter- 
thumskunde, Gottingen 1849, ubi vide 349 sq. 

subito dum vero inveniendo studemus, in medias virorum doctorum dissensiones incidere- 
mus. Etsi enim utilis saepe est ea disputatio, quae redarguendis falsis opinionibus purget 
quasi litteras verique videndi facultatem praebeat, atque imprimis nostra actate tanta exti- 
terit et in dicendo vanitas et in credendo facilitas, ut, nisi iis quae falsa sunt, erutis ad 
id, quod verum esi, non videamur posse pervenire, nobis tamen hoc tempore quietum 
potius disputandi genus, quam erectior pugnandi alacritas placebat. Quare cum ab initio 
omni virorum doctorum refutatione abstinere statuissemus, tum multo minus postquam ea, 
de quibus dubitarelur, cognovimus, ad disceptationem descendere debuimus; siquidem ea 
in contentionem vocantur, quibus tamguam gradibus quibusdam ad alia, quae adhuc oh- 
scura fuerunt, ascendere soleamus, eaeque res proferuntur, quae si verace essent, magna 
pars eius quae nunc est antiquitatis Romanae cognitionis everteretur. Ex hoc enim prope 
genere est, quod Hermannus in defensione p. 4 universam controversiam sic constituit, ut 
partes quasdam Gracciae populo Romano vectigales fuisse atque a magistratibus Romanis 
administrari consuevisse concedat, sed ideo vel ipsas illas regiones vectigales vel reliquam 
Graeciam, quae parlim libera, parlim etiam immunis fuit, in provincia populi Romani fuisse 
neget. Eodemque pertinet, quod p.12 quaesiorem Corinthi collocatum fuisse facile patitur, 
sed cum cuiquam, qui pro praetore vel pro consule esset, paruisse negat. At nos sic et 
accepimus semper el ex veterum scriptorum lectione ipsi videmur intellexisse, in qua re- 
gione esset ager publicus populi Romani, ibi fuisse provinciam; quaestores vero ubi extra 
Italiam invenirentur, ibidem fuisse vel pro practoribus vel pro consulibus. Haec tamquam 
fundamenta quaedam antiquitatis Romanae ‘observavimus ad eaque, si qua nova invenire 
cuperemus, direximus. Quid igitur nunc faciamus? Num refellamus virum doctissimum, 
qui falsam rem ubi sita esset commonstravit atque veteres errores persequi coepit?. At 
hoc si non paucis quibusdam exemplis defungi, sed vere sufficere adversariorumque du- 
bitationibus obviam ire velimus, et longae sane disputationis sit et relicta provinciali ra- 
tione ad ius magistratuum Romanorum deverti cogat. Nonne igitur praestat, cum utrum- 
que persequi non possis, si de provinciis dicere constitueris, omnem contentionem abiicere? 
Simile est, quod Hermannus in defensione p.9 negat ex eo, quod quaedam Graecae civi- 
tates anno Corinthi eversae in nummis utantur, debere de Graecia in formam provinciae 
redacia colligi; neminem enim unquam audisse, amissae libertatis tam dulcem gentibus re- 
cordationem fuisse, ut velut novae aetatis inde initium caperent. Quomodo hoc refellamus, 
quod videatur pugnare cum omni opinione antiquitatis? Doceamusne Graecis Romanorum im- 
perium fortasse non dulce, sed adeo tamen salubre fuisse, ut Pausanias ipse, Graecarum rerum 
studiosissimus, eo Graeciae salutem allatam esse fateatur, idque clementiam ac prudentiam 
Romanorum singillatim persequendo ostendamus? An aliarum et Graecarum et Asiaticarum 

civitatum exempla citemus, quas ab eo tempore, quo in provincias populi Romani receptae 
sunt, constat annos numerare consuesse? Nam regna, quae annum, quo Romanis parere 
coeperunt, in nummis celebrare solent, velut in universa Aegypto consuetudinis erat, ideo 
fortasse admittere nolit Hermannus, quod ea ex servitute in libertatem restituta esse dicat. 
Quamquam ne hoc quidem salis verum videlur esse, propierea quod etiam ii, qui suis 
dominis paruerant, si eos cum externis commutent, de libertate amissa queri solent. An 
denique illud afferam, quod item recte afferatur, potuisse fieri, ut non propter gratam rei 
recordationem Graecae civitates annum eversae Corinthi in nummos reciperent, sed quod 
illud non minus quam reliqua imperaretur? Omnia haec, si non dicere modo, verum 
etiam probare cum aliis tum ei qui conira iudicarit velis, peculiarem quandam nec par- 
vam exigunt operam. Denique omnis haec controversia versari mihi videtur potissimum 
in libertatis vocabulo, quod ‘alii interpretantur aliter, neque facile est, qua ratione ipsi 
Romani intellexerint demonstrare.  Consulto enim saepe id amplificant, nimirum ut liber- 
tate data magnum beneficium tribuisse videantur.  Quibus magnifice loquentibus qui cre- 
dunt, ii liberas civitates exemptas fuisse dicunt ex iure praesidum, ut quamvis intra pro- 
vinciarum fines essent, quodammodo tamen extra eos esse viderentur, qui rem spectant, 
longe deteriorem earum condicionem esse intelligunt. Equidem, ut paucis complectar quod 
sentio, sic video, liberas fuisse eas civitates, quae suis, non Romanis legibus uterentur: 
edictum provinciale praesidis ad eas non pertinebat, quia avitas suas leges habebant. Sed 
quae pro imperio imperantur, ea liberis civitatibus imperantur non minus quam reliquis, 
quae in provincia sunt, ac magis adeo quam foederatis, quarum foedere si quid exceptum 
est, eo non tenentur.  Itaque respublicae carum ita constituuntur, ut potestas sit apud 
optimates, in quem statum qui deliquerunt, a Romanis puniuntur, de bello. ac pace nihil 
deliberant, habeni denique, quam nos hodie dicamus, plenissimam libertatem municipalem, 
suis ac propriis legibus institutam.  Quodsi quis latius extendet libertatem et ubicunque 
liberam civitatem nominari videbit, ibi provinciam esse negabit, dissolvet. hercle totum 
imperium Romanum neque ullam provinciam relinquet; nulla enim est, in qua non liberae 
sint civitates.. Quam praeclarus hic est campus dicendi! sed idem tam magnus, ut solus per 
se maximas. vires postulet.. Quare cum omni de hoc genere disputatione abstinere con- 
stituerim, facere tamen non possum, quin unum afferam locum Ciceronis, qui cum prope 
demonstrare videatur, quod dixi, negligi tamen solet, ad Att. VI, 1, 15, ubi haec sunt: 
Multaque (in edicto meo provinciali) sum secutus Scaevolae, in iis illud, in quo sibi liber- 
tatem censent Graeci datam, ut Graeci inter se disceptent suis legibus. — Graeci vero 
exultant, quod peregrinis iudicibus utuntur. Nugatoribus quidem, inquies. Quid refert? 
Tamen se abtovouiav adeptos putant. Quibus quid potest esse apertius? Hanc igitur 

libertatem Romani Graecis, quos ex vetustis temporibus suis iisque magna arte excultis 
legibus uti neque facile ad alienos mores traduci posse intelligerent, dederant commu- 
niter, quae quominus Graeci et imperio Romano parerent et in provincia censerentur nihil 
impediebat. 

Quas res cum animo complecteremur aliaque, quae de condicione Graeciae traduntur, 
consideraremus, fatemur nos nunquam discessisse ab vetere illa sententia, in qua fuerunt 
qui primi ex philologis de hac re scripserunt, ut Graeciam post excidium Corinthi utique 
in provinciae formam redactam esse iudicaremus. Ne illud quidem nos movebat, quod, 
nisi qui forte locus oculos nostros sane parum curiose. quaerentes fugit, nemo veterum 
auctorum Graeciam provinciae formam accepisse narrat.  Quis enim tam inique agat, ut 
tradi omnia velit? Nonne satis est ea narrari, ex quibus recte colligere possimus? Nos 
vero si illam legem nobis imponemus, maximam spem antiquitatis cognoscendae delebimus. 
Est autem eorum temporum, quibus Graecia a Romanis capta est, bonorum auctorum inopia 
maxima. Nam de excidio Corinthi praeter Pausaniam, qui aliud proprie consilium sequitur, 
nemo fere tradit paulo copiosius; inferioris autem aetatis memoria tota vel ex ieiunis 
historiae compendiis vel ex paucis ac laceris meliorum auctorum reliquiis petenda est, do- 
nec Ciceroniana actas huius et amplissimi et optimi auctoris libris illustrari incipit. Quodsi 
Livius superesset in hac parte, qui non modo amplificationem imperii Romani diligenter 
persequitur, verum etiam singulis annis quae magistratuum provinciae fuerint explicat, isque 
de Graecia sive Achaia taceret, tantum sane ex hoc silentio efficeretur argumentum, ut 
maius vix posset cogitari: nunc cum ii, qui et maximas res praetermiserunt neque omnino 
rei publicae Romanae historiam explicare voluerunt, taceant vel. potius non tam aperte 
dicant, ut a quolibet possint intelligi (nam ne tacuisse quidem prorsus, sed recte quae- 
rentibus omnia aperire demonstrabimus), ex hoc silentio argumentum satis validum repeti 
non debet.. Ciceronis quidem tempore quae Achaiam provinciae Romanae iure usam esse 
doceant, perspicua extant testimonia, dummodo ea habeantur pro perspicuis, quae recte 
de ea re colligi patiantur; nam ut appelletur Achaia provincia, ut quomodo id ius acce- 
perit narretur, ab iis, qui non perpetuitatem historiae explicant, sed aliud agentes prae- 
teritorum temporum mentionem faciunt, postulari non debet. 

Quare cum persuasissemus nobis, Achaiam inde ex quo Corinthus eversa est, fuisse 
provinciam Romanam, ‘mulia tamen videbamus, quae non parvam dubitationem moverent. 
Quid enim est, quod iis, de quibus dicimus, temporibus nunquam pro praetore. vel pro 
consule Achaiae nominetur? Cum tot commemorentur repetundarum damnati, tot alii prae- 
sides, qui bene vel male provincias rexerint, tot denique virorum illustrium, quorum ho- 
nores ac munera recenseantur, exempla, quomodo accidere potuit, ut nemo, qui Achaiae 

praefuerit, notus sit nobis? Verissimum enim est, quod Hermannus ait, cum provinciam 
Achaiam Pighius in annalibus constituerit inde ab Corintho excisa, singulisque annis recto- 
res eius persequatur, omnes locos vacuos relinqui praeter quinque eosque coniectura vel 
aperte falsa vel incertissima expleri.  Deinde qualis tandem erat provincia Achaia? Non 
erat vicina barbaris populis, qui perpetuo bello defendendi vel subiiciendi essent: ipsa 
habebat civitates incredibilem in modum exhaustas atque imbecillas, easdemque antiquitus 
omnium artium et publicarum et privatarum perilissimas, quae cum semel externo imperio 
otium quo ante caruerant accepissent, sine exercitus praesidio essent quieturae. Num 
haec propraetori vel proconsuli Romano, quales quidem erant libertatis tempore, sufficere 
poterant, qui et exercitui pracesse et rem gerere cuperet? Ipse etiam Achaiae ambitus 
sane exiguus videri debuit Romanis.. Quanta terrarum spatia amplectebantur reliquae pro- 
vinciae?. Nam omnis Hispania parebat duobus praetoribus, nonnunquam adeo uni, in Africa 
quicquid erat dicionis Romanae, ab uno regebatur magistratu, Syria et Asia quot civitates, 
quot gentes ac regna continebant? Sardinia vero et Sicilia, quae etsi maiores sunt Achaia, 
proxime tamen ad eius exiguitatem videntur accedere, propter servorum multitudinem. et 
rem frumentariam et Italiae propinquitatem praetorio imperio regebantur. Haec, quae ad 
universi imperii Romani conformationem ac quasi constitutionem spectant, etsi nec veterum 
auctorum locis demonstrantur nec necessariis quibusdam rationibus efficiuntur, multum tamen 
valebunt apud eos, qui rerum Romanarum periti erunt. Qui sic utique intelligent, quamdiu 
libera fuit respublica Romana, non potuisse fieri, ut Achaia ipsa per se propraetoris vel 
proconsulis provinciam expleret.  Quodsi Achaia quo tempore in imperium Romanum tran- 
siit, accessio facta est alius alicuius provinciae, ut postea disiuncta per se ipsa constiterit, 
poterimus concedere: si autem inferiore aetate reperietur coniuncta fuisse cum alia pro- 
vincia, credi non poterit ante fuisse disiunctam, ut ipsa provinciam propriam efficeret. 
Progressio enim omnis in imperio Romano haec erat, ut fines provinciarum paulatim minue- 
rentur, non ut augerentur. Quo magis populi socii Romanorum mores discebant pristinam- 
que libertatem obliviscebantur, eo plures esse oportebat magistratus Romanos. Itaque in 
Asia cum fuisset principio una provincia, post accesserunt Cilicia et Bithynia, Augustus 
addidit Galatiam, alii imperatores alias; in Africa imperante Augusto una erat proconsu- 
laris provincia, Caligula constituit  Numidiam, postea qui imperarunt, duas. Mauretanias. 
Ex una illa Gallia Transalpina, quam accessionis loco a senatu accepit Caesar, quot postea 
provinciae natae sunt? Hispaniae vero finibus non auctis. ab duabus, quas libertas novit, 
provinciis ad tres et quattuor et plures pervenerunt provincias.. Eandemque rationem si 
reliquas provincias et longius temporis spatium persequi placeat, ubique ‘atque in ipsa 
Italia observare licebit. 

Quae cum videremus, quoniam Achaiam et posiquam capta est a Romanis in provia- 
ciae ius redactam esse credebamus et Ciceronis quidem aetate ex certissimis argumentis 
cum Macedonia sub eiusdem proconsulis imperium coniunctam esse intelligebamus, necesse 
erat sic existimaremus, inde a Corinthi eversione usque ad libertatis certe interitum unam 
provinciam cum Macedones, qui proprie appellantur, tum Achaeos omnes esse complexam, 
eamque senientiam deinde plurimis ac certissimis rebus confirmari perspeximus. Quae cum 
ita essent, quoniam ut contentione ac refutatione uteremur neque animus nos impellebat 
neque commode fieri posse videbamus, etiamsi Achaiam quaeque eius condicio fuisset in 
imperio Romano diligenter spectaremus, universam tamen disputationem sic  potissimum 
instituendam esse putavimus, quasi integrum esset argumentum neque recentibus virorum 
doctorum opinionibus varie tempiatum.  Illud etiam consentaneum erat, ui Macedoniae pro- 
vinciae praesides commentationi nostrae praescriberemus, siquidem totum praestabat sequi 
quam partem aliquam. Veruntamen hoc tribuemus vel tempori vel virorum doctorum aucto- 
ritati, ut, antequam ad id, quod proprie propositum est, aggrediamur, veterum scriptorum 
de Achaia a Romanis capta testimonia denuo examinemus, quae ubi consentire cum prae- 
sidum Macedonicorum historia docuerimus, magnum subtrahetur adversariorum opinionibus 
subsidium. Atque is quidem, qui expugnationem Achaiae omnium, qui extant, accura- 
tissime narrat, Pausanias libr. VII, 16, 10 sic ait: Tovror (i. e. multarum, quas Mummius 
quibusdam civitatibus imposuerat) wév di «peow mood Pouatov eUpovto “EZAnves, 1ye- 
uov dè érL vaè és tut armeotéhhero» nohodor dé ovy Ellddoc, ail Ayatas nyeuova ot 
Poancior, diri Exerowoarto “Ellinvas dl Ayarov r6te toù “EZinvizod r90estnadtOr, 
quae sunt sane paulo obscuriora. Etenim omnes magistratus Romani Graece dicuntur 
Myeuoves, non modo qui pro consulibus aut pro praetoribus sunt, verum etiam quaestores 
et legati et nonnunquam procuratores imperatorum. Deinde quod ait vocari Achaiae prae- 
sides, dubium est, utrum ad imperatorum aetatem, qua Pausanias vixit, solam pertineat, 
an etiam ad liberi imperii Romani tempora referatur: quidni enim imperatores cum novam 
provinciam constituerent ab eo populo, qui olim potentissimus fuerat, appellarent? Idque 
mihi quidem hoc loco videtur esse probabilius.  Quare ex Pausaniae verbis hoc tantum 
efficitur, inde a quo capta est Graecia, usque ad id quo scripsit tempus, magistratus 
Romanos in eam mitti consuesse i. e. fuisse provinciam; utrum ab initio peculiares recto- 
res habuerit an coniuncta cum alio populo provinciam effecerit atque ab imperatoribus 
demun suae provinciae ius acceperit, demonstrari ex iis non potest. Atque hoc gravissi- 
mum est testimonium; nam Dio Cassius libr. XXXVII, 38, qui Caesarem, cum adversus 
Ariovistum proficisceretur, ad tribunos suos praefectosque pristinae Romanorum virtutis 
commemorandae causa sic dicentem facit: T% yo Gv ris xa9 Exaotov Réyor tv Nogdo, 


tv Nizehiav, vovs Maxedovas, toùs IAhvoiove, viv ‘Elhada, tiv 'Aotav t)v reoè tùv 
Toviar, Brdvroùs, "IByoas, “Aggovs, oratorie sine dubio loquitur neque certe hoc agit, 
ut provincias a Romanis constitutas enumeret; immo bella potius vel populos, quibuscum 
ea gesta erant, recenseri oportebat. Nam cum paulo post Albaniam, Armeniam utramque, 
Arabiam, Palaestinam nominet, quis has Caesaris tempore provincias fuisse putabit? Qui 
etiamsi statuerelur provinciarum aliquem ordinem sequi, dubium tamen esset, an.sui potius 
quam Caesariani temporis rationem haberet.  Quare minus probo Marquardtium, qui in 
Beckeriano antig. Rom. compendio Tom. II p.126 ita hac auctoritate utitur, ut a nonnullis 
veleribus scriptoribus peculiares praesides Achaiae tribui doceret.. Nam quod idem Dio 
XXXVI, 1 Cornelium Sisennam 70v 7775 ‘EXAedos Goyovra appellat, iam Hermannus in 
defensione sua p. 19 eum Cn. Pompeii legatum fuisse videri animadvertit ipsique infra de 
eadem re dicemus.. Denique tamquam tertium argumentum, quo Achaiae praeses efficiatur, 
affertur, quod Cic. in Verr. Act. I, 3, 6 ait: /faque cum ego diem ‘inquirendi in Sicilia 
perexiguam postulavissem, invenit iste, qui sibi in Achaiam biduo breviorem diem postu- 
laret, eumque hominem: paulo post Achaicum inquisitorem nominat. Quo loco scholiasta 
Gronovianus apud Orell. p. 388 adnotat: Praetor Achaicus Opimius dictus est, quam aucto- 
ritatem etsi non totam contemnere soleo, vereor tamen ne hoc loco corrupta sit. Primum 
enim nominandus erat Oppius; siquidem de eodem loco haec habet Pseudo-Ascon. p. 128: 
Alii hune Rupilium, alii Oppium putant.. Sunt, qui Rupilium dicunt accusatorem, Oppium 
reum, ali Q. Metellum Nepotem accusatorem, Curionem reum. Deinde apud hunc perso- 
natum Asconium, qui plus tamen scire videatur quam Gronovianus, praetoris nulla mentio, 
ut dubitem, an eum hic, qui Ciceronis verba explicare vellet, coniectura magis, quam 
certa aliqua auctoritate usus effecerit. Nam Cicero ipse nihil habet de praetore, nec Verri 
certe facile erat, eludendi iudicii causa ex viris praetoriis aliquem invenire, cuius accu- 
sationem fictam interponeret, ac si invenisset, quanta vehementia Cicero eius audaciam 
persecutus esset, quod ne clari quidem viri dignitati propter suam cupiditatem pepercisset? 
Accusari autem repetundarum poterant non modo praetores vel pro praetores ipsi, verum 
eliam quaestores et legati eorum, cuius generis hominem si ab amicis Verris. accusatum 
esse putabimus, et quare nomen eius Cicero sine ulla honoris significatione praetermiserit 
intelligemus et de Achaia provincia nihil prorsus effici perspiciemus. Ac fuisse ipso illo 
tempore Oppium aliquem vel quaestorem vel legatum, de quo socii quererentur, significat 
Pseudo-Asconius p. 471 ad Cic. in Verr. libr. I, 19, 50, ubi cum hic narret, propter C. Verris 
legati furta in Asia cum legati ad C. Neronem venissent, responsum tulisse, eiusmodi que- 
rimonias, quae ad legatum populi Romani perlinerent, non ad praetorem, sed Romam de- 
ferri oportere, ille haec adnotat: Atqui legimus de Oppio et de Procilio non apud populum 

depositas querelas, sed apud eos, sub quibus agebant aut quaesturam aut legationem. 
Qui Oppius nescio an idem fuerit, a quo Achaei cum res repeterent, primum opera Verris 
praetorem de repetundis, deinde cum eludi se vidissent, rectorem Macedoniae adierunt. 
Hoc certe constat, nihil pertinere ad hanc quaestionem illum qui putatur praetorem Achai- 
cum. At pertinet huc luculenta Plutarchi narratio in Cimone c. 2, qui ubi exposuit, quan- 
tum periculum tempore L. Luculli Chaeroneenses propter caedem civium Romanorum accu- 
sati adissent, haec habet: dé xoioss (i. e. iudicium de caede) 7v è&70 toù otgatnyoù 
ts Maredovias: ovrnw yùo eis tv “EMada Pouotor otgarnyods drertéurtovto. Proprie 
hic appellantur ozo@tz7yot, qui imperium habent, qui praesunt provinciae; quare duo haec 
ex his verbis efficiuntur apertissime, primum Bocotiam universamque Graeciam illo Luculli 
tempore usam esse iure provinciae Romanae coniunctamque cum Macedonia fuisse sub 
unius rectoris imperium, deinde Graeciam postea separatam a Macedonia peculiares acce- 
pisse praesides. 

Equidem Romanos, quale provinciae ius et Macedoniae et Graeciae daturi essent, signi- 
ficasse arbitror ipso illo tempore, quo subegerunt. Causa enim subigendi fuit bellum 
Andrisci, confectum biennio antequam Corinthus expugnata est: antea et Macedonia et 
Graecia liberae fuerant.. Nam Perse rege victo Macedoniam Romani liberaverant (Liv. XLV, 
18 et 29), deductisque omnibus praesidiis cum militem nullum relinquerent, ne consulem 
quidem aut praetorem aut quemquam alium liberatis a se populis praeficere poterant; idque 
cum ex reliquis, quae illo tempore acta esse narrantur, colligatur, tum aperte ex provin- 
ciarum divisione anni 166 a. Chr., quam Liv. XLV, 44 accurate tradit, cognoscitur. De- 
cesserant enim anno 167 et L. Aemilius Paullus, qui bellum Persicum terra gesserat, et 
L. Anicius pro praetore, qui bellum Illyricum administraverat, ut nec per Illyrici gentes 
item libertate donatas (Liv. XLV, 18) nec per Macedoniam nec denique per Graeciam, in 
qua ii modo principes, qui regem Persen adiuverant, longinquo exilio puniti sunt, quis- 
quam cum imperio remaneret. Iam anno 166 consules creati sunt M. Claudius Marcellus 
et C. Sulpicius Gallus, quorum illum de gentibus nonnullis Alpinis, hunc de Liguribus 
triumphasse produnt fasti triumphorum: neuter igitur in Macedoniam aut Graeciam pervenit. 
Praetoribus autem duobus Livius narrat duas urbanas provincias esse decretas, reliquis 
quattuor duas Hispanias, Sardiniam, Siciliam, ut ne horum quidem quisquam ultra mare 
Hadriaticum processerit. Atque ipsa Macedonia iis legibus erat composita, ut praeside 
nullo egeret, sed, si quid opus esset, facile id a senatu Romano regeretur.  Societate 
enim tantum cum imperio Romano coniuncta erat ac foedere, ut dimidium tributi, quod 
olim ferre regibus solita esset, populo Romano penderet, idque tributum Macedonum ipso- 
rum magistratus et colligebant et publice in urbem mittebant: senatus, si leges colligendi 

violarentur, cognoscebat ac iudicabat, ipse colligendi nullam curam habebat.  Neque ulla 
tunc quidem in Macedonia erant ea, unde in reliquis provinciis maximi erant reditus, agri 
publici et vectigalia. Livius enim decem legatis, qui ad ordinandam Macedoniam a senatu 
missi sunt, sic scribit mandatum esse (libr. XLV, 18), ut metalli Macedonici quod ingens 
vectigal erat, locationesque praediorum rusticorum tollerent; nam neque sine publicano 
exerceri posse et ubi publicanus esset, ibi aut ius publicum vanum aut libertatem sociis 
nullam esse; neque dubium est, quin haec mandata legati executi sint. Qui igitur antea 
regum in Macedonia fuerant agri, attributi tunc, ut opinor, communibus illis quattuor, in 
quae Macedonia divisa est, qui postea cum provincia constitueretur, a populo Romano re- 
petiti sunt. Cuius rei documento est Cic. in Rull. I, 2,5 commemorans agros in Mace- 
donia regios, qui partim T. Flaminini, partim L. Paulli, qui Persen vicit, virtute parti 
sunt. Quorum quoniam duplex genus Cicero nominat, unum intelligemus esse eorum, 
quos T. Flamininus Philippo regi ademptos interim Graecis civitatibus, quas liberavit, 
attribuerat, alterum eorum, quos Paullus publice fruendos quattuor illis Macedoniae parti- 
bus permiserat neque existimabimus factum esse, ut quod regnum et libertate vera illa, 
non hac, quam postea etiam in provinciis civitates habebant, donatum esset neque a milite 
ullo aut magistratu Romano obtineretur et publicanum denique habere vetaretur, in eo 
esset ager publicus populi Romani. Libera igitur fuit Macedonia post regem Persen captum 
usque ad bellum Andrisci, nomine quidem, non re, quia eo foedere illigata erat, ut nec 
ipsa per se quiescere nec leges a Romanis impositas servare posset. Sed cum imperio 
. tamen nemo eo missus est. Fallitur enim Pighius in annalibus Romanis anni 602 ab urb. 
(Tom. II p. 458), cum iam anno 152 a. Chr. praetorem aliquem in Macedoniam missum 
esse coniicit ex Oros. IV, 21, qui P. Scipionem Africanum narrat, minorem illum, qui 
Carthaginem delevit, tunc cum Romae propter bellum Celtibericum summus timor esset 
neque quisquam iuniorum nomen dare vellet, ultro sese militaturum in Hispaniam obtulisse, 
cum tamen in Macedoniam sorte iam deputatus esset.  Explicat enim hoc Polybius XXXYV, 4, 
qui Scipionem nominatim a Macedonibus expetitum esse ait ad controversias, quas inter 
se habebant, dirimendas, quippe cuius antea cum L. Paullo patre militantis modestiam 
atque integritatem cognossent. Legatum igitur eum voluerunt mitti a senatu ad eandem 
rationem, qua saepe in Graeciam et Asiam et alias terras modo plures modo singuli legari 
consueverant, qua in Macedoniam post Persen victum cum ante Africanum fortasse com- 
plures, tum certe eius loco alius missus est, nimirum P..Scipio Nasica cos. anni 155, qui 
Macedoniam auxiliis Achacorum adiutus aliquamdiu defendit (Zonar. IX, 28). Veruntamen 
praetori Macedonia provincia data est anno 149 a. Chr., cum Andriscus, qui regis Persei 
filium se ferebat, Roma profugus maiorem opinione tumultum excitasset nec Macedones 

modo, verum etiam Thraces aliasque finitimas gentes ad seditionem concivisset. ‘Tune missus 
est P. Iuventius Thalna, qui cum contemneret hostem, etsi item Graecorum copiis adiuva- 
batur, victus ab Andrisco est et cum exercitu caesus- Quare cum maius bellum immi- 
neret, anno 148 Q. Caecilius Metellus praetor cum novo exercitu ad pacandam Macedoniam 
profectus est. Nam consules quidem illius anni aliis bellis occupabantur, ex quibus L. Cal- 
purnius Piso bellum Punicum administrare iussus est, alter Sp. Postumius, qui pro- 
pius ab urbe retinebatur, in Gallia rem gessit viamque Postumiam a Genua Veronam 
munivit (cf. Borghes. in Diurn. Arcad. anni 1821, 2 p. 220). Missus igitur Metellus praetor 
facile Andriscum bis victum cepit prorogatoque imperio novam provinciam constituit. Nec 
vero Macedonia eius imperium continebatur.  Breviter enim, sed aperte tamen Florus II, 16, 
ubi de seditionibus Achaeorum narrat, ait:. Metello ordinanti cum maxime Macedoniam 
mandatam esse ultionem, pluribusque idem exequitur Pausanias VII, 13, qui quamquam 
proprie Andrisci bellum gerendum accepisset, tamen eum et antequam id confecisset, de 
Lacedaemoniorum bello dehortatum esse, et victo Andrisco cum nihilo minus. bellum inter 
, Achaeos et Lacedaemonios exarsisset, denuo de induciis faciendis legatos in Achaiam 
misisse tradit. Idemque Metellus Thebanis multas imposuerat, quas Phocensibus et Euboe- 
ensibus et Amphissensibus penderent (Paus. VII, 14 extr.). Unde Metellum intelligimus 
cum maxime in Macedonia versaretur, Graeciae res curasse. Ubi autem senatus et ab 
legatis quos miserat edocius et ex Melelli litteris quae agerentur apud Achaeos cognovit, 
bello persequi iniuriam statuit itaque Metello scripsit, non ut egrederetur quasi ex pro- 
vincia sua quoque exercitu in Macedonia non amplius opus esset, cum in Achaiam trans- 
portaret, sed prorsus tamquam Achaia cum Macedonia coniuncta esset, armis eum, non 
verbis ac legatis uti iussit. Sic ille composita Macedonia in Graeciam properavit nec tamen 
bellum ante L. Mummii adventum finire potuit. Hic enim ne gloriae parandae occasio sibi 
eriperetur, cum paucis primum advenit -expectatoque dum reliquae copiae convenissent, 
ipso. consulatus sui anno Corinthum cepit.  Quaeritur igitur, an Mummius Metello non 
Achaici modo belli, verum omnino etiam Macedoniae successor datus sit. Sic sane videtur. 
Etenim .etsi incertum est, quod Pausanias VII, 16 init. narrat Metellum eiusque exercitum 
a Mummio, postquam advenit, iussum esse redire in Macedoniam (imperare enim sine 
dubio poterat Mummius, quia propter consulatum quem gerebat maiore utebatur imperio, 
abscedere autem illum iubebat, aut ut in provinciam ille suam, quam proprie accepisset, 
proficisceretur aut ut deducto etiam ex Macedonia exercitu vetere in urbem ad triumphum 
reverteretur), veruntamen hoc cum incertum sit neque de Macedoniae et Achaiae coniun- 
clione recte coniici patiatur, aliquod tamen argumentum ex tempore, quo uterque trium- 
phavit, peti potest. Qua in re facile eorum testimonia contemnuntur, qui cum universam 

historiam Romanam brevi conspectu amplectantur, ita dicunt, quasi eodem tempore et 
P. Scipio ex Africa et Metellus et Mummius triumpharint, quo ex genere imprimis est 
Eutropius libr. IV, 14. Accuratior enim longe Livii est epitome libr. LII: ibi primum trium- 
phus Macedonicus, deinde Punicus, tum res anno 145 a. Chr. gestae imprimisque bellum 
Viriathi, contra quem consulari exercitu opus fuerat, denique Achaicus triumphus narratur, 
quem continuo annus 143 subsequitur. Iam non attingam hoc loco eam quaestionem, quae 
nuper ab eodem C. F. Hermanno tractala est, quo anno Corinthus deleta esse videatur 
(parum enim huc pertinet), sed hoc video nondum a quoquam esse dubitatum, quin Metellus 
et P. Scipio anno 146 iriumphum egerint, L. Mummius vel anno vel biennio post, animad- 
verteruntque id, qui fastos triumphales hoc spatio laceros suppleverunt, qui biennio post 
L. Mummii triumphum collocare solent. Sed etiam qui annum modo inter Macedonicum 
et Achaicum triumphum intercessisse volunt, si iidem Macedoniam peculiarem provinciam 
fuisse putant ac diversam a Graecia sive Achaia, statuere debent praefuisse anno 145 a. Chr. 
praetorem aliquem Macedoniae. Iam cum praetores illo tempore constet fuisse sex, duo 
certe Romae negotia urbana curabant, tertium C. Laelium scimus in Hispania citeriore cum 
Viriatho pugnasse, quartum Africa modo in provinciae formam redacta, ex qua P. Scipio 
decesserat, postulabat, quintum Sicilia, quam antea sub M. Atilio Serrano, qui Scipionem 
in delenda Carthagine adiuverat (Appian. Punic. c. 114), fuisse iudico, sextum denique 
Sardinia; nam pro praetore in hac provincia, quae bellum nullum sustinuisset, non fuisse 
credo. Quare efficitur, ut Macedonia anno 145 suum habere rectorem quoniam non poterat, 
cum Achaia imperio L. Mummii paruerit. Pighii quidem ralio certe improbanda, qui cum 
non modo Macedoniam ab Achaia dirimat, verum etiam L. Mummium iam anno 146 quo 
Corinthus eversa est decessisse existimet, ut iustum rectorum numerum inveniat, Siciliac 
et Sardiniae imperium prorogare cogitur, quorum illud quia bellum Punicum compositum 
erat, ab omni consuetudine recedit, hoc cum illius saltem aetatis more pugnat. Quae cum ita 
sint, Macedoniae provinciàe, quacum Achaia inde a quo tempore omnino Romanis parere coe- 
pit coniuncta fuit, conditor fuit Q. Caecilius Metellus, alter praeses L. Mummius. 
De successoribus L. Mummii etsi non traditur, coniicere tamen possumus ex iis, quae 
anno 142 a. Chr. in Macedonia gesta esse narrantur breviter in Livii epitome libr. LIIT, ubi 
expositis iis, quae anni 143 consul Ap. Claudius gesserat, additur: Alter Pseudophilippus 
in Macedonia a L. Tremellio quaestore cum exercitu caesus est. Uberiusque eandem rem 
narrat Varro de re rust. II, 4 exponens, unde Scrofae cognomen in Tremelliam gentem 
venerit: Avus meus primum appellatus est Scrofa, qui quaestor cum esset Licinio Nervae 
praetori, in Macedonia provincia relictus, qui praeesset exercitui, dum praetor rediret, 

Credamus igitur iis, qui A. Licinium Nervam anno 142 praefuisse Macedoniae censent, 
eidemque anno tumultum illum assignant (nam quidam provinciam eius anno 141 tribuunt 
ac fortasse rectius), certe ad disiiciendam Pseudophilippi manum mensibus aliquot opus 
erat, quare Licinium pro praetore, qui postquam decessit, totum bellum dicitur esse con- 
flatum, non eodem anno, sed iam priore antecedenti in Macedoniam venisse eamque 
anno 142 prorogato imperio obtinuisse statuemus. Parvum igitur spatium inter hunc et 
inter L. Mummium relinquitur, quo si quis alius praefuit Macedoniae nobis ignotus, certe 
non plus quam annum praefuit. In hoc autem Licinio nihil traditur, quod Achaiae quoque 
eum praefuisse doceat, sed in tanta auctorum ieiunitate etiam hoc satis erit nihil narrari, 
quod eum non praefuisse Graecis ostendat. Successit autem ei D. /unius D. F. Silanus Manlianus 
praetorio imperio, qui cum domum reversus a Macedonibus accusaretur, quod contra legem 
pecunias cepisset, a patre naturali T Manlio Torquato, cos. anni 165, privato iudicio con- 
demnatus est (Cic. de fin. I, 7; Valer. Max. V, 8, 3; Liv. epit. LIV); sed accusatores nomi- 
nantur modo Macedones, Achaiae et Graeciae nulla fit mentio. Insequentium annorum 
rectores ignoti sunt, anno demum 135 a. Chr. a Livio epit. libr. LVI nominatur M. Cosco- 
nius praetor, qui in Thracia cum Scordiscis prospere pugnarit, qui populus cum etiam 
postea nonnullos triumphos praebuerit Macedoniae praesidibus, M. Cosconium et in fastos 
triumphales per hoc tempus laceros et in praesidum Macedonicorum seriem inserendum 
esse putamus. 

. Eorum, qui insequuntur, annorum rectores Macedoniae ignoti sunt.  Neque id mirum 
debet esse. Incredibilis enim est auctorum qui haec tempora tradiderunt ieiunitas, qui 
maximarum rerum et domesticarum et externarum vix levia quaedam vestigia conservarunt. 
In Macedonia autem vel otium erat vel minora bella, quae memoriae prodere vix operae 
pretium esse videretur. Hoc constat, consules omnes illorum annorum, qui in ipso ma- 
gistratus anno extra urbem tunc versari solebant, in aliis provinciis bella gessisse. Ita unum 
modo praetorem invenimus anno 129 a. Chr. Ti. Pandusium, qui cur Macedoniae prae- 
fuisse videatur, infra explicabimus. Neque Pighius in annalibus, diligentissimus talium 
rerum indagator, quemquam invenit omniumque annorum provincias relinquit vacuas. Exi- 
mendus enim est etiam M. Aemilius Scaurus, is, qui postea princeps senatus fuit, quem 
anno 119 a. Chr. Achaiae provinciae praefuisse statuit. Nam argumento utitur hoc uno, 
in denariis eius nomine signatis esse symbola ac notas Apollinis Delphici, inde apparere, 
eos in Achaia esse percussos. Quae quam leviter disputata sint, docuit imprimis Hermannus 
in collectione commentationum suarum, quae supra a nobis citata est, p. 362: pertinere 
enim symbola illa ad ludos Apollinares, quos M. Scaurus in praetura ediderat. At ipso 
illo anno, quo hunc Scaurum in Achaia Pighius collocat, magnorum bellorum in Macedonia 

iacta sunt semina, quae effecerunt, ut etiam his temporibus, quorum omnes locupletiores 
enarratores deficiunt, vestigia tamen pauca de rectoribus Macedoniae supersint, eorumque 
| prope perpetua series usque ad civilia bella contexatur.  Etenim anni 119 a. Chr. consulem 
L. Caecilium Metellum constat cum Delmatis pugnasse, a quibus devictis nomen 
Delmatici accepit. Qui cui provinciae in hoc bello gerendo praefuerit, videatur posse am- 
bigi. Cum iisdem enim Delmatis pugnavit anno 156 a. Chr. C. Marcius Figulus, cum nec 
Macedonia nec Illyricum nee Gallia in provinciae formam redacta erant (Appian. Illyr. c. 11). 
Veruntamen cum Appian. Illyr. c. 10 Segestanos, populum Illyrici, a Cotta et Metello victos 
esse scribat, infra, ubi de Illyrico provincia quae putatur disputabimus, id ita intelligen- 
dum esse docebimus, ut Cotta Galliae, Metellus Macedoniae praefuerit; neque enim recte 
Pighius Annal. III p. 80 locum Appiani emendandum esse opinabatur. Constat autem 
L. Metello in Macedonia prorogatum esse imperium, non item constat, quando triumpharit. 
Nam in fastorum triumphalium fragmento Kircheriano haec modo supersunt: 


L.CAECILIVS.L.F.Q0.N.METELLVS ANN.DCX.. 
DELMATIC . PROCOS . DE. DELMATEIS . III. NO......... 


unde de prorogato imperio et triumpho, quod diximus, intelligitur, annus autem triumphi 
periit neque apud Eutrop. IV, 3 legebantur quae vera essent.  Quare Pighius Annal. IMI 
p.88 rem ita disposuit, ut anno 118, quo M. Porcius Cato et Q. Marcius Rex consules 
fuerunt, Metelli triumphum collocaret. Equidem cum Pighium etiam de Q. Marcii triumpho 
Gallico, cuius apud Eutropium quidem nullum est vestigium, paulo cupidius mentionem 
intulisse videam, recte fere huius verba sic constituta esse iudico a postremis editoribus: 
M. Porcio Catone et Q. Marcio Rege — Narbona in Gallia colonia deducta est. Postea 
(vel anno post, ut quidam codices exhibere dicuntur) L. Metello et Q. Mucio Scaevola 
cos. de Delmatia triumphatum est. Efficitur, ut L. Metellus per biennium imperio in Mace- 
donia gesto tertio demum anno i. e. 117 a. Chr. triumpharit; eodemque anno extremo (nam 
in fastis dies a. d. III Non. Dec. notatur) Q. Marcius ex Gallia triumphum egit, cui anno 116 
L. Licinius Geta (Pigh. Ann. II p. 94), tum M. Scaurus successerunt. Ad hanc igitur 
rationem annos fastorum supplendos esse arbitror. Neque mirabimur per triennium prope 
Metellum, quamvis nulla provincia constituenda esset, mansisse in Macedonia; ne enim 
alios aliarum provinciarum rectores afferam, proxime ante eum in fastis collocatur trium- 
phus Gallicus Cn. Domitii Ahenobarbi consulis anni 122. Qui cum proconsul appelletur 
ac triumphasse dicatur post Q. Fabium Maximum Allobrogicum, qui item proconsul dicitur, 
ante annum 120 triumphum agere non potuit, ut item prope triennium in provincia sua 

commoratus esse videatur. De Metelli autem triumpho non modo probabile fit ex Eutropii 
quam diximus narratione, itemque ex Liv. epit. libr. LXII, qui eius res Delmaticas post 
Q. Marcii victoriam collocat, verum etiam ipsa rerum continuatione confirmatur.  Motae 
enim erant Delmatico bello barbarorum nationes supra Macedoniam habitantes, ut per multos 
annos ibi consularibus exercitibus opus esse videamus. At anno 118 M. Porcium Catonem, 
qui in provincia decessit, constat in Africam esse profectum ad discordias, quae Micipsa 
mortuo oriebantur, componendas; de Q. Marcio diximus; anno 117 L. Caecilium Metellum 
in Italia mansisse ac viam Salariam refecisse doctissime demonstravit Borghesius in Bullett. 
inst. arch. ann. 1843 p. 103, nec Q. Mucium Scaevolam Augurem, pacis quam belli artibus 
insigniorem, qui praesertim iam Asiam rexisset, in consulatu externam ullam provinciam 
sorlitum esse eo probabile fit, quod nullus triumphus eius in fastis notatur, quem si con- 
sulari exercitui adversus barbaras gentes praeesset, facile reportasset.. Tum demum, cum 
decessisset Metellus, Q. Nadius Maximus Eburnus anno 116 a. Chr. reperitur et Mace- 
doniam et Achaiam rexisse. 

Nimirum quaerendum est hoc loco de insigni inscriptione Graeca apud Boeckh. Corp. 
inser. graec. n. 1543, quae epistolam continet Q. Fabii Q. f. Maximi proconsulis datam ad 
Dymaeorum magistratus et senatum et civitatem. Is in ea poenam narrat, quam in sedi- 
tiosos aliquot homines, qui rempublicam a Romanis institutam perturbassent, statuerat com- 
memoratque conventum, quem Patris egerat, et consilium, quod secum habuerat. Quare etsi 
libertatem communiter Graecis datam esse ait, cum omnia nominet, quae praesidum in pro- 
vinciis propria esse solent, non licet C. F. Hermanni (in defensione p. 5) opinionem sequi, 
qui Q. Fabium ita Macedoniae praefuisse censet, ut suae provinciae fines egressus Grae- 
corum finitimorum res turbatas composuerit. Ad quam rem certe opus erat senatus aliquo 
mandato, quod ipsum in epistola publice scripta non commemorari non potuit.  Provinciae 
igitur iure tunc Achaia utebatur. Sed coniunctam etiam fuisse cum Macedonia docet illa 
epistola. Quid enim? Pro consule appellatur Q. Fabius. Proconsules autem constai, quamdiu 
liberum fuit imperium , in eas provincias esse missos, quae vel quia bellicosae essent vel quia 
nationibus bellicosis vicinae, maiora negotia exhiberent. lam Graecia et per se satis exi- 
gua erat, et quia civitatum maior pars libertate utebatur, parum negotiosa; bellum vero in 
ea, dum Mithridates cum Romanis pugnare coepit, nullum fuisse scimus. Nam quod Ob- 
sequens de prodig. c. 84 anno 136 in ea exercitum Romanum caesum esse narrabat, iam 
diu intellectum est a quibusdam effici librariorum errore, qui pro Vardacis, IlIyrico po- 
pulo, imperite nominassent Achacos. Quare certe Q. Fabius Macedoniae pro consule prae- 
fuit, cuius quasi accessio erat Achaia. Sed quis tandem est ille Q. Fabius Maximus? 
Boeckhius quidem non multo postquam Graecia subiecta est, vixisse eum arbitratur, quia 

Dymaeorum seditio rempublicam, quam Romani instituerant, nondum satis stabilitam fuisse 
ostendat. Eodemque ducit ipsum eius nomen. Fabii enim Maximi cum aliquam diu sum- 
mis honoribus floruissent, inde ab anno 116 a. Chr. ita iacere coeperunt, ut usque ad 
annum 46 nemo ex clarissima gente in consularibus fastis reperiatur. Jam igitur, cum in 
libera republica pro consulibus constet fere fuisse eos, qui consulatu gesto provincias 
regerent, quis ex quattuor Q. Fabiis Maximis, qui post Corinthum expugnatam ante annum 46 
consules fuerunt, videtur dici? Eorum primus est cos. anni 145 Q. Fabius Maximus Aemi- 
lianus. Is propter duas causas non videtur dici, primum quod eo tempore L. Mummius 
prorogatum in Achaia et Macedonia imperium habebat, deinde quod eum scimus per con- 
sulatus sui annum eumque qui insequitur, in Hispania ulteriore bellum gessisse. Neque 
satis est simile veri, si quis eum post imperium Hispanicum Macedoniae praefuisse suspi- 
cetur. Quamquam enim minus verum est, quod Hermannus in defensione sua p.5 negat 
moris Romani fuisse, ut duas deinceps provincias idem homo administraret (nam et P. Scipionem 
et Pompeium et paucos alios cum privati essent, proconsulari imperio ornatos esse scimus), 
vix tamen id factum est nisi in bello gravi ac molesto, quale tunc nullum in Macedonia aut 
Graecia fuit. Alter est Q. Fabius Maximus Servilianus, cos. anni 142 a. Chr.; sed is 
rursus et hoc et insequenti anno in Lusitania cum Viriatho dimicavit (Appian. Iber. c. 67 
et Oros. V, 4), in Macedonia autem eodem tempore A. Licinium et D. Silanum fuisse supra 
diximus. Tum tertius est Q. Fabius Maximus Allobrogicus, Aemiliani filius, cos. anni 121, 
cuius similis prorsus est causa. Nam consulatus sui anno in Gallia cum Allobrogibus aliis- 
que eius regionis gentibus bella gessit, unde cognomen accepit (Liv. epit. libr. LXI; Plin. 
nat. hist. VII, 51; Vellei. II, 10; Strabo IV p. 185) triumphusque eius insequenti anno no- 
tatur in fastis. Superest igitur cos. anni 116 a. Chr. Q. Fabius Maximus Eburnus, quem 
Hermannus quoque potissimum dici existimat. Etenim si ad recentiora tempora deferamur; 
O. Fabius Maximus invenitur, accusator ille C. Antonii (Cic. in Vat. 11, 28 et schol. Cic. 
in Vat. p. 321), qui praetura anno 48, ut videtur Pighio Annal. III p. 445, gesta legatus 
fuit Caesaris in Hispania contra Cn. et Sex. Pompeios pugnantis (Auct. de bell. Hisp. 2 et 41; 
Dio XLII, 31) ibique victoria parta in ipso consulatus sui anno 45 a. Chr. mense Octobri 
triumphavit ac pridie Kal. Ian. mortuus est (Dio Cass. XLHI, 46; Cic. epist. VII, 30, 1). 
Qui cum ex praetura Hispaniam provinciam acceperit, in consulatu autem ipso decesserit, 
certe proconsulari cum imperio in Macedonia aut Achaia nullo pacto esse potuit.. Relin- 
quitur denique Q. Fabius Maximus Africanus, qui per totum annum 10 a. Chr. consulatum 
obtinuit, de quo quae pauca nota sunt, collegit Borghesius in Bullett. archaeolog. Neap. 
ann. 1846 p. 57, ex quibus nihil tamen efficitur nisi quo nomine et qua gente fuerit. Hunc 
sane possemus habere pro illo, qui in Dymensi inscriptione appellatur pro consule, nisi et 

ipsum et omnes, qui postea vixerunt, utique excluderet Dymensis reipublicae ratio.  Et- 
enim Dyme primum a Cn. Pompeio post bellum piraticum hominibus frequentata est, qua 
in re sine dubio etiam respublica aliter constituebatur ac fuerat antiquitus, tum ab impe- 
ratore Augusto post bellum Actiacum colonia eo est deducta omnisque respublica ad rationem 
coloniae Romanae composita. Vide commentationes nostras p. 376. Quod postquam accidit 
civitati, nec seditionem talem, qualem epistola illius proconsulis significat, motam esse 
opinor, nec certe magistratus Graeci, qui in ea commemorantur, amplius ulli esse potue- 
runi. Sic necessario ad vetustiora tempora illumque anni 116 a. Chr. consulem reiicimur. 
Quamquam hoc nostrae rationi quispiam obiiciat, aliquando etiam praetoriis viris, qui in 
maiores provincias. mitterentur, consulare imperium et consularem exercitum esse datum, 
ut pro consulibus appellarentur, idque cum in aliis provinciis fiat, tum in Macedonia ple- 
rosque praesidum ea dignitate usos esse videbimus. Verum Aemilianus quidem, cos. anni 145, 
certe in praetura Macedoniae non praefuit, quo tempore neque Achaei victi nec Corinthus 
capta erat, nec magis Servilianus, cos. anni 142, qui sive anno 146, ut placet Pighio, sive 
anno post praeturam gessisset, in L. Mummii provinciam incideret. Allobrogicum vero, cos. 
anni 121, Plutarchus C. Gracch. c. 6 narrat ex praetura tenuisse Hispaniam, ut hac quo- 
que ratione intelligamus unum relinqui Q. Fabium Eburnum, qui Macedoniae praeesse po- 
tuerit. Nisi vero quis dicit, aliquem nobis ignotum 0. Fabium, qui ad consulatum omnino 
non pervenerit, ex praetura cum Macedoniam, teneret, illam ad Dymenses epistolam seri- 
psisse. Eum ut refellere non possumus (neque enim novimus tot annorum pracetores), 
ita ab eo, quod simile est veri, omnino recedere intelligimus ad eaque deferri, quorum 
ratio nulla reddi possit.  Quare praefuisse Macedoniae Achaiaeque statuemus 0. Fabium 
Maximum Eburnum; cos. anni 121. Pugnat enim pro eo etiam hoc, quod Macedoniae et 
decessor et successor fuerunt consules atque ut Delmatici collega L. Cotta in Gallia bellum 
gessit, ita Q. Fabii collega ©. Geta in eadem provincia videtur esse versatus, unde de 
Q. Fabii provincia Macedonia coniicere possimus vel sine ope tituli Dymensis, qui cum 
accedat, vix ulla relinquitur dubitatio. Sed alia tamen neque parva hoc loco nascitur diffi- 
cultas.  Etenim Cicero in Pis. 16, 38 sic ait: £x Macedonia aliquot praetorio imperio, con- 
sulari quidem nemo rediit, qui incolumis fuerit, qui non triumpharit. Dupliciter hoc potest 
intelligi. Aut enim praetorio et consulari imperio ait fuisse eos, qui consulatum et prae- 
turam gesserant, aut imperium praetorium tribuit iis, qui pro praetoribus, consulare iis, 
qui pro consulibus appellabantur.  Siquidem notum est saepe etiam qui praeturam modo 
gessissent, pro consulibus tamen esse vocatos, imprimisque id in Macedoniae praesidibus 
factum esse paulo ante diximus. Sed etiamsi nomen saepe idem erat eorum, quì praetores 
modo, et eorum, qui consules fuerant, merito tamen dubitari potest, num imperium etiam 
22 

ac dignitas fuerit eadem, ut nihil intercederet discriminis inter proconsules, qui consulatum 
gessissent, et inter eos, qui non gessissent. Qua de re qui disputabunt, recte etiam hunc 
Ciceronis locum adhibebunt.. Cum enim inde a Sulla qui Macedoniae praefuerunt, omnes 
appellentur pro consulibus, ex iisque eos, qui praetores modo ante fuerant, non trium- 
phasse constet, quoniam Cicero ait qui consulare imperium habuissent, triumphasse omnes, 
intelligimus non idem esse consulari imperio uti et pro consule appellari; atque aliquid 
inter eos fuisse discriminis etiam per se erat probabile. Quamquam haec quaestio ad Q. Fabium 
Maximum Eburnum parum pertinet; fuerat enim consul nec dubitari potest, quin trium- 
pharit. Sed quando triumphavit? In fragmento enim Kircheriano postquam triumphi L. Metelli 
Delmatici et Q. Marcii Regis, de quibus paulo ante disputavimus, commemorati sunt, se- 
quitur iriumphus, M.  Aemilii Scauri consulis de -Gallis Carnis, actus anno 115 exeunte, 
deinde haec sunt: 

Tum lacuna sequitur satis magna, Ibi supplementa nostra eo nituntur, quod Europ. 
IV, 25 habet: €. Caecilio Metello et Cn. Carbone cos. (i. e. anno 113 a. Chr.) duo Metelli 
fratres codem die alterum ex Sardinia, alterum ex Thracia triumphum egerunt. Itemque 
Vellei. II, 8 Circa eadem tempora duo Metelli fratres uno die triumphaverunt. Unde cum 
constet duos Metellos uno die triumphasse, quoniam L. Metellus, cos. anni 117, quem intra 
Italiam substitisse diximus, nullam rerum gerendarum occasionem habuit, relinquitur cos. 
anni 113, qui cum fratre suo M. Metello, consule anni 115, triumpharit. Sed cui ille pro- 
vinciae praefuit, cum triumphum mereretur?. De Macedonia ut cogitemus, suadet simili- 
tudo reliquorum imperatorum, qui cum Thracibus bella gesserunt; de quibus postea dice- 
mus. At in Macedonia tune 7. Didium fuisse scimus. Nimirum anno 114 eo missum 
esse  constat C. Porcium Catonem. Nam Livius epit. LXII eum consulem in Thracia 
male adversus Scordiscos pugnasse ait, itemque Florus I, 38 de Scordiscis narrans: /ta- 
que non fusus modo ab his aut fugatus, sed (simile prodigio) omnino totus interceptus 
exercitus, quem duxerat Cato. Cf. Eutrop. IV, 24.. Qui anno insequenti magis ob iram 
exercitus amissi quam propter avaritiam repetundarum ex Macedonia condemnatus est, ut 
narrant Vellei. II, 8; Cic. in Verr. II, 80 et IV, 10. Cf. C. G. Zumptii commentationem 
academicam de legibus et. iudiciis repetundarum I p. 26. Hic igitur Cato cum turpiter a 


Scordiscis victus esset, barbaros repressos esse scribit Florus I, 38 a Didio: Didius vagos 
et libera populatione diffusos intra suam reppulit Thraciam, quod cum narretur ante res 
a consule anni 112. a. Chr. gestas, necesse est acciderit cum co ipso anno, quo Cato cla- 
dem acceperat; tum insequenti.  Neque recte fecit Pighius Annal. INI p. 105, qui huic 
T. Didio Ilyricum provinciam tribuit. Etenim ne alia afferam hoc loco quae infra uberius 
explicabuntur, eum et Cicero in Pis. 25, 61 inter cos nominat, qui ex Macedonia triumphos 
reportarint et Florus in eo, capite, quo bella Thracica exponit, nullius provinciae nisi 
Macedoniae rectores commemorat. . Fuit. autem hic Didius, etsi parum multa de eo apud 
scripiores, qui supersunt, iraduntur, virtute bellica insignis, qua ei contigit, ut. quamvis 
novus homo esset, post aliquot annorum intervallum anno 98 a. Chr. consulatum adipisce- 
retur, in quo cum collega celebrem illam legem Caeciliam Didiam tulit (Cic. p. Font. 15, 59). 
Eum Cic. p. Plane. 25, 61 cum C. Mario confert eiusque triumphos commemorat, ut cum 
in fastis Capitolinis triumphus eius. Hispanicus de Celtiberis ponatur anno 93 a. Chr., duos 
omnino eum triumphos retulisse discamus. . Atque etiam post hos triumphos in bello 
Marsico legatus fuit L. Caesaris (Vellei. Il, 16 et Ascon. ad Cic. Cornel. p. 63 Orell.). 
Cf. etiam Garaton. ad Cic. p. Plane. 1. I. Hic igitur T. Didius cum triumphus eius in fra- 
gmentis fastorum triumphalium non adnotetur, dubium esse non debet, quin Macedoniam 
provinciam anno 113 obtinuerit eaque successori tradita anno 112 triumphum, quem repel- 
lendis barbaris meruerat, egerit.  Quare C. Metellus Caprarius, cos. anni 113, qui item 
ex Thracibus dicitur triumphasse, non Macedoniam accepit, sed finitimam aliquam provin- 
ciam; unde, cum Macedonia a barbaris urgeretur, auxilio venire posset.. Quid enim ab- 
horret a similitudine veri, cum Cato a Scordiscis superatus esset, commotas esse omnes 
barbaras nationes supra Macedoniam usque ad Italiae confinia pertinentes, eaeque quia eo 
magis. metuendae viderentur, quod etiam Cimbri populabundi in Illyricum pervenirent, am- 
bobus consulibus Italiam cum Gallia esse mandatam, quod idem anno 106 et deinceps per 
aliquot annos facium est? Qui ita provincias inter se partiti sunt, ut Cn. Carbo contra 
Cimbros proficisceretur, a quibus ad Noreiam devictus est, alter C. Metellus contra reli- 
quas. gentes bellum administraret ex iisque triumphum referret.  Idque eo est probabilius, 
quod Metellum eiusdem anni, quo consulatum gessit, mense Sextili triumphasse discimus, 
id quod, si Macedoniam provinciam accepisset, nullo modo fieri potuit. 

Sed ut redeamus unde egressi sumus, de Q. Fabii Maximi Eburni triumpho Macedonico, 
qui in fastis usque ‘ad Sextilem mensem anni 113 non commemoratur, quid statuemus? Nimi- 
rum dilatus sane est ultra solitum tempus, sed non sine certa aliqua causa. Successit enim 
Fabio C. Cato cum novo exercitu veteremque ille ad urbem reducere iussus est. At in- 
terim, dum veteres copiae coguntur carumque reditus in Italiam comparatur, C. Cato vin- 

citur, in qua clade totus exercitus eius perit. Quid igitur? Nonne Fabius remanere de- 
buit in Macedonia, ut provinciam quamdiu ea in sorte Catonis erat, tueretur? Tum ineunt 
novi consules anni 113, ex quibus C. Metellus ex Italia in Ilyricum proficisci iubetur, 
T. Didius praetor vel pro praetore eum adiuvare ex Macedonia, novi exercitus scribuntur, 
hostes barbari repelluntur, C. Metellus submotis hostibus in urbem festinat, ut uno die 
cum fratre suo, quem decedere imperio oportebat, triumpharet eaque re insolitam genti 
suae laudem adderet. Nonne sic fieri potuit, ut Q. Fabii et reditus ‘et triumphus in ex- 
tremum annum 113 reiiceretur? Etenim hunc non multo post Metellorum triumphos in 
fastis perscriptum fuisse suspicor, tum anno 112 T. Didii item ex Macedonia. 

Quamquam autem et Thracum gentes repressae erant et Cimbri interim satiati clade 
Romanis illata in Galliam iter averterant, singulari tamen cura Macedonia videbatur esse 
digna. Quare ex consulibus anni 112 unus L. Calpurnius Piso in Italia substitit, ut Cim- 
bros abeuntes observaret, alterum M. Livium Drusum constat in Macedoniam esse mis- 
sum. Nam non modo Florus I, 38 Scordiscos ab eo ait ulterius actos vetitosque transire 
Danubium, verum etiam Liv. epit. LXII ait: Livius Drusus consul adversus Scordiscos, gen- 
tem a Gallis oriundam, in Thracia feliciter pugnavit.. Nec dubium, quin inde etiam trium- 
phum reportarit, quem Cicero ab omnibus Macedoniae rectoribus, qui consulare quidem 
imperium habuissent, partum esse scribit. Illud certum, prorogatam cei esse provinciam 
per annum 111; nam eius anni consulibus, P. Cornelio Scipioni Nasicae et L. Calpurnio 
Bestiae Sallust. Iugurih. c. 27 illi Italiam, huic Numidiam decretam esse tradit. Successit 
autem in Macedonia cos. anni 110 M. Minucius Rufus, cum collegae eius Sp. Postumio 
Albino Numidia eveniret. De illo narrat Florus I, 38: Minucius (Scordiscos) toto vastavit 
Hebro, multis quidem amissis, dum perfidum glacie flumen equitatur. Cf. Frontin. Strat. 
II, 4. Mansitque prorogato imperio in provincia certe per annum insequentem, quia ‘Liv. 
epit. LXV eius res gestas post Q. Metelli et M. Silani consulum anni 109 bella narrat, for- 
tasse etiam anno 108: provinciam administravit.  Triumphus quidem eius commemoratur a 
Velleio II, 8. 

Sequitur magna lacuna, quae ne coniectura quidem satis potest expleri. Occupata 
enim erat omnis respublica Romana primum Numidico, post etiam bello Cimbrorum et Teu- 
tonum, qui aliquot ‘exercitus extinxerant maximumque periculum urbi minitari viderentur. 
Barbarae vero gentes repressae a praesidibus, quos nominavimus, maiora certe bella non 
moverunt; neque enim quicquam de iis traditur nisi apud Obseq. c. 103, qui anno 104 in 
Macedonia Thraces subactos esse scribit, et apud Euseb. Scal. p. 149, qui anno 100 Thraces 
victos esse ait.  Quare fuerint sane bella in Macedonia, triumphos etiam pepererint qui 
pracerant (nam aliquot praetorio imperio peperisse dicit Cicero eo quem significavimus 

loco), sed praefuerunt praetorii ordinis viri; consules quidem usque ad devictos Cimbros 
et Teutonos in Italia modo et Gallia constat esse versatos. At anno 99 a. Chr. Pighius 
Annal, III p. 178 M. Antonium consulem, eum, qui oratoria laude excelluit, ait Macedo- 
niam provinciam obtinuisse idque ex Eusebii loco, quem modo diximus; colligit. Id equi- 
dem minus verum esse existimo, quia si consulari imperio Macedoniam rexit, ex norma 
illa Ciceroniana etiam triumphasse ex ea est existimandus. Nemo autem unquam de trium- 
pho eius Macedonico quicquam retulit, qui in tanta hominis celebritate nullo pacto aut 
apud reliquos scriptores latere aut a Cicerone reticeri potuit. Nam illud, quod ex prae-. 
tura ornatus consulari imperio Ciliciam praedonibus, maritimis liberavit, ex quo bello non 
magis videtur triumphasse, commemoratur a Livio epit. LXVIII; Cic. de orat. I, 18 et Brut. 
45,168, idque imperium retinuit etiam anno 100 a. Chr., cum ad urbem constitutus cum 
praesidio arma contra Saturninum tulit (Cic. p. C. Rabir. perd. reo. 9, 26). Hllud etiam 
minus recte statuisse Pighium in Annal. II p. 182 iudico, quod C. Iunium Norbanum, eum 
qui anno 81 consulatum gessit ac saepe a Cicerone civis seditiosus furiosusque appellatur, 
quem M. Antonii quaestorem fuisse constat (Cic. de orat. II, 21, 89), quaestorem fuisse 
putat in Macedonia, neque leve id momentum fuisse suspicor, ut omnino Antonium in 
Macedonia fuisse statucret.  Quem nos in Cilicia potius quaestorem fuisse censemus addi- 
tumque Antonio, quod bellum esset grave ac multiplex. 

In clariore luce versari incipimus demum anno 92, quo bellum Marsicum, quod rei- 
publicae Romanae prope exitium attulit, conflatum est. Etenim Livius epit. LXX postquam 
de Ariobarzane, Cappadocum rege, per L. Sullam in regnum reducto et P. Rutilio repe- 
tundarum ex Asia damnato narravit, antequam de M. Livii Drusi tribuni plebis actionibus 
dicere incipit, habet haec: C. Senzius praetor contra Thracas infeliciter pugnavit, quo loco 
cum olim in editionibus male legeretur C. Geminius, errores quidam Pighii extiterunt, qui 
ex eo qui unus fuit Macedoniae rector, efficit tres (Annal. HI p. 185 et 213 et 234). 
C. autem Sentius sine dubio est idem, de quo Oros. V, 18 exposito bello Marsico sic narrat: 
lisdem temporibus rex Sothimus cum magnis Thracum auxiliis Graeciam ingressus cunctos 
Macedoniae fines depopulatus est tandemque a C. Sentio praetore superatus redire ‘in 
regnum coactus est. In quibus verbis animadvertimus aperte Graeciam cum Macedonia in 
unam provinciam coniungi, quod sane non magni faceremus, si ab Orosio ipso, qui pro- 
vinciarum veterum rationem parum curabat, videretur proficisci; nunc cum relatis iis quae 
apud antiquum aliquem scriptorem invenerat invitus quasi testis extiterit, non contemnen- 
dum esse putamus., Nec vero recie Sigonius apud Livium pro eo quod legitur infeliciter, 
ex Orosii testimonio scribendum esse feliciter existimat. Nonne enim ipsum illud, quod 
Orosius totam Macedoniam vastatam esse scribit, significat praesidia Romanorum ad fines 

provinciae constituta cessisse  praetoremque esse reiecium? Eodemque pertinet, quod 
Obsequens c. 113 ‘narrat anno 92 Medorum in Macedonia gentem provinciam cruente vastasse. 
Hanc igitur cladem Romanorum Livius eo quo diximus loco exposuit, de victoria quae 
scripserat, perierunt. Etenim Sentium postea confirmatis Romanis et prospere pugnasse et 
barbaros ex provincia eiecisse discimus imprimis ex Cicerone, qui in Pis. c. 34 sic habet: 
Denseletis, quae natio semper obediens huic imperio etiam in illa omnium barbarorum de- 
fectione Macedoniam C. Sentio praetore tutata. est, nefarium bellum et crudele intulisti. 
De eademque re idem in Verr. III, 93, 217 dicit: Modo C. Sentium vidimus, hominem 
vetere illa ac singulari innocentia praeditum, propter caritatem frumenti quae fuerat in 
Macedonia (exorta sine dubio ex barbarorum populationibus) permagnam ex cibariis pecu- 
niam deportare. Ex quo loco duas imprimis res de Sentio intelligimus.. Primum enim 
quid est quod modo se vidisse dicat Cicero, cum Sentium fuisse in provincia constet iam 
anno 92, Verrinae autem orationes habitae sint anno 70? Vix enim, si Sentius anno vel 
biennio post decessisset, fieri poterat, ut Cicero quod ante viginti fere annos accidisset, 
id modo factum esse scriberet, cui si decem annos vel paulo amplius tribuerimus, abunde 
fecisse videbimur. Sed, ut quindecim annos tribuamus, si intra hos Sentius rediit, necesse 
est steterit a L. Sullae factione.  Quodsi Marianarum partium fuisset, proscriptionem certe 
non effugisset. Etiam illud de diuturniore imperio Macedonico persuadet, quod magnam 
pecuniam honeste ex cibariis partam dicitur deportasse; nam si biennium in provincia man- 
sisset, magna fortasse ea poterat esse, sed non tanta, quantam Cicero commemorare vellet; 
si diu mansit, sane divitiae luculentae poterant confici. Atque haec quae ex Ciceroniano 
illo loco colligimus, confirmantur ipsa reipublicae. condicione quae illa aetate fuit. Sub- 
secutum enim est postquam Sentius in provinciam abierat, bellum Marsicum gravissimum 
ac periculosissimum, quo quotquot apud Romanos erant boni duces, in Italia satis nego- 
tiorum habebant neque in externas provincias, quae non magnum aut praesens periculum 
minitarentur, dimitti poterant.  Quare eo tempore mutata esse imperia vix probabile est. 
Ac scimus idoneo testimonio Sentium non esse revocatum... Nam Plutarchus Sulla c. 11, 
postquam discordias civiles anni 88. et quomodo Sulla ereptum sibi a Mario Sulpicioque 
belli Mithridatici imperium recuperarit narravit, quae interim Mithridates gesserat tradit. 
Etenim Archelaus, eius dux, primum insulas maris Aegaei occuparat, tum Euboeam, Athe- 
nas civitatesque Graecas usque ad Thessaliam excitarat.. Ibi ei occurrit ad Chaeroneam 
Bruttius Sura (de cuius nummis cf. Borghes. in Observat. numism. dec. XVI, 2 in diurn. 
Arcad. anni 1828, 4 p. 183), legatus Sentii, Macedonum praesidis; qui tribus proeliis victum 
reiecit. Ita cum sese res Romanorum in Graecia et. Macedonia haberent, ‘exercitusque 
Macedoniae impositus magnam belli Mithridatici partem confecturus esse videretur, advenit 

praemissus a Sulla quaestor eius L. Licinius Lucullus, qui Bruttium recedere iussit neque 
contra eum hostem pugnare, qui Sullae a senatu populoque Romano decretus esset.  Hinc 
apertissimum efficitur argumentum, ut nullam tunc peculiarem Achaiae provinciam fuisse 
intelligamus, sed coniunctam cum Macedonia; nullus enim Achaiae rector commemoratur, 
nullus Achaicus exercitus, sed quae Achaiae defendendae causa Macedoniae rector gerebat, 
ea ita prorsus exponuntur, quasi nec ius suum nec provinciam ille egressus esset. Erat igitur 
anno 87, quo Sulla in Graeciam pervenit, idem Macedoniae Graeciaeque rector, qui fuerat 
ante bellum Marsicum. Quodsi tune Sentius versabatur in provincia sua, certe ante Sullam 
ipsum non rediit. Tenebatur enim urbs omnisque Italia a Marianis, ad quos si transisset, 
incolumis esse post Sullae victoriam, quod Cicero significat, non potuit. Sed hoc merito 
quaeri potest, num Sentius, quamvis maneret in provincia, manserit etiam in imperio. Non- 
dum enim lex Cornelia lata erat, quae tamdiu rectores provinciarum iubebat imperium 
retinere, dum in urbem revertissent; quare cum prorogatione imperii opus esset, incertum 
est, num ea a senatu decreta sit.  Illud quidem certum, neminem alium cum imperio mis- 
sum esse in Macedoniam. At Sulla ipse quo imperio erat in Graecia? Nihil invenio apud 
scriptores, nisi. bellum Mithridaticum ei esse decretum, sed quoniam notum erat Romae, 
regis copias in Europam transisse magnamque Macedoniae provinciae partem occupasse, 
consentaneum erat, ut maius imperium ei etiam in Macedonia daretur quam haberet qui 
huic praeesset. .Itaque Sulla expulso Mithridate cum exercitus otium ageret, in Dardanos, 
Scordiscos, Delmatas aliasque gentes Macedoniae vicinas bellum gessit finesque imperii 
amplificavit (Appian. Mithrid. c. 59; Eutrop. V, 7; Liv. epit. LXXXI et LXXXII et LXXXII; 
Plut. Sull. c. 23). 

Veruntamen nascitur circa haec tempora etiam alia difficultas. Etenim sunt nummi 
nonnulli Macedonum (apud Eckhel. Doctr. numm. II p. 61), in quorum adversa parte legitur 
CAE.PR, in aversa AESILLAS. Q. Eos nummos Eckhelius recte interpretatur. de Caeci- 
lio praetore et Aesilla quaestore, sed qui homines fuerint, non definit. Qui quod reliquit, 
supplere voluit Bartol. Borghesius, primum in Novis fragmentis fastorum consularium Capi- 
tolinorum P. HI p. 50, tum in Observationum numismaticarum dec. XVI obs. 3 (Diurn. Arcad. 
ann. 1828, 4 p. 186), ubi quaedam; quae antea dixerat, emendavit ac mutavit.  Comparat 
autem his alios. nummos Macedonicos Surae proquaestoris, quos paulo supra citavimus, 
eosque adeo similes.ac prope pares esse ait, ut eiusdem temporis utrosque esse necesse 


sit, deinde adhibet inscriptionem apud Grut. p. 377, 5, apud Argos in campis Macedonicis 
repertam, hanc: 

Q . CAICILIO 
C.F. METELLO 
IMPERATORI 
ITALICI . QVEI 
ARGEIS . NEGOCI 
ANTVR 


Hanc inscriptionem libertatis tempore, non sub imperatoribus positam esse docet et 
dicendi genus simplex et orthographia antiquior et denique Metellorum nomen, sub initia 
imperii extinctum. Tam in Metellorum gente duo tantum praenomen Gaii habent, C. Cae- 
cilius Metellus Caprarius cos. 113 et C. Metellus, qui inter iuniores senatores commemo- 
ratur a Plut. Sull. c. 31, quem eundem a Livio epit. LXXIII dici Borghesius putat Salluvios 
vicisse. Quodsi hoc natus existimetur 0. Caccilius, cui Italici negotiatores titulum illum 
posuerunt, infra Bruttii Surae quaestoris aetatem, qua eadem nummos, quos diximus, 
factos esse oportet, detrudatur; sin illo Caprario, temporis quidem ratio non obstet, quin 
statim vel ante Sentium Saturninum, cuius quaestor Sura erat, vel post cum Macedoniae 
praefuisse statuatur. Ac quoniam post Sentium Sulla, tum alii Macedoniam tenuerunt, 
Borghesius ante eum anno 9f hunc Q. Caecilium Macedoniae praefuisse et anno 92 prae- 
luram gessisse et inscriptione illa nummisque celebratum esse existimat. Magnam haec habent 
probabilitatem; sed unum tamen adversatur, quod tanti videtur esse faciendum, ut totam 
O. Metelli administrationem Macedonicam, prope tollat. Quid enim est, quod in nummis 
Caecilius appellatur PR i.e. praetor, non PROPR i. e. propraetore?  Scimus nos quidem, 
saepe a scriptoribus eos, qui provinciis praesint, vocari praetores, sed vocantur abusu 
quodam nominis neque id in nummis aut inscriptionibus, ubi ipsa honoris atque imperii 
significatio necessaria est, fiat. Neque enim tunc amplius praetores in ipso magistratu 
provincias sortiebantur.  Quamquam enim aliquot annis post quam vulgo existimatur, insti- 
tutum esse video, ut non ipsi praetores, sed praetura functi in provincias mitterentur, certa 
tamen sunt exempla, iam ante Cornelias leges id usu venisse, veluti C. Marii, quem Plut. 
c. 6 ait post praeturam in Hispaniam ulteriorem esse profectum. Certe igitur ille Q. Me- 
tellus C. F., si rite sortitus est provinciam, item post praeturam Roma abiit nec praetor, 
sed pro praetore appellandus erat. Quomodo autem fieri potuit, ut, dum praetor est, in 
Macedonia cum imperio versaretur? Nulla alia ratione, quam per civilis belli perturba- 
tiones, in quo hunc Q. Metellum constare debet partes Sullanas esse amplexum. Siqui- 
dem ex propinquis eius Caecilia Metella uxor erat Sullae, et Metellus Pius, is, qui anno 80 

consulatum gessit, Sullae Brundisium appulso sese adiunxit (App. bell. civ. I, 80), a quo- 
rum animo ille desciscere non potuit. Item, si Romae fuit, cum Cinna et Carbo anno 87 
urbem occuparent principesque adversariorum occiderent, aufugit certe postea ad Sullam; nam 
Plut. Sulla c. 22 multos narrat Roma nobiles viros confugisse in castra Sullana in Graeciam 
et Macedoniam, ut ibi senatus prope esset. Quid igitur? Si hunc Q. Metellum statuamus 
vel anno 87, cum Mariani redirent, praeturam gessisse vel in annum insequentem prae- 
torem fuisse designatum, nonne credibile est eum, ubi promiscuam optimatium caedem 
fieri videret, confugisse'ad Sullam? Quo cum venisset honore et imperio ornatus exer- 
citum accepit, quem suis auspiciis duceret riteque imperator appellari potuit eadem ra- 
tione, qua 0. Metellus, de quo modo diximus, cum Sulla in Italiam traiecto sese con- 
iunxit nec Sullae, sed suis auspiciis bellum contra Marianos administravit.. Sic nummorum 
et inscriptionis illius testimonia conciliabuntur cum reipublicae Romanae consuetudine, sed 
praeses tamen Macedoniae efficietur nullus. Quaestorem autem huius Q. Metelli praetoris 
ex nummis apud Borghes. 1. 1. cognoscimus fuisse quendam Aesillan, qui qua gente ortus 
fuerit, parum notum est. i 
Veruntamen illa, quae antea diximus de C. Sentio, videntur pugnare cum iis, quae 
Pighius Annal. HI p. 232 habet, qui anno 88, quo L. Sulla consul fuit, P. Gabinium 
Capitonem Achaiae praesidem appellat eique per complures annos imperium prorogatum 
esse statuit, quod si verum esset, accideret sane, ut eodem tempore et Macedoniae et 
Achaiae praesidem cognosceremus, Achaiaque sola per se provinciam effecisse videretur. 
Gabinium autem hunc Cicero p. Arch. 5, 9 appellat praetorem anni 89, idemque sine dubio 
est, de quo idem in Q. Caec. 20, 64 sic habet: Nuper cum in P. Gabinium vir fortissimus 
et innocentissimus L. Piso delationem nominis postularet et contra Q. Caecilius peteret 
isque se veteres inimicitias iam diu susceptas persequi diceret, cum auctoritas et dignitas 
Pisonis valebat plurimum, tum illa causa erat iustissima, quod eum sibi Achaci patronum 
adoptarant. Ex quibus intelligimus, P. Gabinium repetundarum esse accusatum a L. Pisone, 
eo qui C. Verris collega in praetura fuit anno 74, sine dubio lege Cornelia. Quod si ita 
est, nec iudicium ipsum ante annum 81, quo leges Corneliae latae sunt, fieri potuit et 
P. Gabinius in bello civili ab optimatibus steterat popularibusque victis in Italiam redierat. 
Neque enim si in Italia cum popularibus mansisset, post Sullae victoriam incolumis fuisset 
ac repetundarum accusari potuisset. Illud minus recte fecit Pighius, quod hinc peculiarem 
fuisse provinciam Achaiam eique Gabinium praefuisse coltigit. Nam quod Achaci accusa- 
runt, non sequitur, ut cum iis non etiam Macedones in unius provinciae formam coniuncti 
fuisse possint videri. Quidni enim pars provinciae accuset, in qua potissimum praetor 
deliquerit?. Achaia enim etsi eidem praetori cui Macedonia parebat,’ peculiarem tamen 
23 

efficiebat dioecesim neque adeo cum illa :coaluerat, ui gentis terraeque proprium nomen 
perisset. Hermanni vero ratio, exposita in disputatione p. 369, tota reiicienda est, qui 
Gabinium, cum Macedoniam regeret Achaiaque omnino non esset in provincia populi Ro- 
mani, repetundarum crimen ex Achaeis contraxisse putat idque ex eo maxime conficit, 
quod legem repetundarum Cicero dicat propter socios atque amicos populi Romani esse 
latam. Quasi vero qui in provincia sunt, socii atque amici populi Romani non sint nec 
praecipue ita appellentur! Possit igitur rectissime fieri, ut Gabinium Capitonem existime- 
mus universae provinciae Macedoniae pro praetore praefuisse, sed cum in Achaeos solos 
peccasset, ab his esse accusatum. Sed quo tempore praefuit? Ut continuo post praeturam urba- 
nam eum praefuisse censeamus, fieri non potest, quoniam anno 88, quo Sulla in Graeciam 
pervenit, et Macedoniam et Graeciam obtinuisse C. Sentium paulo supra diximus eundem- 
que videri in illa provincia mansisse.  Neque post. annum 88 cum Romae populares omni 
potentia uterentur, probabile est admissum esse a Sulla eum, qui a populari factione prae- 
fectus esset. Quare Gabinii provincia in id tempus differenda sit, quo Sulla Italia Roma- 
que victa rempublicam constituit, i. e. in annum 81, quo cum decessisse videatur C. Sentius, 
Macedonia rectore careat. Sic enim malim hanc difficultatem tollere, quam patruum Car. 
Timotheum sequi, qui in commentatione de legibus iudiciisque repetundarum p.50, cum 
Macedoniam et Achaiam separaret, anno 88 illam C. Sentio, hane Gabinio evenisse putabat, 
utrumque autem usque ad Sullae decessum in provincia mansisse.  Quamquam etiam longe 
alia ratio iniri poterit. eaque, ut mihi videtur, multo similior veri. Etenim etsi poterat 
sine dubio etiam pars aliqua provinciae praetorem acousare, quia tamen Achaei soli a 
Cicerone nominantur, videantur habere paululum causae, qui Achaiae soli Gabinium praefuisse 
dicant, praesertim cum eum, qui anno ante praeturam Romae gessisset, non probabile 
sit, si Sullam secutus esset, nullum imperium, nullum munus habuisse.. Quid igitur pro- 
hibet eum pro legato Sullae habere? Neque enim suo eum imperio usum esse ait Cicero. 
Sulla autem cum in Macedonia versaretur ac non modo Mithridatem regem expelleret, 
verum eliam barbaras gentes provinciae finitimas domaret, quid abhorret a vero, exerci- 
tum cum eoque legatum habuisse in Achaia? Nam fuisse exercitum Sullae qui non pareret 
propraetori Macedoniae in Achaia infra ubi de C. Antonio dicemus, explicabimus similli- 
meque egit Caesar, qui victo Pompeio provinciam Macedoniam.diremit interim partibusque 
legatos praefecit. Sic Gabinius quamvis nulla esset proprie provincia Achaia, ex'ea tamen 
sola repetundarum accusari et damnari (Cic. p. Arch. 5, 9) poterat, atque haec mihi in 
re sane obscura ac difficili maxime probabilis videtur esse coniectura. Veruntamen ut in 
Gabinio Pighius veri inveniendi occasionem praebuit, ita cur in Annal. Il p. 223 anno 90 
inter Achaiac praesides collocarit Q. Ancharium, non reperio. Quamquam nolim omnino 

vituperare, quod conieciura usus sit (qua nisi qui in hoc argumento aliquando utatur, parum 
proficiat), sed haec certe quin falsa sit vix potest dubitari. Nihil enim de Q. Anchario 
| traditur, nisi senatorem fuisse et virum praetorium (Plut. Mar. 43) et a C. Mario occisum 
(App. bell. civ. I, 73). 

Postquam autem L. Sulla rempublicam composuit, missus est in Macedoniam Cn. Cor- 
nelius Dolabella, is, qui anno 81 cum M. Tullio Decula consulatum Sullae beneficio - 
accepit. Qui quando in provinciam profectus sit, non traditur; sed decessisse eum constat 
anno 78 exeunte vel incunte anno 77. Hoc enim anno postquam rediit, repetundarum 
accusatus est ab C. Caesare (Ascon. in Cic. p. Scaur. p. 26 Orell.; Gell. IV, 16), qui tune 
annum aetatis tertium et vicesimum agebat (Suet. Caes. 4); minus enim recte apud aucto- 
rem dialog. de orat. 34 annus unetvicesimus nominatur. Absolutus autem est imprimis 
Q. Hortensii eloquentia (Valer. Max. VIII, 9), traditurque in eo iudicio magnum testimo- 
nium, quo Achaiam tunc Macedeniae proconsulis potestati subiectam fuisse intelligamus. 
Plutarchus enim Caes. 4 de Caesaris accusatione narrans ait: Koè moAleè arrò tig “EXla- 
dog t@Vv stohewv pagtugies «vid Taggoyov, id quod aperte ad Graccos a Dolabella vexa- 
tos ac direptos pertinet.  Accidisse autem iudicium eo quo diximus anno ostendit etiam 
Cicero Brut. 92, qui vidisse se ait in ea causa eloquentiam Hortensii, cum biennio ante- 
cedenti per itinera in Graecia et Asia facienda ab urbe abfuerit. Veruntamen quamvis in- 
iuste' fortasse Dolabella socios tractasset, gloriam tamen bellicam assecutus est domitisque 
gentibus barbaris. et victoriam et triumphum deportavit (Cic. p. Planc. 19, 44 et Sueton. 
Caes. 1. c.). Legatus autem ei ab-Pigh. Anna]. Ill p. 271 additur M. Fonteius, quem Cicero 
repetundarum ex Gallia reum defendit, quem c. 16 orationis quae extat in Macedonia lega- 
tum fuisse significat. Minus illud quidem recte, ut censeo. Cicero enim Macedonicam lega- 
tionem Hispaniensi, qua ilem functus est, antecessisse ait; hanc autem c. 3 accidisse /ur- 
bulentissimo reipublicae tempore, cum adventu L. Sullae in Italiam maximi exercitus civium 
dissiderent i. e. anno 83, quare C. Sentio potius legatum fuisse existimo. Sed certissime 
pertinent. ad Dolabellam, quae in notissimo senatusconsulto de Asclepiade Clazomenio 
leguntur apud Boeckh. Corp. inscr. graec. n. 5879, quod factum est anno 78. In quo cum 
prius ii, qui Asiae et Euboeae vectigalia locabant, immunitatem trium illorum hominum, 
de quorum honore senatus decrevit, servare iubeantur, deinde qui Asiam et Macedoniam 
provincias obtinebunt, commemorantur, ut apertum sit Euboeam tunc in provincia Mace- 
donia fuisse. 

Successit autem Dolabellae Appius Claudius Pulcher, qui cum praetor fuisset 
anno 89 (Cic. p. Arch. 5), expulsus deinde a populari factione demum Sulla, qui ipse 
fieri nollet, intercedente consul creatus est anno 79 (App. bell. civ. 1, 103). De eius rebus 

tradunt Liv. epit LXXXXI: Ap. Claudius proconsul Thracas pluribus proeliis vicit, plura 
Eutrop. VI, 2: Ad Macedoniam missus est Appius Claudius post consulatum. Levia proe- 
lia habuit contra varias gentes, quae Rhodopam provinciam incolebant atque ibi morbo 
mortuus est; item Oros. V, 23: /nterea (i. e. dum bellum Sertorianum geritur) Macedoni- 
cum bellum Claudius sortitus varias gentes, quae Rhodopacis montibus circumfusae sunt, 
. at tune Macedoniam crudelissime populabantur (-- quarum cruentissimi atque immanissimi 
Scordisci erant), hos itaque, ut dixi, Claudius pellere Macedoniae finibus bello attemptavit 
magnisque se malorum molibus obiecit, unde cum animo aeger et curis circumseptus, morbo 
insuper correptus esset, interiit. Etiam Florus denique I, 38, tempore praesidum non ser- 
vato, quia Appium post Curionem collocat, ait: Appius in Sarmatas usque pervenit. Sed 
quando in provinciam abierit, non constat. Nam Sallustius fragm. hist. libr. I orat. L. Phi- 
lippi extr. anno 77 ineunte commemorat Appium Claudium interregem, quem Philippus cum 
Q. Catulo ceterisque, quibus imperium esset, iubet adversus M. Lepidum res novas :mo- 
lientem urbique cum exercitu appropinquantem mitti. Eum Appium Claudium Pighius Ann. 
III p. 285 negat esse hunc, de quo agimus, item negat Drumannus hist. Rom. Il p. 182, 
esse putans illum potius Ap. Claudium, qui decem ‘annis ante tribunus militum fuerat (App. 
bell. civ. I, 68). Cuius cum nulli prorsus honores commemorentur, vix tune ad hane in- 
terregis dignitatem potuit admitti. Atque accedit, quod commonefactus a Mario beneficii 
olim accepti laniculum populari factioni urbem oppugnanti prodiderat, ut ab Sullanis non 
posset amplius ei fides haberi. Quare longe probabilius esse censeo hune dici ipsum, qui 
biennio ante consul fuerat, cui si in Italia versaretur, cum 0. Catulo, superioris anni con- 
sule, maxime custodiam urbis committi oportebat.  Fuit igitur hic Claudius ineunte anno 77 
ad urbem, sed paulo postquam novi consules creati sunt Lepidusque a Catulo et Pompeio 
repulsus est, in provinciam abiit, in qua decessit. anno 75 a. Chr.  Ideoque res ab ceo 
gestae a Livio Il. ]. narratae sunt post Cn. Pompeium ad bellum Sertorianum in Hispa- 
niam missum. 

Successorem Appii fuisse scimus C. Scribonium Curionem, consulem anni 76 a. Chr., 
mortuum anno 53 (Cic. epist. II, 2), qui saepe a Cicerone commemoratur. De cuius rebus 
in Macedonia gestis breviter narrat Florus I, 33 Curio Dacia tenus venit, Liv. epit. LXXXXII 
Praeterea ab Curione proconsule in Thracia res gestas adversus Dardanos — continet, id 
quod anno 75 collocatur, Eutrop. VI, 2 Missus ei (Ap. Claudio) successor C. Seribonius 
Curio post consùlatum. Is Dardanos vicit et usque ad Danubium venit triumphumque me- 
rutt (cf. Cic. in Pis. 19, 44) et intra triennium finem bello dedit. Cf. Oros. V, 23; Frontin. 
Strateg. IV, 1, 43; Sallust. fragm. p. 958 ed. Cort. Quare ex provincia videtur decessisse 
incunte fere anno 72, ut opinor. Parum enim accurate numeratis annis Eutrop. VI, 5 sait: 

Uno tempore multi simul triumphi fuerunt, Metelli ex Hispania, Pompeii secundus ex Hi- 
spania, Curionis ex Macedonia, Servilii ex Isauria. Ex his enim primus triumphavit P. Ser- 
vilius Vatia (cf. Borghes. in Diurn. Arcad. anni 1829, 1 p. 131) anno 75, tum Curio eo 
quo diximus anno, denique anno 7i Metellus et Pompeius (Vellei. II, 30). 

Successisse autem ei constat M. Licinium Lucullum, fratrem germanum L. Luculli 
Pontici, qui post adoptionem appellatus est M. Terentius Varro, consulem anni 73 cum 
C. Cassio Varo. De eius rebus in provincia gestis audiendus est imprimis Eutropius, qui 
primum VI, 7 init. ait: Anno urbis Romae DCLXXVIII (i. e. secundum Eutropii rationem 
anno 72 a. Chr.) Macedoniam provinciam M. Licinius Lucullus accepit, tum c. 10 plenius: 
Alter autem Lucullus, qui Macedoniam administrabat, Bessis primus Romanorum intulit 
bellum atque eos ingenti proelio in Haemo monte superavit: oppidum Uscudamam, quod 
Bessi habitabant, eodem die quo aggressus est, vicit, Cabylen cepit, usque Danubium pe- 
netravit. Inde multas supra Pontum positas civitates  aggressus est.  Illic Apolloniam 
evertit, Calatin, Parthenopolin, Tomos, Histrum, Burzianonem cepit belloque confecto 
Romam rediit. Ambo (i. e. ipse et frater Ponticus) tamen triumphaverunt. Breviter in 
Livii epit. LXXXXVII haec sunt: M. Lucullus proconsul Thracas subegit, et apud Florum 
I, 98: Lucullus ad terminum gentium Tanain lacumque Maeotim pervenit. Cf. Oros. VI, 3; 
App. Hlyr. c.30. De ceteris eius rebus cum possint plurima disputari, quia et vir claris- 
simus erat et magna familiaritate cum Cicerone coniunctus, tacebo; sed tempus, quo in 
provinciam abiit, intelligitur ex iis, quae supra de Curionis proconsulatu exposita sunt. 
Minus enim probo Garatonium ad Cic. Verr. II, 8, qui quod Cicero eo loco ait Lucullum 
iam in provincia fuisse, quo. tempore Dio Halesinus, cuius causa ibi narratur, a Verre 
magna hereditatis parte spoliatus est, idque primum fuisse Verris facinus (cf. Verr. 1,10), 
colligit in ipso consulatus sui anno eum profectum esse in Macedoniam.. Quod qui probabit, 
necessario debebit statuere Lucullum statim postquam magistratum inierat, ab urbe abisse; 
Cicero enim Verrem, quem ineunte anno 73 in Siciliam pervenisse constat, ait eodem die 
quo provinciam attigit, scripsisse ut Dio ille ad se de hereditate veniret, unde litteras 
ipsas iam in urbe compositas esse suspicatur. At longa erat causa illa nec quo die coepta, 
eodem finita, ut facile inter illud tempus, quo primum Dio ab Verre appellatus est, et 
inter sententiae pronunciationem annus intercedere potuerit. Quare nec ab Eutropii quam- 
vis levi auctoritate discedemus nec cum iis quae Cicero narrat pugnabimus, si Lucullum 
ineunte anno 72 a. Chr. gesto iam consulatu ab urbe abisse medioque fere anno in pro- 
vinciam pervenisse statuemus. Sed redisse eum constat ante medium annum 70, quo Cicero 
in Verrem dixit; testis enim adhibitus est in causa Dionis Halesini, quam exposuimus: de 
triumpho tradit non modo Eutropius, cuius verba citavimus, verum etiam Cic. in Pison. 

19, 44 et Plin. nat. hist. XXXIV, 17 et Euseb. in chron. In hoc autem M. Lucullo Plutarchus 
Caes. c. 4 narrat rem admodum memorabilem, quae si vera esset, numeraretur a nobis 
in argumentis, quae Achaiam cum Macedonia in unam provinciam coniunctam fuisse liquido 
docerent. Ait enim C. Caesarem, eum qui postea dictator fuit, cum Dolabellam repetun- 
darum crimine, quo eum Graeci imprimis postulabant, damnare non potuisset, ut volun- 
latem suam in Graecos ostenderet, quod se in accusando illo sirenue adiuvissent, causam 
Graecorum  suscepisse, cum C. Antonium captae pecuniae (d@godozias) arguerent apud 
M. Lucullum, Macedoniae praesidem: ac tantum eum valuisse, ut Antonius ad tribunos ple- 
bis provocaret, negans aequo iure se certare in Graecia cum Graecis, Romae autem ex 
his actionibus magnam ei apud omnes gratiam collectam esse. Hoc, ut certis ab aucto- 
ribus videtur esse petitum, ita merito magnas dubitationes movet. Primum quo tempore 
M. Lucullus in Macedonia fuit, dubitari potest num Caesar fuerit in Graecia. Si enim verum 
est, quod supra diximus, M. Lucullum anno 72 in provinciam abisse, Caesarem constat ex 
altera profectione, quam post Dolabellae accusationem in Graeciam suscepit, redisse, cum 
in locum C. Aurelii Cottae absens cooptatus esset inter pontifices (Vellei. II, 43); Cotta 
autem acto anno 75 consulatu in Galliam profectus erat ibique rebus prospere gestis ante- 
quam triumphare posset, mortuus est (Cic. in Pis. 26 62 ibique Ascon., Brut. 92). Nec 
satis certum est, quando obierit Cotta, sed videtur fere anno 73, ut spatium ei relin- 
quatur, quo res triumpho dignas gerere potuerit. Sic efficitur, ut. Caesar redierit aestate 
fere anni 73; nam aestate cum ex Graecia traiecisse colligo ex Velleio 1. 1., qui quod 
periculum a piratis fuisse scribit, id  hieme tantum esse non potuit.  Sequitur, ut M. Lu- 
culium Romae agentem necdum in provinciam profectum ‘invenerit. Sed fuerit in Graecia 
Caesar, dum Lucullus et praeest Macedoniae et in ea provincia versatur: non magis 
intelligi possunt, quae ab Plutarcho narrantur. Etenim Antonius aut erat publice legatus sena- 
toriique ordinis: tum lege repetundarum tenebatur neque apud eum, qui pro consule erat, 
accusari potuit. Aut in cohorte eius equestrique dignitate erat: tum facile a proconsule 
coercebatur nec tribunos plebis appellare licebat. Haec igitur magnis quibusdam difficul- 
tatibus laborant, sed plana sunt, quae ad eandem sine dubio rem pertinentia habet Asco- 
nius in orat. in toga cand. p. 84 ed. Orell.:  Clientem autem negavit habere posse C. An- 
tonium: nam is multos in Achaia spoliaverat, nactus de exercitu Sullano equitum turmas. 
Deinde Graeci, qui spoliati erant, eduxerunt Antonium in ius ad M. Lucullum praetorem, 
qui ius inter peregrinos dicebat. Egit pro Graecis etiamtum adolescentulus (Caesar) — et 
cum Lucullus id, quod Graeci postulabant, decrevisset, appellavit tribunos Antonius iura- 
vitque se id eiurare, quod aequo iure uti non posset.  Hune Antonium Gellius et Lentulus 

socios diripuerit, quod iudicium recusarit, quod propter aeris alieni magnitudinem praedia 
manciparit bonaque sua in potestate non haberet. lam omnia aperta. Nam C. Antonius 
est ille, qui anno 68 a. Chr. Ciceronis collega in consulatu fuit. Qui cum in bello Mithri- 
datico imperatore Sulla prima stipendia fecisset, Graecorum civitates, quod contra populum 
Romanum arma eas cepisse diceret, vexavit ac diripuit. Id illi impune mansit, dum Sulla 
vixit, quo mortuo Graeci sua repetiverunt, privato illi quidem iudicio, quia Antonius non- 
dum senator erat, apud cum praetorem, qui inter cives. et peregrinos iudicabat. Praetor 
autem fuit M. Lucullus anno 76, quo Antonium nondum quaestorem fuisse ex Ciceronis, 
quem in praetura et in consulatu collegam habuit, rebus intelligimus; qui cum anno 75 quae- 
sturam in Sicilia gesserit, certe Antonius eundem honorem non ante adeptus est, ut Graecis 
nisi ut furti eum accusarent, nihil superesset. Convenit autem etiam, quod sexennio post 
i. e. anno 70 censores fuisse narrantur, qui Antonium senatoria dignitate spoliarent, quam 
ille paulo post per aedilitatem vel praeturam recuperavit. Ac confirmatur scholiastae aucto- 
ritas a Q. Cic. de pet. cons. 2,8, ubi quae sunt: (Antonii) vocem — audivimus iurantis, 
se Romae iudicio aequo cum homine Graeco certare non posse quin ad eandem hanc rem 
referenda sint, non est dubium.  Plutarchum igitur M. Luculli mentio, quem et Macedoniae 
praefuisse et cum ea simul Graeciam rexisse sciret, in errorem induxit. 

Quis M. Lucullo successerit, nusquam tradi video Pighiique hoc loco annalium lacuna 
est sane deploranda. Ac primum quidem quaeritur, utrum consularis post M. Lucullum 
fuerit an practoria provincia.  Etenim cum alias provincias constet modo a praetoriis modo, 
cum maius periculum immineret, a consularibus viris esse administratas, tum ipsi Mace- 
doniae quamvis plerumque consulares praeessent, aliquando tamen etiam praetorios prae- 
positos esse infra videbimus. Antecesserat autem M. Luculli magna sane victoria, qua 
effectum erat, ut Macedonia quamvis barbaris gentibus vicina, tamen pacata quodammodo 
videretur. nec. proxime de bellis in ea gestis audimus. Faciamus autem fuisse consularem; 
certe accipere non potuit nisi qui postquam M. Lucullus Romam revertit, consul fuisset. 
Cuius qui in consulatu fuerunt decessores, L. Gellius et Cn. Lentulus medio fere anno 70 
censores creati sunt (cf. Borgh. in Act. acad. archaeolog. Rom. Tom. VIN p. 131), quo eo- 
dem tempore M. Lucullus revertit, ut eorum neuter ei in Macedoniam succedere potuerit. 
Qui anno 71 consulatum gesserunt Cn. Aufidius Orestes et P. Cornelius Lentulus, eorum 
hic a censoribus, quos modo diximus, senatu eiectus est (Dio XXXVII, 30; Plut. Cic. 17), 
quare cum anno 63 iterum praeturam recuperandi ordinis senatorii causa gereret, mala 
ambitione ductus cum Catilina coniuravit periitque. Alter Cn. Orestes, etsi praetura eius 
urbana commemoratur a Valer. Max. VII, 7, 6 adoptioque a Pseudocic. p. dom. 13, 35, 
aliaque quaedam a Cic. de off. II, 17, 58 et p. Planc. 21, ignotior tamen nobis est neque 

usquam alias a Cicerone nominatur; quare, cum ab eodem ad Att. XI, 21 et Phil. II, 5 
non commemoretur inter consulares, qui causae Catilinariae interfuerunt aut inter eos qui 
per tumultum illum Italiae cum imperio fuerunt, magna sane suspicio est, eum paulo post 
gestum consulatum nulla administrata crovinciifii Gino Qui autem anno 70 sequuntur 
consules, M. Licinius Crassus et Cn. Pompeius, ex iis hic narratur a Velleio II, 31, ante- 
quam consul fieret, iurasse, se ex eo magistratum in nullam provinciam esse iturum, ideo- 
que etiam a Zonara X, 2 sic de eo perhibetur: rrag7t70ero tv otgatnyiav. Necessario 
igitur si Macedoniam consulari homini mandatam esse statuemus, ad alterum ex consulibus, 
qui anno 69 inierunt, deducemur, quem cum infra demonstraturi simus, non in ipso con- 
sulatu profectum esse in provinciam, annus certe vel prope biennium relinquitur, quo vacua 
sit Macedonia. Iam per hoc spatium fieri potest, ut quaestor vel legatus aliquis M. Luculli 
praefuerit pro praetore (id enim non raro accidebat), sed locum habebit etiam praetor ali- 
quis. Nominatur autem apud Cic. Epist. XIII, 41 et 42 L. Culleolus aliquis proconsul, 


ad quem scribit Cicero, ut L. Luccei causam, quam is apud Bulliones habebat, cu 
ac diligentia tum imperio tueretur, ut eum in ea provincia, in qua Bulliones erant, 
praetore fuisse videamus.  Bulliones autem sunt in HIyrico (Plin. nat. hist. II, 22, 26), 
quod, dum Caesar Gallias accepit, cum Macedonia coniunctum fuisse infra explicabimus. 
Fuit igitur L. Culleolus proconsul Macedoniae. Sed quando fuit? Duo maxime indicia 
Cicero exhibet, unum, quod ait Pompeio gratissimum fore, si Culleolus L. Luccei causam 
diligenter defendisset, alterum quod se saepe una cum Pompeio esse significat. Quae 
causae moverunt epistolarum. interpretes, ut eas anno 60 vel 59 scriptas esse putarent. 
Nimirum illi et provinciam Illyricum cum Macedonia coniunctam esse ignorabant neque 
seriem praesidum eius tenebant: nunc illis annis nullum spatium relinqui, quo Culleoli pro- 
consulatus collocetur, infra apertissime intelligemus.: Aliud igitur tempus quaerendum ne- 
que invenio nisi illud, quo anno 70 et 69 et Pompeius Romae consulatum gerebat eoque 
gesto usque ad legem Gabiniam quiescebat et Cicero aedilitatem vel petebat vel gerebat. 
Quo tempore dignitate multo sane praestabat Pompeius idque quodammodo leviter ipse 
indicat Cicero, cum in ep. 41 ait: ef cum ipsi, quae fecisti, pergrata sunt, tum Pompeius, 
quotienscunque me videt (videt autem saepe) gratias agit singulares. Quae cum ita sint, 
sic censeo, Culleolum anno 71 fuisse praetorem, atque ex eo magistratu lege Sempronia 
missum esse insequenti anno in Macedoniam, quam M. Lucullus devictis Thracibus pacarat. 
Quis fuerit Culleolus, nescitur. Nam ipsum cognomen nusquam alias inveni. Sed appel- 
latur etiam alius hoc tempore Macedoniae praeses.. Etenim Plutarch. Cat. min. c. 9 tradit 
M. Catonem cum iribunus militum creatus esset a populo, missum esse in Macedoniam 
190s Poifowv tòv ot0etny6v; ac praetorem vel pro praetore dici videntur indicare, 

quae paulo post habet, cum ail: &7zeì Ò° rev 816 tÒ otpatoredor, mietovov tayuatov 
ovrwvr, Evòs apyuv arodergdeis dò toù otgatnYoD tig puev idiag agere ds oVone 
uuxoòv &0yov ijyeito. Quo igitur tempore et Rubrius erat propraetore Macedoniae et Cato 
tribunus militum? Anno 67 putat Dr tnaii hist. Rom. V p. 154, propterea quod Plut. 
c. 10 dicit, Catonem cum Athenodorum philosophum ut secum habitaret adduxisset, visum 
sibi esse praeclariorem victoriam referre quam eae essent, quas Pompeius et Lucullus tum 
maxime referrent (d&g 7. xdAAuorov ijonxds zaè Raurodtegov ©v Iournios tore vai 
Asibxolhog &9vdov vaù Baorherv rateotgéporto ocùv Orhos reouiovtes). Illo enim anno 
et Lucullum in Asia cum exercitu fuisse, et Pompeium bello piratico operam dedisse. 
Equidem dubito an oratorie magis quam accurate ad tempus significandum Plutarchus 
dixerit; populos enim et regna Pompeius in piratico bello nulla subigebat, sed multa in 
Mithridatico, quod post Lucullum administravit: quare apud Plutarchum praesertim ornandi 
quam temporum recte referendorum studiosiorem fieri certe potest, ut verba illa nihil 
‘valeant nisi maiorem sibi victoriam visum esse Catonem reportare quam Lucullum et 
pini, qui illa aetate pro summis imperatoribus haberentur. Nec potuit Cato ulla 
ratione anno 67 versari in Macedonia, cui tunc Q. Metellum per triennium certe praefuisse 
‘ paulo post docebimus, ut Rubrio praetori nullus locus relinquatur. Quodsi Cato impera- 
tore Metello meruisset, eius necessitudinis certe vestigia aliqua apud scriptores extarent, 
quae nulla equidem inveni.  Necesse igitur est Rubrius ille, sub quo Cato tribunus militum 
fuit, Macedoniae praefuerit ante Metellum. Nam quaesturam , gessit Cato. anno 65, quia 
a Plut. Cat. c. 16 contentiones eius cum Q. Catulo censore narrantur, quem rursus constat 
non multo postquam iniit propter inimicitias M. Crassi collegae abdicasse; ad quaesturam 
autem petendam certe Romae esse oportebat Catonem anno 66, quo ipso anno Metellum in 
Macedonia fuisse constat. Rursus autem Cato tribunatum militarem accipere non’ potuit 
ante annum 70; nam antecedenti anno Plut. Cat. 8 refert eum in bello Spartaci cum L. Gellio 
Poplicola cos. stipendia fecisse; deinde Romae ex lege sine nomenclatore ambisse. Sic 
iribunatus Catonis et Rubrii praetura Macedonica in illud biennium concluduntur, quo modo 
L. Culleolum posuimus. Ac probabile sane est, Catonem tunc iam fuisse tribunum militum. 
Habebat enim tunc, utpote natus anno 95, viginti quattuor annos tirociniaque iam posuerat: 
quid igitur expectaret ac committeret, ut, cum anno 66 vel anno ante quaesturam petere 
statuisset, ante petitionem non in urbe, ut moris erat, sed in provincia versaretur? Iam 
duae res cogitari possunt. Aut inter M. Lucullum et Q. Metellum duo praesides Macedo- 
niae collocandi sunt, annuus uterque ac prorsus ignotus, aut L. Culleolum eundem esse sta- 
tuemus ac Rubrium Plutarchi, ut nomina hominis fuerint L. Rubrius Culleolus.  Neque hoc 
magna quadem probabilitate caret. Quamvis enim etiam alia praenomina in gente Rubria 
24 Pi 


186 


inveniantur, veluti M. aliquis in bello Africano commemoratur a Plut. Cat. 62, frequentis- 
simum tamen imprimis tempore libertatis est Lucii praenomen, ut Pompeianus ille apud 
Caes. bell. civ. I, 23, ut alius apud Cic. Phil. II, 16, 40, ut ille qui Dossenus cognomi- 
natur, in nummis apud Eckhel. Doctr. Numm. V p. 296. Nihil igitur obstet, quin annis 70 
et 69 L. Rubrium Culleolum aliquem Macedoniae praefuisse existimemus. 

Sed post hunc L. Culleolum rursus consularem factam esse Macedoniam existimo. 
Movebantur enim omnes iransmarinae provinciae illo tempore consularique imperio ege- 
bant; Africam, Siciliam, Sardiniam, adde duas Hispanias praetoriis viris mandari satis vide- 
batur. Nam in Sicilia tunc L. Metellum successisse Verri novimus, ex Hispania M. Pupium 
Pisonem praetorium virum triumphasse tradunt Cic. in Pis. c. 26, p. Flace. 3, Ascon. in 
Pis. p. 15 ed. Orell. Asia autem finitimaeque provinciae tune obtinebantur ab Lucullo, et 
in Ciliciam missus est Q. Marcius Rex, cos. anni 68 (Dio XXXV, 14 sq., Plut. Luc. 35, 
Liv. 98). Quare sola Gallia relinquitur, quae consularis esse potuerit provincia, quam 
C. Pisoni cos. 67 traditam esse ait Dio XXXVI, 20. Cf. Cic. ad Att. I, 13, 2. Si igitur 
consularis post L. Culleolum facta est Macedonia, necesse est, ut paulo supra dille; 
contigerit alterutri ex consulibus anni 69, qui paulo post M. Luculli reditum eum magi- 
stratum acceperunt. De horum autem provinciis sic refert Xiphilinus, Dionis epitomator, 
p. 75 ed. Reim. KAygovuévov di) ov vmarwv ‘Ogriporos tòv mods Koftes îhaze réle- 
uov: GÀk Exetvog uèv dmò ve tÎje tv tw Gore pidozogias rai brò tv dixactngiw», 
ev oîg rrhelorov tv vat aùròv avdodrwv uerd ye tòv Kixtguva ndvwjIn, to te cvr- 
dgyovii tie otogatiàs &Ishortns 8béorn xal abròg xatà yuger guewvev. 6 dè di) MérelAos 
zotethato eis Kontnv. Unde secundum legem Semproniam sic factum esse putabimus, ut 
anno 70, cum L. Culleolus Macedoniam teneret, a senatu consulibus futuris decerneretur 
Italia et Cretense bellum, tum creati consules Hortensius Cretense bellum, Metellus Italiam 
sortiretur, denique in ipso consulatu Hortensius bellum cum Italica et urbana commora- 
tione commutaret; et hunc fuisse rerum ordinem ostendit Cic. in Verr. IM, 95, 222, qui 
anno 70 sic ait: Quid agis, Hortensi? Consul es designatus, provinciam sortitus es. Sic 
igitur, bellum accepit Q. Caecilius Metellus, qui postea Creticus appellatus est. Legati 
autem eius commemorantur a Cicerone p. Plane. c. 11 C. Sacerdos, qui ante Verrem Sici- 
liae praefuerat, et L. Flaccus, item, ut videtur, L. Bassus, quem classi praefectum fuisse 
ait Dio XXXVI, 2. Ex his notissimus est L. Flaccus, quem cum post praeturam ex Asia 
repetundarum a D. Laelio accusatus esset, Cicero oratione, quae extat, defendit. Iam in 
hac oratione Cicero c. 3 sic ait: Bellum Cretense ex magna parte gessit atque una cum 
summo imperatore sustinuit, et rursus c. 26: Adsunt ex Achaia cuncta multi legati, Boeotia, 


Thessalia, quibus locis nuper legatus L. Flaccus ‘imperatore Metello praefuit.  Metellus 

dubitari non potest quin hic sit Q. Caecilius Metellus Creticus; alium enim Metellum, qui 
illo tempore provinciam rexerit, novimus nullum, ac L. Metellum,; cos. anni 68, in ipso 
consulatus sui anno decessisse constat, ut collega eius Q. Marcius Rex aliquamdiu solus 
summum magistratum gereret.  Neque quod Metellus, quem anno 54 vixisse constet ex 
Cic. p. Plane. c. 11, ubi Aic Merellus appellatur, non adfuit L. Flacco periclitanti anno 59 
(eo enim anno oratio pro Flacco habita est), quamvis qua de causa acciderit nequeam 
indicare, satis tamen videtur esse argumenti, ut non eundem hominem fuisse existime- 
mus. Quodsi Q. Metellus, qui Creticum bellum gessit, idem L. Flacci in Graecia imperator 
fuit, hae duae res certissime efficiuntur, primum, de quo C. F. Hermannus dubitavit, ut 
provinciae tune iure usa sit Achaia, Boeotia, Thessalia ipsique Athenienses et Lacedae- 
monii, quorum legatos cum laudationibus in iudicio L. Flacci adfuisse Cicero ait, quamvis 
libertatem haberent, magistratui tamen Romano paruerint, deinde ut Metello proprie Achaia 
et Macedonia provincia, sed cum ea simul bellum Creticum mandatum sit. Idque etiam 
hinc longe simillimum veri est, quod tres legiones cum Metello fuisse constat (Phleg. Trall. 
in Phot. Bibl. c. 97), quo tanto numero militum certe in bello facili tantulaque insula sola 
non opus erat. Sed illud mirum esse videatur, cur Cicero eo quem diximus loco Achaeo- 
rum modo legatos commemoret, Macedonicorum nullam mentionem faciat, ex qua re non 
absurde aliquis suspicari posse videatur, Achaiam, si antea coniuncta fuit cum Macedonia, 
tunc fuisse diremptam ac pro peculiari provincia, quae una cum Creta regeretur, consti- 
tutam.. At Ciceronem in maxima parte orationis, qua L. Flaccum defendit, hoc agere 
video, ut testium Asiaticorum imprimisque Graecorum in Asia sitorum fidem elevet, idque 
sic instituit, ut Graecis Asiaticis veros Graecos in Europa habitantes opponat. Adspiciant, 
inquit, hunc florem legatorum laudatorumque Flacci ex vera integraque Graecia; tum se 
ipsi expendant, tum cum his se comparent, et postea: Hisce utitur laudatoribus Flaccus, 
his innocentiae testibus, ut Graecorum cupiditati Graecorum auxilio resistamus. Tum Athe- 
nienses et Lacedaemonios et ceteros, quos diximus, nominat, a quibus legatio Flacci lau- 
detur, ut mirum iam esse non debeat, quod cum veros Graecos adhibere velit, Macedones 
non commemoret. Quamquam fortasse L. Flaccus soli Achaiae legatus imperatoris sui 
praefuit; maiorem enim provinciam habebat, qui cum imperio erat quam qui legatus erat, 
ut, dum Metellus Cretense bellum administrat, pro eo Flaccus Achaiam, Macedoniam ipsam 
vel C. Sacerdos ille, qui nominatur, vel alius aliquis regeret.  Etenim ad hoc maxime 
tempus referenda esse censeo, quae Cicero de prov. cons. 3, ut Pisonis in provincia ad- 
ministranda ignaviam demonsiret, oratorie sane, sed tamen non sine veritate narrat: Atque 
hane Macedoniam domitis iam gentibus finitimis barbariaque compressa pacatam ipsam 
per se et quietam tenui praesidio atque cxigua manu, etiam sine imperio per legatos no- 

mine ipso populi Romani tuebamur. Nullum certe tempus novi, quo nec imperator ullus 
nec exercitus in Macedonia fuerit nisi hoc, quo qui sorte eam acceperat, longinquum bel- 
lum gerebat legatosque suo loco barbaros a M. Lucullo felici bello compressos defendere 
iubebat. Nihil igitur ex Ciceronis illo loco quem diximus, colligi debet, ut non etiam 
tune Achaia cum Macedonia in unam provinciam coniuncta fuisse videatur. Sed potest 
etiam aliis certissimis rationibus demonstrari, fuisse cas coniunctas. Cicero p. Plane. c. 11 
vitam priorem Cn. Plancii exponit, quantopere is omnium, quibuscum fuerat, gratiam ac 
benevolentiam adeptus sit, referens.  Primum Saturninum nominat, cuius contubernalis 
Plancius fuerat, tum hunc Metellum Creticum, cuius miles, denique C. Sacerdotem et 
L. Flaccum, qui item Plancii innocentiam testimonio suo comprobent. Sequuntur haec: 
In Macedonia tribunus militum fuit: in eadem provincia postea quaestor, ac Macedonum 
laudationibus eum adiuvari, L. Appuleii, cuius quaestor fuerat, amore sustentari addit. 
Cur non nominat, sub quo tribunus militum fuerit? Nimirum quia fuerat imperatore eo- 
dem Metello, quo prius in contubernio Saturnini meruerat.  Etenim si Plancius, qui ado- 
lescentulus iam cum A. Torquato in Africam profectus erat, initio belli Cretici denuo sti- 
pendia meruit, certe non ultra quattuor vel quinque annos dilatus est, dum tribunatu militari 
ornaretur, quem quidem tunc adolescentulis prope vix bellum ingressis conferri consue- 
visse sciamus; quare is nullo pacto in C. Antonium, quem ab anno 62 Macedoniae prae- 
fuisse infra docebimus, incidere potuit. Necesse est ante eum fuerit tribunus, et quidem, 
si non erat imperatore Metello, eo tempore, quo L. Torquatus Macedoniam regebat. Sed 
huius nomen tacet omnino Cicero, cum non modo Metellum et L. Appuleium, verum etiam 
Sacerdotem et Flaccum nominet; qui etsi iam mortuus esset, aliqua tamen ratione com- 
memorandus erat; vixisse autem paulo ante discimus ex Cic. ad Att. XV, 21, 1. Inde 
recte videmur posse colligere, nullam inter Plancium et inter L. Torquatum necessitudinem 
intercessisse, sed illum eodem imperatore, quo primum militare coepit, factum esse. tri- 
bunum militum, sed ita, ut, cum prius in Creta insula meruisset, deinde tribunatu ornatus 
in Macedoniam transferretur. Addo ad haec, quod ut magno sane documento est Cretam 
cum Macedonia fuisse coniunctam, ita memorabilem dicendi usum, ex quo multorum viro- 
rum doctorum errores profecti sunt, exhibet. Caesar enim bell. civ. III, 4 Cn. Pompeii 
legiones, quas is ad bellum cum Caesare gerendum in Macedonia collegerat, recensens unam 
commemorat ex Creta et Macedonia, ex veteranis militibus, qui dimissi a superioribus 
imperatoribus, in iis provinciis consederant. Quid enim? Num existimabimus, veteranos 
in alia provincia consedisse atque in ea, ubi stipendia emeruissent, ubi multis modis ab 
imperatoribus adiuvarentur? Quare cum ex veteranis, qui in Creta et Macedonia conse- 
derant, una legio effecta esse dicatur, statuemus, unam fuisse eam provinciam eosque, qui 

a Pompeio denuo conscriberentur, iam ante sub iisdem imperatoribus iisdemque signis 
meruisse. Nec vero propterea Caesar eas provincias appellare dubitat, latiore quadam 
vocabuli potestate, qua non quicquid uni summo magistratui Romano paret, sed quamvis 
regionem imperio populi Romani subiectam significat. Sic compluribus rationibus videmur 
effecisse, ut Q. Metellus, qui Creticum bellum gessit, idem Macedoniam provinciam eo, 
quo priores imperatores ambitu habuerant, obtinuerit; illud incertum, utrum Creta, post- 
quam Romanis parere coepit, item proconsuli Macedoniae obtemperarit an vel per se con- 
stiterit vel alii provinciae adiuncta sit, quam totam disputationem in posteriorem locum 
differendam esse existimamus. Cum igitur Q. Metellus in ipso consulatu, ut videtur, sortis 
arbitrium ita mutasset, ut ipse pro Q. Hortensio Macedoniam cum bello Cretico acciperet, 
abisse Roma non videtur nisi peracto consulatu. Nam legatio quidem illa Cretensium, quae 
veniam petierat a Romanis, quod contra M. Antonium, IlIviri patrem, pro praetore im- 
perio orae maritimae ornatum bellum gesserant (Cic. in Q. Caec. 17; in Verr. II, 8 et HI, 91; 
Pseudo-Asc. in Verr. p, 206; Liv. epit. XCVII; App. bell. civ. I, 111), sine dubio iam in 
consulatu Crassi et Pompeii Romam venerat, quae cum parum mite responsum tulisset, 
bellum decretum imperiumque Metello traditum erat (Diodor. exc. 1. XXXIX extr.). Sed 
impetus in insulam non factus est ante annum 68, quoniam Liv. XCVII narrat de Cydonia 
urbe capta post Capitolium anno 69 a 0. Catulo dedicatum. Ac tunc quidem Metellus bel- 
lum gerebat clementius, condiciones Cretensium audiebat, foedus adeo quodammodo com- 
ponebat; post ubi lege Gabinia Pompeio imperium non modo totius maris interni, verum 
etiam terrae in omnibus provinciis usque ad quinquagesimum a mari miliarium delatum 
est, et properavit antequam Pompeius adveniret, bellum conficere (Dio XXXVI, 1) et in 
resistentes Pompeiique auxilium implorantes maiore severitate uti coepit.. Non enarrabo 
hoc loco bellum ipsum aut contentiones Metelli et Pompeii, cui cum imperio maris tota 
insula Creta obvenerat, duas tamen res animadvertam. Primum ab Dione XXXVI, 1 nomi- 
natur Cornelius Sisenna, is qui anno. 78 praetor fuerat (Sc. de Asclep. 1), ò 7776 ‘EXAe0d0s 
C9yc0v, quem ex App. Mithrid, 95 Pompeii legatum fuisse, ab eoque praefectum esse disci- 
mus Peloponneso, Atticac, Euboeae, Thessaliae, Macedoniae, Boeotiae, nimirum quatenus 
illae terrae intra quinquagesimum ab mari miliarium pertinent.. Qui quomodo has, quas 
diximus, terras. regere potuerit, nisi eae iure provinciae. Romanae uterentur, non sane 
intelligimus neque cerle probari potest C. F. Hermanni in defensione sua p. 19 iudicium, 
qui ex ea re negat de provincia Graecia posse colligi propterea quod Sisennae fuerit extra- 
ordinaria legatio. Fuerit extra ordinem delata illa praefectura, item ut Pompeio summum 
in praedones imperium, sed id ad rationem pertinet, qua constituta est, non pertinet certe 
eo, ut unquam ad populos vere liberos neque Romanorum imperio subiectos magistratus 

Romanos cum imperio missos esse debeamus existimare. Una tunc Aegyptus ex omnibus 
terris ad mare internum pertinentibus suis parebat regibus, et quamvis amica Romanorum 
vera tamen libertate utebatur, in cuius ora maritima nescimus num fuerint praedones, sed 
fuisse non minus probabile est quam in aliis multis maris interni partibus. Nec tamen ab 
Appiano cum accurate reliqui maris divisionem commemoret, legato Pompeii tributa esse 
narratur. L. Flacco vero, quem Metelli legatum in eadem Achaia fuisse supra diximus, 
qui certe non erat extraordinarius magistratus, si constare sibi vellet, uti omnino Her- 
mannus non debuit. Sed hoc commemoravimus non quod magnopere ad propositum per- 
tinere putaremus, sed ne quid, quod de eodem argumento disputatum esset, praetermittere 
videremur. Deinde notabile est, quod Cn. Pompeius quamvis cum Metello de belli Cretici 
imperio contendisset adeoque litteris ad senatum missis cum eo ‘expostulasset (Liv. XCIX), 
non tamen obtinuit, ut ipse Cretam imperio Romano addidisse videretur. Documento cum 
illud est, quod Liv. libr. C narrat Metellum leges dedisse Cretensibus perdomitis, quibus 
in imperio Romanorum uterentur, id quod nunquam fecit nisi idem qui in provinciam po- 
pulum redegerat, tum Diodor. in Exc. Vat. XL, 19 ipsum titulum, quem Pompeius de rebus 
contra piratas et Mithridatem gestis confecerat, referens, in quo nulla Cretae mentio fit. 
Cf. Zonar. X, 5. Quare eripuerat ille quidem ornamenta multa triumphi, imprimis Panarem 
et Lasthenem, duces Cretensium (Dio Cass. XXXVI, 2; Vellei. II, 40), caque re signifi- 
cabat, quantum de Cretensibus victis sibi deberetur, sed laudem insulae subiectae ipsam 
sibi non sumpsit. ‘Tempus, quo bellum confectum sit, Oros. VI, 4 biennio, Vellei. II, 34 
et Eutrop. VI, 11 triennio definiunt; hi enim etiam annum, quem Metellus componendo in- 
sulae statu legibusque dandis consumpsit, numerant. Quare cum L. Torquatum, cos. anni 65, 
successisse ei constet, Metellus annum 65 redeundo Macedoniaque ipsa lustranda videtur 
consumpsisse, tum incunte anno 64 in Italiam pervenisse. Triumphus quidem eius diu 
impeditus est ab Pompeii amicis; nam Sallust. Cat. 30 narrat, cum anni 63 mense Novembri 
de seditionibus per Italiam ab Catilina concitatis nuncius allatus esset, eum a senatu cum 
imperio in Apuliam esse missum. Tunc igitur nondum triumpharat aut imperium depo- 
suerat, sed oppressa coniuralione Catilinaria cum optimates novas vires collegissent, trium- 
phum egit mense fere Maio anni 62 (Eutrop. VI, 16; Vellei. II, 34). 

lam antequam in enumerandis Macedoniae praesidibus pergamus, faciendum est, ut 
unum, qui pro Achaiae, quae putabatur provincia, vel Macedoniae rectore haberi solebat, 
amoveamus.  Etenim Pighius Ann, III, 293 L. Gellium Publicolam praefuisse statuit Achaiae 
propier unum hoc Ciceronis de leg. I, 20 testimonium, qui Atticum sic dicentem facit: 
Me Athenis audire ex Phaedro meo memini, Gellium, familiarem tuum (Ciceronis), cum 


proconsule ex praetura in Graeciam venisset et’ Athenis philosophos, qui tum erant, în 


191 


locum unum convocasset, ipsis magnopere auctorem fuisse, ut aliquando controversiarum 
aliquem facerent modum cet. De quo loco assentior utique Hermanno in disputatione sua 
p. 363, non posse inde colligi Gellium praefuisse Achaiae. Nam nec pro consule Achaiae 
dicitur neque id de coniectura debet statui. Quid enim?. Qui praetura gesta fiunt pro 
consulibus; ideo non praetoriam potestatem et sex fasces, sed consulare imperium cum 
duodecim fascibus accipiunt, quod propter maiorem aliquem motum consulari exercitu opus 
est. Quis autem in Achaia, seiuncta quidem ab Macedonibus, ut Pighius ceterique opina- 
bantur, talem  tunc motum fuisse audivit? Qui si fuisset, non minus in Achaiam potuit 
mitti pro consule, qui praeturam tantum gesserat, quam in Hispanias et Asiam et alias 
provincias missos esse constat. Itaque recte Hermannus L. Gellium Achaiae praefuisse 
negat, item negat Macedoniae; putat Asiae praefuisse, nulla ille quidem ratione addita, 
sed magna tamen cum probabilitatis specie. Etenim dubium non est, quin Gellius sit ille, 
qui consulatum anno 72 cum Cn. Cornelio Lentulo gessit, quo eodem collega triennio post 
censuram administravit. Qui cum Ciceronis appelletur familiaris, si plurimum sumamus, 
non potest plus quam quindecim annis maior natu fuisse quam Cicero; consulatum quidem 
gessit undecim annis ante illum, qui suo se anno quam primum per leges licuerit, omnes 
honores adeptum esse glorietur.  Sequitur, ut Gellius circa annum 77 praeturam gesserit. 
Ea autem aetate provinciae, in quas Gellius per Graeciam iter facere posset, erant hae, 
Macedonia, qua ipsae Athenae comprehendebantur, et Asia. et Cilicia. Nam Bithynia demum 
anno 75 mortuo rege Nieomede in provinciae formam redacta est.  Iam in Macedoniae 
praesidibus nullum Gellio locum relinqui, ex serie, quam confecimus, intelligitur, in Cilicia 
scimus primum Cn. Dolabellam arin. 80 et 79 fuisse, deinde ad annum 75 P. Servilium contra 
Isauros bellum gessisse, (Oros. V, 23 et Eutrop. VI, 3; etiam Suet. Caes. c. 3, qui 
Caesarem ante Sullae mortem imperatore Servilio meruisse ait, et Cic. in Verr. III, 70, 
unde cum quidam. aliter colligerent, Borghes. in Diurn. Arcad. ann. 1829, 1 p.131 eum 
anno 75 triumphasse docuit), tum L. Octavium, cos. anni 75 (Plut. Luc. 6), quo mortuo 
L. Lucullus successit. In Asia autem cadem aetate fuit primum C. Claudius Nero, de quo 
loquitur Cic. in Verr. I, 19, tum Terentius Varro, consobrinus Hortensii, quem Pseudo- 
ascon. ad Cic. in Caecil. p. 109 ab Appio Claudio repetundarum accusatum esse scribit, 
quod iudicium apud P, Lentulum Suram, cos. anni 71, praetorem anni 75, actum esse 
dicitur, denique L. Iunium Silanum, eundem, qui Bithyniam in formam provinciae redegit, 
quem Plin. nat. hist. II, 35 anno 76 in provincia sua fuisse significat. Cf. Borghes. in 
Diurn, Arcad. anni 1822, 2 p. 961 et Ann. inst. arch. anni 1849 p. 14. Quare inter Teren- 
tium Varronem et L. Iunium nemo alius videtur pro consule intercessisse, sed potest sane 
inter C. Claudium et inter Terentium, si et illum ipso anno 80, quo commemoratur, de- 

cessisse sltaluamus, et huic vel ei, quem inserimus, Gellio, id quod in praetoriis viris 
saepius factum esse constat, annum modo provinciae tribuamus. Est igitur locus” in Asiae 
pro consulibus, quo Gellius possit collocari, omninoque Gellium, virum studiorum ac pacis 
quam belli peritiorem Asiae potius, praesertim quo tempore nondum bellum Mithridaticum 
exarserat, quam Macedoniae, bellicosissimae provinciae, praefectum esse existimo. 

Nunc redeo in viam.  Successisse enim Metello constat L. Manlium Torquatum, 
veterem Attici amicum (Cornel. Att. c. 1), qui cum P. Autronius Paetus et P. Cornelius 
Sulla ambitus condemnati essent, consulatum anno 65 cum L. Aurelio Cotta adeptus est. 
De eo nihil videtur esse notum, nisi quod Cic. in Pis. c. 19 habet: £x qua provincia modo 
(i. e. ante duodecim annos; nam oratio in Pisonem anno 55 habita est) vir omni dignitate 
ornatissimus, L. Torquatus magnis rebus gestis me referente absens imperator sit appel- 
latus.  Retulerat autem Cicero de eo in consulatu suo, quare sive lectionem, quae a nobis 
expressa est, servabimus, sive praeclaram Manutii coniecluram pro eo quod est absens 
scribentis ad senatu probabimus, hoc efficietur, ut anno 63 Torquatus in Macedonia cum 
imperio fuerit. At idem Torquatus a Cic. ad Att. XII, 21, 1 nominatur in consularibus, 
qui Nonis Decembribus in senatu ante Caesarem de Catilinae sociis supplicio afficiendis 
sententiam dixerint. Unde apparet eum medio anno 63 Romam ex provincia redisse. Sed 
quando profectus erat? Certe non in consulatu suo; nam initio eum anni 65 Romae fuisse 
colligas ex coniuratione illa, quam ipsis Kal. Ian. et rursus Kal. Febr. Catilina cum sociis 
suis in consules aliosque civitatis principes fecisse dicitur (Sallust. Cat. c. 18), nec reliquo 
anno, etsi nihil traditur quod in urbe eum mansisse doceat, tanta quies erat, ut consul 
in provinciam praesertim tunc satis pacatam abire mallet.  Unam igitur aestatem in Macedonia 
Torquatus consumpsit. Sed duae aliae res in co commemorandae sunt.  Primum cum ma- 
gnas res gessisse narretur imperatorque ab senatu ipso, non ab militibus tantum suis 
appellatus esse, nonne videatur etiam triumphum egisse? Sed non triumphasse eum et 
silentium cum aliorum scriptorum tum Ciceronis videtur arguere, qui cum totiens quae in 
consulatu suo acciderunt, celebret, si qui fuisset etiam triumphus, eum certe non prae- 
terisset, et Cicero in Pis. 1. Ì. ipse quodammodo significat, cum Dolabellae, Curionis, 
Luculli triumphos imperatorio Torquati nomini opponat. Quare desinit in hoc Torquato 
norma illa Ciceroniana, quam saepe de praesidibus Macedoniae adhibuimus, qui quemquam 
consulari cum imperio in Macedonia fuisse negat quin triumpharit collocandumque. erit 
Torquati exemplum inter eos, qui quamvis imperatores appellati essent, ipsum triumphum 
non egerint. Deinde locupletissimum de Macedoniae praesidibus, qui bella cum Thracibus 
gesserint, testimonium extat apud Flor. I, 38, quod aliquotiens citavimus.. In eo nomi- 
nantur Cato, Didius, Drusus, Minucius, Curio, Appius, Lucullus, de quibus omnibus supra 


a nobis disputatum est. Sed unus est reliquus, qui Zthodopen Caucasumque penetravisse 
dicitur, qui olim Piso ab editoribus nominari solebat, sed in novissima O. Iahnii editione 
secundum auctoritatem optimi codicis Bambergensis appellatur Vo/so. Tam temporis ordi- 
nem negligi a Floro apparet; Curionem enim ante Appium collocat, ut inde ab illo Volsone 
rerum quendam ordinem sequens potius ex terris, quo quisque pervenerit, praesides recen- 
sere videatur; quare ut Piso ille vel Volso ante Curionem Macedoniam rexerit, non est 
necesse. Continuam autem cum contexuerimus rectorum Macedoniae seriem inde a Druso, 
nullus in iis locus potest esse Pisoni eoque minus, quod magnas ille res gessisse eoque 
mentione aliqua scriptorum dignus esse refertur. Vulso autem sive Volso cognomen est sane 
antiquum, quod ex Sullana aetate non amplius reperitur; antea Manliae gentis proprium 
fuerat. Quid igitur? si hunc ipsum de quo agimus L. Manlium, qui praeterea Torquatus 
cognominabatur, existimabimus vetus gentis suae etiam alterum cognomen aliqua de causa 
renovasse? Quod cum raro omnino usurpatum sit, non mirum est non inveniri apud 
Ciceronem aliosque scriptores, qui ubi hominem commemorant, non stirpis prodendae 
causa, sed suae aetati talium rerum gnarae scribunt, fasti autem consulares, in quibus 
etiam illud cognomen videatur esse debuisse, perierunt.  Nullam certe equidem rationem 
invenio, qua et Flori auctoritatem conservem nec ab reliquorum testimoniis discedam. 

L. Manliam in Macedonia excepit C. Antonius Hybrida, Ciceronis in consulatu 
collega. Etenim anno 64 antequam comitia consularia haberentur, lege Sempronia a senatu 
decretae erant provinciae consulares Macedonia et Gallia, ac cum creati essent M. Tullius 
et C. Antonius, sortitione illi Macedonia, huie Gallia evenerat. Tum inito consulatu cum 
senatus iam et Ciceroni et Antonio quas sortiti èrant provincias exercitu, pecunia ceteris- 
que rebus instruxisset, ille, qui Antonium et locupletis provinciae cupidum esse et aperte 
Catilinae favere videret, non modo Macedoniam collegae concessit, verum etiam ipse quae 
ex consulatu obeunda erat Gallia, publice deposuit. Testis est Sallust. Cat. 26, qui de iis, 
quae ante comitia consularia anni 63 gesta sunt, narrans haec habet: Ad hoc collegam 
suum Antonium pactione provinciae perpulerat, ne contra rempublicam sentiret; item Plut. 
Cic. 12 de principio anni 63 referens: Kai coùrov (tòv Artovior) moòrov Fegarevwv Ò 
Kizéguv èxelvp uev EWngpicato tOv eraggiòv Mazedoviar, avro dè tiv l'alariav dido- 
uévnv toegntjooeto, denique Dio XXXVII, 33: edAryer 700 tig Maxedovias @ogar: ovre 
dè &G excivno (tO yoo cvvaggorii aùriis dà tiv meoù tÒs dinas ortovonv EÉÉotn) ovte 
è civ Lalattav tiv mAnotov, Îjv avrélufe, did tà mopbvra 8Eplacev, GAI avròs usv 
tv mohiv dia pudazxiio érrornoato: ég dè tiv Talariav tòv Mételhov (0rrws Lu) xaè 0 
Katiivas aùrnv operegiontai) eteuwe. Ipse etiam Cicero Phil. XI, 10 gloriatur, in- 
structam se ornatamque a senatu provinciam deposuisse, ut incendium patriae restingueret, 

et ad Att. II, 1 inter actiones suas consulares orationem, qua provinciam (nimirum Galliam 
quam commularat) in concione deposuerit, sexto loco ante eam, qua Catilinam ex urbe 
emisit, quam a. d. VI Id. Nov. habitam esse constat, numerat.  Neque huic rationi adver- 
satur Cic. in Pis. 2: Ego provinciam Galliam, senatus auctoritate exercitu et pecunia in- 
structam et ornatam, quam cum Antonio communicavi, quod ita existimabam tempora rei- 
publicae ferre, in concione deposui, cuius loci etsi a vulgari consuetudine Ciceronis verba 
recedere vix potest negari, probanda tamen fere interpretatio ab Garatonio proposita. Effi- 
citur autem ex his quae disputavimus, primum ut medio anno 64 L. Torquato successor, 
qui ab anno 62 provinciam regeret, decretus sit, deinde ut ineunte anno 63 Antonius 
Macedoniam acceperit. Sed abiit ille in provinciam mense demum Martio anni 62, post- 
quam caeso Catilina imperatorium titulum meruit (Dio XXXVII, 40) cum fascibus laureatis 
(Obseg. 123). Quis igitur interim provinciae praefuit?  Primum ad exitum anni 63 L. Tor- 
quati, qui rerum urbanarum causa Romam properarat, tum ab ineunte anno 62 C. Antonii 
vel legatus vel quaestor, ut videamus etiam cum anni vel paulo maius sit praesidum quos 
noverimus intervallum, non necessario id alicuius, quem ignoremus, imperio esse ex- 
plendum. Veruntamen cum Antonius, cui P. Sestium quaestorem fuisse putat Pigh. Annal. II 
p. 343, in provincia sua parum integre versaretur, atque etiam cum barbaris finitimis 
male rem gereret (Liv. epit. CINI, Obseq. 123; Dio XXXVIII, 10), iam anno 61 Cn. Pompeius 
nondum tune in urbem reversus acturus esse dicebatur, ut successor ei miiteretur (Cic. 
ad Att. I, 12), quod cum defendente Cicerone (Cic. epist. V, 6) non factum esset, anno 60 
Antonius Romam rediit (Cic. ad Att. II, 2) accusatusque apud Cn. Cornelium Lentulum 
Marcellinum repetundarum ab Q. Fabio Maximo et M. Caelio, quamvis defenderetur rursus 
a Cicerone, ante alteram actionem solum vertit. Vide C. G. Zumptium de legibus iudiciis- 
que repetundarum I p. 58, ubi quidam virorum doctorum de eius causa errores. recte 
emendantur. 

Successit ei C. Octavius, Augusti qui postea imperavit pater, vir omni viriute ac 
laude insignis. Qui etsi praeturam modo gesserat, consulare tamen imperium atque exer- 
citum accepit; pro consule enim appellatur apud Orell. n. 592. Id ea de causa acciderat, 
quod et Macedoniam barbaris praesertim ab Antonio parum prospere impugnatis vicinam 
consulari exercitu egere videbant, et anno 60 ineunte tantus timor belli Gallici in urbe 
fuerat, ut consulibus, L. Afranio Gallia cisalpina, Q. Metello Celeri transalpina decerne- 
retur (Cic. ad Att.I,19), qui cum bellum non proxime imminere viderent (Cic. ad Att. I, 20), 
consulatum otio Romae peregerunt. Octavius autem ille non modo iustitia atque integritate 
ila eminebat (Suet. Oct. 3; Vellei. II, 59), ‘ut Cicero cum ad fratrem tamquam specimen 
praesidis collaudaret (Cic. ad Q. fr. I, 2), verum etiam armis belloque excelluit. Nam et 

proficiscens in provinciam in agro Thurino seditiones quasdam compescuit (Suet. Oct. 3 et 7) 
et in Macedonia Bessos devicit atque ab exercitu imperator appellatus est (Suet. et Vellei. 1. 1.). 
Versatum eum esse in provincia sua scimus mense Octobri anni 59 (nam Cic. ad Q. fr. 
I, 2,7 vicinum eum Quinti appellat circa Kal. Nov. scribens), sed decessit paulo post 
non tam triumphi, quem meruisse quam agere mallet, cupidus quam consulatus in fami- 
liam suam inferendi (Cic. Phil. III, 6,15; Vellei. II, 59), quem antequam peteret, in ipsa 
profectione Nolae mortuus est exeunte anno 59 vel ineunte 58; nam Suetonius Oct. 8 filium 
cum obiret pater, quadrimum fuisse ait neque multos menses, si quos post mensem Septem- 
brem, quo Augustus natus est, vixil, videtur tacuisse. Quaestorem autem huius Octavii 
anno 59 fuisse L. Aemilium Paulum, qui anno 50 consul fuit, discimus ex Cic. in Vatin. 10, 25. 
Cf. ad Att. II, 24,2. 

In locum C. Octavii subisse constat L. Appuleium Saturninum, item praetorium 
virum eundemque, ut videtur, pro consule.  Quamquam nihil de eo aliud traditur. Erat 
homo novus, ex pracefectura Atinati oriundus (Cic. p. Plane. 8), in Creta stipendia fecit 
imperatore Metello, deinde aedilis et praetor fuit (Cic. p. Plane. 11); Macedoniam autem 
obtinuit anno 58, quo tempore Cicero exul in ea provincia Thessalonicae potissimum et 
Dyrrhachii versabatur.  Quem Ciceronem non expulit ille quidem ex provincia, sed iis 
tamen officiis, quae tanto viro deberi viderentur, propter Clodii timorem colere noluit, 
cum Cn. Plancius eum et Thessalonicam in quaestorium deduceret et omni amicitia pro- 
sequeretur (Cic. p. Plane. 41). i 

Sequitur, propter quem provincia Macedonia qualis hac actate fuerit maxime notum 
est, L. Calpurnius Piso Caesoninus, cos. anno 58. Praeteribo hoc loco, quae tunc 
universae reipublicae tempora fuerint; neque enim id ad Macedoniam pertinet. Sed 
P. Clodius tribunus plebis cum L. Pisone, quem diximus, et A. Gabinio consulibus ita 
pepigit, ut, si ipsi M. Tullii salutem sibi prodidissent legemque, qua exilium ei irroga- 
batur, adjuvissent, unde foedus hoc suo sanguine ictum Cicero solet appellare (veluti in 
Pis. c. 12 et 13 et 21 et 24; post red. in sen. 7, saepius), tum Clodius sibi eas quas ex 
omni numero elegissent amplissimas provincias per populum assignandas curaret. Etenim 
quae iis iam antequam consules fierent, ex lege Sempronia provinciae decretae erant, de 
quibus deinde inter se vel sortirentur vel compararent, quia minus cupiditates explere 
posse viderentur, parum placebant.  Itaque quo tempore Cicero ut poenam imminentem 
vitaret, Roma in exilium profectus quodque sibi ipse indixerat exilium, lege confirmatum 
est, eodem altera proposita est de provinciis consulum, ut Piso Macedoniam, Gabinius 
Syriam acciperet. Etenim Cic. p. Sext. 10, 25 ait: promulgantur uno eodemque tempore 
rogationes ab eodem tribuno de mea pernicie et de provinciis consulum nominatim; ibid. 24, 53 

illo ipso die, die dico? immo hora atque etiam puncto temporis eodem mihi reique publicaec 
pernicies, Gabinio et Pisoni provincia rogata est. Cf. post red. in sen. c. 7. Quare cum 
Ciceronem ex urbe abisse sciamus mense Aprili ineunte (ad Att. III, 2), eodem mense 
legem Clodiam de Macedonia Pisoni mandanda perlatam esse existimabimus. Quae pro- 
vinciae antea consulibus a senatu decretae fuerint, nescitur, quae tunc praetoribus per- 
missae sunt similiter ac Cilicia, consularis illa quidem, sed non magnae pecuniae provincia, 
de qua sibi tradenda initio Gabinius cum Clodio pepigerat (Cic. p. Sext. 25,55 et p. dom. 
9, 23): in eam ubi ille Syriam habere maluit, T. Ampius Balbus, praetorius vir, missus 
est (Cic. epist. I, 3). Nec vero hoc modo fecit Clodius, ut maiores consulibus provincias 
daret ad id exemplum, quo anno superiore Caesari extra ordinem per populum Gallia data 
erat, verum magnifice cadem lege qua detulit, eas ornavit exercitu, ad quem comparan- 
dum novos delecius habere liceret, et potestate, de :qua paulo post dicemus, et omni appa- 
ralus genere, veluti vasarii nomine Pisoni centiens et octogiens ex aerario datum esse 
criminatur Cic. in Pis. 39, ereptum ex actis Caesaris. Vide comment. nostras epigraph. 
p. 298. Tradita igitur Pisoni est Macedonia, sed sola ea, non adiecta ulla alia provincia. 
Docent hoc omnia scriptorum testimonia, qui si qua alia regio, quae Macedoniae non esset 
propria, eius imperio fuisset subdita, debuerunt commemorare ac commemorarunt in simili 
causa Iulii Caesaris, cui quis non retulit mandatam esse utramque Galliam et Illyricum? Quanto 
magis Ciceronem, qui tanta vi in Pisonem inveheretur, si qua ad Macedoniam accessio facta 
esset, id relaturum fuisse putabimus? At solam ille nominat Macedoniam, velut de prov. cons. 
2 et 3, in Pis. 16 et 20; atque in Pis. c. 19, ubi superiores imperatores, qui cum magna laude 
ac triumphis Macedoniae praefuerant, recenset, haud obscure cosdem populos Pisoni com- 
missos esse significat, quo loco, sì plus adeo accepisset Piso, quomodo; cum turpiter rem 
gessisset  exercitumque optimum perdidisset, potuit tacere? In Gabinio quidem, Syriae 
proconsule, qui regem Aegyptium reduxerat, quantopere id ipsum exagitat Cicero paulo 
post c. 21: Cum fines provinciae tantos haberet, quantos voluerat, quantos optaverat, 
quantos mei capitis pretio periculogue emerat, his se tenere non potuit sq! Certa igitur 
debent esse haec duo, et Macedoniam solam iis finibus, quibus omnes superiores et pro- 
praetores et proconsules habuerant, obtigisse Pisoni, neque egressum eum esse hos pro- 
vinciae suae fines. Iam qui fines Macedoniae provinciae proconsule Pisone fuerunt? Aperte 
indicat Cic. de prov. cos. 3: Quis vestrum hoc non audivit, quis ignorat Achaeos ingen- 
tem pecuniam pendere L. Pisoni quotannis? quod cum in mediis Thessalonicensium et 
Dyrrhachinorum et Byzantinorum iniuriis sine ulla peculiari mentione ponatur, dubium esse 
non potest, quin Achaei non minus quam reliqui in provincia fuerint. Item ibid. c. 4 post- 
quam compluria de Byzantinorum spoliatione narravit: Quod fanum, inquit, in Achaia, qui 

locus aut lucus in Graecia tota tam sanctus fuit, in quo ullum simulacrum, ullum orna- 
mentum religuum sit? quo loco non leges, imprimis Corneliam, citat, quae praesides pro- 
vinciam egredi vetant, sed communes sociorum iniurias queritur. Apertius etiam ubi uni- 
versum Pisonis imperium Macedonicum exagitat in oratione, quam in eum habuit, Cicero 
c. 35 ait: Evertisti miseras funditus civitates, quae non solum bonis sunt exhaustae, sed 
etiam nefarias libidinum contumelias turpitudinesque subierunt? Qui modus tibi fuit fru- 
menti aestimandi? qui honorarii? siquidem potest vi et metu extortum honorarium nominari, 
quod cum peraeque omnes, tum acerbissime Boeotii et Byzantii, Chersonenses, Thessalo- 
nica sensit? ubi quis non videt idem ius tribui Boeotis ac populis media in Macedonia sitis? 
Et c. 37 Acetoliam, quae procul a barbaris disiuneta gentibus in sinu pacis posita medio 
fere Graeciae gremio continetur, decedens miseram perdidisti. Arsinoan, Stratum, Nau- 
pactum, ut modo tute indicasti, nobiles urbes atque plenas, fateris ab hostibus esse captas: 
quibus autem hostibus? nempe tis, quos tu Ambraciae sedens primo tuo adventu ex oppi- 
dis Agrinarum atque Dolopum demigrare et aras et focos relinquere coégisti, ubi insignem 
Aetolorum, in quos pessime Piso imperii iure usus erat, miseriam deplorans haud obscure 
eandem reliquarum Graeciae civitatum fortunam fuisse significat. Quare omnes Pisonis res 
gestas complectens c. 40 addit: Achaia exhausta, Thessalia vexata, laceratae Athenae, 
Dyrrhachium et Apollonia exinanita, Ambracia direpta, Parthini et Bullienses illusi, Epirus 
excisa, Locri, Phocii, Bocotii evusti, Acarnania, Amphilochia, Perrhaebia Athamanumque 
gens vendita, Macedonia condonata barbaris, Aetolia amissa, Dolopes finitimigue montani 
oppidis atque agris exterminati — te unum solum suum depeculatorem, vexatorem, prae- 
donem, hostem venisse senserunt. In quibus si qua non nominatur Graeciae civitas, eam 
non quod alio iure uteretur aut alii magistratui Romano pareret, sed quod minus insignis 
eius esset iniuria, praetermissam esse putabimus.  Quare Macedonia provincia (dici enim 
etiam Macedoniam aliquando artiore quodam sensu eam terram, quam proprie Macedones 
incolebant locus qui modo citatus est docet) Macedonia igitur et Pisonis et superiore tem- 
pore amplexa est et vetus Macedonum regnum et Graeciam et Peloponnesum et Epirum et 
quicquid denique Romanorum fuit ad Hellespontum usque ei ad septentriones et ad mare 
Hadriaticum, praeter Illyricum quidem, de quo et supra in L. Culleolo proconsule diximus 
et infra uberius exponemus. 

At enim, inquient qui Achaiam aut paruisse Romanis aut certe Macedoniae procon- 
sulibus obtemperasse negant, alios provinciae fines maioremque potestatem acceperat Piso, 
alios reliqui rectores habuerunt. Quid enim est, quod Cicero in Pis. c. 16 habet: Ob#- 
nuisti provinciam consularem finibus iis quos lex cupiditatis tuae, non quos lex generi tui 


pepigerat. Nam lege Caesaris iustissima atque optima populi liberi plane et vere erant 

liberi, lege autem ea, quam nemo legem praeter te et collegam tuum putavit, omnis erat 
tibi Achaia, Thessalia, Athenae, cuncta Graecia addicta? Et rursus c. 24: Cumque omnium 
tuorum scelerum haec pactio extiterit, ut, si tu totam rempublicam nefariis latronibus tra- 
didisses, Macedonia tibi ob cam rem, quibus tu finibus velles, redderetur sq. Nonne enim 
hinc videtur effici, extraordinariam quodammodo potestatem Pisoni esse delatam amplifica 
tosque provinciae fines, quae cum antea Graecas civitates non complecteretur, sub Pisonis 
demum imperio illis quoque aucta esset? Posset fortasse ita videri, nisi paulo accuratior 
legis Iuliae illius quae dicitur cognitio superesset apud eundem Cic. de prov. cons. c. 4: 
Emisti a foedissimo tribuno plebis tum in illo naufragio huius urbis, quam tu idem, qui 
gubernare debueras, everteras: tum, inquam, emisti grandi pecunia, ut tibi de pecuniis 
creditis ius in liberos populos contra senatusconsultum (vel potius senatusconsulta, ut rectius 
scribitur) et contra legem generi tui dicere liceret: id emptum ita vendidisti, ut aut ius 
non diceres aut bonis cives Romanos everteres.. In quibus senatusconsulta, quae violata 
esse dicuntur a Pisone, sunt sine dubio vetera quaedam, quorum auctores ignoramus; lex 
autem generi est Iulia C. Caesaris consulis anno 59 lata. Qui cum novam legem de cri- 
mine repetundarum scriberet, diligenter omnia, ex quibus magistratus Romani in provin- 
ciis pecuniam conficere possent, comprehendens etiam hoc statuerat, quatenus proconsulibus 
liceret in civitatibus liberis ius dicere. Parum enim recte plerosque viros doctos, qui 
tempora diversasque res confunderent, de peculiari aliqua Caesaris consulis lege, quam 
de provinciis tulisset, cogitasse aperte demonstravit C. T. Zumptius de legibus repetun- 
darum I p. 62. Sanxerat igitur Caesar in capite aliquo legis repetundarum, ut civitates, 
quae liberiate a Romanis donatae essent, res suas, i. e. aerarium suum; reditus sumptus- 
que ipsi administrarent; nam hac in re vel sola vel imprimis libertatem civitatum positam 
fuisse docuimus in comment. epigraph. p. 485. Quodsi qui magistratus rationes earum 
civitatum inspexisset, inquisisset, mutasset, nedum ob eam rem pecuniam cepisset, is repe- 
tundarum teneretur. Similiter iam saepius senatus, ut bene meritarum civitatum iura tue- 
retur, decrerat, Caesar sanxit certius singulaque diligenti definitione persecutus est. Ac 
ne quis putet, liberis modo civitatibus hac lege Iulia esse cautum, in eadem scriptum 
fuisse scimus, quantum in quoque civitatum genere proconsulibus vel propraetoribus facere 
liceret, de auro coronario, de frumento, quod multae urbes praestabant, de diplomatis, 
de navibus militibusque (Cic. in Pis. 37). Quare qui hinc civitates liberas exemptas pror- 
sus fuisse ex imperio proconsulum opinetur, fallatur certissime, nec debemus eo decipi, 
quod Cicero ait ex lege Iulia populos liberos vere fuisse liberos.  Erant sane liberi, sed 
pro capiu Romanorum, qui eas civitates, quae quamvis magistratibus Romanis obtempera- 
rent et iributum penderent et perpetuo amicitiae foedere vinctae essent, suis tamen legibus 

suisque a se factis magistratibus uterentur, satis libertatis habere iudicarent. Sed super- 
vacaneum est, plura de hoc genere disputare, cum nulla sit provincia Romana, in qua 
non plurimae sint civitates liberae, quas qui imperio provincialique iure eximendas esse 
putabit, universum imperium Romanum misere lacerabit. Veruntamen fac habuerint Graecae 
civitates libertatem eam, quam non habuerunt, ut proconsuli nullo pacto parerent, eaque 
libertas erepta iis fuerit a Pisone, ex alia lege, sed tamen erepta: duae res cogitari pos- 
sunt, ut aut senatus consulta et Iulia lex novum prorsus ius introduxerint, aut vetus aliquod 
paulatim abolitum renovarint. Si illud statuemus, certe simul confitebimur, ante senatus 
consulta illa et lIegem Iuliam Graeciae libertatem fuisse nullam, paruisse eam imperio 
Romano provinciaeque iure esse usam. Sed tacent de tali iuris mutatione omnes scripto- 
res, imprimis Pausanias, quem initio huius commentationis citavimus, qui cetera Roma- 
norum beneficia diligenter enumerat, simulque confirmatur, quod illi ipsi qui hoc urgent, 
negant, provinciam fuisse Graeciam; denique cur tandem Graecis, qui bello Mithridatico 
rem Romanam turpiter prodiderant, hoc beneficium datum sit, parum potest perspici, qui- 
bus si relinquebatur quod habuerant iuris, satis honoris videbatur haberi. Sin violavit 
Piso, quod renovatum erat lege Iulia, non hanc modo legem et senatusconsulta quaedam 
violavit, sed ipsam vetustatem laesit legesque olim Graecis datas, qua in re quantos cla- 
mores Ciceronem excitaturum fuisse arbitramur de Mummii auctoritate spreta, tot clarissi- 
morum imperatorum exemplo contempto? Quorum nihil cum faciat, merito in ea quam 
exposuimus sententia acquiescemus. Nec modo in Graecia quae proprie appellatur liberas 
civitates vexarat Piso, verum pariter Byzantium (de prov. cons. 3 et 4; in Pis. 35) et 
Apolloniam et Dyrrhachium, item liberas civitates, quas nemo unquam negavit pertinuisse 
ad provinciam Macedoniam, quarum causa simili prorsus loco ponitur. Sed quaeri tamen 
potest, cum anno 59 Caesar lege sua illud quod diximus de liberis civitatibus sanxisset, 
cur insequenti anno P. Clodius, cum Macedoniam Pisoni tribueret, tantam ei extra ordinem 
de pecuniis creditis liberorum populorum statuendi potestatem permiserit. Neque enim id 
temere aut ut Pisonis cupiditati gratificaretur eum fecisse credemus. Nimirum Caesar non 
severitati modo consuluerat, ne quis magistratus pecuniam caperet, verum etiam utilitati 
liberarum civitatum prospexerat. Sed factum erat imprimis, opinor, calamitate belli Mithri- 
datici, ut plurimae harum civitatum aere alieno obruerentur; saepe enim novimus minime 
expedisse lis libertatem, ut rationibus propter negligentiam aut socordiam confusis ac per- 
turbatis ipsae auxilium magistratuum Romanorum implorarent cum his tum inferioribus 
temporibus (cf. de Bithyniac civitatibus quae diximus in comment. epigraph. p. 486). Quid 
igitur proderat Graecis haec lege Iulia defensa libertas?. Ideo Clodius paulo post permisit 
Pisoni, ut de pecuniis creditis in liberos populos ius diceret, ut expediret earum reditus 

et sumpius omnesque rationes constitueret, tum illae suo deinceps arbitrio agerent. Ac 
queritur Cicero de prov. cons. 4 et saepius a Pisone cives Romanos, qui pecunias scilicet 
crediderant civitatibus, bonis suis esse eversos, unde eum id egisse videmus, quod volu- 
erat Caesar, ut expediret civitates ac solveret aes alienum; neque enim frustra eum in 
odia hominum locupletium Romaeque potentium incurrisse aut tantae calumniae locum de- 
disse puto. Nec negabo, abusum fortasse eum esse iure suo, sed tamen et legis Clodiae 
vim fuisse salutarem praetextumque sane laudabilem et ipsum non descivisse a Caesaris 
Clodiique consilio videmur demonstrasse. Quae cum ita sint (cohibenda enim est disputatio- 
nostra, ne in locum sane et uberem et difficilem de libertate sociorum populi Romani per- 
veniamus), intelligitur tamen, quomodo Cicero dicere potuerit Pisoni Macedoniam quibus 
finibus voluisset esse mandatam. Nam cuius potestas in parte aliqua augetur, is certe 
quodammodo latiores provinciae suae fines accipit idque ita si non probari apud iudices, 
at oratorie et accusatorie potest dici. Quodsi fines vere et quod proprie dicitur essent 
aucti adiectis vel alienae ad id tempus provinciae populis vel, quamquam id omnino non 
potest cogitari, civitatibus recens in servitutem redactis, quam multa, rursus quaero, de 
ea re disputasset Cicero! Nominandus erat qui subegisset, bellum enarrandum, causa 
exponenda, tot denique aliae res afferendae, quarum nullum est in duabus plenissimis, 
quae extant, accusationibus vestigium. ‘Tanta autem cum esset provincia Pisonis curae 
commissa, non mirum est, praeter quaestorem, cuius nomen ignoramus, plures, certe ires 
eius legatos fuisse.  Commemorantur enim C. Virgilius, qui Byzantii versatus sit (Cic. de 
prov. cons. 4), et L. Flaccus et Q. Marcius (Cic. in Pis. c. 23). 

Superesi, ut dicamus, quando Piso abierit in provinciam, quando redierit. Ac pro- 
fectum quidem eum esse constat exacto consulatu; nam hieme eum mare transisse ait Cic. 
in Pis. c. 24. Exercitus autem ante properarat in Graeciam, quoniam Octobri mense Cicero 
audiebat milites cius adventare Thessalonicam, quo nuncio territus alio discessit (Cic. ad 
Att. II, 22). Mansisse autem in provincia idem ait triennium vel potius triennio postquam 
profectus est redisse (in Pis. 23), idque ipse c. 40 ita explicat, ut irina eius aestiva com- 
memoret. . Consumpsit igitur in provincia annum 57 et 56 et anni 55 aestatem. Vix autem 
abieraì in provinciam, cum anno 57 in senatu agi coeptum est ab Cicerone eiusque amicis, 
qui illo ab exilio revocato multum in republica poterant, ut Pisoni successor mitteretur, 
propterea quod leges Clodiae omnes quippe per vim latae non essent pro iustis legibus 
habendae, sed frustra id tunc esse temptatum significat Cic. de prov. cons. 6. Verum 
anno 56, cum ex lege Sempronia de consulum anni 55 provinciis ante eorum comitia con- 
suleretur, qui senatus videtur esse habitus extremo fere mense Maio (nam Idib. Maiis sup- 
plicationem negatam esse Gabinio narrat Cic. ad Q. fr. II, 7, eamque contumeliam comme- 

morat de prov. cons. 6), quattuor omnino provinciae in quaestionem vocatae sunt, Galliae 
duae, quas Caesar tunc tenebat, Macedonia, Syria. Quo tempore cum inimici Caesaris id 
agerent, ut huic provincias tantas eriperent, Cicero et ut odium suum èexpleret et ut 
Caesari, Pompeio, Crasso, quos de republica consensisse constabat, commeéndaretur, ora- 
tionem, quae extat, de provinciis consularibus habuit, qua senatoribus magnopere auctor 
fuit, ut Caesarem in Galliis retinerent, Macedoniamque et Syriam consulibus designandis 
decernerent (Cic. de prov. cos. 7). Quid decrerit senatus non traditur.  Neque quicquam 
tune quidem constitutum esse arbitror, quoniam tantae erant factionum contentiones, ut ne co- 
mitia ‘quidem consularia rite possent haberi, sed post multa magnaque certamina tandem 
ex interregno Cn. Pompeius et M. Crassus crearentur (Dio XXXIX, 31). Ac constat anno 
demum 59, cum consulatum Pompeius et Crassus inissent, a C. Trebonio legem latam esse, 
qua illi Hispaniae duae, huic Syria in quinquennium delatae sunt. (Dio XXXIX, 33; Plut. 
Cat. 43; Liv. CV): Macedonia quidem praetoria facta est, idque Cic. in Pis. c. 36 ipse 
tradit. Rediit igitur Piso, quamvis successor nondum advenisset, exeunte aestate anni 55 
reversusque in senatu conquestus est de Ciceronis accusationibus, cui ille oratione, quae 
item extat, respondit, quam orationem paulo ante dedicationem theatri Pompeiani esse habitam 
discimus ex c. 27. Non magnas ille res in Macedonia gesserat, sed prospere tamen vel 
ipse vel per legatos cum barbaris pugnarat, ut propterea imperator a militibus appellaretur: 
senatus quidem ad quem quae scriptae erant litterae, quia interim minus bene rem gesse- 
rat, retentae erant ab amicis, nihil de eius honore decrevit. Vide Cic. in Pis. c. 16 et 19. 

Successit autem Pisoni Q. Arncharius Q. f., quem Cic. in Pis. c. 36 nominat. Eum 
tribunum plebis fuisse videmus anno 59, fortem atque optimatium amicum (Cic. p. Sest. 53; 
Schol. Bob. p. Sest. p. 304 et in Vat. p.317), praetorem anno 56, ut rite ei anno 55 pro- 
vincia aliqua obtingere debuerit. Obtinuit autem Macedoniam consulari cum imperio con- 
sularique exercitu; nam proconsule appellatur a Cic. epist. XIII, 40, qua ei amicum ali- 
quem commendat,. 

Post hunc Ancharium lacuna est triennii vel quadriennii, quo nullus Macedoniae praeses 
nominetur.  Neque Ancharius ipse, quando decesserit inveniri potest nisi coniectura. Qui 
cum exeunte anno 55 in provinciam venerit, eam certe eliam anno 54 obtinuit. Sed dein- 
ceps silentium apud scriptores est usque ad annum fere 50 a. Chr. Pighius in Ann. II p. 414 
affert ille quidem L. Caninium Gallum, quem Achaiae vel finitimae alicui provinciae prae- 
fuisse putat; sed unum hoc argumentum habet, quod Cic. epist. II, 8 mense Quinctili anni 51 
cum in Ciliciam proficisceretur, se ait per decem dies, quos Athenis commoratus est, mul- 
tum fuisse cum Caninio Gallo. Fuit hic Caninius tribunus plebis anno 56 rogationemque 
tulerat, ut Pompeio sine imperio negotium daretur Ptolemaei reducendi (Plut. Pomp. 49; 

Cic. ad Q. fr. II, 2, 3 et II, 6, 6), neque alius ullus eius magistralus certo commemo- 
ratur.  Neque hoc tantum cogitari potest, quod volebat Pighius, cum imperio eum fuisse 
Athenis, verum etiam illud, quod plurimis tune accidit, fuisse ibi in exilio post damnatio- 
nem. Est certe accusatus anno 55 defensusque a Cicerone (Cicer. epist. VII, 1, 4), con- 
demnatus etiam, si, quod sane est simillimum veri, hic est ille, quem Valer. Max. IV, 2, 6 
narrat tanta fuisse animi aequitate, ut accusatore suo deinde procuratore uteretur. Ac 
damnationem eius videtur confirmare, quod in belli civilis turbis non commemoralur neque 
in Caesaris neque in Pompeii partibus: illud tamen est cerium, restitutum eum a Caesare 
vixisse in Italia, ubi mortuum esse anno 44 narrat Cic. ad Att. XVI, 14, 4. Quare ex nu- 
mero praesidum Macedoniae vel Achaiae eum eximere non dubitavimus. 

Lacuna igitur quaedam est fere triennii; sed operae tamen pretium est quaerere, utrum 
consulares viri an praetorii per id intervallum Macedoniam rexerint. Valebat anno 55 et 54 
etiamtunc lex Sempronia, cuius praecipuum caput hoc fuisse constat, ut ante comitia con- 
sularia futuris consulibus a senatu provinciae decernerentur, quas exacto consulatu rege- 
rent. Quare, si anno 53 consularis futura erat Macedonia, decerni debebat anno 55 ante 
comitia consulum anni 54... Ac si decernerentur iis consulibus provinciae, videtur sane 
Macedonia decerni debuisse, quia, quae aliae provinciae solebant esse consulares, ab aliis 
obtinebantur. Nam Gallias habebat Caesar ex lege Vatinia, Hispanias Cn. Pompeius, Syriam 
M. Crassus ex lege Trebonia. Quare, cum Africa et Asia ex longo tempore praetoriae 
esse solerent, relinquebantur Cilicia, Bithynia, Macedonia. Ex his Bithyniam quoque, ex 
quo in potestatem populi Romani redacta est, plerumque praetoriam fuisse video; Ciliciam 
autem accepit Ap. Claudius Pulcher, decessor Ciceronis in ea provincia, unus consulum 
anni 54, ‘ut si alter etiam provinciam accepisset, non dubium sit quin Macedonia ei even- 
tura fuerit.  Etiam hoc intelligitur, factum esse quod lex Sempronia iubebat, ut anno 59 
rite consulibus futuris a senatu provinciae decernerentur. At alterum ex consulibus anni 54, 
L. Domitium Ahenobarbum, novimus non esse profectum in provinciam; nam anno 52 in 
Milonis iudicio electus est ex consularibas a Cn. Pompeio, qui praeesset (Cic. p. Mil. 8), 
eaque causa fuit, cur ei anno 49 ex lege Pompeia, de qua paulo post dicemus, Gallia 
provincia. decerneretur (Caes. bell. civ. I, 6). Efficitur, ut anno 59 si successum est 
Q. Anchario, successerit praetorius vir.  Veruntamen iure dubitari potest, num praetorius 
aliquis successerit.  Etenim scimus nos quidem, solitum praetorum numerum esse factum, 
T. Annium Milonem, C. Alfium (Cic. ad Q. fr. III, 1, 7, 24), M. Catonem, Cn. Domitium 
Ahenobarbum (Cic. ad Q. fr. II, 13), P. Servilium (Cic. ad Q. fr. III, 4), Servium Galbam 
(Dio XXXIX, 65), denique duos alios, quos Pigh. Ann. III p. 396 suspicatur fuisse M. Mar- 
cellum et C. Considium Longum; de Catone etiam sic narrat Plut. Cat. c. 45: @ròs ur 

puo, Epn, didouévng por pera tiv otgatnyiav èraggias aréotyv, sed hoc nihil tamen 
aliud demonstrat, nisi actum esse in senatu de provinciis praetoriis, qua in actione Cato 
negaverit sui rationem esse habendam; sortitionem vere esse factam et ornationem non 
docet. Nec videtur esse facta; nam primum Dio Cassius XXXIX, 45 de rebus urbanis 
huius anni disputans sic ait: “Eoze uèv ydg dre xaè oi 0ovides tAs doyarpegiag Eréoyov, 
où fovAduevor toîs uecoBaorhetcr yeveodar: uahiota dè oi dijuaggor, tà rodyuata tà 
év tj moher diérrovtes, Wore xaè tag rtavnyioes raù avtù TAV otgatnyav sorsiv, Ext 
Zvov tas 00x06 (i. e. consules) cige%vor.  Quodsi ita illo anno tribuni plebis agebant, 
ut omnibus magistratibus impeditis ludos, quos a praetoribus edi religio postulabat, ipsi 
facerent, num cos concessisse putamus, ut provinciae praetoriae, in quibus ex ipsa lege 
‘Sempronia licebat iis intercedere (Cic. de prov. cons. 7), decernerentur et ornarentur? 
Ac scimus tantas fuisse in senatu contentiones, tantas dissensiones, ut ipsorum consulum 
provinciae, quae essent decretae, non tamen ornarentur.  Diximus enim fuisse in consu- 
laribus provinciis a senatu decretam Ciliciam; sed opus praeterea erat, ut ornarentur cae 
lexque curiata de imperio ferretur. Sed neutrum confici potuisse docet Cic. epist. 1, 9, 25; 
ad Q. fr. II, 2,3; ad Att. IV, 16, 12, qui mense fere Octobri cum nondum lex curiata 
lata esset, narrat Appium cogitare sine ea in Ciliciam abire. Qua in re maxime memora- 
bile est, quod Appius in senatu dixisse fertur, sese, si licitum esset legem curiatam ferre, 
sortiturum esse cum collega provinciam; si curiata lex non esset lata, se paraturum cum 
collega in Ciliciamque successurum, ut illo mense ne sortitionem quidem, qua ipsos inter 
consules opus erat, factam esse videamus. Jam successisse constat anno 53 Appium Clau- 
dium, sed utrum cum lege curiata an sine ea, non traditur. Equidem, cum tumultus ur- 
bani excunte anno aucti sint, non imminuti, non latam esse suspicor eaque res movisse 
videtur L. Domitium, collegam Appii, minus provinciae cupidum, ut abire omnino Roma 
nollet, Appius quidem proficiscendi causam eam habebat, quod motis per Crassum Orientis rebus 
incitatisque contra Romanos Parthorum copiis aliquid gloriae bellicac etiam in Cilicia parari 
posse putabat; Macedonia, quam alteram consularem provinciam fuisse statuimus, quia 
quieta erat, ambitionem minus invitabat. Etiam illud hoc loco poterit afferri, quod Appius, 
ut anno 50 ex provincia Romam- rediit, a Dolabella maiestatis accusatus est (Cic. epist. 
II, 10 init. et III, 11, 2), quasi ‘maiestatem populi Romani lege curiata negligenda immi- 
nuisset. Quo crimine etsi absolutus est, tantum tamen ipse accusationis nuncius apud eum 
valuit, ut triumphi spe deposita urbem intraret (Cic. epist. VII, 6). Quodsi consulares 
provinciae nondum ornatae erant, certe consules non patiebantur praetorias decerni et 
ornari, qua re suis commodis postpositis alios adiuvissent. Accedit denique, quod nullum 
ex praetoribus huius anni 54 novimus, qui provinciam administrarit. Nam M. Catonem Romae 
; 26.4 

mansisse et diximus et plurimis ex rebus constat; T. Milonem acerrima per totum annum 53 
certamina in petendo consulatu cum P. Clodio exercuisse notum est, quae certamina eum 
eventum habuerunt, ut a. d. XIII Kal. Febr. anni 52 Clodius occideretur, Milo ipse paulo 
post in exilium eiiceretur.  M. Marcellus in illo iudicio Milonis Romae fuisse narratur a 
Cic. ad Q. fr. II, 3,1; Ascon. in Mil. p. 35; C. Considium postea ex lege Pompeia Africae 
praefuisse constat (Cic. p. Lig. 1); Servium Sulpicium Galbam aspirasse ad consulatum tra- 
didit Suet. Galb. 3, quem cum prope certo speraret in annum 49, depulsus est ab inimicis 
Caesaris (Caes. bell. Gall. VIII, 50), quare eum Romae potius mansisse quam in. provin- 
ciam abisse suspicamur. De ceteris nihil traditur, in quorum numero cum sint duo nobi- 
lissimi homines, Cn. Domitius Ahenobarbus et P. Servilius, eius qui primus Isauricus appel- 
latus est, filius, si quas accepissent provincias, vix videtur apud auctores horum temporum' 
potuisse taceri; at in turbis urbanis enarrandis homines quieti ac boni cives, quales illi 
duo fuisse traduntur, prae multitudine improborum facile poterant silentio praeteriri. Quae 
cum ita sint, videtur effici, ut anno 54 nullae omnino praetoriae provinciae decretae adi- 
taeque sint atque Q. Ancharius Macedoniae possessionem etiam anno 53 retinuerit, simili de 
causa, qua C. Verrem, cui Q. Arrius quamvis decreta provincia non successisset, per 
triennium praefuisse Siciliae constat. Quodsi anno 54 nulla provinciarum sortitio facta est, 
non magis certe facta est anno 53, quippe quo consules ipsi septimo demum mense creati 
sint. Qui postquam inierunt magistratum, cum in aliis omnibus negotiis suscipiendis im- 
pedirentur, senatusconsultum tamen fecerunt, quod frustra, ut videtur, iam anno ‘ante 
temptatum erat (Cic. ad Att. IV, 16, 5), undéra pre otgatnynoarta unP drarercavia 
tg 50 1jyeuovias, rtgiv Gv mévte étn délIn; RKauBovew (Dio XL, 46). Hac nimirum 
ratione putabant fore, ut eorum, qui continuo provincias magnasque ex iis divitias spera- 
rent, cupiditates coercerentur. Sic cum senatus statueret, iam nec consulibus in annum 52 
designandis nec praetoribus eius ipsius anni provincias decernere poterat; illud modo 
quaerilur, an ex eorum, qui superioribus annis consules et praetores: fuerant, numero 
elegerint, quibus. provincias decernerent. Ac senatnsconsultum fortasse factum est; sed 
irritum id fuit propter tribunorum plebis intercessiones.. Cuius rei-apertum testimonium 
est in eo, quod Cn. Pompeius, ubi anno 52 solus consul. factus est, cum ambitionis con- 
tinendae causa de universo iure magistratuum legem ferret (Suet. Caes. 28), illud retulit, 
quod in SC. fuerat, ut, qui in urbe magistratus gessissent, quinquennio post provincias 
sortirentur (Dio XL, 56). Hinc certo colligimus, et anno 583 et 52, dum lex illa Pompeia 
perlata est, Q. Ancharium in Macedonia relictum esse. Sed qui deinceps ei provinciae 
praefuerit ut inveniamus, consideranda est paululum ipsa lex Pompeia, in qua si erat; ne 
quis consul praetorve ante quinquennium ab exacto magistratu provinciam sortiretur, scripium 

etiam hoc esse oportebat, qua ratione interim provinciae, quarum imperia per plus quam 
biennium prorogata essent, haberentur. Id senatui permissum esse arbitror, qui cum opus 
erat, decernebat, ut superioribus annis qui consulatum praeturamve gessissent necdum 
provincias administrassent, ii extra ordinem provincias acciperent.  Etenim Cic. epist. II, 
15,4, rationem reddens, cur decedens ex Cilicia fratrem non praeposuisset provinciae, sic 
ait: Z'ortasse etiam illud adderent, senatum eos voluisse provinciis pracesse, qui antea non 
praefuissent: fratrem meum triennium Asiae praefuisse. Cf. ad Att. VI, 6,3. Eandemque 
prorsus sententiam habet senatus auctoritas anno 51 perscripta, quae est in Caelii epistola 
ad Ciceronem (Epist. VIII, 8, 8), de qua auctoritate infra amplius dicendum erit. Sive 
igitur lex ipsa Pompeia eos, qui nondum provincias habuissent, intra quinquennium eligi 
iubebat, sive quod magis existimo, hoc, de quo nihil in lege esset, senatui relictum est, 
illud constat, proximis annis mandatas esse provincias iis, qui antea nondum in provin- 
ciis fuerant. 

lam primum quaeritur, utrum praetorio tunc viro an consulari tradita sit Macedonia. 
Ex consularibus, quibus provincia mandata est, vetustissimus erat M. Cicero, cos. ann. 63, 
Appio Claudio successor in Ciliciam missus, nec puto ultra illius aetatem senatum ascen- 
disse, vel si ascenderet, prohibitum esse eorum, qui eligebantur, auctoritate, qui quia 
seniores essent, provinciae excusationem iure suo petere viderentur. Nam ex cos. ann. 64 
C. Marcius Figulus hoc, in quo versamur, tempore decesserat (Cic. de leg. II, 25, 62), 
L. Iulius Caesar vivebat ille quidem (Cic. Phil. IT, 6), item L. Aurelius Cotta, cos. ann. 65, 
(Cic. epist. XII, 2,3), sed uterque ea aetate erat, ut otium urbis praeferret. Itaque recte 
videmur facere, si neminem, qui ante Ciceronem gesserat consulatum, ad provincias tune 
admissum esse statuimus. Ex collegio autem anni 62 D. Iunius Silanus accepit provinciam, 
de qua paulo post plura dicemus, L. Murena non videtur accepisse; nam etsi Pighius Ann. 
III p. 341 dubitat, an Bithynia ei obtigerit, ac certe vixit hoc tempore (Cic. ad Att. XIII, 50, 5), 
nunquam tamen turbulentissimis temporibus, quae secuta sunt, nominatur, ut otium ab illo 
quoque praelatum esse sit probabile. Ex collegio anni 61 M. Pupius Piso iam ex praetura 
Hispaniam obtinuerat' (Cic. p. Flacc. 3) ex eaque triumphum egerat, eaque causa erat, cur 
ei quamvis cupienti Syria non traderetur ex consulatu (Cic. ad Att. I, 16, 8), neque hoc 
tempore, si superfuit (erat enim longe maior natu quam Cicero ac mortuum fuisse ante 
ann. 45 constat ex Cic. ad Att. XII, 19,4), ratio eius haberi potuit, quoniam Ciceronem 
vidimus noluisse fratri legato tradere provinciam, quod is ex praetura Asiam rexisset. Sed 
collega Pisonis M. Valerius Messalla Niger Menogenes nullam sane provinciam videtur acce- 
pisse; at pro solatio quodam habebat censuram anno 55 collega P. Servilio Isaurico, atque 
ideo videtur tune lege exclusus esse, quia ea demum quinquennio post magistratum gestum 

permittebat sortiri. provinciam.  Consules anni 60. constat_ provincias rexisse, L. Afranium 
Galliam cisalpinam, Q. Metellum Celerem transalpinam; ex anno 59 alter consul M. Cal- 
purnius Bibulus provincia caruerat; de anni 58 consulibus, Pisone et Gabinio, qui Mace- 
doniam et Syriam acceperant, multa supra dicta sunt; anno 57 qui consules fuerant, P. Len- 
tulus Spinther et Q. Metellus Nepos, ille Ciliciam, hic Hispaniam citeriorem obtinuit; deni- 
que anno 56 Cn. Lentulus Marcellinus et iam ex praetura Syriam rexerat ante Gabinium 
(App. Syr. p. 119), et cum nullam ex consulatu provinciam acceperit, ita non commemo- 
ratur per turbas civiles insequentium annorum, ut non falsa esse videatur quorundam 
suspicio, qui vel ante eas vel in iis decessisse eum putant; certe mortuum fuisse anno 47 
discimus ex Cic. Brut. c. 70, quia ibi viventes nulli oratores recensentur. ' At collega eius 
L. Marcius Philippus neque ante consulatum provinciae praefuerat neque praefuit continuo 
posì eum, quare inde ab anno 57 eius ratio habenda erat. Sed non esse habitam ostendit 
Caes. bell. civ. I, 6, qui referens de provinciarum distributione, quam anno 49 Pompeiani 
fecerunt, sic ait: Provinciae privatis decernuntur,  duae consulares, reliquae praetoriae. 
Scipioni obvenit Syria, L. Domitio Gallia, Philippus et Marcellus privato consilio praeter- 
euntur. Quo tempore primum observabimus in Scipione aperte legem Pompeiam ab ipsis 
Pompeianis esse violatam; triennio enim ante anno 52 consulatum gesserat. In L. Domitio 
servabatur, quoniam ipse quintus annus ab eius consulatu erat. At Philippus non dubitatur 
quin fuerit cos. anni 56, de quo modo diximus, quem, quod queritur Caesar esse prae- 
teritum, hinc intelligimus non esse antea missum in provinciam. Marcellus autem ille quis 
fuerit, dubium est neque lectio eo loco certa; in multis enim codicibus pro Marcello no- 
minatur Cotta. Equidem Marcellum utique falso nominari perspicio. Etenim cum in pro- 
vinciis decernendis temporis rationem haberi necesse sit, ut quod consulum collegium 
tempore antecedat, id item in provinciis dividendis praeferatur, quae ratio cum per se 
ipsa appareat, tum ex senatus auctoritate apud Cic. epist. VII, 8, 8, de qua et supra 
dictum est et infra dicetur, perspicue intelligitur: temporis igitur rationem cum haberi 
necesse sit, Marcellus quidem nullus in consulem serie reperitur ante L. Domitium et 
O. Scipionem, sed M. Marcellus in collegio anni 51, C. Marcellus anno 50, qui modo ma- 
gistratu decesserat. Nec vero rectius de Cotta, i. e. L. Aurelio Cotta, cos. anni 69, qui 
in multis codicibus nominatur, potest cogitari; quia enim biennio ante Ciceronem, sexennio 
ante Bibulum consul fuerat, si omnino in provinciam mitteretur, ante illos, quos. anno 51 
provincias accepisse dicemus, mittendus fuerat. Quare de eo tantum, qui post Bibulum 
consulatum gesserit necdum ex eo in provincia fuerit, poterit accipi, nec alius quisquam relin- 
quetur nisi Cn. Lentulus Marcellinus, collega L. Philippi ann. 56, quem non alia de causa 
quam quod minus idoneus ac valetudine parum prospera uti videretur, a Pompeianis prae- 

teritum esse puto; nam Philippo affinitas Caesaris obstabat. Illud quaeri possit, cur, cum 
consulum, qui anno 54 et 52 fuerant, ratio habita sit, consules anni 53 Cn. Domitius Cal- 
vinus et M. Valerius Messala nec provincias accepisse nec praeteriti esse narrentur, sed 
prorsus silentio praetermittantur. Sed M. Messalam novimus condemnatum esse anno 51 
lege Licinia (Cic. epist. VIII, 2,1 et4, 1) ordinemque recuperavit postea demum a Caesare; 
Cn. Domitius effugit ille quidem iudicum severitatem (Cic. epist. VINI, 11,2), sed cum cius 
fidelissima opera Caesar in bellis civilibus usus sit (Caes. bell. civ. III, 34 sq.), abfuisse 
cum iam tunc ab urbe et cum Caesare versatum esse suspicor. 

Quae cum ita sint (redeundum enim est in disputationis nostrae cursum), anno 52 cum 
lex Pompeia perlata esset, intelligimus consulares viros, quibus provinciae iradi possent, 
fuisse M. Tullium Ciceronem et M. Calpurnium Bibulum; nam eorum, qui anno 56 consules 
fuerant, nondum recte poterat ratio haberi. Eorum autem, quos diximus, Cicero in Cili- 
ciam missus est, Bibulus in Syriam, unde efficitur ut Macedonia provincia, de qua quae- 
rimus, tradita sit praetorio viro, et quidem ex lege Pompeia, i. e. non proxime superioris 
anni alicui praetori, sed iis, qui ante quinque annos praeturam gessissent necdum pro- 
vinciam accepissent. lam anno 50 Cicero sic scribit ad Atticum (VI,1,13): Thermumn, 
Silium vere audis laudari; valde se honeste gerunt. Adde M. Nonium, Bibulum, me, si 
voles.  Iam Scrofa vellem haberet ubi posset. Est enim lautum negotium. Ceteri infirmant 
mokirevuo Catonis.  Apparet Ciceronem respondere Attico suam Ciliciae administrationem 
laudanti aliosque item vicinarum provinciarum rectores commemoranti; nam Manutii opinio, 
qui de libello aliquo Scrofae in laudem Ciceronis scribendo dici putat, certe reiicietur. 
Ex quatltuor autem his viris, quos Cicero nominat, novimus tres, Bibulum, qui Syriae tum 
ex lege Pompeia praeerat, Q. Minucium Thermum, qui Asiae (cf. Bergmanni disputationem 
de Asiae Romanorum provinciae praesidibus in Philologo ann. 1847 p. 678), denique P. Silium 
Nervam, qui Bithyniam regebat (Cic. epist. XIII, 61 sq.). At M. Nonius ille parum notus 
est. Sed idem tamen videtur esse, cuius fiducia in castris Pompeii post pugnam Pharsa- 
licam commemoratur apud Plut. Cic. c. 38, qui imperium habere ad urbem dicitur apud 
Cic. ad Att. VIII, 15, 3: Sed memento praeter Appium neminem esse fere, qui non ius 
habeat transeundi. Nam aut cum imperio sunt, ut Pompeius, ut Scipio, Sufenas, Fannius, 
Voconius, Sestius, ipsi consules; nam ut Q. Minucium Thermum, qui Asiae praefuerat, 
imperium ab Pompeianis accepisse constat ex Caes. bell. civ. I, 12; Cic. ad Att. VII, 13, 
7 et 23,1, item puto M. Nonium Sufenatem. Inde simul hoc colligemus, eum praetorium 
virum fuisse; sed quando praeturam gesserit, non magis constat quam in Thermo et Silio 
Nerva, ut utrum ex lege veteri Sempronia an ex lege nova Pompeia provincias acceperint 
incertum sit. Subvenit mentio Scrofae. Is enim est Cn. Tremellius Scrofa, quem XXvirum 

lege Iulia agraria fuisse diximus in comment. epigr, p. 286, neque ad id munus esset ad- 
missus, nisi antea praetura funclus esset (nam omnes illi XXviri, quos novimus, praeter 
unum L. Balbum, qui coniectura eaque satis incerta effecius est, praetorii ordinis eranl), 
ac praetorius appellatur a Varr. de re rust. II, 4,2. Quare recte puto eum a Pighio inter 
praetores anni 60 collocatum. esse.. Sic. hunc. quidem post tot annorum  intervallum 
intelligimus ex lege Pompeia provinciam sortitum esse nec minus existimo reliquos praetorios 
illos, quorum praetura certe definiri nequit. Sed cui provinciae praefuerit M. Nonius, cui 
Scrofa, non traditur. Relinquuntur autem anno 50 ex omnibus provinciis vacuae quattuor, 
Sardinia, Creta, Cyrenae, Macedonia; nam Asiam, Bithyniam, Ciliciam; Syriam ab. aliis 
rectas esse vidimus; Gallias tenebat Caesar, Hispanias Pompeius, Siciliam constat paruisse 
T. Furfanio (Cic. ad Att. VII, 15), Africam C. Considio Longo (Cic. p. Ligar. init.). Iam 
de Sardinia, quae obscurior est provincia et sane remota a Cilicia; in qua tunc Cicero 
versabatur, nemo facile cogitabit; suspicor etiam iam tunc eam fuisse sub imperio M. Aurelii 
Cottae, qui expulsus est a Q. Valerio, Caesaris legato (Caes. bell. civ. I, 30; Cic. ad Att. 
X, 16). Supersunt igitur Creta et Cyrenae et Macedonia, ex quibus Cyrenas'M. Nonio, 
Macedoniam Cn. Tremellio tribuit iam Pigh. Ann. III p. 420. Recte, ut existimo, certe de 
Macedonia, eam maxime ob causam, quod Cicero eius negotium lautum esse ait. Provincia 
enim Macedonia, quae Achaiam complectitur, illustris est eiusque nomen qui recte ac cum 
laude eam administret, longe magis celebrat, quam si quis in:Cyrenis aut alia provincia 
minus nota rem bene gerat, atque ipse Cicero nonnunquam  queritur, provinciam parum 
celebrem a se administrari. Vide at Att. V, 20 init., ubi suam provinciam cum ipsa Mace- 
donia conferi. 

Sic igitur Cn. Tremellium Scrofam Macedoniae praefuisse statuamus et quidem 
continuo post Q. Ancharium, quia ante octo fere annos praetor fuerat, ut exeunte anno 52 
vel ineunte 51 successerit. Quod cum per se ipsum satis memorabile sit, quia docet, 
quanta tunc non urbanarum modo, verum provincialium etiam rerum fuerit confusio ac 
perturbatio, tum insigne est argumentum Achaiam, quamvis pareret imperio Romano, tamen 
nondum pro peculiari provincia esse numeratam. Quod qui putabit, illum de rectoribus pro- 
vinciarum locum Ciceronis, quem citavimus, nullo modo poterit expedire. Sed maius etiam 
argumentum potest peti ex iis, quae deinde acta sunt.. Nam cum anno 52 in omnes pro- 
vincias praeter eas, quas Caesar et Pompeius obtinebant, praesides missi essent, agendum 
erat anno insequenti, quos iis successores mitti placeret, idque eo magis, quod tune cer- 
tamen inter Caesarem et Pompeium accendi incipiebat.. De ea re quid actum sit, narrat 
imprimis Caclius in epistola ad Ciceronem VIII, 8, scripta fere Octobri mense anni dI, 
atque ipsa senatus consulta vel auctoritates, quae tune facta sunt, affert.. Ex iis tres primae 

auctorilates perlinent ad Gallias, quas Pompeius eiusque socit Caesari cripere cupiebant; 
quarta haec est: /temque senatui placere in Ciliciam provinciam, in octo reliquas. provin- 
cias, quas praetorii pro praetore (vel pro praetoribus, ut Gronovius non sine causa emen- 
dabat) obtinerent, eos, qui praetores fuerunt neque in provinciam cum imperio fuerunt, 
quos eorum ex SC. cum imperio in provincias pro praetore mitti oporteret, eos sortito in 
provincias mitti placere: si ex eo numero, quos ex SC. în. provincias ire oporteret, ad 
numerum non essent qui in eas provincias proficiscerentur: tum uti quodque collegium 
primum praetorum fuisset neque in provincias profecti essent, ita sorte in provinciam pro- 
ficiscerentur: si ii ad numerum non essent, tune deinceps proximi cuiusque collegii qui prae- 
tores fuissent neque în provincias profecti essent, in sortem coicerentur, quoad is numerus 
effectus esset, quem ad numerum in provincias mitti oporteret. Haec auctoritas primum 
eo memorabilis est, quod numerum provinciarum, quas tunc Romani habebant, videtur 
indicare. Etenim hoc apparet, Gallias, de quibus separatim senatus quid placeret censu- 
erat, non numerari, nec magis numerari Hispanias, quas Cn. Pompeius habebat, quippe 
quas Pompeiana factio, tum senatus domina, retineri ab eo vellet. Ac tenebant eas tunc 
consulares viri, Caesar et Pompeius. Sed item Bibulus, qui Syriae pracerat, consularis 
erat, ut ne haec quidem in recensum venire posset. Quibus quinque demptis provinciis 
reliquae fiunt ipsae octo, Sicilia, Sardinia, Africa, Macedonia, Asia, Bithynia, Creta, 
Cyrenae, quarum de duabus postremis provinciis infra plura dicturi sumus, denique Cilicia, 
ut numerus ille, quem Cicero habet, recte expleaiur. Sed quid tandem est, cur Cilicia 
separatim nominetur? Obtinebatur enim tunc non minus a proconsule quam Syria, nec 
dissimilis eius videtur fuisse causa. Sed diversa tamen fuit vel quod Ciceronem, firmissi> 
mum suum praesidium, senatores imprimis in urbem reverti volebant ideoque nominatim 
de provincia, quam habebat, perscribebant, id quod satis causae videtur esse, cur Cilicia 
a ceteris consularium virorum provinciis seiungatur, vel quod ceterae minus certe, dum 
successor missus esset, Cilicia condicione accuratissima in annum modo erat mandata, ut 
statui de ea necesse esset. Nam quod de Ciliciensi provincia valebat, idem de ceteris 
quodammodo valuisse ostendit et quod uno tempore de iis in senatu actum est et Cic. ad 
Att. VIII, 3,3, quo loco infra denuo utemur. Cicero autem postquam in provinciam venit, 
non modo hoc semper ab amicis postulat, efficiant, ut sibi succedatur vel certe ne tempus 
suum prorogetur (vide epist. VIII, 10, 5; II, 10 extr. cf. ad Att. V, 21, 3 et VI, 1, 11), 
verum aperie annuum imperium sibi datum esse significat epist. II, 7, 4: Te, mi Curio, 
pro tua incredibili in me benevolentia meaque item in te singulari rogo atque oro, ne pa- 
tiare quicquam mihi ad hanc provincialem molestiam temporis prorogari — ut et senati 
consultum et leges defendas eaque mihi condicio maneat, qua profectus sum, et epist. 
27 

XV, 14,5: De me autem idem tecum his ago litteris, quod superioribus egi, ut omnes tuos 
nervos in co contendas, ne quid mihi ad hane provinciam, quam et senatus et populus 
annuam esse voluit, temporis prorogetur. Reliquas provincias consulares et superiore tem- 
pore intelligimus per biennium fere consuevisse obtineri, et postea dictator Caesar, cum 
provinciarum tempus, ne nimis potentes fierent praesides, quam maxime coartaret; bien- 
nium tamen teneri voluit: Cicero sibi Ciliciam in annum datam esse ait eaque ratione 
saepius provincialem suam operam metitur (ad Att. VI, 2, 4). Nunquam quaerit de alia- 
rum provinciarum rectoribus quid fiat, quasi nihil id ad se pertineat; sibi modo ut con- 
dicio, qua ierit, servetur laborat. Nonne igitur probabile est ei, cum alia ratione urbem 
relinquere nollet, praeter ceteros datum esse, ut annua modo administratio mandaretur? 
Quodsi ita est, Ciliciae peculiarem aliquam mentionem factam esse non mirum est. Verun- 
tamen aliam difficultatem exhibent haec, quae sunt in SC: in octo reliquas provincias, 
quas praetoriî pro praetore obtinerent. Etsi enim nondum antecesserat senatus auctoritas, 
qua Galliae duae, quas tunc Caesar habebai, consulares deinceps provinciae, reliquae 
omnes praetoriae esse iuberentur, necdum constabat, quae consulares futurae essent pro- 
vinciae (id enim aperte intelligitur ex primo SC., quod Caelius cum Cicerone communicat, 
in quo sunt haec: ul L. Paulus C. Marcellus cos. cum magistratum inissent, ex a. d. 
Kal. Mart., quae in suo magistratu futurae essent, de consularibus provinciis ad senatum 
referrent); sed etsi nondum constabat de consularibus provinciis, per Latinitatis tamen 
leges nihil potest senatus dicere, nisi, hoc, tune ipsum octo illas provincias teneri a 
praetoriis viris ilemque eas in reliquum placere esse praetorias.  Quodsi quis quas prae- 
torii pro praetoribus obtinerent velit esse cas, quae deinceps a praetoriis viris teneri 
iubeantur, non modo Latinitatem, ut diximus, offendat, verum etiam eandem sententiam 
subiiciat, quae in iis, quae sequantur, inest. Ita et hoc necessario fecimus, ut Syriam 
ex numero provinciarum, de quibus senalus decerneret, eximeremus, et reliquis omnibus 
praetorios viros pro praetoribus praefuisse statueremus. At pugnat cum his, quod quidam 
de quaestoriis populi Romani provinciis opinantur. Etenim Borghesius apud Th. Mommse- 
nium in Actis societ. academ. Lipsiens. ann. 1850 p. 198, ubi agit de Livii quod putabatur, 
sed Sallustii est fragmento Pertziano, duas res novas inde effici ait, primum de tempore 
quo Cyrenae in provinciae formam redactae sint, qua de re hoc loco disputare alienum 
est (cf. nunc Kritzius in Sallustii historiarum fragmentis; Lipsiae 1853, p. 152), deinde de 
forma ipsa provinciae. Nimirum cum in fragmento illo narretur Lentulus Marcellinus quae- 
stor in novam provinciam Cyrenas missus esse, confirmari putat, quod ipse dudum sta- 
luisset, Cyrenaicam ante imperatorem Augustum non praetoriam fuisse provinciam, sed 
quaestoriam.  Quamvis enim senatus eam C. Cassio praetori anno 44 decerneret, qua de 


re infra uberius dicemus, tamen nec illum accepisse provinciam et eius praesides modo 
quaestorios. notos esse, M. Iuventium Laterensem (Cic. p. Piane. 5 et 26) et A. Pupium 
Rufum (Eckhel. Doctr. numm.1V p. 126). Itemque Cyprum fuisse provinciam quaestoriam; 
nam et Catonem, qui in provinciae formam redegerit, fuisse quaestorem pro praetore, et 
C. Sextilium Rufum, ad quem epistola est Ciceronis libr. XII, 48. Haec etsi acute ob- 
servata sunt, tantum tamen abest, ut vera esse existimem, ut nullam unquam provinciam 
fuisse statuam, quae proprie posset appellari quaestoria nec in libera republica neque 
sub imperatoribus.  Neque enim potuit ulla esse, quia quaestores carent imperio, iis qui 
rempublicam administraturi sunt necessario. Quare extra ordinem vel praetore antequam 
successor advenisset ex provincia profecto ut quaestor regeret provinciam potuit fieri, ut 
perpetuo quaestores ac legitime praeessent provinciae, fieri non potuit. Nam quod Borghe- 
sius C. Sextilium Rufum, quaestorem in Cypro insula, affert, quid docet eum non paruisse 
propraetoris alicuius imperio? Dicitur ille quidem primus în cam insulam quaestor venisse, 
sed nonne licet hoc ita interpretari, ut tunc primum praesidi Ciliciae, cui adiuncta erat 
Cyprus, additum esse putemus quaestorem, qui ipsius auspiciis Cyprum regeret? Nam 
antea constat, ex Ciceronis exemplo, unum tantum fuisse praesidis illius quaestorem eumque 
in ipsa Cilicia (vide Drumann. hist. Rom. VI p. 113). Atque adeo sic oportet intelligi, quia 
nulla alia ratione Cicero Sextilium primum insulae quaestorem appellare potuit. Quae cum 
in provinciae formam redigenda esset, Vellei. II, 45 ait M. Catonem quaestorem cum iure 
praetorio adiecto etiam quaestore missum esse ex lege Clodia, ut etequaestorem pro prae- 
tore et alium quaestorem Cypri fuisse videamus. At quaestor, qui Ciliciae praesidi pareret, 
nondum sane ullus fuerat. Item Cyrenis Laterensem num Cicero ait praefuisse pro prae- 
tore? Immo Zberalem in publicanos, iustum in socios, de virtute provinciae defensae nihil 
habet, ut nihil praeter pecuniam et frumentum et reditus tractasse videatur. Similisque 
videtur causa esse Lentuli Marcellini, de quo in fragmento Sallustiano mentio fit, ubi si 
antecessisse statuamus de praetore aliquo Cyrenas mittendo, nonne omnia plana erunt, ut 
verba illa tantum intelligamus, quantum in tantulo fragmento potest postulari? Unus autem 
ille A. Pupius extra ordinem, cum vel ipse praeses nondum venisset vel, quod magis 
credo, dictator Caesar aliquem qui praeesset miltere vellet, insulam administravit. Acce- 
dit huc denique C. Cassii exemplum, quod minus recte videtur Borghesius interpretari, 
quasi tunc aliter ac consuetudo tulerit senatus decrerit. Sed de hoc tamen infra plura 
disputabuntur: nunc SC. illud, quod attulimus, explicare volebamus. 

Actum igitur, ut ad Macedoniam Tremelliumque Scrofam, quem ei praefuisse didici- 
mus, reverlamur, iam anno 51 de provinciis ct consularibus et praetoriis, maioresque actio- 
nes indictae erant in Kal. Martias anni 50, quo L. Paulus et C. Marcellus consulatum habi- 

turi erant. Sed nihil actum esse per totum annum opera imprimis Curionis, tribuni plebis, 
et L. Pauli, alterius consulis, et--L. Pisonis censoris, qui cum impugnari viderent Caesa- 
rem, cui favebant, omnia de provinciis senatusconsulta impediebant, narrat Dio XL, 62 et 63. 
Idemque plenius colligitur ex epistolis Ciceronis, cui Caelius epist. VIII, 11,2. scribit mense 
fere Iunio omnem contentionem coniectam esse in ,provinciarum causam, quae quomodo 
deinde per totum annum impedita sit, refertur in epist. VIII ,13,2 et 14,2 et ad Att.VIH,7 
et VII, 5 et 9. Quae cum ita sint, consentaneum est, ut ne Cn. quidem. Tremellio in 
Macedoniam successor missus sit. Sed potuit tamen decedere ipse provinciaque, dum alius 
a senatu mitteretur, interim legato vel quaestori tradita in urbem reverti. Ac videtur sane. 
Non affero, quod Cicero ipse, quam primum potuit, in urbem properavit (eius enim causa 
singularis fuit), nec quod Bibulus rediit, qui consularem provinciam tenuerat (Cic. ad Att. 
VII, 3, 5), sed communiter de omnibus loquitur Cic. ad Att. VII, 3 init.: Sic emm scito, 
verbum in senatu factum esse nunguam de ullo nostrum, qui provincias obtinuimus, quo 
in iîs diutius quam ex senatus consulto maneremus. Unde cum complures tunc decessisse 
discamus, probabile erit etiam Tremellium Scrofam exeunte anno Romam advenisse, prae- 
sertim cum paulo post, ubi multi imperatores in Macedoniam confluxerunt, nulla eius mentio 
fiat. Quin, si licet de obscuro sane loco apud Cic. ad Att. VII, 1, 8 coniecturam facere, 
et Scrofa et Silius, qui Bithyniam rexerat, iam redierant in urbem, cum Cicero etiamtune 
in itinere laboraret. 

Quod anno 50 agi non potuerat, id peractum est anno 49, cum uterque consul Pom- 
peii potentiae faveret.  Etenim cum a. d. VIII Id. Ianuarias de imperio Caesaris decretum 
sublataque tribunorum plebis intercessione ipsi coacti essent ex urbe aufugere, proximis 
diebus Cn. Pompeio potestas ca est delata, qua ei cum Caesare bellum gerere liceret pro- 
vinciaeque divisae praeter Hispanias. quidem, quas nemo Pompeio eripiendas esse cen- 
sebat. Quibus demptis duodecim omnino supererant, ex quibus Caes. Dell. civ. I, 6 duas 
ait fuisse consulares, Galliam transalpinam, quae L. Domitio Ahenorbarbo cos. anni 54, et 
Syriam, quae Metello Scipioni consuli anni 52 obvenit, reliquas praetorias.. His qui prae- 
fecti sint, non ait ipse; sed scimus tamen Galliam cisalpinam evenisse M. Considio Noniano 
(Cic. epist. XVI, 12; ad Att. VII, 11 B $2), Siciliam M. Catoni (Caes. bell. civ. I, 30; 
Plut. Cat. 53; Pomp. 61), Sardiniam M. Aurelio Cottae (Caes. bell. civ. I, 30; Dio XLI, 18), 
Africam L. Aelio Tuberoni (Cic. p. Lig. 7 et 8; Caes. 1. 1.), Ciliciam P. Sestio (Cic. epist. 
V, 20, 5, Plut. Brut. 4), denique Bithyniam Calvisio cuidam, quem App. Mithrid. c. 120 
ait bellum gessisse cum Pharnace; nam Schweighaeuserus falso appellavit Calvinum, intel-, 
ligens Domitium Calvinum, qui ab ipso belli initio a Caesare stabat.. Ita quattuor. relin- 
quuntur provinciae, quibus qui tunc praefecti sint, ignotum est, Asia, Creta, Cyrenae, 

Macedonia. Sed ipsi illi, qui noti sunt, ex quo sunt genere? Nimirum secundum legem 
Pompeiam ex iis, qui superioribus annis magistratus gesserant necdum provincias admini- 
strarant.  Haud dubie id significat Caes. bell. civ. I, 6, quamvis invidiose referens, cum 
ait provinciae privatis decernuntur; quapropter apud eundem paulo post scribendum est 
in reliquas provincias praetorii mittuntur, non praetores, quod vulgo legitur; nam eiicere 
tamquam additamentum totam hanc sententiolam, quod placuit nuper Nipperdeio, est illud 
quidem facile, sed levissimum tamen auxilium. Itaque eos, qui consulares provincias 
obtinuerunt, iam diximus aliquot annis ante consules fuisse, neque ad Metellum Scipionem, 
triennio ante consulem, descensum esset, si alii, quibus fidem Pompeiani habere possent, 
fuissent. Item M. Considium praeturam gessisse anno 52 discimus ex Ascon. ad Cic. p. 
Mil. p. 55, M. Catonem constat ann. 54, P. Sestium anno 53 collocat Pigh. Ann. Il p. 404; 
Tuberonis et Calvisii praeturae certo anno definiri nequeunt, sed tamen vicinae sunt reli- 
quis. Quare eos, quorum nomina ignota sunt, oportet tamen esse ex eodem genere. At- 
que unus dubitari possit an sit Voconius ille, quem Cic. ad Att. VII, 15, 3 ait imperium 
ad urbem habere: Nam aut cum imperio sunt, ut Pompeius, ut Scipio, Sufenas, Fannius, 
Voconius, Sestius, ipsi consules, ubi Voconius cum iuxta Sestium collocetur, fortasse ea- 
dem ratione qua ille imperium videatur accepisse. Nec vero Macedoniae praefuit, sed 
Cyrenis vel Cretae; nusquam enim nomen eius commemoratur, quod in provincia tam 
illustri, qualis Macedonia erat, latere non potuit; at Cyrenarum et Cretae qualis fortuna 
per tempus belli civilis fuerit, a nullo scriptore refertur. Quamquam admodum dubia est 
res. Etenim C. Fannium, qui una cum Voconio ab Cicerone commemoratur, non credo 
Bart. Borghes. in Diurn. Arcad. T. XIV p. 391 (obs. num. dec. V, 10) et Bergmanno de 
Asiae provinciae praesidibus in Philologo anni 1847 p. 680, qui illius sententiam repetit — 
his igitur C. Fannium Asiae pro praetore vel pro consule praefuisse noncredo. Nam ne com- 
memorem, quando praetor fuerit, non constare (siquidem de sola coniectura eum Borghesius 
quia pro praetore fuisse putat ex lege Pompeia, ante quinquennium praeturam gessisse 
statuit), quid tandem est quod in nummis Ephesiorum et Trallianorum appellatur C. FAN. 
PONT. PR. i. e. C. Fannius pontifex praetor, nunquam pro praetore vel pro consule, quae 
reliquorum praesidum appellationes esse solent? Ferri fortasse posset, si in Graecis num- 
morum inscriptionibus legeretur; in Latinis quidem ferri non potest, nisi Fannius tune cum 
nummi cusì sunt, vere praeluram gessit. Neque res ipsa ab similitudine veri abhorret. 
Consules enim et practores quod antiquis temporibus facere consuerant, ut imperio quod 
habebant extra urbem uterentur, idem tunc initio belli civilis usurpasse tradit Caes. de bell. 
civ. 1, 6 apparetque inde, quod utrumque consulem cum Cn. Pompeio profectum esse 
coacioque quodam in speciem senatu etiam extra Italiam tamquam in urbe ac sollemni 

loco manerent, consuluisse et decrevisse novimus. Itemque ex praetoribus anni 49 ii, qui 
in Pompeii partibus perseverarunt, cum imperio extra urbem fuerunt, L. Manlius Torquatus 
(Caes. bell. civ. I, 24 et II, 11), P. Rutilius Lupus (Caes. bell. civ. I, 24 et HI, 55; Cic. 
ad Att. VIII, 12 A 4), €. Coponius (Cic. ad Att. 1. 1.; Caes. bell. civ. HI, 5); atque huius 
ipsius Coponii extant etiam nummi apud Eckhel. Doctr. numm. V p. 178, in quibus appel- 
latur C. COPONIVS.PR. His igitur tribus praetoribus, qui optimatium factionem secuti 
sunt, quartum adiungo hunc C. Fannium, quo explebitur collegium praetorum illius anni. 
Noti enim sunt praeter eos, quos diximus, M. Aemilius Lepidus, L. Roscius, C. Allienus, 
C. Sosius, quibus quod addidit Pighius in Ann. III p. 495 Sex. Peduceum, sola coniectura 
utitur eaque parum probabili, pro quo nunc C. Fannium inducemus. Accedit enim ad num- 
morum certissimum testimonium auctoritas Iosephi Antiq. XIV, 10, 15, qui huius Fannii 
edictum ad Coos de Iudaeis militia liberandis refert, sic eum appellans: 070@r7y0g, avv 
Tetos; sic enim, non èrarog, quod vulgo legitur, scribi recte placet Borghesio fallitur- 
que magnopere Bergmannus, qui quia Fannius a Cic. in Vat. 7, 16 adolescens consularem 
aucioritatem consecutus esse dicitur, propterea eum putat a Iosepho dici posse consulem. 
lam illud nomen orgarny0s si in historia Iosephi legeretur, facile de quovis praeside vel 
de quovis magistratu Romano dici ferrem, cum in edicto reperiatur, nisi ad eum, qui vere 
praetor sit, pertinere posse nego. Neque adversatur Iosephus ].l. $ 13, ubi idem Fannius 
in epistola magistratus Romani vocatur dgyeoto@tzyos, nimirum ut imperium eius maius 
esse ostendatur quam L. Antonii, qui pro quaestore in Asia erat. Denique Fannium non 
accepisse provinciam aliquam docet accurata interpretatio eorum, quae Cic. ad Att. VII, 19,2 
seribit: Postumius autem, de quo nominatim senatus decrevit, ut statim in Siciliam iret 
Furfanioque succederet, negat se sine Catone iturum et suam in senatu operam auctorita- 
temque quam magni aestimat. Ita res ad Fannium pervenit. Is cum imperio in Siciliam 
praemittitur. Quid enim, quaeso? Fannius si sorte Asiam acceperat, quomodo poterat in 
alienam provinciam mitti? Quis unquam praesidem audivit, antequam in suam abiret pro- 
vinciam, interim praefuisse alienae? Deinde cur tandem cum imperio missum esse ait? 
Sed facilia haec fiunt intellectu, si Fannium statuamus praetorem fuisse cique extra ordi- 
nem a senatu negotium esse datum, ut in Sicilia cum imperio esset, id quod saepe anti- 
quis temporibus accidisse constat. Quo negotio perfunctus in Macedoniam ad Pompeium 
abiit, sed praecipue in Asia cum imperio versabatur, ubi paulo post pugnam Pharsalicam 
periit. Nam interitus eius commemoratur a Cic. ad Ait. XI, 6 extr. Quae cum ita sint, 
Asia adiicienda erit ad eas provincias, quarum praesidem nesciamus. 

At enim Achaiae commemoratur aliquis praeses, quem si invenerimus sorte accepisse 
eam provinciam, tenere videbimur eum, qui universae provinciae Macedoniae praefuerit. 

Etenim Valer. Max. I, 8,10 inter oracula memorabilia refert de interitu Appii, qui in in- 
dice capitum pro consule nominatur.  /s dello civili Pompeii et Cacsaris eventum gravissimi 
motus explorare cupiens viribus imperiù (namque Achaiae praeerat) antistitem Delphicae 
cortinae in intimam sacri specus partem coègit descendere. — Igitur impulsu concepti nu- 
minis instineta virgo horrendo sono vocis Appio inter obscuras verborum ambages fata 
cecinit. Nihil, inquit, ad te hoc, Romane, bellum: Eubocae Coela obtinebis. At is ratus 
consiliis se Apollinis moneri ne illi, discrimini interesset, in eam regionem secessit, quae 
Coelae Euboeae nomen obtinet, ubi ante Pharsalicum certamen morbo consumptus (est). 
Eandem prorsus rem narrant Lucan. Phars. V, 68 sq. et Orosius VI, 15, hic quidem homi- 
nem appellans Appium Claudium Censorinum addensque qui iussu Pompeii Graeciam tue- 
batur. Sed haec tamen nomina Appius Claudius Censorinus sane molesta sunt. Censori- 
num enim cognomen in Claudia gente nunquam reperitur. Quare statuendum esset, Cen- 
sorinum adoptatum esse a Claudio itaque ea nomina coniuncta. Quamquam ne sic quidem 
illorum ratio satis cum consuetudine congruit, nec in Claudiam familiam ante imperatorem 
Neronem quemquam per adoptionem insertum esse constat (Suet. Claud. 39). Nec vero 
hic Appius Claudius ex ignobili aliqua familia potest fuisse. Ne enim urgeamus, quod in 
indice Valerii Maxime dicitur pro consule (nam incertum est quam ille index auctoritatem 
habeat), fuit certe vir praetorius, quia imperium ei tribuitur. lam inter omnes Claudios, 
qui hac aetate fuerunt, nemo est, in quem haec dignitas cadete possit praeter Appium 
Claudium Pulchrum cos. anni 54, recteque omnino statuere videtur Baiterus in Onomast. 
Tulliano edit. Orell. p. 58, qui cum hunc constet anno 50 censorem fuisse cum L. Pisone, 
apud Orosium emendandum esse existimat cersorius, ut dignitatem, non nomen illa vox 
significare videatur. Atque hunc Appium Pulchrum fuisse magnopere omni divina- 
tioni deditum scientiaeque auguralis tam peritum, ut librum de ea scriberet, saepe 
commemorat Cicero, veluti Brut. 77, de leg. II, 13 et III, 4; quare satis intelligitur, cur in 
tanta rerum expectatione et consuluerit oraculum Delphicum et ei paruerit. Tum scimus 
eum, quia inimicitias timeret Caesaris (Cic. ad Att. IX, 1, 4), Pompeii partibus sese appli- 
cavisse (ibid. VIII, 1, 3). Denique eum circa id quod Valerius Max. significat tempus 
mortuum esse aperte indicat Cicero, qui de leg. II, 13 de eo tamquam vivo, at de div. 
I, 58 et Tuscul. I, 16 tamquam de mortuo loquatur.  Multaque in eundem modum dispu- 
tari possunt, quibus prorsus efficiatur, ut Appius qui Graeciae praefuit, idem fuerit ac con- 
sul anni 54, vir censorius. lam hoc si constat, non minus constat ei Achaiam non potuisse 
sorte contingere, idque duabus potissimum de causis. Primum enim provincias anno 49 
supra docuimus divisas esse lege Pompeia, ut eorum ratio haberetur, qui magistratus ante 
aliquot annos gessissent iidemque nondum provincias rexissent; Appius autem hic Pulcher 

decessor fuerat Ciceronis in Cilicia. Deinde certissimo Caesaris testimonio demonstravimus 
praeter duas, quae nominatae sunt consularesque fuerunt, reliquas provincias fuisse prae- 
torias, quas praetorii viri sortirentur; Appius autem erat consularis.  Veruntamen si non 
sorte a senatu acceperat Achaiam, quo imperio ei praeerat?  Nimirum legatus erat Cn. 
Pompeii, idque aperte significat Orosius, qui eum iussu Pompeii Achaiam tuitum esse ait. 
Multos enim omnino consulares legatos secum habebat Pompeius, velut M. Bibulum, qui 
rei maritimae praeerat (Caes. bell. civ. III, 5), P. Lentulum cos. ann. 57 (Caes. bell. civ. 
I, 15; Cic. ad Att. VII, 23; Ioseph. Antiq. XIV, 10, 18), M. et C. Marcellos cos. ann. 51 
et 50 (Cic. ad Au. IX, 1,4), M. Pisonem cos. anni 61 (Ioseph. Antiq. XIV, 10, 16). Quare 
non mirum est, Appium Pulchrum, summae dignitatis virum, legatum fuisse Pompeii. Initio 
ille quidem belli nondum videtur illud munus suscepisse (cf. Cic. ad Att. IX,_1, 4), cen- 
surae, opinor, causa, quam nondum deposuerat; quare in Macedoniam transgressum legati 
eum dignitatem recepisse puto. Nec rursus quicquam admirationis habet, quod de ipsis 
rebus ab Appio gestis nulla mentio fit. Timore enim impeditus in Euboea delituit ac mox 
mortuus est. At eius, qui ei successit, mentio fit a Caes. bell. civ. III, 50, P. Rutilii Lupi, 
praetoris anno 49, de quo supra diximus, qui cum missus a Pompeio, ut Caesar ait, 
Achaiam obtineret, Delphos, Thebas, Orchomenum adversus Caesarianos duces tueri non 
potuit. Efficitur ex his quae disputavimus, ut Appius Claudius certe Achaiam non sorte 
a senatu acceperit. Nec vero inde debet colligi, Achaiam tunc seiunctam esse ita a Mace- 
donia, ut duae diversae fierent provinciae. Quidni enim Pompeius, cum tantum hostem 
sustineret, plures legatos constitueret in iis regionibus, quae uni antea rectori paruerant? 
Ac fuerant etiam antea cum unus universae provinciae Macedoniae praeesset, plures in ea 
legati, id quod supra in Metello Cretico docuimus.  Quos fuisse etiam tune sub imperio 
Pompeii docet Ioseph. Antiq. XIV, 10, 16, qui M. Pisonem legatum insulas quasdam ad 
Macedoniam pertinentes administrasse indicat. 

Quare dum quis tandem vel Asiam vel Macedoniam sorte tune acceperit quaero, occur- 
rebat aliquando T. Ampius Balbus. Is ter commemoratur apud Ioseph. Antiq. XIV,10,13 et 19 
in edictis, quae L. Lentulus cos. ann. 49 de Iudaeis militiae onere liberandis fecit, in qui- 
bus semel rrgegBevr)s xaù avtiotoatnyos, bis rrpesBevtig modo vocatur. Praeterea eum 
inde cum Lentulo consule in Graecia vel Macedonia anno 49 versatum esse intelligimus, 
cum etiam Cic. ad Att. VIII, 11, B, 2 Pompeii partes eum secutum esse narret. Sed multa tamen 
obstant, quominus eum sorte Macedoniam provinciam obtinuisse statuamus. Certe enim 
lege Pompeia obtinere non potuit, quia iam antea ex praetura provinciam rexerat (Cic. 
epist.I,3, 2). Deinde legatus nominatur a Iosepho 1. c., denique etsi aliquamdiu fuit cum 
consule, tamen minus in Macedonia, quam in Asia videtur negotia habuisse. Nam Caes. bell. 

civ. III, 105 narrat eum post pugnam Pharsalicam conatum esse tollere Epheso pecunias 
ex fano Dianae fugatumque suo adventu, atque alteri edicto, quod Ioseph. 1. c. $13 ex- 
hibet, addita est cpistola T. Ampii ad Ephesiorum magistratus et populum, quae edicta 
eum de Asiaticarum maxime civitatum commodis cogitasse ostendunt.  Fuit igitur non 
minus legatus Pompeii quam Appius Claudius, de quo modo diximus, quem recte in in- 
dice capitum apud Valerium Maximum appellari proconsule censeo. 

Ita omni spe depulsus inveniendi eius, qui Macedoniam provinciam anno 49 sorte acce- 
pisset, deveni tandem eo, ut neminem omnino a senatu eo missum esse intelligerem. Quid 
enim? Ex pracetoribus dimidiam partem cum Caesaris rebus studuisse supra viderimus, 
num praetorios omnes eo animo fuisse putabimus, ut non faverent modo Pompeio, verum 
etiam bellum cum Caesare gerere decernerent? Id sane parum est probabile. Eligebantur 
illi quidem ex praetoriis, qui praeficerentur provinciis, praceteritis iis qui maxime Caesari 
studere viderentur, itaque pauciores fortasse in his novis praesidibus erant, qui cum 
Pompeio facere nollent, quam in praetoribus; sed aliquos tamen fuisse omnes concedent. 
Quare ex his praetoriis, qui ad sortiendas provincias admittebantur, sive nemo omnino sortitus 
est, sive qui sortitus erat Macedoniam, non adiit (hoc enim potest ambigi), certum mihi 
videtur nullum propraetorem, qui Macedoniae pracesset, per tempus belli civilis fuisse. 
Idque quodammodo etiam testatum habemus. Etenim Cic. epist. XIII, 29 ad L. Plancum 
anno 46 sic seribit: 7. Antistius — cum sorte quaestor Macedoniam obtineret neque ei 
successum esset, Pompeius in eam provinciam cum exercitu venit — oppressus tantum 
attigit negotii, quantum recusare non potuit. Cum signaretur argentum Apolloniae, non 
possum dicere eum praefuisse, neque possum negare adfuisse, sed non plus duobus an 
tribus mensibus.  Deinde abfuit a castris, fugit omne negotium — abdidit se in intimam 
Macedoniam, quo potuit longissime a castris.i — Aeger Corcyram venit; ibi est mortuus. 
Testamento, quod Romae Paulo et Marcello consulibus fecerat, heres — est Capito. No- 
tum est etiam ex aliis multis exemplis, tempora quaestorum provincialium alia fuisse atque 
ipsorum praesidum, quare non mirabimur hunc T. Antistium, cum ineunte anno 50 Romae 
fuisset ibique testamentum fecisset, deinde profectum esse in Macedoniam, quo fere tem- 
pore Q. Tremellium Scrofam pro praetore decessisse supra vidimus. Qui cum abisset, 
Antistius quaestor pro praetore erat. Iam si successisset alius pro praetore, nonne debuit 
commemorare Cicero? nonne excusationis loco afferre, Antistium ab illo, qui Pompeianis 
magnopere faveret, dissedisse? At abfuisse eum ab omnibus negotiis scribit, id quod si 
pro praetore, quì provinciam regeret, adesset, vix facere potuit. Quare nullum omnino 
pro praetore in Macedonia tunc fuisse suspicor.  Atque eadem Asiae provinciae fortuna 
fuit Eo enim anno 50 quaestor profectus est L. Antonius M. f., qui anno 49 a loseph. 

Antig. XIV, 10, 13 vocatur @vrerauies, at ibid. S17 @vrirouias zaù avrLotedtnYos, unde 
aliquamdiu eum pro praetore praefuisse provinciae videmus. Nam priore loco, quo @vriza- 
uiag modo vocatur, fortuito, non ad minorem dignitatem significandam omissum est pro 
praetore; in idem enim tempus utrumque edictum, quod ibi citatur, incidit. 

Victus erat Cn. Pompeius occupataeque a Caesare provinciae, quas tenuerat. Qualis 
tunc omnino condicio erat provinciarum, quale ius? Earum tria erant genera, unum ea- 
rum, quas ab Pompeio ceperat Caesar, Sicilia, Sardinia, Hispaniae, Macedonia, Asia, 
Bithynia, Cilicia, Syria, alterum earum, quas Pompeiani et ante habuerant et post pugnam 
Pharsalicam retinuerunt, Africa et Cyrenae (has enim ex Macedonia profugus ceperat 
M. Cato, Plut. Cat. 56, Dio XLII, 13), tertium earum, quas Caesar ipse ab senatu ante 
bellum acceperat. Atque hoc loco faciendum esse censeo, ut quaedam de his Caesaris 
provinciis disputem, praesertim cum ea ad ipsam Macedoniam, de qua omnis nostra com- 
mentatio suscepta est, cognoscendam pertineant. 

Etenim notum est anno 59 a. Chr. C. Caesari, cum in consulatu et optimates vexasset 
et cum Cn. Pompeio ac M. Crasso coniunctus suae potentiae augendae causa populares 
extulisset, lege Vatinia primum provinciam, quam senatus antequam comitia consularia 
anni 60 haberentur decreverat, mutatam, deinde a senatu aliam esse adiectam. Ea de re 
sic refer Dio XXXVIII, 8: “O ze yao Osudos (i. e. plebs) où ze Mivpizod xaè tig Taha- 
tias tig Evròs tiv “Almewv GgSar adtp uerà tgLOv otgatorté dov Errù mévte trn tdwre, 
xaù 7) BovA) tnv ve T'ahariav tiv Enésewa tO Ogwr xè otpatortedov Eregov moogert- 
» rgeyte. CI Zonar. X, 6. Similiter Plut. Caes. 14: Koloagr dè (Iourmnios ocvverezig0v) 
t)v Evròs “Alaewv xaù tiv Earòg ùrtacav Kekrwn)r, n9069eìs tò ’Iiivprxdv uetà tayud- 
tw tecodguv eis merraetiav, ei Pomp. 48: Kaicagi di (Exvoddn) tiv evtòs “Alrnewv 
xaù tiv èaròs yew Tahatiav xoù Ihvglovs et mevtastiav xa. téccaga toyuata télea 
orgatiwtor, et Cat. 33: éynpicarro Kaicagy uèv Mlvgudy xoù Telotias &gyiv Grreong 
xaù Téocago toyuata otpatiàs ei rtevtaetiav. Accurate autem narrat Suet. Caes. c. 22: 
Ex omni provinciarum copia Gallias potissimum elegit, cuius emolumento et opportunitate 
idonea sit materia triumphorum. Et initio quidem Galliam cisalpinam, Illyrico adiecto, 
lege Vatinia accepit: mox per senatum comatam quoque, veritis patribus, ne, si ipsi ne- 
gassent, populus et hanc daret. Ex his certissimis testimoniis Caesarem non Galliae modo 
utriusque, verum ctiam Illyrici fuisse rectorem constat acceditque ipsius auctoritas; si- 
quidem in historia belli Gallici nonnunquam ait se vel conventuum agendorum vel quietis 
restituendae causa profectum esse in Illyricum, velut libr. IT, 35 et III, 7 et V,1. Quid 
autem? Alii auctores sunt veteres, qui ubi de provinciis Caesari permissis narrant, Illy- 
vici nullam faciant mentionem. Etenim Vellei, II, 44 nihil aliud habet nisi hoc: 7'um Caesari 


decretae in quinquennium Galliae; itemque Appian. bell. civ. II, 13, accuratus imprimis 
de his rebus aucior: ‘Eg oîg adròv «TMovro Tadatias tig te tvròsAlmeov vaè bréo 
” Alseg &rì mevraerég Uoygew, xa) è tiv doy)v ?docav té otparod téocaoa, et in 
Illyr. 12, ubi, cum bella cum IlIyricis gentibus narrentur, praecipue Illyrici provinciae 
videtur fuisse mentio facienda, Gallias modo commemorat: Toù dè Ke{oegos yovutvov 
Kelrdv où daluatar otde xa) Boor @hhor °Ihlvoiv t6rs ualiote drevtbizovo, AtBovo- 
voÙs i... Iowuovav n0dv agpellovto; . denique Plut. Crass. 14 idem qui locis quos 
supra diximus Illyricum nominat, Galliam modo Caesari traditam esse ait. Neque huius 
dissensionis causam eo referre licebit, ut alios ex his auctoribus plenius ac diligentius, 
alios brevius dixisse statuamus. Etenim gravissimus accedit auctor Cicero, qui in oratione 
de provinciis consularibus habita cum multa de Caesaris provinciis disputet, de Illyrico 
tamen prorsus tacet. Agitur ea oratione de provinciis consularibus anno 56 decernendis. 
Quattuor, Cicero inquit c. 2, sunt provinciae, de quibus adhuc intelligo sententias esse 
dictas: Galliae duae, quas hoc tempore uno imperio videmus esse coniunctas, et Syria et 
Macedonia. Ex quibus qui amici erant Caesaris, Syriam et Macedoniam decerni volebant, 
quae tunc a Pisone ci Gabinio, ex lege Clodia obtinebantur; at duas Gallias decernebant ii, 
qui inimici erant Caesaris, qui ca re omnem eius potentiam dissolvi, totum ei imperium 
adimi putabant. Nam in duabus Galliis universum Caesaris imperium fuisse positum aperte 
indicat Cicero, velut c. 8, 13: Quodsi essent illi (Piso et Gabinius) optimi viri, tamen ego 
mea sententia C. Cacsari succedendum nondum putarem. Succeditur igitur ademptis Galliis 
nec quicquam imperii relinquitur. ‘Tum c. 12, 29 multis exequitur eos, qui duas Gallias 
decernant, beneficium quasi aliquod conferre in Caesarem; revocari enim eum ex pro- 
vincia laborum plenissima ad gratulationem civium, ad triumphum, ad summos honores. 
Omninoque per totam orationem cum plurima de imperio Caesaris dicantur, nulla mentio 
Illyrici, nullum verbum fit, unde eum Illyriis quoque praefuisse colligamus. Quid igitur 
hinc colligendum est? Nimirum quod necesse est, Illyricum non peculiarem aliquam pro- 
vinciam fuisse, sed contineri Gallia cisalpina. Id adeo etiam ex numero legionum Caesari 
decreto potest coniici; quattuor enim efficiunt duplicem exercitum consularem, qui duabus 
provinciis sufficiat, tribus non sufficiat.  Denique anno 49, cum Caesaris inimici pervicis- 
sent, ut senatus ei succedendum esse decerneret, quid factum est?  Scilicet, quod supra 
pluribus exposuimus, ut Galliam cisalpinam L. Domitio, transalpinam M. Considio Noniano 
decernerent. Illyrici nulla usquam ne tunc quidem mentio. Quare apparet minus accurate 
et sui potius quam vetusti temporis modo dixisse Oros. VI, 7, qui lege Vatinia narret 
Caesari tres provincias cum legionibus septem in quinquennium datas, Galliam transalpinam 
et cisalpinam et IlIyricum; Galliam comatam postea a senatu adiectam. Qui quidem etiam 

in numero legionum. quem decretum esse ait, errat. Plutarchus autem Pomp. 59, cum 
narrat Ciceronem ex Cilicia reversum Caesari hane pacis condicionem tulisse, ut Gallia 
relicta Illyricum cum duabus legionibus retineret ad alterum consulatum, dubium est, an 
Illyricum intellexerit Galliam cisalpinam cum IIyrico coniunctam itaque confirmet, quod 
modo nullam peculiarem IlIyrici provinciam fuisse diximus. Nam in Caes. c. 31 suasore 
pacis item Cicerone Caesarem narrat hanc condicionem proposuisse, ut Gallia cisalpina et 
Illyricum cum duabus legionibus sibi concederetur. Etiam Sueton. Caes. 29 in eam sen- 
tentiam sic scribit: Cum adversariis autem pepigit, ut dimissis octo legionibus trans- 
alpinaque Gallia duace sibi legiones et cisalpina provincia vel etiam una legio cum Illyrico 
concederetur, quoad consul fieret. 

Quare cum praeter Orosium, leviorem sane errorisque hoc loco manifestum auctorem, 
reliqui omnes Caesarem et imperasse Illyrico et duas tantum provincias obtinuisse tradant, 
duae res cogitari possunt, Illyricum aut iam ante Caesarem fuisse cum Gallia cisalpina in 
unam provinciam coniunctum aut lege Vatinia, cum Gallia deferretur, additum. Ilud vix 
probabile poterit videri. Nam, si dudum Galliae et Illyrici una fuisset provincia, alterum 
nomen, opinor, evanuisset: usurparetur illud quidem fortasse in populis distinguendis, velut 
Graecia saepe hac ratione distinguitur ab Macedonia singulaeque partes Graeciae appel- 
lantur proprio suo nomine, sed in provincia ipsa significanda Illyrici nomen interisset, ut 
interisse Graeciae vidimus, quae, ubi provincia Macedonia dicitur, per se intelligitur. Deinde 
Suetonius, cuius locum supra attulimus, num dicere posset Caesarem lege Vatinia Galliam 
cisalpinam accepisse adiecto Illyrico, si hoc dudum cum illa fuisset coniunctum? Itemque 
Plutarchus, Caesari, inquit, Pompeius tradidit universam Galliam, 700ogdeîg rò ‘IAAvorxòr, 
quod quomodo scribere potuit, nisi quid illa lege esset adiectum? Atque etiam causa in- 
telligitur, cur, etsi non pertineret Illyricum ad Galliam cisalpinam, adiici tamen id suo 
imperio cupiverit Caesar. Qui cum duas imprimis res sibi proposuisset, ut et prope Romam 
esset rebusque urbanis immineret et bellis gerendis gloriam augeret exercitumque peritum 
belli gerendi compararet, sola Gallia cisalpina contentus esse non potuit; erat enim adeo 
pacata provincia, ut non multo post civitatem idemque ius quod reliqua Italia adipisceretur. 
Addi volebat Illyricum, in quo quanta fuerit maximorum bellorum materia vel res; postea 
ab Augusto eiusque filiis gestae demonstrant. Quare necessario sic statuendum erit, in 
lege Vatinia duo haec fuisse, ut Illyricum coniungeretur cum Gallia cisalpina, deinde ut 
haec sic aucta provincia Caesari mandaretur. Tertium enim eius caput fuisse scimus, quod 
fuerat iam in illis legibus, quibus Cn. Pompeio bis summae potestates” delatae erant, ut 
Caesar quot vellet legatos ipse sibi deligeret, non a senatu acciperet (Cic. in Vat. c. 15), 
quod idem caput translatum deinde est in legem Clodiam, qua Cn. Pisoni Macedonia delata 

est. Nimirum probabilis sane eius rei causa afferebatur haec, quod, cum Caesar novam 
quasi provinciam, cuius rationes ignotae essent, acciperet, senalus nondum recte vide- 
balur posse statuere, quot legatis in ea opus esset. Quodsi lege Vatinia primum cum Gallia 
cisalpina coniunctum est Illyricum, rursus dupliciter existimare poterimus, Illyricum antea 
aut per se constitisse propriamque effecisse provinciam aut alii alicui fuisse adiectum. Quorum 
illud statuere non licebit: nam ita Caesar non unam, quod omnes auctores a nobis supra 
citati tradunt, sed duas a populo accepisset provincias, quibus cum adderetur transalpina, 
accedebat tertia omnesque redarguerentur eliam ii, qui duabus omnino provinciis eum 
imperasse scribunt.  Neque Illyricum, quamvis postea late pateret multosque populos ac 
civitates contineret, tunc ita erat armis Romanis perdomitum, ut per se ipsum iustam effi- 
ceret provinciam. Cogitemus reliquas provincias quo ambitu fuerint, Hispanias duas, 
Africam, Asiaticas, ipsam Siciliam Sardiniamque, nullam inveniemus tam parvam fuisse, 
quam tunc ante Augusti bella erat Illyricum. Relinquitur, ut Illyricum cum finitima aliqua 
provincia fuerit in idem vel proconsulis vel propraetoris imperium coniunctum, neque ulla 
reperietur provincia, quacum in idem ius coire potuerit, praeter Macedoniam. 

Inducor prope hoc loco, ut etiam de Gallia Romanorum provincia disputem, de qua 
maximas virorum doctorum dissensiones esse videam. Sed contineo cupiditatem meam, ne 
fines huic commentationi propositos egrediar. Etenim, quod modo ex Caesaris rebus Illy- 
ricum cum Macedonia consuevisse in unam provinciam coniungi docuimus, id iam ex per- 
petua historia inde ab eo tempore, quo Illyricum primum in provinciae formam redactum 
esse narratur, demonstrandum est. Ac Pighius quidem in Ann. II p. 502 primum anno 195 
a. Chr. IlIyrici quandam provinciam constitutam esse ait atque inde ab illo anno hane in 
reliquarum provinciarum numero recenset. Quamquam iam antea multa bella cum populis 
Illyricis gesta sunt. Ut enim praeteream superiora, quibus multi populi victi atque im- 
primis mare a latrociniis barbarorum liberatum est, in bello Macedonico altero Perseus 
Gentium Illyriorum regem socium habebat, quo victo regnum libertate donatum et in tres 
partes divisum eandem formulam ac Macedonia ipsa (Liv. XLV, 26) accepit. Quando igitur 
haec pars Illyrici in provinciam redacta est?  Eodem, opinor, tempore quo Macedonia. 
Nam Pseudophilippus, quo devicto Macedonia provincia Romana facta est, non Macedones 
modo ipsos ad bellum excitaverat, verum etiam Thraces aliasque gentes finitimas, in qui- 
bus quamvis non nominentur, quin fuerint tamen etiam Illyrii quidam populi, vix poterit 
dubitari. Siquidem alterum regni Macedonici falsum heredem, quem idem Metellus qui 
Philippum superavit, Zonaras IX, 28 extr. ait confugisse in Dardaniam, quam regionem 
Illyrico accenset Appian. Illyr. c. 5 et Sallust. hist. libr. II apud Nonium dicere est promit- 
tere a C. Curione, quem Macedoniae praefuisse constat (cf. supra p. 180), subieclam esse 

ail. Ac quantopere omnino illa aetate Macedonum et Graecorum et Illyriorum res a Roma- 
nis coniunctae eorundemque magisiratuum opera administratae sint, docet etiam alia res, 
quae initio belli ab Andrisco moti accidit. Quem cum Romani primum despicerent, P. Sci- 
pionem Nasicam, eum qui anno 155 cos. iterum fuit, cum parvo vel nullo exercitu miserunt, 
qui res componeret (Zonar. IX, 28), id quod anno 151, cum a Macedonibus ipsis Scipio 
Aemilianus arbiter expeteretur (cf. supra p. 162), accidisse puto. At idem Nasica paulo 
ante in consulatu suo Delmatas vicerat Delminiumque ceperat (Zonar. IX, 25) atque ideo, 
quasi nosset illam provinciam, in Macedoniam missus est. Leve hoc fortasse alicui videatur, 
neque negabo esse, sed in tanta auctorum bonorum inopia vel levia vestigia consectanda 
esse censeo atque id, quod diximus, aliis testimoniis satis confirmatur.. Certe decem fere 
annis postquam Macedonia subacta est, etiam Illyricum in dicione Romanorum fuisse osten- 
dit App. Hlyr. 10, qui de bello contra Vardaeos et Palarios gesto narrans, id ortum esse 
ait, quod illae gentes 77)v dò Pouaiovs °Mivpide vexarent. Ipsum autem’ hoc bellum 
gesium esse scribit a Fulvio Flacco, de eodemque sic narrat Livius epit. libr. LVI: Fulvius 
Flaccus consul Vardaeos in Illyrico subegit. M. Cosconius praetor in Thracia cum Scor- 
discis prospere pugnavit. Haec bella eodem anno esse administrata eo intelligimus, quod 
Livius proxime consulatum alterum Scipionis Aemiliani, qui in annum 134 incidit, comme- 
morat. Thraciam autem constai in provincia Macedonia fuisse Scordiscique, Illyricus po- 
pulus (App. Illyr. 5), perpetui prope Macedoniae hostes sunt, cum quibus plurimi eius 
reclores pugnarunt, quare supra p. 165 M. Cosconium in serie praesidum Macedoniae re- 
censuimus. Vardaei vicini sunt Scordiscis nec dubium est quin cum iis belli Romanis 
inferendi societatem inierint. Quodcum magnum ac periculosum videretur Romanis, tot 
nationes bellicosissimas commoveri, non satis praesidii esse existimabant in praetore Mace- 
doniae, sed consulum etiam alterum ab Italia iusserunt bellum inferre barbaris.  Provin- 
ciam vero, quae proprie appelletur, peculiarem, non quae locum modo significet, quo quis 
rem gerat, tunc fuisse Illyricum nequaquam hinc licet colligi. Quod illo anno accidit, ut 
duo imperatores Romani, unus ab Macedonia, alter ab Italia in Illyricas gentes bellum 
gererent, idem factum esse puto anno 129 a. Chr., cum Appian. Hlyr. 10 a Sempronio 
Tuditano et Tiberio Pandusa Iapydibus bellum illatum esse scribit. Nam Liv. epit. libr. LIX 
haec habet: C. Sempronius consul contra Iapydas primo rem male gessit; mox victoria 
cladem acceptam emendavit virtute D. Iunii Bruti, cius, qui Lusitaniam subegerat. Cf. 
App. bell. civ. I, 19. Quem enim fuisse putabimus illum Ti. Pandusam, sive is ex Latinia 
gente erat, de qua infra dicemus, sive aliud nomen habebat? Certe non fuit lega- 
tus Sempronii Tuditani, cum quo si fuisset, ipse potius quam D. Brutus a Livio nominan- 
dus erat, nec post Tuditanum cum Iapydibus bellum gessit; nemo enim eius nominis in 

consulum serie reperitur, atque ipse Tuditanus cum triumphum egerit confecisse videtur 
bellum; nec tantum videri potuit illud populo Romano, ut non consulem modo, verum etiam 
praetorem qui proprie ad urbem retinendus esset, ad id administrandum mitterent. Quare 
hunc 7°. Pandusam in rectoribus Macedoniae collocandum bellumque Iapydibus pariter 
ac supra diximus utrimque et ex Macedonia et ex Italia illatum esse. existimo. Reliqua 
bella, quae deinceps cum populis Illyricis gesta sunt, illustravimus supra, ubi de rectori- 
bus Macedoniae illius aetatis disputavimus. Illud unum commemoro, Cn. Aufidium Orestem, 
quem Pigh. Ann. II p. 293 propter fragmentum Sallust. hist. libr. II apud Priscian. libr. VI 
affert, ac de coniectura Illyrico praefuisse statuit, certe non fuisse Illyrici praesidem. 
Quibus bellis paulatim populi, qui inter initia Italiae superioris, quae tunc Gallia appella 
batur, et inter Macedoniam intersunt, non modo subiecti Romanis erant, sed etiam pro- 
vinciae formam acceperant. Neque negabo partem aliquam eorum populorum imprimis qui 
proximi essent, Galliae provinciae iam tunc fuisse attributam, neque fieri posse arbilror, 
ut haec, quae Appianus ipse de Illyricis scribens parum a se cognosci potuisse fateatur, a 
nobis nunc accurate investigentur, sed hoc videmur demonstrasse, quod proprie appella- 
retur Illyricum, ante Caesarem in provinciam Macedoniam fuisse contributum, quare et iam 
L. Culleolum, qui Bullionibus praefuisse dicitur, supra p.184 in Macedoniae praesidum catalogo 
collocavimus. Idque, si quis etiam hoc requirat, confirmatur quodammodo testimonio Appiani 
Illyr. c. 13; qui post caedem Caesaris cum M. Bruto eius interfectori Macedonia tribueretur, 
et exercitum qui in Illyrico fuerat et ipsum Illyricum adiectum esse scribit. Nimirum avel- 
lere tunc cupiebant, quod Caesari reipublicae eversori olim populus tribuerat. Quam- 
quam Vatinium quoque, qui legem de Illyrico cum Gallia coniungendo tulerat, probabili 
ratione usum esse video; etenim cum non multo ante Q. Metelli victoria Creta, quae ante 
id tempus sui iuris fuerat, ad Macedoniam adiuncta esset, ut provincia ad veterem magni- 
tudinem redigeretur, et Illyricum et Cretam adimi iussit. Victis autem Bruto et Cassio cum tres- 
viri reipublicae constiluendae omnes provincias inter se partirentur, Octavianus quam pater 
provinciam habuerat, sibi sumpsit Illyricumque rursus Galliae attribuit; nam Scodram, quae 
olim praecipua regis Gentii urbs fuerat, terminum inter Octaviani et Antonii imperia fuisse 
ait App. bell. civ. V, 65. 

Sed de his rebus aliisque quae eodem pertinent, postea dicemus; nunc in cursum 
disputationis nostrae redibimus.. Tria igitur provinciarum genera post pugnam Pharsalicam 
fuisse diximus. Ex iis primum genus, quod Gallias Illyricumque lege Vatinia et a senatu 
olim Caesari data complectitur, rite etiam tunc a Caesare obtinebatur. Nam lex Cornelia 
tamdiu quemque iubebat provinciae praeesse, dum successor missus esset; de successore 
autem Caesari mittendo nihil decreverat senatus, siquidem in ea ipsa re deliberanda occu- 


patus erat, cum auctoritati eius Antonius et Cassius tribuni plebis intercesserunt cumque 
sperni intercessionem ipsisque vim imminere intelligerent, in Caesaris castra profugerunt. 
Ac quicquid post eam diem in senatu de provinciis actum erat, id rite ac legibus actum 
esse quia Caesar negabat (Cic. ad Att. XI, 7 init.), retinebat imperium Galliarum etiam 
post bellum coeptum. Itaque consentaneum erat, ut in iis legati relinquerentur, cum Caesar 
ipse Italiam peteret, M. Licinius Crassus, IMviri filius, quaestorius, ut videtur, in Gallia 
cisalpina (App. bell. civ. II, 41), C. Antonius in IIyrico; in transalpina Gallia complures 
erant legati, D. Brutus et C. Trebonius et Q. Fabius, qui in bellis a Caesare in Massi- 
lienses et Hispanicos exercitus gestis commemorantur. Cum autem legati his provinciis 
praeficerentur, non mirabimur plures esse factos quam erant provinciae, quoniam cum 
omnes singularum provinciarum rectores compluribus legatis uti solebant, tum Caesari olim 
lege Vatinia permissum erat, ut et quot et quos vellet faceret. Alterum autem genus erat 
carum provinciarum, quas Pompeiani ex pugna Pharsalica profugi tenebant, Africa et 
Cyrenae. Ac Cyrenis quidem quem M. Cato cum per litus in Africam ad regem Iubam 
proficisceretur, praesidem reliquerit nescimus. At Africam anno 50 tenuerat C. Considius 
Longus pro consule (Cic. p. Lig. 2), tum anno 49, cum Pompeiani provincias dividerent, 
L. Aelius Tubero accepit (Caes. bell. civ. I, 30), qui cum morbo impeditus (Cic. p. Lig. 7) 
tardius advenisset, interim P. Attius Varus, anno 51 pro praetore Africae, vacuam pro- 
vinciam occupavit (Caes. bell. civ.I, 31) obtinuitque contra C. Curionem a Caesare missum. 
Sed victo apud Pharsalum Pompeio multi principes in Africam perfugerunt, a quibus opera 
maxime M. Catonis, qui ipse quippe praetorius imperium suscipere nollet, Q. Metellus 
Scipio, socer Cn. Pompeii, imperator electus est (Caes. bell. Afric. 1 et saepe). Hic igitur 
tunc Africae praeerat legatisque multis utebatur.  Relinquitur tertium provinciarum genus, 
in quo sunt eae, quas Caesar bello ab inimicis ceperat. Ex his Sardiniam ab M. Aurelio 
Cotta ceperat Q. Valerius Orca (Caes. bell. civ. I, 50; App. bell. civ. II, 41), sed legatus 
ille erat Caesaris belli gerendi causa missus, non ad provinciam pace administrandam. 
Itaque postquam Caesar victis Pompeii legatis ex Hispania in urbem revertit dictaturaque 
deposita consulatum suscepit, successor ei missus est Sex. Peducaeus anno 49 exeunte. 
Qui etsi saepe commemoratur a Cicerone, quia et ipsius et Pomponii Attici erat familia- 
rissimus (Cornel. Nepot. Att. 21), tamen quos honores et quo ordine gesserit, ignotum 
est. Quamquam pro praetore non minus quam Q. Valerium fuisse debebit constare. In 
Siciliam Caesar cum Pompeium Italia eiecisset, misit C. Scribonium Curionem pro praetore 
(Caes. bell. civ. I, 30) cum sex lictoribus (Cic. ad Att. X, 4,9), ut si insulam illum occu- 
passet, in Africam transgrederetur. Quod cum ille fecisset audaciusque proeliatus interisset, 
Africa quidem universa tenebatur a Pompeianis, Sicilia autem vacua erat praeside, quare. 

Caesar cam anno 49, antequam ad: bellum Pharsalicum profectus est, A. Albino tradidit 
(App. bell. civ. II, 48). Successit ei M°. Acilius Glabrio, in bello Pharsalico Caesaris lega- 
tus (Caes. bell. civ. III, 15 et 16 et 39), Ciceronis familiarissimus ab eoque capitis iudicio 
bis defensus, quare Cicero ei, cum pro consule Siciliam obtineret, multos commendare 
solebat, quorum causa scripiae sunt epistolae libr. XII, 30—39. Im iis cpistolis nulla 
invenitur temporis nola, nisi quod eam quae 36 est, intelligimus post pugnam Pharsalicam, 
cum dictator multos de se bene meritos civitate donabat, missam esse. Hune insecutus 
est A. Allienus, praetor anno 49 (Cic. ad Att. X, 15), quem auctor de bello Africano 
c.2 et 34 pro consule Siciliae praefuisse ait, cum Caesar et in Africam traiiceret et cum 
Pompeianis bellum gereret. Eidemque scriptae sunt a Cicerone epistolae duae extremae 
libr. XII, ex quibus tamen nihil de tempore eius proconsulatus potest colligi. Excepit 
eum T. Furfanius Posiumus, quem pro consule Siciliae appellat Cic. epist. VI, 8 in causa 
A. Caecinae, Caesaris inimici, sed ab eo in Africa conservati (auct. de bell. Afr. c. 89). 
Qui cum iam anno 50 ante bellum civile Siciliam rexisset (Cic. ad Ait. VII, 15), tunc 
anno 45 denuo eidem provinciae ab Caesare impositus est.  Huic aulem quis successerit, 
ignoratur, nisi forte in annum 44 placet referre Regem illum, cui Cicero epist. XM, 52 
commendat A. Licinium Aristotelem Melitensem; nam cum eum necesse sit praefuisse 
Siciliae post Caesaris victoriam, levis quaedam in epistola illa videtur reperiri significatio, 
qua eam post mortem Caesaris, cum Pompeianarum partium studium non amplius turpe 
aut inutile existimaretur, scriptam esse colligamus.  Suram vero, quem Pighius in Annal. 
II p. 465 anno 44 Siciliae praefuisse vult, video equidem inter rectores eius provinciae 
esse collocandum propter Plin. nat. hist. VII, 12, 55 et Valer. Max. IX, 14, 3, sed quo 
anno rexerit, adeo incertum est, ut nihil possit affirmari. Hispaniam ulieriorem cum legatis 
Pompeii eripuisset, Caesar anno 49 tradidit Q. Cassio Longino pro praetore, eius qui dicta- 
torem postea occidit, fratri (Dio Cass. XLI, 24; Caes. bell. civ. II, 21; de bell. Alex. c. 48 sq.; 
App. bell. civ. II, 43), qui cum nondum praeturam gessisset ac tunc ipsum tribunus plebis 
esset (Caes. bell. civ. II, 19), legati iure utebatur. Sed tamen Caesar reversus in urbem 
exitu anni, ubi dictatura deposita consul cum P. Servilio renunciatus rempublicam compo- 
suit, pro potestate sibi permissa, ut magna eius de se merita remuneraretur, quamvis reli- 
quas provincias mutaret, ipsum in Hispania manere iussit, ut anno 47 C. Trebonius, praetor 
urbanus anni 48, succederet pro consule (Dio XLII, 29; bell. Alex. c. 64). Qui cum in 
provinciam advenisset, magnas ille quidem seditiones reperit, sed tenuit tamen imperium, 
dum anno 46 paulo post pugnam Thapsensem eiectus est (Dio I. 1), nec successit ei quis- 
quam, quia bellum Mundense conflabatur, quo confecto Caesar anno 45 provinciam 
C. Carrinati pro praetore, qui anno 43 consulatum gessit, tradidit eique cum Sex. Pompeium 

maiorem seditionem moliri cognosset, anno 44 successorem misit C. Asinium Pollionem 
(App. bell. civ. IV, 83; Vellei. II, 73). Citerior autem Hispania postquam Pompeio erepta 
est, primum paruit M. Aemilio Lepido proconsuli, anni 49 praetori (App. bell. civ. II, 48; 
bell. Alex. 59 et 63; Dio Cass. XLHI, 1). Is in urbem ad consulatum aliosque honores, 
imprimis ad triumphum, anno 47 rediit, sed quis ei successerit non refertur.. Equidem. 
Q: Pedium, praetorem anni 48 (Caes. bell. civ. II, 22), qui anno 43 consulatum obtinuit, 
ei pro consule suffectum esse coniicio. Nam, etsi legatus appellatur Caesaris in bell. Hispan. 
c. 2, proconsulari tamen eum fuisse potestate cognoscimus ex fastis triumphalibus, et 
iam antequam bellum Mundense conflatum est, provinciae praefuisse suspicor. Contra 
Q. Fabium Maximum, eum, qui anno 45 consulatum gessit in èoque obiit, vere Caesaris 
legatum ad bellum in ulteriore provincia conficiendum fuisse iudico; bis cnim commemo- 
ratur ab auctore de bell. Hisp. c. 2 et 41, cum Pedii illius, qui finitimam provinciam tutabatur, 
nusquam mentio fiat. Pedio autem anno 44 successit rursus M. Aemilius Lepidus, qui cum 
citeriore Hispania Galliam Narbonensem coniunxit (Dio XLII, 51 et XLV, 10; Vellei. I, 63), 
sed ea lege, ut per legatos provinciam administrarei atque ipse Romae alia munera obiret. 
Haec cum fuerit provinciarum, quae ante proclium Pharsalicum Pompeio ereptae sunt, 
condicio, quas App. bell. civ. II, 48 a Caesare, antequam ad bellum profectus est, pro- 
consulibus divisas esse narra, quid factum est Macedonia provincia, de qua apud Phar- 
salum decretum est? Ei neminem annis 48 et 47 impositum esse pro consule non mirum 
est. Etenim Caesar ipse paulo post pugnam ad persequendum Pompeium properavit et 
anno demum 47 ex Asia in urbem rediit; antequam autem Macedoniam cepisset, non videtur 
eum, qui pracesset, designasse. Reliquit igitur ibi legatos suos cum exercitu, ex quibus 
imprimis nominantur Q. Fufius Calenus, qui postquam alteram partem Jegionum in Mace- 
doniam traduxit (Caes. bell. civ. III, 26), missus est ad Achaiam temptandam (Caes. 1. 1. c. dd), 
pugnaque Pharsalica nunciata Athenas et Megara et Peloponnesum cepit (Dio XLII, 13 et 14), 
item L. Cassius Longinus, frater eius, qui Caesarem interfecit, qui cum legatus esset 
dictatoris (Caes. bell. civ. III, 34), sed proconsulari imperio ornatus (Orell. Inscr. n. 587), 
et ante pugnam Pharsalicam in Thessalia versabatur et post cam. Itaque Calenum etiam anno 47 
in Graecia versatum esse cognoscimus ex Cic. ad Att. XI, 15 et 16, ac cum nemo com- 
memoretur alius, qui in Macedonia quae proprie dicitur tune imperium habuerit, eundem 
toti veteri provinciae Macedoniae praefuisse suspicor. At anno 47, cum reversus Caesar 
rempublicam universam antequam in Africam abiret, componendam suscepit, etiam Macedo- 
niae legitime consuluit.  Misit enim co Servium Sulpicium Rufum, cos. anni 51, qui 
inde ab anno 46 eam regeret (Cic. epist. VI, 6, 10). Tredecim ad eum scriptae extant 
Ciceronis epistolae (libr. XII, 17— 28), omnes commendaticiae, ex quibus cognoscimus Sul- 

picium imperasse in Peloponneso, in Epiro, in Boeotia, in Thessalia, in universa Achaia; 
commemorat etiam ipse iurisdictionem suam, quam in Peloponneso absolverat et in Boeotia 
obiturus erat, apud Cic. epist. IV, 12. Hinc constat eum Graeciae praefuisse; utrum etiam 
Macedoniae imperarit necne, non traditur, sed huic quoque cum praefuisse in altero eius 
successore demonstrabitur. Ipsius enim annua modo fuit provincia; siquidem Romae eum 
fuisse exeunte anno 45 intelligimus ex Cic. p. Deiot. 11, 32. Successit autem ei, item 
annua administratione, is cui Cicero scripsit epistolam 50 libr. XIII Ea enim Cicero com- 
mendat M°. Curium, qui Patris negotiabatur, ei quidem, si ceterarum eius generis episto- 
larum similitudinem sequi licet, ei, qui Achaiae praeerat, quem praefuisse huic provinciae 
post annum 47 inde intelligimus, quod Cicero Brundisinam suam commorationem, quae in 
annum extremum 48 et 47 incidit, commemorat. Sed is quo nomine fuerit, admodum du- 
bium est. Etenim codex appellat Auctum, quod falsum esse apparet, nec magis verum 
poterit esse quod codex in indice cpisiolarum habet Awcius. Quare Lallemandus et 
Schuetzius scripserunt Acilio, eum intelligentes. quem supra Siciliae fuisse pro consule 
demonstravimus. Neque eius emendationis non probabili aliqua causa videbantur uti. Eun- 
dem enim Curium Cicero commendai Sulpicio, Macedoniae praetori, epist. XII,17, quam 
commendationem ei non multum ad negotia explicanda profuisse ipse significat epist. VII, 31. 
Jam Curius (epist. VII, 29) sic scribit ad Ciceronem: Quare, Cicero mi, persevera con- 
stanter nos conservare et Sulpicii successori nos de meliore nota commenda neque dubium 
est, quin Cicero id fecerit, atque etiam illud probabile factum id esse ea epistola, quae 
Aucto in codice inscribitur. Alia autem epistola (libr. VII, 30) Cicero scribit sic Curio: 
Acilius, qui in Graeciam cum legionibus missus est, maximo meo beneficio est; bis enim 
est a me iudicio capitis rebus salvis defensus, et est homo non ingratus meque vehementer 
observat. Ad cum de te diligentissime scripsi eamque epistolam cum hac epistola coniunai, 
quam ille quomodo acceperit et quid tibi pollicitus sit, velim ad me seribas. Hinc igitur, 
quia una epistola Curius rogat Ciceronem, ut Sulpicii successori se commendet, altera Cicero 
‘ait a se Curium commendatum esse Acilio in Graeciam misso, colligunt libri XIII cpisto- 
lam 50 esse ipsam illam, quam et Curius expetierat et Cicero scriptam a se esse dicit, 
ideoque M°. Acilium successisse Sulpicio statuunt. Veruntamen huic rationi multa video esse 
quae adversentur. Primum enim in ea nullam necessitatem invenio. Etsi enim fieri potest, 
ut, quam epistolam Acilio se scripsisse ait, sit ea, quae ut Sulpicii successori scribatur 
rogat Curius, quis ita necesse esse contendat? Immo Curii epistola, in qua Sulpicii suc- 
cessor significatur, incidit in annum extremum 46 a. Chr., Ciceronis in annum 44 incidere 
infra dicemus, ut ne probabile quidem sit inter Curium et Ciceronem tamdiu nullum fuisse 
epistolarum commercium aut quam commendationem postularit Curius, cam anno demum 
29* 

post esse missam. Deinde commendaticiam suam ad Acilium epistolam coniunctam esse 
ait Cicero cum illa ad Curium missa; quare, si extaret, ut alias eiusdem generis epistolas, 
oportebat eam subsequi; cum non subsequatur, Aciliana merito videbitur perisse. Tum 
M’. Acilium supra vidimus anno 47 praefuisse Siciliae, Cicero autem in epist. 50 libr. XIII 
praedicat illius ad quem scribit observantiam in Brundisina commoratione sibi exhibitam, 
quae quia prope tota in ipsum illum annum 47 cadit, Acilii tunc ab Italia absentis bene- 
ficio uti non potuit. Cui si quem commendaret Cicero ad eamque rem veteris consue- 
tudinis mentione opus esse duceret, quis non arbitraretur potius iudicia illa. capitis, in 
quibus Cicero eum defenderat, fuisse commemoranda quam observantiam Brundisinam, ex 
qua levis sane necessitudinis vinculum oreretur.. Itaque quae vere Acilio scriptae sunt 
epistolae, aliam longe rationem ostendunt. Nulla in iis veteris consuetudinis mentio, sed 
quasi ea prorsus supervacanea sit, suo iure ac breviter Cicero. quid cuique tribui velit, 
postulat.  Denique epistola, in qua Cicero narrat Acilium in Graeciam missum esse, scripta 
est anno 44 ineunte; commemoratur enim Caninius Rebilus consul, qui extremo die anni 45 
magistratum gessit; quare etiamsi pro consule videretur Acilius Graeciam tenuisse, non 
posset existimari ante annum 44 cam accepisse, quo ipso tempore alium eo missum esse paulo 
post intelligemus. Nec vero Cicero Acilio provinciam Graeciam tribuit.. Ait enim eum 
cum legionibus in Graeciam esse missum, i. e., opinor, legatum Caesaris, qui praeesset 
legionibus ad bellum Parthicum, quod parabatur, praemissis. Ille autem legatus sine du- 
bio diversus erat ab praeside Macedoniae et Graeciae, nec tamen non idem tantum. etiam 
in aliena provincia poterat, ut Cicero ei amicum suum commendatum esse cuperet. Quae 
cum ita sint, abiecta Lallemandi speciosiore illa quam veriore emendatione alius quaeren- 
dus est, cui Cicero epistolam 50 libr. XI scripsisse videatur. Iam de eo sic scribit Cicero: 
Sumpsi hoc mihi pro tua in me observantia, quam penitus perspexi, quamdiu Brundisii 
fuimus, ut ad te familiariter et quasi pro meo iure scriberem, et paulo post: Quae cum 
ita sint, si ullam in amicitia mea spem habes, si ca, quae in me officia et studia Brun- 
disîi contulisti, vis mihi etiam gratiora efficere cet. Ait igitur, utrumque, et illum ad quem 
scribit et ipsum se, una fuisse Brundisii, et quidem diutius, quia Cicero de magna quadam 
observantia dicit. Qua in re duo cogitari possunt, aut Pompeianum fuisse illum, quisquis 
fuit, aut Caesarianum. Hoc si sumimus, certe cum imperio fuit; nemo enim erat inter 
Caesarianos paulo illustrior, quin illa aetate, cum omnes provinciae exercitibus comple- 
rentur, vel honoris vel necessitatis causa imperio ornaretur.  Brundisii autem ex Caes. bell. 
civ. III, 100 scimus militibus imperasse P. Vatinium, eum, qui postquam Caesar ex Asia 
rediit, in breve tempus consulatum gessit, tum Illyricum rexit. Efficitur, ut non legatus 
Caesaris (neque enim plures videntur eodem loco fuisse) aut omnino Caesarianus dicatur, 

sed Pompeianus, Fuisse autem cognoscimus Brundisii ex Pompeianis cum Cicerone D. Laelium, 
et quidem solum. Etenim Cic. ad Att. XI, 7 scribit Caesarem post pugnam Pharsalicam 
significasse sibi non placere quemquam Pompeianum, nisi cuius causam ipse cognosset, 
esse in Italia, ideoque M. Antonium edixisse de Pompeianis Italia prohibendis, sed ex- 
ceptos esse nominatim se ipsum et D. Laelium. Fuerat hic in bello civili legatus Bibuli 
(Caes. bell. civ. III, 5 et 40), ac tempore pugnae Pharsalicae Brundisium classe oppugnarat 
(ibid. c. 100), sed post pugnam illam deserta Pompeii causa facile a Caesare veniam im- 
petravit in eiusque partibus cum fide permansit (Cic. ad Att. XI, 14 et 15). Quid igitur 
mirum est, eum a Caesare, quem antea oppugnarat, impositum esse provinciae? Nam 
etiam Sulpicius, eius decessor, a partibus olim Pompeianis fuerat (Cic. epist. VI, 6, 10), 
neque a Laelio graviter peccatum esse Caesaris in venia danda facilitas significat. Quae 
cum ita sint, et Ciceronis epistolae 50 libr. XIII inscribendum esse iudico: M. Cicero S. 
D. i. Laelio et Sulpicio in provincia Macedonia administranda anno 45 successisse D. Laelium. 
Hunc autem eundem esse coniicio, qui postea Bruto Cassioque iam devictis legatus erat 
in Africa Q. Cornificii partesque Caesaris Octaviani dum strenue defendit, interiit (Dio 
XLVHI, 21; App. bell. civ. IV, 53 sq.) 

Anno autem 44 constat in Macedoniam missum esse Q. Mortensium Hortalum, 
oratoris filium, bello civili Caesaris legatum classique praefectum (App. bell. civ. II, 41), 
et quidem proconsulari tunc imperio ornatum (Cic. Phil. X, 11). Testes sunt cum. Dio 
XLVII, 21, qui Hortensium ei provinciae praefuisse scribit, antequam C. Antonius, IMIviri 
frater, co pervenit, tum Cicero Phil. X, 6, qui ipsos etiam Macedoniae fines describit. 
Obvenerat enim ea, ut postea dicemus, C. Antonio, de cuius adventu in provinciam sic ait 
Cicero: Quae tempestas, dii immortales, quae flamma, quae vastitas, quae pestis (Graeciae 
fuisset, nisi incredibilis ac divina virtus (M. Bruti) furentis' hominis conatum atque auda-: 
ciam compressisset! Deinde sic: A# quid ei (C. Antonio) cum Apollonia? quid cum Dyr- 
rhachio? quid cum Hlyrico? quid cum P. Vatinii imperatoris exercitu? Succedebat, ut ipse 
dicebat, Hortensio. Certi fines Macedoniae, certa condicio, certus, si modo erat ullus, 
exercitus: cum Illyrico vero et cum Vatinii legionibus quid erat Antonio? Nonne hinc pri- 
mum. apparet, Graeciam comprehendi Macedoniae nomine? Neque enim certe, si. quae 
proprie est Graecia nihil ad Macedoniam pertinuisset, haec illius nomine significari potuit. 
Nec perturbari debebimus talibus locis, qualis est apud Cic. Phil. X, 6, 14, ubi de M. Bruti 
imperio sic est: Tenet igitur populus Romanus Macedoniam, tenet Illyricum, tuetur Grae- 
ciam, quae quomodo intelligenda sint, docet c.11, 26: Q. Caepio Brutus pro consule 
.provinciam Macedoniam, Illyricum cunctamque Graeciam tuetur, ubi quicquid Graeci no- 
minis et in Macedonia et in Illyrico et in Achaia est, Graecia appellatur. Eandemque rem 

ex M. Bruti rebus, cum Macedoniam occuparet, colligere licet. Contulerat enim se tam- 
quam otii ac sludiorum causa Athenas, in liberam civitatem, unde cum praecipua cura esset, 
ut exercitus in Macedonia versantes obtineret, misit Herostratum, qui milites. eorumque 
duces alliceret, in Thessaliam atque veteres milites Pompeianos et equites quosdam, qui in 
Asiam ducebantur occupavit, Demetriade, quae item in Thessalia est, cum magna armorum 
copia potitus est, denique in Macedoniam pervenit eamque ab @Q. Hortensio accepit (Plut. 
Brut. c. 25). Quodsi in Achaia quoque fuisset aliquis pro praetore vel pro consule, nonne 
eum item nominari oportebat? Sed nemo nominatur; Dio XLVII, 21 hoc modo ait, Achaiam, 
quae exercitu careret, sine ullo negotio ab eo esse occupatam. In quibus ipsis verbis 
magna significatio est, et iure eam provinciae esse usam et accessionis quasi loco adiectam 
fuisse Macedoniae. Neque minus ex Ciceronis loco, quem attulimus, certum est, a dicta- 
tore Caesare servatum esse, quod olim lege Vatinia institutum erat, cum ipsi Galliae cum 
Illyrico post consulatum tribuerentur. Certe ita hoc servatum est, ut Illyricum seiunge- 
retur ab Macedonia. Etenim proxime antequam M. Brutus Illyricum occupavit, praefuisse 
ei provinciae scimus P. Vatinium, de quo narrat imprimis Appianus Illyr. c. 13, missum 
eum esse cum tribus legionibus et magna vi equitum ad tributa populis Illyricis imponenda, 
sed post caedem Caesaris rebellione facta Dyrrhachium recessisse exercilumque Bruto tra- 
didisse. De eodem testes sunt Cic. Phil. X,6, quem locum modo citavimus, Dio XLVII, 21, 
Plut. Brut. 25, ubi emendandum utique esse censeo, quod cum dubitatione aliqua etiam 
novissimi editores reliquerunt L'a8ivtov pro Vatinio scribentes. Sed quaeritur, quando 
Vatinius in Illyricum advenerit, vulgarisque opinio est, ut anno 46 eo missus esse existi- 
metur. Illud quidem certum est, P. Vatinium non potuisse mitti in Illyricum, antequam 
extremis mensibus anni 47 consulatum cum 0. Fufio Caleno gessit.  Quamdiu enim Caesar 
Pompeium persequens in Aegypto et Asia pugnavit, P. Vatinius classi Brundisinae prope 
Italiam praefuit (Caes. bell. civ. III, 100) cum eaque etsi aliquamdiu in Illyrico versatus est 
(bell. Alex. c. 42), rediit tamen munusque suum explevit, donec reverso Caesare consulatu 
ornatus est. Sed ne post consulatum quidem eum continuo in Illyricum abisse puto. Et- 
enim Cicero epist. XIII, 77 scribit ad P. Sulpicium imperatorem, affuisse se in senatu, cum 
de supplicatione eius decerneretur, commendat deinde ei M. Bolanum quendam et rogat, 
ut Dionysium, servum suum, bibliothecae suae custodem, qui multos libros surripuerat, 
investiget atque ad se reducendum curet: esse enim illum ait in Sulpicii provincia visum- 
que a multis Naronae. Hinc colligimus Sulpicium, cum illa Cicero scriberet, praefuisse 
in Illyrico, in quo Naronam sitam esse constat, atque eliam>magis id probatur ea re, quod 
eundem Dionysium ut deprehendat, mandat Cicero P. Vatinio, de quo agimus, quem omnes 
consentiunt Illyrico imperasse, in epist. V, 9—11. Sed quando Sulpicium in Illyrico 

fuisse putabimus et tamdiu fuisse, ut victoriam referret, imperator ab exercitu appellaretur, 
supplicationem a senatu acciperet? Caesar cum anno 49 pulso ex Italia Cn. Pompeio bel- 
lum in Pompeii legatos pararet, eodem tempore, quo Curionem in Siciliam et Q. Valerium 
Orcam in Sardiniam misit, Illyrico praefecit C. Antonium, tunc quaestorium, legati iure 
ornatum (App. bell. civ. IH, 41; Liv. epist. CX), cuius exitus tristis fuit; captus enim est 
ab M. Octavio, Pompeianae classis praefecto (Dio XLI, 40). Sed cum redisset Caesar ex 
Hispania et in Macedoniam traiiceret, alium in IlIyricum legatum misit ineunte anno 4$, 
Q. Cornificium, quaestorem propraetore, qui et adversus barbaros prospere pugnavit et 
post proelium Pharsalicum classe P. Vatinii adiutus Pompeianarum partium reliquias devicit 
(bell. Alex. c. 42 sq.), recuperatamque provinciam rexit usque ad annum 47 exeuntem, 
dum Caesar ex Asia rediit. Neque enim probabile est, antequam Caesar mense Septembri 
in urbem advenit, quicquam in provinciarum ratione esse mutatum nec, si continuo novus 
praetor in Illyricum missus esset, is, quia aestas praeterierat, in regione montana ac 
difficili res supplicatione atque imperatorio titulo dignas gerere potuisset. Relinquitur 
igitur, ut P. Sulpicius Rufus anno 46 provinciam IlIyricum ‘acceperit.  Fuerat ille antea 
Caesaris in Gallia legatus (Caes, bell. Gall. IV, 22), eundemque in Hispaniam adversus 
Pompeii legatos comitatus (Caes. bell. civ. I, 74), tum anno 48 praemii loco praeturam 
accepit ac per bellum Pharsalicum classi Italicae ad Vibonem praefuit (Caes. bell. civ. 
I, 101); sed non credo esse Galbam illum, virum praetorium, quem Plut. Caes. 51 narrat 
a militibus seditione facta in Campania esse occisum. Quid enim ei, qui classem regeret, 
erat cum militibus in Campania constitutis? Ipsius igitur Sulpicii rationes, quas exposui- 
mus, impediunt, quominus ante annum 46 in Illyricum abisse videatur, idque unum relin- 
quetur, ut eum ipso illo anno ex praetura biennio ante gesta ei provinciae praefectum 
esse statuamus. Tradidit autem eam anno 45 P. Vatinio, quem diximus, qui et per illum 
annum et 44 teneret. Qui cum prospere rem gessisset, quamdiu Caesar vixit, ubi eius 
mors nunciata est, compulsus Dyrrhachium recessit ac sponte sua, nec vi coactus nec 
successore misso (neque enim Cic. Phil. X, 5 quemquam qui ex legibus ei succedere de- 
buerit nominat) imperium exercitumque universum M. Bruto tradidit. 

Itemque Q. Hortensii Hortali successor fuit M. Bru/us, qui Caesarem interfecerat, 
legibus ac provinciarum sortitione debuerat esse alius. Quae antequam exponamus, quae- 
dam de provinciarum ratione, qualis sub Caesaris dictatoris imperio fuerit, dicenda sunt. 
Antecesserat enim proxime lex Pompeia, quam supra p. 204 tetigimus, cuius praecipuum 
caput hoc fuerat, ut consules et praetores quinquennio post gestos honores provincias 
sortirentur; qua lege quomodo usi sint Pompeiani, demonstravimus.. Ea Caesari eiusque 
consiliis magnopere adversabatur. Primum enim inter eos, qui ante quinque annos magi- 


stratus habuerant, multi erant eius inimici, qui si suo iure, non ipsius gratia provincias 
obtinerent, novae seditiones ac bella videbantur posse existere.. Deinde socii victoriae 
postulabant praemia cum in honoribus ipsis, tum in provinciis, quae veteri more ex ho- 
noribus dabantur, posita, quae in quinque annos reiici. non poterant.  Itaque omnes; qui 
anno 49 et 48 ineunte in provincias Caesari subiectas missi sunt, quamvis pro praetoribus 
vel pro consulibus essent, legatorum tamen iure ac nomine usos esse iudico, et qualluor 
illos, quos App. bell. civ. II, 41 ait a Caesare, antequam expeditionem contra Pompeii 
legatos in Hispaniam suscepit, esse in provincias missos, Curionem et C. Valerium et 
C. Antonium et M. Licinium Crassum, ex quibus neminem video ex magistralu ante gesto 
provinciam accepisse, et alios quattuor, quos App. bell. civ. 1I, 48 narrat ante expeditio- 
nem Pharsalicam provinciis esse praefectos, quibus addentur Cassius Longinus, Hispaniae 
ulterioris et Q. Cornificius, Illyrici praesides, quorum non magis quisquam propter magi- 
stratum gestum praefectus est. At post victoriam Pharsalicam cum alii multi. honores 
Caesari a senatu decreti sunt, tum comitia permissa atque omnium prope provinciarum 
regimen. De hac autem re sic narrat Dio Cass. XLII, 20: zag te nysuovias tàg èv ty 
brmnadw toîg uèv drdrog abdroù (oi Rovievrat) dij dev èahrgwoar, toîs dè di) oteatmzois 
tòv Kaloaga Grinogwri doùvar èWnpioavto: ès te yùo Tods Viatovs nai ES TOÙs otga- 
tnyods avdis togà tà dedoyuéva cpiow &rav7AIov. Primum igitur abolita lex Pompeia, 
lata anno 55 a. Chr., permissumque, ut consules et praetores ex magistratu in provincias 
proficiscerentur. Sic remoti sunt a provinciis Pompeiani, qui ante bellum civile honores gesse- 
rant omniaque ad Caesarianos, qui tunc summam potentiam occuparant, translata. Sed ne 
his quidem tantum datum est, ut suo iure uti viderentur, sed consulibus solis tributum, ut 
eas provincias sortirentur, quas senatus decrevisset, praetores omnes arbitrio Caesaris 
permissi, quare anno 45 L. quidam Bacillus sive Basilus, cum gesta praetura non provin- 
ciam, sed eius loco pecuniam acciperet, inedia sese ipse interemit (Dio XLIII, 47), omnes- 
que praetores postea @xZygwri i. e. extra soriem a Caesare ait in provincias missos esse 
Dio XLII, 47. Consules autem ex hac lege provincias sortiti sunt, P. Servilius Vatia 
Isauricus Asiam, quam inde ab anno 46 (nam antea nondum pacata fuerat) per biennium 
rexit (Joseph. Antiq. XIV, 10, 21), P. Vatinius, de quo diximus, Illyricum, qui ut non 
anno 46, sed 45 demum provinciam acciperet, haec causa fuit, quod extremis anni diebus 
divisis iam provinciis magistratum gessit, C. Trebonius, unus ex coniuratis, Asiam (App. 
bell. civ. III, 2), successurus Servilio. Reliqui, qui a Caesare consulatu aucti sunt, in 
provinciis videntur esse praeteriti, ex quibus maxime miror Q. Fufium Calenum non accepisse, 
ui acceperai collega eius Vatinius, sed tamen, cum si in provinciam abisset, eam ex lege 
quam deinde citabimus per biennium teneri oporteret, iam ineunte anno 43 Romae aderat 

et videtur etiam anno 44 adfuisse (Cic. ad Att. XV, 4). At Q. Fabius Maximus mortuus est 
in ipso consulatu, cui qui successit C. Caninius Rebilus, cum extremo anni die magistratum 
gessisset, a Caesare accepturus erat provinciam anno 44, illo interfecto prae seditionibus 
civilibus vel nullam vel etiam pro provincia imperium legionum nonnullarum in Mace- 
doniam praemissarum accepit (Cic. ad Att. XIV, 5). Atque haec quidem ita tunc decreta 
a senatu ac sancita ab populo; nam cum reliquos Caesaris honores legibus constitutos esse 
videam, haec quoque de provinciis lege iussa esse existimo. Verum addidit Caesar ipse 
paulo post anno 46 aliam legem reipublicae utilissimam, ne praetoriae provinciae plus quam 
annum, consulares plus quam biennium obtinerentur abolereturque vetus lex Cornelia, 
quae iamdiu quemque iubebat provinciae praeesse, dum successor missus esset. Vide 
Dion. Cass. XLIII, 25 et Cic. Phil. I, 8. Quae lex cum valeret, dum vixit Caesar, et con- 
sulares provincias per biennium vidimus eodem esse usas praeside, et in reliquis fuisse 
tantam proconsulum (sic enim tunc plerosque vel omnes appellatos esse censeo provin- 
ciarum praesides) vicissitudinem, quanta ante id tempus nunquam fuerat. Atque eandem 
ob legem fecerat Caesar, ut praetorum numerum paulatim ad sedecim amplificaret; tot enim 
opus erat, quia tres novas provincias, Galliam transalpinam et Belgicam et Africam novam 
imperio addiderat, unam antea cum aliis coniunctam, Illyricum, per se constituerat. 

Sed omnia haec Caesaris praecepta dissensionibus civilibus post eius caedem exortis 
disturbata sunt. Ipse enim, antequam in Parthicum bellum proficisceretur, ne qua, dum 
abest, nova discordia existeret, magistratus in plures annos ordinaverat, ut Suet. Caes. 
c. 76 ait. Accuratius multo tradit Dio Cass. XLIII, 51 constituisse anno 44 ineunte senatum 
populumque Romanum, ut, cum bellum Parthicum per triennium confici posse existimarent, 
in idem tempus magistratus fierent, i. e. legem latam esse, ut belli Parthici causa non 
quotannis, sed triennii, qui anni futuri erant ab anno 43, magistratus simul constituerentur 
atque in iis triennii comitiis eadem esset Caesaris potestas, quae antea ei erat decreta. 
Habita enim esse comitia in omnibus quos Caesar tune designaret magistratibus coarguit 
P. Dolabellae exemplum apud Cic. Phil. II, 33. Sed addit Dio non omnes, de quibus 
iussum erat, esse creatos (où pérroe xaù marras rmooarédetav); factos enim esse in 
annum primum, i. e. 43 a. Chr., quaestores quadraginta, aediles sex, praetores sedecim, 
ut omnes illius anni magistratus Caesaris beneficio fierent (oî uv oùv 0 r0wrw per 
xglvo tre UgEovtes mavtes mooxotéotpoar), in annum alterum creatos tantum esse con- 
sules et tribunos plebis; itantum abfuisse, ut tertii quoque anni magistratus fierent. Hinc 
colligemus, anni 43 designatos esse a Caesare magistratus urbanos omnes, anni 42 con- 
sules modo et tribunos plebis, anni 41 nullos; etenim vel deerat tempus comitiorum 


perficiendorum vel ipse Caesar potestatem eorum, qui bene de se meruissent, remuneran- 

dorum sibi relinquere volebat.  Atque hoc Dionis testimonium confirmatur primum re ipsa. 
Nam anno 43 Hirtium et Pansam ex Caesaris designatione inisse consulatum, non novis 
comitiis factos (etenim quin quamvis commendati a Caesare populi tamen suffragiis anno 45 
creati sint dubitari non debet) ex consensu omnium auciorim constat. Sed item de- 
signatos esse praetores illius anni docet Dio Cass. XLIII, 51, qui Ventidium nominat; tum 
Cn. Munatius Plancus a Cic. ad Att. XVI, 16 anno 44, quo nulla comitia habita esse certum 
est, appellatur praetor designatus, denique multorum tribunorum plebis qui anno 43 fuerunt, 
nomina nota sunt, quos oportet factos esse a Caesare. At in annum 42 constat consules 
designatos fuisse D. Brutum et L. Munatium Plancum; ita enim Brutus saepe appellatur in 
Ciceronis epistolis, item Plancus libr. X,3, atque collegae vocantur a Cicerone epist. X, 6 
et 20 et 22 et alibi; cf. etiam Cic. Phil. XII, 7 et XIV, 3. Nec minus tribunos plebis iam 
antea fuisse designatos ostendit Cic. Phil. XII, 8, initio anni de duobus tribunis designatis, 
qui apud Antonium sint, narrans.. Contra reliquos magistratus anni 42 non esse factos 
ostendit de praetoribus Cic. epist. XI, 16 et 17, D. Bruto petitionem L. Aelii Lamiae, fami- 
liaris sui, anno 43 commendans, de quaestoribus App. bell. civ. IV, 18, qui in proscri- 
ptione perisse ait Annalem praetorem, cum maxime cum filio quaesturae candidato suf- 
fragia ambiret; iuvenem autem, cum prodito patre IlIvirum gratiam inisset, non quaestura, 
quam petierat, sed aedilitate esse ornatum. Certissime igitur colligimus, praeter consules 
et tribunos plebis, quos Dio excipit, nullum magistratum urbanum anni 42 a Caesare esse 
designatum. Accedit ad haec Ciceronis alia gravissima auctoritas, qui ad Att. XIV, 6 
sic scribit anno 43: Quid enim miserius quam ca (nimirum acta Caesaris) nos tueri, propter 
quae illum oderamus? Etiamne consules et tribunos pl. in biennium, quos ille voluit? unde 
plus quam biennii nullos magistratus a Caesare factos esse intelligimus. Sed quid tandem 
est, quod Appianus bell. civ. II, 128 tradit a Caesare in quinquennium designatos esse 
magistratus? Sic enim dicentem facit M. Antonium paulo post Caesaris caedem in senatu: 
éc yo rrevtasteg (ds Lote) na tÙù dotvad Vuiv xò TA EtNora rai tAS TOvV BIvOV 7 
otpatortdov iyeuovias dierazato, similiaque paulo ante habet. Tam haec aperte sint falsa, 
si magistratus urbanos a Caesare intelligas in quinquennium esse creatos, nec tamen 
Appianum in hac parte operis; in qua solet esse accuratissimus, aut erroris aut negligen- 
liae velim arguere; certe causam aliquam subesse oportet, quae eum excuset et ut erraret 
induxerit. Est etiam hoc observandum, quod Appianus Antonium ita dicentem et cogi- 
tantem facit eo tempore, quo id agebat, ut acta Caesaris, quippe quae ad plurimas reipu- 
blicae partes pertinereni, nullo modo tolli posse doceret; quem etiamsi qua in re paulo plus 
quam verum erat, dixerit, facile tamen feremus.  Quamquam illud certum est, non passe 
haec intelligi de urbanis magistratibus vere electis (nam ne in biennium quidem omnes 

factos esse demonstravimus), sed quaeritur, an senatus populusque Romanus anno 44 ineunte 
de magistratibus in quinquennium ex Caesaris commendatione creandis legem iusserit, quam 
legem non exequentes si Romani biennii tantum fecerant, poterat tamen Antonius, ut dicta- 
toris potentiam extolleret, recie quinquennium commemorare. Etenim cum comitia illa sic 
et facta essent et fieri deberent, ut maior magistratuum pars ex Caesaris commendatione 
suffragiis populi Romani crearetur, si acta Caesaris rata esse iuberentur, Antonius iure 
postulare poterat, ut ii, quos ille creari voluisset, sed nondum creasset, deinde ex com- 
mentariis eius fierent. At enim Dio Cassius triennii modo magistratus licuisse Caesari ait 
ante bellum Parthicum creare. Nimirum ipse dicit de urbanis magistratibus, Appianus 
etiam de provinciarum rectoribus. Tam qui praeturam gesserant, anni, qui consulatum, 
biennii provincias accipiebani, ut, quamvis urbanos magistratus in triennium modo fieri liceret, 
potestas Caesaris, si universam eam complectare, in quinquennium tamen extenderetur. 
Nulla igitur inter Dionem et Appianum relinquitur dissensio, nec magis videbitur aliter 
tradere Hirtius in epistola ad Ciceronem (apud Cic. ad Att. XV, 6), qui praesidia dicat in 
tot annos esse provisa. Neque enim magistratus modo intelligit aut urbanos aut provin- 
ciarum, qui in multos annos creati essent, sed omnes omnino, qui Caesaris ope ad rem 
publicam admoti erant, in multos ei annos praefuturos, item exercitus ab eo compa- 
ratos aliaque instituta, quibus cautum erat, ne qua celeriter reipublicae commutatio posset 
existere. 

Sed haec quidem de urbanis magistratibus.  Provincias autem, quas licuisse dividere 
Caesari modo diximus, in quot annos vere divisas esse putamus? Quamquam earum ratio 
diversa erat ab magistratibus. Ad hos enim faciendos opus erat comitiis populi, in quibus 
instituendis discordia ac turbae absente Caesare oriri poterant; illarum maior pars quot- 
annis extra sortem dabatur a Caesare, nimirum praetoriae, de quibus etiam per absentiam 
statuere non difficile erat, consularium tantum, nisi quis ad populum adiret, id quod 
Caesare vivo fieri non poterat, sortitio in senatu fiebat. Minus igitur haec a Caesare in 
bellum proficiscente constitui oportebat quam magistratus ipsos, parvamque omnino vel 
nullam curam iis adhibitam esse reperio. Nam qui anno 45 praeturam gesserant, accepe- 
rant sane iam cum dictator occideretur, provincias, quas anno 44 regerent, A. Hirtius 
Galliam Belgicam (Cic. ad Att. XIV, 9), transalpinam L. Munatius Plancus (Cic. epist. X, 1 sq.), 
cisalpinam D. Brutus, Asiam C. Trebonius, Bithyniam Tillius Cimber (App. bell. civ. III, 2), 
aliasque alii, qui supra iam nominati sunt. Sed ex magistratibus anni 44 consules M. Anto- 
nius, collega Caesaris, et P. Cornelius Dolabella, quem is sibi in summo magistratu suc- 
cedere voluerat comitiisque habitis crearat, nusquam narrantur sortiti esse provincias ante 
caedem dictatoris; ex praetoribus M. Brutus Macedoniam, C. Cassius Syriam dicuntur acce- 

pisse, reliqui dubium est num acceperint. lis autem, qui anno 43 futuri erant magistratus, 
certe nondum provisum erat a Caesare; consulibus quidem Hirtio et Pansae demum anno 43 
a senatu propter scelus Dolabellae decretas esse constat provincias Asiam et Syriam (Cic. 
Phil. XI, 9 et epist. XII, 14). Parum igitur Caesar potestate sibi permissa usus iis modo 
provinciis, quae anno 45 sortiendae erant, prospexerat. Quare post quartum diem quam 
occisus est, senatus, qui iam pridie in aede Telluris et coniuratis oblivionem rerum prae- 
teritarum et Caesarianis confirmationem actorum Caesaris decrevisset, accuratius et de 
honore Antonii ac Dolabellae et de provinciis coniuratorum egit, ut non modo qui in ipsum 
illum annum 44 ab dictatore acceperant, obtinere iuberentur, * verum etiam M. Bruto et 
C. Cassio, quibus vel publice vel in commentariis modo suis ille consuluerat, confirma- 
rentur. Sic enim tradit Plutarchus Brut. c. 19, in una hac re errans, quod tunc iam 
Cretam et Africam (vel Cyrenaicam potius; nam Africa ipsa nunquam ad Cassium pertinuit) 
Bruto et Cassio datas esse narrat. Cf. eund. Anton. c. 14, Caes. c. 67, Cic. c.42. Et- 
enim diligenter Appianus, auctor in his rebus accuratissimus, bell. civ. III, 2 C. Cassio 
Syriam, M. Bruto Macedoniam tributam esse narrat idque et per se longe est probabilius, 
quia tunc cum metuerentur coniurati praemiisque placandi esse viderentur, quae parvae 
erant provinciae parum iis idoneae esse poterant, et quomodo falso tradiderit Plutarchus 
intelligitur, quia postea Syria et Macedonia minores illas provincias mutatas esse Appianus 
scribit. Nam Antonius, ubi studia vulgi animadvertit coniuratosque urbe cedere, impulit 
mense Aprili collegam Dolabellam, ut, cum nondum ipse ullam accepisset  provinciam, 
Syriam, antea Cassio datam, cum exercitu, quem Caesar ad bellum Parthicum in Mace- 
doniam praemiserat, a populo peteret effecitque, ut lex invito senatu et contra auspicia 
perferretur (App. bell. civ. III, 7 et Cic. ad Att. XIV, 9 extr.). Neque enim iniustum aut 
contra leges esse videbatur, in tanto bello gerendo praetorem cedere consuli. Acceperat 
autem Dolabella iam Syriam antequam Cicero a. d. XV Kal. Mai. scripsit ad Att. XIV, 9, 
in qua epistola commemorans incursiones quasdam Parthorum ad Dolabellae curam illud 
bellum pertinere significat. Eodemque tempore (coeptum enim erat de consulum provin- 
ciis agi eaque res peragenda erat) Antonius ab senatu impetravit Macedoniam, in qua qui 
erat exercitus, in Syriam adversus Parthos proficisci iubebatur (App. bell. civ. II, 8). Sic 
etsi consultum erat consulibus, perierat tamen provinciarum divisio a Caesare instituta 
necessarioque faciendum esse videbatur, ut praetoribus, qui tunc essent, provinciae de- 
cernerentur. Itaque postquam aliquamdiu quies fuit, dum et Antonius per Italiam profi- 
ciscens veteranis dictatoris conciliandis rerum novarum vires colligit et Dolabella in urbe 
seditiosorum hominum coetus coercet et Brutus Cassiusque ruri peregrinantes invidiam 
vitant, Kal. Iuniis senatus futurus-erat, quo de provinciis constitueretur, Duae autem, quae 

tunc erant in republica partes, haec sibi illo die agenda proposuerant, veteres optimates, 
ut cum omnibus liberatoribus, tum M. Bruto et C. Cassio prospiceretur, qui quia illo- anno 
praetores erant, et absentiae veniam accipere debebant (nam Romae eos esse non posse 
omnes intelligebant) et pro iis, quas consules occuparant, novas provincias sortiri, Anto- 
nius suae potentiae cupidus, ut Macedoniam iam sibi delatam Gallia cisalpina et quidem 
in quinquennium permutaret. His de rebus maxima certamina extiterunt, quorum fama 
iam multo ante percrebruerat. Etenim iam a. d. V Kal. Maias Cicero ad Atticum (XIV, 14) 
sic scribit: Quod scribis Kalendis Iuniis Antonium de provinciis relaturum, ut et ipse 
Gallias habeat et utrisque dies prorogetur: licebitne decerni libere? et a. d. X Kal. Iun.- 
idem (ad Att. XV, 4) sic respondet: Antoni consilia narras turbulenta: atque utinam potius 
per populum agat, quam per senatum: quod quidem ita credo. Sed mihi totum eius con- 
silium ad bellum spectare videtur, si quidem D. Bruto provincia (i. e. Gallia) eripitur. Nec 
dubium est, quin verus fuerit rumor quaeque et Antonius et optimates sibi proposuerant, 
in senatu acta sint. Quamquam Kal. Iuniis nondum quicquam peractum est; nam a. d. II 
Non. Iun. Cicero ad Atticum (XV, 9) scribit: ZZZ Non. vesperi a Balbo redditae mihi litte- 
rae, fore Nonis senatum, ut Brutus in Asia, Cassius in Sicilia frumentum emendum ei 
ad urbem mittendum curarent. O rem miseram! Primum ullam ab istis, dein, si aliquam, 
hane locatoriam provinciam! Sed III Non. peracta est res; nam paulo post Cicero ad Atticum 
(XV, 10) deneficium istorum i. e. provincias ab istis decretas commemorat.  Quamquam 
ipsae hae provinciae quales fuerint et quo pacto decretae, admodum inter ipsos veteres 
auctores ambigitur. Diximus autem duplex optimatium de liberatoribus imprimisque de 
M. Bruto et C. Cassio fuisse consilium, primum, quoniam in urbe quamvis praetores esse 
non poterant, ut et legitime et honeste abessent, deinde ut exacto praeturae anno pro- 
vincias acciperent, in quibus tuto versarentur. Iam, qui diligentissime has turbas civiles 
enarrat, Appianus bell. civ. III, 6, postquam Brutum et Cassium neque in urbe sine ho- 
nore neque extra cam contra leges esse voluisse exposuit, addit: oUzw d’aùtots Ezovorr 
7 Rovhi) cvverdvia tiv yvosanv Edwre citov Ti TTOdEL poovticar È Bons diverto 756, 
ueyor aùtods ò yoovos t@èv èIvov ts otparnyias xarahaBotr, et paulo post c. 8, ubi 
Dolabellae Syriam, Antonio Macedoniam datam esse dixit: ‘Ev x@rg@ (i. e. data occasione, 
nimirum Nonis Iuniis cum in senatu de provinciis ageretur) dè @ùroè 70v Avtowviov toîg 
aupè tòv Kaoowov avigtorvr Erega In. xaè Ed0dn Kvonon te xaè Korn, ws d ErÉg0LS 
dorsi, rode uev Guporega Kaccip, Bidvvia dè Boovrw. Cf. libr. IV, 57. Eundemque 
rerum ordinem sequitur Appian. c. 35 sq. in oratione Antonii ad milites habita, ubi hic 
primum curam frumenti Bruto et Cassio delatam, tum Dolabellae Syriam, sibi Macedoniam, 
denique illis Cretam et Cyrenas datas esse dicit. Sed pugnare cum his videntur, quae ex 

Ciceronis epistolis colligi licet. Nihil enim habet de cura frumenti liberatoribus. delata 
ante Nonas Iunias, quod aperte ex loco ad Att. XV,9, quem modo citavimus, intelligimus; 
ac tunc primum in senatu de ea re actum esse constare debebit. Cf. etiam XV, 5. Nar- 
ratur etiam deinceps in epistola (XV, 11) a. d. V. Id. Iun. scripta de consultatione, quam 
Brutus et Cassius cum Cicerone aliisque amicis de curatione sibi commissa Antii habue- 
rant. Cicero suadebat Bruto, uf uleretur Asiatica curatione frumenti, Cassius negabat se 
in Siciliam iturum. Hinc certum est, tunc demum postquam iam Dolabella Syriam, Anto- 
nius Macedoniam legibus ienebant, curationem frumenti Bruto, ut in Asia, Cassio ut in 
Sicilia emeret, delatam esse atque errare utique Appianum, qui eam curationem in priora 
iempora coniiciat. Sed quomodo potuit tamen errare? Neque:enim non aliquam causam 
subesse oportet. Nimirum non duae modo hag res de frumenti curatione et de provinciis 
Bruto Cassioque decretae sunt, verum etiam tertia aliqua. Etenim Cic. Phil. IT, 13. sic 
dicit: Cur M. Brutus te referente legibus est solutus, si ab urbe plus quam decem dies 
abfuisset? Senatus consultum igitur factum est, ut liceret Bruto et Cassio, quamvis tunc 
ipsum praetura fungerentur, ab urbe abesse. Id quando factum esse putamus? An ipso 
illo tempore, quo vel exire statuerant vel modo exierant nec redire volebant? Nam Kalen- 
dis Iuniis, cum plus quam mensem abfuissent, decerni ut liceret abesse contra rationem 
ac turpissimum erat. Exierunt autem liberatores Roma medio fere mense Aprili; nam 
eorum et Antonii tunc in urbe versantis colloquium commemorat Cic. ad Att. XIV, 6, quae 
epistola prid. Id. April. scripta est; at ad Att. XIV, 7 a. d. XVII Kal. Maias Brutum sub 
Lanuvio versari ait reliquisque deinceps epistolis eum varia Italiae loca peragrare signi- 
ficat. Quare a vero non aberrabimus, si circa Idus Apriles, cum Brutus ct Cassius vel 
exissent modo vel exituri essent, iis ab senatu absentiae veniam datam esse putabimus 
idque eo probabilius, quod illo tempore Antonium constat amice in liberatores egisse 
(cf. Cic. ad Att. XIV, 8), ut etiam illud intelligatur, quod Cicero ait referente Antonio 
senatum de absentiae venia decrevisse. Ac nescio an senatus, qui illos cum honoris 
specie abesse cuperet, iam tunc legationem aliquam iis iniunxerit, maxime frumentariam, 
quam ut postea aspernaretur Cassius, aliam ob causam fecit (Cic. ad Att. XV, 11 et 12). 
Quae legatio cum levis videretur, a Cicerone silentio praetermittitur, ab Appiano com- 
memoratur. i 

Sed haec quidem acta sunt ante mensem Quinctilem; ipso autem illo ineunte quid 
senatus ‘decrevit? quas provincias M. Bruto et C. Cassio assignavit? Nam hoc explicandum 
erit, si ad vicissitudines, quas Macedonia provincia tunc subiit, pervenire volemus. Atque 
Appiani quidem testimonia attulimus, Dio Cassius aliis locis alios auctores videtur sequi. 
Nam libr. XLV, 32 in oratione Ciceronis Kal. Ian. anni 43 habita et in Caleni responso 

(libr. XLVI, 23) Cretam aperte M. Bruto tribuit; at libr. XLVII, 21 Cretam et Bithyniam 
Bruti et Cassii provincias nominat, quac utriusque fuerit, non definiens.  Unde si haec 
eius existimabitur fuisse opinio, ut Cretam Bruto, Bithyniam Cassio datam esse putarit, 
solus destituetur ex omnibus auctoribus; nam qui Bithyniam nominat Appianus, Bruto eam 
iribuit. Quare malo eum similiter egisse atque Appianum, qui cum in Antonii oratione 
Cretam Bruto, Cyrenas Cassio tribuat, in ipsa rerum narratione dubitari posse ait, an Creta 
et Cyrenae Cassio, Bithynia Bruto obtigerit; atque in hac una re maior quaedam levitas 
Dionis intelligetur, quod quam rem Appianus tamquam dubiam refert diversaque fama ad- 
iuncta explicat, ipse quasi certa sit narrat. Quamquam utut de provinciis iudicabimus, 
hoc apparet non facile posse Bithyniam, quae Bruti provincia appelletur, sperni; neque 
enim unum modo, sed duos iam habet auctores, atque in rebus ipsis esse aliquid opor- 
tebat, quod et Appianum et Dionem Cassium moveret. Alia longe causa est Plutarchi, qui 
in Bruto c. 19 Cretam Bruto, Africam (/4(807v) Cassio assignet; cum enim in tempore 
certe rerum gestarum errare manifestum est, siquidem has utrique provincias datas esse 
scribit postridie post caedem Caesaris, cum de concordia ac rerum praeteritarum oblivione 
decerneretur, simulque Trebonio Asiam, Cimbro Bithyniam, D. Bruto Galliam divisas esse 
addit, quasi inter has provincias et inter illas, quas Brutus et Cassius acceperunt, nihil 
discriminis interfuerit. Sed vel sic confirmat tamen Plutarchus, quod priore loco Appianus 
refert, nam quod Africam appellat, ad nomen magis quam ad ‘rem pertinet.  Veruntamen 
quid tandem tradit Cicero, cuius epistolis ad Atticum datis nullum extat horum temporum 
testimonium luculentius? At in his nihil omnino -est de Bruti Cassiique provinciis nisi 
quod supra de frumenti curatione citatum est. Brutum quidem de profectione in Asiam 
cogitare repetit alia epistola, item insequenti ad Atticum XV, 12. Idem tamen in Philippicis 
orationibus haud dubie Cretam Bruto tribuit, primum XI,12: Non igitur Brutus expectavit 
decreta nostra, cum studia nosset. Neque enim est în provinciam suam Cretam profectus, 
tum II, 38: Nuper fixa tabula est, qua civitates locupletissimae Cretensium liberantur sta- 
tuiturque ne post M. Brutum proconsulem sit Creta provincia. Tu mentis es compos? tu 
non constringendus? An Caesaris decreto Creta post M. Bruti decessum potuit liberari, 
cum Creta nihil ad’ Brutum Caesare vivo pertineret? In hac auctorum praestantissimorum 
dissensione antequam decernamus, pauca de ipsis provinciis Creta et Cyrenis, quae divisae 
esse narrantur, praemiitenda sunt, idque eo magis faciendum, quod proprie ea ad pro- 
vinciam Macedoniam pertinent. 

Cum hac enim Cretam cum occuparetur a Romanis atque in provinciae formam redi- 
geretur, coniunctam fuisse supra p. 187 docuimus. Quando igitur ab ea disiuncta est? Nam 
qualiscunque illa tune fuit provincia, hoc certum est, a Macedonia et Graecia, quam tune 

Q. Hortensius regebat, fuisse diversam. Num dictator Caesar disiunxit?  Nullam equidem 
veteris testis novi commemorationem, qua quicquam de hac re tradatur, incertaque est 
omnis coniectura; sed de Caesare tamen non credo. Etenim modo citavimus locum Cice- 
ronis Phil. II, 38, ubi Antonius vituperatur, quod quasi ex commentariis Caesaris legem 
de libertate Cretensium tulisset. Quae vituperatio certe iniusta est et ad rem levissimam 
pertinet. Quidni enim reperire potuit Antonius in Caesaris commentariis, quod de Creten- 
sibus tulit? Quodcum interim post caedem dictatoris Creta Bruto data esset neque rursus 
senatus consulta convelli placeret, necessario adiiciendum erat, ut post M. Brutum pro- 
consulem insulae libertas daretur. Sed faciamus Caesarem sanxisse illud quod quaerimus, 
ut Creta seiungeretur a Macedonia, qua ipsa re quid sibi de insula fieri placeret signifi- 
casset, quot quantisque verbis id Ciceronem putamus fuisse persecuturum ? Ita Antonius non 
verba modo pauca extra Caesaris commentarios addidisset, verum ipsam eius legem mutasset, 
nec minoribus criminibus exagitaretur a Cicerone, quam exagitatur in lege de provin- 
ciarum annis, de qua postea dicemus, vel maioribus adeo; hanc enim per alios ferendam 
curavit, illam ipse tulit. Haec ratio, cum testimonia desint, tantum valebit, ut a Caesare 
seiunclam esse Cretam existimare non debeamus. Accedit similis altera haec ratio. M. 
enim Brutus cum decreta ei esset Creta, tamen potitus est postea Macedonia provincia 
alienamque eam appellat ipse Cicero iis locis, quos afferemus. Quid, quaeso, si Caesar 
demum disiunxisset? nonne facturum eum fuisse censemus, ut Brutum spretis tyranni actis 
ad vetera libertatis instituta ac morem pristinum reverlisse diceret? Sed nihil eiusmodi 
habet, ut legitime libera etiamtunc republica Cretam separatam esse videatur significare. 
Sed quis separavit? Ante Caesarem Macedonia provincia iam imminuta erat Illyrico adempto, 
ut nulla rursus minuendi probabilis causa esset. At lege Vatinia, qua Caesari primum 
Gallia cisalpina delata est, minuebatur ea Illyrico, ut diximus, ad Galliam adiecto. Quid igitur? 
Si tunc etiam hoc latum est, ut item seiungeretur Creta? Simile sane est hoc vero. Nam 
qui proxime ab illa lege Macedoniam tenuit, L. Piso, de quo supra p. 195 sq. multa dixi- 
mus, Cretam non videtur administrasse. Qui cum a Cicerone in acerrima oratione quam 
contra eum habuit omnia quae ubique per provinciam suam timide, avare, crudeliter egisset, 
audiret, cum Macedonia ipsa, Epirus, Thessalia, Achaia singillatim obiicerentur atque urbes 
prope omnes, in quibus quid admisisset, exprobrarentur, quae omnia supra executi sumus, de 
Creta nihil audivit.  Numquid igitur in illa insula sola eum continenter ac fortiter versatum 
esse existimabimus? Immo Creta non pertinebat amplius ad Macedoniam eius provinciam. 
Neque ante legem Vatiniam seiunctam esse arbitror Cretam. Triennio enim ante trium- 
pharat Metellus, qui una cum Macedonia tenuerat, neque si tam recens lex alia de mi- 
nuendo huius provinciae ambitu lata esset, Vatinia, quae denuo minueret, opportuna videri 

poterat. Quae cum ita sini, etsi difficilem esse video rem solaque coniectura effici, sic 
tamen statuo, anno 59 lege Vatinia seiunctam esse Cretam ab Macedonia. 

Sed quomodo constituta est Creta? Dupliciter enim cogitari potest, aut suum ac pe- 
culiarem fuisse Cretae praetorem, aut coniunctae cum alia provincia. Ac communis quidem 
plurimorum doctorum opinio haec est, cum constet sub Augusto Cretam et Cyrenas in unius 
proconsulis imperium fuisse coniunctas, ut ab initio ipso postquam provinciae Romanae factae 
sunt, eas coniunctas fuisse statuant, quam opinionem Pighius in annalibus ita sequitur, ut 
singulis annis pro praetoribus Cretae et Cyrenarum locum, vacuum illum quidem, assi- 
gnet. Item illa quae postea fuit coniunctio videtur scriptores, quos Appianus ipse citat, 
movisse, ut non unam Cretam alteri ex liberatoribus, sed simul Cyrenas decretas esse 
putarent. Num igitur hoc probabile, anno 44 a. Chr. unam fuisse Cretae et Cyrenarum 
provinciam? Non videtur. Duplicem enim Appianus ait de Bruti et Cassii provinciis fuisse 
famam, cum alii Bruto Cretam, Cassio Cyrenas, alii illi Bithyniam, huic Cretam et Cyrenas 
iribuerent.  Alteros ex his deceptos esse apertissime ostendit testis locupletissimus Cicero, 
qui in orationibus Philippicis, quos lJocos supra citavimus, bis Cretam appellet Bruti pro- 
vinciam, ex quo efficitur, ut Cassio Cyrenae decretae fuerint. Non quaero nunc, unde 
error ille extiterit; de ea enim re postca dicemus; sed erraium esse constat nec posse 
dubitari, quin, quo tempore senatus Bruto et Cassio provincias decrevit, et Creta et 
Cyrenae per se constiterint necdum in unius proconsulis imperium, quod Augustus intro- 
duxit, fuerint coniunciae. Quodsi iunc seiunctae erant Creta et Cyrenae, item certe erant, 
quamdiu Caesar imperium tenuit, qui si quid mutasset, videtur in Philippicis orationibus 
commemorari debuisse a Cicerone. Tum supra p. 209 in notabili Caelii ad Ciceronem epi- 
stola (Cic. epist. VIII, 8) etiam paulo ante Caesaris principatum, quo tempore acerrime de 
provinciarum sortitione in urbe pugnabatur, si numerum provinciarum, quem Caelius in- 
dicat, efficere vellemus, necessario faciendum erat, ut seiungeretur Creta ab Cyrenis, atque 
utraque peculiaris provincia fuisse existimaretur. Sed etiam altius ascendere licet atque ad 
ipsas prope utriusque provinciae origines. Quaestorem enim Cyrenis fuisse p.211 diximus 
M..Iuventium Laterensem, eum, qui in aedilitate petenda superatus accusavit Cn. Plancium; 
hunc autem Plancium p. 195 militem, tum quaestorem fuisse ostendimus Q. Metelli, Mace- 
doniae proconsulis; qui idem Cretam in provinciae formam redegit. Utramque quaesturam, 
et Laterensis et Plancii, commemorat Cicero in oratione, quam pro Plancio habuit, no- 
minat idem contubernales et collegas Plancii in Macedonia; at idem de necessitudine, quae 
inter Laterensem et inter Plancium intercesserit, nihil significat. De qua quot quantaque 
verba et facere debuit et fecisset, si fuisset ulla, si in eadem provincia eodemque impe- 
ratore (nam in idem prope tempus utriusque -quaestura incidit) rempublicam gessissent! 

Luculento hoc silentium debet esse testimonio, ab ipso illo tempore, quo Creta imperio 
populi Romani subiecta est, Cyrenas ab ea fuisse seiunctas. Quodsi hoc accipitur, item 
sic statuendum erit, per se constitisse suumque peculiarem rectorem habuisse et Cretam 
et Cyrenas. Cum qua enim alia provincia coniungerentur? De una Achaia et Macedonia 
cogitari possit, a qua utramque seiunctam fuisse diximus. Reliquae enim provinciae lon- 
gius absunt, atque ipsa Africa provincia, in quam aliquando M. Cato Pharsalo discedens 
ex Cyrenis cum magna molestia profectus est (Plut. Cat. 56; Lucan. Phars. III, 300 sq.), 
et deserto, quod interiacet, magis disiungitur quam coniungitur cum Cyrenis et ideo reii- 
cienda est, quod in divisione provinciarum, quam IIIviri instituerunt, Africa Octaviano, 
Creta et Cyrenae Antonio traditae sunt, a quo cum dono datae essent Cleopatrae liberis, 
post multas vicissitudines tandem ab Augusto in unam provinciam coniunctae sunt. Quam- 
quam negare nolim, iam dicitatorem Caesarem, qui parvas esse provincias videret, tale ali- 
quod consilium agitasse. Certe enim commentarios Caesaris sequebatur Antonius, cum 
multis Cretensium civitatibus libertatem daret, non eam ob causam, ut provincia esse de- 
sineret Creta (nam hoc invidiose ac prope inepte ei subiicit Cicero), sed ut levatis Cre- 
tensibus negotiis facilius cum Creta coalescereni Cyrenae. 

Has igitur quales descripsimus provincias, Cretam et Cyrenas, M. Bruto et C. Cassio 
circa Kal. lun. anni 44 a senatu datas esse dicit Cicero, qui errare nullo pacto potuit. At 
Dionem num temere errasse putabimus famamque illam, quam Appianus de Bithynia Bruto, 
de Creta Cyrenisque Cassio assignatis refert, nullo prorsus fundamento niti? Leve hoc 
quidem videatur atque improbandum. Nimirum audiamus, quae Cic. Phil. II, 13, etsi pro- 
vincias Bruti et Cassii non nominat, ut omnem honorem Caesaris interfectoribus habitum 
esse demonstret, de ornatione tamen earum sic dicit: Cur provinciae Bruto et Cassio da- 
tae? cur quaestores additi? cur legatorum numerus auctus? Atque haec acta per te. Num 
haec conveniunt in Cretam et Cyrenas, provincias omnium minimas et infirmissimas, de 
quibus ipsum Antonium cum magna contemptione dicentem facit Appian. bell. civ. II, 36 
et IV, 58? Ac quaestores quidem quot additi sint Bruto Cassioque, non dicit Cicero; 
si non plures quam singuli additi sunt, eos solitos in iis provinciis fuisse ostendit 
Laterensis exemplum, quod supra citavimus. At legati cur plures additi? quibus certe in 
neutra provincia opus erat. Videmus igitur Bruto et Cassio plus quam provincias illas, 
quas diximus, esse decretum. Idque ipse Cicero significat ad Att. XV, 9 referens de rebus, 
de quibus ineunte mense Iunio decretum iri a senatu putaret: ZZ7 Non. vesperi a Balbo 
redditae mihi litterae, fore Nonis senatum, ut Brutus in Asia, Cassius in Sicilia frumen- 
tum emendum et ad urbem mittendum curarent. O rem miseram! Primum ullam ab istis, 
dein, si aliguam, hanc locatoriam provinciam! Atque haud scio an melius sit quam ad 

Eurotam sedere. Sed haec casus gubernabit. Ait autem codem tempore decretum iri, ut 
et iis et reliquis praetoriis provinciae decernantur. Num igitur vere decretum est in se- 
natu de utraque re? Certe, nam de cura frumenti testantur Ciceronis loci, quos supra 
p. 237 citavimus, de provinciis Appianus et Dio Cassius, atque ipse etiam Cicero. Etenim 
in epistola ad Att. XV, 11, scripta a. d. V Id. Iun., ubi deliberationem narrat a Bruto, 
Cassio eiusque amicis esse institutam, utrum illi senatus decretis obtemperarent necne, primum 
iram et recusationes illorum exponit, tum adiicit: Sed ef Cassius mihi videbatur iturus; et- 
enim Servilia pollicebatur se curaturam, ut illa frumenti curatio de senatusconsulto tolle- 
retur, similiaque sunt ad Att. XV, 12, quae epistola insequenti die scripta est: Cassius 
rem frumentariam rem aspernabatur. Eam Servilia sublaturam ex senatusconsulto se esse 
dicebat. Hoc autem frumentario negotio sublato quid relinquebatur, quod eundi causam 
Cassio daret, nisi simul decreta. esset provincia? Est igitur decretum a senatu a. d. II 
Non. lun. de duabus rebus M. Bruto et C. Cassio concedendis, et de cura frumenti com- 
parandi et de Creta Cyrenisque inde ab anno 43, postquam praeturae tempus exiit, regen- 
dis et quidem uno eodemque senatusconsulto. Sic enim intelligo, quod Cicero de Servilia 
narrat, pollicitam eam esse, curaturam sese, ut senatusconsulti, quod duas illas res con- 
tineret, ea pars, quae de frumento esset, tolleretur. Nam si lege liberatoribus duae res 
datae essent, altera senatusconsulto tolli non poterat; sin senatusconsulto, quia nisi a se- 
natu tolli nihil poterat, ineptum erat id addi. Ea autem ipsa res, quod Bruto Cassioque 
et frumenti curatio et provinciae uno senatusconsulto decretae sunt, facit, ut de reliquis 
provinciis praetoriis nihil tune a senatu actum esse existimem, eaque sententia confir- 
matur iis quae postea de provinciarum sortitione Antoniana afferemus.  Quaeri autem potest, 
num effecerit Servilia quod promiserat. Non arbitror; nihil. certe eiusmodi prodit Cicero 
in epistolis.  Atque ipsi, opinor, liberatores postea, etsi indignabantur et removeri sese 
ab urbe atque Italia et tantulae rei praefici, quanta sibi ex frumentario negotio et pecu- 
niae et copiarum colligendarum opportunitas nasceretur intellexerunt. Id enim quamquam 
non tale erat quale ipsi optabant sibique tamquam praemii loco deberi putabant, per se 
ipsum satis magnum erat. Appianus bell. civ. III, 6 eos iussos esse scribit 85 007g dv- 
vato yîs frumentum comparare, Cicero Siciliam Cassio, Asiam Bruto assignat, quare sic 
existimabimus, bifariam a senatu universum negotium frumentarium esse divisum, ut Cassius 
ex Sicilia, Africa, fortasse etiam ex Creta et Cyrenis, Brutus ex transmarinis, quae pro- 
prie appellabantur, provinciis frumentum colligeret, in quibus quia erat etiam Bithynia et 
Pontus, ex quibus tunc fortasse plurimum frumenti comparari poterat, facium est, ut qui- 
dam auctores in provinciis Bruti et Cassii constituendis confunderentur.  Equidem tria 
omnino tempora distinguenda esse intelligo, primum a medio mense Aprili ad Nonas Iunias, 

quo Brutus et Cassius ex senatusconsulto, quod absentiae veniam dabat, sola praetura 
ornati per Italiam peregrinabantur, alterum ad exitum ‘anni, cum praeturam remiserant 
C. Antonio, ipsi a senatu ad frumentum comparandum cum maxima potestate missi erant. Hac 
ornati et quaestores acceperunt et legatos; quos in provincias dimitterent, hac in ipsa Italia 
classes (Cic. Phil. X, 4) et copias compararunt, hac M. Brutus Athenas appulsus pecuniam 
publicam occupavit, legiones corrupit, provincias visit, dum a senatu quae extra potestatem 
suam fecerat, confirmata obtinuit. Quae omnia si liberatores nulla praediti potestate insti- 
tuissent, anno 44 etiamtunc dominante Antonio hostes iudicati essent.  Tertium denique 
tempus futurum erat anni 45, quo Cretam et Cyrenas obtinere iussi erant Brutus et Cassius, 
sed Macedoniam et Syriam obtinuerunt. 

Quamquam ipsa haec Cretae et Cyrenarum administratio, etiamsi Brutus et Cassius 
arma non cepissent, alia futura erat ac dictator Caesar obtinere eos provincias voluerat. 
Diximus enim p. 233 de eius lege, qua sancitum erat, ne consulares provinciae plus quam 
biennium, praetoriae plus quam annum obtinerentur. Quam quia suis consiliis obstare 
M. Antonius intelligebat, sustulit. Ea de re rumor iam emanarat incertus mense Aprili, id 
agere Antonium, ut Kal. Iuniis ubi de provinciis referretur, ipse Gallias utrasque acciperet 
iisque dies prorogaretur (Cic. ad Att. XIV, 14). Non igitur tunc de omnium provinciarum 
ratione mutanda cogitabat, verum ad eundem modum, quo olim Caesar Gallias in quin- 
quennium acceperat, sibi soli hoc tribui volebat. Neque vero de ea re actum est in senatu, 
eam, opinor, ob causam, quod omnino de consularibus provinciis, quae iam ante et lege 
et senatusconsulto constitutae essent, non actum est. Videbat fortasse etiam, de suis pro- 
vinciis prorogandis a senatu non posse impetrari, nisi idem de provinciis, quas coniurati 
tenebant, decerneretur. Itaque paucis diebus post Kal. Iun., ante Nonas, quibus de Bruti 
et Cassii provinciis decretum est, Antonius per L. fratrem aliosque tribunos plebei legem 
de universis provinciis ferendam curavit.. Hoc enim tempus aperte significat Cic. Phil. II, 42 
sic dicens: A# iste (Antonius) qui senatu (quem Kal. luniis frustra convocarat) non egeret, 
neque desideravit quemquam et potius discessu:nostro lactatus est statimque illa mirabilia 
facinora effecit. Qui chirographa Caesaris defendisset lucri sui causa, is leges Caesaris 
easque praeclaras, ut rem publicam concutere posset, evertit.. Numerum annorum provin- 
cis prorogavit. Cf. Phil. I, 10 et 8, ubi haec sunt: Quae lex melior, utilior, optima etiam 
republica sacpius flagitata quam ne praetoriae. provinciae plus quam annum neve plus 
quam biennium consulares obtinerentur? Hac lege sublata videnturne vobis Caesaris acta 
servari? Haec etsi ita scripta sunt, ut incertum sit, utrum lex Antonia ad omnes populi 
Romani provincias an ad eas modo quas Antonius obtinere volebat, pertinuerit (certe enim 
lex Iulia de provinciis non minus infringebatur, si uni Antonii complurium annorum imperium 

decerneretur quam si omnibus, qui deinde consulares provincias sortirentur), omnes tamen 
provincias complexam esse legem inde colligo, quod Antonius tunc Macedoniam obtinebat 
et quidem sine legionibus ab Caesare eo missis, qua provincia ille non futurus erat con- 
tentus. lam poterat illud quidem fieri, ut M. Antonio certa aliqua provincia in plures 
annos quam Caesaris lege licebat a plebe daretur; sed ut incertae provinciae imperium 
longius daretur fieri non potuit, neque Antonius, qui pro Macedonia a senatu decreta 
Galliam a populo poscere constituisset, committere potuit, ut Macedonia, quam lege com- 
mutare vellet, in priore lege nominaretur.  Consentaneum igitur est, ut lex illa, quam 
quia Antonio si non auctore (neque enim de eo constat) at suasore lata est, Antoniam 
appello, omnes provincias populi Romani complexa sit. Quid autem erat in ea? Cic. Phil. 
V, 3 sic ait: Zribuni plebis tulerunt de provinciis — contra acta Caesaris, ille biennium. 
hi sexennium, biennium autem a Caesare datum esse novimus consularibus provinciis.  Quare 
sic in hac lege fuisse censeo, qui anno 44 consules essent quique deinceps futuri essent, 
ii quas sortiti essent provincias, in sexennium obtinerent. Ipsum autem hoc sexennium 
quomodo est intelligendum? Nimirum sic, ut, qui consul fieret, in ipso magistratus sui anno 
provinciam acciperet eamque per quinquennium deinceps obtineret; id, etiamsi sex anni 
non explebantur, frequenti Romanorum more sexennium tamen appellabatur. Veluti Antonius 
tune hac lege continuo Macedoniam provinciam a senatu decretam accepit eamque dein- 
ceps per quinque annos erat habiturus. Nam ut sexennio ipsius consulatus annum inclu- 
deremus fecimus necessario.  Siquidem Antonius ipso anno 44, quo consul erat, Galliam 
cisalpinam cum exercitu ingressus eaque D. Brutum expellere conatus est. Hoc quo iure 
potuit facere, nisi datum ei esset, ut in ipso iam consulatu provinciam quam accepisset, 
regeret? Idque hac potissimum lege ei datum esse existimo. D. Brutus anno 45 praeturam 
gesserat, insequenti vel a Kal. Ian. vel ab alio aliquo die (neque enim quod tunc initium 
provinciarum obtinendarum fuerit hoc loco disputare placet) Galliam a Caesare datam re- 
gebat necdum annum suum explerat, cum Antonius advenit.  Habebat igitur aliquam legi- 
bus in Gallia concessam potestatem. Cum autem ita de consularibus provinciis statue- 
retur, num praetoriae manserunt in annum illum Caesarianum inclusae?. Hoc quidem 
iniquum erat, nec potuit recte fieri. Est etiam significatio quaedam levis, de his quoque 
similiter esse constitutum. Nam Cicero Phil. VII, 8 sq. dicit de mandatis, quae Antonius 
legatis de pace ad se missis dederat, quo loco tenebimus principio, quod animadvertit 
Garatonius, non una ea fuisse, sed plures proponi condiciones, quibus pax convenire 
possit. Prima autem condicio haec est: Utramque provinciam, inquit, remitto, exercitum 
depono, privatus esse non recuso — si legionibus meis sea, si equitibus, si cohorti prae- 


toriae ‘praemia agrumque dederitis, si leges meae et decreta serventur. Haec si non acci- 


246 


piantur, altera proponuntur haec: Galliam, inquit, togatam remitto, comatam postulo — 
cum sex legionibus — iisque suppletis ex D. Bruti exercitu — tamdiuque ut obtineam. 
dum M. Brutus C. Cassius consules prove cos. provincias obtinebunt. Quid, quaeso, est 
quod tam diu tenere vult Galliam transalpinam, dum M. Brutus et C. Cassius suas pro- 
vincias. obtinebunt? Ii provincias dicuntur esse habituri etiam consules, quod certe erat 
contra legem Caesaris, sed Antonia, ut diximus, licebat, ut hoc quoque sit argumentum, 
quo recte nos sexennium illud interpretatos esse intelligatur.  Rite autem consulatum se- 
quebatur proconsulatus quinquennii. Sed iam tum, cum hae condiciones ferebaniur, anno 43 
proconsules erant et Brutus et Cassius, et quidem, si nihil ex vetere dictatoris lege mu- 
tatum esset, solo illo anno; deinceps eos privatos esse oportebat anno 42, insequenti 
autem, qui eorum legitimus futurus esset, consulatum gerere; hoc enim postulasse Anto- 
nium, ut Brutus et Cassius anno 41 fierent consules, tradit Dio Cass. XLVI, 30. Quid 
igitur? Num volebat Antonius anno 42 ipse retinere. provincias, cum liberatores illi in- 
terim, dum consulatum adipiscerentur, privati essent? Hoc neque senatus erat concessurus 
neque ipse qui tunc gratiam M. Bruti et C. Cassii quaereret, postulare potuit. Efficitur, 
ut Antonius eos voluerit biennium provincias ex praetura obtinere idque ita lege, quam 
ipse ferendam curaverat, videtur esse constitutum. Sed praeter ipsum temporis spatium, 
quod praetoribus et consulibus in provinciis regendis dabatur, etiam illud intererat, quod 
hi in ipso magistratus anno provinciis praeesse coeperunt, illi exacto demum magistratu. 
Sic enim arbitror, priorum temporum consuetudine motus, quam persequi hoc loco lon- 
gum est. ‘Tertiam denique quae ab Antonio ferebatur, condicionem breviter modo Cicero 
significat: /pse autem ut quinquennium, inquit, obtineam. Haec enim condicio quin diversa 
sit ab altera, quam diximus, dubitari nequit. Illa fuerat, ut Galliam transalpinam obti- 
neret, dum liberatores suas provincias obtinerent neque, sive Iulia sive Antonia lege nu- 
meres, sic quinquennium efficitur; illa lege existit annuus proconsulatus. post praeturam, 
tum consulatus et alter proconsulatus biennii i. e. quadriennium, hac omnino octo anni. 
Tertia igitur, ut arbitror, condicio haec erat, ut utramque Galliam, quemadmodum ante 
constitutum erat, Antonius in quinquennium obtineret; nam sextus annus, qui consulatu 
comprehendebatur, iam praeterierat. 

Quae cum ila sint, Antonius, etsi etiam M. Brutum et C. Cassium in provinciis a se- 
natu datis confirmarat, tutam tamen sibi ipsi viam ad potentiam suam condiderat.  Proxi- 
mum erat, ut exercitu Macedonico, quem antea P. Dolabellae concesserat, potiretur. ‘Tum 
enim hanc rem actam esse existimo propter Appianum bell. civ. HI, 24 (cf. II, 36), qui 
cum. collocet post ludos Bruti et Cassii eorumque ex Italia discessum, etsi ultra reiicit 
quam oportebat, tamen non admittit, ut iam Maio mense senatum ea de re consuluisse 

existimemus; nam reliqui auctores non commemorant.  Neque ea re perturbari debemus, 
quod idem refert Antonium senatui, ut sibi legiones Macedonicas decerneret, persuasisse 
dictatura in perpetuum sublata, id quod Cic. Phil. I, 2 videtur collocare mense Maio. 
Nimirum hic dicit de senatusconsulto, quo dictaturam sublatam esse iudico iam ante, 
Appianus de lege (ait enim 6 dè ‘Avtorios — èynpicaro), quae fieri poterat ut aliquot 
diebus post senatusconsultum illud ferretur. Latam autem esse vere legem, non factum 
modo senatusconsultum de dictatura tollenda cum Dio Cass. XLIV, 51 testatur, tum ipse 
Cicero Phil. V, 4, ubi cum omnia acta Antonii infirmarentur, si qua salutaris lex ab eo 
lata esset, velut de dictatura, eam denuo ferendam esse censet.  Quare initio mensis Iunii, 
cum tot aliae res et in senatu et apud populum actae sunt, etiam de exercitu Macedonico 
in M. Antonii potestatem tradendo a senatu decretum esse iudico, quod decretum ubi acce- 
pit Antonius, statim Gaium fratrem ad copias occupandas misit, secreto mandato, ut eas 
in Italiam traiiceret ad metum optimatibus incutiendum (App. bell. civ. II, 27). Interim 
dum hoc fit legatique ad explorandam Macedoniam missi revertuntur, postulare coepit 
Antonius ab senatu, ut pro Macedonia sibi traderetur Gallia cisalpina, Decimus autem 
Brutus, qui illi praeerat, suo loco Macedoniam obtineret (App. III, 28 et 37). Hinc mani- 
festum est, verum esse quod supra diximus, legem Antoniam consulibus iam dum magi- 
stratu funguntur, dedisse provincias; cur enim alia Decimo reddenda erat provincia, si 
exacto demum magistratu Antonius Gallias accipere vellet?. Ilud solum quaeri potest, 
quid oblatum sit Q. Hortensio Macedoniam tunc obtinenti, ut prius quam per leges opor- 
tebat, provincia cederet, de qua re nihil usquam inveni, sed eam contumeliam tamen 
in causa fuisse puto, cur Hortensius contentione inter Brutum et C. Antonium orta illi po- 
tius quam huic sese adiungeret. Magnopere autem tunc Antonius laborabat, ut demere- 
retur senatum; cum enim Octavianus et aedilium ludis qui instabant, et iis, quos ipse 
Veneri Genitrici facturus erat, sellam Caesaris proponere pararet ex veteri decreto, pro- 
hibebat id edicto magnumque Octaviani ac veteranorum odium excitavit. Nec tamen de- 
cepit Antonius senatum, quare desperans de optimatibus et cum Octaviano in gratiam re- 
diit et legem de Gallia cisalpina sibi tradenda ad populum tulit, in qua lege item ascriptum 
erat, ut D. Brutus pro Gallia acciperet Macedoniam. Quam cum sanxisset populus, iam 
habebat Antonius quod tantopere expetierat, et provinciam urbi vicinam et exercitum fir- 
missimum et denique imperium diuturnum, sed lege modo habebat, nondum re magnum- 
que certamen ineundum erat, ut D. Brutus deiiceretur. Acta autem haec de provinciis 
quae exposuimus, sunt per satis longum temporis spatium et mense Iulio, et Augusto; 
falsus enim fuerat rumor et inanis, quem Cic. ad Att, XVI, 4 iam ineunte Iulio de adventu 

legionum in Italiam commemorat, siquidem advenisse eas novimus mense Octobri ineunte 
(Cic. epist. XII, 23). 

Longum est persequi reliqua certamina civilia, quae tandem in bellum Mutinense eru- 
perunt.. Una tamen res commemoranda est, quia ad provinciam Macedoniam pertinet. Et- 
enim M. Antonius codem die quo paludatus in Galliam adversus D. Brutum profectus est, 
i. e. a. d. III vel prid. Kal. Dec. senatum habuit in eoque provincias pracetorias sortitus est. 
Solus Cicero Phil. III, 10 de ea dicit, invidiose ille quidem et inimice, tredecim nominans 
praetores anni 43, quibus tune provinciae decretae sint, atque inter eos C. Antonium, 
IIIviri fratrem, cui Macedonia obtigerit.. His tredecim si addantur M. Brutus et C. Cassius, 
quibus prius a senatu consultum erat, quia sedecim omnino praetores illo’ anno fuisse 
consiat (Dio XLII, 51), unus relinquetur, cuius nomen ignotum sit.. Neque enim Gara- 
tonio credo fuisse Antonium Cimbrum, qui a Cic. Phil. XII, 12 appellatur praetorius in 
castris M. Antonii (multos enim a dictatore Caesare praetorio loco in senatum ascriptos 
esse narrati Dio XLII, 47), aut Pighio in Annal. II p. 465 M. Stalium nominanti, quem 
nescio ex quo errore confecit.. Haec sortitio, quod vesperi senatus esset habitus, non 
legitima videbatur esse  Ciceroni, maioremque eorum qui provincias acceperant, partem 
idem iudicasse provinciasque recusasse addit.. Etenim adversabatur Antonio cum maior 
senatorum pars, tum Cicero, qui, ubi ille ad bellum Bruto inferendum abiit, liberatum 
sese existimans, XIII Kal. Ian. decrevit de obtinendis provinciis, ut ii, qui tunc obtinerent, 
relinerent neque cuiquam traderent, nisi quis ex senatusconsulto successisset (Cic. epist. 
XII, 22 et 25). Ita omnis illa sortitio impedita antequam, qui sortiti erant, exire possent, 
quia nullum omnino. effectum habuit, a nullo praeter Ciceronem auctore commemoratur. 
Quamquam nobis ipsa haec mentio ad duas res penitus cognoscendas utilis est, quae in 
lege Antonia de provinciis quam supra diximus, fuisse videantur. Primum enim confirmat, 
quod collegeramus de iis, qui anno 44 et deinceps magistratum gererent, non de iis, qui 
antea gestis magisiratibus tune provincias obtinerent, fuisse in ea scriptum. Nam si quin- 
decim vel sedecim praetores sortiri iubebat Antonius, complectebatur omnes, quae tune 
populi Romani erant, provincias, quas illi deinceps anno 43 et 42. regerent.  Deinde hoc 
apparet, cum sortitio exeunte anno facta sit, non fuisse hanc vim legis Antoniae, ut in 
ipso magistratu praetores provincias acciperent, quemadmodum consules accepisse dixi- 
mus. Qua sortitione perfecta iam Macedoniae provinciae haec erat. condicio. Vere obti- 
nebat eam Q. Hortensius Hortalus, iure usque ad Kal. Ian. vel fortasse ad Kal. Martias 
vel Apriles (nam hoc an ita fuerit dubitandum esse supra diximus) Decimus Brutus, quem 
M. Antonius ingrediens Galliam cisalpinam iubebat in Macedoniam abire (App. II, 49 cf. c. 59). 
In annum autem 43 a. Chr. sortitione illa Antonii praeesse oportebat C. Antonium (nam 

non plus quam annuam provinciam D. Bruto etiam cum Macedonia Galliam mutare iube- 
retur esse concessam ostendit Cic. Phil. VI, 3, qui D. Brutum ait, si M. Antonio provin- 
ciam tradere voluisset, domum redire et triumphare et primum in senatu quoad consulatum 
iniret, sententiam potuisse dicere), cui adempta est provincia Sconsulto, quo veteres praesides 
retinebantur, dum novi ab senatu missi essent. Duo igitur erant senatusconsulta contraria, 
unum, quo C. Antonio, alterum, quo 0. Hortensio Macedonia dabatur; sed vi obtinuit 
M. Brutus. Qui cum mense Septembri Italiam reliquisset, Athenas se contulit, specie fru- 
menti emendi, re vera ut Macedoniam, quam quamvis alieni imperii (Cic. Phil, X,5; XI, 12) 
deberi tamen sibi putaret, vi doloque occuparet. Quod quomodo ei contigerit, supra p. 229 
in rebus Q. Hortensii diximus. Etenim non hunc modo movit, ut facile sibi provincia ce- 
deret, verum etiam Il1lyrico, quod P. Vatinius tenebat, potitus est ipsumque C. Antonium 
cepit. Quae postquam gessit, litteras ad senatum misit petens, ut is acta sua confirmaret. 
Retulit de iis ad senatum C. Pansa consul, neque obstitit,, cum Cicero oratione Philippica 
decima habita duas res censeret, et confirmandum esse M. Bruto imperium, quod privato 
consilio sumpsisset, exercitus, Macedoniae, Illyrici, et Q. Hortensium relinquendum in 
Macedonia, quoad ei ex senatusconsulto successum esset (Cic. Phil. X, 11). Ita duos tunc 
Macedonia habebat praesides iure ac legitime constitutos, quorum uni praeterea Illyricum, 
a dictatore Caesaris olim seiunctum, parebat. Quamquam Bruto etiam maior potestas 
postea data est. Etenim Appianus bell. civ. IV, 58 ait, postquam Romae compertum sit de 
caede Trebonii, senatum decrevisse, ut Brutus et Cassius in pristinas provincias, Mace- 
doniam et Syriam, restituerentur, ut Bruto Illyricum adiiceretur, ut denique omnium trans 
mare Ionium et provinciarum et exercituum praefecti Bruto et Cassio obtemperarent. Hic 
maius imperium tribuitur Bruto, quam Cicero in Philippica oratione decima ei censuerat 
dandum esse, nec cum Cicero maxime omnium liberatoribus faveret atque in consiliis suis 
saepe ab iis, qui Antonii quoque reliquorumque rationem habendam esse putarent, impe- 
diretur, ulla ratione probabile est plus ci decretum esse a senatu quam Cicero voluerat. 
Itaque cum in sententia illa Ciceroniana nihil de Bruti imperio Asiaticarum provinciarum 
legatur, num forte ita interpretari debebimus Appianum, ut Bruto Macedoniae solius, Cassio 
totius Asiae imperium datum esse exislimemus? Non placet; nam et Brutum constat in 
Asia et Cassium in Macedonia bellum gessisse, et quidem ille in Asiam transire parabat, 
antequam de proscriptione Romae facta cognovit (Plut. Brut. 27). Necesse igitur est alterum 
factum sit senatusconsultum, quo Bruti potestas confirmata atque aucta est, neque aptius 
tempus, quo ita senatus decreverit, cogitari potest quam id, quo ipsi Cassio Syria pro- 
vincia, quam vi occuparat, iure tradita est. Iam de hoc Cassii imperio minus sane dili- 
genter tradit Appianus, qui id eodem ei tempore ac Bruto datum esse scribat, qua in re 
32 


‘ leso 


Pi 


longe diligentior est Dio XLVII, 22 et 28, qui tempora distinguat. Nam cum Bruto Mace- 
donia decerneretur mense Martio anni 43 (decretum enim esse quod Cicero in exitu ora- 
tionis Philippicae decimae censuerat intelligitur ex Cic. Phil, XI, 11), nihil de Cassio Romae 
innotuerat, nisi vagus quidam rumor (Cic epist. XII, 4), profectum cum esse in Syriam, 
nec senatus ei, quem non putaret obtinere posse, provinciam decernere voluit. Primam 
autem epistolam Cassius ex Syria Romam misit ad Ciceronem, cam quae est in huius 
epistolis libr. XII, 11, datam Nonis Martiis. Quae cum pervenire nondum potuisset, cum 
de Trebonio occiso nunciatum est, accidit, ut, quae Cicero in Philippica undecima de 
Syria omnibusque Asiaticis provinciis Cassio mandandis censuit, non decernerentur, sed 
contra nitente C. Pisone ipsiusque Cassii propinquis adversantibus consules ipsi, postquam 
D. Brutum liberassent, bellum Dolabellae inferre, interim finitimarum provinciarum rectores 
rempublicam defendere iuberentur (Dio XLVII, 29; Cic. epist. XII, 7 et 14). Itaque nulla 
de imperio Cassii mentio reperitur in Philippicis; rumor tantum de temptata provincia 
commemoratur (Cic. Phil. XI, 12). Post proelium demum Mutinense Nonis Maiis Cassius 
litteras et ad Ciceronem et ad senatum misit (Cic. epist. XII, 12), qua nunciavit totam 
provinciam omnesque exercitus Syriae in sua potestate esse, petiitque, ut et de suo ho- 
nore decerneretur et eorum imperatorum, qui copias sibi tradidissent, ratio haberetur. 
Quo tempore, praesertim cum etiam de M. Lepido pessimi nuncii venissent, ita fere de 
Cassio a senatu decretum esse existimo, ut voluerat olim Cicero in Phil. XI, 30: Senazui 
placere, C. Cassium procos. provinciam Syriam obtinere, uti qui cam optimo iure provin- 
ciam obtinuerit — cumque his copiis et si quas praeterea paraverit, bello P. Dolabellam 
terra marique persequi; eius belli gerendi causa, quibus ei videatur, naves, nautas, 
pecuniam ceteraque, quae ad id bellum gerendum pertineant, ut imperandi in Syria, Asia, 
Bithynia, Ponto ius potestatemque habeat; utque quamcunque in provinciam cius belli ge- 
rendi causa advenerit, ibi maius imperium C. Cassii procos. sit quam eius erit, qui eam 
provinciam tum obtinebit, cum C. Cassius procos. in cam provinciam venerit. Quae po- 
testas si tunc Cassio dabatur, certe senatus, nisi Brutum Cassio in Macedoniam profecio 
inferioris imperii esse vellet (neque id in tanto Bruti amore quantum apud omnes fuisse 
scimus cogitari potest), etiam illud facere debuit, ut huic reliquas ultra Macedoniam pro- 
vincias adire in iisque summo imperio esse permitteret. 

Secutum est bellum Philippense, quo omnes absumpti sunt qui Macedoniae imperabant; 
nam M. Brutus et C. Cassius sibi ipsi manum intulerunt, Q. Hortensius post pugnam a 
M. Antonio occisus est (Plut. Brut. 28; cf. Vellei. II, 71 et Liv. epit. CXXIV), quia C. Anto- 
nium interfecerat. Provinciam bello domitam accepit M. Antonius.  Etsi enim post proe- 
lium Philippense sic modo inter imperatores constitutum esse narrat Dio Cass. XLVII, 1, 

ut Caesari Hispania et Numidia, Antonio Gallia et Africa obvenirent, de ceteris provinciis, 
quippe quae nondum pacatae essent, nihil decerneretur, quia tamen Caesar in Italiam ad 
agros veteranis dividendos profectus est, Antonius et Macedoniam et universam Graeciam 
tenuit. Itaque primum Athenas abiit, tum Megara, postea, cum ipse Asiam viseret, L. Marcium 
Censorinum Graeciae praefecit atque, ut arbitror, etiam Macedoniae (Plut. Ant. 24). Vetus 
ille fuit Antonii assecla, praetor anno 43 (cf. Garat. ad Cic. Phil. XII, 8), qui propterea 
vehementer a Cicerone vexatur (Cic. Phil, XI, 5 et 14; Phil. XHI, 2), cos. ann. 39, tune 
legati munere fungens. Nam Macedoniam et Achaiam in potestate Antonii fuisse vel hoc 
documento est, quod post bellum Perusinum victis in Italia Antonii partibus Fulvia naves 
ex Macedonia accivit atque ipsa Athenas confugit (App. bell. civ. V, 50 et 52), quibus in 
locis deinde etiam mortua est. Paulo autem post anno 38 in foedere Brundisino, quam 
antea exercitu Antonius obtinuerat Macedoniam, confirmata est. In eo enim Caesari Sar- 
dinia et Delmatia et Hispaniae et Galliae, Antonio reliquae omnes provinciae praeter Afri- 
cam, quae Lepido concessa est, et Siciliam, quam Sex. Pompeius tenebat, obtigerunt (Dio 
Cass. XLVII, 28; Plut. Ant. 30), atque accuratius etiam App. V, 65 narrat Scodram, IlIyrici 
oppidum, terminum esse factum utriusque imperii. Restitutum igitur tune est, quod olim 
dictatoris Caesaris causa erat latum, ut Illyricum seiungeretur ab Macedonia, quod cum 
ad augendam M. Bruti potentiam deinde esset sublatum, inde ab hoc tempore mansit ser- 
vatumque est ab imperatoribus. Neque multa ex hac imperii condicione mutata sunt pace 
Misenensi anno 38 facta. Sardiniam modo Caesar concessit Sex. Pompeio, Achaiam Anto- 
nius (Dio XLVIII, 36), i. e. Peloponnesum, ut ait App. V, 72 et ipse Dio 1. 1. intelligit, 
qui c. 39 Antonium tradat ex Italia reducem Athenas tamquam in suam provinciam abisse. 
Quamquam ipsa haec pax non diu servata est, qua dissoluta occisoque Pompeio Caesar 
Sardiniam, Antonius Peloponnesum recuperarunt; nam Patris Antonius bellum Actiacum 
parans hiemarat (Dio L, 9), candemque urbem M. Agrippa ante discrimen pugnae navalis 
cepit, item Corinthum (Dio L, 13). Imperavit igitur Antonius universae provinciae Mace- 
doniae, donec victus est ad Actium, camque per legatos in complures partes divisam ad- 
ministravit, neque hos legatos nobis propositum est persequi. Quos etiamsi invenire posse- 
mus et quot fuissent et quo nomine et quibus populis praefuissent, parum tamen ad co- 
gnoscendas provinciae res proficeretur, quia bellum semper tunc aut erat aut metuebatur. 
Neque minus post proelium Actiacum legati obtinebant Macedoniam, ut reliquas pro- 
vincias, quarum unam parlem Caesar ex pactione cum Antonio facia ac IIviratus iure 
regebat, alteram vi atque armis occupabat. Nulli igitur, qui proprie appellantur, rectores 
Macedoniae esse poterant, dum anno 27 a. Chr. Caesar victas pacatasque provincias senatui 
populoque Romano reddidit. Eius rei aperlum testimonium reperitur in eo, qui usque ad 

illud tempus Macedoniae praefuit, M. Licinio Crasso, eo, de quo diximus in commenti. 
epigraph. p. 45. Etenim Antonius cum bellum in Octavianum pararet, etiam Dacorum quos- 
dam populos ad auxilium sibi ferendum exciverat, qui propter discordias domesticas non 
potuerant illi quidem multum prodesse (Dio LI, 22), sed post proelium Actiacum puniendi 
tamen atque a finibus Romanis arcendi esse videbantur.  Quare hoc bellum Caesar man- 
davit ei quem nominavimus Crasso, quem in annum 30 p. Chr. sibi consulatus collegam 
sumpserat, et quidem in ipso hoc consulatu, ut opinor. Ipse enim receptis anno 31 Mace- 
donibus et Graecis cum Sami hibernasset (Suet. Oct. 17), ineunte vere in Italiam, ac post 
brevem commorationem in Asiam profectus est, quare relinquendus aliquis erat in Mace- 
donia tum multis exercitibus repleta, qui maiorem quandam potestatem haberet. Italiam 
autem urbemque Romam, dum ipse abest, Caesar C. Maccenatis curae commiserat (Dio 
LI, 3; App. bell. civ. IV, 50), ut principio certe anni, quo tanta huic potestas mandata est, 
consules abfuisse videantur. Quum igitur abiret Caesar in Asiam, relictus est in Mace- 
donia et Graecia (sic enim ait Dio LI, 23), ut Illyrico excepto universam veterem provin- 
ciam regeret, is qui tunc consul erat, M. Crassus, sed legati modo potestate praeditus. 
Quare cum regem Deldonem sua ipse manu occidisset, Dio LI, 24 dicit Crassum spolia 
opima referre potuisse, si imperator fuisset suisque auspiciis bellum gessisset (e1789 aùzo- 
xgGtwo otgatnzds &7ey0vet). Eademque de causa cum res adversus Getas bene gestae 
essent, supplicatio et triumphus non Crasso tantum, verum etiam Caesari decreta sunt, 
imperatorisque nomen ex ea victoria solus accepit Caesar (Dio LI, 25). Apparet igitur 
quod diximus, legatos tunc Caesaris, non rectores, qui suo imperio uterentur, missos esse 
cum in reliquas provincias, tum in Macedoniam.  Veruntamen post annum 27 a. Chr., quo 
Caesar imperium cum senatu partitus est, rursus coeperunt veteris provinciae esse rectores. 
Sed tres tamen factae sunt ex iis populis provinciae, qui uni olim praesidi paruerant. 
Primum enim seiunctum mansit Illyricum sive Delmatia, quae tunc vocari coepit, quam tum 
Caesar tunc populo concessisset, postea anno 11 a. Chr. ubi graviora bella imminebant, ad 
suam curam transtulit (Dio LHI, 12 et LIV, 34), tum constituta est Macedonia, quae pro- 
prie appellatur, amplificata bellis nuper a Crasso adversus barbaros gestis, denique Achaia, 
quae dicitur, coepit esse peculiaris provincia suoque praesidi parere (Dio LIII, 12 et Strab. 
XVII extr.). Utraque harum provinciarum, si ab nonnullorum imperatorum tempore disce- 
das, senatus fuit praetoriosque viros, qui pro consulibus nominabantur, habebat. 

lam ut perpetuam praesidum seriem, qui Macedoniam et Achaiam imperante Augusto 
tenuerunt, contexamus fieri non potest et quia auctorum idoneorum magna inopia est et 
quia praetorii viri saepe obscuriore ex genere erant nec aliis rebus illustrati facile memo- 
riam nostram fugerunt. Ac Macedoniae quidem fortuna paulo est notior; finitima enim 

barbaris aliquot bellorum gerendorum facultatem praebuit, de quibus nobis est traditum; 
sed Achaiae tamen etiam praesidis mentio fit. In Macedonia autem commemoratur apud 
Dion. LIV, 3 M. Primus anno 23 a. Chr., quem Pighius Annal. II p. 515 nominatum esse 
putat Antonium. Qui cum iniussu senatus et imperatoris Odrysis bellum intulisset, exacto 
provinciae anno, Romae accusatus damnatusque est repetundarum, ‘opinor, iudicio adden- 
dusque erit iis exemplis quae de reis repetundarum collegit Car. Tim. patruus in scri- 
ptione academica de legibus iudiciisque repetundarum III p. 37 sq. In quo memorabile 
est, quod Dio accidisse narrat. Ait enim, cum Primus modo Marcelli modo Augusti iussu 
sese bellum coepisse causaretur, hunc ipsum sua sponte in iudicium venisse, interroga- 
tumque a praetore negasse sese iussisse. Unde intelligimus, tunc nondum ius illud sena- 
torum fuisse introductum, ut accusarentur apud senatum; in quo si causa acta esset, nec 
praetor potuisset commemorari nec tantum admirationis habuisset Augustum ipsum in iudi- 
cium advenire. Nec certo dici potest, an Tiberius demum (nam Dio LII, 31, qui solus 
huius rei auctor est, tempus huius instituti non addit) cum comitia e foro ad senatores 
transferret, senatores corumque liberos ex vulgaribus iudiciis exemerit; unum enim illud 
exemplum, quod imperante Augusto accidisse dicitur, Volesi Messallae, proconsulis Asiae, 
cos. anni 3 p. Chr., incertum est. In quo quod commemoratur a Tacito Annal. III, 68 
senatusconsultum, magis demonstrare videtur, causam ipsam non actam esse in senatu, sed 
reo apud praetorem condemnato propter atrocitatem scelerum additum esse senatuscon- 
sultum, quo, si ab initio statuendi potestas apud patres fuisset, vix opus erat. Sed hic 
M. Antonius Primus unus nobis notus est ex proconsulibus, qui Augusto imperante Mace- 
doniam obtinuerunt, qui ita obtinuit, ut, si ab Achaia et Illyrico discedas, veterem, quae 
in libero imperio Romano fuerat, Macedoniam complecteretur neque adversus barbaros ad 
septentrionem habitantes aliis finibus uteretur atque iis, quos ipsum imperium habebat. 
Sed quia pax certa cum his barbaris esse nulla poterat, aut Macedonia ab senatu auferenda, 
exercitu instruenda legatisque Caesaris tradenda erat aut nova provincia instituenda, quae 
fines imperii tueretur. Quare cum circiter anno 16 a. Chr. secundum cladem Lollianam in 
Germania acceptam omnes barbarae gentes ad Italiae Macedoniaeque fines sitae vehemen- 
tissimum bellum moverent, instituta est Moesia. Quod quando factum sit, ambigi video 
apud viros doctos. Illud quidem debet certum esse, anno 27, cum Augustus cum senatu 
imperium partiretur, nondum ullam fuisse provinciam Moesiam; nam Dio LIII, 12 non com- 
memorat, quare quod idem c.7 Augustum in senatu dicentem facit de Moesiae expugna- 
tione, necesse est ad M. Crassi expeditionem, quam tetigimus, amplificationemque provin- 
ciae Macedoniae pertineat. Nec vero ex Appiano Illyr. 30 colligi potest eam Tiberio demum 
imperante institutam esse. Qui cum tradat Moesos subactos esse ne sub Augusto quidem, 

sed sub Tiberio demum, qui post Augustum Romanis imperarit (odò’ è gogov vrrezdér- 
tus oùò’ èrèù toùò XeBaotoù, drnzdyoav de èrò TiBegiov, toù uerà tÒòv NeRfaoròv toig 
Pouciois adtoxodtogos Yevouévov), de provinciae certe institutione non dicit. Nam ne- 
que tantum bellum in his regionibus a Tiberio gestum esse ex aecuratissima Taciti narra- 
tione novimus et Tacitus Annal. I, 80 anno 15 p. Chr. prorogatam esse scribit Poppaeo 
Sabino Moesiam. Quare sic potius Appianum intelligo, Moesos non ab Augusto, cum 
anno 39 a. Chr. expeditionem in Illyricas nationessusciperet, vel sub eo (nam constat 
etiam alios duces tune eius auspiciis pugnasse), sed a Tiberio, qui ab anno 15 a. Chr. 
saepius per eas regiones bella gessit, fractos plane ac devictos esse. Constat igitur, cum 
Tiberius imperium adipisceretur, iam fuisse provinciam Moesiam eandemque constat non 
fuisse anno 27 a. Chr., artiusque etiam efficietur hoc spatium, quia Dio LV, 29 anno 6 
p. Chr. Moesiae praesidem nominat. Ita in viginti fere annos cogimur, intra quos anno 
potissimum 16 a. Chr. provinciam novam institutam esse existimo. Sic enim narrat Dio 
LIV, 20 dro te rOv Aevdelntov xaù drò tO Dxogdicawv &r099InIN: Èv te ti Ogdan 
amo0regov uev Mogxehhog Aokiuog, Puuntahan deiw te tOv tod Kottvog maidwov xaù 
eng ov Bond@v Bynocoùs rareoctoéwaro* èrmerra dè Aovxuog Téiog Zavoouotas 
èx ti] aùtijg aitias xgatioas dro tòv "Iotgov @rewcato. In his nomina virorum, qui 
commemorantur, certum est esse falsa. Nam Marcellus Lollius nullus est nec de M. Lollio, 
qui tunc ipsum Germaniam regebat (cf. supra p. 102); potest cogitari; quare recte a Pighio 
Annal. III p. 520 emendatum esse censeo Marcellum Claudium, ut intelligatur is, qui cos. 
fuit anno 22 a. Chr., cuius nomen inter quindecimviros, qui ludos seculares anno 17 fece- 
rint; commemoratur in fastis Capitolinis. Nec magis verus esse potest Lucius Gaius; 
nulla enim fuit gens Lucia, recteque cum ab aliis, tum ab Borghesio in Annal. Inst, arch. 
anni 1849 p. 22 intelligi arbitror C. Iunium Silanum, cos. ann. 17 a. Chr. Hi igitur tune 
ad tuendam Macedoniam bella cum barbaris gesserunt. Sed cui provinciae praeerant? 
Non videntur Macedoniae ipsi, quoniam et consulares viri erant, proconsules autem ex 
praetoriis eligebantur, et successores eorum, qui cum iisdem barbaris bella gesserunt, 
plus quam annuum imperium habuerunt.  Neque existimare poterimus, eos extra sortem 
cum grave bellum immineret, ab imperatore ad senatoriam provinciam tuendam ac compo- 
nendam esse missos. Quod si de his aliisque, qui successisse iis narrantur, statuemus, 
intelligi non poterit, quod Tac, Ann. I, 76 Macedones petisse ait, ut proconsulari imperio 
levarentur, quia per tot annos nullos proconsules habuissent. Relinquitur, ut Moesia provincia 
tunc instituta Macedoniaque pacatorum ac quietorum populorum finibus circumscripta sit. 
Ac duos quidem novae provinciae legatos cognovimus, Claudium Marcellum, quem ab 
anno 16 (nam antecedenti propter ludos seculares in urbe fuerat) per biennium fere prae- 

fuisse suspicor, tum C. Silanum.  Successit huic L. Calpurnius Piso, cos. anno 15 a. Chr., 
qui postea in praefectura urbis inclaruit, de quo quae supra p. 129 diximus, conferri 
possunt. De eo ad annum 11 a. Chr. sic scribit Dio LIV, 34, quo tempore Drusus alteram 
expeditionem in Germaniam susciperet, Vologaesum Thracem, Bacchi sacerdotem, defe- 
cisse ab Rhascuporide, Thracum rege, coque facile occiso, item expulso Rhoemetalce, 
eius patruo, invasisse in Chersonnesum; eodemque tempore Sialetas incurrisse in Mace- 
doniam. Tum sic pergit: Aevxuos Ietowv èx Iaugvhias, )< 70yg, rgoserayIn oqpiow. 
Cf. Liv. epit. CXXXVII:; Flor. IV, 12, 17; Vellei. II, 98, ex quibus hic addit, fuisse eum 
legatum Caesaris ac per triennium bellum gessisse eoque confecto Asiae securitatem, 
Macedoniae pacem reddidisse.. In quibus una res nobis sane est molestissima, nimirum 
quod Dio ait L. Pisonem ex Pamphylia, cui praeesset, missum esse contra Thraces, neque 
ulla mihi ratione persuadere possum, narrari id recte. Neque enim ulla tunc erat propria 
provincia Pamphylia, qua de re supra saepius diximus, sed coniuncta cum Galatia, eaque 
ipsa quia exercitu carebat, a praetoriis, non a consularibus viris regi debebat, L. autem Piso 
quinquennio ante consulatum gesserat. Quid deinde est illud, quod Dio ait Pisonem ex 
Pamphylia, cui praeesset, oppositum esse Thracibus? Hoc habeat sententiam aliquam, si 
Pisonem statuamus ei provinciae praefuisse, quae vicina esset Thracibus, iussumque eum 
esse ex Caesaris provincia, quam regeret, auxilium ferre senatui, qui quia legionibus 
carebat, sua defendere non poterat; aliter vix potest intelligi. Nam Dio qui honores viro- 
rum quos commemorat persequi non soleat, quid narret Pisonem, antequam Thracicum 
bellum susciperet, Pamphyliae tantulae provinciae, si modo fuit provincia, praefuisse? 
Num hoc volebat, tantam tune fuisse virorum vel belli peritorum vel Caesari amicorum 
penuriam, ut ex Pamphylia petendus esset qui Thraces vinceret? Tum Pamphylia longissime 
a Thracia aberat, ut praeses eius non posset iuberi, dum suam provinciam regit, simul 
Macedoniam liberare. Ferrem fortasse Bithyniam, si posset demonstrari, id quod non 
potest, tunc extra soriem legatum Caesaris ei praefuisse eumque legionibus ornatum; in 
universa autem Asia, si ab Syria discedas, tunc scimus nullas fuisse legiones. Quae cum 
ita sint, quamvis litterac magis quam oportet videantur discedere, necessario tamen facien- 
dum esse existimo, ut pro eo quod est apud Dionem éx Ieugudies scribatur éx Mvotag. 
Tum omnia aperta. Regebat L. Piso Moesiam, cum orta est Thracum et Sialetarum de- 
fectio. Eam sua sponte opprimere non poterat; nam nec Rhascuporidis regnum proprie 
in eius erat provincia, atque etiamsi fuit, partem tantum belli extinguere poterat, quia 
Thraces etiam Asiae litora vexaverant.  Sialetae vero sive Coelaletae sive Coeletae (Tac. 
Ann. II, 38) certe erant in provincia Macedonia, quam attingere non licebat. Ita ei ex 
senatusconsulto permissum est legionibus, quas in Moesia regeret, Thraces reliquasque 

nationes quae Macedoniam vastabant, persequi tollendique belli causa et Macedoniam et 
Asiam et Bithyniam, si illa quoque aliquid mali perpessa esset, intrare.. Sic facile cre- 
derem, si tunc Piso extra ordinem non modo Moesiae, verum etiam Macedoniae praefuisse 
narraretur neque quisquam a senatu missus esse pro consule. Quamquam id neque necesse 
est neque traditur. Quis Pisoni successerit, nescimus ac diu tranquilliores res per Moe- 
siam et Macedoniam videntur fuisse. Sed hoc tamen tempore collocandum esse arbitror 
bellum Dacicum et Sarmaticum, ducemque eius Lentulum, quem Flor. IV, 12, 23 comme- 
morat. Quamquam certi nihil videtur posse affirmari, siquidem nec belli illius a quo- 
quam alio mentio fit et Lentuli tunc fuerunt tam multi, ut quis gesserit, decerni nequeat. 
Proxime nominatur A. Caecina Severus, cos. anni 9 a. Chr. ex Kal. Iuliis ‘cam Nerone 
Druso, qui anno 6 p. Chr. Moesiae praefuit, cum ingens illa Pannoniorum et Delmatarum 
seditio exarsit, quae Tiberium et Germanicum usque ad annum 12 p. Chr. exercuit.  Ne- 
que enim ea finibus Illyrici contincbatur, sed finitimas quoque provincias, Moesiam et 
Macedoniam, corripuerat, ut illius legatus necessario ad auxilium ferendum vocaretur. 
ltaque saepius Caecina commemoratur in eius belli narratione a Dione LV, 29 sq., item a 
Vellei. II, 112, qui A. Caecinam et Silvanum Plautium consulares ex transmarinis provin- 
ciis Tiberio opem tulisse ait; nam M. Plautium, cos. anni 2 a. Chr., Illyrico praefuisse titu- 
lus eius Tiburtinus apud Grut. p. 452, 6 docet. Ac quamvis nihil certi tradatur, tamen, 
quoniam Caecinam saepius in fortuna belli illius enarranda commemorari video, mansisse 
eum in Moesia iudico, dum divictis prorsus barbaris certa pax constituta triumphusque 
Tiberii actus est, i. e. usque ad annum 12 p. Chr. Hoc enim ipso constat Moesiae prae- 
fectum esse C. Poppaeum Sabinum, cos. anni 9 p. Chr. De quo antequam dicamus, repe- 
tendum est de Achaia provincia, quales rectores imperante Augusto habuerit. Nam ipsi 
homines ignoti sunt neque nomen ullum, nisi quid forte me fugit, traditur. Incertum 
enim est, num huc referendus sit ille Atidius Geminus, praetor Achaiae, quem apud Tac. 
Ann. IV, 43 narrant anno 25 p. Chr. Messenii de iure templi Dianae Limnatidis statuisse. 
Nam ignotus prorsus est homo ipsaque eius gens veteribus temporibus obscurior, ut inter 
maiores magisiratus nemo eius nominis libertatis tempore inveniatur, improbanda autem certe 
Pighii in Annal. HI p. 584 opinio, qui eum anno 24 p. Chr. Achaiae praefuisse putat. Sed 
quod postremo Messenii eum dicunt de templo iudicasse, Lacedaemoniique ante C. Caesaris 
et M. Antonii sententias attulerant, Augusto maxime imperatore eum Achaiae praefuisse 
arbitror. Parebat autem universa Achaia (sic enim iam appellabatur provincia neque ante 
hoc tempus id nomen tantum patebat) proconsuli cum legato et quaestore. Etenim anno 6 
p. Chr. Dio LV, 27 narrat cum Achaiae proconsul antequam decederet, esset. mortuus, 

Augusto referente provinciam ita esse divisam inter legatum et inter quaestorem, ut alter 
Peloponnesum, alter reliquam Achaiam curaret. 

Per totum igitur Augusti imperium Achaia et Macedonia proconsules suos habebant; 
sed provinciae erant non magnae, et dudum exinanitae, praesertim cum bellorum civilium 
tempore plurimos exercitus maximaque proclia sustinuissent.  Quare cum Tiberius impe- . 
rium adeptus esset, anno 15 p. Chr. legatis Romam missis petebant, ut de tributis aliquid 
sibi remitteretur. De qua re cum deliberaretur, placuit proconsules, in quos magnae im- 
pensae faciendac erant, ex utraque provincia tolli, traditisque iis Caesari aboliti sunt etiam 
quaestores, qui tributa senatui debita colligebant. Quorum loco instituti sunt procuratores, 
qui quoniam certis mandatis mittebantur ab imperatore, hic, prout opus videbatur, vel remit- 
tere vel exigere poterat (Tac. Ann. I, 76). Quare postquam qui tunc tenebant provincias 
proconsules decesserunt, traditae sunt et Macedonia et Achaia Poppaeo Sabino, de quo 
diximus, Moesiae iam praefecto (Tac. Ann. I, 80), qui iurisdictionem per legatos admini- 
straret. Hic Sabinus videatur tres illas provincias rexisse, donec extremo anno 35 p. Chr. 
mortuus est. Etenim Tac. Ann. VI, 39 eum per quattuor et viginti annos narrat maximis 
provinciis praefuisse, et Dio LVII, 25 Moesiam utramque et Macedoniam ei paruisse scribit. 
Itaque et cum in Thracia barbaras quasdam nationes oppressisset, trinmphalia ornamenta 
meruit (Tac. Ann. IV, 46) et cum domestica seditio in Macedonia et Achaia anno 81 immi- 
neret, utramque provinciam pacavit (Tac. Ann. V, 10). Qui cum universum imperium trium 
populorum teneret, ad singulos regendos legatis utebatur, quorum qui Moesiam legionem- 
que ibi collocatam administrarit, nominatur L. Pomponius Flaccus, quem Ovid. ex Ponto 
IV, 9 significat anno fere 15 p. Chr. ei legioni, quae Istri ripam tueretur, praefuisse. Sed 
adversatur huic interpretationi, ut Poppaeum Sabinum per totum illud spatium tribus pro- 
vinciis praefuisse putemus, alius Taciti locus Annal. II, 66, qui anno 19 p. Chr. Latinium 
Pandusam *) pro praetore Moesiae appellat eumque tunc in ea provincia obisse ait.. Jgno- 
ius nobis est homo, nec quicquam de honoribus eius comperimus, sed hoc videtur con- 
stare, non fuisse eum consularem. Cum enim inde a primo p. Chr. anno vel etiam ultra 


1) Sic enim hominem appellandum esse puto cum propter inscriptionem editam a Borghes. in diurn. Arcad. 
anni 1819, 3 p.55, in qua Ti. Latinius Pandusa commemoratur, tum propter Ti. Pandusam, quem App. Illyr. 10 
cum Iapydibus pugnasse narrat, quem hominem supra p. 165 seribendi quodam errore Pandusium a nobis 
appellatum esse dolemus.  Neque apud Tacitum adversatur codicis Medicei auctoritas, qui altero loco Padusa, 
non Pando exhibeat. Ipsum etiam nomen Latinius in magistratibus Romanis admodum rarum est, nec quem- 
quam inveni, nisi Latinium illum, quem Cic. epist. XII, 30 extr. videtur significare legatum in Africa fuisse 
anno 44; certe enim hoc loco Latinio potius scribendum est quam Latino. 

omnes consules noverimus, nullus in iis est Latinius. Quare cum praetorius fuerit, existi- 
marem utique legatum cum fuisse Poppaei Sabini nec recte a Tacito appellatum pro prae- 
tore, nisi idem narraret successisse ei L. Pomponium Flaccum, eundem, de quo supra 
p. 129 in Syriae praesidibus diximus, cos. anni 17 p. Chr. Qui cum et consularis fuerit 
et, id quod modo docuimus, in eadem provincia ante breve tempus legatus legionis, fieri non 
potest, ut putetur iterum Sabini fuisse legatus.  Idemque a Vellei. Il, 129 ita prorsus com- 
memoratur, quasi totam provinciam legatus Caesaris rexerit. Tenuit autem Moesiam usque 
ad annum 26. Nam successit ei Pomponius Labeo, quem Tac. Annal. IV, 47 narrat com- 
muniter cum Sabino bellum adversus Thraces gessisse. Hic anno 34 ipse sibi mortem 
intulit cum uxore sua, quia Tiberius ei domo sua interdixerat, male administratam pro- 
vinciam aliaque crimina obiiciens (Tac. Ann. VI, 29), unde intelligemus eum paulo ante 
ex provincia decessisse. Ildque confirmat Dio LVIII, 24, eum postquam ex praetura per 
octo annos Moesiam rexit, quia a Tiberio pecuniae contra leges captae insimularetur, occi- 
disse referens. Cf. supra p. 145. Quare Labeo si anno 33 Romam revertit, Moesiam 
accepit anno 26, sed consulatu ante non gesto. Quae cum ita sint, quid faciamus Dione, 
quem citavimus, qui Sabinum narret per totum prope Tiberii imperium Moesiae utrique, 
Macedoniae, Achaiae praefuisse eique in iisdem provinciis successisse Memmium Regulum? 
Nimirum sic accidisse iudico. Accepit tres provincias, i. e. omnem eam quae veteribus 
temporibus appellabatur Macedoniam, Poppaeus Sabinus anno 15 p. Chr., sed anno vel bien- 
nio post Tiberius veritus, ne nimis ille extolleretur, Moesiae praefecit Latinium Pandusam, 
in Macedonia et Achaia reliquit Sabinum.  Successit in Moesiam anno 19 L. Pomponius 
Flaccus, anno 26 Pomponius Labeo, cui mandatum est, ut cum Sabino bellum Thracicum 
administraret. Postquam Labeo quoque anno 33 revocatus est, Sabinus, qui ad illud tem- 
pus duas modo provincias rexerat, tertiam denuo accepit Moesiam atque in trium harum 
provinciarum administratione obiit. Est autem haec res, quam exposuimus, cum ideo 
memorabilis, quod qua arte Tiberius in provinciis mandandis usus sit, insigni exemplo 
docet, tum quod minus verum esse ostendit, quod vulgo Moesia consularibus tantum legatis 
tradita esse existimatur. Consulto enim Tiberius duos praetorios viros Moesiae imposuerat, 
ne donec Macedoniae et Achaiae Pomponius Sabinus, vir consularis, praeerat, si quid 
communiter finitimarum provinciarum rectoribus esset agendum, velut ipsum illud quod 
diximus bellum Thracicum, mala inter eos existeret aemulatio, sed praetorius cederet con- 
sulari. Neque Pomponium Flaccum consularem tune Moesiae praefecisset, nisi Rhascupo- 
ridem, quocum ille ex priore tempore, quo legionem per easdem regiones rexerat, ami- 
citiam artam habebat, decipere voluisset, atque hoc est illud, quod Tacitus Annal. II, 66 

significat: Pomponium Flaccum veterem stipendiis et arta cum rege amicitia eoque accom- 
modatiorem ad fallendum ob id maxime Moesiae praefecit. 

Successit igitur Poppaeo Sabino C. Memmius Regulus, cos. Kal. Oct. anni 31 suffectus 
Fausto Sullae, Tiberii in destruendo Seiano praecipuus adiutor, cui praeter Moesiam Dio 
LVII, 25 ait Macedoniam, et secundum quosdam auctores etiam Achaiam extra sortem 
esse traditam. Qui quas provincias rexisset si Dio nesciebat, nos multo minus sciemus, 
etsi non abhorret a vero in Regulo idem accidisse atque in Poppaeo Sabino, ut non per 
totam legationem easdem regeret provincias. Nam Tiberius, qua erat morositate ac pigritia 
in deligendis provinciarum rectoribus, videtur sane Regulo, quem semel probasset, omnes 
Sabini provincias tradidisse, at Caligulam facile crederem avellisse Achaiam, nisi tantula 
haec esset provincia, ut vix legato Caesaris digna videri posset. Decessit autem C. Regulus 
ex provincia anno 89, cum in urbem revocatus est, ut uxorem suam Lolliam Paulinam 
Gaio principi desponderet (Suet. Cai. c. 25 et Reimar. ad Dion. LIX, 12). Successorem 
eius non inveni, sed hoc video non facile plures fuisse quam duo, quorum unus Caligulae, 
alter Claudii imperio tribui possit, antequam a Claudio triennio postquam imperare coepit, 
Macedonia et Achaia senatui redditae sunt. De ea re Dio Cass. LX,24 ad annum 44 p. Chr. 
sic tradit: Tv te Ayatav xaù tiv Maxedoviav aigerois doyovow, &È obreo 6 TiPéouos 
nose, dvdouévag arrédwrer 6 Kiabdios t6te TO xA9w, similiterque dicit Sueton. Claud. c. 25. 
Quid igitur tunc factum est? Num Macedonia et Achaia rursus coniunctae sunt? Non 
videtur; sed seiunctae sunt, duasque effecerunt provincias, ut Augusto imperante. Nam 
duo nominantur sub Claudio proconsules Achaiae, qui Macedoniam seorsim constitisse do- 
cent. Unus est L. Martius Macer, qui in titulo Arretino apud Gor. Inscr. Etrusc. Il p. 293 
et apud Borghes. in diurn. Arcad. anni 1826, 4 p. 170 nominatur tri. mil. leg. II. IMIvir. 
v(iar. || cur. 9.) aed. cur. pr. leg. Ti. Claudi. Cae(s. Aug. 


pro) pr. province. Moesiae. leg. IV. 
Seyt. (et || leg.) V. Maced. procos. prov. Achai(ae || citrya sortem. Hic a Borghesio existi- 
matur, postquam Macedonia et Achaia seiunctae sunt, primus fuisse Claudii legatus in 
Moesia, quae sententia cum nullis argumentis stabiliatur, mihi quidem minus videtur esse 
vera. Dicitur enim L. Martius proconsul Achaiae fuisse citra sortem i. e. factus a senatu, 
sed non sortito, verum electus ex praetoriis. Qui cur electus sit, non intelligitur, si pri- 
mum eum postquam Achaia senatui reddita est, Moesiae, tum fortasse triennio vel qua- 
driennio post Achaiae praefuisse statuimus. Solet enim extra sortem praeses in eam pro- 
vinciam mitti, quae neglecta aliquamdiu sit praecipuaque cura quadam indigeat; quod cum 
accidit, quia sors ad quemlibet deerrare potest, iudicio vel senatus vel principis eligitur, 
qui maxime idoneus ad ea quae corrupta sunt emendanda videatur. Num igitur probabile 
33 * 

est, cum tamdiu Achaia rectoribus optimis a principe electis usa esset, paucis annis adeo 
eam esse corruptam, ut denuo emendatore opus esset? Immo sic existimabimus, cum 
redderetur Achaia senatui, opus fuisse aliquo, qui provinciam, cuius reditus ad id tempus 
a procuratoribus essent administrati, aliter constitueret, quaestori quid agendum esset, 
praeciperet omniaque ad reliquarum senatus provinciarum modum componeret. Fortasse 
etiam, cum subito duae accederent provinciae, in quas qui quinquennio ante praeturam 
gessissent, sorte mittendi essent, deerant, qui sortirentur. Itaque quare anno 45 extra 
sortem rector Achaiae electus sit, intelligimus, quare paucis annis post electus sit, non 
intelligimus, multoque magis L. Martium Macrum primum sub Claudio proconsulem Achaiae 
fuisse censemus. Efficitur hinc, ut anno 41 Claudius (nam huius tantum legatus dicitur 
Martius Macer) postquam imperare coepit, L. Martium Moesiae duabusque quae in ea erant 
legionibus praefecerit, Macedoniam autem et Achaiam, quamvis tune in sua tutela reti- 
neret, disiunxerit; atque .inde nata est illa fama, quae Dionem movit, ut incerium esse 
traderet, num Memmio Regulo, de quo diximus, Achaia etiam paruisset. Equidem Mace- 
doniam et Achaiam quamdiu Caligula imperavit, cum Moesia coniunctam fuisse, deinde a 
Claudio separatam peculiarique legato traditam, tum anno 44 senatui redditam, sed in 
veteres illas, quae sub Augusto fuerani, provincias divisam esse coniicio. Simul autem 
illud observo, quod apparet, L. Martium Macrum legatum Moesiae fuisse virum praetorium 
neque omnino antequam Vespasianus tertiam provinciae legionem addidit, constans videtur 
facta esse consuetudo consularium Moesiae praeficiendorum. Nam etiam qui L. Martio suc- 
cessit, Flavius Sabinus, Vespasiani frater, antequam consulatum anno 52 accepit atque urbi 
praefectus est, per septem annos Moesiam rexit. Cf. Tac. Hist. III, 75 et Borghes. diurn. 
Arcad. anni 1831, 1 p. 296. Alter autem Achaiae proconsul Nerone imperante nominatur 
. Gallio ille in Act. Apost. XVIII, 12. Hic quin fuerit philosophi Senecae frater maior natu, 
qui cum antea vocaretur M. Annaeus Novatus, posiquam a Iunio Gallione, non ignoto sena- 
tore, Caligula imperante (nam M. Annaeo Novato dedicati sunt philosophi libri per illud 
imperium scripti) adoptatus est, nomina sumpsit Iunius Annaeus Gallio, dubitari non potest. 
Nam et rarius omnino est cognomen Gallio et fratrem suum in Achaia fuisse testatur 
Seneca epist. 104. Sed quando Gallio Achaiae praefuerit, incertum est, nec quae ex Pauli 
apostoli, qui apud Gallionem proconsulem Corinthi dicitur esse accusatus, rebus efficiuntur, 
adeo certa sunt, ut inde Gallionis proconsulatus definiatur; sed nunc tamen sic fere de 
iis statui video, ut et Paulum annis 53 et 54 Corinthi versatum esse et alterutro anno Gal- 
lionem Achaiae praefuisse existiment. Vide, ut unum nominem, Car. Wieseler. chrono- 
logiam aetatis apostolicae, Goettingae 1848, p. 117. Equidem, ut Pauli res omittam solum- 
que Gallionem spectem, quorundam causa, qui de his rebus scripserunt, primum hoc 

animadverto, si vulgaris reipublicae Romanae consuetudo servetur, non potuisse eum praeesse 
Achaiae post consulatum, quem ab eo gestum esse narrat Plin. nat. hist. XXXI, 339 (nam 
praetoria provincia erat Achaia), deinde inter praeturam eius. et proconsulatum ex celebri 
Augusti lege intercedere oportuisse quinquennium. Quando autem praeturam ipsam ges- 
sisse videatur ut inveniamus, redeundum est ‘ad Senecam philosophum, fratrem eius; hoc 
enim adiutore ac fautore omnes honores adeptus est, ipse, quamvis egregius esset decla- 
mator (sic enim in Eusebii chronico appellatur) hac quae tunc parum valebat arte nihil 
esset assecutus adeoque fratrum per omnia tempora fuit vita coniuncta, ut ab eodem 
Nerone, qui Senecam interfecit, paulo post occisum esse constet Gallionem. Tam philo- 
sophus quaesturam accepit antequam in Gaii gratia esse desiit anno 39 non modo 
eam ob causam quam Dio LIX, 19 affert, quod Iuliae Germanici filiae adulter esse videretur, 
sed, opinor, omnino, quod huic Iuliae ipso illo anno relegatae (Dio LIX, 22) nimis faveret. 
Ac tum quidem philosophus etsi iacere coepit, poenam tamen effugit, qua affectus est a 
Claudio machinante Messalina, quae Iuliam illam in breve tempus revocatam occiderat 
(Dio LX, 8). Rediit autem ab exilio Seneca anno 49 per Agrippinam (Tac. Ann. XII, 8; 
Dio LX, 32), ac deinceps plurimum apud imperatorem et Agrippinam valuit. Per totum 
igitur hoc tempus, quo philosophus ipse iacuit, fratrem eius cum eo coniunctissimum ab- 
horret a similitudine veri maiore dignitate esse auctum: satis ille sibi fortunatus videretur, 
si fratris fortunam effugeret gradumque suum in senatu retineret, ut probabile prorsus 
sit Gallionem usque ad annum 49 ultra quaesturam non ascendisse. Seneca autem cum 
ex Corsica revocaretur, statim praeturam impetravit (Tac. Ann. XII, 8), i. e. designatus 
est in annum 50, Gallionem, qui illius opera in gratiam imperatoris restitutus est, post 
eum praetura ornatum esse putabimus, ut vel ipso illo anno, sed inferiore loco, vel anno 51 
praeturam adeptus sit. Quodsi in praetura successit Gallio fratri, certe successit etiam in 
consulatu. Senecae autem consulatus solebat olim collocari anno 62, propterea quod se- 
natus consultum Trebellianum; quod L. Annaeo Seneca Trebellio Maximo factum est (Ulp. 
Dig. XXXVI, 1,1 et Gai. Inst. II, 253) putabatur id esse, de quo Tacitus Ann. XV, 19 narrat. 
Sed cum iam Lipsius paululum dubitationis movisset, Borghesius nuper apud Gervasium 
de inscriptionibus Neapolitanis p. 38 (cf. Bullett. inst.. arch. anni 1846 p.174) docuit non 
potuisse nec Senecam consulem esse anno 62, quia ipso illo tempore neglectus ab impe- 
ratore coepisset vita publica abstinere atque in otium recedere (Tac. Ann. XIV, 52 et 56) 
nec Trebellium Maximum, quia is iam proximo antecedenti anno inter consulares comme- 
moraretur a Tac. Ann. XIV, 46. Ipse igitur Senecam consulem eiusque collegam Trebellium 
Maximum confert in annum 58, maxime propter Tacitum Ann. XIV, 53, qui anno 62 Senecam 
sic ad Neronem dicentem facit: Quartus decimus annus est, Caesar, ex quo spei tuae 

admotus sum, octavus, ut imperium obtines; medio temporis tantum honorum atque opum 
in me contulisti, ut nihil felicitati meae desit. Honores enim, quod praeturam iam ab 
Claudio accepisset, nullos Senecam ab Nerone accepisse nisi consulatum mediumque tem- 
poris esse quarium annum postquam Nero imperium adeptus est. Quam interpretationem 
qui admittet, necessario etiam hoc credet, divitias omnes, quibus philosophus abundabat, 
in eum uno illo anno 58 esse congestas, quas Tac. Ann. XII, 42 anno 58 intra quadri- 
ennium regiae amicitiae partas esse scribit. Immo nos rectius videmur sic statuere, ut 
Senecae maxime initio principatus sui, antequam anno 58 Poppaeam Sabinam amare matrem- 
que Agrippinam, cuius summa gratia philosophus utebatur, in odio habere coepit, Nero- 
nem et consulatum et ingentes divitias detulisse neque unum aliquem annum, sed totum 
illud, quod ab anno 54 practerierat, spatium a Tacito significari existimemus. Quod autem 
altero loco quasi subsidii causa argumentum affert Borghesius, id nobis quidem contra 
potius videtur esse explicandum. Anno enim 58 condemnatus est P. Suillius Nerullinus 
propter odium maxime Senecae eoque insidias struente, ut Tac. Ann. XII, 42 significat, 
quam tantam philosophi apud senatores potentiam negat posse intelligi Borghesius, nisi 
ille tune aut consul aut designatus consul fuisset. Quae in re Borghesius nimis callida videtur 
uti interpretatione. Quidni enim Seneca, apud Neronem gratiosissimus, etiam cum nullo 
magistratu esset ornatus, inveniret senatores aliquos, qui Suillium multis invisum (homo 
enim erat olim Claudio imperante potens multisque exitii auctor extiterat) condemnandum 
curarent? Atque potest hoc argumentum, ut diximus, contra Borghesii sententiam con- 
verti. Sive enim ineunte anno causa Suillii in senatu acta est, quo tempore Senecam 
Borghesius censet fuisse consulem designatum, sive exeunte, quo consulatu illum funcetum 
esse putat, utroque certe tempore adesse oportebat philosophum; nam consules designati 
primi rogabantur sententiam, consules in senatu praesidebant. Senecam autem abfuisse a 
senatu in agenda Suillii causa Tacitus c. 43 significat, cum ait fuisse, qui convicia ab reo in 
Senecam iactata ad eum deferrent. Quare certe Seneca anno 58 consulatum non gessit. 
Quod qui statueret, nullum locum inveniret, quo Iunii Gallionis Senecae fratris. consu- 
latum collocaret. Quem cum dixerimus consulem fuisse post philosophum, interfectumque 
non multo post eum, nemo existimabit anno 62, quo frater invisus Neroni vita publica 
abstinere coepit, summo honore esse ornatum. Triennii autem, quod annum 62 antecedit, 
consules omnes noti sunt. Cum enim Suetonius Ner. 15 Neronem tradat consulatum in 
senos plerumque menses dedisse, praeter ordinarios consules anno 61 noti sunt C. Calvisius 
Ruso et L. Caesennius Paetus, anno 60 Cn. Pedanius Salinator, tum L. Velleius Paterculus 
et Pompeius Vopiscus (Senec. nat. quaest. 7, 28), anno 59 T. Sextius Africanus et Afrenus, 
ut Gallioni qui tribui possit, nullus per hos annos locus supersit. Quando autem Seneca 


‘263 


“i 


ipse consul fuit, quando frater eius Gallio? Nam etiam annus 57 eximitur, si fides ha- 
benda est titulo Hispanico apud Spon. Miscell. erud. antiq. p. 278. Equidem Senecam 
ipsum consulatu ornatum esse puto anno 56, quo, quantum invenire potui, nondum alii 
praeter eos qui Kal. Ian. inierunt consules innotuerunt, eiusque sententiae aliqua confir- 
matio efficitur ex iis, quae Tacitus Annal. XII, 18 narrat de Nerone, postquam exeunte 
anno 55 Britannicum interfecit: Exin largitione potissimos amicorum auxit, nec defuere, 
qui arguerent viros gravitatem asseverantes, quod domos, villas id temporis quasi prae- 
dam divisissent, quo loco iam Lipsius vidit Senecam potissimum significari. Cui si Nero 
non eadem modo praemia quae libertis aliisque, qui senatoria dignitate carerent, homini- 
bus tribuere vellet, quoniam praeturam iam gesserat, nihil supererat nisi consulatus, quem 
cum in priores anni 56 menses alii nobilissimi viri iam occupassent, detulit in posteriores 
eiusdem anni menses. Sic igitur Kal. Iul. anni 56 suffectos esse statuo consules M. An- 
naeum Senecam cum Trebellio Maximo, Gallionem autem eius fratrem transferendum esse 
coniicio in annum 58, qui a Borghesio tribuebatur philosopho ipsi; neque enim alius ullus 
annus iam superest. Hanc igitur, quam solitam fuisse in republica Romana diximus, ratio- 
nem si sequemur, proconsulatum Gallionis Achaicum anno 55 vel 56 collocabimus; utroque 
enim anno satis temporis et post praeturam et ad consulatum ab imperatore impetrandum 
relinquitur. Quamquam non dissimulabo, multa posse contra disputari. Erunt enim for- 
tasse, qui Achaiam ab Gallione post consulatum gubernatam esse contendant. Qui si afferant 
id argumentum, quod ab Wieselero 1.1. p. 120 afferri. video, certe errent. Nam Plinius 
nat. hist. XXXI, 33 cum sic scribit: Praeterea est alius usus multiplex (aquae marinae), 
principalis vero navigandi phthisi affectis, ut diximus, aut sanguinem egerentibus: sicut 
proxime Annaeum Gallionem fecisse post consulatum meminimus. Neque enim Aegyptus 
propter se petitur, sed propter longinquitatem navigandi, certe non de ea febri dicit, qua 
Seneca epist. 104 fratrem suum in Achaia laborasse ait. Neque enim omnino de febri 
Plinius loquitur neque de navigatione Achaica; immo in Aegyptum abisse Gallionem vale- 
tudinis causa significat. Denique ne illud quidem credo proxime post consulatum esse 
coniungenda. Immo proxime profectum esse Gallionem Plinius ait, quia omnis res nuper 
i. e. ante tredecim fere annos acciderat (nam Plinius absolvit opus suum anno 77, Gallio 
decessit anno 65 vel 66), additque post consulatum, ut provectioris aetatis hominem navi- 
gatione ad levandam phthisim usum esse significet annumque, quo Gallio navigarit, indicet. 
Sed alia afferri possunt, quae universam de Gallione disputationem incertissimam reddant. 
Lex enim de provinciis senatoriis Augusti erat illa quam diximus, ne quis ante quinquen- 
nium post magistratum gestum provinciam sortiretur; sed quot anni intercedere consuerint, 
magnopere quaeritur. Etenim etsi inter consulatum consularesque provincias, Asiam et 

Africam, decem anni vel etiam amplius interesse solebat, quam rem ipsi supra saepius 
commemoravimus, nolim eandem rationem ad praetorias provincias transferri. Nam cum 
multi quotannis fierent consules, provinciae autem consulares essent tantum duae, apparet 
sortem diu expectandam fuisse consularibus. At praetoriae provinciae octo vel plures erant, 
ut quamvis ad sedecim praetores crearentur, duplo tantum maior esset praetorum quam pro- 
vinciarum practoriarum numerus. Quare Septimii Severi exemplum, quod Borghes. in diurn. 
Arcad. 1826, 4 p.179 affert, recessisse ab consuetudine iudico. Qui cum anno 178 prae- 
turam gessisset (natus enim erat anno 146, praetorque factus est anno aetatis tricesimo 
altero, Spart. Sept. Sev, 4), Siciliensem proconsulatum, in quo Geta ei natus est, accepit 
anno 189 (Spart. 1. I.). Sed praefuerat ille principis provinciis, ut quo tempore sors ad 
eum deveniret, Roma abesset atque a principe in posterius tempus reiiceretur. Itaque non 
multo maius spatium quam lege praescriptum erat, praeterire consuevisse arbitror, dum 
praetores qui fuerani, provincias sortirentur. Veruntamen etiam illud possit disputari Gallio- 
nem gesto demum consulatu Achaiam, quamvis praetoria esset provincia, sorte accepisse. 
Quaeritur enim, si quis post praeturam biennio vel iriennio vel quadriennio, quo prae- 
toriam provinciam nondum licebat sortiri, consulatum adipisceretur, quid fieri consueverit, 
quae quaestio tam difficilis est, ut, qui summus harum rerum apud Italos iudex est, Bart. 
Borghesius parum de ca secum ipse consentiat. Quam rem cum ille in diurn. Arcad. 
anni 1826, 4 p. 177 tractaret, sic statuit, cum qui ante praetoriam provinciam sorte ac- 
ceptam consulatum adipisceretur, amittere ius sortiendae transferrique ad eos, quibus sola 
consularis vel Asia vel Africa deberetur. Argumentis autem utitur duobus, primum pro- 
vinciam praetoriam non commemorari apud eos, qui non multo post praeturam adepti sint 
consulatum.. Sic nec Hadrianus imperator, qui anno 107 praetor, anno 109 consul fuit, nec 
Frontinus, praetor anno 71 (Tac. Hist. IV, 39), consul anno 74, nec Agricola, nec Pertinax, 
nec Plinius, qui non multo post praeturam consules facti sunt, praetoriam provinciam rexe- 
runt. Tum Borghesius fatetur, quamvis diligenti instituta perquisitione, nondum sibi con- 
tigisse, ut quemquam, qui post consulatum praetoriam provinciam a senatu accepisset, 
inveniret omnesque, quos nosset, ante consulatum iis praefuisse: necesse autem fuisse, 
si ius sortiendae provinciae praetoriac post consulatum retinerent citoque consules fierent, 
eam post consulatum acciperent. Haec igitur cum olim Borghesius docuisset, postea in 
commentatione de consule Burbuleio p. 43 errorem, quem appellat, suum ipse corrigit. 
Ibi negat, praetoriae provinciae ius consulatu gerendo perisse, ut autem raro in inscri- 
ptionibus exempla proconsulatus praetorii post consulatum acti inveniantur, duabus ex causis 
accidisse ait. Primum enim, quia consulatus soleat in titulis a principio honorum collo- 
cari, fieri, ut distingui nequeat, utrum tempore praetoria provincia consulatum antecesserit 

an secuta sit. Ita locum eius incertum relinqui in titulo C. Oppii Sabini apud Orell. n. 3306 
et in alio quodam, cuius locum non inveni, et P. Aelii Coerani apud Marin. act. fratr. Arv. 
tab. LX, quorum ultimum, quia omnes post consulatum honores ex ordine videntur recen- 
seri, proconsulatum Macedoniae ante consulatum ostendere arbitror, primum incertum posse 
videri concedo. Deinde Dionem LII, 94 ipsum narrare, legem Augusti paulatim ita esse 
mutatam, ut principes ipsi quot et quos provincias sortiri vellent, eligerent: ita factum 
esse, ut viri illustriores, quorum opera in Caesaris provinciis adhibenda esse videretur, 
proconsulatu praetorio excluderentur. Neque negabo propter hanc rationem multos, quibus 
liceret praetorias provincias sortiri, non esse sortitos, sed in Caesaris provinciis aliisque 
muneribus retentos, sed cum tot quotannis praetores crearentur, ex quibus magna certe 
pars etiam ad consulatum perveniret, admodum tamen mirabile est, neminem adhuc esse 
repertum, qui post consulatum praetoriam provinciam sortis beneficio gessisse videatur. 
Neque enim tria illa exempla, quae Borghesius affert, huc pertinere existimo. Quorum 
primum est C. Iulii Cornuti Tertulli, cuius titulum edidit Marin. act. fratr. Arv. p. 729, 
quem cum cos., proconsul provinciae Asiae, proconsul provinciae Narbonensis, legatus 
pro praetore divi Traiani provinciae Ponti et Bithyniae, eiusdem legatus pro praetore pro- 
vinciae Aquitaniae censuum accipiendorum nominetur, credo sane provinciae Narbonensi, 
quae senatus erat, post consulatum praefuisse, sed praefuit tamen extra sortem, certa qua- 
dam ex causa delectus. Neque enim vere praeturam gesserat, sed a Vespasiano et Tito 
censoribus inter praetorios allectus erat. Iam nequeo hoc loco explicare, quid sit referri 
inter quaestorios, aedilicios, praetorios, qua de re olim diximus in commentatione de 
honorum gradibus (Mus. Rhen. ann. 1842 p. 270), sed hoc apparet aliud esse vere prae- 
turam gerere, aliud referri inter praetorios, neque, qui allectus est, quamvis inter prae- 
iorios sententiam dicat et consulatum petere possit, ad sortiendam provinciam videtur esse 
admissus. Quare inter eos, qui allecti inter praetorios in inscriptionibus appellantur, 
quorum memoriam collegit Marinius Act. fratr. Arv. p. 727, neminem invenio, qui pro- 
vinciam praetoriam sorte acceperit praeter Pollionem Iulianum, cuius inscriptio nuper Nolae 
reperta est (apud Momms. Inscr. Neap. n. 1985), de quo ipso, quia fragmentum modo tituli 
extat, certe iudicari posse non credo. Alterum, quod Borghesius affert, exemplum est 
A. lulii Quadrati, cuius duo insignes tituli reperti sunt Pergami (Boeckh. Corp. inscr. n. 3532 
et 3548), ex quibus inter se collatis efficit, ut Quadratus post legationem Cappadocicam 
i. e, post consulatum, praefuerit Cretae et Cyrenis pro consule. Equidem utrumque titu- 
lum quadam et honorum confusione et dicendi negligentia laborare nec quicquam ex iis 
colligi posse existimo. Superest tertia inscriptio Nemausensis, ab ipso Borghesio de cos. 


Burbuleio p. 32 relata, L. Ranii Optati, qui appellatur cos. pro cos. province. Narb. c. v. leg. 

Aug. iuridicus Asturiae et Gallaeciae — praetor. Hunc titulum credo Borghesio positum 
esse L. Ranio Narbonensem Galliam regenti; vocatur enim in extremo praeses integerrimus. 
Sed praetoriam illam provinciam datam ei esse post consulatum non credo. Quid enim 
prohibet, quominus ei provinciam regenti delatus esse existimetur consulatus atque ob 
ipsum hunc subito tributum honorem a Nemausensibus positus esse titulus?  Neque enim 
non aliquando provinciarum praesidibus: in ipsis provinciis dati sunt summi fasces, cuius 
rei cum possim plura afferre ex inscriptionibus exempla, citabo unum Pertinacis, qui postea 
imperavit, cerlissimum (hunc enim Capitolinus Pert. c. 2 absentem ait consulatu esse or- 
natum, dum Raetiae et Norico praceest), tum P. Iulii Iuniani Martialiani et M. Valerii Maxi- 
miani, legatorum Numidiae, quorum ex titulis apud Léon. Renier. (Notes d’un voyage 
archéologique au pied de l’Aurès in Revue archéologique ann. 1852) intelligimus eos, 
dum provinciam regunt, consulatus honorem accepisse. Quod si accidit provinciarum im- 
peratoriarum praesidibus, cur senatoriarum rectoribus accidere non potuit? Quare, cum 
nullum ex exemplis a Borghesio allatis admittendum esse putem, ipsa rei natura ac ratio 
magnopere videtur suadere, ne unquam cei, qui consulatum gessisset, practoriam provin- 
ciam sorte datam esse existimemus. Perisset enim, quod lex volebat, ne continuarentur 
imperia, si quis biennio post praeturam consulatu, tum rursus biennio post praetoria pro- 
vincia, tum paucis annis interiectis consulari functus esset, nec dissimile videretur esse, 
si quis in libera republica statueret eum, qui ex praetura non isset in provinciam, ex 
consulatu duas poscere suo iure potuisse provincias. Quae cum ita sint, imperii Romani 
consuetudo ita fert, ut Gallionem (nam redeundum est ad hunc, unde egressi sumus) quo- 
niam Achaiam rexit, putemus vere praeiuram gessisse, tum provinciam non ante quin- 
quennium ab exacto magistralu accepisse, denique certe eam administrasse, antequam 
circa annum 58 consulatum adeptus est. Deinde similitudo quaedam veri facit, ut Gallio- 
nem praetorem factum esse debeamus statuere post fratrem Senecam. Veruntamen et con- 
suetudo illa ab imperatoribus poterat violari (inducta enim erat propter ipsorum securi- 
tatem) et similitudo haec veri distat ab vero ipso, ut, si aliis auctoritatibus efficiatur, uno 
vel altero anno ante id quod nos definivimus tempus Gallionem Achaiae praefuisse, et 
consuetudinis violatio et veri similitudinis infirmitas possit excusari. Nos, ne longi cxiste- 
remus, quod ipsum ne factum sit iam prope veremur, ultra ipsius Gallionis res provincia- 
lemque rationem egredi noluimus. 

Praeter hos duos, quos diximus, Achaiae provinciae rectores alii nulli inveniuntur 
nec Macedoniae nec Achaiae; nam quos olim Achaiae praefuisse quidam putabant, L. Min- 
dium Balbum et Claudium Rufum, ex nummis Bithyniae urbium male explicatis effecerant. 
Vide Eckhel. Doctr. Numm. Il p. 461. Sed ratio tamen ipsa provinciarum qualis Claudio 

et Nerone imperantibus fuerit, salis intelligitur. Nam Claudius quidem, quod anno 46 
extinctis vel ad regnandum inutilibus Thraciae regibus procuratorem equestris dignitatis 
misit, qui Thraciam regeret (Euseb. Chronic. p. 160 et Tac. Hist. I, 11), dum Vespasianus 
peculiarem provinciam instituit (Suet. Vesp. 8), hoc minus ad Macedoniam, quam ad Moesiam 
imminuendam pertinebat. Sed anno 67 Nero, cum versaretur in Graecia, captus ct ille- 
cebris Graecorum et antiquitatis memoria, ut gentem de humanitate optime meritam remu- 
neraretur, uriversae Achaiae libertatem dedit, ut Plin. nat. hist. IV, 6, 22 ait, vel, ut Suet. 
Ner. 24, provinciam universam libertate donavit.  Qualis autem fuit haec nova Graecorum 
libertas? Etenim cum Graeciac cum imperio Romanorum coniunctae tres fere actates pos- 
sint discerni, quarum prima fuit, ex quo a T. Quinctio Flaminino Macedonum iugo liberata 
est, altera, ex quo Mummius devictis Achaeorum exercitibus Corinthum delevit, tertia, ex 
quo Augustus suum rectorem Achaiae imposuit, quaeritur, ad quam condicionem tune Nero 
Achaiam evexerit, quo iure eam uti voluerit. Plenissime de ea re narrat Pausanias VII, 17,2: 
Xoovp dè Voregov és Néowva 1 Bacideia reouji dev N) Poualovr, raò Ehebdegov 6 Néowr 
apinow aravtwv, dh.ay:)v 100 djiov tornoduevos tòv Poualor: Nagdd yùo tiv vijoov èg 
tà uchiora eddaiuova avtè EXXdd0g opiow arvrédwurzer. — Où ui)v “ElAnoti ye 8Seyévero 0va- 
cdr toù dwgov® Oveoractavod yùo ustà Néguva CoEavtos &s EugpUàiov otaov T90NLIN- 
cav saù ops drroteheie te abtig 6 Oveortaotavòs eivar pogwvr xaè Grove ExÉlevosv 
yeuòvos, @rroueuac9nzévar pnoas tiv ghevdegiav tò “EXAnvizor. Duas res Pausanias 
scribit Graecis esse datas, libertatem et immunitatem, quas dum complectitur, liberatos 
eos esse ait omnibus rebus vel omni genere. Immunitas enim dupliciter ab eo signifi- 
catur, primum cum ait ab Vespasiano rursus cos iussos esse tributa conferre, tum, cum 
addit populo Romano pro Achaia redditam esse Sardiniam, insulam fertilissimam, eandem- 
que rem maxime intelligit Dio Cass. LXII, 11, cum Graeciam quamvis gravissimis exactio- 
nibus vexaretur, tamen libertate a Nerone donatam esse scribit. Habebat igitur ante hoc 
tempus senatus reditus quosdam ac tributa, non ex omnibus civitatibus Graecorum (nam 
nonnullas constat semper fuisse immunes), sed ex plurimis tamen, quae quoniam perie- 
runt immunitate universae provinciae concessa, Nero reddidit ei Sardiniam fruendam. Eam 
enim insulam Augustus in celebri illa provinciarum partitione senatui permiserat, sed trans- 
tulerat anno 6 p. Chr. ipse propter seditiones (Dio LV, 27) ad suam curam equitique Romano 
regendam tradiderat. Ac mansisse eam per maiorem partem Claudiani et Neroniani im- 
perii in potestate principis illud docet, quod multi viri illustres in eam exilii causa missi 
sunt, velut Seneca et Anicetus, praefectus classis (Tac. Ann. XIV, 61) et C. Cassius (Tac. 
Ann. XVI, 9) et Crispinus, praefectus praetorio (Tac. ibid. c. 17). Qui nisi in provincia 
Caesaris recle custodiri non. poterant. Quare Vipsanius Laenas, qui anno 57 dicitur ob 
34* 

Sardiniam provinciam avare habitam condemnatus esse (Tac. Ann. XII,30), eques Romanus 
fuit eiusque causa non in senatu, sed apud principem acta est. Cf. supra p. 144. Tunc 
igitur anno 67 rursus a Nerone magistratibus sorte ex praetoriis viris faciendis permissa 
est. Quamquam non totam senatui redditam esse existimo. Cum enim vetus provincia ex 
duabus insulis, Sardinia et Corsica, constaret, quia Tacitus Hist. II, 16 Decimum Pacarium 
procuratorem Corsicae nominat eumque in bello Vitelliano solum insulae suae praefuisse 
significat, sic factum esse coniicio, ut Augustus cum provinciam in suam tutelam reci- 
peret, eam in duas partes divisam duobus procuratoribus traderet, ex quibus unus Sardi- 
niae, alter Corsicae praeesset (coniuncta enim si mansisset, maior erat quam quae equiti 
Romano pareret), Nero autem, id quod ipsum si Pausaniae verba accurate interpretere narratur, 
Sardiniam solam senatui concederet, Corsicam in sua potestate retineret.  Itaque quae 
Constantini demum actate certis auctorum testimoniis confirmari putatur Sardiniae et Corsicae 
disiunctio, originem duxit ab Augusto retentaque est ab reliquis imperatoribus. A Vespa- 
siani quidem temporibus, cum Sardinia principi restituta est, constat semper procuratores 
huic insulae praefuisse, eaque accensenda erit iis provinciis, quas Tac. Hist. I, 11 ait ab 
procuratoribus cohiberi.  Quos procuratores soli impositos esse Sardiniae, non cum Cor- 
sica coniunctae, inde colligo, quod semper Sardiniae appellantur, nunquam Sardiniae et 
Corsicae neque id, si insulae in unam provinciam fuissent coniunctae, minus videtur opus 
fuisse, quam in provincia, quae Creta et Cyrenae solet nominari. Itaque imperante 
Vespasiano commemoratur Ser. Subrius Dexter procurator et praeses provinciae Sar- 
diniae in titulo Latino n. 10 apud Alb. de la Marmora Itin. Sardin. (Voyage en Sardaigne 
ou description statistique, physique et politique de cette île, Paris. 1840) Tom. II p. 469, 
sub Septimio Severo Marcus Metellus procurator ibid. n. 12, sub Philippis JM. Vlpius Victor 
procurator et praefectus provinciae Sardiniae ibid. n. 21 et 24 et 27 et 34, sub Licinio 
Septimius Ianuarius procurator ibid. n. 22, atque incerta aetate Q. Coscorius Fronto pro- 
curator Augustorum et praefectus provinciae Sardiniae ibid. n. 36, et L. Balbius Aurelius 
luncinus procurator Augusti praefectus provinciae Sardiniae ibid. n. 37. Quare non du- 
bito, quin etiam Ti. Claudius Servilius Geminus, qui in Nervae diplomate militari apud 
Cardinal. Dipl. Imp. n. X regere Sardiniam narratur, non nobilis aliquis homo fuerit mul- 
tisque honoribus funetus, id quod Borghesius in Mem. Inst. arch. I p. 44, quamvis quis 
fuerit invenire non possit, coniicere tamen videtur, sed eques Romanus, Augusti procu- 
rator. Hanc igitur Achaiae immunitatem, quam Nero instituit, ut universi nulla tributa 
penderent, sed ea modo quae ad suas respublicas tuendas opus essent, conferrent, quando 
antea sub imperio Romano Graeci habuerant?. Nunquam certe, ex quo Mummius Corin- 
thum diruit. Omnes enim concedunt, quasdam et Peloponnesi et Boeotiae et alias civi- 

tates fuisse semper stipendiarias populoque Romano, cui armis restitissent, ex iure belli 
tributum solvisse.  Quare Nero, cum omnibus Graecis, qui in provincia Achaia essent, 
immunitatem concederet, rediit ad tempora illa T. Quinctii Flaminini, qui ex senatus aucto- 
ritate cum reliquis Graecis libertatem atque immunitatem reliquit, tum iis, quos Macedonum 
dominatione liberaverat, reddidit (Liv. XXXIII, 52). Atque haec quidem de immunitate. 
Libertatem autem qualem Nero Achaiae dederit, definit Pausanias, cum Vespasianum narrat 
Graecos iussisse rursus parere proconsuli (7)yeu6v:). Sustulit igitur Nero et legatos et 
proconsules, qui in Achaiam mitti solebant, certumque est eam provinciae rationem, quam 
Augustus instituit, esse tunc abolitam. Sed hoc dubium esse potest, utrum Nero eam 
restituerit Achaiae condicionem, quae usque ad Corinthi excidium fuit, cum vera libertate 
suisque legibus Graecos usos esse constat, an eam, quae a Mummio fuit ad Augustum, 
cum Graecos cum Macedonia in unam provinciam coniunctos fuisse censemus. Qua de re 
quid statuendum sit, primum res ipsa videtur significare. Quid enim refert, utrum tuo, 
quem cum nemine alio communices, an alieno praesidi pareas? Sive enim suo sive Mace- 
doniae subiecti erant rectori Achaei, parebant tamen rectori neque Pausanias dicere poterat 
nulli eos a Nerone iussos esse parere rectori. Fuerat etiam diu, quam olim in libera 
republica Romana invenimus Achaiae et Macedoniae coniunctionem, eadem sub Tiberio et 
Caligula, ut prorsus manifestum esse existimem, si verum sit quod supra de Achaiae et 
Macedoniae coniunctione disputavimus, Neronem non ad Mummii, sed ad Flaminini tem- 
pora redisse. Quamquam ex ipsa hac Neronis constitutione, qua liberos dimisisse Graecos 
narratur, quaedam videmur posse deducere argumenta, quae quam supra de Achaiae per 
libertatem Romanam condicione exposuimus sententiam confirment. Quid enim esse puta- 
mus, quod Pausanias, cum de Nerone narret, nihil prorsus de Augusti instituto tradat 
Graeciaeque historiam ita exponat, quasi ex quo Corinthus capta est, si a Nerone disce- 
das, nihil prorsus commemoratione dignum acciderit? An hac re significat restituisse 
Graecis Neronem, quod per Mummium Corinthique excidium amiserant? Ac quod Pausa- 
nias facit, idem faciunt reliqui auctores, qui captam esse a Mummio Graeciam testantur 
ildemque Neronis donum commemorant, quod autem tempus interiectum est, silentio prae- 
termittunt. Quae res iis, qui in antiquitate non modo aperta testimonia, verum etiam 
signa et vestigia quamvis leviter impressa putabunt esse sequenda, magnum momentum afferet, 
ut nec ab Mummio usque ad Neronem quicquam magnopere in condicione Graecorum mu- 
tatum esse et Neronem ipsum ad Flaminini tempora redisse statuant. Atque ipsi auctores, 
qui de Neroniano dono tradunt, sententiam nostram confirmant.. Quod qui accuratius ex- 
plicat, Pausanias duas partes distinguit, libertatem et immunitatem, reliqui, Suetonius, 
Plinius, quorum loci allati sunt, Philostratus de vita Apoll. Tyan. V, 41 (Négwv &hev9é00v 

apre tv Eliaòa) libertatem solam nominant, non extenuantes illi certe quod Nero tribu- 
eral nec discrepantes a Pausania, sed veram illam dicentes ac plenam libertatem, qua qui 
utuntur, quia nemini subiecti sunt suosque tantum in usus pecuniam conferunt, simul im- 
munitatem habent. Tum etiam qui ab Corinthi excidio usque ad civilia bella libertate vera, 
non provinciae iure usos esse Graecos credunt, quos non recte existimare docuimus, 
propter aperta tamen testimonia quasdam Peloponnesi partes et Boeotiam et Eubocam et 
alias quasdam civitates iam tunc concedunt tributa solvisse Romano populo. At haec tri- 
buta sustulit Nero, si vere tradere censemus Pausaniam, qui universae provinciae liber- 
tatem atque immunitatem datam populoque Romano pro pecunia, quae ex Achaia redibat, 
Sardiniam redditam esse scribit. Nonne igitur sequitur, ut non ea quae ante Augustum, 
sed quae ante Mummium habuerant, Nero Graecis tribuerit? Denique cum Vespasianus 
quam Nero dederat libertatem ademerit, numquid ab hoc nullam in Achaia libertatem - 
relictam esse opinamur? Nolo hoc loco persequi, quae de civitatum Graecarum libertate 
etiam post haec tempora traduntur, sed unum citabo testem locupletissimum Plinium, qui 
in epist. VII, 24 Maximum familiarem suum pro consule Achaiae adhortatur, missum eum 
esse ad ordinandum statum liberarum civitatum, ad liberos maxime liberos, plurimaque 
alia in eandem sententiam profert. Haec verba non tantum hoc docent, quam vere Romani 
etiam cum in provinciae formam Graecos redegissent, libertatem eorum praedicare suam- 
que in ea tribuenda liberalitatem extollere potuerint, verum illud etiam, aliam libertatem 
atque vel antea habuerant vel postea habuerunt, Neronem tribuisse Graccis. Quae cum 
ita sint, Nero idem ius dedit Graecis, quod Flamininus cum: ceteros, qui vere ad id 
tempus liberi fuerant, retinere passus est tum eos, quos Macedonum iugo liberarat, ha- 
bere iussit. Idque confirmatur ipsa ratione qua Nero donum suum impertiit. Plutarchus 
enim Flam. 12 sic ait: Kad yao Tivos ev Kogivdw tore xaù Néowy vd xa rude 
ev Kogivgo rmagorànotws ‘Induivv ayouévuv toùs “ Ellnvas EhevIéoovs zaù adtovoLIOve 
apijzer, 6 uev dià rguros, dg etontar, Négwyv Ò° aùròs èrrì tg dyogds anò Bruaros 
èv tw 1)yder dnugyoggoes.  Quibus quid potest esse apertius? Nero non eodem modo 
loco cademque occasione qua Flamininus usus est, verum idem etiam tribuit, ut liberi 
essent et immunes, quare cum usque ad Mummium constet vere liberos neque ullo pro- 
vinciae iure astrictos fuisse Graecos, quoniam Mummium aliquid in Graeciae statu mutasse 
omnes credunt, duae hae res efficiuntur, ut Graeci et a Mummio in provinciae formam 
redacti et a Nerone, soluti omni provinciae vinculo, ad veram libertatem dimissi sint. 
Quamquam Neronem cum proconsules ac provinciam aboleret, non existimabimus hoc quo- 
que fecisse, ut societatem Achacorum et populi Romani dissolveret. Foedus, opinor, 
aequum cum iis fecit, ut, si quid controversiae cum iis incidisset, non magistratum ali- 

quem Romanum, sed senalum vel ipsum principem adirent cum eoque iure foederis dis- 
ceptarent, non quemadmodum ceteri socii iussis obtemperarent. Qua in re etsi non mul- 
tum verae libertatis (neque enim ca ulla esse poterat in tanta populi Romani, potentia 
Achaeorumque debilitate), at magnifica tamen quaedam species inerat, quam quanti fece- 
rint Graeci ipsi, Apollonii Tyanensis epistolae ad Vespasianum apud Philostr. 1. 1. testantur. 
Atque immunitatis certe donum cum libertate coniunctae erat tantum, ut Neronem ipsum 
quamvis faveret Graecis non ultra id extendisse arbitrer quam necesse erat. Quare haud scio 
an illo tempore acciderit, quod quando factum sit non traditur, ut Epirus ab Achaia dis- 
iungeretur propriumque praesidem, qui procurator appellabatur, a principe acciperet. Nam 
Epirus maximos reditus praebebat, quos imperator non temere videtur proiecisse. Sed 
coniectura tamen haec est, quam rationibus argumentisque hoc loco persequi non placet. 
Quaeritur autem, quamdiu Achaia libertatem a Nerone acceptam conservarit. Quam ereptam 
esse a Vespasiano diximus, annumque ipsum videtur indicare Philostratus, cum ait Vespa- 
sianum cum veniret (@pirbuevos agpeidero) eam ademisse. Nimirum ipsa illa quam acce- 
perant libertas Achaeis perniciem attulit. Cum enim divideretur imperium inter Neronem 
et Galbam cet Othonem et Vitellium et Vespasianum, Graecos, qui non parerent amplius 
magistratibus Romanis, sed ipsi haberent potestatem eligendi, probabile est alios secutos 
esse alias partes praetextuque Romanae discordiae veteres dissensiones renovasse; ipsi 
etiam Neroni multos propter novae libertatis donum favisse arbitror. Ita Vespasianus quam 
primum imperium suscepit, libertate adempta praesidem imposuit. Hoc constat, anno 74 
ineunte iam rursus fuisse provinciam Achaiam et quidem senatoriam. Etenim cum pro 
Achaia Sardiniam Nero senatui reddiderit, in inscriptione Sardiniae apud Alb. de la Mar- 
mora itin. Sard. Tom. II p. 469 Sex. Subrius Dexter procurator et praeses provinciae Sar- 
diniae appellatur eo tempore, quo Vespasianus ri. pot. V Imp. XIII cos. V design. VI 
erat, qui annus, quoniam Vespasiani tribunicia potestas a Kal. Iul. anni 69 numeratur, 
idemque anno 74 cos. V erat, in hunc annum incidit. Unde tunc et Achaiam provinciam 
senatui et Sardiniam principi restitutam fuisse intelligimus. 

Absolvimus, quod propositum nobis erat, ut Macedonia provincia, quo iure fuisset, 
quos populos comprehendisset, quibus proconsulibus vel legatis paruisset, ab ipso prin- 
cipio, quo armis Romanorum occupata est, usque ad imperatorem T. Vespasianum perse- 
queremur. De qua ut paucis complectamur quae longa ac multiplici disputatione effecta 
sunt, maximo eam ambitu fuisse invenimus usque ad legem Vatiniam, cum non modo anti- 
quum illud Macedonum regnum, unde appellabatur provincia, verum etiam Illyricum et 
quicquid Graeci nominis in Europa erat, et Creta proconsulibus Macedoniae obtemperabat. 
Tum seiuncti sunt Illyrici populi et Cretenses, reliqua in veteri iure relicta: postquam 


Augustus imperium adeptus est, extiterunt Macedonia et Achaia, paulo post accessit Moesia, 
Claudius constituit Thraciam, Nero Epirum, ut, quae olim uni proconsuli Romano paru- 
erant, ea iam imperante Vespasiano a septem tenerentur magistratibus, quorum tres annua 
sorte ex iis qui praeturam gesserant ab senatu fiebant, reliqui partim ex consularibus 
vel praetoriis partim ex equitibus Romanis ab imperatore eligebantur. 

P. Sulpicio Quirinio 104. 

Iosephus in historia regis Archelai lacunam habet 87. 

Italia quomodo administrata sit sub imperatoribus 40. 
distinguitur ab urbe eiusque regione 42. eius re- 
giones 44. 

iterum i. q. bis 112. 

Iudaeorum alterum sub Hadriano bellum 11. procu- 
ratores 146. 

M. Iunius Brutus, Caesaris interfector, Macedoniae 
rector 231. in praetura absentiae veniam accipit 236. 
qua potestate in Macedonia fuerit 249. rei frumen- 
tariae praeponitur 242. 

C. Iunius Silanus Moesiae legatus 254. 

D. Iunius Silanus Manlianus Macedoniae rector 165. 

T. Iulius Hoenius Severus Britanniae et Bithyniae prae- 
ses 11. idem legatus legionis IV Scythicae 14. 

C. Iulius Scapula legatus leg. IV Scythicae et praeses 
Galatiae 17. 7 

iuridici per Italiam. Eorum origo 40. nomina 43. 
dioeceses 43 sq. eorum potestas 46. a quo facti sint 
51. eorum appellatio 55. 

iurisdictio pupillaris 33. 

M. Iuventius Laterensis, quaestor Cyrenarum 211. 241. 


labor i. q. industria 60. 

Laelius, Macedoniae rector 228. 

Ti. Latinius Pandusa, praetor Macedoniae 165. 222. 257. 

legatus în provincia i. q. legatus provinciae 75. legati 
certas dioeceses habent in provincia 133. legatos 
legionum quot habuerit Syriae praeses89. ii nominan- 
tur 133. 134. legatos principum non in senatu, sed 
apud principem repetundarum causam dixisse 144 sq. 

legio IV Scythica. et nomen 9. et 

legati 17. 18. legiones in Syria 133. legionum ve- 

teranos in provinciis consedisse 188. 


Eius historia 8. 


Cn. Lentulus Marcellinus 206. 

Lepida, P. Quirinii uxor 102.. 

lex Sempronia de provinciis 193. 202. Clodia de Ma- 
cedonia et Syria 195. 220. Iulia repetundarum 197. 
Trebonia 201. curiata de imperio 203. Pompeia de 
provinciis 204. 291. Vatinia de Caesaris provinciis 
219 sq. eadem Cretam seiunctam esse ab Macedonia 
240. Iulia de provinciarum tempore 233. 244. An- 
tonia de provinciarum tempore 244 sq. 248. 

libertas civitatum qua in re posita sit 156. 268. quo- 
modo defensa lege Iulia 196. 

M. Licinius Lucullus, Macedoniae proconsul 181. 

Licinius Mucianus, Lyciae praeses 147. 

A. Licinius Nerva, praetor Macedoniae 165. 

M. Licinius Crassus, legatus Octaviani in Macedonia 252. 

litterarum duplicatio ad pluralem significandum 54. 

M. Livius Drusus, Macedoniae proconsul 172. 

M. Lollius, C. Caesaris rector et Syriae legatus 102. 107. 

Lucas evangelista illustratur 88. 

ludi Actiaci 81. 

Lusitaniae legatus C. Ummidius 138. 

C. Luxilius Sabinus Egnatius, iuridicus reg. Transpa- 
danae 43. 

Lycia provincia, cui praeest Eprius Marcellus 143. 147. 
Licinius Mucianus 147. 


Macedonia quando provincia facta sit 161. ex ea omnes 
qui consulari imperio fuerunt, triumphos egerunt 
169,192. 

Manilius Carbo et Manilius Cerealis praetores tute- 
lares 35. 

L. Manlius Torquatus, Macedoniae proconsul 192. 

Marcellus Claudius, Moesiae legatus 254. 

C. Marcius Censorinus, C. Caesaris rector et Syriae 
legatus 103. 108. 

L. Marcius Rex ex Gallia triumphat 166. 

Marmarica regio in provincia Africa 91. 

Maroboduus Germanorum rex 123. 

L. Martius Macer, Moesiae legatus 259. 

Mauretaniae procurator sub Nerone Vibius Secundus 146. 

C. Memmius Regulus, Moesiae legatus 259. 

M. Minucius Rufus, Macedoniae proconsul 172. 

Moesiae legatus Pomponius Labeo 145. quando insti- 
tuta sit provincia 253. cum Macedonia et Achaia 

coniuncta 257. non semper paruisse consularibus 
legatis 260. 

L. Mummium Macedoniae praefuisse 162. 

Cn. Munatius Plancus, praetor designatus 234. L. Plan- 
cus cos. des. 234. 


Nero, Germanici filius 136. 

Nero imperator Achaiae libertatem et immunitatem 
dat 269. 

nomina honorum modo longiora modo breviora 45. 

numeralia confusa 112. 


C. Octavius, Macedoniae proconsul 194. 
ornamenta triumphalia et triumphalia ornamenta 115. 
decreta legatis 116. 


Pacuvius legatus legionis VI in Syria 132. 

Palaestinae praeses Tineius Rufus 12. 

Pamphylia provincia 143. 148. 

Ti. Pandusa, Macedoniae praeses 165. 222. 257. 

S. Pedius Hirrutus iuridicus 44, 53. 

P. Petronius, Syriae praeses 135. 

Cn. Plancius, Macedoniae quaestor 195. 241. 

M. Plautius Silvanus, Illyrici legatus 256. 

Plinii praefectura aerarii 57. 

P. Plotius Romanus iuridicus per Aem. Lig. 43. 

Cn. Pompeio quot dierum supplicationes datae sint 
119. eius imperium 141. provinciam deprecatur 184. 
res eius Cretae gestae 189. eius legati consulares 216. 

Pomponius Flaccus, Syriae legatus 129. legatus le- 
gionis et Moesiae praeses 130. 257. Pomponius 
Labeo, Moesiae legatus 145. 258. 

Pontius Pilatus, Iudaeae procurator 147. 

C. Poppaeus Sabinus, Moesiae legatus 256. 

C. Porcius Cato, Macedoniae rector 170. 

M. Porcius Cato quando tribunus militum fuerit 185. 
provinciam non accepit ex praetura 204. Cyprum 
in provinciam redigit 211. Cyrenas capit 224. 

praefecti aerarii Saturni 50 sq. a quo facti et in quot 
annos 57. praef. aerarii militaris 58. 

praefectus fabrum delatus ad aerarium 107. 

praefectus urbi L. Piso et alii 130. praefecti quin- 
quennalium Uticae 137. 

praenomina quomodo sumantur 67. 

praetorum numerus sub imperatoribus 32. praetor pu- 


n 


pillaris sive tutelaris a quo institutus 33. qui nomi- 
nentur 35. 38. praetores aerarii 56. praetor diver- 
sus est ab propraetore 176. praetores anni 54 non 
accepisse provincias 202. praetores anni 49 qui 
fuerint 214. 217. praetores non licet plus decem die- 
bus ab urbe abesse 238. 

principem iuventutis eundem esse sevirum equitum 
Romanorum 25. 

proconsules dici qui praeturam gesserant 169. 194. 
201. 233, sed diversos esse ab iis, qui imperium con- 
sulare habent 170. extra sortem factos 259. 

proconsularis potestas Augusti 79. Agrippae 82. C. Cae- 
saris 100. Germanici 128. 

proconsulatus Africae et Asiae quot annis post con- 
sulatum geri soleant 65.86. 92, 

procuratores parere legatis 127. 133. non dicere cau- 
sam in senatu 143. 146. 

provincia quodvis negotium appellatur 100. provinciae 
aliquando privatis mandabantur 168. 206. quot pro- 
vincias Romani habuerint anno 50 a. Chr. 209. quae- 
storias provincias esse nullas 210. provincias con- 
sulares iam in consulatu adiri 245. 247. provin- 
cias senatus plus quam annum obtineri 92. 112. 
provincias Caesaris non minus quam triennium nec 
plus quam quinquennium teneri 87. ex praetoriis 
fieri consulares 95. provinciae praetoriae quot an- 
nis post praeturam sorte obtineri consuerint 263. 
prov. senatus ex Caesaris arbitrio esse divisas 265, 

Publicius Marcellus cos. ann. 129 et Syriae rector 16. 

pupillaris idem quod tutelaris 33. 

A. Pupius Rufus, quaestor Cyrenarum 211. 


Quaestores principis et candidati 28. quaestores carere 
imperio 155. 

quaestorias provincias esse nullas 210. 

quaestura in honorum cursu omittitur 28. 

quattuorviri viarum quando orti, quid curarint, quo 
ordine, qua aetate fuerint 6. 

P. Quinctilius Varus, Syriae rector 85. 

T. Quinctius Flamininus quas leges dederit Graeciae 162. 

quinquennales Uticae 136. 


reges socios parere legatis provinciarum 127. 
Roma et urbica dioecesis 42. 44. 
L. Rubrius Culleolus, Macedoniae praeses 184. 

Sardiniae praeses M. Aurelius Cotta 212. Q. Valerius 
Orca 224. Sex. Peducaeus 224. provinciae fortuna 
sub imperatoribus quae fuerit 267. 

sacerdotia quo loco in titulis collocari soleant 39. 
eorum numerus 53. 

Saturnini altero p. Chr. saeculo 61. 

Scapula Tertullus, cos. ann. 195 65. 

C. Scribonius Curio, Macedoniae proconsul 180. 

senatum non iudicare de legatis principum 144. ei 
a Tiberio demum hoc iuris tributum, ut senatores 
apud senatum accusarentur 253. 

senatores sunt seviri eq. Rom. 27. 

senatusconsultum de provinciis 204. 

Seneca philosophus quando honores gesserit 261. 

C. Sentius Saturninus, Syriae rector 84. 
Germanica et supplicationes 122. Cn. Sentius Satur- 
ninus 129. C. Sentius Macedoniae rector 173. 

Septimius Severus imperator quando legioni IV Scy- 


eius bella 


thicae praefuerit 18. quando praetoria provincia 
functus sit 264. 

Severi varii altero post Chr. saeculo 13. 

seviri equestrium turmarum 24 sq. creantur ab equi- 
tibus 25. 

C. Sextilius Rufus, quaestor Cypri 211. 

Siciliae rector T. Furfanius 208. M. Cato 212. C. Curio 


224. A. Albinus, M° Acilius Glabrio, A. Allienus, 


T. Furfanius 224. 

C. Silius Germaniae superioris legatus 144. 

Simonius Proculus Iulianns, iuridicus reg. Transpa- 
danae 43. 

Spartianus Sept. Sev. c. 3 emendatur 18. 

P. Sulpicius Quirinius, Syriae legatus 88 sq. eius co- 
gnomen 106. eius altera legatio 108. 

Ser. Sulpicius Rufus, Macedoniae rector 226. 

supplicationes imperatoribus solis decerni 116. 252. 
supplicationes est plurale tantum 118. earum ratio 
ac numerus 119 sq. 

Syria provincia sub Hadriano 10. ei praeest Iulius 
Severus 12. Publicius Marcellus 16. quando coepta 
sit regi ab consularibus viris 76. 82. quot legatos 

habuerit eius rector 85. proconsul A. Gabinius 196. 
Metellus Scipio 212. 


 Tacitus illustratur 97. 102. 257. 258. 261. 


Terentius Varro, iqui coniurat in Augustum, et ille, 
qui Syriam regit 77. 

Thraciae praeses Tineius Rufus 12. provincia propria 
fit 267. 

Tiberius, Augusti privignus, tribuniciam potestatem 
accipit et Rhodum secedit 99. redit ex exilio 101. 
visitur a C. Caesare 103. primus ornamenta trium- 
phalia accipit 117. quotiens et quando imperator 
appellatus sit 122. bis correctionem morum susci- 
pit 130. 
senatoribus concedit, ut apud senatum modo accu- 
sentur 253. 

Tineius Rufus, Palaestinae praeses 12. 

M. Titius, Syriae rector 82. 

L. Tremellius Scrofa in Macedonia quaestor 164. Cn. 
praetor et Macedoniae rector 207. 

tribuni laticlavii quando instituti et quomodo ab aliis 
tribunis differant 18 sq. 

tribus adiecta nomini altero p. Chr. saeculo 69. 

triumphus sub imperatoribus 116 seiunctus ab impe- 
ratorio titulo 192. 195. 

M. Tullius Cicero Syriae rector 74. 

turmae equitum Romanorum equo publico 24 sq. 


eius in provinciis mandandis ignavia 132. 


tutelaris et tutelarius 38. 


L. Valerius Flaccus, legatus Cretici in Macedonia 186. 

M. Valerius Messalla Corvinus, Syriae rector 74. cos. 
ann. 53 a. Chr. 207. Volesum Messallam, procon- 
sulem Asiae, non videri repetundarum in senatu 
esse accusatum 253. 

P. Vatinius, Illyrici pro consule 231. 232. 

Vespasianus Palaestinae praeficitur 142. 

C. Vibius Marsus, Syriae rector 136. 

Visellius Varro 77. 

L. Vitellius, Syriae rector 135. & 

C. Ummidius Durmius Quadratus, Syriae rector 138. 

Volso, vetus cognomen 193. PI 

L. Volusius Saturninus, Syriae praeses 88. 108. 


# 


x 


* 


LI 


» 
A 


In detoss Verlage sind erschienen: Ù 


AUFRECHT, Dr. S. TH. und Dr A. IRCHMHOFF, DIE UMBRISCHEN SPRACH- 
DENKMALER. Ein Versuch zur Deutung derselben. . Zwei Theile, (zusammen 77 Bogen) 
hoch 4. Mit 10 lithogr. Tafeln. In einem Bande cart. 1850 |. 10 Thlr. 


MAEMPFF, Dr. F. H., UMBRICORUM SPECIMEN PRIMUM. 8 maj. 1834. geh. 10 Sgr. 
HRAUSE, A., VITAE ET FRAGMENTA VETERUM HISTORICORUM ROMANORUM. 


8 maj. 1833. 1 Thlr. 15 Sgr i 


ZUMPT, AUG. WILH., COMMENTATIONUM EPIGRAPHICARUM ad antiquitates Ro- 
.manas pertinentium volumen. gr. 4. cart. 5 Thlr. 10 Sgr. 


Inhalt: Fastorum municipalium Campanorum fragmentum restitutum et explicatum; de quinquennalibus 


municipiorum et coloniarum; de IV. viris municipalibus; de coloniis Romanorum militaribus libri 
quattuor. 1850 4. cart. 


—  — —;. DEFASTORUM MUNICIPALIUM CAMPANORUM FRAGMENTO DE- 
FENSIO. 1853. 4. geh. 15 Sgr. 


— “i —, DE CAROLI TIMOTHEI ZUMPTII VITA ET STUDIIS NARRATIO. 


Accedunt Caroli Timothei orationes Latinae sex. Mit Portrait in Stahlstich. 1851. gr. 8. 

Commentatio I. II. gr. 4. 1845. 20 Sgr. 

